
Rašydamas šią knygą, visąlaik jutau garsaus Misisipės valstijos 
Gulfporto advokato Vilio Dentono petį. Dvidešimt penkerius me- 
tus Vilis uoliai gynė vartotojų ir paprastų Žmonių teises. Jo per- 
galės teismo salėse virto legenda, ir tol, kol dirbau advokatu, sten- 
giausi būti panašus į Vilį Dentoną. Jis parodė man senąsias savo 
bylas, atsakė į daugybę klausimų ir skaitė rankraščio korektūrą. 

Alabamos valstijoje Birminghame gyvenantis gydytojas Džimis 
Harvėjus yra geras mano draugas. Jis kantriai mane vedė painiais 
medicininių terminų labirintais, todėl atitinkamos knygos dalys yra: 
tikslios ir aiškios. 


Tapti advokatu galutinai apsisprendžiau tuomet, kai supra- 

tau, jog mano tėvas advokatų nekenčia. Buvau nerangus, 

gyvenimu nusivylęs paauglys, drovėjausi savo nevikrumo, 
paauglystė man kėlė siaubą, o tėvas už nepaklusnumą ketino iš- 
siųsti mane į karo mokyklą. Kaip buvęs jūrų pėstininkas jis ma-- 
nė, jog berniukus reikia auklėti botagu. Buvau aštrialiežuvis ir ne- 
mėgau disciplinos, taigi tėvas paprasčiausiai nusprendė mane iš- 
siųsti. Ilgai negalėjau jam to atleisti. 

Be to, tėvas buvo pramonės inžinierius ir septyniasdešimt va- 
landų per savaitę dirbo bendrovėje, kuri, be kitų dalykų gamino 
kopėčias. Kopėčios iš esmės yra pavojingas daiktas, todėl bendro- 
vei tekdavo dažnai bylinėtis. O kadangi mano tėvas buvo atsakin- 
gas už jų konstrukciją, tai kaip tik jam dažniausiai tekdavo rašyti 
pasiaiškinimus ir atstovauti bendrovei teismuose. Nekaltinu jo, kad 
nekentė teisėjų, kuriais žavėjausi, nes jie labai apkartino tėvo gy- 
venimą. Vos įvirtęs pro duris po aštuonių valandų bylinėjimosi, tuoj 
puldavo prie martinio. Nė nepasisveikinęs. Nė vieno neapkabinęs. 
Nevalgęs. Be perstojo bambėdamas per valandą vieną po kito iš- 
maukdavo keturis martinius ir užmigdavo savo aptriušusiame fo- 
telyje. Vienas teismo procesas truko tris savaites, o kai bendrovei 
buvo pareikštas rimtas nuosprendis, mama iškvietė gydytoją ir mė- 
nesiui paslėpė tėvą ligoninėje. . 

Vėliau bendrovė subankrutavo, ir, žinoma, visa kaltė buvo su- 
versta advokatams. Neišgirdau nė užuominos, jog bankrutavo dėl 
blogo vadovavimo. | 

Tėvas pasinėrė į alkoholizmą ir depresiją. Nuolatinio.darbo ne- 
besusirado, o tai mane siutino, nes norėdamas kaip nors užbaigti 
koledžą turėjau dirbti padavėju ir išvežioti picas. Per paskutiniuo- 
sius ketverius mokslo metus gal tik porą kartų su juo kalbėjausi. 
Tadien, kai sužinojau, kad esu priimtas į Teisės koledžą, išdidžiai 
išklojau šią Žinią namiškiams. Vėliau mama papasakojo, jog po 
to tėvas visai savaitei atgulė į lovą. 

Prabėgus dviem savaitėms nuo ano pergalingo mano apsilan- 
kymo jis keitė sandėliuke lemputę. Kopėčios apvirto (prisiekiu, 

kaip tik taip ir buvo) ir jis krisdamas susitrenkė galvą. Ištiktas ko- 
mos metus gyvavo slaugos namuose, kol kažkas gailestingai ištrau- 
kė kištuką. 

Po laidotuvių pasiūliau iškelti bylą, tačiau mama nesutiko. Be 
to, visuomet įtariau, jog ir tąkart jis buvo girtas, o kadangi nieko 
neuždirbdavo, tai pagal mūsų civilinės teisės sistemą jo gyveni- 
mas ekonominės vertės neturėjo. | | 

Iš gyvybės draudimo mama gavo penkiasdešimt tūkstančių dole- 
rių ir antrąkart nesėkmingai ištekėjo. Jis, mano patėvis, yra papras- 
tas išėjęs į pensiją pašto tarnautojas iš Toledo, o laiką jie daugiau- 
sia leidžia šokių aikštelėse arba keliaudami savo Vinibagu. Stengiuo- 
si nelįsti jiems į akis. Iš tų pinigų mama man nepasiūlė nė cento, sa- 
kė, jog tai viskas, ką ji turi, o kadangi įrodžiau sugebąs gyventi iš 
nieko, jai atrodė, kad man nieko ir nereikia. Ji manė, jog manęs lau- 
kia šviesi ir turtinga ateitis, o jos nebelaukia niekas. Neabejoju, kad 
Henkas, naujasis vyras, prikimšo jai galvą finansinių patarimų. Nie- 
ko, vieną dieną dar susikirs mūsų — mano ir Henko = keliai. 

Po mėnesio, gegužę, baigsiu Teisės koledžą, 0 liepą laikysiu 
advokatūros egzaminą. Pagyrimo negausiu, bet esu vienas iš ge- 
resnių savo kurso studentų. Vienintelis protingas dalykas, kurį pa- 
dariau per trejus metus Teisės koledže, yra tas, kad sudėtingus pri- 
valomus kursus pasirinkau studijuoti iš pat pradžių, todėl dabar, 
per paskutinį semestrą, galiu dykinėti. Pavasarinis kursas — vieni 
juokai: sporto teisė, meno teisė, rinktiniai skaitymai iš Napoleono 
kodekso ir mano mėgstamosios — teisinės vyresnio amžiaus žmo- 
Rių problemos. 

„„Kaip tik jos ir pasodino mane ant išklibusios kėdės už netvir- 
to atlenkiamo stalo šiame tvankiame, prikvėpuotame metaliniame 
pastate, pilname vyresnio amžiaus žmonių, kaip jie nori būti va- 
dinami. Ranka pieštas ženklas virš vienintelių durų iškilmingai 
skelbia, jog čia „Kiparisų sodai“— vyresnio amžiaus piliečių na- 
mai, — tačiau gėlynų ir žalumos niekur, išskyrus pavadinimą, ne- 
matyti. Rusvų pilkšvo atspalvio sienų nuogumą paįvairina tik se- 
na išblukusi Ronaldo Reigano fotografija kampe tarp dviejų liūd- 


nai nukarusių mažų vėliavėlių — Jungtinių Valstijų ir Tenesio. Pa- 
statas mažas, niūrus ir liūdnas, matyt, pastatytas paskutinę minutę 
už kelis šimtus dolerių, likusių nuo netikėtai gautų federalinių pi- 
nigų. Rašinėju kažką bloknote, bijodamas pakelti akis į ant su- 
lankstomų kėdžių krutančius senukus. | | 

Jų čia tikriausiai koks pusšimtis, juodaodžių ir baltųjų, amžiaus 
vidurkis — septyniasdešimt penkeri, kai kurie akli, kai kurie sėdi 
invalidų vežimėliuose, dauguma naudojasi klausos aparatais. Mums 
pasakojo, jog jie renkasi čia pietums kasdien, padainuoja, kada ne 
kada juos aplanko koks įsismarkavęs kandidatas į politinį postą. 
Porą valandų pabendravę, jie išsiskirsto po namus ir skaičiuoja va- 
landas iki kito susiėjimo. Dėstytojas sakė, jog jiems tai reikšmin- 
giausias dienos įvykis. | 

Skaudžiai apsirikome atvykę pietums laiku. Mūsų ketvertą ir 
vadą dėstytoją Smutą senukai pasodino kampe ir, kol dorojame viš- 
tieną su ataušusiais žirneliais, smalsiai apžiūrinėja. Gavau porciją 
geltonos želė; tą pastebėjo senas barzdotas ožys, jam prie purvinų 
marškinių kišenėlės prisegta kortelė, kuriojė pakeverzota: „Labas, 
aš vardu Boskas“. Išgirdau, kaip Boskas kalba kažką apie geltoną 
želė, todėl pasiūliau jam savo porciją ir viščiuką priedo, bet įsi- 
terpė mis Berdi Berdsong ir privertė Boską atsisėsti. Mis Berd- 
song apie aštuoniasdešimt, tačiau ji ne pagal amžių guvi ir elgiasi 
taip, lyg būtų visų šių senukų globėja, diktatorė ir tvarkdarė. Vie- 
ną apkabina, kitą per petį patapšnoja, pasišnekučiuoja su žilagal- 
vėmis, skardžiai nusijuokia, bet Bosko, kuris, kaip atrodo, yra tik- 
ras išdykėlis, neišleidžia iš akių nė minutės. Išbarusi, kam spokso 
į mano desertą, netrukus pati pastato prieš sužibusias jo akis pil- 
ną geltonų drebučių dubenį; Boskas nedelsdamas sukiša į jį ne- 
lanksčius savo pirštus. 

Praėjo valanda. Pietūs vis dar nesibaigia; šios išbadėjusios sie- 
los mėgaujasi septynių patiekalų vaišėmis lyg gavę paskutinį kar- 
tą sočiai pavalgyti. Pirmyn, atgal, aukštyn, žemyn, į burną, iš bur- 
nos juda tarp pirštų virpančios šakutės ir šaukštai, lyg jais kabin- 
tų brangakmenius. Susijaudinę kažką vieni kitiems šūkalioja. Mais- 

tas drimba ant grindų, net koktu žiūrėti. Šiaip taip įveikiu savo 
želė porciją. Boskas vis dar godžiai seka kiekvieną mano judesį. 
Kažką čiauškėdama tarp staliukų skrajoja mis Berdi. 

Profesorius Smutas, dramblotas inteligentas susivėlusiais plau- 
kais, pasidabinęs susigarankštėjusia peteliške ir raudonomis petne- 
šomis, sėdi nutaisęs patenkinto, sotaus žmogaus miną ir maloniai 
stebi, kas vyksta aplink. Šio švelnaus, šeštą dešimtį gyvenančio žmo- 
gaus manieros labai primena Boską ir jo draugus. Jau dvidešimt me- 
tų jis skaito kursus, kurių niekas kitas nesiima, o studentai visai ne- 
sidomi — vaikų teises, neįgaliųjų teisę, veda smurto buityje semina- 
rus, aiškina psichikos ligonių problemas ir, žinoma, dėsto senių, kaip 
vadiname jam už nugaros, teisę. Mėgino pradėti skaityti kursą apie 
negimusio vaisiaus teises, tačiau kilo didžiulis pasipriešinimas, ir 
dėstytojas Smutas skubiai išėjo metinių atostogų. 

Per pirmąją paskaitą jis paaiškino, jog kurso tikslas yra paro- 
dyti mums tikrus žmones ir jų realias teisines problemas. Jo nuo- 
mone, į advokatų mokyklą įstojame apimti tam tikro idealizmo, bet 
po trejų žiaurios konkurencijos metų mums neberūpi niekas išsky- 
rus tai, kaip geroje firmoje gauti gerą darbą ir per.septynerius me- 
tus tapus partneriu saujomis žarstyti pinigus. Jis teisus. 

Šis kursas neprivalomas. Iš pradžių buvo vienuolika studentų. 
Po mėnesio klausytis nuobodžių Smuto paskaitų ir nuolatinių ra- 
ginimų paniekinus pinigus dirbti už dyka likome tik keturi. Be- 
vertis kursas, įskaitomos tik dvi valandos; jį pasirinkau, kad ne- 
reikėtų daug mokytis, bet vargu ar ištverčiau dar mėnesį. Šią aki- 
mirką Teisės koledžo tiesiog nekenčiu. Vien pagalvojus apie ad- 
vokato praktiką apima baimė. 

Mane kausto siaubas — tai pirmasis mano susidūrimas su rea- 
liais klientais. Šie nusenę ir silpni žmonės spokso į mane taip, lyg 
būčiau visažinis. Juk netrukus būsiu tikras advokatas, vilkiu tam- 
sų kostiumą, priešais pasidėjęs bloknotą (jame, nutaisęs kuo pro- 
tingiausią veido išraišką, kraiglioju visokius kvadratėlius ir apskri- 
timus), vadinasi, sugebu jiems padėti. Greta manęs sėdi Bukeris 
Keinas, juodukas, geriausias mano draugas koledže. Jis bijo lygiai 

kaip ir aš. Priešais mus pastatytos sulenktos kortelės, kuriose juo- 
domis raidėmis įrašytos pavardės: Bukeris Keinas ir Rudis Beilo- 
ras. Tai aš. Šalia Bukerio — tribūna, nuo kurios klykauja mis Ber- 
di, o kortelės ant kitoje pusėje pastatyto stalo skelbia, jog ten sė- 
di F. Franklinas Donaldsonas Ketvirtasis (pasipūtęs asilas — visus 
trejus metus: „prie savo pavardės lipdė inicialus ir skaitvardžius) ir 
N. Elizabet Erikson (tikra kalė — visuomet dryžuotu kostiumėliu, 
švarko pečiai išsipūtę, visuomet su šilkiniu kaklaraiščiu; sako, ji 
nešioja ir suspenzorijų). 

Už mūsų prie sienos stovi Smutas. Mis Berdi skaito praneši- 
mus, ligoninės ataskaitas ir nekrologus. Ji rėkia į mikrofoną, nors 
garso aparatūra veikia kuo puikiausiai. Kampuose — keturi dideli 
stiprintuvai, todėl šaižus jos balsas aidi ir trenkia visomis krypti- 
mis. Klausos aparatų niekam nebereikia, ausinės ištrauktos. Mie- 
gančių nematyti. Šiandien trys nekrologai. Mis Berdi pagaliau juos 
perskaito, kelių klausytojų akyse pastebiu ašaras. Dieve, išgelbėk 
mane nuo šito košmaro. Duok man dar penkiasdešimt darbingų, 
linksmų metų ir staigią mirtį, kai: miegosiu. 

Mums iš kairės prie sienos atgijusi pianistė ant medinės instru- 
mento atramos nuteškia natas. Dabar mis Berdi politikos apžval- 
gininkė, bet vos tik ima koneveikti siūlymą padidinti išpardavimo 
mokestį, pianistė įnirtingai puola klavišus. Atrodo, groja „Gražią- 
ją Ameriką“. Nuoširdžiai mėgaudamasi audringai paskambina aran- 
žuotą įžangą, senukai čiumpa savo dainynus ir laukia pirmojo pos- 
melio. Mis Berdi nesutrinka. Imasi dirigentės vaidmens. Stengda- 
masi patraukti į save dėmesį, iškėlųsi rankas keliskart pliaukšteli 
delnais ir sulig pirmuoju posmelio garsu pamoja auditorijai stotis. 
Tie, kurie įstengia, lėtai pakyla. 

Su antruoju posmeliu stūgčiojimas akivaizdžiai susilpnėja. Be- 
veik niekas nemoka žodžių, o kadangi vargšeliai vargiai mato to- 
liau savo nosies galo, dainynai nebepadeda. Boskas staiga užsi- 
čiaupia, bet įrėmęs akis į lubas vis tiek garsiai mykia. 

Staiga pianino garsai nutrūksta, nuo atramos pažyra natos. Baig- 
ta. Visi spokso į pianistę, kuri, o varge, bando sučiupti sklendžian- 

čias natas, paskui bejėgiškai graibo ore apie savo kojas, po to — 
grindis, ant kurių nusileido visa muzika. 

— Ačiū! — sušunka mis Berdi į mikrofoną, ir visi vėl griūva ant 
kėdžių. — Ačiū. Nuostabi muzika. Padėkokime Dievui už ją. 

— Amen! - suriaumoja Boskas. 

— Amen, — paskutinėje eilėje atsiliepia dar vienas reliktas. 

— Ačiū, — sako mis Berdi. Atsigręžusi nusišypso man ir Bu- 
keriui. Abu ant alkūnių palinkstame į priekį ir pažvelgiame į mi- 
nią. — Taigi, — sako ji dramatiškai, — džiugu, kad šiandien mus vėl 
aplankė profesorius Smutas su savo puikiais ir labai simpatiškais 
savo studentais. 

Plodama dribliomis rankomis mūsų pusėn rodo papilkėjusius 
gelsvus dantis. Smutas nepastebimai atsidūrė greta jos. 

— Argi jie ne gražuoliai? — mosteli ji mūsų pusėn. — Kaip ži- 
note, — toliau į mikrofoną šaukia mis Berdi, — profesorius Smutas 
yra Memfio valstybinio Teisės koledžo dėstytojas — ten mokėsi ir 
mano jaunėlis; bet nebaigė. Profesorius mus aplanko kasmet ir at- 
siveda studentų, kurie išklauso mūsų problemų ir konsultuoja. Vi- 
"suomet pataria gerai ir, beje, nemokamai. 

Atsigręžusi ji vėl guviai šypteli Smutui: 

— Profesoriau Smutai, visų mūsų vardu vėl jus sveikiname „Ki- 
parisų soduose“. Dėkojame, kad rūpinatės vyresnio amžiaus pilie- 
čių problemomis. Ačiū. Mes jus mylime. 

Nulipa nuo tribūnos ir įnirtingai ploja, energingai linksėdama 
savo draugams ir kviesdama jai pritarti, bet niekas neploja, net 
Boskas. 

— Jį čia tikrai dievina, — burbteli Bukeris. 

— Bent jau myli, — šnipšteliu jam. 

Jie taip sėdi jau dešimt minučių. Pietūs ką tik baigėsi, matau, 
kaip kai kuriems senukams merkiasi akys — kai Smutas baigs sa- 
vo kalbą, jie jau knarks. 

Jis žengia ant pakylos, pasitaiso mikrofoną, kosteli ir palaukia, 
kol mis Berdi užims savo vietą pirmoje eilėje. Sėsdamasi ji piktai 
'sušnabžda išblyškusiam džentelmenui greta: 

— Galėjai paploti! 

Jis neišgirsta. 

— Ačiū, mis Berdi, —- Smuto balsas girgžda. — Man visuomet 
malonu lankytis „Kiparisų soduose“. 

Jis tai sako nuoširdžiai, nė kiek neabejoju, kad profesorius Ho- 
vardas L. Smutas čia, slegiančiame pastate priešais šitą liūdną se- 
nų Žmonių būrelį, su keturiais jo kursą išklausiusiais studentais šią 
akimirką tikrai jaučiasi pagerbtas. Smutas tuo gyvena. 

Jis mus pristato. Greitai atsistoju ir šypteliu, o atsisėdęs vėl nu- 
taisau protingą miną. Smutas kalba apie sveikatos apsaugą, biu- 
džeto apkarpymus, testamentus, atleidimą nuo išpardavimo mokes- 
čių, apie blogą elgesį su senukais ir jungtinio draudimo įmokas. 
Jie ten krinta kaip musės. Socialinio draudimo pinklės, laukiantys 
priėmimo įstatymai, slaugos namų taisyklės, turto planavimas, ste- 
buklingi vaistai... Padrikas jo kalbėjimas liūliuoja taip pat kaip per 
paskaitą. Mane kamuoja žiovulys, imu snūduriuoti. Boskas kas de- 
šimt sekundžių žvilgčioja į laikrodį. 

Pagaliau Smutas baigia kalbėti, dar kartą padėkoja mis Berdi 
ir visiems susirinkusiems, pažada apsilankyti kasmet ir sėdasi sta- 
lo gale. Mis Berdi dukart pliaukšteli delnais ir nuščiūva. Niekas 
nė nekrusteli. Pusė jau snaudžia. | 

— Štai jie. Geri ir nemokami, — mosteli mūsų pusėn mis Berdi. 

Lėtai, nerangiai salė pamažu sukrunta. Boskas pirmoje eilėje 
tikriausiai tebepyksta dėl želė, nes dėbtelėjęs į mane patraukia prie 
kito stalo galo ir atsisėda priešais gerbiamąją N. Elizabet Erikson. 
Kažkodėl pamanau, kad jis ne paskutinis klientas, kuris kreipsis 
ne į mane, 0 į kitą advokatą. Pagyvenęs juodaodis pasirenka Bu- 
kerį ir abu sukiša nosis virš stalo. Stengiuosi nesiklausyti. Jis pa- 
sakoja apie buvusią žmoną ir oficialias ar neoficialias skyrybas 
prieš daugelį metų. Bukeris kaip tikras advokatas viską žymisi, ir 
įdėmiai klausosi, lyg kuo puikiausiai viską išmanytų. 

Pagaliau Bukeris turi klientą. Ištisas penkias minutes sėdėda- 
mas vienas, kai mano kursiokai jau šnabždasi su savo klientais, 
kažką užsirašinėja ir klausydamiesi jiems pasakojamų problemų su- 
pratingai linkčioja, jaučiuosi tikras idiotas. 


Mano. vienatvė nelieka nepastebėta. Mis Berdi iš rankinuko iš- 
sitraukia voką ir stumteli jį mano pusėn. 

— Kaip tik tu man ir reikalingas, — sušnabžda ji, prisitraukda- 
ma kėdę arčiau manęs. Ji palinksta į priekį, aš — į kairę, ir tą aki- 
mirką, kai mudviejų galvas teskiria koks colis, pradedu savo pir- 
mąją juridinę konsultaciją. Bukeris žvilgteli į. mane ir linksmai 
šypteli. 

Pirmasis mano pokalbis. Praėjusią vasarą dirbau klerku mažo- 
je firmoje miesto centre.su dvylika advokatų, kurie griežtai laikė- 
si darbo valandų. Jokių honorarų už laimėtas bylas. Išmokau są- 
skaitų sudarymo meno, kurio pirmoji taisyklė — didžiąją darbo laiko 
dalį advokatas skiria pasitarimams. Pasitarimai su klientais, pasi- 
tarimai telefonu, pasitarimai su. kitos pųsės advokatais, teisėjais, 
partneriais, draudimo ekspertais, tarnautojais, parajuristais, pasita- 
rimai per pietus, pasitarimai teismo rūmuose, pasitarimai telefo- 
nu, pasitarimai dėl susitarimo, ikiteisminiai pasitarimai, pasitarimai 
po teismo. Duokite bet kurią veiklos rūšį, ir advokatas tuoj surengs 
pasitarimą. 

Mis Berdi įtariai apsižvalgo, lyg įspėdama, jog reikia kalbėti 
tyliai, nuleista galva, nes tai, ką ji man patikės, yra velniškai rim- 
ta. Labai gerai, nes nenoriu, kad kas nors nugirstų kvailus, nevy- 
kusius mano patarimus. | 

— Perskaityk, — sako ji. Atplėšiu voką. Aišku. Testamentas. Pas- 
kutinioji Kolyn Dženis Barou Berdsong valia ir testamentas. Smu- 
tas mums sakė, kad daugiau kaip pusė šių klientų norės, kad peržiū- 
rėtume ir galbūt pakeistume testamentus. Nieko sudėtingo, pernai iš- 
klausėme privalomą kursą apie testamentus ir turtą, taigi netikslumus 
ir trūkumus mokėsime pastebėti. Testamentas —- nesudėtingas doku- 
mentas, tobulai jį paruošti gali net visiškai žalias teisininkas. “| 

Mis Berdi testamentas atspausdintas ir, atrodo, oficialus. Iš pir- 
mų dviejų punktų sužinau, jog mis Berdi našlė, turi du vaikus ir 
krūvą anūkų. Skaitydamas trečiąjį pasijuntu lyg šaltu vandeniu per- 
lietas. Žvilgteliu į ją. Skaitau toliau. Ji patenkinta šypsosi. Testa- 
mento vykdytojui nurodoma jos vaikams padalyti du milijonus do- 

lerių ir jų atsakomybei patikėti dar po milijoną dolerių kiekvie- 
nam anūkui. Lėtai suskaičiuoju — aštuoni anūkai — mažiausiai dvy- 
lika milijonų dolerių. 

— Skaityk toliau, — šnipšteli ji lyg išgirdusi kalkuliatoriaus myg- 
tukų tarškėjimą mano smegenyse. Bukerio klientas, juodaodis se- 
nis, verkia prisiminęs seniai užgesusią meilę ir vaikus, kurie jį ap- 
leido. Stengiuosi nesiklausyti, bet neįmanoma. Bukeris kažką įnir- 
tingai užsirašinėja ir į ašaras stengiasi nekreipti dėmesio. Kitame 
stalo gale kvatoja Boskas. 

Penktuoju testamento punktu tris milijonus dolerių ji palieka 
bažnyčiai, du milijonus — koledžui. Po to išvardyta visa eilė lab- 
daringų organizacijų. pradedant Diabetikų asociacija ir baigiant 
Memfio zoologijos sodu, šalia kiekvienos nurodyta pinigų suma, 
o mažiausia jų — penkiasdešimt tūkstančių dolerių. Suraukęs kak- 
tą skaičiuoju toliau ir nustatau, jog, neatskaičius mokesčių mis Ber- 
di turi mažiausiai dvidešimt milijonų dolerių. 

Dėl jos testamento staiga iškyla daugybė klausimų. Pirmas ir 
svarbiausias — kodėl jis ne toks storas, koks turėtų būti. Mis Ber- 
di turtinga, o turtingi žmonės plonų, paprastų testamentų nerašo. 
Jų testamentai būna stori, išsamūs, juose surašomi įgaliojimai, įvar- 
dijami patikėtiniai, pėršokantys kartas pinigų pervedimai ir kiti 
brangiai apmokamų advokatų iš didelių firmų sukurti teisiniai me- 
chanizmai bei priemonės. 

— Kas jį paruošė? — klausiu. Ant voko nėra jokio užrašo, jo- 
kios nuorodos apie testamento sudarytoją. 

— Buvęs mano advokatas, jau miręs. 

Gerai, kad miręs. Testamentas sudarytas neteisingai. 

Taigi ši miela maža senučiukė žilais plaukais, išgeltusiais dan- 
timis ir visai melodingu balsu verta dvidešimties milijonų dolerių. 
Be to, advokato ji tikrai neturi. Pažvelgiu į ją, paskui — į testa- 
mentą. Jos drabužiai paprasti, jokių deimantų, jokio aukso, šukuo- 
senai neskiria nei laiko, nei pinigų. Medvilninę nelyginamą suk- 
nelę ir tamsiai raudoną švarkelį tikriausiai pirko „Searse“. Esu ma- 


tęs turtingų požiųį—jas-2ali-atskirti iš karto. 


Testamentas sudarytas beveik prieš dvejus metus. 

— Kada mirė jūsų advokatas? — kuo maloniausiai klausiu. Mū- 
sų galvos vis dar nuleistos, nosis teskiria vos colis. 

— Pernai. Vėžiu. 

— Tai dabar advokato neturite? 

— Jei turėčiau, nesėdėčiau čia ir nesikalbėčiau su tavimi, argi 
ne taip, Rudi? Testamentas visiškai paprastas, manau, kad galė- 
tum jo imtis. 

Keistas dalykas tas godumas. Nuo liepos pirmosios pradedu 
dirbti „Brodnakse ir Spyre“ — mažytėje tvankioje prakaitą sunkian- 
čioje firmelėje su penkiolika advokatų, daugiausiai užsiimančioje 
atstovavimu bendrovėms teismuose. Norėčiau kitokio darbo, bet 
„Brodnaksas ir Spyras“ vienintelė firma, kuri sutiko mane priim- 
ti. Tikiuosi keletą metų ten pakentėjęs ir gerai pasikaustęs susi- 
rasti ką nors geresnio. 

Tai pritrenkčiau visus „Brodnakse ir Spyre“, pirmąją darbo die- 
ną turėdamas klientę, vertą mažiausiai dvidešimties. milijonų do- 
lerių! Tikras sėkmės šauklys, auksu tviskanti žvaigždė, visi mane 
laikytų jaunu perspektyviu advokatu. | 

— Žinoma, galėčiau šio reikalo imtis ir aš, — netvirtai ištariu, — 
tik, matote, čia kalbama apie didelius pinigus, 0 aš.. 

— Ššššš, pinigų neminėk, — sušnypščia dar arčiau A ušilšnkias 
ma ir visomis kryptimis šaudydama žvilgsniu, lyg už nugaros ty- 
kotų vagys, — nenoriu apie juos kalbėti. 

— Gerai. Galima neminėti, bet reikėtų pasikalbėti su mokesčius 
išmanančiu teisininku. 

— Tą patį sakė ir anas advokatas, bet aš nenoriu. Advokaias 
yra advokatas, o testamentas yra testamentas. 

— Teisingai, bet suplanavus turtą, iš mokesčių galima sutaupy- 
ti krūvą pinigų: 

Ji palinguoja galvą, lyg būčiau visiškas idiotas. 

— Netaupysiu nė cento. 

— Bet, atleiskit, manau, jog tikriausiai galėtumėt. 

Ji uždeda savo rudais šlakais nusėtą plaštaką man ant riešo ir 
tylai sako: 

— Štai kas, Rudi. Man visai nerūpi mėkesčiai, nes būsiu juk 
mirusi, teisingai? 

— E-e, turbūt taip. O kaip paveldėtojai? | 

— Čia ir yra visa esmė. Pykstu ant jų ir noriu išbraukti iš testa- 
mento. Ir vaikus, ir kai kuriuos anūkus. Išbraukt, išbraukt, išbraukt. 
Jie negaus nieko, supranti? Nulį. Nė cento, nė šiaudelio. Nieko. 

Jos žvilgsnis staiga paaštrėja, aplink burną susispiečia ir sustings- 
ta raukšlelių tinklas. Pirštais ji suveržia mano riešą, bet to nejaučia. 
Tą akimirką mis Berdi atrodo ne tik pikta, bet ir įskaudinta. 

Kitame stalo gale Boskas susiginčija su N. Elizabet Erikson. Jis 
garsiai plūsta medikus, medicininį aptarnavimą ir respublikonus ap- 
skritai, 0 ji pirštu baksnoja į popieriaus lapą, stengdamasi paaiškin- 
ti, kodėl tam tikros sąskaitos už gydymą nedengiamos. Smutas lėtai 
atsistoja ir eina pasiteirauti, ar galėtų kaip nors padėti. 

Bukerio klientas beviltiškai stengiasi atgauti savitvardą, bet jo 
skruostais ritasi ašaros, ir Bukeris ima nervintis. Jis guodžia se- 
nuką, jog jis, Bukeris Keinas, tikrai viską išsiaiškins ir sutvarkys. 
Jųdviejų pokalbį nustelbia įsijungęs oro kondicionierius. Nurinkus 
nuo stalų lėkštes ir puodelius, ant jų išsiskleidžia žaidimai — kinų 
šaškės, „Sukčius“, bridžas ir Miltono Bredlio stalo žaidimas su 
kauliukais. Laimė, daugumai senukų teisininko patarimų nereikia, 
jie čia atėjo tik papietauti ir pasižmonėti. 

— Kodėl norite juos išbraukti? — klausiu. 

Ji paleidžia mano riešą ir pasitrina akis. 

— Na, tai labai asmeniška, tikrai nenoriu leistis į smulkmenas. 

— Suprantama. Kam paliekate pinigus? — paklausiu ir staiga pa- 
sijuntu apsvaigintas ką tik man suteiktos galios įrašyti žodžius, ku- 
rie eilinius žmones paverstų milijonieriais. Šypsausi jai,taip šiltai 
ir taip dirbtinai, jog galiu tik tikėtis, kad ji neįsižeis. 

— Nežinau, — ištaria susimąsčiusi ir apsižvalgo, lyg viskas bū- 
tų paprasčiausias žaidimas. — Tiesiog nežinau, kam juos palikti. 

Na, gal man kokį milijoną? Dėl keturių šimtų dolerių skolos 7e- 
xaco bet kurią-dieną gali paduoti mane į teismą. Derybos baigtos, 
skambino jų advokatas. Šeimininkas grasina išmesti iš buto, nes jau 

du mėnėsius negaliu susimokėti už nuomą. O aš sėdžiu čia ir plepu 
su turtingiausia kada nors mano sutikta persona, kuri tikriausiai ilgai 
nebegyvens, bet dabar maloniai sau svarsto, kam ir kiek palikti. 

Ji ištiesia man lapą popieriaus su keturiomis tvarkingu siauru 
stulpeliu atspausdintomis pavardėmis ir sako: 

— Tai mano anūkai, kurie turi gauti mano pinigų dalį, nes vis 
dar mane myli. 

Skiausčiu delnu prisidengusi burną palinksta man prie ausies: 

— Kiekvienas po milijoną dolerių. 

Virpančia ranka užsirašinėju. Mat kaip! Lyg niekur nieko ke- 
turis žmones padarau milijonieriais. 

— O kaip kiti? — šnipšteliu kuo tyliau. 

Ji lošteli atgal, išsitiesia ir išrėžia: 

— Nė skatiko. Jie man neskambina, neatsiunčia dovanų nei at- 
virukų. Juos išbrauk. 

Jei turėčiau dvidešimties milijonų vertą močiutę, tai siųsčiau jai 
gėlių kas savaitę, kas antrą dieną — po atviruką, lietui lyjant — šo- 
koladinius saldainius, o kai nelyja - šampaną. Skambinčiau jai ry- 
tais ir dukart prieš miegą. Kiekvieną sekmadienį lydėčiau į baž- 
nyčią ir per mišias sėdėčiau greta jos, paskui kur nors pietautu- 
me, eitume į aukcioną, teatrą, parodą, visur, kur tik užsimanytų 
brangioji mano močiutė. Mokėčiau suteikti jai džiaugsmo. 

Kodėl gi man nepasirūpinus mis Berdi, mąstau. 

— Gerai, — tariu rimtu tonu, lyg tą būčiau daręs daugybę kar- 
tų, — savo vaikams taip pat nieko nepaliekate? 

— Tą ir noriu pasakyti. Visiškai nieko. 

— Noriu paklausti, ką gi jie jums padarė? 

Sugniuždyta ji sunkiai atsidūsta ir pavarto akis, lyg nenorėtų 
nieko man pasakoti, bet apsigalvojusi pasilenkia ir pasiremia ant 
alkūnių. 

— Na, — šnabžda ji, — Randolfas, vyresnysis, jam greit bus še- 
šiasdešimt, neseniai trečią kartą vedė kažkokią šliundrą, kuri nuo- 
lat reikalauja pinigų. Kad ir ką jam palikčiau, ji viską pasiglemš; 
geriau jau tuos pinigus atiduoti -tau, Rudi, tik ne sūnui. Arba pro- 
fesoriui Smutui ar dar kam nors, tik ne Randolfui. Supranti? 

Man net širdis sustoja. Tik per plauką pirmoji klientė neapipi- 
la manęs pinigais. Velniop „Brodnaksą ir Spyrą“ ir visokius pasi- 
tarimus. 

— Negalite man jų palikti, mis Berdi, — sakau kuo maloniau- 
siai šypsodamasis. Mano akys, lūpos, burna ir tikriausiai nosis mal- 
daute maldauja ją ištarti: „Taip, po velnių! Juk tai mano pinigai ir 
galiu palikti juos kam noriu, o jeigu aš noriu palikti juos tau, tai, 
po velnių, taip ir bus! Jie tavo!“ 

Tačiau ji sako: 

— Likusius pinigus palieku kunigui Kenetui Čendleriui. Žinai 
jį? Dažnai kalba per televiziją, iš Dalaso. Gautus pinigus jis pa- 
naudoja geriems darbams, stato namus, šelpia vaikus, moko pagal 
Bibliją. Pinigus noriu palikti jam. 

— Televizijos pamokslininkui? 

— O, jis ne tik pamokslininkas. Jis mokytojas, valstybės veikė- 
jas ir patarėjas, pietauja prie vieno stalo su valstybės galvomis. O 
koks gražuolis! Garbanotais, per anksti pražilusiais plaukais, bet 
nė nemano jų dažyti. 

— Žinoma, bet... | 

— Anądien jis man paskambino. Tik pamanyk! Jo švelnus lyg 
šilkas balsas iš televizoriaus liete liejasi, o per telefoną skamba tie- 
siog gundančiai. Supranti, ką noriu pasakyti? 

— Taip, tikriausiai. Kodėl jis jums skambino? 

— Na, aną mėnesį parašiau jam, kad manau pakeisti testamentą, 
nės vaikai mane visai apleido, ir kad šiek tiek pinigų norėčiau skirti 
jo darbui. Po trijų dienų jis man paskambino, sakė, kad labai džiau- 
giasi (jo balsas telefonu toks mielas ir virpantis), norėjo sužinoti, 
kiek ketinu palikti jam ir jo dvasiniam darbui. Pasakiau apytik- 
riai, nuo to laiko jis man vis paskambina. Sakė, kad jei noriu, nuo- 
savu lėktuvu galėtų pas mane atskristi. 

Stengiuosi rasti tinkamų žodžių. Mėgindamas nuraminti ir pa- 
sodinti priešais nusiminusią N. Elizabėt Erikson, Smutas laiko Bos- 
ką už parankės; aiškiai matau, kad ji susidrovėjo ir įmanytų pasi- 
slėpti po stalu. Pagaunu trumpą jos žvilgsnį ir išsišiepiu, — tegu 

žino, jog viską matau. Greta jos F. Franklinas Donaldsonas Ket- 
virtasis įsitraukęs į pokalbį su pagyvenusia pora. Jie aptarinėja do- 
kumentą, atrodo, taip pat testamentą. Mano savimeilę glostyte glos- 
to žinojimas, jog rankose laikau kur kas brangesnį testamentą nei 
tas, dėl kurio jis taip rauko kaktą. 

Nusprendžiu pakeisti temą. 

— E-e, mis Berdi, sakėte, kad turit du vaikus. Randolfas ir... 

— Taip, Delbertas. Pamiršk ir jį. Jau treji metai nieko iš jo ne- 
gaunu. Gyvena Floridoj. Išbraukt, išbraukt, išbraukt. 

Brūkšteliu — ir Delbertas taip pat netenka milijonų. 

— Man reikia pasirūpinti Bosku, — netikėtai pašoka ant kojų. — 
Tikras vargšelis — nei šeimos, nei draugų, turi tik mus. 

— Bet mes dar nebaigėm, — sakau. 

Ji pasilenkia ir vėl mūsų veidus skiria vos pora colių. 

— Viskas, Rudi. Daryk, kaip sakiau. Po milijoną aniems ketu-. 
riems, o kas liko — Kenetui Čendleriui. Visa kita lieka kaip buvę: 
vykdytojas, garantija, patikėtiniai — viskas kaip buvo. Nieko ypa- 
tingo, Rudi. Daugiau nieko nekeisk. Profesorius Smutas sako, kad 
po dviejų savaičių gausime viską gražiai, tvarkingai atspausdinta 
ir įrišta. Teisybė? 

— Taip, tikriausiai. 

— Gerai, tuomet iki pasimatymo, Rudi. 

Tai tarusi ji nuplazdena prie kito stalo galo ir per pečius apka- 
bina Boską, kuris tą pat akimirką vėl tampa ramutis ir gerutis. 

Studijuoju testamentą, kai ką pasižymėdamas. Žinodamas, kad 
galėsiu kreiptis pagalbos į Smutą arba kitus dėstytojus ir kad per 
dvi savaites kaip nors susivoksiu ir viską išsiaiškinsiu, jaučiuosi 
ramiau. Vis kartoju sau, jog nebūtinai jo turiu imtis aš. Šiai mie- 
lai mažai senučiukei su dvidešimčia milijonų reikia kur kas rim- 
tesnio advokato. Jai reikia tokio testamento, kurio pati tikriau- 
siai nesuprastų, bet kuris tikrai atkreiptų IRS dėmesį. Neišma- 
nėlis nesijaučiu, paprasčiausiai mano žinios tam dar per menkos. 
Puikiai suprantu, kad per trejus metus Teisės koledže daug ne- 
sužinosi. 

Bukerio klientas vis stengiasi susivaldyti, bet jo advokatas ne- 
beturi ką sakyti. Bukeris kažką užsirašinėja, kartais burbtelėdamas 
„taip“ arba-„ne“. Nekantrauju papasakoti jam apie mis Berdi ir 
jos turtus. 

Apžvelgęs retėjantį būrį, antroje eilėje pastebiu porą, kuri, atro- 
do, spokso į mane. Esu vienintelis kol kas laisvas advokatas, bet, at- 
rodo, prieiti prie manęs jie vis nesiryžta. Moteris laiko storą pluoš- 
tą gumelėmis sujuostų dokumentų. Ji tyliai kažką pasako, bet vyras 
papurto galvą lyg norėdamas pasakyti, jog, geriau palaukti, kol atsi- 
laisvins kuris nors kitas advokatas — protingas jaunasis erelis. 

Lėtai atsistoję jie ima artintis. Abu spokso į mane. Nusišyp- 
sau. Prašom, užeikite. 

Ji sėdasi ant kėdės, ant kurios ką tik sėdėjo mis Berdi. Jis at- 
sisėda nuošaliau, kitapus stalo. 

— Sveiki, — sakau šypsodamasis ir ištiesiu ranką. Jis glebiai ją 
spusteli. Paduodu ranką jai: 

— Rudis Beiloras. 

— Aš Dotė, o jis Badis, — nekreipdama dėmesio į ištiestą ran- 
ką krypteli Badžio pusėn. 

— Dotė ir Badis, — pakartoju ir užsirašau. — Pavardė? - lyg bū- 
čiau prityręs konsultantas StEREIUOSI; kad mano klausimai skam- 
bėtų kuo draugiškiau. 

— Blekai. Dotė ir Badis Blekai. Iš tikrųjų Marvarina ir Vilis Ble- 
kai, bet visi mus vadina Dote ir Badžiu. 

Dotės šukuosena ilgalaikė, plaukai sušiaušti ir viršuje truputį 
pasidabrinti. Atrodo švarūs. Apsiavusi pigiais baltais sportbačiais, 
rudomis kojinaitėmis, džinsai didoki. Tai plona, liesutė aštrių bruo- 
žų moteris. 

— Adresas? — klausiu. 

— Skvairo aštuoni šimtai šešiasdešimt trys, Greindžeris. 

— Dirbate? — klausiu Badžio, bet, atrodo, už jį jau seniai kalba 
Dotė. 

— Gaunu socialinį draudimą dėl negalios, — sako ji. - Man dar 
tik penkiasdešimt aštuoneri, bet širdis nesveika. Badis gauna šio- 
kią tokią pensiją. 

Pro stiprius akinius, kurių plastmasinės kojelės vos siekia au- 
sis, Badis spokso į mane. Putnūs įraudę skruostai. Tankūs žili rusvo 
atspalvio plaukai. Netrinkti mažiausiai savaitę. Dar purvinesni rau- 
donais ir juodais skaičiais išmarginti jo marškiniai. 

— Kiek ponui Blekui metų? — nesitikėdamas išgirsti pono Ble- 
ko atsakymo, klausiu jos. 

— Badis, aišku? Dotė ir Badis. Nereikia tų ponų. Jam šešias- 
dešimt dveji. Noriu dar kai ką pasakyti. 

Linkteliu. Badis spokso skersai stalo į Bukerį. 

— Jam ne visi namie, — sušnibžda ji, vos pastebimai kryptelė- 
dama galvą į Badį. Pažvelgiu į jį. Jis vėl Žiūri į mus. 

— Sužeidė kare, - sako ji, — Korėjoje. Žinote tuos metalo de- 
tektorius oro uostuose? 

Vėl linkteliu. 

— Cyptų, net jei pro juos eitų visiškai nuogas. 

Atrodo, kad sudėvėtų, vos uždengiančių didžiulį pilvą Badžio 
marškinių sagos tuoj išlakstys į visas puses. Pasmakrėje kabo ko- 
kie trys pagurkliai, Mėginu įsivaizduoti tarptautiniame Memfio oro 

„uoste einantį pro cypiančius metalo detektorius nuogą Badį ir ap- 
imtus panikos besiblaškančius apsaugos darbuotojus. 

— Jo galvoje plokštelė, — priduria Dotė. 

— Tai... Koks siaubas, — pašnabždomis atsakau ir bloknote pa- 
sižymiu, jog pono Badžio Bleko galvoje plokštelė. Pasisukęs kai- 
rėn ponas Blekas piktai žvelgia į Bukerio klientą, sėdinti už tri- 
jų pėdų. 

Dotė staiga palinksta į priekį: 

— Ir dar štai kas, — sako ji. 

Truputį pasilenkiu ir laukiu, ką pasakys: 

— Kas? 

— Jis turi problemų dėl alkagolio. 

— Ką jūs sakot! 

— Bet viskas dėl to sužeidimo, — priduria supratingai. Kaip pa- 
prastai vos prieš tris minutes man prisistačiusi moteris sumenkina 
savo vyrą, paversdama silpnapročiu alkoholiku. 

— Ar nieko, jei rūkysiu? — klausia rausdamasi rankinuke. 

— Ar čia galima? — suabejoju ir apsižvalgau, tikėdamasis pa- 
matyti draudžiantį ženklą. Jo nėra. 

— Žinoma. 

Įspraudusi cigaretę tarp supleišėjusių lūpų uždega, įtraukia ir 
išpučia dūmų debesį tiesiai į Badį, bet šis nė nekrusteli. 

— Tai kuo galiu jums padėti? — klausiu žiūrėdamas į pluoštą 
dokumentų, kietai apjuostų stora gumine juostele. Mis Berdi tęs- 
tamentą pakišu po: bloknotu. Pirmoji mano klientė multimilijonie- 
rė, o šiedu — pensininkai. Vos apsiplunksnavusi mano karjera braš- 
kėdama subyra. 

— Mes neturtingi, — tyliai sako ji, lyg patikėdama man didelę 
paslaptį, kurią atskleisti jai nesmagu. Užjaučiamai nusišypsau. Kad 
ir kiek mažai turėtų, už mane jie kur kas turtingesni, ir tikriausiai 
niekas teismu jiems negrasina. 

— Bet mums reikia advokato, — priduria imdama gumeles nuo 
dokumentų ryšulio. 

— Kas gi nutiko? 

— Viena draudimo kompanija mus smarkiai kvailina. 

— Kokios rūšies draudimas? — klausiu, o ji, stumtelėjusi man 
šūsnį dokumentų, nusišluosto rankas lyg atsikračiusi naštos, kurią 
nuo šiol perkelia ant stebukladario pečių. Viršuje — ištepliotas, su- 
glamžytas ir gerokai nučiuręs draudimo polisas. Dotė išpučia dar 
vieną debesį ir akimirką Badžio beveik nesimato. | 

— Sveikatos draudimas, — paaiškina. — Jį mums pardavė „Greit. 
Benefit Laif“ draudimo kompanija prieš penkerius metus, kai ber- 
niukams buvo po septyniolika. Dabar Donis Rėjus miršta nuo Ieu- 
kemijos, o tie sukčiai nemoka už jo gydymą. 

— „Greit Benefit“? 

— Taip. 

— Negirdėjau apie tokią, — sakau kiek galėdamas tvirčiau, lyg 
panašios bylos man ne naujiena ir kuo puikiausiai Žinau visas 
draudimo kompanijas. Mėginu įsigilinti į poliso deklaracinę dalį. 
Įrašyti du berniukai: Donis Rėjus ir Ronis Rėjus Blekai. Gimimo 
data — ta pati. 

— Atsiprašau už žodį, bet jie tikri kalės išperos. 

— Kaip dauguma draudimo kompanijų, - mąsliai paantrinu jai 
ir Dotė nusišypso. Pelniau pasitikėjimą. — Taigi šį polisą pirkote 
prieš penkerius metus? | 

— Atrodo, taip. Nepraleidau nė vienos įmokos, nesinaudojau ne- 
lemtu draudimu tol, kol Donis Rėjus nesusirgo. 

Esu studentas, be to, neapsidraudęs. Neapdrausta nei mano gy- 
vybė, nei sveikata, nei automobilis. Neįstengiu nusipirkti net nau- 
jos kairės užpakalinės padangos savo senai sukežusiai „Tojotai“. 

— Ir jis, e-e, miršta? 

Ji linkteli. Tarp lūpų smilksta cigaretė. 

— Ūmi leukemija. Susirgo prieš aštuonis mėnesius. Daktarai sa- 
kė, kad gyvens dar metus, bet tiek jis nebeištvers, nes jam neper- 
sodino kaulų čiulpų. Dabar tikriausiai jau per vėlu. 

. Žodį „čiulpų“ ji ištaria vos suprantamai. 

— Persodinti? — sutrikęs paklausiau. 

— Ar žinote, kas yra leukemija? 

— E-e, nelabai. 

Pliaukšteli liežuviu, pavarto- akis, lyg būčiau tikras idiotas, vėl 
liūdnai užsitraukia. Išpūtusi kiek galėdama daugiau dūmų, paaiš- 
kina: 

— Matai, mano berniukai identiški dvyniai. Ronas (jam nepa- 
tinka, kai vadina Roniu Rėjumi, todėl vadiname Ronu) yra idea- 
lus kaulų čiulpų donoras Doniui Rėjui. Bėda ta, kad transplanta- 
vimas kainuoja apie šimtą penkiasdešimt tūkstančių dolerių, bet 
mes tiek neturim: Už operaciją turėtų sumokėti draudimo kompa- 
nija, polise tai numatyta. O tie kalės išperos atsisako. Taigi jie kalti, 
kad Donis Rėjus miršta. | 

Ji puikiai suvokia esmę. 

Kalbėdamiesi į Badį nekreipėme dėmesio, bet jis visą laiką mū- 
sų klausosi. Nusiėmęs akinius, plaukuota kaire ranka jis lėtai šluos- 
tosi akis. Nieko sau. Badis verkia. Kitame stalo gale unkščia Bos- 
kas, o Bukerio klientą ištiko dar vienas kaltės, savigraužos ar dar 
kažin kokios širdperšos priepuolis, — įsikniaubęs į rankas kukčio- | 

ja. Smutas stovi prie lango ir stebi, tikriausiai spėlioja, kaip mums 
pavyksta sukelti klientams tiek skausmo. 

— Kur jis gyvena, — klausiu tik todėl, kad užsirašydamas atsa- 
kymą galėčiau nekreipti dėmesio į ašaras: 

— Jis niekur neišsikėlė. Gyvena su mumis. Draudimo kompa- 
nija dar ir dėl to mums atsakė, atseit, Jis suaugęs, todėl draudi- 
mas jam nebegalioja. 

Sklaidydamas dokumentus peržvelgiu susirašinėjimą su „Greit 
Benefit“. 

— Ar polise numatyta, jog sulaukus pilnametystės draudimas nu- 
trūksta? 

Ji papurto galvą ir kietai šypteli: 

— Ne, Rudi, polise to nėra. Jį perskaičiau daugybę kartų, bet 
nieko panašaus neradau. Perskaičiau net smulkų šriftą. 

— Jūs įsitikinusi? — klausiu, dar kartą akimis permesdamas po- 
lisą. 

— Visiškai. Greit bus metai, kai vis skaitau tą prakeiktą daiktą. 

— Kas jį jums pardavė? Kokia agento pavardė? 

— Kažkoks kvailas neužauga pašlemėkas; įsibrovė į namus ir 
įpiršo. Otas ar kaip jis ten, neįsidėmėjau, žaltys taip greitai kalbė- 
jo. Bandžiau jį surasti, bet, matyt, paspruko iš miesto. 

Paėmęs vieną laišką perskaitau. Jis iš Klyvlendo, nuo vyres- 
niojo pareiškimų tyrėjo, parašytas praėjus keliems mėnesiams -po 
pirmojo laiško, kurį jau mačiau; čia gana šiurkščiai atsisakoma pa- 
dengti gydymo išlaidas remiantis tuo, kad Donio leukemija yra iš- 
ankstinė sąlyga — būklė, egzistavusi prieš sudarant draudimo SU- 
tartį, todėl gydymo išlaidos nekompensuojamos. Jeigu Donis ser- 
ga leukemija trumpiau nei metus, tai diagnozė jam nustatyta pra- 
ėjus ketveriems metams nuo „Greit Benefit“ poliso išdavimo. 

— Čia rašo, kad padengti gydymo išlaidas atsisakoma dėl iš- 
ankstinės sąlygos. 

— Jie griebiasi visko, Rudi. Imk šiuos dokumentus ir atidžiai 
perskaityk. Išimtys, privilegijos, išankstinės būklės, smulkus šrif- 
tas — čia rasi visko. 

— Ar kaulų čiulpų persodinimo operacijai numatytos išimtys? 

—'Ne. Gydytojas skaitė polisą ir sakė, kad „Greit Benefit* turė- 
tų sumokėti, nes kaulų čiulpų persodinimo operacijos dabar si nų 

Bukerio klientas delnais nusišluosto ašaras, atsistoja ir atsipra- 
šo. Dėkoja Bukeriui, Bukeris — jam. Senukas atsisėda prie stalo, 
už kurio vyksta audringas kiniškų šaškių mačas. Mis Berdi galiau- 
siai išvaduoja N. Elizabet Erikson nuo Bosko ir jo problemų. 
Mums už nugarų pirmyn atgal žingsniuoja Smutas. 

Kitas laiškas taip pat iš „Greit Benefit“ ir iš pirmo žvilgsnio ni+- 
kuo nesiskiria nuo kitų. Trumpas, šiurkštus, dalykiškas. Jame rašo- 
ma: „Gerbiamoji ponia Blek, kompanija jau septynis kartus raštų 
atmetė jūsų prašymą. Atmetame jį aštuntą, paskutinį kartą. Jūs kvai- 
la, kvaila, kvaila!“ Pasirašytas vyresniojo konsultanto. Vis dar nėti- 
kėdamas pirštais patrinu kompanijos logotipą lapo viršuje. Pernai 
rudenį lankiau draudimo teisės kursą. Pamenu, kaip piktinausi pa- 
sibaisėtinu kai kurių kompanijų elgesiu nepagrįsto pareiškimų at- 
metimo bylose. Kursą skaitė kviestinis dėstytojas, komunista$, ne- 
kentęs draudimo kompanijų ir korporacijų apskritai. Jis išstudijavo 
daugybę nepagrįsto teisėtų pareiškimų atmetimo atvejų ir įsitikinęs, 
jog dešimtys tūkstančių tokių atvejų Amerikoje į teismus nepakliū- 
va. Jis parašė daug knygų apie nepagrįsto pareiškimų atmetimo by- 
las, surinko statistinių duomenų, įrodančių, kad daugelis žmonių su 
tuo paprasčiausiai susitaiko ir teisybės neieško. | 

Dar kartą perskaitau laišką, čiupinėdamas pompastišką „(Greit 
Benefit“ logotipą lapo viršuje. 

— Ir jūs nepraleidote nė vienos įmokos? — klausiu Dotės. 

— Ne, pone. Nė vienos. 

— Man reikia dokumentų apie. Donio gydymą. 

— Daugumą jų turiu namuose. Dabar gydytoją kviečiame rečiau. 
Nebegalime susimokėti. 

— Ar prisimenate, kada tiksliai jam buvo nustatyta Ieukerhija? 

— Ne, bet atrodo, kad pernai rugpjūtį. Pirmąjį chemoterapijos 
gydymo kursą jis gavo ligoninėje. Tada tie sukčiai mums prane- 
šė, jog kitų gydymo išlaidų jie nebedengs, todėl jo palikti ligo- 

ninėje nebegalėjome. Ten pasakė, kad ligoninė savo sąskaita ne- 
gali daryti operacijos. Per daug brangiai kainuoja. Jų nekaltinu. 

Dabar Badis žvilgsniu tiria kitą Bukerio klientą — trapią nedi- 
dukę moterėlę, taip pat laikančią visą šūsnį dokumentų. Dotė ap- 
graibomis susiranda „Salem“ pakelį ir vėl įsikanda cigaretę. 

Jeigu Donis iš tikrųjų jau aštuonis mėnesius serga leukemija, 
tai Ši sąlyga nieku gyvu negali būti laikoma išankstine. Jokios iš- 
lygos ar išimties. čia nėra. „Greit Benefit“ privalo sumokėti. Tei- 
singai? Atrodo logiška ir visiškai aišku, o kadangi įstatymai retai 
būna aiškūs, o dar rečiau — logiški, tai žinau, jog šuo pakastas kaž- 
kur čiai šioje Dotės gautų raštų šūsnyje. | 

-— Čia aš kažko nesuprantu, — tariu vis tebespoksodamas į „„kvai- 
ląjį“ laišką. | 

Dotė išpučia tirštą melsvą debesį vyro pusėn, aplink jo galvą 
sūkuriuoja dūmų kamuoliai. Atrodo, jo akys sausos, bet gal apsi- 
rinku. Ji sučepsi lipniomis lūpomis ir sako: 

— Viskas ir taip aišku, Rudi. Jie sukčiai. Jiems atrodo, kad mes 
kvaili, neišmanėliai atmatos ir nėturime pinigų, kad stotume prieš 
juos. Trisdešimt metų, kol dirbau džinsų fabrike, priklausiau prof- 
sąjungai. Mes visą laiką turėjome kovoti su kompanija. Ir čia rei- 
kia kovoti. Didelės korporacijos mažų žmonių nepaiso. 

Mano tėvas nekentė ne tik teisininkų, vos išgirdęs apie profe- 
sines sąjungas, tuojau imdavo spjaudyti tulžimi. Kaip tik todėl ir 
noriu tapti atkakliu darbo žmonių gynėju. 

— Šitas laiškas tiesiog, neįtikėtinas, — sakau jai. 

— Kuris? 

— Tas, nuo pono Krokito, kuriame jus vadina kvaile. 

— A, tas šunsnukis. Įdomu, ar išdrįstu į akis mane taip pava- 
dinti. Jankių išpera. 

Badis mosteli plaštaka sau prieš veidą, bandydamas išsklaidyti 
dūmus ir kažką suniurzgia. Žvilgteliu tikėdamasis, kad prabils, bet 
jis tyli, Kairioji jo galvos pusė šiek tiek nuožulnesnė, ir vėl prieš 
akis šmnėkšteli vaizdas, kaip Badis nuogu užpakaliu bando pracim- 
pinti pro metalo detektorių oro uoste. Sulankstau „kvailąjį“ laišką 


ir padėdu viršuje. 
| 

— Visa tai perskaityti prireiks keleto valandų, — sakau. 

"— Reikia paskubėti. Donis Rėjus ilgai nebetvers. Anksčiau svėtė 
šimtą šešiasdešimt svarų, dabar — tik šimtą dešimt. Kartais jis bū- 
na toks silpnas, kad vos paeina. Norėčiau, kad jį pamatytum. 

Visai netrokštu pamatyti Donį Rėjų. 

— Gerai, gal kada nors vėliau. 

Peržiūrėsiu polisą ir korespondenciją, įrašus apie Donio gydy- 
mą, pasitarsiu su Smutu ir išsiųsiu Blekams tvarkingą dviejų pls- 
lapių laišką, kuriuo protingai paaiškinsiu, jog jų atvejį turėtų per- 
žiūrėti tikras advokatas, ir ne tik tikras, bet turintis didelę patirtį 
nepagrįsto pareiškimų atmetimo bylose. Brūkštelėsiu keletą tokių 
advokatų pavardžių, jų telefono numerius, šitaip užbaigdamas šį 
beprasmišką reikalą, pamiršiu ir Smutą, ir jo senių teisę. 

Iki baigimo - trisdešimt aštuonios dienos. | 

— Man viso šito reikės, — paaiškinu Dotei, susišluodamas IŠ- 
sklaidytus popierius ir rišdamas juos gumelėmis. — Grąžinsių po 
dviejų savaičių kartu su patariamuoju raštu. 

— Kodėl taip negreit? 

— E-e, žinote, man reikės šį tą išsiaiškinti, pasitarti su dėstyto: 
jais, kai ką patikslinti. Gal galėtumėt atsiųsti man įrašus apie Do- 
nio gydymą? | 

— Žinoma. Bet norėčiau, kad paskubėtum. 

— Stengsiuos kiek galėsiu, Dote. 

— Kaip manai, ar laimėtume? 

Nors esu tik studentas, bet tuščiažodžiauti jau moku: | 

— Kol kas nieko negaliu pasakyti. Nors vilties yra. Tik turiu 
gerai įsigilinti ir nuodugniai viską ištirti. Tikriausiai pavyktų. 

— Ką, po velnių, tai reiškia? 

— Na, tai reiškia, e-e, manau, turite puikų pagrindą iškelti ieš- 
kinį, bet prieš tai man reikia viską gerai išsiaiškinti. 

— Koks tu teisininkas? 

— Advokatas, studentas. 

Ji atrodo suglumusi. Lūpomis kietai suspaudžia baltą filtrą ir r 
dėbteli į mane. Badis vėl kažką suniurzga. Laimė, Iš UŽ nugaros 
išdygęs Smutas klausia: 

— Na, kaip sekasi? 

Dotė dėbteli į jo peteliškę, paskui į susivėlusius plaukus. 

— Viskas „gerai, — sakau. — Mes jau baigiame. 
< Puiku, — sako jis, lyg lauktų kiti klientai, o laiko trūksta. 
Nueina. . 

- Susitiksime po poros savaičių, — šiltai sakau, dirbtinai šyp- 
sodamasis. '* 

Dotė baksnodama peleninėje užgesina cigaretę. Jos lūpos virp- 
teli, akys sudrėksta. Švelniai palietusi mano riešą ji bejėgiškai pa- 
žvelgia.į mane: p 

— Prašau, Rudi, paskubėk. Padėk mums. Mano berniukas miršta. 

Žvelgiame į kits kitą visą amžinybę, kol galiausiai kažką burb- 
telėjęs linkteliu. Šie vargšai žmonės ką tik patikėjo savo sūnaus 
gyvybę man, Memfio valstybinio Teisės koledžo trečiakursiui. Jie 
nuoširdžiai mano, kad susišlavęs šitą popierių krūvą šen ten pa- 
skambinsiu, parašysiu keletą laiškų, kai kam pagrūmosiu ir — viens 
du - „Greit Benefit“ jau klūpo ant kelių, Donio Rėjaus gydymui 
paklojusi visus pinigus. Be to, viskas turi būti padaryta greitai. 

Jie stojasi ir nerangiai pasitraukia nuo stalo. Beveik neabejo- 
ju, kad polise kažkur tikrai yra nedidelė išimtis, vos įskaitoma ir, 
žinoma, sunkiai iššifruojama, įrašyta sumanių patyrusių juristų, ku- 
rie dešimtmečiais pasimėgaudami-kurpia smulkų šriftą, iš to susi- 
šluodami riebius honorarus. 

Prasibrovusi tarp sulankstomų kėdžių ir susikaupusių rukio žai- 
dėjų Dotė su įkandin jos sliūkinančiu Badžiu stabteli prie kavos 
aparato, įsipila kartoninį puodelį kavos be kofeino ir užsitraukia 
dar vieną cigaretę. Susiradę vietos kambario gale, siurbčioja kavą 
ir iš tolo mane stebi. Perverčiu draudimo polisą — trisdešimt pus- 
lapių, surašytų smulkiu, vos įskaitomu šriftu. Pradedu žymėtis pa- 
stabas. Stengiuosi nekreipti į juos dėmesio. 

„Būrys išretėjo, Žmonės pamažu skirstosi. Pavargau būti advo- 
katu, vienai dienai viso to gana; tikiuosi, kad šiandien klientų ne- 
bebūs! Jaučiuosi tikras neišmanėlis, drebu vien nuo minties, kad 
po kelių trumpų mėnesių šio miesto teismo salėse turėsiu ginčytis 


j 31 


su kitais advokatais teisėjų ir prisiekusiųjų akivaizdoje. Aš nepa- 
sirengęs ištrūkti į laisvę ir kelti bylas. 

Teisės koledžas — tai tik treji nereikalingos įtampos metai. Su- 
gaištame marias laiko rausdamiesi ir ieškodami dalykų, kurių nie- 
kuomet nereikės. Klausomės paskaitų ir čia pat jas pamirštame. 
Mus verčia įsiminti bylas ir nuostatus, kurie kitą dieną jau taiso- 
mi arba keičiami. Jeigu trejus metus po penkiasdešimt valandų per 
savaitę būčiau dirbęs pas patyrusį teisininką ir mokęsis iš jo, tik- 
rai galėčiau tapti geru advokatu. O dabar esu tik nervingas trečia- 
kursis, bijau imtis spręsti net paprastus juridinius klausimus ir su 
siaubu laukiu advokatūros egzamino. 

Mano mintis išblaško nedidelis sujudimas ir kaip tik laiku pa- 
stebiu manęs link einantį apkūnų senioką su masyviu klausos apa- 
ratu. 


Apatiški mūšiai prie kiniškų šaškių lentų ir rumio stalų po 

valandos baigiasi, išeina paskutinieji senukai. Kol susispie- 

tę aplink Smutą trumpai aptariame tai, ką kalbėjome su 
klientais, durininkas laukia prie išėjimo. Kiekvienas iš eilės trum- 
pai atpasakojame savo klientų problemas. Visi pavargę ir nori kuo 
greičiau iš čia dingti. 

Smutas duoda keletą nekūrybiškų, neoriginalių patarimų ir mus 
paleidžia pažadėjęs, jog šiuos realius pagyvenusių žmonių juridinius 
klausimus aptarsime per paskaitą kitą savaitę. Nekantriai laukiu. 

Išvažiuojame su Bukeriu jo automobiliu — senu „Pontiaku“, ku- 
ris per didelis, kad būtų madingas, bet kur kas geriau išsilaikęs, 
negu mano sukiužusi „Tojota“. Bukeris turi du mažus vaikus, jo 
žmona pusę dienos dirba mokykloje, taigi jis gyvena tik truputį 
aukščiau skurdo ribos. Daug mokosi, gauna gerus pažymius, to- 
dėl į jį atkreipė dėmesį klestinti juodaodžių firma miesto centre, 
gana prašmatni įstaigėlė, gerai vertinama piliečių teisių gynimo by- 
lose. Pradinis jo atlyginimas — keturiasdešimt tūkstančių dolerių 
per metus, šešiskart didesnis negu „Brodnaksas ir Spyras“ žada 
mokėti man. 

— Nekenčiu Teisės koledžo, — sakau mums išvažiuojant iš „Ki- 
parisų sodų“ automobilių stovėjimo aikštelės. 

— Normalu, — atsako Bukeris. Jis nejaučia neapykantos niekam, 
sako, kad studijuoti teisę jam net įdomu. 

— Kodėl taip norime dirbti advokatais? ) 

— Kad padėtume Žmonėms, kovotume už teisingumą, keistume 
visuomenę, nieko naujo. Juk girdėjai, ką sakė profesorius Smutas? 

— Važiuojam alaus. 

— Juk dar nėra trijų, Rudi, — Bukeris geria mažai, o aš dar ma- 
žiau, nes tai brangus malonumas, o pastaruoju metu man net mais- 
tui neužtenka. 

— Juokauju, — sakau. Važiuojame Teisės koledžo link. Šiandien 
ketvirtadienis, rytoj — sporto teisė ir Napoleono kodeksas, tokie 
pat beverčiai, beveik nereikalaujantys jokio darbo, kaip ir senų se- 
nių teisės kursai. Bet advokatūros egzaminas grėsmingai artėja, 
virpa rankos vos apie jį pagalvoju. Jeigu neišlaikysiu, malonūs, 
bet griežti, nesišypsantys „Brodnakso ir Spyro“ vyrukai tikrai ma- 
ne išmes, o tai reiškia, kad mėnesį padirbęs atsidursiu gatvėje. Bai- 
su net pagalvoti, kas laukia neišlaikius advokatūros — nedarbas, 
bankrotas, pažeminimas, badas. Kodėl aš kasdien, kas valandą apie 
tai galvoju? 

— Išleisk prie bibliotekos, — paprašau. — Pastudijuosiu dokumen- 
tus, o paskui ruošiuos advokatūrai. 

— Gerai. 

— Nekenčiu bibliotekos. 

— Visi jos nekenčia, Rudi. Ji tam ir skirta, kad visi jos nekęs- 
tų. Labiausiai jos turi nekęsti teisininkai. Tu visiškai normalus. 

— Ačiū. | 

— Ar ta pirmoji, Mis Berdi, turi pinigų? 

— Iš kur Žinai? 

— Kažką nugirdau. 

— Taip. Pinigų maišas. Ji nori pakeisti testamentą. Vaikai ir vai- 
kaičiai ja nesirūpina, todėl ji, aišku, nori juos išbraukti. 

— Kiek? 

— Apie dvidešimt milijonų. 

Netikėdamas Bukeris įtariai žvilgteli į mane. 

— Ji taip sako, — priduriu. 

— Na, o kas gauna pinigus? 

— Kažkoks seksualiai atrodantis televizijos pamokslininkas su 
nuosavu lėktuvu. 

— Eik jau. 

— Tikrai. 

Kol dideliame transporto sraute nuvažiuojame du kvartalus, Bu- 
keris gromuliuoja ką sužinojęs. 

— Klausyk, Rudi, neįsižeisk, tu šaunus vyrukas ir apskritai ge- 
ras studentas, bet ar sugebėtum sudaryti testamentą tokiai pinigų 
sumai? 

— Ne. O tu? 

— Žinoma ne. Tai ką darysi? 

— Gal ji numirs miegodama. 

— Nemanau. Ji tokia guvi. Pergyvens ir mus. 

— Užkrausiu Smutui. Gal jis ras man pagalbos, kokį nors mo- 
kesčius išmanantį dėstytoją. Arba pasakysiu Mis Berdi, kad padė- 
ti negaliu ir kad jai reikia susirasti gerą mokesčius išmanantį ad- 
vokatą, kuris viską padarys už penkis tūkstančius. Man vis vien. 
Rūpesčių turiu ir be jos. | 

— Su Texaco? 

— Taip. Ėmė kabintis. Ir šeimininkas. 

— Padėčiau, jei galėčiau, - sako Bukeris. Žinau, kad taip ir yra. 
Jei galėtų, mielai man paskolintų. 

— Iki liepos pirmos išgyvensiu. O kai įsikabinsiu „„Brodnakse 
ir Spyre“ — skurdui galas. Bukeri, ar įmanoma per metus išleisti 
trisdešimt keturis tūkstančius dolerių? 

— Tikriausiai ne. Būsi turtingas. 

— Septynerius metus, po velnių, gyvenau iš arbatpinigių. Ką su 
tiek pinigų veiksiu? 

— Nusipirk kitą kostiumą. 

— O kam? Du turiu. 

— Tai tada batus. 

— Tikrai. Tą ir padarysiu. Nusipirksiu batus, Bukeri. Prisipirk- 
siu batų, kaklaraiščių; šviežio maisto, gal dar šį bei tą. 

Jau trejus metus Bukeris su žmona bent dukart per mėnesį pa- 
sikviečia mane pietų. Šarlena kilusi iš Memfio, o iš to, ką įsten- 
gia nusipirkti iš skurdaus savo biudžeto, daro stebuklus. Jie mano 
draugai, žinau, kad tikrai manęs gailisi. Bukeris išsišiepia ir nu- 
suka akis. Pavargo juokauti apie nemalonius dalykus. 

Įsukame į stovėjimo aikštelę prie Centrinės aveniu, kiek ato- 
kiau nuo Memfio valstybinio Teisės koledžo. 

— Turiu sutvarkyti kai kuriuos reikalus, — sako. 

— Gerai. Ačiū, kad pavežei. 

— Grįšiu apie šeštą. Ruošimės egzaminui. 

— Gerai. Būsiu apačioje. 

Užtrenkiu dureles ir leidžiuosi Centrine. 


Tamsiame nuošaliame žemutinio bibliotekos aukšto kamputy- 
je, už senų sučiurusių teisės knygų stirtų turiu mėgstamą moky- 
mosi vietą, kuri atokiau nuo pašalinių žvilgsnių manęs visuomet 
laukia štai jau daugelį mėnesių. Ji oficialiai rezervuota man. Tai 
drėgnas ir šaltas kampas be langų, todėl čia niekas nenori sėdėti. 
Konspektuodamas bylas ir rengdamasis egzaminams šiame urve 
praleidau marias laiko. O dabar praleidžiu čia daugybę skausmin- 
gų valandų galvodamas, kas atsitiko, kad ji mane paliko. Čia aš 
kankinuosi. Iš trijų pusių stalą supa paneliai, įsiminiau kiekvieną 
medžio ornamentą. Galiu tyliai keiktis, čia niekas manęs negirdi. 

Gerais laikais čia užeidavo Sara ir mes mokydavomės, sustū- 
mę kėdes vienas šalia kito. Kikendavome, juokdavomės, neatkreip- 
dami niekieno dėmesio. Niekieno nematomi bučiuodavomės, gla- 
monėdavomės. Šią akimirką beveik pajuntu jos kvepalų dvelksmą 
ir mane apima giliausia depresija, varsto skausmas. 

Reikėtų susirasti kitą vietą mokytis. Matau jos veidą medžio 
paneliuose, juntu švelnų jos kojų prisilietimą ir mane apima bu- 
kas, stingdantis širdies skausmas. Ji buvo čia, vos prieš keletą sa- 
vaičių! O dabar jos kojas glosto kitas. 

Pasiimu Blekų dokumentus ir laiptais užkopiu į bibliotekos 
Draudimų skyrių. Mano judesiai lėti, bet žvilgsnis greltai laksto 
visomis kryptimis. Sara čia beveik nebeužsuka, mačiau ją tik po- 
rą kartų. 

Išskleidžiu Dotės dokumentus ant laisvo, knygų stirtomis ap- 
versto stalo ir dar kartą perskaitau „kvailąjį“ laišką. Glumina jo 
piktumas, tikriausiai rašė žmogus, įsitikinęs, kad Dotė ir Badis jo- 
kiam advokatui niekuomet jo neparodys. Dar kartą jį perskaitęs pa- 
juntu, kaip silpsta širdies skausmas — užeina, bet ir vėl praeina, 
mokausi jį įveikti. 

Sara Plenkmor taip pat trečiakursė teisininkė. Ji vienintelė mer- 
gina, kurią kada nors mylėjau. Paliko mane prieš keturis mėnesius 
ir dabar susitikinėja su Aiviu Lygeriu, čionykščiu mėlynkrauju. Ji 
sakė, kad jiedu seni mokyklos draugai ir kad per Kalėdų atostogas 
atsitiktinai susitiko gatvėje. Romantiški jausmai sugrįžo, nenorinti 
manęs skaudinti, tačiau gyvenimas tuo dar nesibaigia. Sklinda kal- 
bos, kad ji nėščia. Pirmąkart apie tai išgirdęs vos neapsivėmiau. 

Studijuoju „Greit Benefit“ polisą, išduotą Blekams. Mano pa- 
stabos užima jau keletą puslapių. Atrodo, lyg būtų parašyta sansk- 
rito kalba. Sutvarkau laiškus, pareiškimus ir gydytojų išvadas. Sara 
išnyko, pasineriu į ginčijamą draudimo pareiškimą, kuris dvokia 
vis labiau. 

Draudimo polisas išduotas Ohajo valstijos Klyvlendo gyvybės 
draudimo kompanijos „Greit Benefit“, įmokos suma — aštuonioli- 
ka dolerių per savaitę. Išnagrinėju debeto knygelę, kurioje sužy- 
mėtos savaitinės įmokos. Atrodo, kad agentas, kažkoks Bobis Otas, 
kas savaitę Blekus tikrai lankydavo. | | 

Mažą mano stalelį užklojo tvarkingai surūšiuotų dokumentų 
krūvelės, skaitau viską, ką gavau iš Dotės. Iš galvos neišeina Mak- 
sas Leubergas, tas dėstytojas komunistas. Kaip aistringai jis ne- 
kenčia draudimo kompanijų. Jis nuolat mums kartodavo, kad jos 
užvaldžiusios visą Ameriką. Jos kontroliuoja bankus, valdo nekil- 
nojamąjį turtą. Jei jos nusičiaudi, Volstritas viduriuoja visą savai- 
tę. O kai krinta palūkanos ir jų investicinės pajamos staiga suma- 


36 


žėja, lekia į Kongresą, skundžiasi, jog pažeidžiamos piliečių tei- 
sės, ir šaukdamos, kad bylos baigia jas pasmaugti, reikalauja re- 
formų. Atseit, niekšai advokatai kelia joms bylas ir įtikina nieko 
nesuprantančius prisiekusiuosius išdalyti dideles pinigų sumas, o 
tai jas žlugdo. Leubergas taip įsismarkaudavo, kad imdavo svai- 
dyti į sieną knygas. Mylėjome jį. 

Jis tebedėsto, bet pasibaigus semestrui, atrodo, grįš į Viskon- 
siną. Jei tik pakaks drąsos, paprašysiu jį peržiūrėti Blekų reikalus 
su „Greit Benefit“. Jis sakosi Šiaurėje pats dalyvavęs keliose pla- 
čiai nuskambėjusiose nepagrįsto prašymų atmetimo bylose, kai pri- 
siekusieji privertė draudėjus sumokėti milžiniškas kompensacijas 
apdraustiesiems. 

Imuosi bylos santraukos. Pradedu nuo poliso išdavimo datos, to- 
liau chronologiškai išvardiju kiekvieną reikšmingą įvykį. „Greit Be- 
nefit“ aštuonis kartus raštu atmetė prašymą padengti gydymosi iš- 
laidas. Aštuntas, žinoma, „kvailasis“ laiškas. Jau girdžiu, kaip jį per- 
skaitęs Maksas Leubergas švilpteli ir nusijuokia. Užuodžiu kraują. 


Tikiuosi, kad jį užuos ir Leubergas. Trečiame Teisės koledžo 
aukšte, už poros bylų saugyklų susirandu jo kabinetą. Durys ap- 
lipdytos kvietimais dalyvauti gėjų teisių gynimo žygiuose ir boi- 
kotuose, nykstančių gyvūnų rūšių gynimo būreliuose, daugybe pra- 
nešimų apie bylas, kuriomis Memfyje mažai kas domisi. Pro pra- 
viras duris girdžiu, kaip jis griaudėja į telefono ragelį. Sulaikęs 
kvapą tyliai pasibeldžiu. | 

— Užeikit! — šūkteli. Įslenku. Jis mosteli vienintelės kėdės link. 
Ji užversta bylomis ir žurnalais. Kabinetas panašus į sąvartyną. 
Chaosas, laužas, krūvos laikraščių, mėtosi buteliai. Knygų lenty- 
nos net išlinkusios nuo svorio. Sienos išmargintos grafiti šūkiais. 
Nereikalingi popieriai lyg pudeliai guli ant grindų. Laikas ir tvar- 
ka Maksui Leubergui neegzistuoja. 

Jis liesas, neaukštas šešiasdešimties metų vyras neklusniais tan- 
kiais šiaudų spalvos plaukiais ir nenustygstančiomis rankomis. Vi- 
suomet dėvi nublukusius džinsus ir medvilninį sportinį megztinį, 

avi senais sportbačiais. Kartais, kai atšąla, apsiauna kojines. Jis 
toks judrus, kad mane nervina. 

Trenkia telefono ragelį: 

— Beikeris! 

— Beiloras. Rudis Beiloras. Draudimas, praėjusį semestrą. 

— A, žinoma! Pamenu. Sėskis, — vėl mosteli į kėdę. 

— Ačiū, pastovėsiu. 

Gūžtelėjęs pavarto ant stalo suverstus dokumentus. 

— Na, kas nutiko, Beilorai? | 

Studentai Maksą garbina, nes jis moka išklausyti. 

— E-e, ar turite laisvą minutėlę? — paprastai kalbu oficialiau ir 
priduriu „pone“ arba ką nors panašaus, bet Maksas oficialumo ne- 
mėgsta. Reikalauja, kad kreiptumės į jį vardu. 

— Taip, žinoma. Klok, ką turi. | | 

— Lankau dėstytojo Smuto paskaitas, - pradedu ir trumpai pa- 
pasakoju apie pietus pas senukus, Dotę ir Badį, jų kovą prieš 
„Greit Benefit“. Jis įdėmiai išklauso kiekvieną žodį. 

— Ar girdėjote ką nors apie „Greit Benefit“? — klausiu. 

— Taip, didelė kompanija, vietos baltiesiems ir juodaodžiams 
pardavinėja pigų draudimą. Labai nešvari. 

— Nieko apie ją negirdėjau. 

— Ir negalėjai. Ji nesireklamuoja. Agentai vaikšto po namus ir 
kas savaitę surenka įmokas. Vos pajudini, ir tokios kompanijos ima 
dvokti. Parodyk polisą. | 

Paduodu, jis perverčia puslapius. 

— Kokiu pagrindu jie atsisako mokėti? — klausia nežiūrėdamas 
į mane. 

— Daug priežasčių. Iš pradžių atsisakė mokėti tik iš principo. 
Po to aiškino, jog leukemijos gydymas nekompensuojamas. Pas- 
kui pareiškė, kad leukemija — išankstinė sąlyga. Paskui atsisakė 
mokėti todėl, kad tas vyrukas suaugęs, todėl jo gydymo išlaidos 
pagal tėvų polisą nebedengiamos. Tikrai išradingi, ką ir besakyti. 

— Ar visos įmokos sumokėtos? 

— Pasak ponios Blek, visos. 

— Šunsnukiai, — piktai šypsodamasis vėl perverčia lapus. Mak- 
sas tokius dalykus tiesiog dievina. — Peržiūrėjai visą bylą? 

— Taip. Perskaičiau viską, ką gavau. 

Jis švysteli polisą ant stalo. 

— Tikrai verta pasikapstyti, — sako, — bet žinok, kad klientai 
retai kada pasako viską. — Paduodu jam „kvailąjį“ laišką. Jį skai- 
tydamas vėl piktai išsišiepia. Perskaito dar kartą, galiausiai žvilg- 
teli į mane. | 

— Neįtikėtina. 

— Ir aš taip manau, — pritariu lyg būčiau viso draudimo verslo 
kontrolės veteranas. 

— Kur kiti dokumentai? — klausia. 

Ant stalo padedu visą dokumentų šūsnį. 

— Tai viskas, ką davė ponia Blek. Ji sako, sūnus miršta todėl, 
kad neišgali sumokėti už gydymą. Sako, jis dabar sveria tik šimtą 
dešimt svarų ir ilgai nebegyvens. | 

Jo rankos sustingsta. 

— Šunsnukiai, — vėl pakartoja, beveik vien tik sau. — Pasmirdę 
šunsnukiai. 

Visiškai jam pritariu, bet tyliu. Kampe pastebiu kitą sportba- 
čių porą, labai senus „Naikus“. Kartą per paskaitą pasakojo ka- 
daise mėgęs „Konversus“, bet dabar tą kompaniją boikotuoja, nes 
ji nesilaikanti atliekų perdirbimo politikos. Maksas kariauja vos 
ne su visomis Amerikos korporacijomis, ir jeigu kuri jį nors tru- 
putį suerzina, nebeperka nė vieno jos gaminio. Jis neapsidraudęs 
nei gyvybės, nei sveikatos, nei turto, bet sklinda gandai, kad jo 
šeima gyvena turtingai, taigi jis gali sau leisti rizikuoti ir gyventi 
neapsidraudęs. Kita vertus, dėl akivaizdžių priežasčių aš taip pat 
neapsidraudęs. 

Dauguma mano dėstytojų — nuobodūs mokslinčiai, į paskaitas 
vaikšto kaklus susiveržę kaklaraiščiais, visuomet užsagstytais švar- 
kais. Makso niekas nėra matęs su kaklaraiščiu. Be to, jis paskaitų 
neskaito. Jis vaidina. Gaila, kad išvažiuoja. | 

Staiga jo rankos vėl atgyja. 


39 


— Norėčiau šįvakar visa tai peržiūrėti, — sako nežiūrėdamas | 
„mane. "4 

— Gerai. Ar galiu užsukti ryt rytą? : 

— Žinoma. Kada tau patogu. 

Suskamba telefonas ir jis griebia ragelį. Šyptelėjęs atbulas iš- 
einu pro duris, jausdamas didžiulį palengvėjimą. Iš ryto užėjęs iš- 
klausysiu jo patarimų ir juos pakartosiu patariamajame rašte. 
Blekams. 

Dabar reikia rasti, kas imtųsi mis Berdi testamento. Esu nu- 
matęs porą mokesčius išmanančių dėstytojų, su jais pasikalbėsiu 
rytoj. Nusileidęs laiptais užsuku į studentų poilsio kambarį prie bib- 
"liotekos. Tai vienintelė vieta, kur leidžiama rūkyti, todėl po švies- 
tuvais nuolatos tvyro melsvas rūkas. Čia stovi televizorius, kele- 
tas nutrintų sofų ir kėdžių. Sienas puošia vinjetės — įrėminti uolūs 
veidai, seniai išsiųsti į juridinio karo tranšėjas. Kai čia nieko ne- 
būna, dažnai žiūrių į tuos savo pirmtakus ir mąstau, kiek jų nete- 
ko licencijų, kiek gailisi peržengę Teisės koledžo slenkstį ir kiek 
tikriausiai nedaug jų tikrai mėgsta savo darbą. Viena siena palikta 
skelbimams, biuleteniams ir stulbinančiai įvairovei darbo pasiūly- 
mų, už jos.- gaiviųjų gėrimų ir užkandžių aparatai. Čia dažniau- 
siai ir maitinuosi. Taip pigiau. | 

Vienoje grupelėje pastebiu gerbiamą F. Frankliną Donaldsoną 
Ketvirtąjį, liežuvaujantį su trim savo draugeliais, kaip ir jis nosį 
riečiančiais tipais, kurie rašo straipsnius Teisės apžvalgai ir tyčio- 
jasi iš tų, kurie nerašo. Mane pastebėjo, atrodo, kažkuo jį sudo- 
minau. Man einant pro šalį nusišypso. Keista, nes visuomet būna 
susiraukęs. 

— Tai tu, Rudi, ruošiesi dirbti „Brodnakse ir Spyre“? — klausia 
garsiai. Televizorius išjungtas. Visa šutvė sužiūra į mane. Dvi stu- 
dentės ant sofos kilsteli galvas ir.taip pat žvilgteli mano pusėn. 

— Taip. O ką? — klausiu. F. Franklinas Ketvirtasis turi darbą 
turtingoje, pretenzingoje ir kur kas pranašesnėje nei „Brodnaksas 
ir Spyras“ firmoje. Jo bendrai — V. Harperis Vitensonas, mažas aro- 
gantiškas snarglius — ačiū Dievui, išvažiuoja iš Memfio ir dirbs 

didelėje firmoje Dalase, — Dž. Taunsendas Grosas gavo pasiūly- 
mą iš kitos didelės firmos, ir Džeimsas Streibekas — kartais būna 
draugiškas, trejus metus iškentė teisės fakultete taip ir neprisise- 
gęs inicialo prieš pavardę arba skaitvardžio po jos. Su tokia trumpa 
pavarde vargu ar jį kas priims į didelę firmą. Abejoju. 

F. Franklinas Ketvirtasis žingteli manęs link. Švytėfe švyti 
šypsena. || 

— Tai papasakok, kas ten vyksta. 

— Kas vyksta? — neturiu nė menkiausio supratimo, apie ką jis 
kalba. 

— Na, apie susijungimą. 

Surimtėju: 

— Kokį susijungimą? 

— Argi nieko negirdėjai? 

— Ko negirdėjau? 

F. Franklinas Ketvirtasis Žvilgteli į savo draugelius, atrodo, vi- 
siems smagu. Žiūrėdamas į mane dar labiau išsišiepia: 

— Baik, Rudi, „Brodnaksas ir Spyras“ susilieja su „Tinlėjumi 
Britu“. | 

Išlieku visai ramus, stengiuosi sugalvoti kokį nors protingą, 
šmaikštų atsakymą, bet tą momentą nerandu žodžių. Aišku, neži- 
nau nieko apie jokį susijungimą, ir, aišku, šitas subingalvis kažką 
žino. „Brodnaksas ir Spyras“ — maža firma, joje dirba tik penkioli- 
ka advokatų, iš kurso pas juos priimtas tik aš. Kai kalbėjomės prieš 
porą mėnesių, apie jokį susijungimą nebuvo užsiminta nė žodžiu. 

Kita vertus, „Tinlėjus Britas“ — didžiausia, daugiausiai klientų 
turinti, prestižiškiausia ir turtingiausia valstijos firma. Naujausiais 
duomenimis, antraisiais namais ji tapusi šimtui dvidešimt advoka- 
tų. Dauguma — Aivi lygos absolventai. Daugelis - federalinių tar- 

nautojų atžalos. Tai stipri, turtingoms korporacijoms ir vyriausy- 

"bės organizacijoms atstovaujanti firma, įsikūrusi Vašingtone ir iš 
ten daranti įtaką visam elitui. Tai nesileidžiantis į kompromisus 
konservatorių politikos bastionas. Vienas iš jos partnerių — buvęs 
JAV senatorius. Tamsiai mėlyni ir juodi kostiumai, iki paskutinės 

sagutės užsegioti marškiniai, dryžuoti kaklaraiščiai, advokatai dir- 
ba po aštuoniasdešimt valandų per savaitę. Trumpas kirpimas, o 
koks nors veido plaukuotumas apskritai neleistinas. Advokatą iš 
„Tinlėjaus Brito“ gali atpažinti iš eisenos ir aprangos. Firmoje mo- 
terų nėra, čia dirba tik britų kilmės amerikiečiai protestantai iš gerų 
privačių mokyklų, priklausantys prestižiniams klubams, todėl visa 
kita Memfio teisininkų bendruomenės dalis kompaniją visiems lai- 
kams praminė „Trentu ir Brentu“. 

Susikišęs rankas į kišenes, J: Taunsendas Grosas mane varsto 
niekinamu žvilgsniu. Pagal pažangumą jis kurse antras, vilki ge- 
rai iškrakmolytus marškinius ir vairuoja BMW, todėl „Trentas ir 
Brentas“ jį priėmė nedvejodamas. 

Man linksta keliai, nes Žinau, kad „Trentas ir Brentas“ manęs 
niekad nepriims. Jeigu „Brodnaksas ir Spyras“ iš tikrųjų jungiasi 
su tuo begemotu, tai bijau, kad visoje šitoje sumaištyje mane tik- 
riausiai pamgtė. 

— Nieko. negirdėjau, — tyliai sakau. Nuo sofos mane stebi mer- 
ginos. Akimirką pasidaro tylu. | 

— Tai jie tau nieko nesakė? — nustebęs klausia F. Franklinas Ket- 
virtasis. — Džekas sužinojo šiandien apie vidurdienį, - sako jis link- 
telėdamas į savo draugužį Dž. Taunsendą Grosą. 

— Tikrai, — sako Dž. Taunsendas. — Bet firmos pavadinimas ne- 
sikeičia. J 

Tikrasis firmos pavadinimas ne „Trentas ir Brentas“, bet. „Tin- 
lėjus, Britas, Kraufordas, Maizas ir Šv. Jonas“. Laimė, prieš dau- 
gelį metų kažkas pasirinko trumpesnį variantą. Pareikšdamas, kad 
firmos pavadinimas nesikeičia. Dž. Taunsendas nori pasakyti, kad 
„Brodnaksas ir Spyras“ — tokia maža ir nereikšminga firmelė, kad 
prarijęs ją visą, „Tinlėjus Britas“ tik truputį atsirūgs. 

„- Tai liks „Trentas ir Brentas“? — klausiu Dž. Taunsendo. Iš- 
girdęs visiems gerai žinomą pravardę, jis niekinamai šnirpšteli. 

— Nejaugi jie tau nepranešė? — tęsia F. Franklinas Ketvirtasis. 

Eidamas link durų gūžteliu pečiais, lyg man. būtų vis vien. 

— Per daug nesijaudink, Frenki. 

Jie lyg sąmokslininkai vienas kitam nusišypso, o aš išeinu. Ne- 
spėju įžengti į biblioteką, o nuo pirmojo stalo bibliotekininkas pa- 
moja man, kad prieičiau. 

— Tau raštelis, — sako tiesdamas man kažkokį popiergalį. Jame 
parašyta, kad paskambinčiau vyriausiajam „Brodnakso ir Spyro“ 
partneriui Loidui Bekui; į darbą mane priėmė jis. 

Telefono automatai poilsio kambaryje, bet nenoriu vėl susitikti 
su F. Franklinu Ketvirtuoju ir jo sėbrais. 

— Galima paskambinti iš čia? — klausiu bibliotekininko. Jis ant- 
rakursis, bet elgiasi taip, lyg būtų bibliotekos šeimininkas. 

— Telefono automatai poilsio kambaryje, — ranka rodydamas ati- 
tinkama kryptimi sako jis, tarytum prasimokęs čia trejus metus ne- 
žinočiau, kur poilsio kambarys. 

— Aš ką tik iš ten. Jie visi užimti. 

Susiraukęs apsidairo. 

— Skambink, bet ilgai nekalbėk. 

Surenku „Brodnakso ir Spyro“ numerį. Greit šešios, sekretorės 
baigia darbą penktą. Po devinto signalo atsiliepia vyriškas balsas: 

— Alio. 

Atsukęs nugarą į biblioteką mėginu pasislėpti tarp atsarginių 
lentynų. 

— Sveiki. Skambina Rudis Beiloras iš Teisės koledžo. Radau 
prašymą paskambinti Loidui Bekui. Užrašyta, kad skubiai. 

Raštelyje apie skubumą nė neužsiminta, bet labai nervinuosi. 

— Rudis Beiloras? Kokiu klausimu? 

— Neseniai mane priėmėte į darbą. Su kuo aš kalbu? 

— A, taip. Beiloras. Aš — Karsonas Belas. Loidas, e-e, dabar 
susirinkime, jo negalima trukdyti. Paskambink po valandos. 

Mačiau Karsoną Belą, apžiūrinėdamas kontorą. Užkietėjęs byli- 
ninkas, akimirką atrodė draugiškas, bet tuoj vėl pasinėrė į darbą. 

— E-e, pone Belai, man būtinai reikia pasikalbėti su ponu Beku. 

— Gaila, bet šiuo metu neįmanoma. 

— Girdėjau apie susijungimą su „Trentu“... e-e, su „Tinlėjumi 
Britu“. Tai tiesa? 

— Klausyk, Rudi, aš labai užsiėmęs. Negaliu kalbėti. Paskam- 
bink po valandos ir Loidas viską paaiškins. 

Paaiškins? 

— Ar aš dar turiu darbą? — klausiu išsigandęs, apimtas nevilties. 

— Paskambink po valandos, — suirzęs atsako ir numeta ragelį. 

Ant lapelio brūkšteliu kelis žodžius ir paduodu tarnautojui. 

— Pažįsti Bukerį Keiną? — klausiu. 

— Taip. 

— Gerai. Jis čia netrukus ateis: Perduok jam šitą raštelį. Pasa- 
kyk, kad grįšiu po kokios valandos. 

Jis nepatenkintas paima raštelį. Išeinu iš bibliotekos, prasmun- 
ku pro poilsio kambarį melsdamasis, kad niekas manęs nepamaty- 
tų, ištrūkęs iš pastato lekiu į stovėjimo aikštelę, kur laukia mano 
„Tojota“. Kad tik užsivestų variklis. Viena iš didžiausių mano pa- 
slapčių — finansų bendrovei už šį apgailėtiną laužą skolos dar nesu- 
grąžinau. Net Bukeriui melavau. Jis mano, kad nebesu skolingas. 


Advokatų Memfyje yra per daug, ir tai jokia paslaptis. Įsto- 

jus į Teisės koledžą mums buvo pasakyta, jog darbo nėra 

„ne tik čia, bet ir kitur, todėl išvargę trejus metus, išlaikę ad- 

vokatūros egzaminą, darbą gaus toli gražu ne visi. Taigi pirmame 

kurse mažiausiai trečdaliui mūsų bus maloningai leista nubyrėti. Taip 
ir buvo. 

Galiu išvardyti mažiausiai dešimt kitą mėnesį kaip ir aš baig- 
siančių koledžą, kurie ruoštis egzaminui turės marias laiko, nes-dar- 
bo dar neturi. Po septynerių mokymosi metų likti bedarbiu! Žinau 
kelis tuzinus bendrakursių, kurie dirbs visuomeninių gynėjų, miesto 
prokurorų asistentais arba menkai apmokamais pigių teisėjų kler- 
kais. Stodami mokytis apie tokias vietas nė nežinojome. 

Taigi daugeliu požiūrių didžiavausi, jog mane priėmė „Brodnak- 
sas ir Spyras“ — tikra advokatų firma. Taip, kartais pasipuikuoda- 
vau prieš menkesnius talentus, tebelakstančius po miestą ir mel- 
džiančius darbdavių, kad juos priimtų nors pokalbiui. Tačiau dabar 

išgaravo visa mano arogancija. Važiuodamas į miesto centrą pilve 
jaučiu tumulą. Tokioje firmoje kaip „Trentas ir Brentas“ vietos man 
nebus. „,Tojota“ springsta ir čiaudo kaip visuomet, bet važiuoja. 

Mėginu analizuoti susijungimą. Prieš porą metų „Trentas ir 
Brentas“ prarijo firmą su trisdešimt darbuotojų. Apie tai mieste bu- 
vo daug kalbų. Tačiau nepamenu, kad kas nors tuomet būtų pra- 
radęs darbą. Ir kam gi jiems prireikė tokios mažytės firmos kaip 
"„Brodnaksas ir Spyras“, kurioje dirba tik penkiolika žmonių? Stai- 
ga man dingteli, kiek mažai žinau apie būsimąjį savo darbdavį. Se- 
nis Brodnaksas mirė prieš metus, jautiškas jo veidas įamžintas klai- 
kiame bronziniame biuste prie pagrindinio įėjimo. Spyras — jo žen- 
tas, bet su Žmona seniai išsiskyręs: Mačiau Spyrą. Gana malonus. 
Per antrą ar trečią susitikimą sužinojau, kad stambiausi klientai — 
pora draudimo kompanijų, o aštuoniasdešimt procentų praktinio 
darbo sudaro nukentėjusiųjų autoavarijose gynimas. 

Kas žino, gal „Trentui ir Brentui“ prireikė sustiprinti nukentė- 
jusiųjų avarijose skyrių? 

Poplar* gatvė važiuoja daug mašinų, bet beveik visos — prie- 
šinga kryptimi. Matau dangoraižius miesto centre. Aišku, Loidas 
Bekas, Karsonas Belas ir kiti „Brodnakso ir Spyro“ vyrukai dėl 
visokiausių įsipareigojimų ir savo planų nenorės manęs priimti, o 
dėl pinigų perpjautų man gerklę. Jungdamiesi su „Trentu ir Bren- 
tu“ pirmiausia galvos apie savo Žmones, teisingai? 

Per paskutiniuosius metus ieškodami darbo mano kursiokai iš- 
naršė visą miestą. Tikriausiai nebeliko nė vienos laisvos vietos. Pro 
jų pirštus nepraslydo nė trupinėlis. | 

Nors automobilių stovėjimo aikštelės ištuštėjusios ir vietų jose 
daug, mašiną pastatau neleistinoje vietoje kitoje gatvės pusėje prie- 
šais aštuonių aukštų pastatą, kur įsikūręs „Brodnaksas ir Spyras“. 
Už dviejų kvartalų stūkso aukščiausias mieste banko pastatas, ku- 
rio viršutiniųs aukštus užima, žinoma, „Trentas ir Brentas“. Iš sa- 
vo aukštybių su panieka žvelgia į miestą. Nekenčiu jų. 


* Tuopų. 

Šuoliais perbėgęs gatvę įžengiu į purviną Pauerso rūmų vesti- 
biulį: Kairėje — du liftai, tačiau dešinėje pastebiu pažįstamą vei- 
dą. Tai Ričardas Speinas, „Brodnakso ir Spyro“ darbuotojas, šau- 
nus vyrukas, per pirmą apsilankymą vaišino mane pietumis. Sėdi 
ant siauro marmurinio suolelio tuščią žvilgsnį įrėmęs į grindis. 

— Ričardai, — šūkteliu. — Tai aš, Rudis Beiloras. 

Nė nekrusteldamas jis tebespokso priešais save. Atsisėdu gre- 
ta. Liftai už trisdešimties pėdų tiesiai priešais mus. 

— Kas atsitiko, Ričardai? — klausiu. Jis lyg apdujęs. — Kas 
tau? — Nedidukas vestibiulis tuščias, aplink ramu. 

Jis lėtai pasuka galvą į mane ir praveria burną. 

— Mane atleido, — ramiai ištaria. 

Akys raudonos — jis verkė arba gėrė. Giliai įkvepiu. 

— Ką? — tyliai klausiu, jau žinodamas atsakymą. 

— Jie mane atleido, — pakartoja. 

“— Kas gi čia darosi, Ričardai. Ką dar atleido? 

— Visus, — lėtai ištaria, — Bekas sušaukė mus į posėdžių salę, 
pasakė, jog partneriai nutarė parduoti firmą „Trentui ir Brentui“ 
ir kad ten mums, darbuotojams, nėra vietos. Štai taip. Liepė per 
valandą susikrauti daiktus ir išsinešdinti. 

Kalbėdamas jis keistai sukioja galvą nuo vieno peties prie ki- 
to ir spokso į lifto duris. 

— Štai kaip, — sakau. 

— Tikriausiai tau įdomu. kaip bus su tavimi, — tebežvelgdamas 
skersai vestibiulio sako Ričardas. 

— Pagalvojau apie tai. 

— Tiems šunsnukiams į tave nusispjaut. 

Žinoma, tą jau supratau. 

— Bet kodėl gi jie atleidžia jus? — vos girdimai klausiu. Atvi- 
rai kalbant, man nesvarbu, kodėl jie atleidžia darbuotojus, bet sten- 
giuosi kalbėti nuoširdžiai. | 

— „Trentas ir Brentas“ nori mūsų klientų, — sako jis. — Kad 
juos gautų, turėjo nusipirkti partnerius. O mes, darbuotojai, jiems 
trukdome. 

— Liūdna, — sakau. 

— Ir man. Per susirinkimą apie tave užsiminė. Kažkas paklau- 
sė, kaip bus su tavimi, nes esi vienintelis naujas darbuotojas. Be- 
kas sakė mėginęs tau prisiskambinti ir pranešti. Tu taip pat išmes- 
tas, Rudi. Liūdna. 

Nuleidęs galvą tyrinėju grindis. Drėksta delnai. 

— Žinai, kiek uždirbau pernai? — klausia jis. 

— Kiek? 

— Aštuoniasdešimt tūkstančių. Kaip vergas dirbau šešerius me- 
tus po septyniasdešimt valandų per savaitę, apleidau šeimą, sun- 
kiau kraują „„Brodnakso ir Spyro“ labui, o šitie šunsnukiai man lie- 
pia per valandą susirinkti daiktus ir nešdintis lauk. Pastatė net ap- 
sauginį, kad žiūrėtų, ar ko neišsinešiu. Mokėjo aštuoniasdešimt 
tūkstančių žalių, mano sąskaitoje pustrečio tūkstančio valandų po 
šimtą penkiasdešimt per valandą, taigi pernai jiems uždirbau tris 
šimtus septyniasdešimt penkis tūkstančius. Jie moka man aštuo- 
niasdešimt, padovanoja auksinį laikrodį, giria, sako, kad po poros 
metų gal padarys partneriu, supranti, viena didelė laiminga šeima. 
Tada išlenda „Trentas ir Brentas“ su savo milijonais — ir aš be- 
darbis. Ir tu bedarbis, drauguži. Supranti? Ar supranti, kad net ne- 
pradėjęs dirbti ką tik netekai darbo? 

Neturiu ką atsakyti. 

Jo galva nusvyra ant kairio peties, į mane jis nebekreipia dė- 
mesio. 

— Aštuoniasdešimt tūkstančių. Daug, ar ne, Rudi? 

— Daug. — Man tai atrodo tikras lobis. 

— Niekur tiek neuždirbsiu... Šitame mieste neįmanoma. Darbo 
nėra. Per daug prakeiktų advokatų. 

Tai jau tikrai. 

Pirštais pasitrina akis, lėtai atsistoja. 

— Turiu pasakyti žmonai, - sumurma panosėje, šusikūprinęs nu- 
* žingsniuoja per vestibiulį, išeina pro duris ir nutolsta šaligatviu. 

Liftu pakilęs į ketvirtą aukštą patenku į mažą fojė. Pro dvigu- 
bo stiklo duris matau prie registracijos stalelio stovintį stambų 

puekots. apsaugos darbuotoją. Man B į „Brodnakso ir Spy- 

— Kuo galiu padėti? — Ssuurzgia. 

— Ieškau Loido Beko, — sakau, stengdamasis per jo petį pama- 
tyti koridorių. Jis krusteli ir nugara uždengia vaizdą. 

— O tu kas būsi? 

— Rudis Beiloras. 

Jis pasilenkia ir nuo stalo paima voką. 

— Čia tau, — sako. 

Mano pavardė užrašyta raudonu rašalu. Drebančiom rankom iš- 
tankstau trumputį laiškelį. Perskaitau. 

Racijoje sutreška kažkieno balsas ir jis lėtai ima trauktis atgal. 

— Perskaityk laišką ir išeik, — paliepia ir nueina koridoriumi. 

Laiške — vienintelis sakinys. Loidas Bekas mandagiai praneša 
apie mano atleidimą ir linki sėkmės. Susijungimas įvyko „staiga 
ir netikėtai“. 

Suplėšęs laišką į į skutelius numetu ant Šiindų ir apsižvalgau, 
ką dar galėčiau numesti. Visur tylu. Žinau, tupi užsirakinę ir lau- 
kia, kol dingsiu aš ir kiti atleistieji. Eidamas pro duris spjaunu į 
bjaurų bronzinį senio Brodnakso veidą ant betoninio pjedestalo. 
Jis nė nesujuda. Užkabinu jį atlapodamas duris. Pjedestalas susver- 
di ir galva nusirita. 

— Ei! — išgirstu sau už nugaros ir kaip tik tą akimirką, kai bius- 
tas trenkiasi į stiklo plokščių sieną, pastebiu manęs link lekiantį 
apsauginį. 

Sekundės dalį pamanau, kad reikėtų sustoti ir atsiprašyti, bet 
šuoliais perskriejęs fojė atplėšiu duris į laiptus. Jis vėl surinka. Te- 
kinas lekiu žemyn. Jis per senas ir per storas, kad mane pasivytų. 

Vestibiulis tuščias. Ramiai išeinu pro duris ir šaligatviu patrau- 
kiu tolyn. ' 


Kai už šešių kvartalų sustoju prie parduotuvės, laikrodis rodo 
beveik septynias. Tėmsta. Ranka piešta reklama skelbia, kad še- 
šių mažų alaus skardinių dėžutė čia kainuoja tik tris žalius. Stai- 
ga labai užsimanau šešių mažų skardinių pigaus alaus. 

Prieš du mėnesius Loidas Bekas sakė, kad mano pažymiai pa- 
kankamai geri, rašinys stiprus, pokalbis praėjo gerai ir kad visi 
kontoroje mano, jog aš pritapsiu. Viskas klojosi puikiai. Manęs lau- 
kia šviesi ateitis senajame gerajame „Brodnakse ir Spyre“. 

Paskui „Trentas ir Brentas“ pamojuoja keletu žalių ir partne- 
riai tau prieš nosį užtrenkia duris. Tie gobšūs šunsnukiai uždirba 
tris šimtus tūkstančių per metus, ir dar jiems negana. 

Įeinu ir nusiperku alaus. Atskaičius mokesčius kišenėje turiu 
keturis dolerius ir smulkių. Ne ką geriau atrodo ir mano banko 
sąskaita. 

Sėdėdamas savo automobilyje greta telefono būdėlės ištuštinu 
pirmąją skardinę. Nieko nevalgiau nuo anų prašmatnių pietų Do- 
tės, Badžio, Bosko ir mis Berdi draugijoje. Reikėjo man, kaip Bos- 
kas, paprašyti dar vienos želė porcijos. Šaltas alus užpildo skran- 
dį, tuoj ima gurgti pilvas. 

Skardinės greit ištuštėja. Slenka valandos, o aš vis dar važinė- 
ju Memfio gatvėmis. 


Purvinas dviejų kambarių butas, kuriame gyvenu, yra ant- 

rame Hemptonu pavadinto griūvančio plytų namo aukšte. 

Per mėnesį moku du šimtus septyniasdešimt penkis dole- 
rius, dažniausiai per vėlai. Tai kvartalas prie judrios gatvės, už my- 
lios nuo Teisės koledžo. Greit bus treji metai, kai čia gyvenu. Ne 
kartą galvojau vidurnaktį iš čia pasprukti, bet tikėdamasis po me- 
tų turėti pajamų, išsiderėdavau, kad šeimininkas mokesčio už bu- 
tą palauktų. Kol kas į šiuos mano planus įėjo mėnesinis čekis iš 
„Brodnakso ir Spyro“. Hemptone apstu tokių skurdžių kaip aš, šei- 
mininkas prie skolininkų pripratęs. 

Grįžtu prieš dvi, automobilių aikštelėje tamsu ir tylu. Mašiną 
pasistatau prie šiukšlių konteinerio. Lipdamas iš mašinos pastebiu, . 
kad netoliese kažkas sujuda. Iš mašinos išlipa kažkoks vyras, už- 
trenkia dureles ir eina tiesiai manęs link. Sustingstu ant šaligat- 
vio. Visur tamsu ir tylu. 

— Rudis Beiloras? — klausia jis. Tikras kaubojus — smailiano- 
siai batai, aptempti „Levis“ džinsai, džinsiniai marškiniai, tvarkin- 
gai apsikirpęs, su barzda. Čiaumoja kramtomą gumą tokia išraiš- 
ka, lyg nieko nebijotų. 

— O kas jūs? — klausiu. 

— Rudis Beiloras? Taip ar ne? 

— Taip. 

Iš užpakalinės kišenės jis ištraukia kažkokius popierius ir kyš- 
teli man prie veido. 

— Apgailestauju, — sako nuoširdžiai. 

— Kas čia? — klausiu. 

— Šaukimas. 

Lėtai paimu popierius. Per tamsu, kas juos perskaityčiau, bet 
ir taip viskas aišku. 

— Teismo vykdytojas, — bejėgiškai ištariu. 

— Taip. 

— Texaco? 

— Taip. Ir Hemptonas. Tave iškeldina. 

"Jei būčiau blaivas, mane ištiktų šokas gavus pranešimą apie iš- 
keldinimą. Bet šiandien staigmenų buvo per akis. Žvilgteliu į tam- 
sų, niūrų pastatą, prišiukšlintą žolę, šaligatvius ir nustembu, kaip 
iki šiol ištvėriau tokioje šlykščioje vietoje. 

Jis .žingteli atgal. 

— Čia viskas parašyta, — paaiškina, — Teismo data, advokatų pa- 
vardės ir taip toliau. Gal viską pavyks sutvarkyti, kai kam paskam- 
binus. Bet ne mano reikalas. Aš tik dirbu savo darbą. 

Na ir darbas. Tykoti šešėlyje ir užpulti nieko neįtariantį žmo- 
gų, švystelėti jam į veidą popierius ir, metus trumpą nemokamą 
patarimą, leistis terorizuoti kitų. 

Prieš nueidamas jis dar stabteli ir sako: - 

— Klausyk, aš buvęs policininkas. Mašinoje turiu skenerį. Prieš 
kelias valandas buvo keistas pranešimas. Kažkoks Rudis Beiloras 
pasišvaistė teisininkų kontoroje. Aprašymas atitinka tave. Ta pati 
mašinos markė ir modelis. Bet tikriausiai ten buvai ne tu. 

— O jeigu aš? 

— Ne mano reikalas. Bet farai ieško. Privačios nuosavybės su= 
žalojimas. | 

— Tai mane areštuos? 

— Taip. Nakvočiau kitur. 

Jis neria į savo BMW. Žiūriu, kaip nuvažiuoja. 


Bukeris mane pasitinka savo tvarkingo butuko prieangyje. Ant 
pižamos užsimetęs turkiškais raštais išmargintą chalatą. Be šlepe- 
čių, basas. Bukeris taip pat skaičiuoja dienas, kol pradės dirbti, 
bet į madą žiūri rimtai. Jo spintoje rūbų mažai, bet visas gardero- 
bas rinktinis. 

— Kas, po velnių, atsitiko? — klausia įsitempęs, jo akys vis dar 
užmiegotos. Paskambinau jam iš gretimos maisto parduotuvės už 
kampo. 

— Atsiprašau, — sakau pakeliui į valgomąjį. Mažytėje virtuvė- 
lėje sukiojasi Šarlena, taip pat turkišku chalatu; atgal atmestais 
plaukais, užmiegotomis akimis ji ruošia kavą ir dar kažką. Gali- 
niame kambaryje pravirksta vaikas. Beveik trys nakties, visus pri- 
žadinau. 

— Sėskis, — Bukeris ima mane už rankos ir stumteli prie so- 
fos. — Gėrei? 

— Aš girtas, Bukeri, 

— Kas nors rimto? — stovi prieš mane visai kaip įpykęs tėvas. 

— Ilga istorija. 

— Minėjai policiją. 

Šarlena prieš mane pastato puodelį kavos. 

— Kaip jautiesi, Rudi? — švelniai klausia ji. 

— Nuostabiai, — didvyriškai atsakau. 

— Nuramink vaikus, - sako Bukeris ir ji išeina. 

— Atsiprašau, — sakau vėl. Bukeris sėdi ant kavos stalelio krašto 
prie pat manęs ir laukia. 

Kavos nė neparagauju. Galvoje tvinkčioja. Iškloju jam viską 
nuo to laiko, kai išsiskyrėme vakar popiet. Liežuvis neklauso, pi- 

nasi, kalbu lėtai, visą dėmesį stengdamasis sutelkti į pasakojimą. 
Šarlena įsitaiso ant gretimai stovinčios kėdės ir labai susirūpinusi 
klausosi. 

— Atsiprašau, — sušnabždu jai. 

— Nieko, Rudi, nieko. 

Šarlenos tėvas kunigauja kažkur Tenesyje, girtų ir nevalyvų ji 
negali pakęsti. Retkarčiais po paskaitų su Bukeriu truktelėdavo- 
me, bet slapčia nuo jos. | 

— Tu išgėrei dvylika skardinių? — klausia jis netikėdamas. 

Šarlena išeina nuraminti galiniame kambaryje vėl pravirkusio 
vaiko. Užbaigiu pasakojimą susitikimu su teismo vykdytoju, pa- 
pasakoju apie ieškinį ir iškeldinimą. Tikrai bjauri dienelė. 

— Man būtina susirasti darbą, Bukeri, — tariu išmaukęs kavą. 

„— Dabar turi rimtesnių problemų. Po trijų mėnesių išlaikę ad- 
vokatūros egzaminą stosim prieš atrankos komisiją. Areštas ir teis- 
tumas tave sužlugdys. 

Apie tai nepagalvojau. Galvą skelia skausmas, tvinkčioja kaip 
reikiant. 

— Norėčiau sumuštinio. 

„Man silpna. Prie antrosios dėžutės gavau pakelį sūrių sausai- 
niukų, ir tai viskas, ką valgiau nuo pietų su Bosku ir Mis Berdi. 

Tai nugirdusi Šarlena iš virtuvės klausia: 

— Gal iškepti kiaušinienės su kumpiu? 

— Gerai, Šarlena. Ačiū. 

Bukeris įtemptai mąsto. 

— Rytą paskambinsiu Marvinui Šenkliui. Jis gali paskambinti 
savo broliui, timptelėti kai ką už virvutės policijoje. Būtinai rei- 
kia išvengti arešto. 

— Būtų gerai. - Marvinas Šenklis, būsimasis Bukerio bosas, ge- 
riausias juodaodis advokatas Memfyje. - Jeigu jau taip, gal galė- 
tum jo paklausti, ar nepriimtų manęs į darbą. | 

— Gerai. Tu nori dirbti juodaodžių pilietines teises ginančioje 
firmoje? 

— Bet kur, kad ir korėjiečių skyrybų firmoje. Neįsižeisk, Buū- 
keri. Man būtinai reikia darbo. Aš bankrutuoju, žmogau. Gal ma- 

nęs jau tyko kiti kreditoriai, tik ir laukia progos iššokti iš krūmų 
su savo popieriais. Nebeištversiu. - Pamažu atsigulu ant sofos. Šar- 
lena kepa kiaušinienę, mažyčiame valgomajame pasklinda slopus 
kvapas. 

— Kur tie popieriai? — klausia Bukeris. 

— Mašinojė. 

Jis išeina, po minutės sugrįžta. Sėdasi ant gretimos kėdės, ty- 
rinėja Texaco ieškinį ir pranešimą apie iškeldinimą. Šarlena triū- 
sia virtuvėje, atneša dar kavos ir aspirino. Jau pusė keturių. Vai- 
kai galiausiai nurimsta. Jaučiuosi saugus, sušilęs ir netgi mylimas. 

Galva pamažu svaigsta, užsimerkiu ir kažkur išplaukiu. 


Vėlyvą popietę, seniai pasibaigus paskaitoms, stengiuosi 
nepastebėtas prasmukti į koledžą lyg gyvatė pro krūmus. 
Sporto teisė ir rinktiniai skaitymai iš Napoleono kodek- 
so, vienas juokas. Pasislepiu apatiniame bibliotekos aukšte, nuo- 
šaliame savo kamputyje. 

Šįryt mane pažadino Bukeris ir džiugiai pranešė kalbėjęs su 
Marvinu Šenkliu: viskas užsukta. Jis paskambino kažkokiam ka- 
pitonui, ponas Šenklis mano, kad reikalą galima sutvarkyti. Jo bro- 
lis — teisėjas viename kriminaliniame skyriuje ir jeigu nebus įma- 
noma pasiekti, kad firma kaltinimą atsiimtų, tai bus galima timp- 
telėti kitą virvutę. Tik neaišku, ar policija manęs tebeieško. Buke- 
ris dar kai kur paskambins ir man praneš. 

Bukeris dirba Šenklio firmoje. Per pusę dienos jis ten išmoks- 
ta daugiau negu mes per paskaitas. Jis nuolat skambinėja sekreto- 
rei, kruopščiai pildo ir seka įrašus savo darbo kalendoriuje, kar- 
tais pasakoja man -apie kokį nors klientą. Jis bus tikrai geras ad- 
vokatas. 

Pagirios neleidžia man susitelkti. Bloknote mėginu užsirašyti 
savo mintis ir kitus svarbius dalykus, pavyzdžiui, kad niekieno ne- 
pastebėtas patekau į pastatą, o kas toliau? Palauksiu porą valan- 
dų, kol mokykla ištuštės. Penktadienio popietė, lėčiausias savai- 

tės laikas. Tuomet ramiai nueisiu į įdarbinimo skyrių; prispausiu 
direktorę ir viską jai papasakosiu. Jei pasiseks, gal atsiras kokia 
nors valdiška, jaunam protingam advokatui siūlanti dvidešimt tūks- 
tančių per metus agentūra, kurios kiti absolventai kratosi. Arba gal 
kokiai nors mažai kompanijai staiga prireikė dar vieno etatinio ad- 
vokato. Tačiau vilčių nedaug. 

Memfyje sklando legendos apie vieną mokyklos absolventą 
Džonataną Leiką, kuris niekaip negalėjo susirasti darbo stambio- 
se firmose. Tai buvo prieš dvidešimt metų. Garsios firmos Leiko 
nepriėmė, taigi jis išsinuomojo patalpas, prie durų užsirašė savo 
pavardę ir pasiskelbė advokatu. Keletą mėnesių badavo, paskui vie- 
ną vakarą pakliuvo į avariją ir sudaužė savo motociklą. Atsipei- 
kėjo labdaringoje šv. Petro ligoninėje su sulaužyta koja. Netrukus 
greta jo paguldė kitą vyruką, taip pat po avarijos, kuris taip pat 
sudaužė savo motociklą. Šis buvo visas sulaužytas ir smarkiai ap- 
degęs. Jo mergina apdegė dar smarkiau ir po poros diėnų mirė. 
Leikas su tuo vaikinu susidraugavo. Jis ėmėsi jo ir anos merginos 
bylos. Taip jau nutiko, kad „Jaguarą“, kuris važiavo degant rau- 
donai šviesai ir partrenkė motociklu važiavusius naujuosius Leiko 
klientus, vairavo vienos. didelės advokatų firmos vyresnysis part- 
neris. Kaip tik jis prieš pusę metų nepriėmė Leiko į tarnybą. Tą- 
kart, kai įvyko avarija, jis buvo girtas. 

Keršydamas Leikas iškėlė jam bylą. Tas vyresnysis partneris tų- 
rėjo krūvas draudimų, kuriais kompanija iš karto užvertė Leiką. 
Visi siekė greito susitarimo. Išlaikęs advokatūros egzaminą, po pus- 
mečio Leikas susitarė dėl dviejų milijonų šešių šimtų tūkstančių 
kompensacijos. Grynais, jokių ilgalaikių mokėjimų. Tik grynais ir 
iš karto. 

Pasak legendos, matydamas, kad Leikas toks jaunas, ir suži- 
nojęs, jog jis ką tik baigė teisės fakultetą, tas baikeris dar ligoni- 
nėje pažadėjo jam pusę to, ką pavyktų prisiteisti. Sako, kad Lei- 
kas gavo milijoną tris šimtus tūkstančių. 

Aš su tuo milijonu trim šimtais lėkčiau į Karibus ir, gurkšno- 
damas romo punšą, plaukiočiau sau nuosavu burlaiviu. 

O Leikas — ne. Jis sukūrė firmą, pasisamdė sekretorių, padėjė- 
jų, pasiuntinių, seklių ir rimtai ėmėsi bylinėjimosi verslo. Dirbda- 
vo po aštuoniolika valandų per parą ir drąsiai keldavo bylas vi- 
siems, kas tik prasižengdavo. Jis daug mokėsi, lavinosi ir netru- 
kus tapo garsiausiu advokatu Tenesyje. 

Praėjo dvidešimt metų, o Džonatanas Leikas tebedirba po aš- 
tuoniolika valandų per parą, nuosavoje jo firmoje dirba vienuoli- 
ka samdomų teisininkų, partnerių neturi, imasi daugiau stambių by- 
lų nei bet kuris kitas advokatas ir, pasak kalbų, uždirba arti trijų 
milijonų per metus. 

Jis mėgsta švaistyti pinigus. Memfyje sunku pasislėpti, jei gauni 
tris milijonus žalių per metus, taigi naujienos apie Džonataną Leiką 
sklinda žaibiškai. O legendų apie jį daugėja. Stoti į Teisės kole- 
džą daugelį skatina kaip tik Džonatano Leiko idealas. Tai jų sva- 
jonė. Baigę dirba beveik visi, džiaugiasi miesto centre susiradę net 
ir menkiausią skylę, virš kurios durų tuoj užsikabina savo pavar- 
dę, badauja ir iš visų jėgų stengiasi kapstytis taip kaip Leikas. 

Įtariu, kad mėgdžiodami jį jie taip pat važinėja motociklais. Gal 
ir manęs tas laukia. Galbūt čia mano viltis. Aš ir Leikas. 


Pagaunu Maksą Leubergą netinkamu laiku. Jis kalbasi telefo- 
nu, pasiutusiai mojuoja rankomis ir keikiasi kaip girtas jūrininkas. 
Kažką apie bylą šv. Pauliuje, kur jis turi liudyti. Kol jis tampyda- 
mas telefono laidą trypia už stalo, apsimetu kažką užsirašinėjąs, 
žiūriu į grindis ir stengiuosi nesiklausyti. 

Padeda ragelį. 

— Griebk juos už gerklės, — berte išberia, kažko ieškodamas su- 
verstoje ant stalo popierių šūsnyje. 

— Ką? | 

— „Greit Benefit“. Vakar perskaičiau visą bylą. Tipiškas mul- 
kinimas debetiniu draudimu. — Kampe susiradęs kažkokį segtuvą, 
griūva su juo į kėdę. — Ar žinai, kas tas debetinis draudimas? 

Atrodo, žinau, bet bijau, kad jis ims klausinėti: 

— Nelabai. 

— Juodukai jį vadina „gatviniu draudimu“. Neturtingiems žmo- 
nėms išnešiotinai parduodami pigūs polisiukai. Agentai kas savaitę 
surerika įmokas ir į apsidraudusiųjų knygeles įrašo debetą. Jie me- 
džioja neišprususius, o kai šie pagal išduotus polisus pareiškia pre- 
tenzijas, tokios kompanijos paprastai jas atmeta. Atsiprašome, bet 
dėl šio ar ano jūsų išlaidų padengti negalime. Ieškodami preteks- 
to jie būna labai išradingi. 

— Ir niekas nepaduoda jų į teismą? 

— Retai. Ištirta, kad maždaug tik vienas iš trisdešimt nepagrįs- 
to pareiškimų atmetimo atvejų baigiasi teisme. Kompanijos tą, aiš- 
ku, žino ir tuo naudojasi. Įsidėmėk, jos lenda į Žžemesniuosius vi- 
suomenės sluoksnius, prie žmonių, kurie bijo advokatų ir visos tei- 
sinės sistemos. 

— O kas būna, kai jas paduoda į teismą? — klausiu. Jis mosteli 
ranka, lyg nuvydamas musę ar kokį kitą vabzdį, kažkokie du pus- 
lapiai nuo jo stalo nusklendžia ant grindų. 

Suneria plaštakas ir garsiai sutreškinęs pirštų sąnarius sako: 

— Dažniausiai nieko. Buvo atvejų, kai išmokėtos didelės kom- 
pensacijos. Dviejose ar trijose tokiose bylose dalyvavau pats. Ta- 
čiau prisiekusieji nesistengia padaryti milijonieriais tų, kurie per- 
ka pigų draudimą. Pats pagalvok. Ieškovas teisėtai reikalauja pen- 
kių tūkstančių padengti gydymo išlaidas, kurios polise tikrai įvar- 
dytos. Bet draudimo kompanija atsisako. O pati kompanija kainuo- 
ja, tarkim, du šimtus milijonų. Teisme ieškovo advokatas prašo pri- 
siekusiųjų priteisti tuos penkis tūkstančius ir dar milijoną, kad taip 
nubaustų jungtinį skriaudiką. Jie duoda penkis, numeta dar dešimt, 
ir kompanija vėl laimi. 

— Bet Donis Rėjus Blekas miršta. Ir miršta jis todėl, kad nega- 
li susimokėti už kaulų čiulpų persodinimo operaciją, už kurią pa- 
gal polisą turi sumokėti kompanija. Teisingai? 

Leubergas šelmiškai nusišypso. 

— Taip, tu teisus. Tarkim, jo tėvai tau papasakojo viską. Bet. 
tai visuomet abejotina prielaida. 

— Bet viskas juk čia, — sakau rodydamas į dokumentus. 

Gūžtelėjęs pečiais jis linkteli ir vėl nusišypso. 

— Tuomet tai gera byla. Ne kažin kas, bet gera. 

— Nesuprantu. 

— Tai. paprasta, Rudi. Čia Tenesis. Penkiaženklių nuosprendžių 
valstija. Niekas baudų čia nemoka. Prisiekusieji labai konservaty- 
vūs. Vienam asmeniui tenkančios pajamos labai mažos, todėl pri- 
siekusiesiems nesinori savo kaimynų paversti turtuoliais. Memfy- 
je ypač sunku pasiekti padoraus sprendimo. 

Lažinuosi, kad Džonatanas Leikas įstengtų. Jei nuneščiau jam 
šitą bylą, gal ir man riekelę atriektų. Nepaisant pagirių nuotaika 
ima gerėti. 

— Tai ką man daryti? — klausiu. 

— Paduok šunsnukius į teismą. 

— Dar neturiu licencijos. 

— Ne tu. "Nusiųsk šituos žmones pas kokį nors gerą advokatą 
miesto centre. Paskambink jų vardu, pasikalbėk su juo. Smutui pa- 
rašyk dviejų puslapių ataskaitą, ir baigta. — Suskamba telefonas, 
jis pašoka, per stalą stumteli segtuvą. — Čia rasi nepagrįsto atme- 
timo bylų sąrašą. Perskaityk, jei įdomu. 

— Ačiū, — padėkoju. 

Mostu atsisveikina. Man einant iš kabineto Maksas Leubergas 
vėl šaukia į telefono ragelį. 


Teisės koledže išmokau nekęsti tiriamojo darbo. Čia gyvenu jau 
treji metai, mažiausiai pusę to laiko praleidau kankinamai rausda- 
masis po senas nučiurusias knygas ir ieškodamas senų bylų, pa- 
tvirtinančių kokią nors paprastą teoriją, kurios nesistengia įsimin- 
ti joks sveiko proto advokatas. Siųsti studėntus į lobių paieškas 
jie čia mėgsta. Dėstytojai, kurie beveik visi čia dirba tik todėl, kad 
negali prisitaikyti realiame gyvenime, mano, jog knaisiodamiesi 
abejotinose bylose ir rašydami beprasmiškas santraukas daug ko 
išmoksime, gausime gerus pažymius ir tapę išsilavinusiais jaunai- 
siais advokatais sėkmingai įsiliesime į teisininkų gretas. 

Ypač smarkiai mus kamuodavo pirmame kurse. Dabar kiek ra- 
miau. Tikriausiai yra koks nors metodas, atitinkantis tokio moky- 

mosi beprotiškumą. Sako, kad didelės firmos dar žalius naujokus 
įkiša dvejiems metams į biblioteką ir verčia rašyti visokias san- 
traukas ir teismų atmintines. 

Kai teisinio tyrimo imiesi pagiringas, sustoja visi laikrodžiai. 
Galva tiesiog plyšta. Dreba rankos. Vėlai vakare apsivertusį bylo- 
mis iš Leubergo sąrašo slėptuvėje mane suranda Bukeris. 

— Kaip jautiesi, — klausia. 

 Bukeris su paltu, kaklaraiščiu, aišku, grįžta iš darbo. Po viso- 
vokatas. 

— Gerai. 

Priklaupia greta ir spokso į knygų krūvą: 

— Kas čia? 

— Čia ne egzaminui. Ruošiuosi Smuto paskaitai. ' 

— Niekad anksčiau nesiruošdavai. 

— Žinau. Prabilo sąžinė. 

Bukeris atsistoja ir atsišlieja į mano buveinės sieną. 

— Du dalykai, — sako beveik pašnibždomis. — Ponas Šenklis ma- 
no, jog tas mažas incidentas „Brodnakse ir Spyre“ bus sutvarky- 
tas. Jis kai kur paskambino ir sužinojo, jog vadinamieji nukentė- 
jusieji tau kelti bylos neketina. 

— Gerai, — sakau. — Ačiū, Bukeri. 

— Nėra už ką. Pavojus 1 Gali iš čia išlįsti. 

— Bandysiu. 

— Antra. Kalbėjausi su ponu Šenkliu. Ką tik iš firmos. Šiuo me- 
tu jis nieko negali tau pasiūlyti. Įdarbino tris darbuotojus — mane 
ir dar du iš Vašingtono — pats nežino, kur reikės pasodinti. Gal- 
voja plėstis. 

— Nereikėjo tau taip stengtis, Bukeri. 

— Bet aš noriu. Man nesunku. Ponas Šenklis pažadėjo išleisti 
čiuptuvus, na, žinai, gerai visur pakratyti. Jis daug ką pažįsta. 

Jaučiuosi sujaudintas. Vos prieš dvidešimt keturias valandas ma- 
nęs laukė puikus darbas ir akiai mielas čekis. Dabar kažkas, ko 
nė nepažįstu, dėl manęs stengiasi, ieško man darbo. 

— Ačiū, — sakau prikandęs lūpą, žiūrėdamas į savo pirštus. 
Jis žvilgtėli į laikrodį. 

— Turiu bėgti. Galėsi rytoj iš ryto ruoštis egzaminui? 

— Aišku. 

— Tai paskambinsiu, — paploja man per petį ir dingsta. 


Lygiai be dešimt penkios laiptais pakylu į pagrindinį aukštą ir 
išeinu iš bibliotekos. Policininkų nebesidairau, nebebijau sutikti nė 
Saros Plenkmor, nesinervinu dėl jokių teismo antstolių. Nebegre- 
sia ir nemalonūs susidūrinai su kursiokais. Nieko nėra. Penktadie- 
nis, koledžas tuščias. 

Įdarbinimo skyrius pagrindiniame aukšte, šalia administracijos. 
Koridoriuje žvilgteliu į skelbimų lentą, bet nesustoju. Paprastai joje 
pilna skelbimų, siūlančių darbą didelėse kompanijose, vidutinėse 
privačių advokatų, individualiose firmose, valstybės agentūrose. 
Vos žvilgtelėjęs matau, kad nieko naujo nėra. Lenta tuščia. Šiuo 
metų laiku darbo rinka merdi. 

Madelina Skiner įdarbinimo reikalais rūpinasi seniai. Kalbama, 
kad greitai išeis į pensiją, bet kiti sako, kad ji tik grasina, norėda- 
ma iš dekano ką nors išpešti. Jai šešiasdešimt, bet atrodo senes- 
nė, liesa, trumpais žilais plaukais, odą aplink akis vagoja raukšle- 
lės, o peleninėje ant stalo nuolatos smilksta cigaretė. Sako, keturi 
pakeliai per dieną. Netikiu, nes dabar čia rūkyti draudžiama, bet 
tikriausiai niekas neišdrįsta Madelinai ką nors uždrausti. Ji labai 
įtakinga, nes pažįsta tuos, kurie siūlo darbo. Nebūtų darbdavių, ne- 
būtų ir Teisės koledžo. | 

Savo darbą ji tikrai išmano. Pažįsta reikalingų Žmonių, žino ge- 
rų firmų. Ji surado darbą tiems, kurie dabar ieško darbuotojų sa- 
vo firmoms, bet ji moka būti žiauri. Jeigu už darbuotojų paiešką 
atsakingas Memfio valstybinio Teisės koledžo auklėtinis ir didelė 
jo firma įdarbina ne mūsų žmones, o Aivi lygos absolventus, Ma- 
delina tuoj apskundžia jį universiteto rektoriui. Rektorius nuvyks- 
ta į tą didelę firmą, papietauja su partneriais ir pusiausvyra atsta- 
tyta. Madelina žino kiekvieną laisvą darbo vietą Memfyje ir gali 
nedvejodama pasakyti, kas kur dirba. 

Tačiau dirbti jai darosi vis sunkiau. Per daug diplomuotų ad- 
vokatų. Be to, ne Aivi lygos. 

Ji stovi prie vandens šaldiklio ir stebi duris, lyg manęs lauktų. 

— Sveikas, Rudi, — sako kimiai. Ji viena, kiti jau išėjo. Vieno- 
je rankoje laiko puodelį su vandeniu, kitoje — ploną cigaretę. 

— Labas, — šyptelėdamas atsakau lyg būčiau laimingiausias vai- 
kinas pasaulyje. 

Puodeliu parodo į kabineto duris. 

— Pasikalbėkim ten. 

— Žinoma, — sakau sekdamas vidun. Ji uždaro duris ir linkteli 
galva kėdės pusėn. Atsisėdu, ji pritupia ant kėdės kraštelio už sa- 
vo stalo. | 

— Sunki dienelė, — sako lyg žinotų, kas man nutiko per pasta- 
rąsias dvidešimt keturias valandas. 

— Būdavo ir lengviau. 

— Šįryt kalbėjausi su Loidu Beku, — sako lėtai. Kad jį kur galas. 

— Ir ką jis sakė? — klausiu stengdamasis atrodyti arogantiškas. 

— Vakar išgirdau apie susijungimą, sunerimau dėl tavęs. Esi vie- 
nintelis, kurį įdarbinom „Brodnakse ir Spyre“, todėl man rūpi, ką 
darys su tavimi. | 

— Na, ir?.. 

— Tas susijungimas buvo greitas, auksinė proga ir taip toliau. 

— Tą patį sakė ir man. 

— Tuomet paklausiau, kada apie susijungimą pranešta tau, ir jis 
ėmė išsisukinėti, sakė, kad jo partneris porąkart mėgino tau pri- 
siskambinti, bet tavo telefonas išjungtas. 

— Jis išjungtas jau keturios dienos. 

— Nesvarbu. Paprašiau, kad faksu man atsiųstų „„Brodnakso ir 
Spyro“ korespondenciją apie susiliejimą ir tavo, Rudžio Beiloro, 
likimą po to. | 

— Nieko iš jų nesu gavęs. 

— Žinau. Jis prisipažino. Bet svarbiausia, kad kol nesusijungė, 
jie nieko ir nedarė. 

— Iš tikrųjų. Nieko. 

Palaikomas Madelinos pasijuntu kiek geriau. 

— Taigi kuo smulkiausiai išaiškinau jam, kaip apmulkino vieną 
iš mūsų auklėtinių, ir mes telefonu susipešėme kaip katės. 

Negaliu susilaikyti nenusišypsojęs. Žinau, kas laimėjo kačių 
peštynes. 

Ji kalba toliau: 

— Bekas prisiekinėja norėjęs tave pasilikti. Nelabai tuo tikiu, 
bet paaiškinau, kad tau apie tai turėjo pranešti seniai. Tu juk stu- 
dentas, beveik absolventas, o ne koks nors daiktas; juk greit būsi 
advokatas ir nesi kieno nors nuosavybė. Pasakiau, kad jo firma — 
prakaito spaudykla, bet vergijos laikai praėjo. Jis negali lyg nie- 
kur nieko tave paimti arba numesti, perkelti kitur arba pasilaikyti 
sau, palikti arba išmesti. 

Šaunuolė. Pasakė viską, ką galvoju. 

— Po to pokalbio mačiausi su dekanu. Jis paskambino Donal- 
dui Hucekui, „Tinlėjaus Brito“ partnerių direktoriui. Jie pasikal- 
bėjo ir Hucekas ėmė taip pat išsisukinėti: Bekas norėjęs tave pa- 
likti, bet neatitinki naujų „„Tinlėjaus Brito“ darbuotojams keliamų 
reikalavimų. Dekanui kilo įtarimas, taigi Hucekas pažadėjo per- 
skaityti tavo gyvenimo aprašymą ir kitus dokumentus. 

— Pas „Trentą ir Brentą“ man nėra vietos, — sakau, lyg turė- 
čiau iš ko rinktis. 

— Ir Hucekas taip mano. Sakė, kad „Tinlėjus Britas“ nepalėn- 
kiamas. 

— Gerai, — sakau, nes nieko gudresnio nesugalvoju. Ji puikiai 
viską supranta. Mato, kaip aš kenčiu. | 

— Susiginčijau su „Tinlėjumi Britu“. Per pastaruosius trejus 
metus jie priėmė tik penkis mūsų absolventus. Tokie pasipūtę, 
kad nebeįmanoma su jais susikalbėti. Atvirai tariant, ten dirbti 
nenorėčiau. 

„Ji stengiasi paguosti, nori, kad manyčiau, jog man pasisekė. 
Velniop „Trentą ir Brentą“ ir jų penkiasdešimt tūkstančių žalių per 
metus. | 

— Ar dar ko nors yra? 

— Mažai, — greitai atsako ji. — Iš tiesų nieko. — Ji Žvilgteli į 
kažkokius užrašus. — Skambinau visiems savo pažįstamiems. Bu- 

vo visuomeninio gynėjo asistento vieta, darbas pusę dienos, dvy- 
Iika tūkstančių per metus, bet prieš dvi dienas ją užėmė. Įdarbi- 
nau Holą Pasterinį. Pažįsti Holą? Vargšelis. Pagaliau gavo darbą. 

Norėčiau, kad ir manęs kas nors pagailėtų. 

— Yra pora perspektyvių etatinių konsultantų vietų mažose kom- 
„panijose, bet reikia, kad būtų išlaikytas advokatūros egzaminas. 

Advokatūros egzaminas bus liepą. Dažniausiai naujus darbuo- 
tojus visos firmos priima iškart po baigimo, moka jiems atlygini- 
mą, parengia egzaminui, kurį išlaikę naujokai čia ir nusėda. 

Ji pasideda užrašus ant stalo: 

— Dar paieškosiu, gerai? Gal kas nors atsiras. 

— O ką man daryti? 

— Belskis į duris. Mieste yra trys tūkstančiai advokatų, dauguma 
dirba individualiai arba susibūrę po du tris. Pas mus darbuotojų jie 
neieško, todėl jų nepažįstu. Susirask juos. Pradėčiau nuo mažų, dvi- 
'€jų, trijų, na, gal keturių advokatų firmų ir pamėginčiau jiems įsi- 
siūlyti. Pasisiūlyk padirbėti su „žuvų bylomis“, rinkliavomis... 

— „Žuvų bylomis“? 

— Taip. Kiekvienas advokatas turi po kelias „žuvų bylas“. Įki- 
ša jas į kampą ir kuo ilgiau jos ten riogso, tuo labiau smirdi. Grau- 
žia nagus, kad apskritai jų ėmėsi. 

Šito Teisės koledže mūsų nemokė. 

— Galiu paklausti? 

— Žinoma. Ko tik nori. 

— Patariate belstis į duris. Kiek kartų per pastaruosius tris mė- . 
nesius tą patį patarėte kitiems? 

Šyptelėjusi ji žvilgteli į sąrašą: 

— Maždaug penkiolika absolventų vis dar ieško darbo. 

— Vadinasi, kol mes kalbamės, jie laksto po gatves. 

— Tikriausiai. Sunku pasakyti. Kai kurie turi kitų planų, apie 
kuriuos man nepasakoja. 

Jau po penkių, ji nori išeiti. 

— Ačiū, ponia Skiner. Ačiū jums už viską. Gera žinoti, kad kaž- 
kas tavimi rūpinasi. | 

— Ieškosiu, prižadu. Užeik kitą savaitę. 

— Būtinai. Ačiū. 
Nepastebėtas grįžtu į savo celę. 


Berdsong namas Midtaune - senojoje, turtingoje miesto 
dalyje, tik pora mylių nuo Teisės koledžo. Gatvė apsodinta 
L senais ąžuolais ir atrodo nuošali. Kai kurie namai gana gra- 
ūs, pievelės prižiūrėtos, greta žvilga prabangūs automobiliai. Kiti 
atrodo beveik negyvenami, pamėkliškai žvelgia pro tankią nekar- 
0 ų medžių ir sulaukėjusių krūmų lapiją. Dar kiti — vidutiniški. 
4 B Itą Viktorijos laikų pabaigos mis Berdi namą puošia plati, už na- 
no kampo pranykstanti veranda. Namą reikėtų perdažyti, uždengti 
Iiaują stogą, sutvarkyti kiemą. Langai purvini, o lietaus nutekamie- 
ji vamzdžiai pilni lapų, bet matyti, jog čia gyvenama ir stengiamasi 
palaikyti tvarką. Abipus įvažiavimo auga netvarkinga gyvatvorė. Su- 
stoju už purvino, maždaug dešimties metų senumo „Kadilako“. 

Dairydamasis į visas puses didžiulio aštriadančio šuns einu link 
priešakinių durų; verandos grindys girgžda. Jau vėlu, beveik sute- 
mo, bet verandoje šviesa nedega. Sunkios medinės durys plačiai 
atvertos, pro tinklelį matau nedidelį prieangį. Neradęs durų skam- 
bučio atsargiai pasibeldžiu į apsaugines duris. Jos kliba. Sulaikau 
kvėpavimą — šuns negirdėti. 

Jokio triukšmo, jokio sujudimo. Pasibeldžiu garsiau. 

— Kas ten? — išgirstu pažįstamą balsą. 

— Mis Berdi? 

Per prieangį artinasi figūra, įsižiebia šviesa ir štai ji, vilkinti ta 
pačia medvilnine suknele kaip vakar „Kiparisų soduose“. Pro tin- 
klelį stengiasi mane įžiūrėti. 

— Tai aš, Rudis Beiloras. Studentas iš Teisės koledžo, vakar kal- 
bėjomės. 

— Rudis! — mane pamačiusi nudžiunga ji. Jaučiuosi truputį nė- 
smagiai, bet staiga susigraudinu. Šiame didžiuliame name ji visai 
viena, apleista artimųjų. Vienintelis jos džiaugsmas — rūpinimasis 
tokiais pat kaip ji apleistais senukais, kasdien susirenkančiais pa- 
pietauti ir truputį padainuoti. Mis Berdi Berdsong labai vieniša. 

Ji skubriai atrakina apsaugines duris. 

— Užeik, užeik, — kviečia vidun, smalsumo jos balse nesijau- 
čia. Paėmusi už parankės nusiveda mane per prieangį išilgai kori- 
doriaus, pakeliui uždegdama šviesas. Sienos nukabinėtos šeimos 
portretais. Kilimėliai dulkini, išdilę. Tvyro sunkus, suplėkęs oras: 
namą reikėtų kaip reikiant iššveisti ir sutvarkyti. 

— Kaip džiaugiuosi, kad užėjai, — džiaugiasi vis dar spausda- 
ma mano ranką. — Ar tau patiko pas mus vakar? 

— Taip, ponia. 

— Gal ir vėl apsilankysi? 

— Būtų tikrai malonu. 

Ji pasodina mane prie virtuvės stalo. 

— Kavos, arbatos? — paklaususi šoka prie spintelių ir šviesos 
jungiklių. 

— Kavos, — atsakau dairydamasis po kambarį. 

— Ar tirpi tiks? 

— Gerai, — po trejų metų Teisės koledže tirpios kavos nuo tik- 
ros nebeatskiriu. 

— Grietinėlės, cukraus? — klausia siekdama šaldytuvo rankenos. 

— Ne, ačiū. 

Ji užkaičia vandenį, pasiruošia puodelius ir atsisėda priešais ma- 
ne kitapus stalo. Šypsena — nuo ausies iki ausies. Atrodo, praskaid- 
rinau jai dieną. 

— Aš taip džiaugiuosi tave matydama, - trečią ar ketvirtą kartą 
sako ji. 

— Gražus jūsų namas, mis Berdi, —- sakau kvėpdamas sudvisu- 
sį orą. 

— O, ačiū. Su Tomu jį pirkome prieš penkiasdešimt metų. 

Puodai ir keptuvės, kriauklė ir čiaupai, plytelė ir skrudintuvas — 
viskas mažiausiai keturiasdešimties metų senumo. Šaldytuvas — tik- 
riausiai septinto dešimtmečio pradžios iškasena. 2 

— Tomas mirė prieš vienuolika metų. Šiame name užauginome 
du sūnus, bet nenoriu apie juos kalbėti. — Linksmas jos veidas aki- 
mirką apniunka, bet netrukus ji vėl šypsosi. 

— Žinoma. Nereikia. 
— Papasakok apie save, — paprašo ji. Tikrai nenorėčiau liesti 
Šios temos. - 
'— Žinoma. Kodėl gi ne? — pasirengiu atremti klausimus. 
- —- Iš kur kilęs? 
i — Gimiau čia, bet užaugau Noksvilyje. 
+; — Kaip miela. O kur mokeisi? 


| s — Ostin Pei. 
k — Kur? 
d Ostin Pei. Tai maža mokyklėlė Klarksvilyje. Išlaikoma 


Aalstijos. 


m Gera mokykla, be to, man patinka Memfis. 
Šš tikrųjų yra dar dvi priežastys: Memfio universiteto Teisės ko- 
i ui tikau, o kitur mokytis buvo per brangu. 
H— Kaip miela. Kada baigsi? 
- Po kelių savaičių. 
- Tai būsi tikras advokatas. Kaip miela. Kada pradedi dirbti? 
„> Na, nežinau. Vis dažniau galvoju pasikabinti savo iškabą, tai 
k atidaryti savo biurą. Noriu būti nepriklausomas, tikriausiai ne- 
galėčiau kam nors tarnauti. Norėčiau tvarkytis savaip. 
„Ji įsistebeilija į mane. Šypsena dingo. Įsmeigia žvilgsnį man į 
akis. Atrodo suglumusi. 
+ Tai tiesiog nuostabu, - galiausiai ištaria ir šoka ruošti kavos. 
„Jeigu ši miela maža moteriškė tikrai verta dvidešimties milijo- 
nų; tai nepaprastai gerai juos slepia. Tyrinėju kambarį. Stalo, į ku- 
rio nusitrynusį plastiko paviršių remiuosi alkūnėmis, kojos iš aliu- 
minio. Visi indai, rakandai, baldai pirkti prieš keletą dešimtmečių. 
Namas, kuriame ji gyvena, galima sakyti, apleistas, automobilis se- 
nas. Aišku, nėra jokio tarno ar tarnaitės. Jokių mielų mažų šunelių. 
— Kaip miela, — vėl pakartoja statydama puodelius ant stalo. 
Garai iš jų nekyla. Mano puodelis drungnas. Kava silpna, besko- 
nė ir išsikvėpusi. 

— Gera kava, — pagiriu. 

— Ačiū. Taigi rengiesi atidaryti mažą nuosavą advokato kontorą? 

— Galvoju apie tai. Žinote, kurį laiką bus sunku. Bet jeigu daug; 
dirbsiu, sąžiningai elgsiuos su žmonėmis, tai pritraukti klientų ne- 
bus sunku. 

Ji nuoširdžiai šypteli ir lėtai palinguoja galvą. 

— Tai tiesiog nuostabu, Rudi. Kaip drąsu! Teisininkų luomui rei- 
kia daugiau tokių jaunų advokatų kaip tu. 

Ko jau ko, o manęs — dar vieno išalkusio grifo, kuris laksto 
po gatves ieškodamas grobio ir vildamasis, jog kas nors atsitiks, 
kad iš palūžusio kliento galėtų išpešti kelis dolerius sau — teisi- 
ninkų luomui tikrai nereikia. 

— Jums tikriausiai įdomu, kodėl pas jus užėjau, — sakau siurb- 
telėjęs kavos. 

— Labai gerai, kad užėjai. 

— Taip, ir man malonu vėl jus matyti. Bet norėjau pasikalbėti 
apie testamentą. Praėjusią naktį niekaip negalėjau užmigti, vis gal- 
vojau apie jūsų reikalus. 

“Jos akys sudrėksta. Ji sujaudinta. 

— Dėl kai kurių dalykų ypač nerimauju, — pradedu, nutaisęs kuo 
rimčiausią advokato miną. Iš kišenės išsitraukiu rašiklį ir laikau ran- 
koje pasirengęs užsirašinėti. — Pirma, prašau man atleisti už tai, ką 
dabar pasakysiu, bet man tikrai nesmagų, kad jūs arba kas nors ki- 
tas imatės tokių žiaurių priemonių prieš savo artimuosius. Mums rei- 
kėtų apie tai pasikalbėti vėliau. — Ji tik kiečiau sučiaupia lūpas, bet 
tyli. — Antra, dar kartą atsiprašau, bet niekados sau neatleisčiau, jei 
apie tai jums nepasakyčiau, negaliu sudaryti testamento, pagal kurį 
didžioji jūsų turto dalis paliekama televizijos žvaigždei. 

— Jis atsidavęs Dievui, — pabrėžtinai ištaria ji, skubėdama ap- 
ginti kunigo Keneto Čendlerio garbę. 

“ - Žinau. Gerai, bet kodėl atiduodate jam viską, mis Berdi? Ga- 
lėtumėt jam palikti, tarkim, dvidešimt penkis procentus. 

„ — Jis turi daug gražių sumanymų. Be to, jo lėktuvas jau senas. 
Jis man viską papasakojo. 

— Gerai, bet juk Dievas jums neliepia šelpti kunigų, ar ne? 

— Mano reikalas, ką man liepia daryti Dievas, ačiū. 

— Žinoma, jūsų. Aš tik noriu pasakyti, mis Berdi, ir jūs tikriau- 
siai tą žinote, kad daugelis panašių žmonių būna ganėtinai žemiš- 
"ki. Kiek tokių buvo pagauti su meilužėmis, kiek jų iššvaisto mili- 
jonus pirkdamiesi prabangius namus, mašinas, prašmatnius drabu- 
žius, ištisus metus atostogaudami. Visokių sukčių pasitaiko. 

— Jis ne sukčius. 

— Aš ir nesakau, kad jis sukčius. 

— Tai ką tu nori pasakyti? 

— Nieko, - tariu ir sriūbteliu kavos. Ji dar nepyksta, bet trūks- 
ta visai nedaug. — Kalbu kaip jūsų advokatas, mis Berdi. Tik tiek. 
Prašėte manęs parengti testamentą, 0 mano pareiga — pasirūpinti 
viskuo, kas su juo susiję. Į savo pareigą Žiūriu rimtai. 

Raukšlelės aplink jos burną sušvelnėja, žvilgsnis vėl tampa 
minkštesnis. 

— Kaip miela, - ištaria ji. 

Dauguma senų turtingų Žmonių, ypač tie, kurie sunkiai išgy- 
veno didžiosios depresijos laikotarpį ir pinigus uždirbo patys, pa- 
vydžiai saugo savo turtus, apsitvėrę buhalteriais, advokatais ir ne- 
draugiškais bankininkais. Tik ne mis Berdi. Ji naivi ir patikli, tik- 
ra vargšė iš pensijos gyvenanti našlė. 

— Jam reikia pinigų, - sako ji, sriubtelėdama kavos ir verdama 
mane įtariu Žvilgsniu. 

— Pasikalbėkime apie pinigus. 

— Kodėl tie advokatai visuomet kalba apie pinigus? 

— Dėl vienos svarbios priežasties, mis Berdi. Jei neapsižiūrė- 
sit, valstybė atsiplėš didelį jūsų turto gabalą. Kai ką galima pada- 
ryti dabar, sudaryti smulkų jūsų turto planą ir daugybės mokesčių 
bus išvengta. 

Ji suirzta: | 

— Vis ta juridinė painiava. 

— Tam esu aš, mis Berdi. 

— Tikriausiai nori, kad ir tave įrašyčiau į testamentą, — sako ji 
vis dar šiaušdamasi prieš įstatymus. 

— Žinoma, ne, — atsakau, stengdamasis atrodyti apstulbęs ir kar- 
tu nuslėpti, Jog į ji mane pričiupo. 

— Advokatai visuomet nori, kad juos įrašytų į testamentą. 

— Gaila, mis Berdi, bet daug sukčių būna ir tarp advokatų. 

— Tą sakė ir kunigas Čendleris. 

— Nė kiek nesistebiu. Klausykit, man nebūtina žinoti visų smul- 
kmenų, bet gąj galėtumėte pasakyti, ar tie pinigai įdėti į nekilnoja- 
mąjį turtą, akcijas, obligacijas, ar sąskaitoje, ar investuoti kaip nors 
kitaip? Sudarant turto planą labai svarbu žinoti, kur įdėti pinigai. 


Jie visi vienoje vietoje, 
Gerai. Kur? 


„ Atlantoje, 

- Atlantoje? 

a Taip. Ilga istorija, Rudi. 

„ Tai Papasakokit. 

Dabar mis Berdi niekur neskuba, ne taip kaip vakar „Kiparisų 
sodU0S€“. Jai nereikia niekuo pasirūpinti. Bosko nėra. Nereikia 
tvarkyti stalų. vadovauti, teisėjauti stalo žaidimams. 

Ji lėtai Maišo puodelyje kavą ir žiūrėdama į stalo paviršių su- 
sim4Sto. 

„ Niekam to nepasakojau, - sako labai tyliai, jos dantų prote- 
zai Porakart klekteli. - Bent jau Memfyje. 

- Kodėl? — klausiu, tikriausiai pernelyg nekantriai. 

Ž Nė mano sūnūs apie tai nežino. 

— APIE pinigus? — klausiu netikėdamas. 

- O, apię dalį jų žino. Tomas daug dirbo, taigi susitaupėme ne- 
mažai. Prieš vienuolika metų mirdamas j jis man paliko beveik šimtą 
tūkstančių dolerių. Mano sūnūs, ypač į jų žmonos, įsitikinę, kad da- 
bar (OS santaupos penkiskart didesnės. Bet jie nieko nežino apie 
Adana Gal dar kavos? - Ji jau atsistojo. 

inOMmą, — Ji pastato mano puodelį ant bufeto, įberia truputį 
davgiau nej pusę šaukštelio kavos, įpila dar drungnesnio vandens 
ir grįžta Prie stalo. Maišau lyg netrukus gausiu paragauti egzotiš- 
kiausios kapučino kavos. 

Mūsų Žvilgsniai susitinka, manasis kupinas užuojautos. 

— Klausykit, mis Berdi. Jeigu jums nemalonu, nepasakokite. Pa- 
minėkit tik svarbiausius momentus. 

— Kodėl turėtų būti nemalonu kalbėti apie turtą? 

Visiškai sutinku. 
 — Puiku. Bendrais bruožais papasakokit, kur investuoti. pinigai. 
Man ypač svarbu žinoti apie nekilnojamąjį turtą. 

Tai tiesa. Grynuosius ir kitas likvidžias investicijas mokesčiai 
suryja pirmiausiai. Paskiausiai griebia nekilnojamąjį turtą. Taigi 
klausiu ne vien iš smalsumo. 

— Niekad niekam apie tuos pinigus nepasakojau, — sako ji vis 
dar labai tyliai. 

— Bet vakar sakėte, jog Kenetas Čendleris apie juos žino. 

Tylu. Ji ilgai maišo kavą puodelyje. 

— Taip, tikriausiai sakiau. Tik nežinau, ar viską. Gal truputį pa- 
melavau. Bet iš kur juos gavau, tikrai nesakiau. 

— Gerai. Iš kur juos gavote? 

— Antrasis vyras paliko. 

— Antrasis vyras? 

— Taip, Tonis. 

— Tomas, o paskui — Tonis? 

— Taip. Praėjus maždaug dvejiems metams po Tomo mirties iš- 
tekėjau už Tonio. Jis iš Atlantos, Memfyje apsistojo pravažiuoda- 
mas, tuomet ir susipažinome. Tai kartu, tai atskirai gyvenome pen- 
kerius metus, visą laiką ginčydavomės, tuomet jis išvažiavo namo. 
Tas dykūnas norėjo mano pinigų. 

— Nieko nebesuprantu. Atrodo, sakėte, kad pinigus paliko Tonis? 

— Sakiau, bet jis apie juos nieko nežinojo. Tai ilga istorija. To- 
nis paveldėjo pinigus, apie kuriuos nei jis, nei aš nežinojome. Jis 
turėjo turtingą pamišėlį brolį (iš tikrųjų visa jų šeima tokia) ir prieš 
pat savo mirtį Toriis paveldėjo jo turtus. Brolis Floridoje mirė 
dviem dienom anksčiau nei užvertė kojas Tonis. Mirdamas Tonis 
nepaliko jokio testamento, nieko, išskyrus žmoną. Mane. Taigi man 
paskambino iš Atlantos, iš didelės advokatų firmos, ir pasakė, kad 
pagal Džordžijos valstijos įstatymus aš gaunu daug pinigų. 

— Kiek? 

— Vėlniškai daug, daugiau nei man paliko Tomas. Taigi apie 
juos nieko niekam nesakiau. Iki šiol. Niekam nepasakosi, Rudi? 

— Mis Berdi, kaip jūsų advokatas negaliu niekam pasakoti. Su- 
varžytas priesaikos. Tai vadinama advokato etika. 

— Kaip miela. 

— Kodėl apie šiuos pinigus nepasakėte savo buvusiam advoka- 
tui? — klausiu. 

— A, anam. Neatrodė patikimas. Tik paminėjau sumas, bet kiek 
iš viso — nesakiau. Išsiaiškinęs, kad daug turiu, jis panoro, kad ir 
jį įrašyčiau į testamentą. 

— Bet visko jam nepasakėte? 

— Ne. 

— Nesakėte jam, kiek? 

— Ne. | 

Jeigu teisingai suskaičiavau, ankstesniuoju testamentu ji išda- 
lijo mažiausiai dvidešimt milijonų. Taigi rengdamas testamentą ad- 
vokatas turėjo nutuokti apie šią sumą. Kiek gi galų gale pinigų iš 
tikrųjų turi ši neįkainojama moteriškė? 

— Tai ar pasakysite man, kiek? 

— Galbūt rytoj, Rudi. Gal rytoj. 

Iš virtuvės išeiname į vidaus kiemelį. Greta rožių krūmų ji įsi- 
rengusi naują fontanėlį ir norinti man jį parodyti. Dėmesingai juo 
žaviuosi. | 

Dabar aišku. Mis Berdi turtinga, bet nenori, kad kas nors tą su- 
žinotų, ypač jos artimieji. Ji visuomet gyveno patogiai, todėl iš san- 
taupų gyvenanti aštuoniasdešimtmetė našlė niekam nekelia įtarimo. 

Atsisėdę ant dekoratyvių metalinių suolelių sriubčiojame kavą 
tamsoje, kol sugalvoju dingstį ištrūkti. 


Kad galėčiau nors truputį laisviau gyventi, pastaruosius trejus 
metus dirbu barmenu ir padavėju „Joguose“ — studentų pamėgto- 
je užeigoje netoli koledžo. Ji garsėja sultingais jautienos kepsniais 
su svogūnais ir šv. Patriko dieną pilstomu „žaliuoju“ alumi. Tai 
triukšminga vietelė, kurioje linksmybės trunka nuo pietų iki pat 

uždarymo. Pirmadienio vakarais, kai rodomos futbolo rungtynės, 
ąsotis atskiesto alaus čia kainuoja dolerį, kitomis dienomis — du. 

Baro savininkas — Princas Tomas, stambaus sudėjimo ir dar di- 
desnį ego turintis girtuoklis, plaukus pakaušyje susirišęs uodegėle. 
Princas — miesto garsenybė, tikras antrepreneris; jis mėgsta, kad jo 
veidas puikuotųsi laikraščių puslapiuose: tarp barų rengia ropojimo 
varžybas, šlapių marškinėlių konkursus. Miesto valdžios jis prašo, 
kad tokioms kaip jo įstaigėlėms leistų dirbti kiaurą parą. Ši savo 
ruožtu už įvairias nuodėmes ne kartą yra padavusi jį į teismą. Tik 
duok ydą, ir Princas kaipmat suorganizuos jos legalizavimo grupę. 

„Joguose“ Princas nereikalauja griežtos drausmės. Dirbame kiek 
kas norime, už savo arbatpinigius jam neatsiskaitome, jis mūsų be- 
"veik nekontroliuoja. Darbas paprastas: tik turėk salėje pakankamai 
alaus, o virtuvėje — jautienos. Princas dažniausiai sukiojasi salėje. 
Jis pasitinka ir palydi prie stalelių nišose dailutes studenčiukes, pa- 
flirtuoja, pasimaivo prieš jas. Mėgstama jo vieta — prie didelio ek- 
rano. Čia jis renka lažybų pinigus. Kartais pasišvaisto savo stam- 
biais kumščiais. | | 

Yra ir kita, tamsioji, Princo pusė. Sklinda kalbos, jog jis sukčiau- 
ja. Naktiniai klubai mieste klesti, visi jo partneriai puikuojasi ieško- 
mų nusikaltėlių sąrašuose. Apie tai rašė laikraščiai. Dukart buvo tei- 
siamas už azartinius lošimus, bukmekeriavimą, bet abu kartus pri- 
siekusieji pateko į beviltišką aklavietę. Po trejų pas jį praleistų me- 
tų neabejoju dėl dviejų dalykų: pirma, Princas susižeria didžiąją gry- 
nųjų baro įplaukų dalį. Spėju, mažiausiai du tūkstančius per savai- 
tę, šimtą tūkstančių — per metus. Antra, „Jogai“ — tik užsklanda, ku- 
ria Princas slepia nedidelę korupcinę savo imperiją. Per „Jogus“ jis 
išplauna pinigus, o kad nereikėtų mokėti mokesčių, užeigą parodo 
kaip nuostolingą. Apačioje, pakankamai saugioje belangėje patalpo- 
je, jis įsirengęs būstinę, kurioje renkasi jo sėbrai. 

Man tas visai nerūpi. Princas man geras. Uždirbu penkis Ža- 
lius per valandą, o dirbu maždaug dvidešimt valandų per savaitę. 
Čia lankosi studentai, todėl arbatpinigiai menki. Per egzaminus lei- 
džia dirbti tada, kai man patogu. Čia ieško darbo mažiausiai po 
penkis studentus kasdien, taigi man pasisekė. 

Kad ir kas būtų, „Jogai“ — šauni užeiga studentams. Prieš dau- 
gelį metų Princas ją išdažė Memfio valstijos spalvomis — pilka ir 
mėlyna, o ant sienų prikabinėjo vimpelų, įrėmintų sporto žvaigž- 
džių nuotraukų. Visur — tigrai. Teisės koledžas arti, todėl visi ir 
renkasi čia paplepėti, pasilinksminti, paflirtuoti. 

Šiandien jis žiūri rungtynes. Beisbolo sezonas dar tik prasidė- 
jo, bet Princas neabejoja, kad į finalą pateks „Breivai“. Dėl savo 
brangiausių „Breivų“ jis susilažintų iš bet ko. Nesvarbu, kur ir su 
kuo jie žaistų, Princas visuomet serga už „Breivus“. 

Šįvakar dirbu prie pagrindinio baro, todėl turiu žiūrėti, kad Prin- 
co stiklas su romu ir toniku neišsektų. Jis klykia, kai Deivas Džas- 
tisas atmuša kamuoliuką. Paskui iš kažkokio vaikinuko paima pi- 
nigus. Susilažinta, kas pirmas atmuš pirmąjį kamuoliuką — Deivas 
Džastisas ar Baris Baundsas. Mačiau, kaip lažinosi. 

Gerai, kad šįvakar man nereikia aptarnauti staliukų. Vis dar skau- 
da galvą, todėl stengiuosi mažiau judėti. Be to, retkarčiais galiu 
gurkštelėti gero šalto alaus iš žalių butelių — „Heinekeno“ arba 
„Briedžio galvos“. Princas žino, kad barmenai truputį pagurkšnoja. 

Truks man šitos vietos. O gal teks čia dar pabūti? 

Priekinė kabina pilna pažįstamų veidų, kurių nenoriu matyti. 
Visi trečiakursiai teisininkai ir tikriausiai visi turi darbą. 

Kai studijuodamas dirbi barmenu arba padavėjų — nieko bai- 
saus, o dirbti „Joguose“ net šioks toks prestižas. Tačiau kai po mė- 
nesio baigsiu studijas, tas prestižas kaipmat išgaruos. Tuomet visi 
į mane žiūrės kaip menkystą, o ne kaip į neturtingą studentą. Bū- 
siu auka, statistika, dar vienas nevykėlis, suklupęs ant advokato 
profesijos slenksčio. 


Tikrai neprisimenu, kodėl pirmuoju numeriu pasirinkau 
„Aubrėjaus H. Longo advokatus“; tikriausiai todėl, kad jų 
skelbimas geltonuosiuose puslapiuose.su nespalvota pono 
Longo nuotrauka atrodė gražiai ir solidžiai. Kaip kokie chiroprak- 
tikai, teisininkai ėmė visur kaišioti savo fizionomijas. Šitas maž- 
daug keturiasdešimties metų vyriškis man atrodo doras, ne toks 

kaip kitos fizionomijos advokatų skiltyje. Firmoje dirba keturi tei- 
sininkai, konsultuoja nukentėjusius autoavarijose, teisingumo ieš- 
ko visose gatvėse, imasi sužalojimo ir draudimo bylų, kovoja dėl 
savo klientų ir neima nė cento, kol nelaimi bylos. 

Po velnių. Turiu nuo ko nors pradėti. Kontorą randu miesto 
centre, nedideliame, ganėtinai bjauriame plytų pastate su nemoka- 
ma automobilių stovėjimo aikštele greta jo, taip sakoma geltonuo- 
siuose puslapiuose. Pravėrus duris sutilindžiuoja varpelis. Iš už ap- 
šnerkšto stalo pasisveikina žema, kresna moteriškė, nesuprantu, 
piktai ar niekinamai. Sutrukdžiau jai dirbti. 

— Kuo galiu jums padėti? — klausia ji, stori jos pirštai. pakim- 
ba virš rašomosios mašinėlės klavišų. 

Prakeikimas, kaip sunku. Prisiverčiu nusišypsoti. 

— Taip. Norėčiau, jei galima, užeiti pas poną Longą. 

— Jis federaliniame teisme, — atsako ji ir dviem pirštais užgau- 
na klavišus — žodelis atspausdintas: Ne šiaip kokiame nors, o fe- 
deraliniame! Federalinis reiškia aukštą lygą, ir jeigu Aubrėjus Lon- 
gas dalyvauja federalinio teismo byloje, tą turi žinoti kiekvienas. 
Sekretorei liepta visiems tą apskelbti. 

— Kuo galiu jums padėti? — pakartoja. 

Nusprendžiu iškloti viską atvirai. Suktybių ir sofizmų griebsiuos 
vėliau. 

— Taip. Aš Rudis Beiloras. Memfio universiteto Teisės kole- 
džo trečiakursis, netrukus baigsiu, ir norėčiau, na... žodžiu, ieš- 
kau darbo. 

Dabar ji neslėpdama mane niekina. Atitraukusi pirštus nuo kla- 
viatūros atmeta plaukus, kad geriau į mane įsižiūrėtų, ir lėtai pa- 
purto galvą. 

— Naujų darbuotojų mums nereikia, — sako aiškiai savimi pa- 
tenkinta, lyg ji būtų viršininkė. | 

— Štai kaip. Gal galėčiau ponui Longui palikti savo gyvenimo 
aprašymą ir prašymą? | 

Atsargiai, lyg būtų permerkti šlapimo, Ji paima iš manęs do- 
kumentus ir numeta ant stalo. 

— Paduosiu kartu su kitais. 

Išspaudžiu šypseną, net nusijuokiu: 

— Ir daug jų? 

— Kasdien po vieną. 

— Štai kaip. Atleiskit, kad sutrukdžiau. 

— Nieko baisaus, — kriukteli ir vėl pradeda. spausdinti. Man pa- 
sisukus eiti, įnirtingai tranko klavišus. 

Prašymų ir savo gyvenimo aprašymų turiu visą šūsnį. Jiems pa- 
ruošti ir suplanuoti puolimą sugaišau visą savaitgalį. Šiuo metu gal- 
voju tik apie strategiją, bet optimizmo trūksta. Tikriausiai šitaip 
vargti teks visą mėnesį, kol baigsiu, penkias dienas per savaitę kas- 
dien pasibelsiu į dvi tris firmas, ir —- kas žino, gal ką rasiu. Buke- 
ris įkalbėjo Marviną Šenklį išnaršyti visus teisingumo užkaborius, 
o Madelina Skiner dabar tikriausiai užgulusi telefoną reikalauja, 
kad kas nors mane priimtų į darbą. 

Gal kas nors ir atsiras. 

Kita mano viltis — trijų žmonių firma už dviejų .kvartalų nuo 
tos, kur ką tik buvau. Tyčia taip susiplanavau, kad nereikėtų vel- 
tui gaišti laiko. 

„Nanlis Rosas ir Peris“, kaip skelbiama kataloge, verčiasi ben- 
drąja praktika, dirba trys į ketvirtą dešimtį įkopę advokatai, daugiau 
darbuotojų nėra. Daugiausia imasi nekilnojamojo turto bylų, kurių 
negaliu pakęsti, bet rinktis dabar negaliu. Firma įsikūrusi trečiame 
šiuolaikiško betoninio pastato aukšte. Liftas kyla lėtai, karšta. 

Priimamasis įrengtas gražiai, ant medžio imitacijos grindų pa- 
tiestas rytietiškas kilimas. Ant stiklinio kavos stalelio numesti Žur- 
nalai People ir Us. Padėjusi telefono ragelį sekretorė nusišypso. 

— Labas rytas. Kuo galiu jums padėti? 

— Norėčiau užeiti pas poną Nanlį. 

Vis dar šypsodamasi ji žvilgteli į storą darbo užrašų knygą tvar- 
kingo stalo viduryje. 

— Ar jis jūsų laukia? — klausia, puikiai žinodama, kad ne. 

— Ne. 

— Mat kaip. Ponas Nanlis dabar labai užsiėmęs. 

Kadangi pernai vasarą dirbau advokatų firmoje, tai Žinau, kad 
ponas Nanlis dabar tikrai labai užsiėmęs. Visur šitaip. Visi advoka- 

tai amžinai iki kaklo paskendę reikaluose, bent taip liepia sakyti 
savo sekretorėms. 

Galėjo būti ir blogiau. Šįryt jis galėjo būti federaliniame teisme. 

Roderikas Nanlis, kaip rašoma kataloge, yra Vyresnysis part- 
neris, baigęs Memfio universiteto Teisės koledžą. Puolimą pradė- 
siu paminėdamas kiek įmanoma daugiau bendramokslių pavardžių. 

— Galiu palaukti, — sakau šypsodamasis. Ji taip pat šypsosi. Abu 
šypsomės. Nedideliame koridoriuje atsiveria durys ir pro jas išei- 
na vienmarškinis vyriškis paraitytomis rankovėmis. Pastebėjęs ma- 
ne prieina. Tebesišypsančiai sekretorei paduoda aplanką. 

— Labas rytas, — sako jis. - Kuo galėčiau padėti? — Kalba gar- 
siai. Atrodo draugiškas. 

Sekretorė nori kažką sakyti, bet aš užbėgu jai už akių: 

— Norėčiau pasikalbėti su ponu Nanliu, — sakau. 

— Tai aš, — atsako jis tiesdamas man dešinę. — Rodas Nanlis. 

— Aš Rudis Beiloras, — sakau tvirtai paspausdamas jo ranką. — 
Memfio universiteto Teisės koledžo trečiakursis, netrukus jį baig- 
siu, todėl norėčiau su jumis pasikalbėti dėl darbo. 

Mes vis dar spaudžiame vienas kitam ranką, jaučiu, kad man 
užsiminus apie darbą, jo delnas nesubliūkšta. 

— Štai kaip, — sako jis, — dėl darbo. 

Priekaištingai iš viršaus žvilgteli į sekretorę: „Kaip galėjai bū- 
ti tokia neapdairi?“ 
esate labai užsiėmęs. 

— Taip, iš tikrųjų. Turiu tik kelias minutes peržiūrėti liudijį- 
mą ir bėgu į teismą. — Žvilgtelėjęs į mane, į sekretorę, paskui į 
laikrodį jau gręžiasi eiti. Bet jis atrodo geras vyrukas, jautrus. 
Gal ir jis neseniai stovėjo šiapus kanjono. Maldaujamai žvelgda- 
mas jam į akis ištiesiu ploną aplanką su savo gyvenimo aprašy- 
mu ir prašymu. 

— Na gerai, užeik. Bet tik minutėlei. 

— Po dešimties minučių jums paskambinsiu, — greitai ištaria sek- 
retorė mėgindama ištaisyti savo klaidą. Jis, kaip būdinga užsiėmu- 

siam advokatui, žvilgteli į laikrodį, patyrinėja jį akimirką ir rimtu 
tonu sako: | 

— Gerai, vėliausiai po dešimties minučių. Ir paskambink Blan- 
šai, pasakyk, kad tikriausiai kelias minutes vėluosiu. 

Suvaidinta visai neblogai. Mano prašymas patenkintas, bet čia 
pat surežisuotas ir greitas atsikratymas manimi. 

— Sek paskui mane, Rudi, - pakviečia šypsodamasis, Svilte pri- 
svylu prie jo nugaros. 

Jo kabinetas kvadratinis, sieną už stalo dengia knygų lentynos, 
įžengusiems pro kabineto duris bylojančios apie šeimininko rim- 
tumą. Greitai .peržvelgiu daugybę įrėmintų sertifikatų - „Rotari“ 
klubo narys, skautų savanoris, mėnesio advokatas, mažiausiai du 
koledžo laipsniai, Prekybos rūmų narys, fotografijoje Rodas su kaž- 
kokiu raudonveidžiu politiku. Tikriausiai įrėmintų viską. 

Sėdamės vienas priešais kitą už amerikietiško stiliaus milžiniško 
darbo stalo. Kažkur tiksi laikrodis. 

— Atsiprašau, kad taip įsiveržiu, — pradedu, — bet man labai rei- 
kia darbo. 

— Kada baigi? — klausia remdamasis alkūnėmis į stalą. 

— Kitą mėnesį. Žinau, kad per vėlu, bet turiu tam tikrų prie- 
žasčių. | 

Papasakoju apie Brodnai čų ir Spyrą“. Kalbėdamas apie „Tinlė- 
jų Britą“ stengiuosi išnaudoti jo antipatiją, kurią jis jaučia, kaip man 
atrodo, didelėms firmoms. Natūralu, kad maži „gatviniai“ teisinin- 
kai, o toks ir yra mano draugužis Rodas, į vyrukus šilkinėmis koji- 
nėmis, sėdinčius aukštuose pastatuose miesto centre, žiūri priešiš- 
kai. Sakydamas, kad man siūlė darbą „Tinlėjus Britas“, šiek tiek 
perdedu; aiškinu, kad nenorėčiau dirbti didelėje firmoje. Esu perne- 
lyg nepriklausomas. Noriu atstovauti žmonėms, o ne korporacijoms. 

Užtrunku trumpiau nei penkias minutes. 

Klausytis jis tikrai moka. Girdėdamas telefonų skambučius už 
durų truputį nervinasi. Žino, kad manęs nepriims, bet laukia, kol 
prabėgs dešimt minučių. 

— Koks pigus triukas, — man baigus pasakoti sako užjaučiamai. 

— Tikriausiai tik į gera, — sakau lyg aukojamas avinėlis. —- Bet 
dirbti noriu. Esu-vienas iš pažangesnių kurso studentų. Domiuosi 
nekilnojamuoju turtu, išklausiau dų kursus apie nuosavybę. Geri 
įvertinimai. | | 
. —-Su nekilnojamuoju turtu dirbame tikrai nemažai, —- sako pa- 
tenkintas savimi, lyg, tai būtų pelningiausias pasaulyje užsiėmimas. 
— Daug bylinėjimosi, — priduria dar labiau mėgaudamasis.. Iš tik- 
rųjų jis tėra smulkus, dokumentuose besirausiantis advokatas. Ši- 
tą darbą jis tikriausiai išmano gerai ir iš jo patogiai gyvena. Bet 
jis nori man sudaryti teismų liūto įspūdį. Taip kalba visi advoka- 
tai. Nedaug jų pažįstų, bet tarp jų nėra nė vieno, kuris nesigirtų, 
kad teisme lengvai bet kam išspardytų užpakalį. 

Mano laikas baigiasi. 

— Už mokslą mokėjau pats, kapsčiausi visus septynerius me- 
tus. Nė cento iš tėvų. 

— Ką dirbai? 

— Viską. Dabar „Joguose“ aptarnauju staliukus, dirbu prie baro. 

— Tai tu barmenas? 

— Taip, pone. Greta visų kitų dalykų. 

Jis laiko mano gyvenimo aprašymą. 

— Nevedęs, — ištaria lėtai. Taip ir parašyta, juodu ant balto. 

— Taip, pone. 

— Rimčiau su kuo nors draugauji? 

Tikrai ne jo reikalas, bet neturiu išeities. 

— Ne, pone. 

— Ne gėjus? 

— Ne, žinoma, ne. 

Apsikeičiame heteroseksualų šypsenėlėmis — abu normalūs bal- 
taodžiai. | 

Jis atsilošia ir staiga surimtėja, lyg, rengtųsi rimtam pokalbiui. 

— Jau kelerius metus naujų darbuotojų nepriimame. Bet įdomu, 
kiek didelės firmos dabar moka naujiems darbuotojams? 

Klausia ne šiaip sau. Kad ir ką atsakyčiau, suvaidins priblokš- 
tą, netikintį, kad dangoraižiuose mokami tokie beprotiški atlygi- 
nimai. Tai tik akstinas pradėti kalbą apie pinigus. 

Melas nepadės. Apie atlyginimų dydį jis tikriausiai puikiai nu- 
tuokia. Advokatai pasikalba tarpusavyje. 

— Kaip žinote, „Tinlėjus Britas“ moka didžiausią atlyginimą. 
Girdėjau, kad iki penkiasdešimties tūkstančių. 

Man dar nebaigus jis ima purtyti galvą. 

— Negali būti, — sako priblokštas. - Negali būti. 

— Aš tiek neprašau, — paskubomis sakau. Nutariau parsiduoti 
pigiai bet kam, kas tik pasiūlys darbą. Kartelę nuleidžiu kuo že- 
miau, ir jei tik man pavyks įsisprausti, porą metų dirbsiu kiek ga- 
lėdamas, o paskui gal atsiras kas nors geresnio. 

— Ką turi omenyje? — paklausia jis taip, lyg maža galinga jo 
firma įstengtų lenktyniauti su anais stambiais vyrukais, o kas nors 
menkesnio ją Žžemintų. 

— Dirbsiu už pusę. Už dvidešimt penkis tūkstančius. Po aštuo- 
niasdešimt valandų per savaitę, sutvarkysiu visas „žuvų bylas“, vi- 
są juodą darbą. Su ponu Periu galėsite man sukrauti visas bylas, 
kurių patys nenorite, per pusę metų jas užbaigsiu. Pažadu. Užsi- 
dirbsiu kiekvieną savo atlyginimo centą, o jei ne, galėsite mane 
atleisti. 

Rodas praveria lūpas, matyti dantys. Akys net blizga pagalvo- 
jus, kaip būtų gera apsikuopti ir visą mėšlą sukrauti kam nors ki- 
tam. Suzvimbia skambutis ir pasigirsta sekretorės balsas: 

— Pone Nanli, jūsų laukia liudytojai. 

Žvilgteliu į laikrodį. Aštuonios minutės. 

Jis žvilgteli į savąjį. Susiraukia ir sako: 

— Įdomus pasiūlymas. Reikia pagalvoti. Pasikalbėsiu su part- 
neriais. Mes renkamės ketvirtadieniais iš ryto, — atsistoja. — Tuo- 
met ir pasikalbėsiu. Tiesą sakant, apie tai mes dar negalvojome. — 
Apėjęs aplink stalą rengiasi mane išlydėti. 

— Tikrai nesigailėsite, pone Nanli. Galiu dirbti ir už mažiau, — 
traukiuosi link durų. 

Akimirką jis atrodo apstulbęs. ' 

— O, svarbu ne pinigai, - sako taip, lyg jis ir partneriai nedrįs- 
tų nė pagalvoti, kad gali mokėti mažiau už „Tinlėjų Britą“. — Tię- 

siog dabar mums nieko netrūksta. Daug uždirbame. Visi patenkinti. 
Plėstis neketiname. — Atidaro duris ir laukia, kol išeisiu. — Paskam- 
binsim tau. | 

Palydi mane prie išėjimo ir paklausia sekretorės, ar ji turi ma- 
no telefono numerį. Tvirtai spausdamas ranką palinki viso labo, 
pažada netrukus paskambinti ir po akimirkos atsiduriu gatvėje. 

Praeina pora sekundžių, kol vėl įstengiu mąstyti. Ką tik mėgi- 
nau parsiduoti, savo išsilavinimą pasiūliau už gerokai menkesnį at- 
lyginimą, nei jis yra vertas, ir per kelias akimirkas atsidūriau ant 
šaligatvio. 

"Beveik dešimta. Po pusvalandžio rinktiniai Napoleono kodek- 
so skaitymai. Reikia nueiti į paskaitą, nes nebuvau jau savaitę. Nie- 
ko neatsitiktų, jei nenueičiau ir dar tris savaites. Baigiamojo eg- 
zamino nėra. 

Po mokyklą dabar vaikštau nebebijodamas ką nors sutikti. Tre- 
čiakursių čia kasdien vis mažiau. Prasidėjo ruošimosi baigiamie- 
siems šurmulys, kuris baigsis paprastu žinių patikrinimu ir kon- 
troliniais darbais. Visi labiau ruošiasi advokatūros egzaminui ir dėl 
baigiamųjų paskaitų nesinervina. 

Dauguma rengiasi įžengti į dirbančiųjų pasaulį. 


Madelina Skiner mano reikalais rūpinasi lyg savo. Ji kenčia vos 
ne taip pat kaip aš, mums abiem nesiseka. Memfio valstijos sena- 
toriui gal reikės etatinio advokato tvarkyti juridinius reikalus Ne- 
švilyje — trisdešimt tūkstančių per metus su premijomis, bet rei- 
kalaujama teisininko licencija ir dvejų metų patirtis. Mažai kom- 
panijai reikia teisininko, turinčio buhalterinį išsilavinimą. Aš stu- 
dijavau istoriją. 

— Rugpjūtį gal atsilaisvins etatinio advokato vieta Šelbio apy- 
gardos Socialinės rūpybos skyriuje, - ji kažko įnirtingai ieško po- 
pierių šūsnyje ant stalo. 

— Socialinės rūpybos advokato? — pakartoju. 

— Gražiai skamba, ar ne? 

— Koks atlyginimas? 

„— Aštuoniolika tūkstančių. 

— Darbas? 

— Susekti niekšus tėvelius, išieškoti alimentus. Tėvystės bylos, 
kaip paprastai. 

— Pavojinga. 

— Toks darbas. 

— Ruoškis advokatūros egzaminui. 

— Gerai, daug mokysiuos, išlaikysiu advokatūrą ir po to už ma- 
žiausią atlyginimą dirbsiu Socialinės rūpybos skyriuje. 

— Klausyk, Rudi... 

— Atsiprašau. Šiandien man prastai sekėsi. 

Prižadu užeiti rytoj nė neabejodamas, kad pokalbis bus toks pat. 


Reikiamas formas Bukeris.rado Šenklio firmos užkabo- 
riuose. Jis sakė, kad žemutiniame aukšte sėdi darbuotojas, 
kuris retkarčiais imasi bankroto bylų, iš jo ir nugvelbė jas. 

Čia viskas aišku. Viename puslapyje reikia išvardyti savo tur- 
tą — mano atveju tai visai paprasta, ilgai neužtruks. Kitame —- sko- 
las. Tuščia vieta informacijai apie darbovietę, nagrinėjamą bylą ir 
taip toliau. Tai vadinama 7 punktu — atviras bankrotas, kai sko- 
loms padengti iššluojamas visas turtas ir lieki švarus. 

„Joguose“ nebedirbu. Iš tikrųjų dirbu, bet man moka grynais, 
jokių įrašų. Nėra nieko, ką būtų galima aprašyti arba areštuoti. Ne- 
reikės menka savo alga dalytis su Texaco. Apie savo keblią padė- 
tį papasakojau Princui, pasiguodžiau, kaip man blogai, viską su- 
verčiau mokesčiui už mokslą ir kredito kortelėms; jis tik apsidžiau- 
gė, kad galės mokėti grynais ir mulkinti valdžią. Jis tvirtai laikosi 
„mokėk grynais, ir jokių mokesčių“ ekonominės politikos. 

Princas norėjo man paskolinti pinigų, kad išsipirkčiau, bet tai 
nieko negelbėtų. Jis mano, kad netrukus tapsiu jaunu pasiturinčiu 
advokatu ir daug uždirbsiu. Neišdrįsau pasakyti, kad tikriausiai kurį 
laiką pas jį dar padirbėsiu. 

Nepasakiau jam ir kiek esu skolingas. Texaco reikalauja 612,88 
dolerių kartu su teismo išlaidomis ir atlyginimu advokatui. Kam- 
bario šeimininkui esu skolingas 809 dolerius su teismo išlaidomis 
ir atlyginimu advokatui. Bet tikrieji vilkai dar tik galanda dantis. 
Jie rašo grasinančius laiškus, žadėdami atsiųsti savo advokatus. 

Turiu skirtingų Memfio bankų išduotas MasterCard ir Visa kre- 
dito korteles. Pernai, kai tarp Padėkos dienos ir Kalėdų džiaugiausi 
gyvenimu, neabėjojau, kad po kelių mėnesių turėsiu. gerą darbą, 
mylėjau Sarą ir švenčių proga sumaniau nupirkti jai porą žavių do- 
vanėlių. Ką nors brangaus ir vertingo. Su MasterCard už tūkstan- 
tį septynis šimtus dolerių savo brangiausiajai nupirkau auksinę apy- 
rankę su deimantais, o su Visa — senovinius sidabrinius auskarus. 
Kainavo tūkstantį šimtą. Kalėdų vaišėms brangioje parduotuvėje 
nupirkau butelį „Dom Pėrignon“, pusę svaro žąsies kepenų pašte- 
to, truputį ikrų, keleto rūšių brangaus sūrio ir kitų skanėstų. Su- 
mokėjau tris šimtus dolerių, bet velniai jų nematė, gyvenimas juk 
trumpas. Tą vakarą ji pasakė nebenorinti manęs daugiau matyti. 

Klastingieji bankai, išdavę man korteles, likus kelioms savai- 
tėms iki švenčių nei iš šio, nei iš to padidino kredito ribą. Galė- 
jau leisti, kiek norėjau, nes žinojau, kad per tuos kelis mėnesius, 
kol baigsiu mokyklą ir pradėsiu dirbti, iki vasaros įstengsiu pa- 
dengti įsiskolinimą dalimis, mokėdamas po truputį kas mėnesį. Tai- 
gi svajojau apie nuostabų gyvenimą su Sara ir švaisčiau pinigus 
kairėn ir dešinėn. | 

Dabar už tai nekenčiu savęs. Viską fiksuoju popieriuje. Padeda. 

Kepenų paštetas sugedo, nes vakare prisigėręs pigaus alaus, pa- 
miršau jį įdėti į šaldytuvą. Kalėdų pietus — šampaną su sūriu — tam- 
siame savo kambarėlyje valgiau vienas. Ikrai liko nepaliesti. Sė- 
dėjau ant įdubusios savo sofos ir spoksojau į numestus ant grindų 
papuošalus. Dideliais kąsniais laužiau sūrį, gurkšnojau šampaną, 
žiūrėjau į dovanas savo mylimajai ir verkiau. 

Gerai neprisimenu kada, bet kažkurią dieną tarp Kalėdų ir Nau- 
jųjų metų susitvardžiau ir nutariau grąžinti brangenybes į parduo- 
tuvę. Labai viliojo mintis numesti jas nuo tilto, taip kaip padarė 

Bilis Džo, arba dar kaip nors dramatiškai jų atsikratyti. Tačiau ži- 
nojau, kad kai esi tokios emocinės būsenos, nuo tiltų reikia laiky- 
tis atokiau. | 

Tai nutiko pirmąją. Naujųjų metų dieną. Pasivaikščiojęs ir pa- 
bėgiojęs jau prie buto durų supratau, kad esu apiplėštas. Durys iš- 
laužtos. Vagys paėmė seną mano televizorių, stereoaparatūrą, stik- 
lainį su kvoteriais* ir Sarai pirktus papuošalus. 

Iškviečiau policiją, parašiau pareiškimą. Parodžiau jiems savo 
kreditą ir sąskaitas. Seržantas tik palingavo galvą ir patarė kreip- 
tis į draudimo kompaniją. 

Per plastikines korteles suvalgiau daugiau kaip tris tūkstančius 
dolerių. Dabar atėjo laikas grąžinti skolas. 


Mane iškeldins rytoj. Bankroto kodekse yra nuostabi sąlyga, ne- 
leidžianti iškeldinti skolininko iki teismo proceso pabaigos. Štai 
kodėl didelės turtingos korporacijos, įskaitant ir mano brangiąją 
Texaco, lekia į teismą ir skelbia bankrotą, kai tik joms reikia atsi- 
kratyti kreditorių. Rytoj šeimininkas manęs nelies, neturi teisės net 
telefonu man paskambinti ir apibarti. 

Išėjęs iš lifto giliai įkvepiu. Koridoriuje šurmuliuoja advoka- 
tai. Šiame aukšte visą dieną dirba trys bankroto teisėjai. Kasdien 
išklausomi tuzinai bylų, kiekviename klausyme dalyvauja būrys ad- 
vokatų: vienas — iš skolininko, keletas — iš kreditoriaus pusės. Tik- 
ras zoologijos sodas. Einu koridoriumi vilkdamas kojas. Mano au- 
sis pasiekia advokatų pokalbių nuotrupos apie neapmokėtas gydy- 
mo sąskaitas, kiek kainuoja pikapas. Kol advokatai neskubėdami 
paduoda prašymus dėl bankrotų, asistentų salėje laukiu apie de- 
šimt minučių. Jie kalbina asistentes, plepa su jomis visokias nesą- 
mones. Norėčiau būti vienas iš jų ir draugiškai šnekučiuotis su ši- 
tomis panelėmis. | 

Pernai vienas profesorius mums aiškino, jog bankrotas — per- 
spektyvi sritis, nes kai ekonomika nestabili, mažinamas darbo vietų 

skaičius, mažėja korporacijos, tik to ir galima: tikėtis. Bet jis nė 
dienos nebuvo dirbęs praktinio darbo. 

Tačiau šiandien man atrodo, kad bankrotas advokatams tikrai 
pelningas dalykas. Kur tik pažvelgsi, visi pildo prašymus, atrodo, 
bankrutuoja visi. 

Savo dokumentus paduodu simpatiškai, judriai asistentei, pri- 
sikimšusiai į burną kramtomosios gumos. Žvilgtelėjusi į prašymą 
atidžiai jį perskaito. Aš vilkiu džinsinius marškinius ir chaki spal- 
vos kelnes. 

— Jūs advokatas? — klausia ji gana garsiai; pastebiu aplinkinių 
žvilgsnius. 

— Ne. 

— Skolininkas? — klausia dar garsiau, čiaumodama gumą. 

— Taip, — paskubomis atsakau. Net ir nebūdamas advokatu, sko- 
lininkas gali pats užpildyti prašymą, bet to niekas per daug ne- 
skelbia. | 

Ji pritariamai linkteli galvą ir uždeda antspaudą. 

— Prašau sumokėti aštuoniasdešimt dolerių mokestį. 

Paduodu jai keturias dvidešimtines. Paėmusi grynuosius įtariai 
apžiūri. Čekių sąskaita mano prašyme nenurodyta, nes ją vakar už- 
dariau, šitaip išsaugodamas turtą, kurio vertė 11,84 dolerio. Likęs 
mano turtas yra labai susidėvėjusi „Tojota“ — 500 dolerių, įvairūs 
baldai ir buto apstatymo smulkmenos — 150 dolerių, kompaktinių 
plokštelių kolekcija — 200 dolerių, knygos apie teisę — 125 dole- 
riai, drabužiai — 150 dolerių. Visas šis turtas laikomas asmeniniu, 
todėl byloje, kurią ką tik pradėjau, nesvarstomas. Viskas liks man, 
bet privalėsiu toliau mokėti už „Tojotą“. 

— Grynais? — ištiesia man kvitą. 

— Banke sąskaitos neturiu, — beveik rėkiu, kad tie, kurie klau- 
sėsi, išgirstų finalą. | 

Ji žvilgsniu perveria mane, aš - ją. Vėl imasi savo darbo ir po 
minutės kartu su kvitu stumteli mano prašymą. Ant jo užrašyta pir- 
minio posėdžio data ir teismo salės numeris. 

Einu durų link, bet kažkas mane sustabdo. Apkūnus jaunuolis 
prakaituotu veidu ir juoda barzda lengvai paliečia mano ranką. 

— Atleiskit, pone, - sako jis. Sustojęs žvelgiu į jį. Man į ranką 
įbruka vizitinę kortelę. — Robis Molkas, advokatas. Nugirdau jū- 
sų pokalbį. Pamaniau, kad jums gali prireikti pagalbos dėl BK. 

BK teisininkų žargonu reiškia bankrotą. 

Žvilgteliu į kortelę, paskui į duobučių išmargintą jo veidą. Esu 
girdėjęs apie Molką. Mačiau laikraštyje jo skelbimą. Už 7 punktą 
jis ima šimtą penkiasdešimt dolerių, ir štai jis čia, kaip grifas su- 
ka ratus sekretoriate, tykodamas nutverti kokį nors sužlugusį šmi- 
kį, iš kurio išpeštų šimtą penkiasdešimt žalių. 

Mandagiai paimu kortelę. 

— Ačiū, nereikia, — sakau stengdamasis būti malonus. — Galiu 
susitvarkyti pats. 

— Gali nepasisekti, — skubiai paaiškina; neabejoju, kad šią fra- 
zę jis kartojo daugybę kartų. — Septintas gali būti painus. Tokių 
bylų gaunu po tūkstantį kasmet. Du šimtai, ir viskas sutvarkyta. 
Visus čia pažįstu. 

Dabar jau du šimtai dolerių. Jeigu jį S ai pats, tai tik- 
riausiai nuplėštų dar penkiasdešimt. Nesunkiai pričiupčiau, bet vi- 
dinis balsas man kužda, jog iš Molko nederėtų šaipytis. 

— Ačiū, nereikia, — atsisakau ir praeinu pro šalį. 

Nusileidimas sunkus ir nemalonus. Lifte prisigrūdę advokatų, 
visi prastais kostiumais, numintais batais, su portfeliais. Vis dar 
tauškia apie visokias lengvatas, kas apdrausta, kas ne. Negaliu 
klausytis. Tikrai svarbi diskusija. Vis dar negali jos užbaigti. 

Prieš pat liftui sustojant pirmame aukšte man dingteli mintis, 
jog niekad neįsivaizdavau savo ateities. Labai galimas dalykas, kad 
ir man greitai teks dalyvauti banaliuose lifto debatuose su šiais 
žmonėmis. Tikriausiai tapsiu panašus į juos, lakstysiu gatvėmis ir 
stengsiuos ką nors išspausti iš negalinčių sumokėti žmonių, arba 
"ieškodamas klientų trinsiuosi po teismus. 

Nuo tokios minties net kojas pakertą. Karšta, trūksta oro. Jau- 
čiu, kad tuojau pasidarys bloga. Liftas sustoja, vis dar kalbėdamiesi 
advokatai išvirsta į koridorių ir išsisklaido. 

Grynas oras praskaidrina galvą. Einu Mid Amerika pėsčiųjų alė- 
ja. Anksčiau ji buvo vadinama Meinstritu, joje tebegyvena daugybė 

teisininkų. Teismo rūmai tik už kelių kvartalų. Einu pro dangoraižius 
ir spėlioju, kas vyksta tose nesuskaičiuojamose firmose: visur šmi- 
rinėja darbuotojai, dirba po aštuoniolika valandų per parą, nes kitas 
jau dirba dvidešimt; jaunesnieji partneriai svarsto firmos strategiją; 
vyresnieji partneriai renkasi savo prabangiuose kampiniuose kabine- 
tuose, 0 jaunesniųjų advokatų komandos laukia jų nurodymų. 

Stodamas į Teisės koledžą, kaip tik tokio gyvenimo ir troškau. 
Norėjau įtemptai dirbti ir turėti tokios galios, kuri sklinda iš šių 
dalykiškų žmonių, slegiamų streso, įtampos ir laiko stokos. Firma, 
kurioje dirbau pernai vasarą, buvo maža, tik dvylika advokatų, bet 
ten buvo daug sekretorių, parajuristų ir kitų darbuotojų. Kartais ten 
užvirdavo tikras chaosas. Buvau mažytis to mechanizmo sraigte- 
lis ir troškau kada nors tapti kapitonu. 

Gatvėje nusiperku ledų ir atsisėdu ant suolelio Teismo aikštė- 
je. Mane stebi balandžiai. Aukštai virš galvos dunkso Pirmasis fe- 
deralinis — aukščiausias Memfio pastatas, kuriame įsikūrę „„Tren- 
tas ir Brentas“. Galėčiau net užmušti ką nors, kad tik mane pri- 
imtų ten dirbti. Galiu sau šaipytis. „Trento ir Brento“ tokie kaip 
aš nemėgsta todėl, kad jiems netinka. Nekenčiame jų todėl, kad 
mūsų jie net nemato, nesiteiktų skirti laiko net pokalbiui. 

Tokių trentų ir brentų tikriausiai yra kiekviename mieste, kiek- 
vienoje srityje. Man nepasisekė, aš ne iš jų aplinkos, todėl ir to- 
liau gyvensiu jų nekęsdamas. 

Taip, firmos. Jei jau esu centre, tai keletą valandų pavaikščio- 
siu po firmas. Turiu advokatų sąrašą; vieni dirba individualiai, ki- 
ti - grupelėmis po du, po tris. Vienintelis guodžiantis dalykas brau- 
2 į šitą perpildytą profesiją yra tas, kad durų, į kurias galima 
pasibelsti, yra labai daug. Vilties yra, kartoju sau, man pasiseks, 
rasiu firmą arba įsikibsiu į kokį nors advokatą, kuriam kaip tik rei- 
kia juodadarbio naujoko. Gali būti ir advokatė. Nesvarbu. 

Už kelių kvartalų Steriko rūmai — pirmasis Memfio dangorai- 
žis, kuriame dabar įsikūrę šimtai teisininkų. Paplepėjęs su sekre- 
torėmis keliose vietose palieku savo gyvenimo aprašymą. Keista, 
bet daug kur dirba piktos ir šiurkščios sekretorės: Man dar net ne- 
prasižiojus apie darbą, jos ima laikyti mane elgeta. Pora pagrie- 

busios mano popierius iš karto nugrūdo į stalčių. Knieti apsimesti 
klientu, skausmo priblokštu jaunos moters, kurią ką tik partrenkė 
sunkvežimis, vyru; vairuotojas apsidraudęs, vairavo girtas. Atro- 
do, „Exxon“. modelio sunkvežimis. O, kaip vikriai tos kalės šoktų 
nuo kėdžių ir išsišiepusios iki ausų bėgtų atnešti man kavos. 

Einu iš vienos kontoros į kitą, šypsausi, nors norisi staugti, kar- 
toju tuos pačius žodžius niekuo viena nuo kitos nesiskiriančioms 
sekretorėms. Č 

— Taip, Rudis Beiloras, Memfio valstybinio Teisės fakulteto tre- 
čiakursis. Norėčiau pasikalbėti su ponu Kuo Nors dėl darbo. 

— Kas toks? - dažniausiai išgirstu klausimą. Šypsodamasis pa- 
duodu gyvenimo aprašymą ir dar kartą pasiteirauju, ar ponas Še- 
fas negalėtų manęs priimti. Ponas Šefas visuomet labai užimtas, 
taigi gavęs pažadą, kad man paskambins, einu lauk. 


Greindžerio rajonas Memfyje yra į šiaurę nuo centro. Vienas 
prie kito susiglaudusių mūrinių namelių eilės pavėsingose gatvėse 
byloja apie tai, kad priemiestį po Antrojo pasaulinio karo pastatė 
"bumeriai*. Jie dirbdavo netoliese įsikūrusiuose fabrikuose. Pieve- 
les priešais namus apsodindavo medžiais, už namo įsirengdavo kie- 
melius. Laikui, bėgant nenuoramos bumeriai išsikėlė į rytus ir ten 
pasistatė dailesnius namus, o Greindžerio rajone pamažu ėmė kurtis 
įvairaus plauko pensininkai, baltieji ir juodaodžiai iš žemesniųjų 
visuomenės sluoksnių. 

Dotės ir Badžio namas iš kitų niekuo neišsiskiria. Jis susigū- 
žęs ne didesniame kaip aštuoniasdešimties pėdų pločio ir šimto pė- 
dų ilgio sklypelyje. Priešais namą augantis medis sunykęs. Vien- 
viečiame garaže stovi senas „Ševroletas“. Žolė ir krūmai tvarkin- 
gai apkarpyti. 

Kaimynas iš kairės tikriausiai taiso seną automobilį — dalys ir 
padangos išmėtytos iki pat gatvės. Kaimynas dešinėje atsitvėręs 
tvora. Bendra tik patvoryje per pėdą užaugusi žolė. Už tvoros pur- 
viną keliuką sergsti du dobermanai. 


* Oklahomos valstijos gyventojų pravardė (vert. past.). 


86 


Mašiną pasistatau už „Ševroleto“, vos už penkių pėdų ant ma- 
nęs urzgia dobermanai. 

Vėlyva popietė, bet vis dar karšta. Durys ir langai atviri. Žvilg- 
teliu vidun pro apsauginių durų tinklelį ir atsargiai pasibeldžiu. 

Jaučiuosi nejaukiai, visai netrokštu pamatyti Donio Rėjaus Ble- 
ko. Įtariu, kad-jis ne tik ligotas ir išsekęs, kaip sako jo motina, 
bet sutrikęs ir jo virškinimas. 

Ji prieina prie durų su rankoje smilkstančia mėtine cigarete ir 
pro tinklelį nepatikliai. spokso į mane. 

— Tai aš, ponia Blek. Rudis Beiloras. Aną savaitę kalbėjomės 
„Kiparisų soduose“. 

Greindžerį tikriausiai atakuoja prekybos agentai, nes ji vis dar 
spokso į mane tuščiu žvilgsniu. Užsitraukdama cigaretę, žingteli 
arčiau. | 

— Ar prisimenat? Dėl bylos prieš „Greit Benefit“. 

— Maniau, kad Jehovos liudytojas. 

— Ne, tai aš, ponia Blek. 

— Mano vardas Dotė. Atrodo, sakiau. 

— Gerai, Dote. | 

— Tie nelabieji varo mus iš proto. Ir dar mormonai. Šeštadienį 
iš ryto atsibeldę skautai siūlė pirkti spurgas dar saulei nepatekė- 
jus. Ko tau reikia? 

— Na, jei turite laisvą minutėlę, norėčiau pasikalbėti apie bylą. 

— Ar ę nors negerai? 

— Norėčiau kai ką aptarti. 

— Maniau, kad jau aptarėme. 

— Mums reikia dar apie kai ką pasikalbėti. 

Išpūtusi dūmus pro tinklelį neskubėdama atrakina duris. Perei- 
name nedidukę svetainę, jai įkandin seku į virtuvę. Viduje drėgna 
ir trošku, visur juntamas įsisenėjęs tabako tvaikas. 

— Gersi ko nors? — paklausia ji. 

— Ačiū, ne, - atsisėdu už stalo. Dotė užsipila dietinės kolos ant 
ledo gabaliukų ir nugara atsišlieja į bufetą. Badžio niekur nema- 
tyti. Donis Rėjus tikriausiai miegamajame. 

— O kur Badis? — linksmai paklausiu, lyg jis būtų senas mano 
draugas, kurio nepaprastai pasiilgau. 

Ji linkteli į langą, išeinantį į galinį kiemą: 

— Matai seną automobilį ana ten? 

"Kampe, šalia apgriuvusio sandėliuko, po klevu stovi senas, vi- 
jokliais ir krūmais apaugęs „Fordas Fairleinas“. Baltas, dviejų du- 
rų, vienos atdaros. Ant gaubto tupi katė. 

— Jis savo mašinoje, — paaiškina ji. 

Aplink mašiną priaugę žolių, atrodo, ji be padangų. Čia seniai 
niekas neliesta. 

— Kur jis važiuoja? — paklausiu, ir ji nusišypso. 

Garsiai sriubteli kolos. 

— Badis niekur nevažiuoja. Tą mašiną pirkome 1964 metais, 
naują. Jis kasdien ten sėdi, visą dieną, tik Badis ir katės. 

Logiška. Badis ten vienas, jam nereikia traukti į plaučius ci- 
garečių dūmų, matyti Donio Rėjaus. 

— Kodėl? — klausiu. Jaučiu, kad ji norėtų pasikalbėti. 

— Badžiui ne visi namie. Juk sakiau aną savaitę. 

Kaip galėjau pamiršti. | 

— Kaip laikosi Donis Rėjus? —- paklausiu. 

Apeidama mažą pietų stalelį ji gūžteli pečiais ir sėdasi prie- 
šais mane: 

— Būna geriau, būna blogiau. Nori jį pamatyti? 

— Galbūt vėliau. 

— Beveik visą laiką jis guli lovoje. Bet truputį dar vaikšto. Gal 
prikelsiu jį prieš tau išeinant. 

— Gerai. Galbūt. Žinot, aš čia nemažai padirbėjau. Valandų va- 
landas skaičiau dokumentus. Daug ką apie šitą įstatymą susiradau 
bibliotekoje ir žinot, atvirai kalbant, galite kaip reikiant prigriebti 
„Greit Benefit“. 

— Maniau, kad ir taip viskas aišku, — griežtai pažvelgusi sako 
ji. Griežtame Dotės veide atsispindi sūnkus gyvenimas su tuo 
„Fairleine“ sėdinčiu kvaištelėjusiu šeniu: 

— Jaip, tikriausiai, bet privalau :viską išsiaiškinti. Patariu jums 
iškelti bylą I ir padaryti tai nedelsiant. 

— Tai ko lauki? 

— Bet greito sprendimo nėra ko tikėtis. Jūs-stojate prieš didžiulę 
korporaciją, kuri turi daugybę advokatų, mokančių vilkinti ir ati- 
dėlioti bylas. Už tai jiems ir moka. 

— Kiek užtruks? | 

— Keletą mėnesių, o gal net metų. Galime iškelti ieškinį ir pri- 
versti juos greitai susitarti. O jie gali priversti mus bylinėtis teis- 
me. Sunku nuspėti. 

— Po kelių mėnesių jis bus jau miręs. 

— Norėčiau kai ko paklausti. 

Ji išpučia dūmus ir linkteli. Tobula judesių daiūs 

— Pirmą kartą „Greit Benefit“ atmetė jūsų pareiškimą pernai 
rugpjūtį, iškart po to, kai Doniui Rėjui buvo nustatyta diagnozė. 
Kodėl šitiek laukėte ir anksčiau nesikreipėte į teisininką? 

Žodį „teisininkas“ pavartoju plačiąja prasme. 

— Gerai jau gerai, gailiuosi. Maniau, kad viską supratusi drau- 
dimo kompanija sumokės, pasirūpins tomis gydymo sąskaitomis ir 
gydymu. Vis rašiau jiems, o jie tik atsirašinėjo. Nežinau. Tikriau- 
"siai todėl, kad esu kvaila. Visą laiką tvarkingai mokėjome įnašus, 
nė karto nepavėlavome. Maniau, kad poliso sąlygų jie laikysis. Be 
to, Žinai, su teisininkais reikalų niekad neturėjau. Jokių skyrybų, 
nieko. Dievažin, tikriausiai reikėjo. — Liūdnai pasisukusi pažvel- 
gia pro langą į „Fairleiną“, žvilgsnyje atsispindi vienatvė ir visas 
iš jos kylantis skausmas. | | 

— Jis išgeria pintą džino iki pietų ir pintą — popiet. Man vis 
vien. Jam taip gerai, namie nesėdi, be to, iš jo nėra naudos ne to- 
dėl; kad geria, supranti? 

Abu žiūrime į priekinėje sėdynėje susmukusią figūrą. Mašiną 
gaubia brūzgynų ir klevo šešėlis. 

— Ar džiną perkate jūs? — paklausiu, lyg tai būtų svarbu. 

— O ne. Jis sumoka kaimynų berniukui, kad šis jam nupirktų 
ir slapčia atneštų. Jis mano, kad aš nežinau. 

Name kažkas-sukrebžda. Oro kondicionieriaus nėra, tad „garsų 
neužgožia joks triukšmas. Kažkas kosti. Pradedu kalbėti: 

— Žinot, Dote, norėčiau imtis jūsų bylos. Suprantu, kad esu nau- 
jokas, Teisės koledžo dar nebaigiau, bet gerai ją išstudijavau ir pa- 
žįstu geriau nei kas nors kitas. 

Jos žvilgsnis tuščias, kupinas nevilties. Šis ar anas advokatas — 
jokio skirtumo. Manimi ji pasitiki tiek pat, kiek bet kuriuo kitu, 
kad tik mažiau kalbėtų. Keista. Kai šitokia konkurencija, kai ad- 
vokatai iššvaisto šitiek pinigų pigiems ir kvailiems reklaminiams 
klipams, skelbimams purvinose lentose ir laikraščiuose, dar yra to- 
kių kaip Dotė, neatskiriančių veislinio teismų eržilo nuo trečiakur- 
sio studento. 

Pasikliauju jos naivumu: 

— Tikriausiai turėsiu pasitelkti dar vieną advokatą, kuris viską pa- 
sirašinės, kol išlaikysiu advokatūros egzaminą ir gausiu licenciją. 

“Atrodo, net neišgirdo. 

— Kiek kainuos? — klausia ji. Balse — nė menkiausios įtarumo 
gaidelės. 

Kuo meiliausiai nusišypsau: 

— Nė cento. Atsiskaitysim laimėję bylą. Trečdalis to, ką pavyks 
laimėti. Nėra kompensacijos — nėra honoraro. O iš anksto — nieko. 

Ji tikrai turėjo kur nors matyti tokį skelbimą, bet atrodo nieko 
nenutuokianti. | 

— Kiek? 

— Paduosim ieškinį keliems milijonams, — atsakau rimtai ir ji 
užkimba. Nemanau, kad ši palūžusi moteris nors truputėlį būtų go- 
di. Visos puikaus gyvenimo svajonės išsisklaidžiusios taip seniai, 
kad ji jų nė neprisimena. Tačiau matyti, kad tikrai norėtų prispausti 
ir pakankinti „Greit Benefit“. 

— O tu gausi trečdalį? 

— Nesitikiu milijoninės kompensacijos, bet paimsiu tik trečdalį 
to, ką laimėsime. Trečią dalį to, kas liks sumokėjus už Donio Rė- 
jaus gydymą. Jūs nieko neprarandate. 

Kairiu delnu ji trinkteli per stalą: 

— Tai imkis. Man nesvarbu, kiek tu gausi, imk ir daryk, kas 
reikia. Kuo greičiau, tuo geriau. Rytoj. 

Kišenėje turiu tvarkingai sulankstytą juridinių paslaugų sutartį. 
Formą radau vienoje bibliotekos knygoje. Dabar turėčiau ją išsi- 
traukti ir duoti pasirašyti, bet neišdrįstu. Kol nesu tikras advokatas 
ir neturiu licencijos, būtų neetiška pasirašinėti sutartis su žŽmonė- 
mis, kuriems atstovauju. Tikiuosi, kad Dotė savo žodžio laikysis. 

Visai kaip tikras advokatas imu žvilgčioti į laikrodį. 

— Turiu grįžti prie darbo, — sakau. 

— Tai nenori pamatyti Donio Rėjaus? 

— Gal kitą kartą. 

— Nekaltinu tavęs. Vieni kaulai ir oda. 

— Užeisiu po kelių dienų, tuomet galėsiu pabūti ilgiau. Mums 
reikės apie daug ką pasikalbėti, turėsiu ir jį kai ko paklausinėti. 

— Tik paskubėk, gerai? 

Dar porą minučių pasišnekučiuojame apie „Kiparisų sodus“ ir 
juose vykstančius renginius. Jiedu ten eina kartą per savaitę, jei- 
gu iki vidurdienio pavyksta išlaikyti Badį blaivą. Tai vienintelė pro- 
ga jiems kur nors nueiti kartu. 

Ji nori dar pasikalbėti, o aš jau noriu eiti. Ji palydi mane prie 
durų, tiriamai nužvelgia purviną, sulankstytą „Tojotą“, pakeiksno- 
ja įvežtinius gaminius, ypač japoniškus, rikteli ant dobermanų. 

Man nuvažiuojant ji stovi prie pašto dėžutės, rūko ir žvelgia 
įkandin. 


Nors ką tik bankrutavau, vis dar švaistau pinigus. Už aštuonis 
dolerius nuperku pelargoniją vazonėlyje ir nuvežu ją mis Berdi. 
Ji sakė, kad myli gėles, aišku, kad ji vieniša, ir manau, kad mano 
poelgis bus tikras saulės spindulėlis senutės gyvenime. 

Pataikau laiku. Ji klūpo prie gėlyno, nusidriekusio panamėj iš- 
ilgai įvažiavimo į atskirai pastatytą garažą galiniame kieme. Be- 
toninis takas iš abiejų pusių gausiai apsodintas gėlėmis, krūmais, 
vijokliais ir dekoratyviniais medeliais. Galinį kiemą gaubia tokių 
pat senų kaip ji medžių šešėlis. Plytų verandą juosia gėlių love- 
liai, iš kurių virste virsta spalvingos puokštės. 

Kai įteikiu mažą savo dovanėlę, ji vos nepuola man ant kaklo. 
Nusiplėšusi sodininko pirštines numeta į gėlyną ir vedasi mane vi- 

dun. Kaip tik turėjusi vietą pelargonijai. Pasodinsianti ją rytoj. Ar 
nenorėčiau kavos? 

— Tik vandens, - atsakau. Vis dar prisimenu ano atmiešto birz- 
galo skonį. Šluostydamasi rankas į prijuostę, liepia man sėsti ant 
ornamentuotos kėdės verandoje. 

— Su ledu? - klausia aiškiai džiūgaudama, kad galės pavaišinti 
mane gėrimu. 

— Taip, — atsakau, ir ji šoka pro duris į virtuvę. Kieme vyrauja 
keista augmenijos simetrija. Jis driekiasi apie penkiasdešimt jardų 
tyti nedideli pakabinami vazonai su įvairiausių augalų deriniais, ku- 
riems ji arba kažkas kitas tikriausiai skiria daug dėmesio. Ant plytų 
pakylos išilgai tvoros įrengtas fontanas, tačiau vanduo iš jo netrykš- 
ta. Tarp dviejų medžių pririštas senas hamakas, lengvas vėjelis tar- 
šo apdriskusį jo audeklą. Piktžolių vejoje nesimato, bet ją reikia 
pjauti. 

Mano dėmesį patraukia garažas su dvejomis uždarytomis pa- 
keliamomis durimis. Greta prisišliejęs sandėliukas su uždengtais 
langais. Viršum jo, atrodo, yra mažas butukas, į kurį veda už na- 
melio kampo dingstantys mediniai laipteliai. Į namą žvelgia du di- 
deli langai, viena palangė išlūžusi. Pro ją kelią vidun skinasi sie- 
nas apkerojusi gebenė. 

Viskas atrodo neįprastai. | 

Pro dvivėres duris išnyra mis Berdi, rankose laikydama dvi stik- 
lines vandens su ledu. y 

— Kaip tau mano sodas? — klausia ji sėsdamasi greta. 

— Nuostabus, mis Berdi. Čia taip ramu. 

— Tai mano gyvenimas, — sako ji plačiai išskėsdama rankas. 
Vanduo iš stiklinės šliukšteli man ant kojos, bet ji to nepastebi. — 
Tai mano užsiėmimas. Man patinka. 

— Labai gražu. Ar pati viską tvarkote? 

— O, daugiausiai pati. Vienam vyrukui moku trisdešimt dole- 
rių, kad kartą per savaitę nupjautų žolę, gali patikėti? Anksčiau 
nupjaudavo už penkis, — sriubtelėjusi vandens sučepsi lūpomis. 

— Ar ten butas? — klausiu rodydamas garažo pusėn. 

— Buvo. Kurį laiką ten gyveno mano vaikaitis. Suremontavau, 
įrengiau vonią, virtuvėlę, tikrai buvo jauku. Jis mokėsi Memfio Tei- 
sės koledže. 

— Ar ilgai jis čia gyveno? 

— Neilgai. Bet nenoriu apie jį kalbėti. 

Jis tikriausiai vienas iš tų, kuriuos reikia išbraukti iš testamento. 

Kai ilgesnį laiką maldaudamas darbo pasibaladoji į advokatų 
biurų duris, genamas šalin tų bjaurybių sekretorių, išgaruoja bet 
koks varžymasis. Oda surambėja. Nebebijai, kad tau bus atsaky- 
ta, greitai įsisąmonini, jog, baisiausia, kas gali nutikti, tai išgirsti 
žodį „ne“. | ika i 

— Ar negalvojate jo išnuomoti? — kiek padvejojęs išdrįstu pa- 
klausti, nė kiek nesibaimindamas išgirsti neigiamą atsakymą. 

Stiklinė sustingsta pusiaukelėj, ji žiūri į namelį, lyg pirmą kar- 
tą jį matytų. 

— O kam? - klausia. 

— Norėčiau čia gyventi. Taip gražu ir tikriausiai ramu. 

— Kaip kapuos. 

— Tik trumpam. Kol pradėsiu dirbti i ir atsistosiu ant kojų. 

- Tau, Rudi? — nustebusi klausia. 

— Man jis labai patinka, — sakau kiek dirbtinai šypsodamasis. — 
Puikiai man tiktų. Esu nevedęs, gyvenu ramiai, už nuomą daug mo- 
kėti negaliu. Jis kaip tik man. | 

— O kiek gali mokėti? - klausia, staiga tapusi panaši į advoka- 
tą, priekabiai klausinėjantį bankrutavusį klientą. 

Ji pagauna mane nepasirengusį. 

— Na, nežinau. Jūs šeimininkė. Kiek norėtumėt? 

Ji apsidairo, lyg paklaikusi apžvelgia medžius. 

— Na, gal kokius keturis, ne, tris šimtus dolerių per mėnesį. 

Aišku, kad mis Berdi buto.niekam niekuomet nenuomojo. Nuo- 
mos kainą peša iš lubų. Laimė, kad neužsiprašė aštuonių šimtų. 

— Manau, reikėtų pirma apžiūrėti, — atsargiau pasiūlau. 

Ji atsistoja. | | 


93 


.- Žinai, jis kiek netvarkingas. Jau dešimt metų jame laikau vi- 
sokį šlamštą. Bet galima sutvarkyti. Reikėtų pakeisti čiaupus, 
vamzdžius, - paėmusi už rankos vedasi mane per veją. - Reikės 
prijungti vandentiekį. Nežinau, kaip veikia šildymas ir oro kondi- 
cionierius. Stovi keli baldai, bet nedaug; senus daiktus išmečiau. 

Lipdama laiptais paklausia: 

— Ar tau reikia baldų? 

— Nedaug. 

Turėklai kliba taip, kad atrodo, jog, tuoj sugrius visas namelis. 


Priešų įsigyji dar mokydamasis Teisės koledže. Čia vyks- 
ta žiauri konkurencija. Išmoksti sukčiauti ir atsikirsti, ren- 
giesi susidurti su gyvenimo tikrove. Pirmame kurse per im- 
provizuotą teismą net susimušėme, kai du trečiakursiai ėmė vie- 
nas ant kito rėkti. Juos išmetė, o paskui vėl priėmė. Mokyklai rei- 
kia pinigų. 

Nedaug yra žmonių, kurių tikrai nemėgstu, gal vienas ar du. 
Stengiuosi nejausti žmonėms neapykantos. 

Tačiau šią akimirką to snargliaus, kuris šitaip su manimi pasi- 
elgė, nekenčiu. Visi juridiniai ir finansiniai įvykiai mieste spaus- 
dinami laikraštyje 7 he Daily Report. Be pranešimų apie skyrybas 
ir kitus gyvybiškai svarbius įvykius, jame spausdinami duomenys 
apie bankrutavusius piliečius. Vienas iš mano draugužių, o gal ir 
visa jų šutvė, pamanė, jog būtų smagu iš vakarykščių nelaimėlių 
„Prašymų pagal 7 punktą“ mano pavardę ištraukti į dienos šviesą 
ir tą iškarpą paskleisti mokykloje kaip pikantišką naujieną. Joje 
rašoma: „Beiloras, Rudis L., studentas; Turtas: 1125 doleriai (ne- 
apmokestinamas); Skolos su garantija: 285 doleriai „Wheals and 
Deals“ finansų kompanijai; Skolos be garantijos: 5136,88- dole- 
rio; Veiksmai: (1) išieškoti iš sąskaitos ir padengti skolą Texaco; 
(2) iškeldinti iš Hemptono; Darbdavys: nėra; Advokatas: pro se. 

Pro se reiškia, kad neišgaliu samdytis advokato ir ginuosi pats. 
Bibliotekininkas. padavė man tokią kopiją šįryt man vos įžengus, 

sakė matęs jų visoje mokykloje, prismeigtų net skelbimų lentose, 
ir pridūrė: 

— Įdomu, kam tai galėtų atrodyti juokinga? 

Padėkojęs bėgte nubėgau į savo kampą apačioje ir, vengdamas 
susitikti pažįstamų, vėl pasislėpiau už knygų. Paskaitos greitai baig- 
sis, tuomet išeisiu, kuo toliau nuo šitų nepakenčiamų žmonių. 


Šįryt turiu užeiti pas profesorių Smutą, bet dešimt minučių vė- 
luoju. Jis nekreipia dėmesio. Kabinetas užgrioztas, kaip ir pridera 
mokslininkui, pernelyg protingam, kad būtų tvarkingas. Jo pete- 
liškė susigarankštėjusi, šypsena — nuoširdi. 

Pirmiausia kalbamės apie Blekus ir jų problemas su „Greit Be- 
nefit“. Paduodu trijų puslapių santrauką, sumaniai mano parašy- 
tas išvadas ir rekomenduotinų veiksmų sąrašą. Kol jis atidžiai skai- 
to, akimis tyrinėju po stalu sukimštus popierių ritinius. Mano dar- 
bas jam padaro didelį įspūdį, tą jis pakartoja keletą kartų. Aš siū- 
lau Blekams susirasti teismo advokatą ir iškelti ieškinį dėl nepa- 
grįsto atsisakymo sumokėti už operaciją. Smutas visa širdimi tam 
pritaria. Ką jis supranta. 

Viskas, ko man iš jo reikia, — baigiamasis įvertinimas, nieko 
daugiau. Paskui pasikalbame apie mis Berdi Berdsong. Pasakau 
jam, kad ji viskuo patenkinta, tik nori perrašyti testamentą. Smulk- 
menų jam nepasakoju. Paduodu penkių puslapių dokumentą — pa- 
taisytą mis Berdi paskutiniąją valią ir testamentą — ir jis greitai jį 
peržvelgia. Neradęs klaidų sako, kad viskas gerai. Baigiamojo eg- 
zamino vyresnio amžiaus žmonių teisės klausimais nėra, nereikia 
rašyti ir diplominio darbo. Kad iš Smuto gautum A, pakanka lan- 
kyti paskaitas, nuvykti pas senukus ir parašyti jų bylų santraukas. 

Smutas pažįsta mis Berdi kelerius metus. Matyt, ji kurį laiką buvo 
„Kiparisų sodų“ karalienė; jis su ja matydavosi porąkart per metus, 
lankydamasis ten su savo studentais. Apie kažką susimąstęs, timp- 
čiodamas savo peteliškę jis sako, jog anksčiau ji niekuomet nesinau- 
dojusi nemokama juridine konsultacija. Keista, kad ji tokia turtinga. 

Dar labiau nustebtų sužinojęs, jog ji netrukus bus mano šei- 
mininkė. 

„Makso Leubergo kabinetas už kampo. Per bibliotekininką jis 
pakvietė mane užeiti pasikalbėti. Pasibaigus mokslo metams Mak- 
sas išvažiuoja. Iš Viskonsino jis buvo pakviestas dvejiems metams, 
dabar atėjo laikas grįžti. Kai abu iš čia iškeliausime, tikriausiai 
Makso ilgėsiuos, bet dabar sunku net įsivaizduoti, kad Teisės ko- 
ledžui būtų galima jausti kokius nors sentimentus. 

Makso kabinete pilna kartoninių dėžių nuo gėrimų. Jis pakuo- 
jasi daiktus, visur siaubinga netvarka. Keletą slegiančių minučių 
dalijamės prisiminimais, bet koledžas netampa patrauklesnis. Nie- 
kuomet nebuvau matęs Makso prislėgto. Atrodo, kad jam tikrai 
liūdna iš čia išvažiuoti. Mosteli į šūsnį popierių, sukrautų į dėžę 
nuo „Laukinio kalakuto“: 

— Čia tau. Naujausia medžiaga, kuria naudojausi nepagrįsto pa- 
reiškimų atmetimo bylose. Pasiimk. Gal pravers. 

Dar nebaigiau skaityti to, ką jis man davė. 

— Ačiū, Maksai, — padėkoju žiūrėdamas į raudoną kalakutą. 

-- Ar iškėlei ieškinį? — klausia jis. 

— E-e, ne. Dar neiškėliau. 

— Reikia. Rask mieste patyrusį advokatą. Ką nors, kas turi pa- 
tirties tokiose bylose. Daug apie ją galvojau, būtinai jos imkis. 
Daugybė apeliacijų į prisiekusiuosius. Tiesiog regiu, kaip jie siunta, 
trokšdami nubausti tą draudimo kompaniją. Kas nors turi imtis šios 
bylos ir vesti ją iki galo. 

Velniškai nervinuosi. 

Jis pašoka nuo kėdės ir ištiesia rankas. 

— Kokioje firmoje dirbsi? — pasistiebia ant pirštų, matyt, dary- 
damas kažkokį jogų pratimą blauzdoms mankštinti. — Matai, čia 
puiki byla, kurios galėtum imtis tu. Bent aš taip manau. Galėtum 
pasiimti ją į firmą, jie galėtų sudaryti sutartį, o visą darbą padary- 
tum tu. Firmoje tikrai atsiras patyrusių teisininkų. Jei norėsi, ga- 
lėsi paskambinti man. Visą vasarą dirbsiu Detroite, stambioje by- 
loje prieš „„Olsteitą“, bet man įdomu, kaip tau seksis. Mgnau, kad 
gali iškilti stambi byla, ryški. Norėčiau pamatyti, kaip tuos berne- 
lius sutrinsi į miltus. 

— Ką padarė „Olsteitas“? — klausiu norėdamas pakeisti temą. 

Jis plačiai nusišypso, suneria rankas ant viršugalvio. 

— Neįtikėtina, — sako ir pradeda pakiliai dėstyti bylos smulkme- 
nas. Geriau jau nebūčiau paklausęs. 

Iš to, kiek man teko susidurti su teisininkais, susidariau vaiz- 
dą, jog visi turi vienodų įpročių. Vienas iš bjauriausių — tai pasa- 
kojimai apie karingus savo žygius. Laimėjo bylą — nori, kad visi 
tai matytų. Iš jos susikrovė turtus — tą būtinai turi pasipasakoti ko- 
legoms. Maksas net naktimis nebemiega kamuojamas „Olsteito“ 
bankroto vizijų. 

— Bet vis tiek, — sugrįždamas į tikrovę sako jis, — tikriausiai 
galėsiu tau padėti šioje byloje. Rudenį čia nebegrįšiu, bet dėžė- 
je rasi mano telefono numerį ir adresą. Skambink, jeigu prireiks 
pagalbos. 

Pakeliu „Laukinį kalakutą“. Suškas net dugnas išlinkęs. 

— Ačiū, — sakau atsigręžęs į Maksą. — Labai jums dėkoju. 

— Aš tik noriu kaip nors padėti, Rudi. Patikėk, nieko nėra ma- 
lonesnio, kaip prigriebti draudimo kompaniją. 

— Stengsiuos kiek jėgos leidžia. Ačiū. 

Suskamba telefonas ir Maksas puola prie jo. Su savo kroviniu 
išsprūstu iš kabineto. 


“ 4 

Su mis Berdi sudariau keistą sandorį. Derybininkė iš jos ne- 
kokia, o pinigų jai tikriausiai nereikia. Nuomą nusiderėjau iki šimto 
penkiasdešimties dolerių per mėnesį, įskaitant patogumus. Be to, 
tuos keturis kambarius ji apstatys baldais. | 

Be nuomos, įsipareigojau padėti jai tvarkyti namą, pirmiausia — 
veją ir sodą. Kad per savaitę ji sutaupytų trisdešimt dolerių, turėsiu 
pjauti žolę. Karpysiu gyvatvores, grėbstysiu lapus, dirbsiu kitus 
įprastus darbus. Ji miglotai užsiminė apie ravėjimą, bet pamaniau, 
kad juokauja. | 

Geras sandoris, didžiuojuosi verslininkiškais savo sugebėjimais. 
Butas vertas mažiausiai trijų šimtų penkiasdešimties, taigi sutaupiau 
du šimtus dolerių. Galvoju, kad pakaks penkių darbo valandų per 
savaitę, per mėnesį susidarys dvidešimt. Tokiomis aplinkybėmis ne- 
blogas sandoris. Trejus metus prasėdėjus bibliotekoje pajudėti gry- 

name ore netgi naudinga. Apie tai, kad dirbu kiemsargiu, niekas ne- 
sužinos. Be to, būsiu greta mis Berdi, savo klientės. 

Mūsų susitarimas žodinis, pratęsiamas kas mėnesį, taigi jeigu 
kas nors bus blogai, išsikraustysiu. 

Dar visai neseniai ieškojau gražios, kylančiam advokatui tin- 
kamos gyventi vietos. Buvau nužiūrėjęs mažesnį nei tūkstančio 
kvadratinių pėdų butą su dviem miegamaisiais už septynis šim- 
tus per mėnesį. Būčiau sutikęs mokėti ir tiek. Dabar daug kas pa- 
sikeitė. | 

Kraustausi į gana spartietišką pačios mis Berdi suprojektuotą 
priestatą, kurį dešimt metų ji laikė apleistą. Čia yra kukli svetainė 
žalsvomis sienomis, gauruotu oranžiniu kilimu išklotomis grindi- 
mis, miegamasis, maža virtuvėlė ir atskiras valgomasis. Skliautuo- 
tos višų mano mažytės palėpės kambarių lubos sudaro gana klaust- 
rofobišką efektą. 

Man šis butas puikiai tinka. Jeigu tik mis Berdi išlaikys dera- 
mą atstumą, viskas bus gerai. Ji išpešė iš manęs pažadą, kad ne- 
bus jokių trankių pasilinksminimų, garsios muzikos, laisvo elge- 
sio moterų, išgertuvių, narkotikų, nelaikysiu jokių šunų arba ka- 
čių. Ji pati viską sutvarkė, išgremžė grindis, nušveitė sienas, kiek 
pajėgė prikimšo į kambarius senų rakandų ir baldų. Kai laiptais 
tempiau varganą savo mantą, ji lydėjo mane svilte prisvilusi prie 
šono. Matau, jog ji manęs gailisi. 

Vos užtempiau laiptais paskutinę dėžę ir dar nespėjau išpakuoti 
savo daiktų, kai ji primygtinai pareikalavo, kad verandoje išger- 
čiau su ja kavos. 

Maždaug po dešimties minučių, kai tik man liovėsi varvėti pra- 
kaitas, ji pareiškė, jog laikas ravėti gėles. Roviau piktžoles, kol 
užgėlė nugarą. Keletą 4ninučių dirbo ir ji, bet paskui tik stovėjo 
man už nugaros ir nurodinėjo. 


Nuo kiemo darbų mane gelbsti tik „Jogai“. Dirbu iki pat už- 
darymo — pirmos valandos nakties. 

Šįvakar baras pilnas. Dideliam mano nusivylimui du ilgus stą- 
lus kampe užsėdę bendramoksliai. Tai paskutinis vienos iš dauge-- 

lio teisininkų brolijų, į kurias niekas manęs nepakvietė, susirinki- 
mas. Ši: pasivadinusi „Baristeriais“ — būrys Law Review tipo stu- 
dentų, kurie į save žiūri pernelyg rimtai. Jie laikosi slaptumo, sten- 
giasi atrodyti išskirtiniai su tomis nesuprantamomis įšventinimo 
apeigomis, lotyniškomis giesmėmis ir kitomis nesąmonėmis. Be- 
veik visi eina į stambias firmas arba juridinę federalinę tarnybą. 
Pora įstojo į Niujorko universiteto Mokesčių fakultetą. Labai pom- 
pastiška klika. 

Alų nešu jiems ąsotis po ąsočio ir visi netrukus nusigeria. Triukš- 
mingiausias — smulkus niekšelis, vardu Džeikobas Steiplsas, per- 
spektyvus jaunasis advokatas, kuris šunybių meną buvo puikiai įval- 
dęs jau prieš trejus metus, ką tik įstojęs. Steiplsas prikrėtė daugiau 
šunybių, negu bet kas kitas per visą koledžo gyvavimo istoriją. Jis 
išvogdavo egzaminų klausimus, paslėpdavo tiriamąsias knygas, nu- 
gvelbdavo mūsų planus, meluodavo dėstytojams, kad šie atidėtų kur- 
sinių darbų ir referatų terminus. Netrukus jis uždirbs milijoną žalių. 
Įtariu, kad kaip tik Steiplsas nukopijavo iš The Daily Report prane- 
šimą apie mane ir išklijavo jį visoje mokykloje. Čia jo braižas. 

Stengiuosi jų nepastebėti, bet retkarčiais pagaunu vieną kitą į 
mane įsmeigtą žvilgsnį. Kelis kartus nugirstu žodį „bankrotas“. 

Tačiau turiu daug darbo, retkarčiais iš kavos puodelio siurbte- 
liu alaus. Princas kitame kampe žiūri televizorių ir budriu žvilgs- 
niu seka „Baristerius“. Šįvakar jis žiūri skalikų lenktynes iš Flori- 
dos ir dėl kiekvieno bėgimo lažinasi. Šįvakar lažybų kompanio- 
nas ir sugėrovas — jo advokatas Bruzeris Stounas, siaubingai sto- 
ras ir platus vyras ilgais, tankiais pražilusiais plaukais ir nukaru- 
sia ožiška barzdele. Jis sveria mažiausiai 350 svarų. Abu jie pri- 
mena lokius, sėdinčius ant uolos ir kemšančius Žemės riešutus. 

Bruzeris Stounas — labai abejotinos moralės advokatas. Abu su 
Princu — seni draugai nuo vidurinės mokyklos pietinėje Memfio . 
dalyje laikų ir drauge padarė daug tamsių darbelių. Kai niekas ne- 
mato, abu skaičiuoja pinigus. Jie papirkinėja politikus ir policiją. 
Princas - statytinis, o Bruzeris — idėjinis vadas. Kai Princą sučium- 
pa, Bruzeris pirmuosiuose laikraščių puslapiuose ima rėkti apie ne- 
teisybę. Bruzeris nepaprastai naudingas teismo salėje pirmiausia to- 

dėl, kad moka paduoti stambų kyšį prisiekusiesiems. Princui ne- 
reikia bijoti, kad jį nuteis. 

Bruzerio firmoje dirba keturi ar penki advokatai. Neįsivaizduo- 
jų, į kokią beviltišką padėtį turėčiau pakliūti, kad prašyčiausi pas 
jį į darbą. Nėra nieko baisiau, kaip pasakyti kam nors, kad dirbi 
pas Bruzerį Stouną. 

Princas man tą tikrai suorganizuotų. Jis mėgsta kam nors pasi- 
tarnauti, pademonstruoti savo įtaką. 

Tiesiog neįtikėtina, kad apskritai man kyla tokios mintys. 


Mūsų ketverto spaudžiamas Smutas nusileidžia ir 
sutinka, kad į „Kiparisų sodus“ eitume kiekvie- 
nas atskirai, nes nuvykus visiems kartu tektų iškęsti 


dar vienus tokius pietus. Su Bukeriu įsėliname per „Gražioji Ame- 
rika“ ir sėdime paskutinėje eilėje, kol mis Berdi sako įkvepiančią 
kalbą apie vitaminų ir judėjimo naudą. Galiausiai pastebėjusi mus 
priverčia užlipti į tribūną ir oficialiai prisistatyti. 

Pasibaigus programai Bukeris įlenda į tolimiausią kampą ir kon- 
sultuoja savo klientus, kad niekas-negirdėtų. Kadangi su Dote jau 
kalbėjausi, o su mis Berdi dėl jos testamento ginčijamės valandų 
valandas, tai neturiu ką veikti. Ponas Deveinas Devyzas, trečiasis 
mano klientas iš ano apsilankymo, dabar ligoninėje. Nusiunčiau 
visai nenaudingų patarimų, kurie turėtų jam padėti kovoti su „Ve- 
teranų administracija“. 

Mis Berdi testamentas nebaigtas ir nepasirašytas. Pastarosiomis 
dienomis ji į viską labai jautriai reaguoja. Abejoju, ar ji apskritai 
nori jį pakeisti. Sako, kad kunigas Kenetas Čendleris jai nebeskam- 
bina, tai savo turto jam gal ir nepaliks. Stengiuosi palaikyti tokį 
jos apsisprendimą. 

Apie jos palikimą kalbėjomės keletą kartų. Ji paprastai palau- 
kia, kol išsižemėju iki ausų, o kai nuo nosies ima lašėti prakaitas 
ir visas išsivolioju- šlapiose durpėse, pakibusi virš manęs ima už- 
davinėti keisčiausius klausimus, pavyzdžiui: „Jeigu Delbertui nie- 

ko nepaliksiu, tai ar gali jo žmona pareikšti ieškinį dėl mano tur- 
to?“ arba „Kodėl negalėčiau išdalyti pinigų dabar?“ 

Nutraukiu darbą, išlendu iš po gėlių, nusišluostau veidą ir mė- 
ginu sugalvoti kokį nors protingą atsakymą. Tuomet ji pakeičia te- 
mą ir klausia: „Įdomu, kodėl ten neauga azalijos“. 

Kelis kartus mėginau apie tai pasikalbėti verandoje prie kavos 
puodelio, bet ji labai susinervindavo ir imdavo jaudintis. Ji turi 
sveiko nepasitikėjimo advokatais. 

Vis dėlto man pavyko patikrinti keletą faktų. Ji iš tikrųjų buvo 
ištekėjusi antrą kartą, už pono Antonio Merdino. Ši santuoka tru- 
ko beveik penkerius metus, kol prieš ketverius jis Atlantoje mirė. 
Atrodo, kad mirdamas ponas Merdinas paliko nemažą turtą, dėl 
kurio, matyt, kilo daug ginčų, nes Džordžijos valstijos De Kalbo 
apygardos teismo sprendimu duomenys apie jį užantspauduoti. Tiek 
man pavyko sužinoti. Ketinu pasikalbėti su vienu kitu palikimą 
tvarkančiu teisininku. 

Mis Berdi nori pasikalbėti, pasitarimus ji mėgsta. Šitaip ji gali 
pasijusti reikšminga savo draugų akivaizdoje. Sėdime prie stalo ša- 
lia pianino atokiau nuo.kitų, sukišę galvas taip, kad jas teskiria 
vos keli coliai. Galima pamanyti, jog nesimatėme mėnesį. 

— Turiu Žinoti, ką darysite su savo testamentu, mis Berdi, - sa- 
kau jai. — Kad galėčiau jį sudaryti, turiu nors truputi Žinoti ApIS 
pinigus. a 

Ji akimis šaudo aplink taip, lyg kiekvienas salėje kiaiissiusi i Tao 
sų pokalbio. Iš tikrųjų šie vargšeliai neišgirstų net ir tuomet, jei 
imtume vienas ant kito šaukti. Ji dar žemiau panarina galvą ir del- 
nu prisidengia burną: | 

— Gerai, jie neinvestuoti į jokį nekilnojamąjį turtą. Jokių pini- 
gų rinkų, abipusių .fondų, municipalinių obligacijų. | 

Nustembu, kaip be ceremonijų ji išpyškina investicijų rūšis. Tik- 
riausiai tie pinigai yra iš tikrųjų. 

— Kas juos tvarko? — klausiu. Klausimas nebūtinas. Nei testa- 
mentui, nei palikimui tai, kas tvarko pinigus, įtakos neturi. Ramy- 
bės neduoda smalsumas. 

— Viena firma Atlantoje. 

— Advokatų? — klausiu išsigandęs. 

— O ne: Advokatais nepasitikiu. Viena įgaliojamoji kompanija. 
Visi pinigai valdomi pagal įgaliojimą. Gausiu pajamas iki mirties, 
o paskui jie pereis kitiems. Taip nusprendė teisėjas. 

— Kokios pajamos? — klausiu nebeįstengdamas susivaldyti. 

— Klausyk, čia jau tikrai ne tavo reikalas, ar ne, Rudi? 

Tikrai ne mano. Gavau per pirštus, bet, sekdamas subtiliausia 
teisininkų tradicija, mėginu išsisukti: 

— Na, suprantate, tai gali turėti reikšmės. Dėl mokesčių. 

— Juk neprašiau tavęs imtis mano mokesčių, ar ne? Tam turiu 
buhalterį. Aš tik prašau pakeisti mano testamentą, bet atrodo, kad 
tau per sunku. 

Prie kito stalo galo priėjęs mums šypsosi Boskas. Jo burna be- 
veik be dantų. Ji mandagiai paprašo jį eiti pažaisti „Parčisio“. Su 
šiais žmonėmis ji elgiasi nepaprastai švelniai ir maloniai. 

— Mis Berdi, paruošiu jums testamentą, kokio tik norėsite, — 
atsakau griežtai. — Bet jūs privalote apsispręsti. 

Ji atsitiesia, dramatiškai atsidūsta, sukanda dirbtinius dantis: 

— Leisk dar pagalvoti. 

— Gerai. Bet tik nepamirškite, jog dabartiniame į Jūsų testamente 
yra daug dalykų, kurie jums nepatinka. Jeigu jums kas nors atsi- 
tiks, tai... 

+ Žinau, žinau, — nutraukia ji sumosavusi rankomis. — Neskai- 
k man pamokslo. Per dvidešimt metų sudariau dvidešimt testa- 
mentų. Apie viską nusimanau. 

Prie virtuvės Boskas pravirksta ir ji šoka jo guosti. Ačiū Die- 
vui, Bukeris savo konsultaciją baigė. Paskutinysis jo klientas — se- 
nukas, su kuriuo sugaišo tiek daug laiko per pirmąjį mūsų apsi- 
lankymą. Akivaizdu, kad santrauka jam nelabai patinka. Nugirs- 
tu, kaip stengdamasis pasprukti Bukeris sako: 

— Klausykit, juk tai nemokama. Ko gi jūs dar tikitės? 

Atsisveikiname su mis Berdi ir greitai išeiname. Juridinės vy- 
resnio amžiaus žmonių problemos nugrimzta į praeitį. Paskaitos 
po kelių dienų baigiasi. 

Trejus metus nekentę Teisės koledžo, staiga pajuntame artėjan- 
čią laisvę. Kartą girdėjau vieną advokatą sakant, jog, ilgainiui visi 
patirti vargai ir“ nemalonumai išblėsta ir lieka tik geri prisimini- 
mai. Apie palaimingas juridinio lavinimosi dienas jis kalbėjo kaip 
tikras melancholikas. 

Neprisimenu nė vienos akimirkos per pastaruosius trejus savo 
"gyvenimo metus, kurią galėčiau pavadinti bent jau malonia. Gal- 
būt vieną gražią dieną įstengsiu į vieną gabalą sulipdyti su drau- 
gais, su Bukeriu praleistų akimirkų, darbo „Joguose“ nuotrupas ir 
kitus dalykus bei įvykius, kurių dabar neprisimenu. Neabejoju, su 
Bukeriu skaniai pasijuoksime, prisiminę šituos „Kiparisų sodų“ se- 
nukus ir-kaip. jie mumis pasitikėjo. 

Kada nors visa tai atrodys juokinga. 

Pasiūlau „Joguose“ išgerti alaus. Aš vaišinu. Dabar dvi, lyja, 
"būtų puiku jaukiai praleisti popietę prie staliuko. Galbūt mums tai 
paskutinė proga. ši 

Bukeris tikrai norėtų, bet po valandos turi būti darbe. 

Marvinas Šenklis liepė jam paruošti santrauką, kurios reikės 
teisme pirmadienį. Visą savaitgalį jis turės sėdėti bibliotekoje. 

Šenklis dirba be poilsio dienų. Jo firma Memfyje praskynė kelią 
daugeliui piliečių teisių bylų, todėl dabar jis nuima didelį derlių. 
Joje yra dvidešimt du advokatai, visi juodaodžiai, pusė iš jų — mo- 
terys, ir visi stengiasi laikytis nežmoniško darbo režimo, kuriogėi“ 
kalauja Marvinas Šenklis. Sekretorės dirba pamainomis, todėl Bk 
tris ten rasi ištisą parą. Bukeris Šenklį dievina. Žinau, kad netru- 
kus jis taip pat dirbs be poilsio dienų. 


Važinėdamasis po priemiesčius ir dairydamasis firmų, kuriose 
galėčiau įsidarbinti, jaučiuosi lyg banko plėšikas. Susirandu ieš- 
komą firmą šiuolaikiškame keturių aukštų stiklo ir akmens pasta- 
"te. Jis yra rytinėje Memfio dalyje prie judrios gatvės, einančios į 
vakarus upės link. Čia nutūpė baltieji persikėlėliai. 

Firmoje dirba keturi trečią dešimtį įpusėję advokatai, visi bai- 
-gę Memfio teisės koledžą. Girdėjau, kad mokykloje jie buvo 

draugai, paskui išsiskirstė po stambias firmas, ten jiems nepati- 
ko įtampa, todėl vėl susibūrę ėmėsi ramesnės praktikos. Gelto- 
nuosiuose puslapiuose per visą puslapį radau škelbimą, kuris, 
sako, jiems kainuoja po keturis tūkstančius kas mėnesį. Jie imasi 
visko: skyrybų, nekilnojamojo turto, miesto planavimo, bet ryš- 
kiausiu šriftu, Žinoma, SEEIBIS apie savo patirtį ASMENINĖS 
ŽALOS srityje. 

Nesvarbu, kokia advokato arba advokatės specializacija, jis arba 

ji visuomet pretenduoja į puikų išmanymą asmeninės žalos srity- 
je. Didesnė dalis advokatų neturi klientų, kurie jiems galėtų mo- 
kėti valandinį honorarą amžinai, todėl vienintelė jų viltis gerai už- 
sidirbti yra atstovavimas sužeistų arba užmuštų žmonių bylose. 
Dauguma atvejų tai lengvai uždirbami pinigai. Tarkim, „kas nors 
yra apsidraudęs ir sužeidžiamas avarijoje, kurią padarė kitas vai- 
ruotojas. Savaitę jis praguli ligoninėje, sulaužyta koja, praranda dalį 
atlyginimo. Jeigu advokatas susiras jį anksčiau už draudimo eks- 
pertą, tai gali iškelti ieškinį penkiasdešimčiai tūkstančių dolerių. . 
Advokatas kurį laiką pastumdo popierius, bet bylos iškelti jo nie- 
kas neverčia. Šiam darbui jis skiria daugiausiai trisdešimt valan- 
dų ir gauna apie penkiolika tūkstančių. Penki šimtai dolerių per 
valandą. 
Neblogas darbelis, jei tik pavyksta jį gauti. Štai kodėl beveik 
ki6Rg'ienas advokatas geltonuosiuose Memfio puslapiuose šaukte 
škiasi avarijų aukų. Jam nereikalinga jokia teismų patirtis — de- 
vyniasdešimt devyniais atvejais iš: šimto pavyksta susitarti. Visa 
gudrybė — pasiekti, kad klientas pasirašytų sutartį. 

Advokatų reklama man nerūpi. Vienintelis dalykas, kuris man 
tikrai rūpi — tai įkalbėti juos, kad priimtų mane į darbą. Sėdžiu 
mašinoje ir žiūriu, kaip ant priekinio stiklo teška lietus. Geriau jau 
būti. nuplaktam, negu vaikščioti po firmas, stengiantis užkalbėti 
dantį, maloniai šypsotis sekretorėms, lyg būčiau koks prekybos 
agentas, ir paskui pasinaudojus gudrybe kaip nors prasibrauti po- 
kalbiui su bosu. 

Nejaugi tą darau aš? 

Išleistuvių ceremonijoje nedalyvauju teisindamasis 

"tuo, kad turiu nuvykti į keletą advokatų firmų po- 

kalbiui. Patikinu Bukerį, jog, tai labai perspektyvios 

firmos, bet jis viską supranta. Bukeris žino, kad nieko kito nevei- 

kiu, o tik beldžiuosi į firmų duris ir bergždžiai sėju savo gyveni- 
mo aprašymą. 

Bukeris yra vienintelis, kuriam rūpi, ar aš dėvėsiu advokato ke- 
purę ir mantiją ir ar dalyvauju pratybose. Jis nusivylęs dėl to, kad 
jų nelankau. Mano mama su Henku apsistojusi kažkokiame kem- 
pinge Meine stebi, kaip skleidžiasi medžių lapai. Su ja kalbėjausi 
prieš mėnesį, ji nė nenutuokia, kad baigiu Teisės koledžą. 

Girdėjau, jog išleistuvių ceremonija būna pakankamai nuobo- 
di, seni teisėjai sako Hgas ir nuobodžias kalbas, maldaudami ab- 
solventus mylėti teisę, Žiūrėti į ją kaip į garbingą profesiją, gerbti 
kaip pavydžią meilužę, atkurti jos įvaizdį, kurį apjuodino mūsų 
pirmtakai. Koktu klausytis. Verčiau pasėdėsiu „Joguose“ ir pasi- 
žiūrėsiu, kaip Princas lažinasi ožkų lenktynėse. 

Į išleistuves ateis visa Bukerio šeima. Šarlena su vaikais. Jo 
tėvai, jos tėvai, keletas senelių, tetų, dėdžių, pusbrolių ir pusse- 
serių. -Susirinks didžiulis Keinų klanas. Daug ašarų ir fotografijų. 
Jis — pirmasis giminėje baigęs koledžą, o tai, kad jis dar ir teisi- 
ninkas, visiems kelia didžiulį pasididžiavimą. Man knieti pasislėpti 
žiūrovų minioje vien tam, kad matyčiau tėvų veidus, kai jis gaus 
diplomą. Tikriausiai verkčiau kartu su jais. 

Nežinau, ar iškilmėse dalyvaus Saros Plenkmor šeima, bet ne- 
ketinu rizikuoti. Vien mintis, kad pamatysiu ją besišypsančią prieš 
fotoaparatą sužadėtinio S. Todo Vilkokso glėbyje, varo mane iš 
proto. Ji tikriausiai vilkės plačią suknelę, tai nesimatys, ar laukia- 
si. Turėčiau įdėmiai spoksoti. Kad ir kaip stengčiausi, negalėčiau 
atitraukti žvilgsnio nuo jos liemens. 

Bus geriau, jeigu į išleistuves neisiu. Prieš porą dienų Madeli- 
na Skiner kaip paslaptį man pasakė, jog šiokio tokio darbo susi- 
rado visi absolventai. Daugelis gavo mažiau nei norėjo. Kokie pen- 
kiolika patys susirado veiklos, atidarė mažus biurus ir pasiskelbė 

pasirengę kelti bylas. Už skolintus iš tėvų arba dėdžių pinigus iš- 
sinuomojo nedideles patalpas ir apstatė jas pigiais baldais. Ji turi 
visų duomenis, žino kuo kiekvienas užsiima. Nieku gyvu negaliu 
sėdėti čia su juoda kepure ir mantija tarp šimto dvidešimties savo 
bendramokslių, kurie žino, jog aš, Rudis Beiloras, esu iš kurso vie- 
nintelis bedarbis. Jausčiausi lyg su rausva mantija ir neonine ke- 
pure. Tikrai neisiu. | 
Diplomą pasiėmiau vakar. 


Iškilmės prasideda keturioliktą valandą, lygiai tą pat valandą 
įžengiu į Džonatano Leiko advokatų kontorą. Tai pirmasis pakar- 
totinis mano pasirodymas. Buvau čia prieš mėnesį, drebančia ran- 
ka įdaviau sekretorei savo gyvenimo aprašymą. Šįkart bus kitaip. 
Dabar turiu planą. | 

Apie Leiko firmą šį tą, kaip sakoma, iššniukštinėjau. Ponas Lei- 
kas savo turtais. su niekuo nesidalija, yra vienintelis firmos part- 
neris. Jam dirba dvylika žmonių, septyni žinomi kaip teismų ad- 
vokatai, o kiti penki, jaunesni, yra eiliniai darbuotojai. Tie septy- 
ni yra patyrę teismų advokatai. Kiekvienas turi po sekretorę, po 
parajuristą ir net šie turi sekretores. Tai vadinama teismine grupe. 
Kiekviena teisminė grupė dirba autonomiškai, Leikas įsikiša tik ret- 
karčiais, kai prireikia jo paramos. Jis imasi tik tų bylų, kurių nori 
pats, dažniausiai tokių, kuriose didžiausia stambaus nuosprendžio 
galimybė. Jis mėgsta kelti bylas akušerėms kūdikio mirties atve- 
jais, o neseniai susikrovė didžiulį turtą iš asbesto bylos. 

Kiekvienas teismo advokatas vadovauja savo personalui, pats 
priima arba atleidžia darbuotojus, bet ir bylų susirasti turi pats. Gir- 
dėjau, jog beveik aštuoniasdešimt procentų firmos veiklos sudaro 
kitų advokatų perduotos bylos, gatvių incidentai ir nekilnojamojo 
turto bylose atsitiktinai aptikti sužalojimo atvejai. Teismo advoka- 
to pajamos priklauso nuo keleto dalykų, taip pat ir nuo to, kiek 
veiklos susiranda jis pats. 

Baris X. Lankasteris — kylanti jauna firmos žvaigždė, ką tik pa- 
teptas teismo advokatas, pernai per Kalėdas Arkanzase iš vieno gy- 

dytojo laimėjęs du milijonus. Jam trisdešimt ketveri, išsiskyręs, gy- 
vena kontoroje, studijavo teisę Memfyje. Namų darbą atlikau ge- 
rai. Jis ieško parajuristo. Skaičiau skelbimą Zhe Daily Record. Argi 
blogai pradėti karjerą dirbant parajuristu? Kada nors, kai man ims 
sektis ir turėsiu didelę nuosavą firmą, apie mane pasakos: negalė- 
damas gautį-darbo jaunasis Rudis pradėjo nuo korespondencijų 
skyriaus pas Džonataną Leiką. Tik pažiūrėkit, kas jis dabar. 

Su Bariu X. esu susitaręs susitikti antrą valandą. Priimamojo 
sekretorė įdėmiai mane nužvelgia, bet praleidžia. Abejoju, ar ji pri- 
simena mane iš ano karto. Pro ją praeina tūkstančiai žmonių. Nuo 
odinės sofos, slėpdamasis už laikraščio, gėriuosi persiškais kilimė- 
liais, kietmedžio grindimis ir neuždengtomis sijomis palubėje. Kon- 
tora įsikūrusi sename prekių sandėlyje netoli Memfio medikų ra- 
jono. Sako, kad Leikas šio paminklo restauravimui sukišo tris mi- 
lijonus dolerių. Skaičiau apie tai dviejuose laikraščiuose. 

Po kelių minučių kita sekretorė per fojė labirintą nusiveda mane 
į viršutinį aukštą. Apačioje — atvira biblioteka be jokių sienų ir 
pertvarų, tik knygų lentynų eilės. Už ilgo stalo sėdi vienintelis skai- 
tytojas, apsikrovęs mokslo veikalais, paskendęs prieštaringų teori- 
jų jūroje. 

Bario X. kabinetas ilgas ir siauras, plytų sienos, girgždančios 
grindys. Jį puošia senienos ir aksesuarai. Paspaudžiame vienas ki- 
tam ranką ir atsisėdame. Jis lieknas, sportiškas: prisimenu laikraš- 
tyje matęs sporto salės, kurią ponas Leikas įrengė savo firmoje, 
nuotraukas. Ten taip pat yra sauna ir garų pirtis. 

Baris užimtas, su savo teismine grupe jam reikia aptarti stam- 
bios bylos strategiją. Telefonas padėtas taip, kad matau visą laiką 
blyksinčias švieseles. Rankos ramios, nejuda, bet negali susilaikyti 
nežvilgčiojęs į laikrodį. 

— Papasakokite apie tą bylą, — paprašo jis, kai trumpai supa- 
žindinu su savo reikalu. — Kas nors dėl atmesto prašymo gauti 
draudimą? 

Jis kažką jau įtaria, nes su kostiumu ir kaklaraiščiu neatrodau 
kaip vidutinio lygio klientas. 

— Iš tikrųjų tai aš ieškau darbo, — sakau drąsiai. Visa, ką jis 
man gali padaryti, tai paprašyti išeiti. Neturiu ko prarasti. 

Susiraukęs stveria popieriaus lapą. Prakeikta sekretorė vėl ap- 
sižioplino. 

— The Daily Record radau skelbimą, kad ieškote parajuristo. 

— Tai tu teisininkas be licencijos? — spragteli pirštais. 

— Gal ir taip. 

— Ką, po velnių, tai reiškia? 

— Trejus metus mokiausi Teisės koledže. 

Maždaug penkias sekundes jis mane tiria, tuomet papurto gal- 
vą, žvilgteli į laikrodį: 

— Aš tikrai labai užimtas. Palik prašymą sekretorei. 

Staiga pašoku ir pasilenkiu virš stalo: 

— Klausykit, turiu pasiūlymą, — sakau susijaudinęs. 

Apstulbęs jis pakelia akis. Tuomet griebiuosi įprastinės savo tak- 
tikos, pasakoju, koks aš gabus, kokia stipri mano motyvacija, kad 
esu vienas iš geresnių kurso studentų; kad buvau priimtas į „Brod- 
naksą ir Spyrą“, bet jie mane apmovė. Išberiu viską. Apie „Tinlėjų 
Britą“, kaip nekenčiu didelių firmų. Kad mano darbas pigus. Im- 
siuos visko, ką duosite. Man labai reikia darbo, pone. Beriu žodžius 
nesustodamas kokias dvi minutes, tuomet vėl atsisėdu. 

Jis truputį nervinasi, kramto nagą. Nesuprantu, ar supyko, ar 
apsidžiaugė. 

— Žinai, kas mane užknisa? — galiausiai sako tikrai nedžiūgau- 
damas. 

— Taip. Tokie kaip aš, kurie meluoja į akis, kad gautų darbo. 
Kaip tik tas jus ir užknisa. Puikiai viską suprantu. Žinote, ir ma- 
ne tas užknistų. Nors pagalvočiau: vaikinas tuoj bus advokatas, bet 
vietoj keturiasdešimties galiu pasamdyti jį, tarkim, už dvidešimt 
penkis tūkstančius. 

— Dvidešimt vieną. 

— Tiks, — sakau. — Nuo rytdienos pradedu už dvidešimt vieną. 
Už tiek dirbsiu visus metus. Pažadu neišeiti dvylika mėnesių, ne- 
svarbu, išlaikysiu advokatūrą ar ne. Visus metus dirbsiu po šešias-. 

dešimt, septyniasdešimt valandų per savaitę. Atostogų neimsiu. Ga- 
lite manimi pasikliauti. Pasirašysiu sutartį. 

— Iš parajuristo reikalaujame penkerių metų darbo patirties. 
Mums reikia stipraus personalo. 

— Aš gabus. Pernai vasarą dirbau gynybos firmoje, vien su 
bylomis. 

Čia kažkas negerai, ir jis ką tik tai pastebėjo. Ateinu su užtai- 
sytais šautuvais ir puolu iš pasalų. Matyti, kad ne kartą esu tą da- 
ręs,-nes kad ir ką jis sakytų, turiu parengęs atsakymą. 

Nesakyčiau, kad mari jo gaila. Bet kurią akimirką gali liepti 
man išeiti. 

— Pasikalbėsiu su ponu Leiku, — sako jis kiek nuolaidesniu to- 
nu. — Personalui jis kelia griežtus reikalavimus. Nesu kompeten- 
tingas priimti į darbą parajuristą, kuris jų neatitinka. 

— Žinoma, — atsakau liūdnai. Vėl varo šalin. Bet esu įgijęs pa- 
kankamai įgūdžių. Supratau, jog net ir labiausiai užsiėmę advo- 
katai širdies gilumoje gailisi negalinčių rasti darbo absolventų. 

— Gal jis sutiks, O jei taip, tai darbas — tavo. 

Jis tą sako, kad nusiraminčiau. 

— Yra dar kai kas, — sakau atnaujindamas puolimą. — Aš turiu 
bylą. Labai gerą bylą. 

Jis įtariai suklūsta: 

— Kokią bylą? - klausia. 

— Nepagrįstas prašymo išmokėti draudimą atmetimas. 

— Klientas — tu? 

— Ne. Aš — advokatas. Atsitiktinai aptikau. 

— Kiek ji verta? 

Paduodu jam dviejų puslapių Blekų bylos santrauką, kurioje 
viską išdėsčiau kiek įmanydamas jausmingiau, viską paaštrindamas. 
Jau kuris laikas ją tobulinu, kiekvienąkart po to, kai davęs paskai- 
tyti kokiam nors advokatui, būnu jo pavarytas. | 

Baris X. atidžiai skaito, kur kas labiau susikaupęs negu iki šiol 
kas nors kitas. Jis perskaito santrauką antrąkart, o aš tuo tarpu gė- 
riuosi plytų sienomis ir svajoju apie tokį pat kabinetą. 

— Neblogai, — sako perskaitęs. Akys blizga, matau, kad susi- 
domėjo labiau, negu norėtų parodyti. — Leisk atspėti. Tu nori dar- 
bo ir savo dalies. 

— Ne. Tik darbo. Byla jūsų. Noriu su ja dirbti, bendrauti su 
klientu, bet honoraras — jūsų. 

— Dalis honoraro. Didžiąją dalį gauna ponas Leikas — sako šyp- 
telėjęs. 

Nesvarbu. Man tikrai visai nerūpi, kaip jie pasidalys pinigus. 
Man reikia tik darbo. Svaigstu vien pagalvojęs, kad dirbsiu pas 
Džonataną Leiką šioje prabangioje aplirikoje. 

Mis Berdi nutariau pasilaikyti sau. Ji nėra patraukli klientė, nes 
advokatams nemoka. Ji tikriausiai sulauks šimto dvidešimties, to- 
dėl koziris iš jos menkas. Neabejoju, kad patyręs advokatas suge- 
bėtų išpešti iš jos atlyginimą, bet Leiko firmai ji nepatiktų. Čia rei- 
kia bylinėjimosi. Testamentais ir jų patvirtinimais jie nesidomi. 

Vėl atsistoju. Ir taip per ilgai gaišinu Bariui laiką. 

— Klausykit, — sakau kiek galėdamas nuoširdžiau, — žinau, kad 
jūs skubate. Dėl manęs viskas legalu. Galit patikrinti Teisės kole- 
dže. Jei norit, galit paskambinti Madėlinai Skiner. 

— Patrakėlė Madelina? Ar ji vis dar dirba? 

— Taip, o dabar ji geriausia mano draugė. Ji už mane laiduos. 

— Žinoma. Susirasiu tave kiek galėdamas greičiau. 

Aišku, kad susiras. | 

Negalėdamas rasti laukujų durų, dukart pasiklystu. Niekas ma- 
nęs nemato, todėl neskubu, gėriuosi dideliais, po pastatą išsibars- 
čiusiais kabinetais. Stabteliu prie bibliotekos ir ilgesingai apžvel- 
giu trim lygiais išdėstytus siaurus praėjimus. Čia nerasi nė dviejų 
nors iš tolo vienas į kitą panašių kabinetų. Visur po pastatą išsi- 
barstę pasitarimų kambariai. Visuose aukštuose tyliai: vaikšto sek- 
retorės, klerkai ir tarnautojai. 

Dirbčiau čia ir už kur kas mažiau nei dvidešimt vieną tūkstan- 
tį per metus. 


Tyliai pasistatau mašiną už ilgojo „Kadilako“ ir stengdamasis 
nekelti triukšmo išlipu. Chrizantemų -persodinėti aš visai nenusi- 


110 


teikęs. Patyliukais apeinu namą ir nosim įsiremiu į didžiulę krūvą 
baltų polietileninių maišų. Jų — daugybė. Pušų žievės mulčias, par- 
duodamas tonomis. Kiekvienas maišas sveria po šimtą svarų. Da- 
bar prisimenu, kad prieš kelias dienas mis Berdi kažką kalbėjo apie 
gėlių lysvių permulčiavimą, bet nieko panašaus neįsivaizdavau. 
Šuoliais užbėgu į savo butą, bet jau viršuje išgirstu: 

— Rudi. Rudi, mielasis, išgerkim kavos. 

Plačiai šypsodamasi pilkšvai geltonais dantimis ji stovi prie pu- 
šų žievės monumento. Nuoširdžiai džiaugiasi, kad aš namie. Jau 
beveik sutemę, o po saulės laidos ji mėgsta verandoje gurkšnoti 
kavą. 

— Žinoma, — atsakau per turėklą persverdamas švarką ir nusi- 
rišdamas kaklaraištį. 

— Kaip tau sekėsi, mielasis, — šūkteli viršun dainingai. Tas „mie- 
lasis“ prasidėjo prieš kokią savaitę. Mielasis — šį, mielasis — aną. 

— Gerai. Pavargau. Skauda nugarą. 

Jau kelias dienas jai vis užsimenu apie skaudančią nugarą, bet 
ji nereaguoja. | 

Kol ji virtuvėje ruošia tą siaubingą birzgalą, sėdžiu ant gerai 
man pažįstamos kėdės. Vėlyva popietė. Ant pievelės krinta ilgi še- 
šėliai. Skaičiuoju mulčio maišus. Aštuoni skersai, keturi išilgai, aš- 
tuoni aukštyn. 256 maišai. Po 100 svarų kiekvienas, iš viso 25 600 
svarų. Mulčio. Jį reikės įterpti į žemę. Man. 

Sriubčiojame kavą, aš — mažutėlyčiais gurkšneliais, o ji klau- 
sinėja visko, ką šiandien veikiau. Meluoju, sakau, kad kalbėjau- 
si su advokatais apie visokias bylas, paskui ruošiausi advokatū- 
ros egzaminui. Tas pat laukia rytoj. Užimtas, užimtas, na, žinot, 
visi tie ESI reikalai. Žinoma, nebus laiko ištampyti toną 
mulčio. 

Baltieji maišai tiesiai priešais mus, bet abu stengiamės į juos 
nežiūrėti. Vengiu jos žvilgsnio. 

— Kada pradedi dirbti? — klausia ji. 

— Nežinau, — atsakau ir dešimtą kartą jai aiškinu, kiek daug 
man dabar reikia mokytis, sėdžiu koledže apsivertęs knygomis ir 

tikiuosi, jog egzaminą išlaikysiu. Negaliu dirbti, kol neišlaikysiu 
egzamino. 

— Kaip miela, — sako ji ir akimirką jos mintys kažkur nuklys- 
ta. — Mums būtinai reikės išbarstyti tą mulčią, — priduria linktelė- 
dama galvą ir smarkiai vartydama akis maišų pusėn. 

Neradęs, ką jai atsakyti, tariu: 

— Daugoka. 

— O, sunku nebus. Aš padėsiu. 

Tai reiškia, kad ji rodys kastuvu, kur berti, ir nesiliaudama 
tarškės. | 

— Taip, gal rytoj. Jau vėlu, šiandien man buvo sunki diena. 

Akimirką pagalvojusi ji sako: 

— Maniau, kad galėsime pradėti šiandien. Aš padėsiu. 

— Na, aš dar nepietavau, — išsisukinėju. 

— Paruošiu tau sumuštinį, - paskubomis pasiūlo. Mis Berdi su- 
muštinis — tai permatomas kalakutienos gabalėlis tarp dviejų bal- 
tos, be jokių riebalų duonos riekelių. Nė lašelio garstyčių, nė šla- 
kelio majonezo. Salotų, sūrio — nė kvapo. Tokių ir keturių nepa- 
kaktų numalšinti net silpnam alkiui. | | 

Suskambus telefonui ji atsistoja ir išeina į virtuvę. Savo bute 
atskiros linijos dar neturiu, nors jau savaitė ar dvi, kai ji vis žada 
ją įvesti. Dabar naudojuosi paraleliniu, todėl asmeniškai naudotis 
telefonu negaliu. Ji prašė riboti pokalbius, nes telefonas turi būti 
laisvas. Bet jai retai kas skambina. 

— Tai tau, Rudi, — šaukia iš virtuvės. — Kažkoks advokatas. 

Tai Baris X. Sako pasikalbėjęs su Džonatanu Leiku, todėl ga- 
lime dar kartą susitikti. Jis klausia, ar galiu pas jį atvykti dabar, 
šią akimirką, sako, kad dirbs kiaurą naktį. Nori, kad pasiimčiau 
tą bylą. Norėtų peržiūrėti ją visą. 

Kalbėdamasis su juo stebiu, kaip mis Berdi kruopščiai ruošia 
sumuštinį su kalakutu. Kaip tik tuo momentu, kai pjauna jį per- 
pus, padedu ragelį. | 

— Turiu bėgti, mis Berdi, —- išberiu vienu atsikvėpimu. — Rei- 
„kalai. Turiu pasikalbėti su šituo advokatu apie stambią bylą. 

— O kaip... 

— Atsiprašau. Imsiuos darbo rytoj. Ji stovi su puse sumuštinio 
rankoje, ištįsusiu veidu, lyg negalėtų patikėti, jog su ja nevakarie- 
niausiu. | 


Baris mane pasitinka prie laukujų durų, kurios rakinamos, nors 
viduje dar daug kas dirba. Greitais žingsniais seku paskui jį į ka- 
binetą, taip nevaikščiojau jau seniai. Negaliu susilaikyti nesigėrė- 
jęs kilimais, knygų lentynomis ir meno kūriniais, pats sau galvo- 
damas, kad greitai visa tai taps mano gyvenimo dalimi. Aš būsiu 
Leiko — geriausių teismo advokatų — firmos darbuotojas. 

Jis man pasiūlo nuo vakarienės atlikusią bandelę su kiaušiniu. 
Paaiškina, kad valgo triskart per dieną nesitraukdamas nuo darbo 
stalo. Prisimenu, kad jis išsiskyręs, dabar suprantu kodėl. Aš ne- 
alkanas. 

Jis pastato mikrofoną ant stalo krašto, kuo arčiau manęs, ir įjun- 
gia diktofoną. 

— Pokalbį įrašysime. Rytoj mano sekretorė viską atspausdins. 
Gerai? š 

— Žinoma, — sutinku. — Kaip jums patogiau. 

— Priimamas parajuristu dvylikai mėnesių. Atlyginimas — dvi- 
dešimt vienas tūkstantis per metus, išmokamas lygiomis dalimis 
per dvylika kartų kiekvieno mėnesio penkioliktą dieną. Pirmuosius 
metus nesuteikiama teisė nei į sveikatos draudimą, nei į kitas pa- 
pildomas lengvatas. Baigiantis dvylikai mėnesių įvertinsime mūsų 
santykius ir išnagrinėsime galimybę įdarbinti advokatu. 

— Gerai. Puiku. 

— Turėsi kabinetą, jau ieškome tau sekretorės. Dirbsi mažiau- 
siai šešiasdešimt valandų per savaitę nuo aštuonių, darbo dienos 
ilgumas neribojamas. Firmoje nėra nė vieno advokato, kuris dirb- 
tų mažiau nei šešiasdešimt valandų per savaitę. 

— Jokių problemų. 

Dirbčiau ir devyniasdešimt, kad tik pabėgčiau nuo mis Berdi 
ir to jos pušies žievės mulčio. 

Jis atidžiai pasitikrina savo užrašus: 

— Be to, mes tapsime patarėjais byloje, e-e, kaip vadinasi tavo 
byla? 

— Blekų. Blekai prieš „Greit Benefit“ 

— Gerai. Atstovausime Blekams prieš „Greit Benefit“ gyvybės 
draudimo kompaniją. Tu dirbsi su byla be teisės gauti honorarą, 
jei toks būtų. 

— Teisingai. 

— Ar turi klausimų? — klausia jis į mikrofoną. 

-— Kada pradedu dirbti? 

— Dabar. Norėčiau, kad bylą peržiūrėtum šiandien, jei turi laiko. 

- Žinoma. 

— Dar? 

Nuryju tumulą gerklėje ir sakau: 

— Šį mėnesį bankrutavau. Ilga istorija. 

— Pagal abu? Septintą ir tryliktą? 

— Tik septintą. 

— Tuomet tai neturės įtakos tavo atlyginimui. Be to, advokatū- 
ros egzaminui turėsi ruoštis laisvu nuo darbo laiku, gerai? 

— Sutarta. 

Jis išjungia diktofoną ir vėl pasiūlo man bandelę su kiaušiniu. 
Atsisakau. Seku paskui jį įvijais laiptais žemyn, į mažutę biblio- 
tekėlę. 

— Čia nesunku pasiklysti, — sako jis. 

— Tikrai, — atsakau stebėdamasis kambarių ir praėjimų labirintu. 

Atsisėdame prie stalo ir išsidėliojame prieš save Blekų doku- 
mentus. Mano tvarkingumas padaro jam įspūdį. Vos paprašo ko- 
kio nors dokumento, o aš jį jam jau kišu. Klausinėja pavardžių ir 
datų. Visas prisimenu. Visus dokumentus jis nukopijuoja — viena 
kopija jam, kita man. 

Turiu viską, išskyrus su Blekais pasirašytą sutartį dėl juridinių 
paslaugų teikimo. Jis nustemba, bet paaiškinu, kaip nutiko, kad 
ėmiausi jiems atstovauti. | 

Jis ne kartą pakartoja, kad mums-reikės sudaryti sutartį. 

Išeinu po dešimtos. Važiuodamas per miestą, galinio vaizdo 
veidrodėlyje pastebiu, kad šypsausi. Rytoj iš pat ryto pirmiausia 
paskambinsiu Bukeriui. Tuomet Madelinai Skiner nuvešiu gėlių ir 
padėkosiu. 

Darbas gal ir kuklus, bet kito kelio nėra — tik aukštyn. Man 
pakaks vienerių metų, kad imčiau uždirbti daugiau negu Sara Plen- 
kmor, S. Todas, N. Elizabet, F. Franklinas ir šimtai kitų asilų, nuo 
kurių slapsčiausi visą šį mėnesį. Tik reikia laiko. 

Stabteliu prie „Jogų“ ir užeinu ko nors išgerti su Princu. Pa- 
pasakoju jam apie savo džiaugsmą, jis stveria mane į girtą glėbį. 
Sako, gaila, kad išeinu. Atsakau, kad kokį mėnesį čia dar pasisu- 
kiosiu, galbūt savaitgaliais, kol išlaikysiu advokatūros egzaminą. 
Princas sutinka. 

Kabinoje salės gale sėdžiu vienas ir gurkšnoju šaltą alų, stebė- 
damas retą publiką. Man nebėra ko gėdytis. Pirmą kartą per ilgą 
laiką nesijaučiu pažemintas. Esu pasirengęs veikti nedelsiant ir kilti 
karjeros laiptais. Svajoju vieną dieną teismo salėje susidurti su Loi- 
du Beku. 


Skaitydamas Makso Leubergo duotas bylas nesilio- 
1 J viau stebėjęsis, kaip nieko nepaisydamos turtingos 

draudimo kompanijos apgaudinėja paprastus Žmo- 
nes. Pro jų pirštus nepraslysta nė vienas doleris. Neskrupulauda- 
mos išnaudoja visus įmanomus būdus. Mane taip pat nustebino tai, 
kaip mažai apsidraudusiųjų paduoda jas į teismą. Į advokatą dau- 
guma nė nesikreipia. Jiems parodo gausybę įvairiausių formuluo- 
čių prieduose ir papildymuose, ir to pakanka, kad įsitikintų, jog 
tik manė esą apsidraudę. Vienu tyrimu nustatyta, kad teisininkai 
yra matę mažiau kaip penkis procentus nepagrįsto atsisakymo mo- 
kėti draudimą atvejų. Tokius polisus perkantys žmonės būna neiš- 
silavinę. Teisininkų jie dažniausiai bijo nė kiek ne mažiau, kaip 
draudimo kompanijų. Pakanka vien minties, jog teks eiti į teismą 
duoti parodymų teisėjo ir prisiekusiųjų akivaizdoje, ir jie tyli. 

Su Bariu Lankasteriu naršome po Blekų bylą ištisas dvi die- 
nas. Jis yra turėjęs nepagrįsto atsisakymo mokėti draudimą bylų, 
vienos jam sekėsi geriau, kitos — blogiau. Jis vis kartoja, kad pri- 
siekusieji Memfyje tokie konservatyvūs, jog teisingą nuosprendį 
iš jų išgauti velniškai sunku. Tą girdžiu jau treji metai. Pietų did- 
miestis Memfis atkakliai laikosi sąjungos. Sąjungos miestuose nuo- 
sprendis paprastai būna palankus kaltintojams. Tačiau dėl kažko- 
kios nesuprantamos priežasties čia taip nutinka retai. Džonatanas 
Leikas kadaise laimėjo keletą milijoninės vertės nuosprendžių, bet 
dabar renkasi bylas kitose valstijose. 

Su ponu Leiku dar nebuvau susitikęs. Jis išvykęs į kažkokį di- 
delį teismo procesą. Susipažinti su naujausiu savo darbuotoju jam 
visai nerūpi. 

Kol kas mano darbo vieta yra mažos bibliotekėlės pakrašty ties 
antruoju aukštu. Čia trys apskriti stalai ir aštuoni stelažai knygų 
apie gydytojų aplaidumo atvejus. Pirmąją darbo dieną Baris man 
parodė gražų kambarį, kurį nuo jo kabineto skiria holas, ir paaiš- 
kino, jog po poros savaičių jis bus mano. Reikia perdažyti, be to, 
yra kažkoks gedimas elektros instaliacijoje. Kaip jis ne kartą sa- 
kė, ko gi dar galima tikėtis iš prekių sandėlio. 

Nieko daugiau firmoje dar nepažįstu, tikriausiai todėl, kad esu 
ne advokatas, o tik kuklus parajuristas. Nieko naujo ar ypatingo. 
Parajuristai dažnai keičiasi. 

Visi darbuotojai čia labai užsiėmę, tarpusavyje bendrauja ne per 
daugiausiai. Apie kitus advokatus Baris beveik nekalba ir man su- 
sidaro įspūdis, jog kiekviena teisminė grupė yra pakankamai sa- 
ko — didelės kantrybės reikalaujantis dalykas. 

Į darbą Baris atvyksta aštuntą, taigi, kol gausiu raktus, kasryt 
lauksiu jo prie laukujų durų. Tikriausiai ponas Leikas griežtai spren- 
džia, kas gali patekti į pastatą. Sako, kad kartą, vieno teismo pro- 
ceso prieš draudimo kompaniją metu čia-kažkas buvo prikaišiojęs 
„blakių“. Man tą istoriją papasakojo Baris, kai užsiminiau apie rak- 
tus. Sakė, jog, teks palaukti. Užsiminė ir apie melo detektorių. 

Padavęs instrukciją paliko mane darbo vietoje ir nuėjo į savo 
kabinetą. Pirmąsias dvi dienas tikrindavo mane maždaug kas dvi 
valandas. Nukopijavau visus Blekų dokumentus. Jam nežinant pa- 
sidariau kopijas ir sau. Kitos dienos vakare gerai paslėpęs nauju- 
tėlaičiame savo portfelyje, kurį padovanojo Princas, parsinešiau ją 
į namus. 

Pasinaudojęs Bario pastabomis parašiau „Greit Benefit“ kom- 
panijai gana griežtą laišką, kuriame išdėsčiau visus tiesiogiai su 
Blekais susijusius faktus ir visas jiems padarytas piktadarybes. Ba- 
rio sekretorei baigus jį spausdinti, išėjo keturi puslapiai. Jis jį ge- 
rokai iškarpė ir grąžino man. Baris nepaprastai dalykiškas ir labai 
didžiuojasi savo sugebėjimu susitelkti. 

Trečiąją dieną vienos pertraukėlės metu galiausiai išdrįsau pa- 
klausti jo sekretorės, ar sutvarkyti mano įdarbinimo dokumentai. 
Ji buvo užsiėmusi, bet pažadėjo pasidomėti. 

Tos dienos vakare su Bariu iš jo kabineto išėjome po devynių. 
Užbaigėme laišką „Greit Benefit“ kompanijai — trijų puslapių še- 
devrą, kurį reikės išsiųsti registruotu paštu su pranešimu apie įtei- 
"kimą. Apie savo gyvenimą už kabineto sienų jis niekam nepasa- 
koja. Pasiūliau užsukti kur nors išgerti alaus ir suvalgyti po su- 
muštinį, bet jis griežtai atsisakė. | | 

Nuvažiavau į „Jogus“. Ten prisigrūdę girtų brolijos narių. Prie 
„baro dirba pats Princas. Atrodo labai nelaimingas. Pasisiūliau jį 
pakeisti. Apsidžiaugė. 

Nueina prie mėgstamo savo staliuko, kur sėdi Bruzeris Stou- 
nas ir vieną po kitos rūkydamas „Kemel“, lažinasi, kas laimės bok- 
so mačą. Šįryt laikraštyje vėl buvo straipsnis apie Bruzerį, kuria- 
me jis neigia ką nors žinąs. Prieš dvejus metus šiukšlių kontei- 
neryje už kažkokios. lindynės farai rado lavoną. Tai buvo vietinis 
banditas, kuriam priklausė pusė miesto pornografijos biznio; jis 
tikriausiai norėjo atsiskirti ir dirbti vienas. Su netinkamu sandė- 
riu pasipainiojo netinkamoje vietoje ir neteko galvos. Bruzeris nie- 
ko panašaus nepadarytų, bet farai, atrodo, ne be pagrindo įtaria, 
jog jis tikrai žino, kas tai padarė. 

Pastaruoju metu jis čia sėdi dažnai, daug geria ir šnibždasi su 
Princu. 

Ačiū Dievui, turiu tikrą darbą. O jau buvau beveik pasirengęs 
prašytis pas Bruzerį. 


Šiandien penktadienis, ketvirtoji mano darbo diena Leiko fir- 
mojė. Kai kam pasigyriau, kad dirbu pas Leiką. Kai tą tariu, ap- 
ima tikrai malonus jausmas. Gražiai skamba — Leiko firma. Nie- 
kam nekyla jokių klausimų. Pakanka paminėti pavardę, ir žmogui 
prieš akis iškyla didingas senoviškas prekių šandėlis, kuriame, kaip 
visi puikiai žino, įsikūręs didysis Džonatanas Leikas ir šauniųjų 
jo advokatų kompanija. 

Bukeris vos neapsiverkė. Jis nupirko bifšteksų ir butelį neal- 
koholinio vyno. Šarlena iškepė ir visi šventėme iki vidurnakčio. 

Šįryt neketinau keltis iki septynių, bet į mano buto duris kaž- 
kas garsiai beldžiasi. Tai mis Berdi, dabar jau spaudžia skambutį 
ir šaukia: 

— Rudi! Rudi! 

Kai tik atidarau duris, ji griūte įgriūva į vidų. 

— Ar miegi, Rudi? 

Ji žiūri į mane mažoje virtuvėlėje. Aš su sportiniais šortais ir 
marškinėliais. Nieko nepadoraus. Vos įstengiu atplėšti akis, plau- 
kai susivėlę. Nebemiegu, beveik nebemiegu. 

Saulė ką tik patekėjusi, 0 ji jau su žemėta prijuoste ir purvi- 
nais batais. ; 

— Labas rytas, — sakau stengdamasis nuslėpti susierzinimą. 

Ji gelsvai pilkai nusišypso. 

— Ar aš tave prikėliau? — sučiulba. 

— Ne, kaip tik rengiausi keltis. 

— Gerai. Turime darbo. 

— Darbo? Bet... 

— Taip, Rudi. Jau pakankamai ilgai nekreipi dėmesio į mulčią, 
laikas imtis darbo. Jei nepaskubėsime, jis supus. 

Mirksėdamas stengiuosi susitelkti. 


118 


— Šiandien juk penktadienis, - sumurmu stengdamasis susivokti. 

— Ne, šeštadienis, — atkerta ji. | 

Keletą akimirkų spoksome vienas į kitą, tuomet pasižiūriu | 
laikrodį — šį įprotį įgijau, firmoje padirbėjęs tik tris dienas. 

— Šiandien penktadienis, mis Berdi.' Penktadienis. Man -reikia 
į darbą. 

— Šiandien šeštadienis, — kartoja užsispyrusi. 

Vėl įsistebeilijame vienas į kitą. Ji žvilgteli į mano šortus. Aš 
tyrinėju purvinus jos batus. 

— Klausykit, mis Berdi, — sakau draugiškai, — žinau, kad šian- 
dien penktadienis ir po pusantros valandos turiu būti firmoje. Mul- 
čią išbarstysime savaitgalį. 

Žinoma, stengiuosi ją nuraminti. Ryt rytą ketinau susitvarkyti 
darbo stalą. 

— Jis supus. 

— Iki rytdienos nesupus. 

Ar maišuose mulčias apskritai pūva? Nemanau. 

— Rytoj norėjau sutvarkyti rožyną. 

— Na, jį galėtumėte sutvarkyti šiandien, kol būsiu darbe, o ry- 
toj išbarstysime mulčią. | 

Ji susimąsto ir staiga man pasidaro jos gaila. Pečiai nusvyra, 
veidas liūdnas. Neaišku, ar ji jaučiasi susidrovėjusi. 

— Pažadi? — nuolanki klausia. 

— Pažadu. 

— Tu juk žadėjai dirbti kiemo darbus, jeigu sumažinsiu nuomą. 

— Taip, žinau. | 

Kaipgi galiu pamiršti? Tą ji man priminė kokį tuziną kartų. 

— Na, gerai, - sako lyg būtų gavusi tai, dėl ko atėjo, iškrypuo- 
ja ir, visą kelią bumbėdama, nulipa laiptais. Tyliai uždarau duris. 
Įdomu, kada ji mane prižadins rytoj? 

Apsivelku ir važiuoju į firmą. Prie pusiau apšviesto prekių san- 
dėlio jau stovi koks pustuzinis mašinų. Dar nėra nė septynių. Pa- 
laukiu mašinoje, kol į aikštelę įvažiuoja dar viena, ir pasistengiu 
prieiti kaip tik tuo momentu, kad prie laukujų durų susitikčiau vi- 

dutinio amžiaus vyriškį. Pasispraudęs po pažastim portfelį, steng- 
damasis neišpilti rankoje jis laiko kartoninį kavos puodelį ir rau- 
siasi raktų. 

Atrodo, jį išgąsdinau. Šiame rajone nusikaltimų būna ne per dau- 
giausiai, bet vis tiek čia miesto centras, todėl žmonėms neramu. 

— Labas rytas, — sakau draugiškai. 

— Labas, — burbteli jis. — Ar galiu kuo padėti? 

— Taip, pone. Aš naujasis Bario Lankasterio parajuristas, nese- 
niai priimtas. 

— Pavardė? 

— Rudis Beiloras. 

Akimirką jo rankos sustingsta ir jis ima raukytis. Viršutinė lū- 
pa užsiriečia ir atsikiša, jis purto galvą: 

— Nieko negirdėjau. Aš verslo vadybininkas. Niekas nieko man 
nesakė. 

— Jis priėmė mane prieš keturias dienas, tikrai. 

Per petį baugščiai žvilgtelėjęs į mane, įkiša raktą į spyną. Ma- 
tyt, galvoja, kad esu koks vagis arba žudikas. Aš su švarku ir kak- 
laraiščiu, atrodau visai padoriai. | 

— Atsiprašau, bet ponas Leikas griežtai laikosi saugumo. Nė 
vienas, kuris neįtrauktas į algalapį, neturi teisės čia įeiti iki dar- 
„bo dienos pradžios, — jis šokte įšoka į vidų. — Pasakykit Bariui, 
kad man paskambintų, kai tik ateis, — tai pasakęs man prieš nosį 
užtrenkia duris. 

Nesirengiu sėdėti ant laiptų it koks elgeta ir laukti, kol ateis 
dar kas nors, kas įtrauktas į algalapį. Nuvažiuoju į kulinarijos par- 
duotuvę už kelių kvartalų, nusiperku rytinį laikraštį, bandelę ir ka- 
vos. Kvėpuodamas cigarečių dūmais ir klausydamasis paskalų pra- 
stumiu valandą ir grįžtu į automobilių stovėjimo aikštelę, kurioje 
mašinų jau padaugėję. Gražios mašinos. Elegantiški vokiški auto- 
mobiliai ir kitoks žvilgantis importas. Atsargiai pasistatau savąją 
greta „Ševroleto“. 

Priimamojo sekretorė mane kelis kartus matė, bet elgiasi taip, 
lyg būčiau pašalietis. Nesirengiu jos informuoti, kad esu naujas 

darbuotojas, toks pat, kaip ir ji. Paskambina Bariui ir jis man už- 
dega žalią šviesą į tą labirintą. 

Devintą jis turi būti teisme ir paduoti prašymą įsiskolinimo už 
produkciją byloje, todėl skuba. Noriu pasikalbėti su juo apie ma- 
no pavardės įtraukimą į algalapį, bet dabar ne laikas. Porą dienų 
galiu ir palaukti. Jis kemša bylas į storą portfelį ir akimirką man 
kyla mintis, jog šįryt galėčiau jam padėti teisme. 

Jo planai kitokie. 

— Noriu, kad apsilankytum pas Blekus ir parvežtum pasirašytą 
sutartį. Tą reikia padaryti dabar, — žodį „dabar“ pabrėžia, kad tik- 
rai žinočiau, ką turiu daryti. 

Jis man paduoda ploną aplanką: 

— Čia sutartis. Vakar paruošiau. Peržiūrėk. Reikia, kad pasira- 
šytų visi trys: Dotė, Badis ir Donis Rėjus, nes jis jau pilnametis. 

Linkteliu galvą, bet geriau jau mane sumuštų, kad tik nereikėtų 
praleisti ryto pas Blekus. Pagaliau turėsiu susitikti su Doniu Rėju- 
mi, nors tikėjausi, kad šį susitikimą galima bus atidėlioti amžinai. 

— O paskui? — klausiu. 

— Visą dieną būsiu teisme. Susirask mane teisėjo Andersono 
teismo salėje. | 

Suskamba telefonas ir jis mosteli išeiti, lyg man skirtas laikas 
jau baigėsi. 


Manęs visai nevilioja mintis surinkti Blekus aplink virtuvės sta- 
lą ir duoti jiems pasirašyti sutartį. Man reikės sėdėti ir Žiūrėti, kaip 
kas žingsnį keiksnodama Dotė slenka per kiemą link sulūžusio 
„Fairleino“, o paskui įkalbinėja ir stengiasi nuvilioti senį Badį nuo 
kačių ir džino. Iš mašinos jį tikriausiai teks už ausies traukte iš- 
traukti. Turėtų būti bjauru. Paskui turėsiu sėdėti ir nervintis, kol 
ji paruoš Donį Rėjų, ir nekvėpuoti, kai jis ateis susipažinti su ma- 
nimi, savo advokatu. 

Kad to išvengčiau, sustoju prie telefono automato Golfo stoty- 
je ir paskambinu Dotei. Kokia gėda. Leiko firma turi puikiausią 
elektroninę aparatūrą, o aš turiu naudotis: mokamų automatu. Ačiū 

Dievui, atsiliepia Dotė. Neįsivaizduoju, kaip kalbėčiausi telefonu 
su Badžiu. Savo „Fairleine“ telefono jis tikriausiai neturi. 

Ji įtari kaip visuomet, bet sutinka su manimi trumpai pasikal- 
bėti. Neprašau, kad surinktų visus draugėn, bet pabrėžiu, jog pa- 
sirašyti reikės visiems. Ir, kaip įprasta, pasakau, kad labai skubu. 
Į teismą. Laukia teisėjai. 

Kai pasistatau mašiną Blekų įvažiavime, mane iš už tvoros 
apurzgia tie patys kaimyno šunys. Dotė pasitinka užgriozdintoje 
savo verandoje su burnoje styrančia beveik iki filtro susmilkusia 
cigarete, melsvas rūkas tingiai sklaidosi virš jos galvos ir plaukia 
skersai pievelės. Ji čia, matyt, jau kuris laikas laukė rūkydama. 

Išspaudžiu plačią dirbtinę šypseną ir kuo maloniausiai pasisvei- 
kinu. Raukšlelės aplink jos burną vos krusteli. Seku paskui ją per 
ankštą tvankią svetainę, pro nutrintą sofą po senais Blekų portre- 
tais, kai dar buvo laimingi visi drauge, per nusidėvėjusį kilimą su 
šen bei ten patiestais kilimėliais, dengiančiais skyles, einame į vir- 
tuvę, kurioje niekas nelaukia. | 

— Kavos? - klausia ji rodydama man vietą atsisėsti prie virtu- 
vinio stalo. 

— Ne, ačiū. Tik truputį vandens. 

Ji pripila plastmasinę stiklinę vandens iš čiaupo, be ledo, ir pa- 
stato priešais mane. Pamažu abiejų žvilgsniai nukrypsta pro langą. 

— Negaliu įkalbėti jo ateiti, - sako be jokio nusivylimo balse. 
Spėju, kad kartais Badį galima įsikviesti į vidų, o kartais — ne. 

— Kodėl? - klausiu, tarytum jo elgesį būtų galima racionaliai 
paaiškinti. 

Ji tik gūžteli pečiais. 

— Tau reikia ir Donio Rėjaus, tiesa? 

„- Taip. 

Ji išeina iš virtuvės, palikdama mane su šilto vandens stikline 
ir Badžio vaizdu už lango. Jo beveik nematyti, nes priekinis stik- 
las'seniai neplautas, o ant gaubto siaučia visas būrys nušašusių ka- 
čių. Ant galvos užsimaukšlinęs kažkokią kepurę, tikriausiai su vil- 
nonėmis ausinėmis, prie burnos lėtai pakelia butelį, paslėptą rudo 
popieriaus maišelyje. Tingiai gurkšteli. 

„ Girdžiu, kaip Dotė švelniai kalbasi su sūnumi. Jie sunkiai vel- 
ka kojas pro svetainę ir štai abu virtuvėje. Atsistoju pasisveikinti 
su Doniu Rėjumi Bleku. i 

Kad ir kuo sirgtų, jis tikrai netrukus mirs. Atrodo nepaprastai 
sulysęs ir išsekęs, skruostai įdubę, oda išbalusi- lyg kreida. Ir prieš 
susirgdamas nebuvo stambaus sudėjimo, o dabar — sulinkęs per lie- 
menį, ne aukštesnis už savo motiną. Jo juodi it anglis plaukai ir 
antakiai ryškiai išsiskiria blyškioje veido odoje. Tačiau tiesdamas 
man savo kaulėtą ranką jis šypsosi. Paspaudžiu ją kiek išdrįsda- 
mas tvirčiau. 

Dotė jį veda apkabinusi per liemenį ir atsargiai pasodina į kė- 
dę. Džinsai kabo kaip maišas, kaulėtus pečius dengia laisvai ka- 
daruojantys balti marškinėliai trumpomis rankovėmis. 

— Malonu susipažinti, — sakau vengdamas giliai įkritusių akių 
žvilgsnio. 

— Mama apie jus pasakojo daug gero, — atsako jis. Balsas silp- 
nas ir gergždžiantis, bet žodžius taria aiškiai. Nemaniau, kad Do- 
tė galėtų apie mane pasakoti ką nors gero. Jis sėdi abiem delnais 
parėmęs smakrą, tarytum kitaip negalėtų nulaikyti galvos. — Ji sa- 
ko, kad tiems galvijams iškelsite bylą, priversite juos užmokėti. — 
Jo žodžiai greičiau kupini nevilties, bet ne pykčio. 

— Teisingai, — sakau. Atverčiu aplanką ir iš jo išimu Bario X. 
reikalavimo, išsiųsto „Greit Benefit“ kompanijai, kopiją. Paduodu 
ją už Donio Rėjaus stovinčiai Dotei. — Mes jį įteikėme, — paaiški- 
"nu kaip itin paslaugus advokatas. Ne išsiuntėme, o įteikėme. Ge- 
riau skamba, tarytum mes tikrai ėmėme veikti. — Nesitikime, kad 
jų atsakymas mus patenkins, taigi tik dienų klausimas, kada iškel- 
sime jiems bylą. Tikriausiai reikalausime mažiausiai milijono. 

Žvilgtelėjusi į laišką Dotė padeda jį ant stalo. Tikėjausi, kad 
apipils mane klausimais, kodėl bylos neiškėliau iki šiol. Bijojau, 
kad susiginčysime. Tačiau ji švelniai paglosto Donio Rėjaus pe- 
čius ir liūdnai pažvelgia pro langą. Stengiasi nesakyti to, kas jį 
nuliūdintų.  - > 

Donis Rėjus sėdi veidu į langą. 

— Ar tėtis ateis? — klausia. 


— Sakė, kad ne, - atsako ji. 

Iš aplanko ištraukiu sutartį ir paduodu Dotei. 

— Prieš iškeliant bylą reikėtų pasirašyti. Tai jūsų, klientų, su- 
tartis su mūsų firma. Susitarimas dėl juridinio atstovavimo. 

Ji atsargiai paima. Tik du puslapiai. 

— Kas ten parašyta? 

— O, kaip visuomet. Tipinis tekstas. Jūs samdote mus savo ad- 
vokatais, mes vedame bylą, rūpinamės išlaidomis ir gauname treč- 
dalį priteistos sumos. 

— Tai kodėl čia du puslapiai, prirašyti smulkiu šriftu? — klau- 
sia ji traukdama iš ant stalo gulinčio pakelio cigaretę. 

— Nedek jos! — Donis mesteli per petį. Žiūrėdamas į mane sako: 

— Nenuostabu, kad mirštu. 

Vis dar vartydama dokumentą ji vis tiek įsispraudžia cigaretę 
tarp lūpų, bet neužsidega. 

— Ir ją turime pasirašyti visi trys? 

— Teisingai. 

— Na, jis sakė, kad neateis, — sako ji. 

— Tai tuomet nunešk jam pati, — piktai burbteli Donis Rėjus. — 
Paimk kuo rašyti ir nunešk, tegul pasirašo tą prakeiktą sutartį. 

— Apie tai nepagalvojau, — atsako Dotė. 

— Taip darėme ir anksčiau, — Donis palenkia galvą ir pasikaso 
pakaušį. Aštrus tonas jį išsekino. 

— Gal ir galėčiau, — vis dar dvejodama sako ji. 

— Tai eik gi, po šimts! — sako jis, ir Dotė ima raustis stalčiuje, 
galiausiai suranda rašiklį. Donis Rėjus pakelia galvą ir vėl pare- 
mia ją delnais. Rankos ir riešai ploni it šluotkotis. 

— Greitai grįšiu, — sako Dotė, tarytum nerimaujančią dėl savo 
vaiko ją kas siųstų su pavedimu į gatvę. Lėtai perėjusi mūrinę ve- 
randą ima brautis per piktžoles. Ją pastebėjusi ant gaubto tupėjusi 
katė neria po mašina. 

— Prieš keletą mėnesių, —- pradedą Donis Rėjus ir ilgai tyli. Kvė- 
puoja sunkiai, galva truputį kreta. — Prieš keletą mėnesių reikėjo, 
kad notaras patvirtintų jo parašą, bet jis niekaip nenorėjo išlįsti iš 
mašinos. Ji surado notarę, kuri už dvidešimt dolerių sutiko ateiti į 

namus, bet kai atėjo, niekaip negalima buvo jo iš ten iškrapštyti. 
Tuomet mama su notare per piktžoles turėjo nusigauti pas jį. Ma- 
tot tą didelę rudą katę ant gaubto? 

— Aha. 

— Vadiname ją Nage. Ji čia kaip kokia sarginė katė. Kai nota- 
rė ištiesė ranką paimti iš Badžio dokumentus, o jis, aišku, buvo 
prisilakęs beveik iki sąmonės netekimo, iš mašinos iššokusi Nagė 
puolė notarę. Už daktaro iškvietimą turėjome sumokėti šešiasde- 
šimt dolerių ir nupirkti naujas pėdkelnes. Ar teko matyti ką nors 
sergantį ūmine leukemija? 

— Ne, iki šiol nemačiau. 
 — Sveriu šimtą dešimt svarų. Prieš vienuolika mėnesių svėriau 
šimtą šešiasdešimt. Kai man diagnozavo Ileukemiją, dar buvo pa- 
kankamai laiko, kad ją išgydytų. Man pasisekė, kad mes su bro- 
liu identiški dvyniai ir jo kaulų čiulpai man tinka idealiai. Jų per- 
sodinimas būtų išgelbėjęs man gyvybę, bet neįstengėme susimo- 
kėti. Buvome apsidraudę, bet likusią istorijos dalį Žinot. Tikriau- 
siai, Žinot viską, ar ne? 

— Taip. Su byla susipažinau gerai, Doni Rėjau. 

— Gerai, — sako jis su palengvėjimu. Žiūrime, kaip Dotė nu- 
baido kates. Nagė tupi ant mažinos stogo, apsimeta mieganti. Ji 
nesikėsina nė į vieną Dotės Blek kūno dalį. Pro atidarytas duris 
Dotė kyšteli vidun sutartį. Girdisi šaižus jos balsas. 

— Žinau, manot, kad jie kvaištelėję, - sako jis lyg skaitytų mano 
mintis. — Jie geri Žmonės, tik savotiški. Su jais reikia kantrybės. 

— Jie tikrai malonūs. * 

— Praradau aštuoniasdešimt procentų, suprantat? Aštuoniasdešimt 
procentų. Jeigu man būtų persodinę kaulų čiulpus, po velnių, nors 
prieš pusę metų, tai būtų devyniasdešimt procentų tikimybės, kad pa- 
sveiksiu. Devyniasdešimt procentų. Juokas ima, kaip daktarai skai- 
čiais nusako, gyvens žmogus ar mirs. Dabar jau per vėlu. 

Staiga jis ima dusti, sugniaužia kumščius ir ima visas drebėti. 
Kai jis desperatiškai traukia orą, jo veidas truputį rausteli. Jaučiuosi 
taip, lyg privalėčiau jam kaip nors padėti. Abiem kumščiais jis dau- 
žo sau per krūtinę, atrodo, kad ji tuoj įlinks. 

Pagaliau jis atgauna kvapą ir ima tankiai šnopuoti. Tą akimir- 
ką „Greit Benefit“ gyvybės draudimo kompanijos imu nekęsti. 

Daugiau nebesivaržau žiūrėti į jį. Jis mano klientas ir manimi 
pasitiki. Kad ir kas nutiktų, aš imsiuos jo bylos. 

Jo kvėpavimas beveik sunormalėja, akys raudonos ir. drėgnos. 
Nesuprantu, ar jis verkia, ar tik po priepuolio atsigauna. | 

— Atsiprašau, — sušnabžda jis. 

Nagė sušnypščia taip garsiai, kad girdėti net virtuvėje. Kilste- 
lėję galvas spėjame pamatyti, kaip praskriejusi oru ji dingsta aukš- 
toje žolėje. Tikriausiai ta sarginė katė prie sutarties pernelyg arti 
prikišo nosį, tai Dotė kaip reikiant jai užvožė. Ji piktai kažką pa- 
sako savo vyrui ir šis dar labiau susmenga už vairo. Kyštelėjusi 
vidun ranką čiumpa sutartį ir įniršusi pasuka atgal, nuo stogo į vi- 
sas puses žemyn neria katės. 

— Praradau aštuoniasdešimt procentų, suprantat? — kimiai išta- 
ria Donis Rėjus. — Ilgai nebegyvensiu. Kad ir kiek gautumėt iš šios 
bylos, pasirūpinkit jais. Jų gyvenimas buvo sunkus. 

Jaučiuosi toks susijaudinęs, kad nebeįstengiu atsakyti. 

Atidariusi duris, Dotė stumteli sutartį man per stalą. Pirmasis 
puslapis apačioje truputį įplėštas, o antrasis ištepliotas. Tikiuosi, 
ne katės išmatomis. 

— Prašau, — sako Dotė. Misija baigta. Sutartį Badis pasirašė, 
bet parašas visiškai neįskaitomas. 

Padedu varneles. Pasirašo Donis Rėjus ir jo motina, sandoris 
įvyko. Truputį pasišnekučiuojame ir imu žvilgčioti į laikrodį. 

"Palieku Dotę sėdinčią greta Donio Rėjaus, švelniai glostančią 
jo ranką ir kalbančią, kad dabar viskas bus gerai. 


Rengiausi Bariui X. pasakyti, kad šeštadienį dirbti 

negalėsiu, nes namuose atsirado neatidėliotinų rei- 

kalų. Ketinau, jei reikės, keletą valandų padirbėti 
sekmadienį popiet. Tačiau be reikalo nerimavau. Savaitgaliu: Ba- 
ris išvyksta iš miesto, o kadangi be jo negaliu pakliūti į kabinetą, 
tai klausimas išsisprendė savaime. 

Kažkodėl mis Berdi į mano duris paryčiais nebesibeldžia, bet 
užtat triūsia priešais garažą, tiesiai po mano langu — ruošia darbo 
įrankius. Svaido žemėn grėblius ir kastuvus, gremėzdišku kirtik- 
liu kapoja prie karučio vidaus pridžiūvusį purvą, išgalanda du 
plokščius kauptukus ir tirolietiškai dainuoja. Kai pagaliau truputį 
po septynių nusileidžiu žemyn, ji suvaidina nustebusią. 

— O, labas rytas, Rudi. Kaip jautiesi? 

— Gerai, mis Berdi. O jūs? 

— Nuostabiai, tiesiog nuostabiai. Kokia šiandien graži diena! 

Diena vos prasidėjo, dar per anksti ją girti. Jei jau taip, tai per- 
nelyg tvanku tokią ankstyvą valandą. Tuoj užeis nepakeliamas 
Memfio vasaros karštis. 

Ji leidžia man išgerti puodelį tirpios kavos su skrudinta duona 
ir prabyla apie mulčią. Dideliam jos džiaugsmui šoku prie darbo. 
Jos vadovaujamas į karutį suverčiu pirmąjį šimtą svarų mulčio ir 
seku jai įkandin aplink namą skersai priešakinės vejos link siau- 
ručiuko. gėlynėlio prie gatvės. Pirštinėtoje rankoje laikydama puo- 
delį kavos nurodinėja, kur pilti. Stumdamas karutį per drėgną Žo- 
lę gerokai uždusau, tačiau energingai atplėšiu maišą ir imu šakė- 
mis kratyti mulčią. 

Po penkiolikos minučių, kai baigiu iškratyti pirmąjį maišą, ma- 
no marškinėliai permirkę nuo prakaito. Paskui mane ir karutį ji se- 
ka atgal prie verandos ir žiūri, kaip supilu kitą maišą. Parodo, kurį 
maišą imti, ir traukiame prie pašto dėžutės. 

Per valandą išbarstome penkis maišus. Penkis šimtus svarų mul- 
čio. Aš kenčiu. Devintą valandą oro temperatūra pakilusi jau iki 
aštuoniasdešimt pagal Farenheitą. Pusę dešimtos prikalbinu ją pa- 
daryti pertraukėlę, kad galėčiau atsigaivinti vandeniu. Dešimt mi- 
nučių pasėdėjęs vos atsistoju. Suriečia baisus nugaros skausmas, 
bet prikandęs liežuvį tik truputį susiraukiu. Ji to nepastebi. 

Aš ne tinginys, dar visai neseniai, mokydamasis koledže, bu- 
vau puikios fizinės formos. Bėgiojau, sportavau, bet ėmus studi- 
juoti teisę tam nebelikdavo laiko. Po kelių sunkaus darbo valan- 
dų jaučiuosi lyg koks ištižėlis. 

Pusryčiams ji man duoda du beskonius sumuštinius su kalakutie- 
na ir obuolį. Neskubėdamas valgau verandoje, po oro vėsintuvu. 
Skauda nugarą, kojos nutirpo, dreba rankos, kramsnoju lyg triušis. 

Kol ji ruošiasi virtuvėje, laukiu spoksodamas į žalią veją ap- 
link mulčio krūvą, į jaukiai virš garažo tupintį savo butuką. Taip 
didžiavausi savimi, kad sulygau tokia menką nuomą - tik šimtą 
penkiasdešimt dolerių mėnesiui, tačiau ar tikrai buvau toks gud- 
rus? Kuris iš šio sandėrio laimėjome? Prisimenu, kad truputį gė- 
dijausi pasinaudojęs šios mielos senutės neišmanymu. Dabar mie- 
lai sugrūsčiau ją į tuščią mulčio maišą. 

Prie garažo prikaltas senoviškas termometras pirmą valandą ro- 
do devyniasdešimt du laipsnius pagal Farenheitą. Antrą valandą nu- 
garos skausmas mane galutinai surakina, todėl pasakau mis Ber- 
di, jog man reikia pailsėti. Liūdnai į mane pasižiūrėjusi-ji lėtai ap- 
sisuka ir apžiūrinėja nė kiek nesumažėjusią baltų maišų krūvą. Nė 
ženklo; kad judinta. 

— Na gerai, jeigu reikia, tai reikia. 

— Tik valandėlę, — maldauju. 

Ji nusileidžia, bet pusę keturių vėl stumiu karutį, o mis Berdi 
lipa man ant kulnų. 

Sunkiai dirbęs aštuonias valandas; išbarsčiau lygiai septyniasde- 
šimt devynis mulčio maišus, mažiau kaip trečdalį užsakyto krovinio. 

Po pietų užsiminiau, kad šeštą valandą turiu būti „Joguose“. 
Tai, žinoma, melas. Bare dirbu nuo aštuonių iki uždarymo. Bet ji 
to nesužinos, o aš pasiryžau iki sutemstant išsivaduoti nuo mul- 
čiavimo. Baigiu penktą valandą, ir tiek. Sakau jai, kad man jau 
gana, skauda nugarą, turiu eiti į darbą. Šiaip taip užlipu laiptais, 
o ji iš apačios liūdnai žiūri. Tegul iškeldina, man vis tiek. 


Vėlyvą sekmadienio rytą mane prižadina didingi griaustinio gar- 
sai. Guliu pataluose ir klausau, kaip lietaus lašai barbena į stogą. 
Galva veikia puikiai — vakar vakare, kai reikėjo budėti, negėriau. 
Bet visas mano kūnas lyg sukaustytas, negaliu pajudėti. Menkiau- 
siais judesys kelia baisiausią skausmą. Skauda net kvėpuoti. 


128 


Vakar, kai kankinausi prie darbo, mis Berdi manęs paklausė, 
ar nenorėčiau šįryt su ja pasimelsti. Tardamiesi dėl nuomos, apie 
Jokį ėjimą į bažnyčią nekalbėjome, pamaniau sau. Bet jeigu ši vie- 
niša senutė nori, kad eičiau su ja į bažnyčią, tai ir nueisiu. Nieko 
man neatsitiks. 

Paklausiau, kuriai bažnyčiai ji priklauso. „Gausybės tabernaku- 
lio“ Dalase, atsakė ji. Ji dalyvauja per palydovą transliuojamose mi- 
šiose ir kartu su kunigu Kenetu Čendleriu meldžiasi savo namuose. 

Mandagiai atsisakiau. Atrodė įsižeidusi, bet greit atlyžo. 

Kai buvau mažas, gerokai prieš tai, kai tėvas paskendo alkoho- 
lyje ir išsiuntė mane į karo mokyklą, su mama retkarčiais nueidavau 
į bažnyčią. Porąkart ir jis su mumis buvo nuėjęs, bet tik niurzgėjo, 
todėl vėliau mama jį palikdavo namuose skaityti laikraščių. Tai bu- 
vo maža metodistų bažnytėlė, kuriai vadovavo draugiškas pastorius, 
kunigas Houvis, pasakodavęs visokias linksmas istorijas ir leisdavęs 
visiems pasijusti mylimiems. Pamenu, kokia patenkinta mama klau- 
sydavosi jo pamokslų. Sekmadieninę mokyklą lankė daugybė vaikų, 
nesipriešindavau, kai sekmadienio rytą mama mane šveisdavo ir 
gramdydavo, o paskui vesdavosi į bažnyčią. 

Kartą mamai reikėjo daryti nedidelę operaciją ir ligoninėje ji 
išbuvo tris dienas. Bažnyčioje moterys, žinoma, sužinojo apie tą 
operaciją, ir tris dienas į mūsų namus plūdo troškiniai, pyragai, 
duona, puodai ir indai, prikrauti tiek maisto, kad šu tėvu nebūtu- 
me jų suvalgę per metus. Ponios susibūrė mums padėti. Pakaito- 
mis ruošė valgį, tvarkė virtuvę, priimdavo kitas viešnias, atnešda- 
vusias dar maisto. Tas tris dienas, kai mama buvo ligoninėje, ir 
tris dienas po to, kai grįžo, mūsų namuose, kaip man atrodė, su- 
kiodavosi mažiausiai viena svetima moteris. 

Tėvas tokio šurmulio nepakentė. Visų pirma, kai namuose knibž- 
dėte knibždėjo pamaldžių moterų, jis negalėjo slankioti girtas. Ma- 
nau, jos žinojo, jog pagurkšnoti jis mėgsta, o kai pavyko įsibrauti į 
mūsų namus, tai nutarė jį sučiupti. Be to, tėvas turėjo vaidinti ma- 
lonų šeimininką, o tai buvo ne jo jėgoms. Po pirmos tokios paros 
daugiausia laiko jis išbūdavo ligoninėje, tik ne tam, kad šokinėtų ap- 

link sergančią savo žmoną. Sėdėdavo lankytojų kambaryje žiūrėda- 
mas televizorių ir gurkšnodavo kolą su alkoholiu. 

Malonūs prisiminimai. Mūsų namuose niekuomet nebuvo tiek 
šilumos, niekados nebuvau matęs tiek daug gardaus maisto. Mo- 
terys manimi rūpinosi taip, lyg mama būtų mirusi, o aš mėgavau- 
si jų dėmesiu. Jos man buvo lyg tetos ir močiutės, kurių niekad 
nebuvau matęs. 

Netrukus po to, kai mama atgavo jėgas, kunigas Houvis buvo 
atšauktas už netinkamą poelgį, kurio niekad kaip reikiant nesupra- 
tau, ir parapija suskilo. Kažkas mamą įskaudino, ir tuo mūsų vaikš- 
čiojimas į bažnyčią pasibaigė. Manau, kad ji su Henku, antruoju 
savo vyru, kartkartėmis nueina. 

Kurį laiką bažnyčios nelankiau ir tai man tapo įpročių. Kartais 
draugai kviesdavo eiti su u jais, bet nuo bažnyčios buvau jau seniai 
atitolęs. Keletą kartų mano mergina buvo nusivedusi mane į šeš- 
tadienio vakaro mišias, bet esu pernelyg protestantiškas, kad su- 
prasčiau visas ten vykstančias apeigas. 

Mis Berdi nedrąsiai užsiminė, kad popiet būtų galima padir- 
bėti kieme. Paaiškinau jai, kad šiandien Šabas — šventa Dievo die- 
na, o sekmadieniais aš nedirbu. 

Ji nesugalvojo, kaip man paprieštarauti. 


Su pertrūkiais lyja tris dienas, todėl man nereikia 
dirbti kieme. Antradienį sutemus, kai slepiuosi sa- 
vo bute ruošdamasis advokatūros egzaminui, su- 


skamba telefonas. Tai Dotė Blek, jaučiu, kad kažkas atsitiko. Ki- 
taip ji man neskambintų. 

— Man ką tik skambino, — sako j ji, - ponas Baris Lankasteris. 
Sakė, kad jis - mano advokatas. | 

— Teisingai, Dote. Jis yra patyręs advokatas iš mano firmos. Dir- 
ba kartu su manimi. 

Tikriausiai Baris norėjo išsiaiškinti kai kurias smulkmenas. 

— Na, jis sakė ne taip. Paskambino paklausti, ar galėčiau su Do- 
niu Rėjumi rytoj užeiti pas jį į firmą, sakė, kad reikia kai ką pa- 

sirašyti. Paklausiau apie tave. Sakė, kad ten nedirbi. Noriu žinoti, 
kas čia dedasi. 

Norėčiau žinoti ir aš. Mikčiodamas imu aiškinti kad tai kaž- 
koks nesusipratimas.'Pilve jaučiu kietą tumulą. 

— Tai didelė firma, Dote, suprantat, aš ten naujokas. Jis tikriau- 
siai apie mane pamiršo. 

— Ne. Jis žino, kas tu esi. Sakė, kad tu ten nebedirbi. Žinai, aš 
čia nieko nebėsusivokiu. | 
"Žinau. Įgriuvęs į fotelį stengiuosi mąstyti blaiviai. Beveik de- 
vynios. 

— Klausykit, Dote, tik nesijaudinkit. Paskambinsiu Bariui Lan- 
kasteriui ir išstaiškinsiu, kas čia vyksta. Ir tuoj pat vėl jums pa- 
skambinsiu. 

— Noriu žinoti, kas čia darosi. Ar jau iškėlei tiems šunsnukiams 
bylą? 

— Po minutėlės jums paskambinsiu, gerai? Kol kas. 

Padedu ragelį ir greitai surenku Leiko firmos telefono numerį. 
Mane nusmelkė jausmas, kad visa tai jau yra buvę. 

Priimamojo sekretorė sujungia mane su Bariu. Nutariau būti 
nuoširdus, pažaisti ir pažiūrėti, ką jis sakys. 

— Bari, čia aš, Rudis. Ar matei mano tyrimą? 

— Taip, atrodo šauniai, — jo balsas pavargęs. — Klausyk, Rudi, 
iškilo kai kurių problemų dėl tavo darbo vietos. 

: Tumulas kyla ir įsikabina į gerklę. Širdis apšąla. Oras plaučiuo- 
se nebeužsilaiko. 

— Tikrai? — vos ištariu: 

— Taip. Nieko gero. Pavakare buvau susitikęs su Džonatanu Lei- 
ku, jis tavęs nepatvirtino. 

— Kodėl? 

— Jis nenori, kad advokatas dirbtų parajuristu. Dabar ir man at- 
rodo, kad tai nelabai vykusi idėja. Matai, ponas Leikas mano, ir 
aš jam visai pritariu, kad tokias pareigas užimantis advokatas sieks 
išstumti kurį nors kitą darbuotoją. O mes taip nesielgiame. Tai ne- 
gerai. 

Užsimerkiu, jaučiu, kad tuoj pasipils ašaros. 

— Nesuprantu, — sakau. | 

— Man labai gaila. Stengiausi, kiek galėjau, bet jis nepalen- 
kiamas. Firmą jis valdo geležiniu kumščiu, viskas turi būti pagal 
jį: Atvirai kalbant, jis kaip reikiant išskalbė man kailį, kad tave 
priėmiau. 

— Noriu pasikalbėti su Džonatanu Leiku, — sakau kiek įmano- 
ma tvirčiau. 

— Nieku gyvu. Jis pernelyg užimtas, be to, su tavimi nesikal- 
bės. Ir tikrai nekeis savo sprendimo. 

— Tu, kalės išpera. 

— Klausyk, Rudi, mes... 

— Kalės išpera! — šaukiu į ragelį ir pasijuntu kur kas geriau. 

— Nesinervink, Rudi. 

— Ar Leikas dabar pas save? — griežtai klausiu. 

— Tikriausiai. Bet jis ne... 

„— Po penkių minučių būsiu, — rikteliu ir trenkiu ragelį. 

Po dešimties minučių priešais prekių sandėlį nuspaudžiu stab- 
dį taip, kad sucypia padangos. Aikštelėje trys mašinos, pastate dega 
šviesos. Baris manęs nelaukia. 

Trankau duris, bet niekas neprieina. Žinau, kad girdi, bet per- 
nelyg dideli bailiai, kad išeitų. Jei nesiliausiu, tikriausiai iškvies 
policiją. 

Tačiau liautis negaliu. Einu prie šiaurinės pusės ir imu tranky- 
ti kitas duris, tuomet — prie avarinio išėjimo. Stoviu po Bario ka- 
bineto langais ir šaukiu jį. Šviesos dega, bet jis mane ignoruoja. 
Grįžtu prie pagrindinio įėjimo ir vėl trankau į duris. 

Iš šešėlio išeina apsaugos darbuotojas ir griebia man už peties. 
Iš išgąsčio net keliai sulinksta. Pažvelgiu į jį. Šešių pėdų ir šešių 
colių ūgio, juodaodis, su juoda kepure. 

-— Eik iš čia, sūnau, —- sako ramiai, sodriu balsu. — Eik, kol ne- 
iškviečiau policijos. 

Nubloškiu jo ranką nuo savo peties ir nueinu. 


Ilgai sėdžiu tamsoje ant aplūžusios sofos, kurią man paskolino 
mis Berdi, ir stengiuosi kaip nors surikiuoti mintis. Nesiseka. Iš- 

geriu dvi skardines šilto alaus. Keikiuosi ir verkiu. Kuriu keršto 
planą. Net pagalvoju, kad reikėtų Džonataną Leiką ir Barį X. už- 
mušti. Šlykštūs šunsnukiai, slapčia susitarė pavogti mano bylą. Ką 
gi dabar pasakysiu Blekams? Kaip viską jiems paaiškinsiu? 

Žingsniuoju po kambarį pirmyn ir atgal laukdamas, kol pate- 
kės saulė. Vakar vakare kvatojausi pagalvojęs, kad dabar reikės vėl 
išsitraukti firmų sąrašą ir vaikščioti nuo durų prie durų. Net susi- 
gūžiau nuo minties, ką sakysiu paskambinęs Madelinai Skiner. „Tai 
vėl aš, Madelina. Grįžau.“ 

Galiausiai užmiegu ant sofos. Po devynių kažkas mane paža- 
dina. Tai ne mis Berdi. Už durų stovi du neuniformuoti policinin- 
kai. Pro praviras duris kyšteli savo ženklus, pakviečiu juos užeiti. 
Aš su sportiniais šortais ir marškinėliais. Akys dega, pasitrinu jas 
stengdamasis susivokti, kodėl staiga patraukiau policijos dėmesį. 

Panašūs kaip dvyniai, abu maždaug trisdešimties, ne ką vyres- 
ni už mane. Su džinsais, sportbačiais, abu su juodais ūsais, elgia- 
si kaip pora antrarūšių televizijos aktorių. 

— Ar galima atsisėsti? — paklausia vienas, iš už stalo pasitrauk- 
damas kėdę ir atsisėda. Tą patį padaro jo partneris, jie pasirengę. 

— Žinoma, - sakau kaip tikras narsuolis. — Sėskitės. 

— Sėsk ir tu, — sako vienas. 

— Kodėl gi ne? — atsisėdu stalo gale, tarp jų. Abu, vis dar vai- 
dindami, pasilenkia į priekį. 

— Tai kas, po velnių, čia darosi? — klausiu. 

— Pažįsti Džonataną Leiką? 

— Taip. 

— Žinai, kur jo firma? 

— Taip. 

— Ar buvai ten vakar vakare? 

— Taip. 

— Kuriuo laiku? 

„— Tarp devintos ir dešimtos. 

— Kokiu tikslu? 

— Ilga istorija. 


— Laiko turime. 

— Norėjau pasikalbėti su Džonatanu Leiku. 

— Pasikalbėjai? 

— Ne. | 

— Kodėl? 

— Durys buvo užrakintos. Negalėjau patekti į vidų. 

— Ar mėginai įsilaužti? 

— Ne. 

— Tikrai? 

— Taip. 

— Ar grįžai prie pastato po vidurnakčio? 

— Ne. 

— Tikrai? 

— Taip. Paklauskite apsaugos darbuotojo. 

Tai išgirdę jie susižvalgo. Kažkas užkliuvo. 

— Ar matei sargybinį? 

— Taip. Jis paprašė, kad eičiau šalin, tai ir nuėjau. 

— Gali jį apibūdinti? 

— Taip. 

— Tai prašom. 

— Aukštas juodaodis, šešių pėdų ir šešių colių ūgio. Uniforma, 
kepurė, pistoletas, viskas kaip turi būti. Paklauskit jo, jis pasakys, 
kad aš nuėjau, kai jis paprašė. 

— Negalime jo paklausti. 

Jie vėl susižvalgo. 

— Kodėl? - klausiu. Pajuntu, kad artinasi kažkas grėsminga. 

— Nes jis negyvas. 

Abudu atidžiai stebi mano reakciją. Aš neapsimestinai sukrės- 
tas, kiekvienas taip reaguotų. Jaučiu įbestus jų Žvilgsnius. 

— Kaip... Jis mirė? 

— Sudegė per gaisrą. 

— Kokį gaisrą? 

Abu kartu užsičiaupia, įtariai linguoja galvomis ir žiūri į sta- 
lą. Vienas kaip koks naujokas reporteris iš kišenės išsitraukia 
bloknotą. 

— Ta nedidukė mašina, „Tojota“, ar ji tavo? 

— Juk žinot, kad mano. Turite kompiuterius. 

— Ar vakar į firmą ja važiavai? 

— Ne, stūmiau ją. Koks gaisras? 

— Nevaidink gudragalvio, gerai? 

— Gerai. Susitarkim. Nevaidinsiu, jeigu ir jūs nevaidinsit. 

Įsiterpia kitas: 

— Turime liudytoją, kuris tavo mašiną antrą valandą nakties ma- 
tė netoli firmos.. 

— Neturite. Gal ir matė, bet ne mano mašiną. 

Neįmanoma suprasti, ar šie vyrukai sako tiesą. 

— Koks gaisras? — klausiu vėl. 

— Naktį sudegė Leiko firma. Viskas sunaikinta. 

— Iki pamatų, — paantrina kitas. 

— Jūs iš padegimų skyriaus, — sakau vis dar apstulbęs, bet tuo 
pat metu imu nervintis, nes jie mano, kad į tai įsipainiojęs aš. — 
O Baris Lankasteris jums pasakė, kad padegėjas galiu būti aš, 
teisingai? 

— Mes tiriame padegimą. Tiriame ir žmogžudystę. 

— Kiek žmonių žuvo? 

— Tik sargybinis. Pirmąkart skambino trečią nakties, taigi pa- 
state nieko nebuvo. Tikriausiai sargybinis nebegalėjo išeiti, kai 
įgriuvo stogas. 

Beveik norėčiau, kad ten būtų buvęs Džonatanas Leikas, tuo- 
met prisimenu tuos gražius kabinetus su paveikslais ir kilimėliais. 

— Be reikalo gaištate, — sakau dar labiau siusdamas, kai pagal- 
voju, jog esu įtariamasis. 

— Ponas Lankasteris sakė, kad vakar vakare į firmą atvažiavai 
smarkiai įpykęs. 

— Teisybė. Bet ne tiek, kad padegčiau. Jūs, vaikinai, tik gaiš- 
tate laiką. Prisiekiu. 

— Jis sakė, kad buvai ką tik atleistas ir norėjai patekti pas po- 
ną Leiką. 

— Taip, taip, taip. Viskas teisybė. Bet tai neįrodo, kad turėjau 
motyvų sudeginti firmą. Supraskit gi. 

— Žmogžudystė per padegimą užtraukia mirties bausmę. 

— Rimtai! Aš jūsų pusėje. Raskit žudiką ir paspirginkit jo už- 
pakalį. Tik aš čia niekuo dėtas. | 

Manau, kad mano pyktis pakankamai įtikinamas, nes jie vieną 
momentą lyg ir atsitraukia. Vienas iš priekinės kišenės išsitraukia 
sulankstytą popieriaus lapą: 

— Čia turime raportą — prieš porą mėnesių buvai ieškomas už 
asmeninio turto sužalojimą. Sudaužei kažkokį stiklą vienoje miesto 
firmoje. 

— Matot, jūsų kompiuteriai tikrai veikia. 

— Gana keistas elgesys advokatui. 

— Būna ir blogiau. Be to, aš ne advokatas. Aš parajuristas ar 
kažkas panašaus. Ką tik baigiau Teisės koledžą. Tie kaltinimai bu- 
vo atmesti, kas, neabejoju, aiškiai parašyta kažkur šitame lapely- 
je. O jeigu jūs, vaikinai, manote, kad balandžio mėnesį mano su- 
daužytas stiklas kaip nors susijęs su gaisru šiąnakt, tai tikrasis pa- 
degėjas gali ramiai sau atsipūsti. Jis saugus. Neįklius niekad. 

Tą išgirdęs vienas iš jų pašoka, tuoj pat pašoka ir antrasis. 

— Verčiau pasitark su advokatu, — sako vienas, į mane io 
mas pirštu. — Šiuo metu esi pagrindinis įtariamasis. 

— Taip, taip. Kaip ir sakiau, jeigu aš pagrindinis įtariamasis, tai 
tikrasis žudikas — laimės kūdikis. Šalta, brolyčiai. 

Trenkę durimis abu dingsta. Pusvalandį palaukęs šoku į maši- 
ną. Pavažiavęs kelis kvartalus, atsargiai važiuoju prie prekių san- 
dėlio. Pasistatau mašiną, dar viena kvartalą einu pėsčias ir neriu į 
maisto parduotuvę. Matau už dviejų kvartalų smilstančias lieka- 
nas. Likusi tik viena siena. Aplinkui šmirinėja daugybė Žmonių, 
advokatai ir sekretorės rodo tai į vieną, tai į kitą pusę, visur tryp- 
čioja ugniagesiai su savo didžiuliais batais. Policininkai apjuosia 
vietą geltona juosta. Tvyro aitrus degėsių kvapas, virš aplinkinių 
pastatų žemai kybo pilkšvas debesis. 

Pastato grindys medinės, lubos ir sienos, išskyrus kelias, taip 
pat buvo iš pušies. O kur dar daugybė knygų ir tonos dokumentų, 
kurie turėjo būti saugomi daugelį metų — nesunku suprasti, kaip 

viskas virto pelenais. Stebina tik tai, kad prekių sandėlyje buvo 
vandens purškimo sistema, kuri turėjo įsijungti kilus gaisrui. Vi- 
sur buvo. išvedžioti nudažyti vamzdžiai, daug kur įpinti kaip de- 
koratyvinis elementas. 


Aišku, šįryt apie Princą laikraščiai tyli. „Jogus“ jis paprastai 
uždaro apie antrą nakties, tuomet nušlitiniuoja ir griūva ant užpa- 
kalinės savo-,„Kadilako“ sėdynės. Namo jį parveža Faerstounas, vi- 
są gyvenimą atstojąs jam ir vairuotoją, ir asmens sargybinį. Porą- 
kart ir pats Faerstounas buvo toks girtas, kad negalėjo vairuoti, to- 
dėl juos abu į namus vežiau aš. 

Princas nepasirodo iki vienuoliktos, nes rytais žmonės į „Jo- 
gus“ užeina tik greitai papusryčiauti. Susirandu jį popiet sėdintį 
prie stalo, vartantį visokius dokumentus ir kovojantį su kasdienė- 
mis savo pagiriomis. Užsigerdamas mineraliniu vandeniu ryja 
skausmą malšinančias piliules iki stebuklingosios penktos valan- 
dos, o tuomet vėl neria į raminantį romo su toniku pasaulį. 

Princo kabinetas be langų, įrengtas po virtuve, visiškai nuo- 
šalus, į jį galima patekti tik už trijų nepažymėtų durų paslėptais 
laipteliais. Jis idealiai kvadratiškas, kiekvienas sienų colis iškli- 
juotas Princo nuotraukomis, kuriose jis spaudžia ranką politinėms 
vietos įžymybėms ir kitiems fotogeniškiems tipams. Čia yra dau- 
gybė įrėmintų laminuotų laikraščių iškarpų apie tai, kad Princas 
kuo nors įtariamas, kaltinamas, kad jam pareikšti kaltinimai, areš- 
tuotas, vėl teisiamas ir, kaip visuomet, išteisintas. Jis MEESta ma- 
tyti save spaudoje. 

Kaip visuomet, jo nuotaika bjauri. Per šitiek laiko įpratau veng- 
ti jo iki šeštos vakaro, kol neišgers trečio stiklo. Taigi, atėjau še- 
šiomis valandomis per anksti. Jis mosteli man užeiti, uždarau už 
savęs duris. 

— Kas atsitiko? — burbteli. Akys pasruvusios kraujų. Su savo 
ilgais tamsiais plaukais, krintančia barzda, prasegiotais marški- 
niais, apžėlusiu kaklu jis man visuomet atrodydavo panašus į 
Džeką Vilkolakį. m | 

— Truputį įklimpau, — sakau. 

— Kas dar naujo? 

Papasakoju jam apie praėjusią naktį — apie tai, kaip netekau 
darbo, apie gaisrą, farus. Ypač pabrėžiu faktą, kad yra lavonas, ir 
kad farai tuo labai domisi. Ir ne be reikalo. Tiesiog galvoj netel- 
pa, kad esu pagrindinis įtariamasis, bet farai, atrodo, kaip tik taip 
ir mano. 

— Taigi Leiką užkūrė, — garsiai mąsto jis. Atrodo, kad džiūgau- 
ja. Geras padegimas yra kaip tik tai, kas Princą pralinksmina ir 
praskaidrina rytinę jo nuotaiką. — Niekad jo nemėgau. 

— Jis gyvas. Tik laikinai negali dirbti. Atsigaus. 

Kaip tik tai man ir kelia didžiausią rūpestį. Džonatanas Leikas 
politikams sukiša daugybę pinigų. Palaiko su jais ryšius, todėl gali 
prašyti jų paslaugų.. Jeigu jis įsitikinęs, kad aš susijęs su gaisru, 
arba jeigu jam paprasčiausiai reikės laikino atpirkimo ožio, tai fa- 
rai dar labiau mane persekios. 

— Tu tikrai to nepadarei? 

— Na ką tu, Prince. | 

Jis kažką svarsto, glostydamas barzdą, matau. kaip džiaugiasi 
atsidūręs įvykių sūkuryje. Tai nusikaltimas, mirtis, intriga, politi- 
ka, tikras padugnių gyvenimas. Jei dar čia būtų įpainiota striptizo 
šokėjų, keletas kyšių policijai, tai Princas ta proga surengtų šau- 
nias išgertuves. 

— Geriau pasitark su advokatu, — taria jis.vis dar glostydama- 
sis žandenas. Deja, kaip tik todėl čia ir atėjau. Galvojau paskam- 
binti Bukeriui, bet jau ir taip jį privarginau. Be to, dabar jis ka- 
muojamas tokios pat negalios, kaip ir aš (juokauju) — dar neišlai- 
kėme advokatūros egzamino ir faktiškai mes dar ne advokatai. 

— Negaliu samdytis advokato, — sakau ir laukiu kitos šio sce- 
narijaus frazės. Jeigu dabar turėčiau iš ko rinktis, mielai iš čia 
sprukčiau. | 

— Viskuo pasirūpinsiu, — sako jis. — Paskambinsiu Bruzeriui. 

Linktelėjęs tariu: 

— Ačiū. Manai, kad jis padės? 

Princas išsišiepia ir plačiai išskečia rankas: 

— Bruzeris padarys viską, ko paprašysiu, supratai? 

— Aišku, — sakau nuolankiai. Jis pakelia telefono ragelį ir su- 
renka numerį. Klausau, kaip jis urgzdamas prasiskina kelią pro po- 
rą Žmonių, kol pagaliau atsiliepia Bruzeris. Jis kalba greitomis, 
trumpomis frazėmis, kaip žmogus, žinantis, kad jo pokalbių klau- 
somasi. Jis sako: 

— Bruzeri, čia Princas. Taip, taip. Reikia greit susitikti... Ne- 
didelis reikaliukas dėl vieno iš mano vyrukų... Taip, taip. Ne, pas 
tave. Po pusvalandžio. Aišku, — ir padeda ragelį. 

Man gaila to FTB techninio darbuotojo, kuriam reikės iš šio 
pokalbio išsunkti inkriminuojančių duomenų. 

Faerstounas atvaro „„Kadilaką“ prie užpakalinių durų, mes su 
Princu įšokame ir įsitaisome ant galinės sėdynės. Mašina juoda, 
užtamsintais langais. Princas gyvena tamsoje. Per trejus metus nesu 
matęs, kad jis ką nors veiktų atvirame ore. Atostogauja Las Ve- 
gase neišlįsdamas iš kazino. 

Klausausi nuobodaus pasakojimo apie didžiausias Bruzerio ju- 
ridines pergales, kurios beveik visos susijusios su Princu. Keista, 
bet pasijuntu ramiau. Esu gerose rankose. 

Teisės koledže Bruzeris mokėsi vakarais ir užbaigė jį būdamas 
dvidešimt dvejų. Vis dokumentas, kaip sako Princas. Vaikystėje jie- 
du buvo geriausi draugai, vidurinėje pradėjo truputį lošti, daug gė- 
rė, sekiodavo paskui mergaites, mušdavosi su berniukais. Šiurkš- 
tus pietinės Memfio dalies gyvenimas. Jiedu galėtų parašyti kny- 
gą. Bruzeris įstojo į koledžą, Princas nusipirko sunkvežimį alui. 
Taip ir prasidėjo. 

Advokatų kontora įsikūrusi trumpame raudonų plytų prekybos 
centre, kurio viename gale valykla, kitame — vaizdajuosčių nuoma. 
Bruzeris investuoja išmintingai, kaip aiškina Princas, jis yra viso 
šito pastato savininkas. Skersai gatvės — ištisą parą dirbanti blyni- 
nė, greta jos „Amberio“ klubas — nušiurusi striptizo lgndynė su 
Las Vegaso stiliaus neonine iškaba. Tai pramoninė miesto dalis ne- 
toli oro uosto. 

Be juodomis raidėmis ant stiklinių durų parduotuvės viduryje 
užrašytų žodžių ADVOKATŲ KONTORA, šios profesijos niekas 

daugiau čia neprimena. Sekretorė aptemptais džinsais ir raudonai 
dažytomis lūpomis mus pasveikina plačia šypsena, bet žingsnio ne- 
sulėtiname. Seku įkandin Princo per priimamąjį. 

— Anksčiau ji dirbo anapus gatvės, — burbteli jis. Tikiuosi, kad 
blyninėje, bet abejoju. 

Bruzerio kabinetas nuostabiai panašus į Princo: be langų, nė 
menkiausio saulės spindulėlio, didelis, kvadratinis, apšiuręs, svar- 
bių, bet man nežinomų asmenų fotografijos, kuriose jie spaudžia 
Bruzeriui ranką ir mums šypsosi. Viena siena palikta šaunamie- 
siems ginklams, nukabinėta visokiausių tipų šautuvais, muškieto- 
mis ir apdovanojimais už taiklų šaudymą. Už masyvios odinės su- 
kamosios Bruzerio kėdės įrengtas didelis akvariumas, kurio drums- 
tame vandenyje nardo žuvys, panašios į miniatiūrinius rykliukus. 

Jis kalbasi telefonu, todėl mosteli ranka mums sėstis už ilgo ir 
plataus jo darbo stalo. Atsisėdame, Princas neištveria man nepa- 
aiškinęs: || 

— Ten tikri rykliai, — sako jis, rodydamas sieną virš Bruzerio 
galvos. Gyvi rykliai advokato kabinete. Supranti? — Tai pokštas. 
Princas kikena. 

Žvilgteliu į Bruzerį stengdamasis, kad mūsų žvilgsniai nesusidur- 
tų. Greta milžiniškos jo galvos telefonas atrodo visai mažytis. Ilgi, 
žilstelėję plaukai susivėlusiomis sruogomis krenta ant pečių. Tanki, 
ilga barzda visai pražilusi, iš po jos telefono beveik nematyti. Akys 
tamsios ir greitos, apsuptos tamsios odos klosčių. Dažnai pamany- 
davau, kad jis turėtų būti kilęs nuo Viduržemio jūros pakrančių. 

Nors prie staliuko Bruzerį esu aptarnavęs tūkstančius kartų, bet 
niekad neteko su juo kalbėtis. Niekad ir nenorėjau. Nenoriu ir da- 
bar, bet, matyt, rinktis neturiu iš ko. 

Urgztelėjęs keletą trumpų frazių jis padeda ragelį. Princas pas- 
-kubom mus supažindina. Bruzeris atsako mane gerai pažįstąs. 

— Aišku, Rudį seniai pažįstu, — sako jis. — Kokios problemos? 

Kol viską papasakoju, Princas mane stebi. 

— Mačiau šįryt per žinias, — įsiterpia Bruzeris, kai pradedu pa- 
sakoti apie gaisrą. — Dėl to jau buvo keletas skambučių. Daug ne- 
reikia, kad advokatai imtų plepėti. 

Šypsodamasis linkteliu, nes jaučiu, kad taip reikia, tuomet pa- 
pasakoju apie farus. Jis manęs klausosi nebenutraukdamas, tuomet 
laukiu, ką advokatas patars man daryti. 

— Parajuristu? — klausia jis apstulbęs. 

— Esu beviltiškoje padėtyje. 

— Tai kur dirbi dabar? 

— Nežinau. Dabar man labiau rūpi, kad neareštuotų. 

Tą išgirdęs Bruzeris nusišypso. 

— Pasirūpinsiu, — sako patenkintas savimi. Princas ne kartą 
man sakė, kad Bruzeris pažįsta daugiau policininkų negu pats 
meras. - Kai kam paskambinsiu. 

— Dabar jam reikėtų pagulėti ant dugno, taip? — klausia Prin- 
cas, lyg būčiau koks pabėgęs nusikaltėlis. 

— Taip. Sėdėk kuo tyliau, — jaučiu, kad tokį patarimą šiame ka- 
binete girdžiu ne aš pirmas. — Ką žinai apie padegimus? — klau- 
sia jis manęs. | 

— Nieko. Teisės koledže apie juos nedėstė. 
 — Na, turėjau keletą padegimo bylų. Jiems gali tekti aiškintis 
keletą dienų, ar apskritai kas nors padegė. Tokiame sename pa- 
state bet kas gali atsitikti. Jeigu tai padegimas, tai keletą dienų ne- 
bus jokių areštų. 

— Aš labai nenoriu, kad mane areštuotų. Juolab kad esu nekal- 
tas. Nenoriu pakliūti į spaudą, — sakau žvilgtelėjęs į laikraščių iš- 
karpomis nuklijuotą sieną. 

— Suprantu, — sako rimtu veidu. - Kada laikai advokatūros eg- 
zaminą? 

— Liepą. 

— O paskui? 

— Nežinau. Ko nors pasižvalgysiu. 

Į pokalbį staiga įsiterpia mano draugužis Princas: 

— Galėtum jį priimti pas save, Bruzeri. Po velnių, juk turi ad- 
„vokatų. Gali priimti ir dar vieną. Jis vienas iš geriausių studentų, 
daug dirba, gabus. Galiu už jį laiduoti. Berniukui reikia darbo. 

Lėtai atsigręžiu ir pažvelgiu į Princą, O jis man šypsosi lyg San- 
ta Klausas. 

— Čia šauni vietelė, — sako tiesiog džiūgaudamas. - Sužinosi, kaip 
dirba tikri advokatai, — nusijuokia ir pliaukšteli man per kelį. 

Abu žiūrime į Bruzerį: jo žvilgsnis laksto — įnirtingai mąsto, 
kaip jam atsisakyti. 

— E-e, aišku. Talentingi juristai man visuomet reikalingi. 

— Na matai, — sako Princas. 

— Tiesą sakant, išėjo du mano darbuotojai, įsteigė savo firmą. 
Taigi turiu dvi laisvas vietas. 

— Na matai, — vėl pakartoja Princas. — Sakiau, kad viskas su- 
sitvarkys. ; 

— Bet griežtai nustatyto atlyginimo nebus, — aiškina Bruzeris 
iš tolo. — Ne, pone. Aš taip nedirbu. Atlyginimą pas mane visi už- 
sidirba patys, patys ir honorarų suranda. 

Jaučiuosi toks priblokštas, kad negaliu kalbėti. Apie mano įdar- 
binimą su Princu nesitarėme. Tokios jo pagalbos neprašiau. Tik- 
rai nenoriu, Kad Bruzeris Stounas būtų mano bosas. Tačiau nega- 
lių įžeisti žmogaus, ypač tada, kai aplinkui šmirinėja farai su sa- 
vo užuominomis apie mirties bausmę. Neįstengiu išrėžti Bruzeriui 
į akis, jog jis nėra toks švarus, kad galėtų man atstovauti, tačiau 
per daug nešvarus, kad eičiau pas jį dirbti. 

— Kokiu principu? — paklausiu. 

— Labai paprastu, bet viskas klojasi gerai, bent jau man. Ne- 
pamiršk, kad per dvidešimt metų išbandžiau viską. Turėjau part- 
nerių, tuzinus samdomų darbuotojų. Vienintelė veiksminga siste- 
ma yra tokia, kai iš darbuotojo reikalaujama sukaupti pakankamai 
honorarų, iš kurių jam būtų mokamas atlyginimas. Sugebėsi? 

— Galiu pabandyti, — tariu smarkiai abejodamas. 

— Žinoma, sugebėsi, — įsiterpia Princas. 

— Per mėnesį gauni tūkstantį dolerių, o tau lieka trečdalis. Ta- 
vo trečdalis priklauso nuo to, ar surenki tūkstantį. Kitas trečdalis 
eina į kontoros fondą papildomoms išlaidoms, sekretoriatui ir pa- 
našiai. Trečdalį pasiimu aš. Jeigu kitą mėnesį normos neuždirbi, 
lieki man skolingas tą skirtumą. Viską sumuoju, kol negrąžini sko- 
los. Supratai? 

Kelias akimirkas svarstau šią absurdišką schemą. Vienintelis už 
nedarbą baisesnis dalykas yra turėti tokį darbą, už kurį nieko ne- 
gauni, bet tavo skola kas mėnesį auga. Noriu užduoti keletą kri- 
tiškų klausimų, į kuriuos vargu ar jis atsakytų, bet vos man prasi- 
žiojus Princas taria: 

— Atrodo viskas teisinga. Velniškai geras sandėris, — ir vėl 
pliaukšteli man per kelį. - Galėsi gerai užsidirbti. 

„—- Aš dirbu tik šitaip, — antrą ar trečią kartą pakartoja Bruzeris. 

— Kiek žmonės pas jus uždirba? — klausiu nesitikėdamas tei- 
singo atsakymo. 

Ilgos raukšlės jo kaktoje sutankėja. Jis mąsto. 

— Įvairiai. Priklauso nuo to, kaip kas stengiasi. Vienas pernai 
uždirbo beveik aštuoniasdešimt, kitas — dvidešimt. 

— O tu uždirbai tris šimtus tūkstančių, — iš širdies juokdamasis 
sako Princas. 

— Norėčiau, kad taip būtų. 

Bruzeris akylai mane stebi. Jis man siūlo vienintelę Memfyje 
laisvą likusią darbo vietą ir tikriausiai mato, kad į ją nesiveržiu. 

— Kada galiu pradėti dirbti? — nevykusiai mėginu suvaidinti su- 
sidomėjusį. 

— Tuojau pat. 

— O advokatūra... 

— Nesijaudink. Gali pradėti ieškoti honorarų jau šiandien. Pa- 
rodysiu, kaip tai daroma. 

— Daug ko išmoksi, — įsiterpia Princas, beveik nebesivaldyda- 
mas iš pasitenkinimo. 

— Šiandien sumokėsiu tau tūkstantį žalių, — sako Bruzeris kaip 
didžiausias išlaidūnas. — Pradėk dirbti. Parodysiu kabinetą, kur tu- 
rėsi telefoną. 

— Puiku, — sakau prisiversdamas nusišypsoti. Šiuo momentu imtis 
ko nors kito nėra jokios galimybės. Man nederėtų čia net būti, bet 
esu išsigandęs ir reikalingas pagalbos. Liekam nesusitarę dėl vieno 
dalyko: kiek būsiu jam skolingas už paslaugas. Neatrodo, kad jis bū- 
tų gailiaširdis, kartais apginantis kokį skurdžių nemokamai. 

Prastai jaučiuosi. Tikriausiai todėl, kad mažai miegojau, išsi- 
gandau pažadintas policijos. O gal todėl, kad sėdžiu čia, šitame 
kabinete su plaukiojančiais rykliais ir leidžiuosi mulkinamas dvi- 
ejų didžiausių miesto sukčių. 

Dar neseniai buvau gabus, skaisčiaveidis trečiakursis, turintis 
perspektyvią tarnybą tikroje firmoje, nekantraujantis įsilieti į ad- 
vokatų gretas, daug dirbti, aktyviai dalyvauti vietos advokatų aso- 
ciacijoje, kopti karjeros laiptais, daryti viską, ką darytų mano drau- 
gai. O dabar sėdžiu čia toks pažeidžiamas ir silpnas, kad sutinku 
parsiduoti už aplaižytą tūkstantį dolerių per mėnesį. 

Bruzeriui kažkas paskambina, kviečia skubiai pasikalbėti, tik- 
riausiai į kalėjimą pakliuvusiai striptizo šokėjai reikia advokato, 
ir mes atsistojame. Tebesikalbėdamas telefonu jis šnipšteli man, jog 
nori, kad ateičiau šiandien popiet. 

Princas didžiuojasi taip, kad, atrodo, tuoj susprogs. Štai taip, visai 
paprastai jis išgelbėjo mane nuo mirties nuosprendžio ir surado man 
darbą. Kad ir kaip stengčiausi, negaliu atrodyti linksmas, kai nardy- 


damas tarp mašinų Faerstounas skraidina mus atgal į „Jogus“. 
1 5 laiptais vieną po kitos tyrinėdamas nepagrįsto prašy- 
mų apmokėti draudimą atmetimo bylas. Stumiu laiką. 
Lėtai važiuoju oro uosto kryptimi ir Bruzerio kontoroje atsi- 
randu pusę keturių. Rajonas blogesnis, negu atrodė pirma. Abipus 
penkių eismo juostų gatvės išsirikiavę lengvosios pramonės įmo- 
nės ir krovinių terminalai, tamsūs maži barai ir klubai, kuriuose 
leidžia laisvalaikį darbininkai. Kažkur netoli oro uostas, tiesiai virš 
galvos kaukia lėktuvai. 
Bruzerio prekybos centras vadinasi „Žalioji aikštė“. Sėdėdamas 
automobilyje, kurį pasistačiau prišiukšlintoje aikštelėje, pastebiu, 
kad be valyklos ir vaizdajuosčių nuomos čia dar yra gėrimų par- 


duotuvė ir nedidelė kavinukė. Atrodo, kad advokatų kontora už- 
ima šešias gretimas nišas prekybos centro viduryje, nors sunku pa- 


Pasislepiu koledže. Porą valandų tūnau rūsyje po 

sakyti, nes langai užtamsinti, o durys aklinai uždarytos. Sukandęs 
dantis atidarau duris. 

Kitapus krūtinę siekiančios pertvaros matyti „džinsinė“ sekre- 
torė. Plaukai nušviesinti, figūringa, aiškiai matyti viliojantys išlin- 
kimai ir įdubimai. | | 

Paaiškinu, ko čia atėjau. Laukiu, kad ką nors atkirtusi išprašys 
lauk, bet ji mandagi. Geidulingu, bet inteligentišku, visai ne kaip 
mergšės, balsu paprašo, kad užpildyčiau reikiamas formas. Ap- 
stulbstu sužinojęs, jog firma, J. Laimano Stouno advokatų konto- 
ra, savo darbuotojams suteikia visapusį sveikatos draudimą. Ati- 
džiai perskaitau, kas parašyta smulkiu šriftu, nes esu beveik įsiti- 
kinęs, jog Bruzeris čia paslėpęs kokį mažą kabliuką, kad paskui 
suleistų į mane savo nagus. 

Tačiau jokių staigmenų nėra. Paklausiu sekretorės, ar galiu už- 
eiti pas Bruzerį, ir ji paprašo palaukti. Atsisėdu ant vienos iš pa- 
lei sieną išrikiuotų plastmasinių kėdžių. Priimamasis labai prime- 
na pašalpų skyrių: gerokai susidėvėjusios grindys, kurias dengia 
plonas purvo sluoksnis, pigios kėdės, prastais tapetais išklijuotos 
sienos, krūva įvairiausių sudriskusių laikraščių. Sekretorė, Dru, vie- 
nu metu ir spausdina, ir atsakinėja į telefono skambučius. Telefo- 
nas beveik nenutyla, ji dirba tikrai kvalifikuotai, plepėdama su 
klientais sugeba greitai spausdinti. | 

Galiausiai ji pakviečia mane pas naująjį bosą. Bruzeris sėdi už 
savo stalo ir lyg buhalteris įnikęs skaito mano užpildytas įdarbi- 
nimo formas. Man keista, kad jis taip domisi smulkmenomis. Jis 
pasveikina mane sugrįžus, peržiūri finansines mūsų sutarties sąly- 
gas ir stumteli man. Tuščiose vietose įrašyta mano pavardė. Per- 
skaitau ir pasirašau. Joje yra trisdešimties dienų išankstinio pra- 
nešimo sąlyga, jeigu vienas iš mūsų nuspręstų sutartį nutraukti. Už 
ją dėkingas, bet jaučiu, kad jis ją įrašė ne šiaip sau. 

Paaiškinu, kad neseniai bankrutavau. Rytoj turiu pasirodyti teis- 
me pirmam susitikimui su kreditoriais. Tai vadinama skolininko. ap- 
klausa, kurios metu kitos pusės advokatai galės knaisiotis purvi- 
nuose mano skalbiniuose. Apie mano finansus ir apie gyvenimą 

apskritaj jie klausinės visko, ko tik užsimanys. Tiesą sakant, yra 
didelė tikimybė, jog ten nebus kam mane spirginti. 

Dėl tos apklausos man būtų geriau keletą dienų likti bedarbiu. 
Paprašau Bruzerį pasaugoti formas pas save, o darbo užmokestį 
atidėti, iki baigsis apklausa. Tame slypi apgaulė, ir Bruzeriui tai 
patinka. Jokių problemų. . 

Jis aprodo patalpas. Taip ir maniau — maži tvankūs kambarėliai, 
firmai plečiantis įrengti išgriovus sienas į gretimą nišą: Skverbiamės 
gilyn į labirintą. Bruzeris supažindina mane su dviem moterimis, pul- 
dinėjančiomis po ankštą, kompiuterių ir spausdintuvų prikimštą 
kambarėlį. Abejoju, ar jos yra kada nors yra šokusios ant stalų. 

— Atrodo, dabar pas mus dirba šešios mergaitės, — sako jis 
mums einant tolyn. Sekretorė yra tiesiog mergaitė. 

Jis supažindiną mane su pora ankštame kambarėlyje dirbančių, 
prastai apsivilkusių advokatų. Visai simpatingi vaikinai. 

— Sumažinome advokatų skaičių iki penkių, — aiškina vesda- 
masis mane į biblioteką. — Anksčiau buvo septyni, bet per daug 
galvos skausmo. Man geriau, kai dirba keturi arba penki. Kuo jų 
daugiau, tuo daugiau trinties. Tas pat su mergaitėmis. | 

Biblioteka — tai ilga, siaura patalpa, kurioje be jokios tvarkos 
nuo grindų iki lubų prikrauta knygų. Ilgas stalas viduryje apdėtas 
atverstais tomais ir juridiniais dokumentais. ' 

— Tikri kiaulės, — burba jis sau po nosimi. — Tai kaip tau pa- 
tinka maža mano buveinė? 

— Gera, — atsakau. Nemeluoju. Man palengvėjo, kai pamačiau, 
kad čia tikrai užsiimama teisės reikalais. Bruzeris tikriausiai turi 
visokių tamsių darbelių ir neaiškių investicijų, bet vis tiek jis ad- 
vokatas. Kontora gauste gaudžia nuo visiškai legalių reikalų. 

— Ne tokia graži kaip tos, kur centre, — sako jis neatsiprašinė- 
damas, — bet už viską sumokėta. Nusipirkau prieš penkiolika me- 
tų. Čia bus tavo kabinetas, — parodo jis ir išsiveda iš bibliotekos. 

Už dvejų durų, greta vaisvandenių aparato, yra gerokai nučiurusi 
patalpa, kurioje stovi stalas, keletas kėdžių, lentynų aplankams, ant 
sienų prikabinėta žirgų nuotraukų. Ant stalo — telefonas, diktofonas, 

krūvelė bloknotų. Viskas tvarkinga. Ore tvyro dezinfekcinio skysčio 
kvapas, — patalpa tikriausiai sutvarkyta vos prieš valandą. 

Jis man paduoda du ant žiedelio suvertus raktus: 

— Šitas nuo įėjimo, o šitas — nuo kabineto. Įeiti ir išeiti gali bet 
kada. Tik naktį būk atsargus. Čia ne pati saugiausia miesto dalis. 

— Norėčiau pasikalbėti, — sakau imdamas raktus. 

Jis žvilgteli į laikrodį: 

— Ar ilgai? 

— Kokį pusvalandį. Tai svarbu. 

Jis gūžteli pečiais, ir nusiveda į savo kabinetą, kur įsitaiso odi- 
nėje savo kėdėje. 

— Kas nutiko? — dalykiškai paklausia traukdamas iš kišenės vie- 
netinio dizaino rašiklį rengdamasis viską užsirašyti į bloknotą: Pra- 
deda rašyti, man dar neprabilus. 

Trumpai, paminėdamas tik faktus, per dešimt minučių nupasa- 
koju jam Blekų bylą. Pasakodamas užpildau pasakojimo apie at- 
leidimą iš Leiko firmos spragas. Paaiškinu, kaip manimi pasinau- 
dojo Baris Lankasteris, norėdamas pavogti bylą, todėl kalbėdamasis 
su Bruzeriu pereinu į jėgos poziciją: 
byla pas Lankasterį. Manau, kad jis netrukus ją iškels. 

Juodomis savo akimis Bruzeris veriamai žvelgia į mane. Atro- 
do, kad patraukiau jo dėmesį. Jis noriai pasodintų Leiko firmą į 
teisiamųjų suolą. 

— O kaip klientai? — klausia jis. — Jie juk pasirašė Leikui. 

— Taip. Bet tuoj pat važiuoju pas juos. Jie klauso manęs. 

Iš portfelio išsitraukiu ieškinio „Greit Benefit“ kompanijai pro- 
jektą, tą patį, prie kurio su Bariu sugaišome tiek laiko. Bruzeris 
atidžiai jį perskaito. 

Tuomet -paduodu jam raštą apie sutarties su Bariu X. Lankas- 
teriu nutraukimą, kurį turės pasirašyti visi trys Blekai. Jis lėtai 
skaito. 

-— Gerai dirbi, Rudi, — taria jis, o aš pasijuntu lyg patyręs suk- 
čius. — Leisk, atspėsiu. Šiandien popiet iškeli bylą, tuomet kopiją 
nuveži Blekams, parodai ir jie pasirašo sutarties nutraukimą. 

— Teisingai. Man tik reikia, kad pasirašytumėt ieškininį pareiš- 
kimą. Visa kita padarysiu aš ir visą laiką jus informuosiu. 

— Kaip reikiant apmausi Leiko firmą, ar ne? — sako jis susi- 
mąstęs, stengdamasis suglostyti neklusnią žandeną. - Man tai pa- 
tinka. Kokia ieškinio vertė? 

— Tikriausiai tiek, kiek nuspręs prisiekusieji. Nemanau, kad ga- 
lima būtų susitarti be teismo. 

— Ir tu manai imtis pats? 

— Gali prireikti šiek tiek pagalbos. Tikriausiai užtruks metus ar 
dvejus. 7 

— Supažindinsiu tave su vienu iš savo darbuotojų — Deku Šif- 
litu. Anksčiau jis dirbo didelėje draudimo kompanijoje, peržiūri 
daugybę polisų. 

— Puiku. 

— Jo kabinetas tame pačiame koridoriuje kaip tavo. Perrašyk 
šitą, įrašyk mano pavardę ir šiandien iškelsime bylą. Tik, po vel- 
nių, pasistenk, kad klientai liktų mums. 

— Klientai tikrai mūsų, — užtikrinu jį, prisiminęs glostantį ka- 
tes ir baidantį sparvas Badį savo „Fairleine“, Dotę, kuri sėdi ve- 
randoje ir rūkydama žiūri į pašto dėžutę, tarytum bet kurią aki- 
mirką ateis čekis iš „Greit Benetit“, rankomis parėmusį galvą Donį 
Rėjų. 

— Dabar apie kitką, — sakau kostelėdamas. — Yra kokių žinių 
iš farų? 

— Nieko, — atsako patenkintas savimi, lyg dar kartą stebuklą 
padaręs burtininkas. — Su kai kuo kalbėjausi ir Žinau, kad jie abe- 
joja, ar tai buvo padegimas. Po kelių dienų paaiškės. 

— Tai vidurnaktį jie manęs nesuims? 

— Ne. Pažadėjo man paskambinti, jeigu norės tave suimti. Už- 
tikrinau juos, kad prisistatysi pats, pasižadėsi neišvykti ir taip to- 
liau. Bet tiek toli nenueis. Nurimk. 

Iš tikrųjų man pasidaro ramiau. Tikiu, kad Bruzeris Stounas su- 
geba iš policijos išspausti pažadų. 

— Ačiū, — sakau. 

Penkios minutės prieš uždarant užeinu į apylinkės sekretoriaus 
kabinetą ir įteikiu keturių puslapių ieškininį pareiškimą prieš „Greit 
Benefit“ gyvybės draudimo kompaniją ir Bobį Otą, tą dingusį 
agentą, kuris pardavė polisą. Mano klientai Blekai siekia faktinės 
jiems padarytos žalos atlyginimo ir reikalauja dviejų šimtų tūks- 
tančių dolerių bei dešimties milijonų baudos. Nė neįsivaizduoju, 
kokia galėtų būti grynoji „Greit Benefit“ vertė, ir dar negreit tą 
sužinosiu. Dešimt milijonų užrašiau iš lubų, nes gražiai skamba. 
Taip elgiasi visi teismų advokatai. 

Žinoma, mano pavardės niekur nėra. Įregistruotas advokatas iš 
kaltintojo pusės yra L. Laimanas Stounas, ryškus jo parašas pui- 
kuojasi paskutiniajame puslapyje, visam ieškiniui suteikdamas svo- 
rio ir autoriteto. Apylinkės sekretoriui įteikiu patvirtintą čekį ap- 
mokėjimui už bylos iškėlimą ir darbas prasideda. k 

„Greit Benefit“ kompanijai iškelta oficiali byla! 

Pašėlusiu greičiu lekiu į šiaurinę Memfio dalį, į Greindžerio 
rajoną, kur savo klientus atrandu tokius, kokius palikau prieš ke- 
letą dienų. Dotė atveda Donį Rėjų. Visi trys sėdime aplink stalą, 
jie džiaugiasi ieškininio pareiškimo kopija. Dideli skaičiai jiems 
atrodo labai įspūdingai. Dotė balsu vis kartoja „dešimt milijonų“, 
tarytum rankose laikytų laimingą loterijos bilietą. | 

Galiausiai esu priverstas jiems paaiškinti, kaip ten nutiko su ta 
Leiko firma. Strateginis konfliktas. Man nepatiko, kaip lėtai jie dir- 
ba. Jie nenorėjo reikalauti tokio didelio ieškinio, kokį siūliau aš. 
Ir taip toliau, ir taip toliau. | Ė 

Jiems tai iš tikrųjų visai nesvarbu. Byla iškelta, jie turi įrody- 
mą. Panorėję gali jį perskaityti. Klausia, kas bus toliau, kada bus 
galima ką nors sužinoti? Kokia galimybė greitai susitarti? Tie klau- 
simai mane pribaigia. Žinau, kad viskas užtruks pakankamai ilgai, 
jaučiuosi žiaurus tai nuslėpdamas. 

Įkalbu juos pasirašyti Bariui X. Lankasteriui, buvusiam jų ad- 
vokatui, adresuotą laišką. Štai, jis atleistas. Dar yra sutartis su 
J. Laimanu Stounu. Greitai paaiškinu, kam reikalingi šitie nauji do- 
kumentai. Nuo tų pačių kėdžių prie virtuvės stalo su Doniu Rėju- 

mi stebime, kaip Dotė vėl žengia per aukštą žolę ir ginčijasi su 
savo vyru, kad išgautų jo parašą. 

Blekus palieku daug geresnės nuotaikos, negu radau. Jie labai 
patenkinti iškėlę bylą kompanijai, kurios taip ilgai nekentė. Galų 
gale jie davė atkirtį: kompanija pamynė jų teises, o jie mane įtiki- 
no, kad ji juos apgavo. Dabar jie priklauso prie tų milijonų kitų 
amerikiečių, kurie kasmet iškelia bylas. Dabar jie jaučiasi esą sa- 
votiški patriotai. 


Piko valandą sėdžiu karštoje mažytėje savo mašinoje ir galvo- 
ju, kokios beprotiškos buvo pastarosios dvidešimt keturios valan- 
dos. Ką tik susipančiojau abejotina darbo sutartimi. Tūkstantis do- 
lerių per mėnesį — labai mažai, bet man vis tiek baisu. Tai ne at- 
lyginimas, bet paskola, ir aš visai nesuprantu, kaip Bruzeris gali 
tikėtis, kad iškart imsiu kaupti honorarus. Jeigu iš Blekų bylos ką 
ir laimėsiu, tai bus labai negreit. 

„Joguose“ tebedirbu. Princas vis dar moka man grynais — penki 
žali už valandą plius pietūs ir keletas bokalų alaus. 

Miestė yra firmų, kuriose kasdien reikia vilkėti kostiumą, va- 
Žinėti reprezentaciniu automobiliu, gyventi prestižiškame name ir 
netgi lankytis madinguose užmiesčio klubuose. Žinoma, jiems 
moka pasiutusiai daug, kur kas daugiau, negu man moka Bruze- 
ris, bet už tai apkrauna visokiausias nereikalingais visuomeniniais 
reikalais. 

Man to nereikia. Firmoje to nereikalaujama. Galiu apsivilkti ką 
tik noriu, važinėti bet kuo, lankytis kur noriu, ir niekad niekas ne- 
pasakys man nė žodžio. Aš net nežinau, ką sakyčiau, jeigu kas 
nors iš kontoros pakviestų nueiti skersai gatvės pašokti ant stalų. 

Staiga pasijuntu pats sau šeimininkas. Colis po colio mašinoms 
judant pirmyn, mane persmelkia nuostabus nepriklausomybės jaus- 
mas. Aš išgyvensiu! Kaip reikiant padirbėsiu su Bruzeriu ir išmok- 
siu tikriausiai kur kas daugiau nei dirbdamas kuriame nors mies- 
to dangoraižyje. Iškęsiu panieką, juokelius ir pažeminimą, kad dir- 
bu tokioje aptriušusioje skylėje: Susidorosiu. Tai mane užgrūdins. 
Ne taip seniai, kai turėdamas darbą „Brodnakso ir Spyro“ firmo- 

je, o paskui pas Leiką, jaučiausi saugus, buvau truputį išpuikęs, 
taigi teks nusileisti žemėn. 

Kai pasistatau mašiną prie „Žaliosios aikštės“, jau sutemę. Dau- 
gumos mašinų nebėra. Anapus gatvės plieskiančios „Amberio“ klu- 
bo šviesos sutraukė įprastinę pikapų ir nuomojamų automobilių 
vairuotojų publiką. Visur aplink šviesu nuo blykčiojančio ant sto- 
go neono. 

Sunku paaiškinti, kodėl Memfyje taip išplito sukčiavimo ver- 
slas. Tai labai konservatyvus miestas, daug bažnyčių, tai „Bibli- 
jos juosta“ — pietinių valstijų širdis. Siekiantys renkamų pareigų 
žmonės griežtai laikosi moralės normų, už tai rinkėjai jiems ati- 
tinkamai atsilygina. Neįsivaizduoju, kad būtų išrinktas į sukčiavi- 
mą įsivėlęs kandidatas. 

Stebiu, kaip iš mašinos išvirsta būrelis verslininkų ir nusvirdu- 
liuoja į „Amberio“ klubą. Tai amerikietis su keturiais savo drau- 
gais japonais, tikriausiai susiruošė po ilgų derybų išgerti ir malo- 
niai aptarti paskutiniuosius įvykius Amerikos silicio pramonėje. 

Garsiai groja muzika. Aikštelėje mašinų sparčiai daugėja. 

Tekinas nuskubu prie laukujų firmos durų ir atsirakinu. Kabi- 
netai tušti. Po velnių, visi tikriausiai sėdi anapus gatvės. Šią po- 
pietę susidariau aiškų įspūdį, jog J. Laimano Stouno firmoje dar- 
boholikams ne vieta. 

Visos durys uždaros, spėju, kad užrakintos. Čia niekas niekuo 
nepasitiki. Būtinai užrakinėsiu ir savąsias. 

Pabūsiu čia keletą valandų. Reikia paskambinti Bukeriui ir pa- 
pasakoti paskutiniuosius savo nuotykius. Nebesiruošiame advoka- 
tūros egzaminui. Trejus metus mums sekdavosi vienas kitą paba- 
kinti ir paskatinti mokytis. Advokatūros egzaminas kybo grėsmin- 
gai, lyg tą dieną turėčiau būti sušaudytas. 


Naktį išgyvenu neareštuotas, bet ir beveik be mie- 
go. Kažkurį momentą tarp penkių ir šešių mintys 
galvoje ima pašėlusiai suktis, painiotis ir aš užmie- 


gu. Paskutines dvi paras nemiegojau nė keturių valandų. 

Kataloge susiradęs telefono numerį, skambinu be penkių šešios. 
Geriu antrą puodelį kavos. Mieguistas balsas atsiliepia tik po de- 
šimties minučių: 

— Alio. 

— Norėčiau kalbėti su Bariu Lankasteriu, — sakau aš. 

— Aš klausau. 

— Bari, čia Rudis Beiloras. 

Jis atsikosti, įsivaizduoju, kaip pašoka iš lovos. 

— Ko reikia? — klausia jis kur kas aiškesniu balsu. 

— Atsiprašau, kad skambinu taip anksti, bet norėjau pranešti po- 
rą dalykų. 

— Pavyzdžiui? 

— Pavyzdžiui, vakar Blekai padavė ieškininį pareiškimą prieš 
„Greit Benefit“. Kai tik įsikursit, atsiųsiu kopiją. Be to, jie atsisa- 
ko tavo paslaugų. Tau jais rūpintis nebereikės. 

— Kaip tu padavei ieškinį? 

— Tai jau tikrai ne tavo reikalas. 

— Ne, po velnių, ne mano. 

— Kai atsiųsiu ieškinio kopiją, suprasi. Juk tu gabus vyrukas. 
Turite naują adresą, ar tebegalioja senas? 

—.Pašte mūsų dėžutė nesudegė. 

— Teisybė. Bet būčiau labai dėkingas, jeigu dėl visų tų padegi- 
mo reikalų paliktum mane ramybėje. Su gaisru neturiu nieko ben- 
dro, o jeigu dar bandysi mane įvelti, apskųsiu už vagystę. 

— Suakmenėjau iš siaubo. į 

— Įsivaizduoju. Tiesiog liaukis visur kaišiojęs mano pavardę, — 
padedu ragelį nespėjus jam atsakyti. Keletą minučių žiūriu į tele- 
foną, bet jis nesuskamba. Na ir bailys. 

Man labai knieti perskaityti, ką apie gaisrą rašo rytiniai laik- 
raščiai, todėl nusiprausęs po'dušu apsirengiu ir tamsos priedango- 
je greitai išeinu. Kelyje į pietus oro uosto link, į „Žaliąją aikštę“, 
kuri jau beveik tapo man namais, mašinų mažai. Pasistatau auto- 
mobilį toje pat vietoje, iš kurios išvažiavau prieš septynias valan- 
das. „Amberio“ klube tamsu ir tylu, aplink prišiukšlinta, mėtosi 
tuščios alaus skardinės. . 

Grakščią nišą greta tos, kurioje, kaip manau, glaudžiasi mano 
kabinetas, išsinuomojusi kresna vokietė, vardu Trudė. Čia ji įsi- 
rengė pigią kavinukę. Su ja susipažinau vakar vakare, atėjęs su- 
valgyti sumuštinio. Ji sakė atidaranti šeštą ir prekiaujanti kava bei 
spurgomis. 

Man įeinant Trudė pilsto kavą. Pasišnekučiuojame, kol ji skru- 
dina man bandelę ir įpila kavos. Prie mažų staliukų jau sėdi koks 
tuzinas lankytojų, taigi Trudė užsiėmusi. Trūksta užkandžių, nes 
spurgų išvežiotojas vėluoja. 

Susirandu laikraštį ir tekant saulei įsitaisau prie lango. Pirma- 
jame puslapyje didžiulė liepsnojančio pono Leiko prekių sandėlio 
nuotrauka. Trumpas straipsnelis pasakoja pastato istoriją, jame ra- 
šoma, kad jis visiškai sunaikintas ir kad pats ponas Leikas pada- 
rytą žalą įvertino trim milijonais dolerių. Cituojami jo Žodžiai: 
„Restauravimas buvo penkerius metus trukęs meilės romanas. Aš 
priblokštas.“ 

Paverk, seni, paverk. Greitai permetęs akimis, žodžio „padegi- 
mas“ neaptinku. Tuomet perskaitau atidžiau. Policija tyli — įvykis 
tiriamas, per anksti spėlioti ir daryti kokias nors išvadas, jokių ko- 
mentarų. Įprastinės farų frazės. 

Nesitikėjau pamatyti savo pavardę tarp galimų įtariamųjų, bet 
nepaisant to jaučiu palengvėjimą. 


Savo kabinete stengiuosi atrodyti užsiėmęs ir galvoju, kaip per 
ateinančias trisdešimt dienų turėčiau sukaupti tūkstantį dolerių, kai 
įvirsta Bruzeris. Per stalą pastumia man popieriaus lapą. Čiumpu jį. 

— Tai policijos raporto kopija, — burbteli jau žengdamas durų 
link. 

— Apie mane? — klausiu apimtas siaubo. 

— Ne, velniai rautų! Apie avariją. Naktį prie Airveiz ir Šelbi 
kampo, vos už kelių kvartalų nuo čia, įvyko avarija. Tikriausiai 
kaltas girtas vairuotojas. Atrodo, kad važiavo degant raudonai švie- 
sai, — stabteli nutvilkydamas mane žvilgsniu. 

— Ar mes atstovaujame vienai iš... 

— Dar ne! Tam tu čia ir esi. Eik ir gauk tą bylą. Patikrink. Gauk 
parašą. Ištirk. Atrodo, gali būti neblogų sužeidimų. 

Jis mane palieka visiškai sutrikusį. Trenkęs durimis išeina, gir- 
džiu, kaip koridoriumi tolsta jo niurzgėjimas. 

Raporte apie įvykį surašyta informacija: vairuotojų ir keleivių pa- 
vardės, adresai, telefono numeriai, sužeidimai, automobiliams pada- 
ryta žala, liudininkų parodymai. Viename brėžinyje parodyta, kaip, 
policininko manymu, viskas įvyko, o kitame - kokioje padėtyje sto- 
vinčius jis rado automobilius. Abu vairuotojai nuvežti į ligoninę, o 
tas, kuris važiavo degant raudonai šviesai, matyt, gėrė. 

Skaityti įdomu, bet ką man daryti toliau? Avarija įvyko vakar 
vakare dešimt minučių po dešimtos, o šįryt raportą apie ją savo 
purvinose rankose jau laiko Bruzeris. Dar kartą perskaitau ir ilgai 
spoksau į jį. 

Beldimas į duris pažadina mane iš sutrikimo. 

— Užeikit, — sakau. 

Girgždėdamos durys lėtai atsidaro ir pro jas kyšteli galvą glež- 
nas mažas žmogelis. 

— Rudis? — ištaria aukštu nervingu balsu. 

— Taip, užeikit. 

Praslydęs pro siaurą tarpelį, tarytum sėlindamas nutipena prie 
kėdės šalia mano darbo stalo. 

— Aš Dekas Šiflitas, — sako jis sėdėdamas, nei ištiesia ranką, 
nei nusišypso. — Bruzeris sakė, kad turite bylą, apie kurią norėtu- 
mėt pasikalbėti, — žvilgteli per petį, lyg kažkas jam iš paskos bį- 
tų įslinkęs į kambarį ir dabar klausytųsi. | 

— Malonu susipažinti, — atsakau. Sunku pasakyti, kiek Dekui 
metų, keturiasdešimt ar penkiasdešimt. Beveik visi plaukai išslin- 
kę, o likusius kelis jis gausiai ištepęs aliejumi ir glotniai prišuka- 
vęs skersai plataus viršugalvio. Kuokšteliai ties ausimis išretėję ir 
pražilę. Nešioja kampuotus akinius metaliniais rėmeliais, kurių stik- 
lai stori ir ganėtinai purvini. Negalėčiau pasakyti, ar jo per didelė 
galva, ar per mažas kūnas, bet viena prie kita tikrai nedera. Kak- 
ta padalyta į du pusrutulius, kuriuos per vidurį skiria gili raukšlė, 
staiga krintanti nosies link. 

Vargšelis Dekas yra vienas negražiausių Žmonių, kokius kada 
nors esu regėjęs. Veide likę paauglystės spuogų pėdsakai. Smak- 
ro beveik nėra. Jam kalbant nosis raukšlėjasi, o viršutinė lūpa pa- 
kyla ir atidengia vienodo dydžio plačius viršutinius dantis. 

Dėmėtų baltų marškinių su dvigubomis kišenėmis apykaklė ap- 
spurusi, 0 prasto raudono kaklaraiščio mazgas didumo sulig ma- 
no kumščiu. 

— Taip, - sakau stengdamasis nežiūrėti į dvi milžiniškas akis, 
tiriančias mane iš už akinių stiklų, — tai draudimo byla. Ar jūs esate 
vienas iš čionykščių etatinių darbuotojų? 

Nosis ir lūpa susiliečia. Blyksteli dantys: 

— Kažkas panašaus. Ne visai. Matai, dar nesu advokatas. Mo- 
kiausi teisės fakultete ir visa kita, bet neišlaikiau advokatūros. 

O, gimininga siela. | 

— Štai kaip, — sakau jam. — O kada baigėte koledžą? 

— Prieš penkerius metus. Matot, man truputį nesiseka su advo- 
katūros egzaminu. Laikiau jį šešis kartus. 

Tai man nelabai įdomu. 

— Oho, — tyliai burbteliu. Tikrai nežinojau, kad advokatūrą ga- 
lima laikyti šitiek kartų. — Gaila. 

— O kada laikote jūs? — klausia, nervingai žvalgydamasis po 
kambarį. Jis sėdi ant pat kėdės kraštelio, lyg pasirengęs bet kurią 
akimirką lėkti. Dešiniosios rankos nykščiu ir rodomuoju pirštu 
timpčioja kairės plaštakos odą. 

— Liepą. Sunkoka, ar ne? 

“ Taip, sakyčiau, sunkoka. Per metus neišlaikiau. Nežinau, ar 
dar kada nors bandysiu. 

— Kur mokėtės? — klausiu, nes jis ima mane labai nervinti. Ne- 
žinau, ar noriu su juo kalbėtis apie Blekų bylą. Koks vaidmuo jo- 
je teks jam? Kokia bus jo dalis? 

— Kalifornijos, - atsako. Niekad nemačiau tokių siaubingų veido 
traukulių. Akys markstosi. Antakiai šokčioja. Dreba lūpos. — Va- 
karinėje. Tuomet buvau vedęs, dirbdavau penkiasdešimt valandų 
per savaitę. Nebuvo laiko mokytis. Baigti prireikė penkerių metų. 

Žmona mane paliko. Persikėlė gyventi kitur, — sakiniams trumpė-- 
jant, jo žodžiai tyla, priversdami mane kelias akimirkas luktelėti. 

— Aha... taip... O kiek laiko dirbate pas Bruzerį? 

— Beveik trejus metus. Jis elgiasi su manimi kaip ir su kitais 
savo darbuotojais. Surandu bylų, parengiu jas, atiduodu jo dalį. Visi 
patenkinti. Paprastai jis man duoda- peržiūrėti draudimo bylas, kai 
gauna. Aštuoniolika metų dirbau „Pasifik Mjučuel“. Nusibodo. 
Įstojau mokytis, — žodžiai vėl išblėsta. 

“ Stebiu ir laukiu. 

— O kas būna, jeigu byla pakliūva į teismą? 

Jis kvailai, kaip juokdarys nusišypso: 

— Na, keletą kartų ir pats esu dalyvavęs. Pagautas dar nebuvau. 
Advokatų tiek daug, kad visų juk nesužiūrėsi. Jeigu byla pakliūva į 
teismą, tai eina Bruzeris. Arba kuris nors kitas darbuotojas. 

— Bruzeris sakė, kad firmoje dirba penki advokatai. 

— Taip. Aš, Bruzeris, Niklas, Tokseris ir Ridžas. Nors firma ne- 
pavadinčiau. Kiekvienas čia kas sau. Pamatysit. Pats ieškosit by- 
lų, klientų ir gausit trečdalį sumos. 

Mane pagauna jo atvirumas, taigi imu spausti: 

— Ar darbuotojams toks susitarimas patinka? 

— Nelygu, ko tu nori, — atsako jis vis gręžiodamasis, lyg Bru-. 
zeris galėtų nugirsti. — Konkurencija didelė. Man tas visai priim- 
tina, dirbdamas be licencijos uždirbu keturiasdešimt tūkstančių per 
metus. Tik niekam nepasakokit. 

Nė nemanau. | 

— O kaip jūs dalyvautumėt toje draudimo byloje? — klausiu jo. 

— O, toje. Bruzeris man sumokės, jeigu bus susitarta. Aš jam 
padedu tvarkyti bylas, esu vienintelis, kuriuo jis pasitiki. Visiems 
kitiems draudžiama prie jo bylų net prisiliesti. Tuos, kurie mėgi- 
no kišti prie jų nagus, jis atleido. O aš nekenksmingas. Niekur iš 
čia nedingsiu, bent jau kol išlaikysiu advokatūrą. 

— O kaip kiti advokatai? 

— Normaliai. Ateina ir vėl išeina. Gerų studentų jis nepriima. 
Ieško jaunų gatvėje. Šie metus ar dvejus padirba, susiranda klien- 
tų, sutarčių, 0 tuomet atidaro savo kontoras. Judėjimas didelis. 

Nereikia nė aiškinti. 

— Galėčiau jus kai ko paklausti? — klausiu pagalvojęs. 

— Žinoma. 

Paduodu jam avarijos raportą. Jis paskubomis permeta jį akimis. 

— Bruzeris davė, taip? 

— Taip, vos prieš kelias minutes. Ko jis iš manęs tikisi? 

— Kad gautumėt bylą. Kad surastumėt tą vyruką, ant kurio už- 
važiavo, išgautumėt jo parašą sutartyje su J. Laimano Stouno fir- 
ma ir sutvarkytumėt bylą. 

— Kaip aš jį surasiu? 

— Na, atrodo, kad jis ligoninėje. Geriausia jų ieškoti ten. 

— Jūs vaikštot po ligonines? 

— Žinoma. Visą laiką. Matot, Bruzeris turi ryšių Meino apylin- 
kės nuovadoje. Labai gerų ryšių, vaikystės draugų. Tokių raportų 
iš jų gauna beveik kiekvieną rytą. Juos išdalija mums ir nori, kad 
gautume bylas. Didelio mokslo čia nereikia. 

— Kurioje ligoninėje? 

Vartydamas dideles apvalias savo akis jis purto galvą: 

— Ir ko gi jus mokė tame koledže? 

— Nedaug, bet tikrai nemokė vaikytis greitosios pagalbos. 

— Tuomet teks kuo greičiau išmokti. Antraip turėsit badauti. 
Žiūrėkit, čia yra sužeistojo vairuotojo namų telefonas. Paskambin- 
kit, pasakykit, kad skambinat ir Memfio priešgaisrinės apsaugos 
departamento gelbėjimo skyriaus ar ką nors panašaus ir kad jums 
reikia pasikalbėti su tuo vairuotoju, kaip ten jo pavardė. Prie tele- 
fono jo nepakvies, nes jis ligoninėje, teisingai? Kokioje ligoninė- 
je? Reikia įvesti į kompiuterį. Jums pasako. Tai visuomet suvei- 
kia. Reikia tik išmonės. Žmonės lengvatikiai. 

Man bloga. 

— O paskui? 

— Paskui einat į ligoninę ir kalbatės. Klausykit, betgi jūs nau- 
jokas. Atsiprašau. Padarom štai kaip. Čiumpam po sumuštinį — su- 
valgysim mašinoje — lekiam į ligoninę ir pasirašom sutartį. 

Visai to nenoriu. Norėčiau išeiti iš čia ir niekuomet nebesugrįžti. 

— Gerai, — sutinku gerokai padvejojęs. 

Jis pašoka: 
— Susitinkam prie durų. Paskambinsiu ir sužinosiu, kokioje li- 
goninėje. 


Šv. Petro labdaros ligoninė, į kurią dažniausiai gabenami nu- 
kentėjusieji avarijose, primena zoologijos sodą. Ji priklauso mies- 
to savivaldybei ir be daugelio kitų dalykų teikia pagalbą daugy- 
bei skurstančių pacientų. 

Dekas ją Žino gerai. Skriejame per miestą aplūžusiu jo mikro- 
autobusiuku, vieninteliu turtu, jam likusiu po skyrybų dėl ilgalai- 
kio piktnaudžiavimo alkoholiu. Dabar jis nebegeria, „Anoniminių 
alkoholikų“ pasididžiavimas, metė ir rūkyti. Tačiau lošti jis mėgs- 
ta, kaip pats rimtu tonu prisipažįsta, ir nerimauja dėl naujų Misi- 
sipės valstijoje dygstančių kazino. 

Buvusi Žmona su dviem vaikais liko gyventi Kalifornijoje. 

Visa tai sužinau per mažiau kaip dešimt minučių, kramtydamas 
karštą sumuštinį. Dekas viena ranka vairuoja, kitoje laiko sumuš- 
tinį, raukosi, tamposi ir kalba taip, kad girdėtų pusė Memfio, lū- 
pų kamputyje prikibęs vištienos salotų gabalėlis. Negaliu Žiūrėti. 

Mašiną pasistatome gydytojams rezervuotoje vietoje, nes De- 
kas turi parkavimo kortelę ir prisistato gydytoju. Matyti, kad sar- 
gybinis jį pažįsta, nes leisdamas įvažiuoti mosteli ranka. 

Dekas vedasi mane tiesiai į registratūrą. Aplink knibždėte knibž- 
da žmonių. Po akimirkos jis jau turi Deno Van Lendelo — mūsų vil- 
ties — palatos numerį. Lekiam prie liftų, vos suspėju su juo. 

— Nesielk, kaip advokatas, — sušnabžda gaudydamas kvapą, ko! 
laukiame seselių būryje. 

Ar galėtų kas nors pagalvoti, kad Dekas advokatas? Tylėdami 
pakylame į aštuntą aukštą ir kartu su kitais išvirstame į koridorių. 
Dekui tai ne pirmiena. 

Jeigu ne didžiulė Deko galva, šluba eisena ir visi kiti į akis 
krentantys jo bruožai, tai niekas mūsų nė nepastebėtų. Einame 
žmonių pilnu koridoriumi, kol prie budinčios seselės staliuko jis 
susikerta su kitu. Dekas puikiai žino, kur yra 886 palata. Pasuka- 

me į kairę, praeiname pro seseles, techninius darbuotojus ir gydy- 
toją, studijuojantį kardiogramą. Prie vienos sienos išrikiuoti neš- 
tuvai be paklodžių. Plytelių grindys susidėvėjusios ir nešvarios. 
Praėję pro ketverias duris kairėje nepasibeldę įeiname į palatą. Joje 
tvyro prieblanda. Vienoje lovoje guli vyras, iki kaklo užklotas pa- 
klode. Mažyčio televizoriaus, šarnyru pritvirtinto virš jo lovos, ek- 
rane jis žiūri kažkokią muilo operą. 

Jis žvilgteli į mus taip, lyg būtume atėję jo inksto. Nekenčiu 
savęs, kad čia atėjau. Mums nerūpi, kad taip šiurkščiai braunamės 
į šių Žmonių asmeninius reikalus. 

Kita vertus, pro Deko akis neprasprūsta niekas. Sunku patikė- 
ti, kad šis begėdiškas apsišaukėlis tai tas pats asmuo, kuris ma- 
žiau kaip prieš valandą įsliūkino į mano kabinetą. Tada jis bijojo 
net savo šešėlio. O dabar tikras narsuolis. 

Žengiame kelis žingsnius link sustumiamos pertvaros. Dekas 
"truputį lukteli, kad įsitikintų, ar pas Deną Van Lendelą nėra lan- 
kytojų. Nieko nėra, taigi Dekas puola. 

— Laba diena, pone Van Lendelai, — sako nuoširdžiai. 

Van Lendelui mažiau kaip trisdešimt, nors jo amžių nustatyti 
sunku, nes visas veidas aptvarstytas. Viena akis ištinusi ir beveik 
visiškai užmerkta, po kita — plėštinė žaizda. Sulaužyta ranka, Čo 
kojos prikabinti svarsčiai. 

Jis nemiega, todėl mums, laimė, nereikia jo liesti ir šaukti. At- 
sistoju kojūgalyje netoli išėjimo, melsdamas Dievą, kad ant slenks- 
čio neišdygtų slaugė, gydytojas arba kas nors iš šeimos narių. 

Dekas palinksta prie jo. 

— Ar mane girdite, pone Van Lendelai? — klausia užjaučiamai, 
kaip kunigas. 

Van Lendelas pripančiotas prie lovos, todėl negali pasijudinti. 
Neabejoju, kad jis norėtų atsisėsti, kai, ką pasitikslinti, bet mes ji 
prirėmėme. Neįsivaizduoju, kokį jis dabar turėtų patirtį šoką. Vie- 
ną akimirką guli sau žvelgdamas į lubas, tikriausiai vis dar jaus- 
damas silpnumą ir skausmą, o kitą — prieš jį išdygsta keisčiausias 
kada nors matytas veidas. 

„Stengdamasis susikoncentruoti jis sumirksi. 

— Kas jūs? — ištaria pro sukąstus dantis. Dantys sukąsti, nes 
veidas sutvarstytas. 

Taip nesąžininga. 

Išgirdęs klausimą Dekas nusišypso blykstelėdamas dantimis: 

— Dekas Šiflitas, Laimano Stouno advokatų kontora, — jis pri- 
sistato taip užtikrintai, lyg privalėtų čia būti. - Jūs dar nesikalbė- 
jote su jokia draudimo kompanija, tiesa? 

Štai taip paprastai Dekas įvardija blogiečius. Žinoma, kad tai ne 
mes. Tai draudėjai. Pasitikėjimą jis įgyja Vienu šuoliu. Mes ir anie. 

— Ne, — iškošia Van Lendelas. | 

— Gerai. Nekalbėkit su jais. Tik ir ieško, kaip apdumti žmonėms 
akis, — sako Dekas dar arčiau prisislinkdamas ir jau pasirengęs kon- 
sultuoti. — Mes peržiūrėjome raportą apie avariją. Aiškus raudonos 
šviesos nepaisymo atvejis. Maždaug po valandos, — sako jis daly- 
kiškai žvilgtelėdamas į laikrodį, — nuvykę į vietą nufotografuosime, 
pasikalbėsime su liudininkais, viskuo pasirūpinsime. Reikia pasku- 
bėti, kol liudininkų nesurado draudimo ekspertai. Jie juos papirki- | 
nėja, kad duotų melagingus parodymus. Turime paskubėti, tačiau 
mums reikia jūsų įgaliojimo. Ar turite advokatą? 

- Sulaikau kvėpavimą. Jeigu Van Lendelas pasakytų, kad jo brolis 
advokatas, tuojau pat sprukčiau pro duris. 
„— Ne, — ištaria jis. 

Dekas pajuto grobį. 

— Na, kaip sakiau, mums reikia paskubėti. Mano firma tvarko 
autoavarijų bylų daugiau negu bet kuri kita Memfyje, laimime di- 
džiules sumas. Draudimo kompanijos mūsų bijo. Neimame nė cen- 
to. Pasiimame tik trečdalį laimėtos kompensacijos. 

Baigdamas kalbėti, iš savo bloknoto vidurio pamažu ima traukti 
sutartį. Ji trumpa — vienas puslapis, trys pastraipos, klientą užka- 
binti to pakanka. Priešais Van Lendelo veidą Dekas ja pamojuoja 
taip, kad šis priverstas ją paimti. Sveikąja ranka laikydamas su- 
tartį mėgina perskaityti. 

Vargšelis. Ką tik išgyveno siaubingiausią savo gyvenime nak- 
tį, laimė, kad liko gyvas, o dabar apsiblaususiomis akimis, svaig- 
damas turi gilintis į juridinį dokumentą ir protingai nuspręsti. 

— Gal galėtumėt palaukti, kol ateis žmona? — beveik maldau- 
jamai klausia jis. 

Nejaugi mus pričiups? Įsitveriu lovos turėklo ir netyčia paju- 
dinu trosą, skriemulys krusteli, timptelėdamas jo koją aukštyn. 

— A-a-a! — sudejuoja jis. 

— Atsiprašau, — greit atitraukiu rankas. 

Dekas pasižiūri į mane, lyg norėtų užmušti, bet atgauna savit- 
vardą. | 

— Kur jūsų žmona? - paklausia. 

— A-a-a! — vėl sudejuoja vargšas vaikinas. 

— Atsiprašau, — pakartoju, nes nieko daugiau neįstengiu. Ma- 
no nervai nebeatlaiko. 

Van Lendelas baugščiai mane stebi. Abi rankas susikišu giliai 
į kišenes. 

— Ji netrukus grįš, — ištaria jis, kiekviename skiemenyje girdė- 
ti skausmas. 

Dekas viskam turi gatavą atsakymą: 

“— Pasikalbėsiu su ja vėliau, savo kabinete. Turėsiu jai daugy- 
bę klausimų, — Dekas po sutartimi mikliai pakiša bloknotą, kad 
būtų patogiau pasirašyti, ir nuima rašiklio dangtelį. 

Kažką sumurmėjęs Van Lendelas ima rašiklį ir išvedžioja savo 
pavardę. Sutartį Dekas įkiša į bloknotą ir naujajam klientui paduo- 
da vizitinę kortelę. Iš jos matyti, kad jis - J. Laimano Stouno fir- 
mos parajuristas. 

— Ir dar pora dalykų, —- sako Dekas autoritetingu tonu, — nesi- 
kalbėkite su niekuo, išskyrus gydytoją. Čia tuoj pradės landžioti 
iš draudimo kompanijų, tikriausiai pasirodys jau šiandien, reika- 
laus pasirašyti visokias formas. Gali pasiūlyti jums net susitarti su 
kaltininku. Nieku gyvu nieko nepasirašinėkite, kol aš neperžiūrė- 
siu. Mano telefono numerį turite. Galite skambinti ištisą parą. Ki- 
toje pusėje užrašytas Rudžio Beiloro, šito vaikino, telefonas. Jam 
taip pat galite skambinti bet kada. Mes kartu vesime jūsų bylą. Tu- 
rite klausimų? 

— Gerai, — sako Dekas, neleidęs jam nė sudejuoti, — rytoj iš 
ryto Rudis jums atneš kai kuriuos dokumentus. Paprašykite, kad 

žmona mums popiet paskambintų. Privalome su ja pasikalbėti, — 
jis patapšnoja per sveikąją Van Lendelo koją. Laikas eiti, kol jis 
dar neapsigalvojo. — Išpešime jums krūvą pinigų, — užtikrina jį 
Dekas. 

Traukdamiesi atbulomis atsisveikiname ir greitai išeiname. Ko- 
ridoriuje Dekas išdidžiai sako: 

— Štai kaip tai daroma, Rudi. Geras pyrago gabalas. 

Išsisukame moters invalido vežimėlyje, palaukiame, kol iš neš- 
tuvų iškels pacientą. Koridoriuje pilna Žmonių. 

— O jeigu jis turėtų advokatą? — klausiu pamažu atgaudamas 
kvapą. 

— Nėra ko prarasti, Rudi. Niekad to nepamiršk. Atėjome čia 
tuščiomis rankomis. Jeigu jis būtų mus išvijęs, ar ką nors praras- 
tume? 

Truputį išdidumo, savigarbos. Jis protauja visiškai logiškai. Nie- 
ko nesakau. Žengiu ilgais, greitais žingsniais, stengdamasis nepa- 
stebėti jo šlubčiojimo. 

— Matai, Rudi, koledže neišmoksi nieko, ką reikia Žinoti. Vien 
knyginės teorijos ir visos tos aukštos materijos apie teisės prakti- 
ką, džentelmeniškumą. Garbingas. pašaukimas, šimtuose puslapių 
surašyta etika. 

— O kuo bloga etika? 

— Tikriausiai niekuo. Neabejoju, kad advokatas dėl savo klien- 
to turi kovoti, nevogti jo pinigų, stengtis nemeluoti, na, esminiai 
dalykai. 

Dekas apie etiką. Mes valandų valandas sprendžiame etines ir 
moralines dilemas, o jis — šmaukšt — ir sutraukė etikos kanoną į 
Tris didžiuosius punktus: kovok dėl kliento, nevok, stenkis neme- 
luoti. 

Staiga pasukame į kairę ir atsiduriame naujesniame koridoriu- 
je. Šv. Petro ligoninėje pilna įvairiausių priestatų. Dekas nusitei- 
kęs pamokymams: 

“-— Bet kaip tik ties tuo, ko nemoko koledže, ir suklumpi. Kad 
ir tas vaikinas palatoje, Van Lendelas. Jaučiau, kad būdamas ten 
nervinaisi. | 


— 

— Taip, iš tikrųjų. 

— O nereikėtų. 

— Betgi siūlytis neetiška. Tai akivaizdūs greitosios pagalbos vai- 
kymasis. 

— Teisingai. Bet argi tai svarbu? Geriau mes negu kas nors ki- 
tas. Patikėk manim, per ateinančias dvidešimt keturias valandas 
Van Lendelą susiras kitas advokatas ir kiš jam pasirašyti sutartį. 
Tiesiog taip daroma ir tiek, Rudi. Konkurencija, rinka. Advokatų 
yra daugybė. 

Lyg to nežinočiau. 

— Ar jis laikysis mūsų? — paklausiu. 

— Tikriausiai. Mums kol kas sekasi. Pačiupome jį laiku. Papras- 
tai tikimybė būna penkiasdešimt procentų, bet kai jie pasirašo virš 
tos punktyrinės eilutės, — aštuoniasdešimt procentų, kad jie mūsų. 
Po poros valandų jam paskambink, pasikalbėk su žmona, pasiū- 
lyk šįvakar su jais susitikti ir aptarti bylą. 

— Aš? 

— Aišku. Nieko sudėtingo. Turiu porą aplankų. Galėsi juos per- 
žiūrėti. Didelio proto nereikia. | 

— Bet aš nežinau... 

— Klausyk, Rudi, nesinervink. Nebijok ligoninės. Dabar“jis mū- 
sų klientas, supratai? Turi teisę jį lankyti, ir niekas nieko negali 
tau padaryti. Niekas tavęs neišvarys. Nurimk. | 


Trečio aukšto užkandinėje geriame kavą iš plastmasinių puode- 
lių. Dekas čia visuomet sėdi todėl, kad kavinukė greta ortopedijos 
skyriaus, be to, po remonto ji atidaryta neseniai, taigi advokatai apie 
ją beveik nežino. Advokatai, sako jis man pusbalsiu, dažniausiai tri- 
nasi ir sužeistuosius medžioja ligoninių kavinėse. Jo balse girdėti pa- 
nieka tokiam elgesiui. Dekas nejaučia, kad šaiposi iš savęs. 

Viena iš mano, kaip jauno J. Laimano Stouno firmos darbuo- 
tojo, pareigų bus ganytis šiose ganyklose. Už dviejų kvartalų yra 
kita, Kemberlendo ligoninė, pirmame aukšte ten yra didelė kavi- 
nė. O VA ligoninėje yra trys kavinės. Aišku, Dekas žino, kur jos, 
ir noriai dalijasi savo Žiniomis. r 

Jis man pataria pradėti nuo Šv. Petro ligoninės, nes traumato- 
loginis skyrius joje didžiausias. Ant servetėlės jis man nubraižo 
kitų karštų taškų planą — pagrindinė kavinė, užkandinė prie gim- 
dyvių skyriaus antrame aukšte, kavinukė pagrindiniame vestibiu- 
lyje. Geriausia naktį, aiškina jis, akimis ieškodamas grobio, nes 
pacientams palatose pasidaro nuobodu, ir jei tik pajėgia, eina už- 
kąsti. Ne taip seniai vienam Bruzerio advokatui pagrindinėje ka- 
vinėje užkibo smarkiai apdegęs vaikis. Po metų byla pasibaigė su- 
sitarimu dėl dviejų milijonų. Bėda ta, kad vaikis Bruzerį atleido 
ir pasisamdė kitą advokatą. 

— Nutrūko, — sako Dekas lyg pralaimėjęs Žvejys. 


Vienuoliktą valandą pasibaigus pakartotinei 
„M*A*S*H“ laidai mis Berdi eina miegoti. Popiet 
ji mane keliskart kvietė žiūrėti televizoriaus, bet 


man vis pasisekdavo rasti tinkamą priežastį. 

Sėdžiu ant savo buto laiptelių ir laukiu, kol jos namuose už- 
ges šviesos. Matau nuo durų prie durų judantį jos siluetą — tikri- 
na spynas, užtraukia užuolaidas. 

Man atrodo, kad seni žmonės pripranta prie savo vienatvės, 
nors niekas nesitiki paskutiniuosius gyvenimo metus likti vienišas, 
toli nuo artimųjų. Neabejoju, kad kai buvo jaunesnė, į ateitį Žžvel- 
gė tikėdama, kad senatvėje bus apsupta vaikaičių. Jos vaikai vi- 
suomet bus netoliese, savo mamą kasdien lankys, atneš gėlių, sau- 
sainių ir dovanėlių. Mis Berdi nemanė, kad senatvėje sename na- 
me liks viena su blėstančiais savo prisiminimais. 

Apie savo vaikus ir.vaikaičius ji beveik nepasakoja. Yra kele- 
tas fotografijų, bet sprendžiant iš drabužių, jos gana senos. Gyve- 
nu čia jau kelios savaitės, bet negirdėjau, kad kas nors iš artimų- 
jų būtų jai skambinęs. į 

Jaučiuosi kaltas, nes šįvakar nesėdėjau su ja, tačiau tam yra 
priežasčių. Ji žiūri vieną kvailą serialą po kito, o aš negaliu jų pa- 
kęsti. Žinau tai, nes ji nuolatos apie juos kalba. Be to, man reikia 
ruoštis advokatūros egzaminui. 

Yra ir kita svari priežastis, kodėl stengiuosi palaikyti atstumą. 
Keletą kartų mis Berdi keistai užsiminė, kad reikėtų perdažyti na- 
mą ir kad baigus kratyti mulčią, galima bus imtis kitų darbų. 

Šiandien parašiau ir išsiunčiau laišką advokatui Atlantoje, pa- 
sirašiau kaip J. Laimano Stouno firmos parajuristas. Noriu dau- 
giau sužinoti apie antrojo mis Berdi vyro Antonio L. Merdino turtą. 
Patyliukais šniukštinėju, bet sekasi nekaip. 

Šviesa jos miegamajame užgęsta. Nulipęs klibančiais laiptais, 
pirštų galais basas per veją nutipenu prie hamako, nepatikimai siū- 
buojančio tarp dviejų nedidelių medžių. Aną vakarą supausi jame 
kokią valandą, ir nieko neatsitiko. Iš hamako pro medžius nuo- 
stabiai gražiai matyti mėnulis. Ramiai sūpuojuosi. Naktis šilta. 

“Vis dar negaliu atsikratyti išgąsčio po to, kas šiandien nutiko, 
kai buvome pas Van Lendelą ligoninėje. Mažiau kaip prieš trejus 
metus įstojau į Teisės koledžą, kupinas kilnių siekių ir vilčių, kad 
vieną dieną advokato licencija man padės nors truputį pataisyti vi- 
suomenę, imsiuos garbingos profesijos, kurioje vadovaujamasi eti- 
kos kanonais, kuriuos palaikyti, kaip maniau, turėtų visi advoka- 
tai. Žinojau, kad pasaulio nepakeisiu, bet svajojau dirbti darbin- 
goje aplinkoje su sąmojingais žmonėmis, kurie laikosi griežtų mo- 
ralės taisyklių. Norėjau daug, dirbti ir tobulėti, patraukdamas prie 
savęs klientus ne gražbylyste, bet savo reputacija. Maniau, kad di- 
dėjant patirčiai ir honorarams galėsiu imtis nepopuliarių bylų ir 
klientų, nereikalaudamas mokesčio. Tokios svajonės — įprastas da- 
lykas pradedantiesiems teisės studentams. 

Kad gautume diplomą, valandų valandas studijuojame, disku- 
tuojame apie etiką. Ji būdavo taip akcentuojama, kad manėme, jog 
advokatai turi uoliai tvirtinti etikos pamatus. Tikrovė mane nuvy- 
lė. Pastarąjį mėnesį į mano svajonių burbulą adatėles laido vienas 
advokatas po kito. Mane pažemino iki ligoninių kavinių brakonie- 
riaus, už tūkstantį žalių per mėnesį. Bloga ir liūdna darosi pagal- 
vojus, kuo aš tapau, stulbinančiu greičiu rituosi žemyn. 

Geriausias mano draugas koledže buvo Kregas Belteris. Dve- 
jus metus gyvenome viename kambaryje. Pernai dalyvavau jo veš- 
tuvėse. Pradėjęs mokytis koledže Kregas turėjo tikslą — vidurinė- 

je mokykloje dėstyti istoriją. Jis buvo labai gabus, koledže moky- 
tis jam buvo per lengva. Ilgai ginčydavomės dėl ateities. Maniau, 
kad jo noras dėstyti istoriją yra tik savęs apgaudinėjimas, o jis pyk- 
davo, kai imdavau lyginti savo būsimą profesiją su jo. Mane vi- 
liojo didelis atlyginimas ir sėkmė. Jį traukė į klasę, kur atlygini- 
mo dydis nuo jo nepriklausytų. 

Gavęs magistro laipsnį Kregas vedė mokyklos mokytoją. Da: 
bar devintokams dėsto istoriją ir visuomenės mokslą. Žmona nėš- 
čia ir moko darželinukus. Jie turi gražų namą užmiestyje su ke- 
liais akrais žemės ir sodeliu. Jie laimingiausi mano pažįstami žmo- 
nės. Bendros jų pajamos tikriausiai neviršija penkiolikos tūkstan- 
čių per metus. 

Tačiau Kregui pinigai nerūpi. Jis daro tai, ką visuomet troško 
daryti. O aš nė nenutuokiu, ką darąs. Kregas dirba didelio dvasi- 
nio pasitenkinimo teikiantį darbą, nes veikia jaunus protus. Jis mato 
savo triūso vaisius, 0 aš rytoj einu į darbą tikėdamasis, kad man 
užkibs koks nors nieko neįtariantis, bėdon įkliuvęs klientas. Jeigu 
advokatų atlyginimas būtų toks kaip mokytojų, tai iš dešimties tei- 
sės koledžų teliktų vienas. 

Viskas pasitaisys. Tačiau kol kas man gresia mažiausiai dvi ne- 
laimės: Pirma, mane gali areštuoti ar kaip nors kitaip pakenkti dėl 
Leiko gaisro, o antra, galiu neišlaikyti advokatūros egzamino. 

“ Galvodamas apie tai, iki vėlyvos nakties supuosi hamake. 


Į darbą Bruzeris atvyksta anksti, jo akys paraudusios, pagirin- 
gas, bet apsivilkęs kaip dera advokatui — brangus vilnonis kostiu- 
mas, krakmolyti balti .medvilniniai marškiniai, šilkinis kaklaraiš- 
tis. Banguojantys jo gaurai šįryt, matyt, gerai ištrinkti. Švarūs, kad 
net Žvilga. 

Jis. rengiasi į teismą ginčyti ikiteisminį prašymą prekybos nar- 
kotikais byloje, labai nervinasi ir blaškosi. Iškviestas į kabinetą sto- 
viu priešais jo stalą ir klausausi nurodymų. 

— Gerai padirbėjot su Van Lendelu, - sako vartydamas popie- 
rius ir aplankus. Dru per ištiestos rankos atstumą laksto jam iš pas- 


166 


kos. Alkanu žvilgsniu ją sekioja rykliai. — Prieš kelias minutes 
kalbėjausi su draudimo kompanija. Kompensacija didelė. Dėl at- 
sakomybės atrodo viskas aišku. Ar smarkiai vaikinas sužeistas? 

Denas Van Lendelas ir jo žmona vakar vakare ligoninėje man 
visą valandą tampė nervus. Jie nori viską žinoti, o svarbiausia — 
kiek jie galėtų gauti. Svarių atsakymų neturėjau, bet išsisukau, pa- 
sinaudodamas juridiniu žargonu. Kol kas jie mūsų. 

— Sulaužyta koja, ranka, šonkauliai, daugybė plėštinių žaizdų. 
Gydytojas sako, kad ligoninėje jį laikys dešimt dienų. 

Tai išgirdęs Bruzeris nusišypso. 

— Laikyk jį. Viską ištirk. Klausyk Deko. Gali būti geras susi- 
tarimas. 

Bruzeriui'tai geras, bet aš nieko iš jo negausiu. Ši byla man 
nebus užskaityta. 

— Policija norėtų gauti tavo parodymus dėl gaisro, — mesteli jis 
siekdamas aplanko. — Vakar su jais kalbėjausi. Jie ateis čia, į kon- 
torą, aš dalyvausiu. 

Jis kalba taip, lyg viskas būtų suplanuota, o aš neturėčiau iš 
ko rinktis. 

— O jeigu su jais nesikalbėsiu? — klausiu. 

— Tada jie tikriausiai tave išsiveš apklausai. Jeigu neturi ko slėp- 
ti, patariu kalbėtis. Aš būsiu greta. Galėsi pasitarti su manimi. Pa- 
sikalbėk su jais, ir jie paliks tave ramybėje. 

— Taigi jie mano, jog, tai padegimas? 

— Turi tam pagrindo. 

— Ko jie nori iš manęs? 

— Kur buvai, ką darei, laikas, vieta, alibi ir panašiai. 

— Negalėsiu į viską atsakyti, bet sakysiu tiesą. 

Bruzeris šypsosi: 

— Tai tiesa tave ir išlaisvins. 

— Galėčiau viską užrašyti. 

— Padarykim tą popiet, antrą valandą. 

Pritardamas linkteliu, bet nieko neatsakau. Keista, atsidūręs to- 
kioje beviltiškoje padėtyje visiškai pasitikiu Bruzeriu, nors kitu at- 
vejų niekad juo nepasitikėčiau. 

— Man reikia laisvo laiko, Bruzeri, —- sakau jam. 

Jo rankos sustingsta ore, žvilgsnį įsmeigia į mane. Kampe ap- 
lankus tvarkanti Dru stabteli ir taip pat pasižiūri į mane. 

— Ką tik pradėjai dirbti, — atsako Bruzeris. 

— Taip, Žinau. Bet advokatūros egzaminas visai čia pat. Nebe- 
turiu kada pasimokyti. 

Jis glosto barzdą, pakreipęs galvą į šoną. Kai Bruzeris geria 
ir linksminasi, jo žvilgsnis aštrus, bet dabar jis veria kiaurai it la- 
zeris. 

— Kiek tau reikia laiko? 

— Na, galėčiau dirbti iki pietų, o paskui, jeigu neturėčiau susi- 
tikimų, nusiplaučiau ir mokyčiausi bibliotekoje. 

Mano pastangos pajuokauti nueina niekais. 

— Galėtum mokytis su Deku, — staiga nusišypsojęs sako Bru- 
zeris. Jis juokauja, todėl kvailai nusijuokiu. — Štai ką tau patar- 
"čiau, — vėl surimtėjęs kalba toliau. — Dirbi iki pietų, paskui pasi- 
imi savo knygas ir sėdi Šv. Petro kavinėje. Mokykis, kiek lenda, 
bet nežiopsok. Aš noriu, kad išlaikytum advokatūrą, bet dabar man 
kur kas labiau rūpi naujos bylos. Pasiimk mobilųjį telefoną, kad 
bet kada galėčiau tave rasti. Sutarta? 

Ir kodėl aš taip elgiuosi? Pliekiu save, kam apskritai užsimi- 
niau apie advokatūrą. 

— Žinoma, - atsakau susiraukęs. 

Vakar naktį hamake galvojau, kad man kaip nors pasiseks iš- 
vengti Šv. Petro ligoninės. Dabar aš perkeliamas į ją dirbti. 


Prašydami leidimo mane apklausti Bruzeriui prisistato tie pa- 
tys du policininkai, kurie lankėsi mano bute. Visi keturi sėdime 
už nedidelio apvalaus stalelio Bruzerio kabineto kampe. Per vi- 
durį padėti du magnetofonai, abu įjungti. 

Netrukus viskas tampa nuobodū. Pasakoju tą patį, ką šitiems 
klounams kalbėjau per pirmą susitikimą. Tikrindami kiekvieną ma- 
no pasakojimo niuansą jie gaišta siaubingai daug laiko. Pasinau- 
dodami visiškai nereikšmingomis smulkmenomis stengiasi priversti 

mane suklysti (atrodo, anąkart sakėt vilkėjęs jūrininko marškiniais, 
o dabar sakot, kad jie buvo mėlyni), bet aš sakau absoliučią tiesą. 
Neturiu ko slėpti ir po valandos jie, atrodo, supranta, kad esu ne 
tas, kurio jiems reikia. | 

Bruzeris suirzta ir keletą kartų liepia jiems paskubėti. Jie jo kurį 
laiko klauso. 'Man tikrai atrodo, kad šie du farai Bruzerio bijo. 

Galiausiai jie išeina ir Bruzeris sako, kad viskas tuo ir baigsis. 
Aš nebesu įtariamasis, jie tik suka uodegą. Iš ryto jis pasikalbė- 
siąs su leitenantu ir mano dosjė bus uždarytas. 

Padėkoju. Jis man paduoda mažytį delne telpantį telefoną: 

— Visą laiką laikyk prie savęs, — paliepia, — ypač kai ruošies 
egzaminui. Man gali tavęs skubiai prireikti. 

Mažasis aparačiukas staiga smarkiai pasunkėja. Per jį būsiu pri- 
rištas prie Bruzerio ištisą parą. 

Jis liepia man grįžti į savo kabinetą. 


Grįžtu į užkandinę prie ortopedijos skyriaus, tvirtai apsispren- 
dęs pasislėpti kampe, mokytis, po ranka turėti tą prakeiktą telefo- 
ną, bet į aplinkinius nekreipti jokio dėmesio. 

Maitina čia neblogai. Po septynerių metų studentiško maisto 
viskas atrodo skanu. Nusiperku sumuštinį su pimento sūriu ir traš- 
kučių. Ant kampinio stalo išsidėstęs studijų medžiagą atsisėdu nu- 
gara į sieną. 

Stebėdamas, kaip užkandžiauja kiti, pirmiausia praryju sumuš- 
tinį. Dauguma lankytojų — medikai: gydytojai — su melsvais, slau- 
gės — su baltais, techninis personalas — su laboratoriniais drabu- 
žiais. Sėdi mažomis grupelėmis, kalbasi apie visokias ligas ir jų 
gydymą, kokių net girdėjęs nesu. Žmonės, kurie turėtų rūpintis 
sveika mityba, patys. maitinasi „bjauriausiais, kokie tik gali būti, pus- 
fabrikačiais. Skrudintos bulvytės, mėsainiai, traškučiai, pica. Ste- 
biu besišnekučiuojančių prie stalelio jaunų gydytojų būrelį ir gal- 
voju, ką jie pamanytų, jeigu žinotų, kad greta jų sėdi advokatas, 
kuris netrukus gaus licenciją ir vieną gražią dieną kuriam nors iš 
jų iškels bylą. | 

Vargu, ar jiems tai rūpi. Turiu tokią pat teisę čia sėdėti, kaip 
ir jie. 

Niekas manęs nepastebi. Retkarčiais su ramentais praklibikš- 
čiuoja arba sanitaro stumiamas kėdėje su ratais praslenka koks nors 
ligonis. Matau pasirengusiu“ puolimui prie staliukų lūkuriuojan- 
čius kitus advokatus. 

Šeštą valandą popiet susimoku už pirmąjį puodelį kavos ir pa- 
sineriu į painų sutarčių ir nekilnojamojo turto kartojimą. Šios dvi 
disciplinos atmintyje atgaivina pirmųjų metų Teisės koledže siau- 
bą. Varausi pirmyn. Šitiek atidėliojau, laiko visai nebeliko. Po va- 
landos atsistoju atsinešti dar vieną puodelį kavos. Lankytojų su- 
mažėjo. Kitoje pusėje pastebiu greta sėdinčias dvi nelaimingo at- 
sitikimo aukas. Abi sugipsuotos, aptvarstytos. Dekas tuoj prie jų 
prisistatytų. Tik ne aš. 

Netrukus didelei savo nuostabai pajuntu, kad man čia patinka. 
Ramu, niekas manęs nepažįsta. Ideali vieta mokytis. Kava neblo- 
ga, pakartotiniai puodeliai už pusę kainos. Esu toli nuo mis Ber- 
di, todėl galiu nebijoti, kad reikės dirbti fizinį darbą. Bosas žino, 
kad aš čia, ir nors turėčiau ieškoti grobio, jis manęs nepatikrins. 
Žinoma, kvotos neturėsiu. Tegul nesitiki, kad per savaitę prirink- 
siu jam N bylų. 

Iš telefono pasigirsta bjaurus pypsėjimas. Tai Bruzeris, tik pa- 
sitikrino. Ką nors turiu? Ne, atsakau žvelgdamas skersai patalpos 
į du nuostabius deliktus ligoninės vežimėliuose, lyginančius savo 
sužeidimų dydį. Bruzeris sako pasikalbėjęs su leitenantu, viskas 
gerai. Jis įsitikinęs, kad jie ieškos kitų įtariamųjų. Laimingos žūk- 
lės, priduria jis juokdamasis ir padeda ragelį. Aišku, važiuoja į „Jo- 
gus“ paūžti su Princu. 

Vėl visą valandą mokausi, tuomet pakylu nuo stalo ir einu pa- 
sikalbėti su Denu Van Lendelu aštuntame aukšte. Jis kenčia 
skausmus, bet kalbasi noriai. Pranešu jam gerą žinią, jog kalbė- 
jomės su kaltojo vairuotojo draudimo kompanija — mūsų laukia 
gražus polisas. Viskas kaip turi būti, aiškinu jam, kartodamas, ką 
anksčiau man sakė Dekas; neabejotina atsakomybė (tikrai vaira- 
vo neblaivus), plataus pobūdžio draudimas ir geri sužalojimai. 

„Geri“ — reiškia, kad kai kurie sutrupinti kaulai gali lengvai pa- 
virsti stebuklinga sąlyga — sužalojimu visam laikui. 
Denas įstengia maloniai nusišypsoti. Jis jau skaičiuoja pinigus. 
Kai ateis laikas raikyti pyragą, jam dar reikės tartis su Bruzeriu. 
Atsisveikinu, pažadėjęs užeiti rytoj. Kadangi man skirta budė- 
ti ligoninėje, galėsiu lankyti visus savo Klientus. Pasikalbėkim apie 
paslaugas! | 


Kai grįžtu į savo kampą, užkandinė vėl pilnutėlė. Ant stalo pa- 
skleistos mano knygos, vienos pavadinimas aiškiai matyti — Elto- 
no „Advokatūros apžvalga“. Jis patraukė būrelio jaunų gydytojų, 
sėdinčių prie gretimo stalelio, dėmesį, todėl kai sėduosi į savo vie- 
tą, jie varsto mane įtariais žvilgsniais. Gydytojai štaiga nutyla, su- 
prantu, kad kalbėjosi apie mane. Jie greitai išeina. Pasiimu dar ka- 
vos ir pasineriu į federalinio teismo procedūrinius stebuklus. 

Lankytojų dar labiau sumažėja. Dabar geriu kavą be kofeino 
ir stebiuosi, kiek daug pervariau per šias keturias valandas. Devy- 
nios keturiasdešimt penkios vėl paskambina Bruzeris. Atrodo, sė- 
di kažkokiame bare. Nori, kad rytoj devintą prisistatyčiau į jo ka- 
binetą aptarti vieną įstatymo punktą, kurio santraukos jam reikės 
mėnesio narkotikų bylai.: Atsakau, kad prisistatysiu. 

Nenorėčiau žinoti, kad mano advokatas įkvėpimo gynybai se- 
imiasi maukdamas striptizo klube. | 

Bet Bruzeris ir yra mano advokatas. 

Dešimtą užkandinėje lieku vienas. Ji atidaryta kiaurą naktį, to- 
dėl kasininkė į mane nekreipia dėmesio. Sėdžiu visa galva pasi- 
nėręs į ikiteisminio nagrinėjimo kalbos stilių, kai staiga išgirstu ty- 
liai nusičiaudint jauną moterį. Pakėlęs akis už dviejų staliukų pa- 
matau ligonę kėdėje su ratais. Ji be manęs vienintelė lankytoja. 
Dešinė koja nuo kelio įtverta ir ištiesta taip, kad apačioje matyti 
išlindęs baltas gipsas. Atrodo, ką tik sugipsuota, kiek galiu spręs- 
ti iš dabartiniu savo karjeros etapu įgytų žinių apie gipsą. 

Ji labai jauna ir labai graži. Kelias akimirkas negaliu atplėšti 
nuo jos akių, paskui vėl nudelbiu nosį į užrašus. Po kiek laiko vėl 
įsispoksau į ją. Tamsūs plaukai laisvai atmesti atgal krinta už kaklo. 

Akys rudos, atrodo drėgnos. Ryškūs veido bruožai stulbinančiai 
patrauklūs nepaisant mėlynės ant kairio skruosto. Bjauri mėlynė, 
tokia paprastai lieka nuo kumščio. Su baltais ligoninės marškiniais 
ji atrodo nepaprastai trapi. | 

Senukas rausvu švarku, vienas iš daugelio gailestingųjų Šv. Pet- 
ro ligoninės savanorių, atsargiai pastato prieš ją stiklinę apelsinų 
sulčių. 

— Prašau, Keli, — sako jis kaip mylintis senelis. 

— Ačiū, — padėkoja ji šyptelėdama. 

— Sakei, po pusvalandžio? — paklausia jis. 

Ji linkteli ir prikanda apatinę lūpą: 

— Po pusvalandžio. 

— Norėtum dar ko nors? 

— Ne, nieko. Ačiū. 

Jis patapšnoja jai per petį ir išeina. 

Liekame vieni. Stengiuosi nespoksoti, bet tiesiog neįmanoma. 
Žiūriu nuleidęs akis į savo knygas tol, kol galiu ištverti, tuomet pa- 
mažu keliu žvilgsnį aukštyn, kol pamatau ją. Ji į mane nežiūri, be- 
veik stačiu kampu nukreipusi žvilgsnį į šalį. Kai pakelia stiklinę su 
sultimis, pamatau, kad abu jos riešai sutvarstyti. Ji manęs dar nema- 
to. Staiga suprantu, kad ji nieko aplink nematytų, net jei užkandinė 
būtų pilna žmonių. Keli užsidariusi savame mažame pasaulėlyje. 

„Atrodo, sulaužyta čiurna. Be to, dar mėlynė ant skruosto — De- 
kas iškart įvertintų kaip daugybinį sužalojimą, nors plėštinių žaiz- 
dų nematyti. Neaišku tik dėl riešų. Kad ir kokia ji graži, bet man 
nekyla pagunda su ja išmėginti išmoktų ligonių užkabinėjimo me- 
todų. Atrodo labai nuliūdusi, nenoriu dar labiau aitrinti jai širdies. 
Ant bevardžio kairės rankos piršto mūvi siaurutį vestuvinį žiedą. 
Jai ne daugiau aštuoniolikos. 

Mėginu sutelkti dėmesį į teisę ir kokias penkias minutes man 
tai sekasi, bet pamatau, kad popierine nosinaite ji šluostosi akis. 
Skruostais ritasi ašaros, galvą kiek pakreipusi į dešinę. Tyliai 
šniurkščioja. 

Staiga suvokiu, kad ji verkia visai ne dėl to, kad skaudėtų lū- 
žusią čiurną. Jos srūva ne dėl kūno žaizdų. 

Pabunda skurdi advokato vaizduotė. Tikriausiai įvyko avarija, 
jos vyras žuvo, o ji sužeista. Per jauna, kad turėtų vaikų, tėvai gy- 
vena toli, o ji čia sėdi ir aprauda žuvusį vyrą. Būtų šauni byla. 

Atsikratau šių siaubingų minčių ir vėl mėginu sutelkti dėmesį į 
knygą. Ji vis šniurkščioja ir tyliai verkia. Užeina keletas lankytojų, 
bet vėl greit išeina; nei prie Keli, nei prie mano staliukų niekas ne- 
sisėda. Išgeriu kavą, tyliai pakylu nuo kėdės ir einu prie prekystalio. 
Žvilgteliu į ją, ji - į mane, ilgą akimirką mūsų žvilgsniai susitinka 
ir vos neparvirstu užkliuvęs už metalinės kėdės. Kai moku už kavą, 
rankos truputį virpa. Giliai įkvepiu ir stabteliu prie jos staliuko. 

Ji lėtai pakelia savo gražias drėgnas akis. Nurijęs gerklę gniau- 
žiantį tumulą sakau: 

— Klausykit, nemėgstu kištis į kitų reikalus, bet gal galėčiau 
kuo nors padėti? Ar jums labai skauda? — klausdamas linkteliu gal- 
va į įtvarą. | 

— Ne, — vos girdimai atsako ji ir kerinčiai šypteli, — bet ačiū. 

— Aišku, — sakau. Žiūriu į savo stalą mažiau kaip už dvide- 
šimties pėdų nuo jos. — Aš sėdžiu ten, ruošiuosi advokatūros eg- 
zaminui, jeigu ko prireiktų, — gūžteliu pečiais lyg nežinodamas ką 
daryti, bet, matot, esu toks nuostabiai atidus gvėra, taigi prašau 
man atleisti, jeigu paaitrinau jūsų skausmą. Bet man ne vis tiek. 
Galite į mane kreiptis. 

* Ačiū, — pakartoja ji. 

Leidęs suprasti, kad esu pusiau pripažintas, studijuojantis sto- 

ras knygas ir netrukus stosiantis į kilnios profesijos gretas asmuo, 
vėl: sėduosi į savo kėdę. Žinoma, ji-truputį susidomėjo. Pamiršęs 
jos sielvartą pasineriu į mokslą. 
“ Slenka minutės. Versdamas puslapį žvilgteliu į ją. Ji žiūri į ma- 
ne, širdis ima tankiau plakti. Stengiuosi nekreipti į ją dėmesio, kiek 
tik galiu ištverti, tuomet pakeliu akis. Ji vėl giliai paskendusi sa- 
vo skausme. Gniaužo nosinaitę. Skruostais rieda ašaros. 

Mano širdis plyšta iš skausmo, kai matau tokią jos kančią. No- 
rėčiau prie jos atsisėsti, galbūt apkabinti ir viską išklausinėti. Jei- 
gu ji ištekėjusi, tai kurgi, po velnių, jos vyras? Ji žvilgteli mano 
pusėn, bet, atrodo, manęs nemato. 

Jos palydovas rausvu švarku išdygsta lygiai pusę dešimtos ir 
ji mėgina greitai susivaldyti. Jis švelniai paglosto jai galvą, pasa- 
ko kažką paguodžiančio, tik nenugirstu ką, ir švelniai apsuka jos 
kėdę. Išvažiuodama ji žvelgia į mane ir ilgai, ašaringai šypsosi. 

Man knieti sekti iš paskos ir sužinoti palatos numerį, bet susi- 
valdau. Pamanau, jog vėliau galėsiu susirasti tą senuką rausvu švar- 
ku ir smulkiai jį išklausinėti. Tačiau jo nesusirandu. Stengiuosi apie 
ją negalvoti. Ji dar visai vaikas. 


Kitą vakarą vėl įsitaisau prie to paties stalelio. Klausausi tų pa- 
čių nenutylančių, kažkur skubančių žmonių kalbų. Aplankau Van: 
Lendelus, atremiu nesibaigiančius jų klausimus. Stebiu, kaip šia- 
me drumstame vandenyje nardo kiti rykliai, ir nekreipiu dėmesio 
į tris akivaizdžius klientus, kurie tik ir laukia, kad juos apmautų. 
Mokausi ištisas valandas. Dėmesys aštrus, niekuomet dar nejau- 
čiau tokios stiprios motyvacijos. 

„ Tačiau stebiu laikrodį. Artėjant dešimtai netekęs kantrybės imu 
žvalgytis aplink. Stengiuosi išlikti ramus, bet pašoku kiekvienąkart, 
kai pro duris užeina koks nors lankytojas. Prie vieno stalelio val- 
go dvi slaugės, prie kito — vienišas techninis darbuotojas skaito 
knygą. 

Ji įrieda penkios po dešimtos, lydima to paties pagyvenusio vy- 
riškio, atsargiai stumiančio ją prie jos pageidaujamo staliuko. Iš- 
sirenka tą patį staliuką, prie kurio sėdėjo vakar, šypsosi man, kol 
senukas pastato jos kėdę taip, kad jai būtų patogu. 

— Apelsinų sulčių, — sako ji. Plaukai vėl atmesti atgal, bet jei- 
gu neklystu, ji truputį pasidažiusi blakstienas ir paryškinusi akių 
liniją. Šviesiai pasirausvinusi lūpas. Efektas stulbinantis. Vakar va- 
kare nesuvokiau, kad jos veidas visiškai be makiažo. Šįvakar tru- 
putį pasidažiusi ji ypač graži. Akys skaidrios, švytinčios, liūdesio 
jose nebematyti. 

Jis pastato priešais ją apelsinų sultis ir sako lygiai tą patį, ką 
sakė vakar: 

— Prašau, Keli. Sakei, po pusvalandžio? 

— Po keturiasdešimties minučių, — atsako ji. 

— Kaip nori, — sako jis ir lengva eisena pasitraukia šalin. 

Gurkšnodama sultis tuščiu žvilgsniu žiūri į stalo paviršių. Šian- 
dien visą dieną galvojau apie Keli ir sudariau veiksmų planą. Ke- 
lias minutes deduosi taip įnikęs į Eltono „Advokatūros apžvalgą“, 
kad jos nepastebiu, tuomet lėtai atsistoju — laikas išgerti kavos. 

Stabtelėjęs prie jos stalelio sakau: 

— Šįvakar atrodote kur kas geriau. 

Ji tikėjosi, kad kažką panašaus pasakysiu. 

— Aš ir jaučiuosi geriau, — sako ji šypsodamasi ir parodyda- 
ma tobulus dantis. Nepaprastai gražus veidas, net ir su ta šlykš- 
čia mėlyne. 

— Ar galėčiau kuo nors pavaišinti? 

— Norėčiau koka kolos. Sultys per karčios. 

. — Gerai, - sakau ir nueinu apimtas neapsakomo džiaugsmo. Prie 
savitarnos aparato paruošiu dvi dideles. gavaus gėrimo porcijas, su- 
simoku ir atnešu prie jos stalelio. Žiūriu į tuščią kėdę priešais ją, 
lyg būčiau visiškai sutrikęs. 

— Prašau sėstis, — pasiūlo ji. 

— Galima? 

— Prašau. Nusibodo kalbėtis su slaugėmis. 

Atsisėdu ir pasiremiu alkūnėmis. 

— Mano pavardė Rudis Beiloras, - prisistatau, — o jūs Keli... 

— Keli Riker. Malonu susipažinti. 

— Man taip pat. 

Ji patraukli iš už dvidešimties pėdų, bet dabar, kai nesivaržy- 
damas žvelgiu į ją iš keturių pėdų nuotolio, atrodo dar patrauk- 
lesnė. Jos rusvose akyse spingsi žaisminga kibirkštėlė. Nepapras- 
tas grožis. | | | 

— Atsiprašau, kad vakar jums sutrukdžiau, — sakau stengdama- 
sis palaikyti pokalbį. Daug ko norėčiau jos paklausti. 

— Jūs man nesutrukdėte. Atsiprašau už vakarykštį savo spek- 
taklį. 

— Kodėl čia užsukate? — klausiu, lyg būčiau vietinis, o ji atvy- 
kėlė. 

— Noriu ištrūkti iš palatos. O jūs? 

— Ruošiuosi advokatūros egzaminui, čia labai ramu. 

— Vadinasi, būsite advokatas? 

— Taip. Prieš keletą savaičių baigiau Teisės koledžą, turiu vie- 
tą vienoje firmoje. Kai tik išlaikysiu advokatūrą, galėsiu pradėti 
dirbti. 

Ji geria per šiaudelį, krustelėjusi kėdėje, truputį susiraukia. 

— Smarkiai susižeidėt? — klausiu linktelėdamas į koją. 

— Čiurną. Įdėjo strypą. 

— Kaip tai nutiko? — natūraliai kyla klausimas, maniau, kad at- 
sakyti jai nebus sunku. 

Bet ne. Ji dvejoja, akys staiga sudrėksta. 

— Nelaimingas atsitikimas buityje, — atsako, lyg būtų repetavu- 
si šį miglotą paaiškinimą. 

Ką, po velnių, tai reiškia? Nelaimingas atsitikimas buityje? Ar 
ji nukrito nuo laiptų? 

— O, — sakau, lyg man būtų visiškai aišku. Nerimauju dėl rie- 
šų, nes jie ne sugipsuoti, bet sutvarstyti. Neatrodo, kad būtų su- 
laužyti arba patemptos sausgyslės. Tikriausiai supjaustyti. 

— Ilga istorija, - sumurma ji gurkšnodama koka kolą ir nusuka 
žvilgsnį. 

— Ar seniai čia pakliuvote? — klausinėju toliau. 

— Prieš porą dienų. Reikia palaukti ir pasižiūrėti, ar strypas įau- 
go tiesiai. Jeigu ne, tai vėl operuos, - ji nutyla ir žaidžia su šiau- 
deliu. — Ar čia tinkama vieta mokytis? — paklausia netrukus. 

— Nelabai. Bet rami. Daug kavos. Dirba visa naktį. Jūs su ves- 
tuviniu žiedu, — šitas faktas labiau nei bet kas kitas neduoda man 
ramybės. 

Ji žiūri, lyg būtų pamiršusi, jog vis dar mūvi žiedą. 

— Taip, — sako ir įsistebeilija į šiaudėlį. Tik vestuvinis žiedas, 
Jokio kito su deimančiuku. 

— Tai kurgi jūsų vyras? 

— Jūs per daug klausinėjate. 

— Aš advokatas arba beveik advokatas. Mus šito moko. 

— Kam jums tai Žinoti? 

— Kadangi keista, jog ligoninėje esate viena, smarkiai susižei- 
dusi, o jo šalia nėra. 

— Jis buvo užėjęs. 

— Dabar atsives vaikus? 

— Vaikų neturime. O jūs? 

— Ne. Nei žmonos, nei vaikų. 

— Kiek jums metų? 

— Jūs per daug klausinėjate, — sakau šypsodamasis. Jos akys 
kibirkščiuoja. — Dvidešimt. penkeri. O jums? 

Ji akimirką pagalvoja. | 

— Devyniolika. 

— Jauna ištekėjote. 

— Reikėjo. 

— O, atsiprašau. 

— Nieko. Pastojau, kai man buvo vos aštuoniolika, netrukus i1š- 
tekėjau, o praėjus savaitei po vestuvių persileidau ir nuo to laiko 
gyvenimas ritasi žemyn. Štai, patenkinau jūsų smalsumą? 

— Ne. Taip. Atsiprašau. Apie ką norėtumėt pasikalbėti? 

— Apie koledžą. Kuriame koledže mokėtės? 

— Ostin Pei. Baigiau Memfio universiteto Teisės koledžą. | 

— Visuomet norėjau mokytis koledže, bet nepavyko. Ar jūs iš 
Memfio? 

— Čia gimiau, bet užaugau Noksvilyje. O jūs? 

— Aš iš mažo miestelio valanda kelio nuo čia. Persikėlėme čia, 
kai pastojau. Tėvai jautėsi pažeminti. Jo tėvai padugnės. Reikėjo 
išvažiuoti. | 

Po visu tuo slypi kažkokios šeimyninės problemos, nenorėčiau 
į jas gilintis. Ji dukart užsiminė apie nėštumą, ir abu kartus šios 
temos išvengiau. Tačiau ji jaučiasi vieniša ir nori pasipasakoti. 

— Taigi persikėlėte į Memfį? 

— Pabėgome į Memfį, dėl šventos ramybės susituokėme, su vi- 
somis ceremonijomis, o paskui netekau kūdikio. 

— Kuo dirba jūsų vyras? 

— Autokrautuvo vairuotoju. Daug geria. Jis žlugęs sportininkas, 
svajojantis žaisti pagrindinėje beisbolo lygoje. 

Šito jos neklausiau. Paaiškėja, kad jis buvo atletiškiausias mo- 
kyklos sportininkas, o ji — gražiausia aistruolė; tobula amerikiečių 
porelė, gražuolis ir gražuolė, atletas ir nimfa, kol viena naktį pa- 
miršo apie prezervatyvą ir įkliuvo. Bėda. Kažkodėl jie nuspren- 
džia nenutraukti nėštumo — gal baigs mokyklą, o gal ir ne. Paže- 
minti -jie bėga iš provincijos pasislėpti didmiesčio šurmulyje. Po 
persileidimo romantiški jausmai išblėsta ir ji susiduria su gyveni- 
mo realybe. | 

Jis vis dar svajoja apie didžiųjų lygų šlovę ir turtus. Ji ilgisi 
taip neseniai prarastų nerūpestingų dienų ir svajoja apie koledžą, 
kurio niekuomet nebepamatys. 

— Atsiprašau, — sako ji. — Nereikėjo viso to pasakoti. 

— Jūs dar pakankamai jauna ir galėtumėte mokytis koledže, — 
sakau. 

Ji prunkšteli iš mano optimizmo, tarytum seniai būtų palaido- 
jusi savo svajonę. 

— Aš net vidurinės nebaigiau. 

Ir ką gi man dabar sakyti? Gal kokią banalybę, kad gali mo- 
kytis vakarinėje, pavyks, jei tikrai norės... 

— Dirbate? — paklausiu. 

— Kai gaunu darbo. Kokios srities advokatas norite būti? 

— Mėgstu darbą teismuose. Norėčiau padaryti karjerą teismo sa- 
lėse. 

— Gindamas nusikaltėlius? 

— Galbūt. Jie taip pat turi teisę gintis. 

— Žudikus? 

— Taip, bet dauguma jų negali mokėti asmeniniam advokatui 
už paslaugas. 

— Prievartautojus ir vaikų tvirkintojus? 

Susiraukiu ir akimirką patyliu. 

— Ne. 

— Vyrus, kurie muša savo žmonas? 

— Ne, niekuomet, - kalbu rimtai, be to, jos sužalojimai ima man 
kelti įtarimą: Ji pritaria mano klientų pasirinkimui. 

— Dirbti su nusikaltėliais mažai kas imasi, — paaiškinu. — Aš 
tikriausiai daugiau dalyvausiu civilinėse bylose. 

— leškiniai ir panašiai. | 

— Taip, būtėnt. Ne kriminalinės bylos. 

— Skyrybos? 

— Jų vengčiau.: Nemalonus darbas. 

Ji labai stengiasi kreipti pokalbį apie mane, nukreipti jį nuo sa- 
vo praeities ir, aišku, dabarties. Aš nesipriešinu. Staiga gali ištrykšti 
ašaros, 0 aš nenoriu, kad pokalbis nutrūktų. Noriu, kad jis tęstųsi 
ilgai. 

Ji klausinėja apie koledžą — kaip aš ten mokiausi, linksminau- 
si, apie brolijas, gyvenimą bendrabutyje, egzaminus, profesijas, ke- 
liones. Ji mačiusi daugybę filmų, iš kurių susidarė romantišką nuo- 
stabiai koledže praleistų ketverių metų paveikslą, kaip rudenį kie- 
me ima gelsti ir rausti lapai, kaip megztiniais vilkintys studentai 
palaiko savo futbolo komandą, kaip čia užsimezgusi draugystė 
trunka visą gyvenimą. Šis vargšas vaikelis nesugebėjo išsilaikyti 
provincijoje, bet turi nuostabių svajonių. Jos gramatika taisyklin- 
ga, Žodynas už manąjį turtingesnis. Ji nenoriai prisipažįsta, kad 
baigdama mokyklą pagal pažangumą būtų buvusi pirmoji arba ant- 
roji, jeigu ne ta paaugliška meilė su Klifu, ponu Rikeriu. 

Be didelių pastangų nupiešiu jai savo studentišką gyvenimą, 
+ praleisdamas tokius esminius dalykus kaip darbas keturiasdešimt 
valandų per savaitę išvežiojant picas, kad kaip nors susimokėčiau 
už mokslą. | 

Ji klausinėja apie mano firmą, bet man įpusėjus kurti J. Lai- 
mano firmos įvaizdį, už dviejų staliukų supypsi telefonas. Atsipra- 
šau jos, sakydamas, kad tikriausiai skambina iš biuro. 

Tai Bruzeris iš „Jogų“, girtas, su Princu. Jie džiūgauja, kad sė- 
džiu kur sėdėjęs, kai jie tuo metu geria ir lažinasi visose varžybo- 
se, kurias rodo ESPN. Fone girdėti triukšmas. 

— Kaip žvejyba? — rėkia Bruzeris į ragelį. 

Nusišypsau Keli, kuriai šis skambutis neabejotinai daro didelį 
įspūdį, ir kiek galėdamas tyliau aiškinu, kad kaip tik šią akimirką 
„kalbėjausi su galimu klientu. Bruzeris žvengia, tuomet perduoda ra- 
gelį Prinčui, kuris už jį dar girtesnis. Jis papasakoja nevykusį anek- 
"dotą apie advokatą, kažką apie greitosios pagalbos vaikymąsi, pas- 
„kui pradeda kalbą tema „Aš juk tau sakiau“, apie tai, kad Bruzeris 
išmokys mane geriau negu penkiasdešimt profesorių. Pokalbis ųž- 
trunka, duryse išdygsta Keli pagalbininkas ir išveža ją į palatą. 

Žengiu keletą žingsnių link jos staliuko ir delnu pridengęs ra- 
gelį sakau: | 

— Malonu buvo su jumis susipažinti. 

Šypsodamasi atsako: 

— Ačiū už gėrimą ir pokalbį. 

— Rytoj vakare? — klausiu, 0 į ausį man spiegia Princas. 

— Galbūt, — ji man nusišypso taip, kad ima virpėti keliai. 

Matyt, jos palydovas rausvu švarku čia jau kurį laiką sukiojo- 
si ir pastebėjo apsukrų vertelgą. Susiraukęs jis dėbteli į mane ir 
skubiai ją išveža. Keli sugrįš. 

Spustelėjęs mygtuką nutraukiu Princą pusėj sakinio. Jeigu vėl 
skambins, neatsiliepsiu. Jeigu jie tą prisimins vėliau, o tuo aš la- 


bai abejoju, viską suversiu ,„Soni“ aparatui. 

1 5 tis telefonų su bevardžiais informatoriais reikia iš- 

i kapstyti purvo. Apie Keli ir Klifą Rikerius pasakau * 
jam tik faktus, o mažiau kaip po valandos jis jau įslenka į mano 
kabinetą išdidžiai šypsodamasis. 

Skaito iš užrašų: 

— Keli Riker atvežta į Šv. Petro ligoninę prieš tris dienas, vi- 
durnaktį, turėčiau pridurti, su daugybiniais sužalojimais. Policiją į 
namus iškvietė nenustatyti kaimynai ir pranešė apie smarkų šei- 
myninį kivirčą. Polieininkai rado ją žiauriai sumuštą, gulinčią sve- 
tainėje ant sofos. Klifas Rikeris buvo aiškiai girtas, labai susijau- 
dinęs ir iš pradžių mėgino pavaišinti policininkus tuo, Kuo vaiši- 


Dekas mėgsta iššūkius, ypač kai patyliukais kalban- 

no savo žmoną. Rankose jis turėjo aliumininę beisbolo lazdą — ne- 
abejotinai nusikaltimo įrankį. Jis buvo greitai numalšintas, suim- 
tas, apkaltintas užpuolimu ir išvežtas. Ją greitoji nuvežė į ligoni- 
nę. Tuo klausimu policijai ji parašė trumpą pareiškimą, kad jis po 
beisbolo rungtynių grįžo girtas, dėl kažkokio menkniekio jie susi- 
ginčijo, susimušė, nugalėjo jis. Ji teigė, jog jis dukart smogė jai 
beisbolo lazda per kulkšnį ir dukart — kumščiu į veidą. 

Negalėjau užmigti, vis galvojau apie Keli Riker, jos rudas akis, 
įdegusias kojas. Man darosi bloga vien nuo minties, kad vyras ją 
galėjo taip žiauriai užpulti. Dekas stebi mano reakciją, todėl sten- 
giuosi neišsiduoti. 

— Jos riešai sutvarstyti, — sakau jam, ir Dekas išdidžiai perver- 
čia puslapį. Memfio priešgaisrinės apsaugos gelbėjimo tarnybos ap- 
lanke jis turi paslėpęs dar vieną raportą, gautą iš kito šaltinio. 

— Dėl riešų nelabai aišku. Prispaudęs riešus prie grindų, prie- 
varta bandė su ja santykiauti. Matyt, nebuvo reikiamai nusiteikęs, 
tikriausiai išgėrė per daug alaus. Policininkai ją rado nuogą, užsi- 
klojusią tik apklotu. Pabėgti ji negalėjo dėl sulaužytos kulkšnies. 

— O kaip jis? 

— Naktį praleido kalėjime. Šeima sumokėjo užstatą. Teismas pe 
savaitės, bet jam nieko nebus. 

— Kodėl? 

— Daug šansų, kad ji atsiims kaltinimą, jie pasibučiuos, susi- 
taikys, o ji kentės, kol tai vėl nepasikartos. 

— Iš kur Žinai... 

— Nes taip buvo ir anksčiau. Prieš aštuonis mėnesius taip pat 
buvo iškviesta policija, tokios pat muštynės, tik tąkart jai pasise- 
kė. Atsipirko keliomis mėlynėmis. Matyt, po ranka nepasitaikė laz- 
dos: Policininkai juos išskyrė, paauklėjo, juk jie dar vaikai, jau- 
navedžiai, tie pasibučiavo ir susitaikė. Paskui, po trijų mėnesiu jis 
ją primuša lazda, savaitę ji išguli Šv. Petro ligoninėje dėl sulau- 
žytų šonkaulių. Įvykis perduodamas Memfio policijos departamento 
Smurto buityje skyriui, reikalaujama griežtos bausmės. Bet ji my- 
li savo vyrelį ir vėl atsisako liudyti. Kaltinimai atmetami. Ir šitaip 
visą laiką. 

Kurį laiką niekaip to nesuvirškinu. Įtariau nemalonumus namuo- 
se, bet tik ne tokį siaubą. Kaip gali vyras beisbolo lazda mušti savo 
žmoną? Kaip Klifas Rikeris galėjo daužyti tokį gražų veidą? 

— Šitaip visą laiką, — pakartoja Dekas, lyg skaitytų mano 
mintis. 

— Dar kas nors yra? — paklausiu jo. 

— Ne. Tik per daug arti nelįsk. 

— Ačiū, — sakau jam jausdamas svaigulį ir silpnumą, — ačiū. 

Jis atsistoja: 

— Nėra už ką. 

Egzaminui- Bukeris ruošėsi daugiau negu aš. Kienuostabu, kad 
jis dėl manęs nerimauja. Šiandien popiet Šenklio firmos pasitari- 
mų kambaryje jis suplanavo visos medžiagos peržiūrėjimą ir pa- 
kartojimą. 

Atvažiuoju, kaip liepė Bukeris, tuoj po vidurdienio. Patalpos 
šiuolaikiškos, visi užsiėmę, bet keistai krinta į akis tai, jog, visi čia 
juodaodžiai. Per pastarąjį mėnesį mačiau pakankamai daug juridi- 
nių firmų, tačiau prisimenu tik vieną juodaodę sekretorę, o iš ad- 
vokatų — nė vieno. Cia nematyti nė vieno balto veido. 

Bukeris viską greitai man aprodo. Nors dabar pietų pertrauka, 
bet darbas verda. Spausdintuvai, kopijavimo aparatai, faksai, tele- 
fonai, žmonių balsai koridoriuose susilieja į vientisą gaudesį. Sek- 
retorės paskubomis užkandžiauja darbo vietose, stalai užversti krū- 
vomis neatidėliotinų darbų. Advokatai ir asistentai gana malonūs, 
bet visi kažkur skuba. Visi turi griežtai laikytis aprangos taisyk- 
lių — vyrai su tamsiais kostiumais ir baltais marškiniais, moterys 
su vienspalvėmis suknelėmis — jokių ryškių spalvų, jokių kelnių. 

Prieš akis prabėga J. Laimano Stouno firmos vaizdai, bet veju 
juos šalin. 

Bukeris aiškina, jog Marvinas Šenklis vadovauja griežtai. Griež- 
to stiliaus apranga, visais atžvilgiais jis elgiasi profesionaliai ir lai- 
kosi pašėlusio darbo grafiko. To paties reikalauja iš partnerių ir 
viso personalo. 

Pasitarimų kambarys įrengtas tyliame kampe. Aš atsakingas už 
priešpiečius, taigi išvynioju iš „Jogų“ atsineštus sumuštinius. Ga- 
vau nemokamai. Penkias minutes šnekučiuojamės, daugiausiai apie 
šeimą ir koledžo draugus. Bukeris truputį paklausinėja apie mano 
darbą, bet supratingai vengia per daug gilintis. Aš jam jau viską 
papasakojau. Beveik viską. Nenorėčiau, kad jis žinotų apie naują- 
jį mano avanpostą ligoninėje ir ką aš ten veikiu. 

Bukeris tapo pasiutusiai tikru advokatu! Praėjus šnekoms skir- 
tam laikui žvilgteli į laikrodį, ir pradeda tą puikią popietę, kurią 
jis mums suplanavo. Šešias valandas dirbame beveik be pertrau- 
kos, retkarčiais: nueiname į poilsio kambarį išgerti kavos, — lygiai “ 
šeštą valandą ime iš čia nešdintis, nes patalpą užsisakė kiti. 

Nuo dvyliktos penkiolika iki pirmos trisdešimt pakartojame fe- 
deralinių pajamų apmokestinimą. Daugiausia kalba Bukeris, nes 
mokesčius jis visuomet išmanė geriau. Kartojame advokatūros eg- 
zamino medžiagos apžvalgą, mokesčiai tokie pat sunkiai supran- 
tami, kokie buvo ir pernai rudenį. 

Pirmą trisdešimt jis man leidžia poilsio kambaryje išgerti ka- 
vos, o paskui iki antros trisdešimt iniciatyvą perimu aš, kartojame 
federalines liudijimo taisykles. Tikrai „įdomus“ dalykas. Bukerio 
energija užkrečianti ir tos nuobodžios medžiagos kartojimą žaibiš- 
kai užbaigiame. - Ža 

Advokatūros egzamino neišlaikymas kiekvienam Žkinam teisi- 
ninkui reiškia košmarą, bet Bukeriui, jaučiu, tai būtų tikra katast- 
rofa. Atvirai kalbant, man tai nebūtų pasaulio pabaiga. Aplamdy- 
tų savimeilę, bet atsigaučiau. Daugiau pasimokyčiau ir po pusės 
metų vėl laikyčiau. Bruzeriui tai būtų nė motais, svarbu tik, kad 
kas mėnesį jam pristatyčiau po keletą klientų. Pakaktų vienos ge- 
ros bylos, ir Bruzeris neklausinėtų apie jokį egzaminą. 

Tačiau Bukeris gali turėti nemalonumų. Jeigu jis iš pirmo kar- 
to neišlaikytų, Marvinas Šenklis smarkiai apkartintų jo gyvenimą. 
Jeigu neišlaikytų ir antrą kartą, tikriausiai netektų darbo. 

Lygiai antrą trisdešimt į pasitarimų kambarį įeina Marvinas Šen- 
klis. Bukeris mus supažindina. Įžengęs į penktą dešimtį, labai sper- 

tiškas, tvarkingas. Smilkiniuose plaukai šiek tiek žilstelėję. Balsas 
švelnus, bet žvilgsnis kietas. Atrodo, kad Marvinas. Šenklis mato 
„kiaurai sieną. Pietų teisininkų sluoksniuose jis tapo,.legenda, di- 
delė garbė su juo susipažinti. 

Bukeris suplanavo paskaitą. Beveik valandą atidžiai klausomės, 
kaip Šenklis dėsto bylinėjimosi dėl pilietinių teisių pagrindus ir dir- 
bančiųjų diskriminaciją. Konspektuojame, užduodame keletą klau- 
simų, bet daugiausiai klakišomės. 

Po to jis išeina į susirinkimą, ir per likusį pusvalandį antitres- 
tinius ir ancimonocBiiatikius įstatymus greitai pakartojame patys. 
Ketvirtą valandą — dar viena paskaita. 

Ją skaito Taironas Kipleris, Harvardo universitetą baigęs part- 
neris, kurio specializacija — Konstitucija. Jis pradeda kalbėti lėtai 
ir prideda garo tik tuomet, kai Bukeris užberia jį klausimais. Pa- 
sijuntu svajojąs, kaip naktį šoku iš krūmų lyg beprotis ir didžiule 
beisbolo lazda išvanoju Klifui Rikeriui kailį. Vaikščioju aplink stalą 
gurkšnodamas kavą, kad neužmigčiau, ir stengiuosi susikaupti. 

Baigiantis valandai Kipleris atgyja ir mes jį užverčiame klau- 
simais, bet nutilęs pusėj sakinio jis žvilgteli į laikrodį ir sako tu- 
rįs išeiti. Jo laukia kažkoks teisėjas. Padėkojame už sugaištą lai- 
ką ir jis išlekia. 

— Turime dar valandą, — sako Bukeris. Dabar penkios minutės 
šeštos. Ką darom? 

— Išgerkim alaus. 

— Atsiprašau. Liko dar nekilnojamoji nuosavybė ir etika. 

Etikos man reikia, bet jaučiuosi pavargęs ir nenusiteikęs prisi- 
minti sunkių savo nuodėmių. 

— Pakartojam nuosavybę. 

Šuoliais perlėkęs kambarį Bukeris čiumpa reikiamas knygas. 


Prieš aštuonias velkuosi klaidžiais Šv. Petro ligoninės koridoriais 
ir susirandu savo staliuką, prie kurio sėdi gydytojas su slauge. Pa- 
siėmęs kavos atsisėdu prie gretimo. Slaugė labai patraukli, bet atrodo 
netekusi galvos: sprendžiant iš to, kaip jie kuždasi, matyt, susiūba- 
vo jų meilės romano pamatai. Jis maždaug šešiasdešimties, persodin- 

tais plaukais, patemptu pagurkliu. Jai apie trisdešimt, tikriausiai ne- 
bus paaukštinta į žmonas. Kol kas tik meilužė. Rimta kalba. 

Mokytis neturiu nuotaikos. Šiai dienai buvo gana. Skatina tik 
mintis apie tai, kad Bukeris vis dar sėdi kontoroje ir ruošiasi eg- 
zaminui. 

Po kelių minučių meilužiai skubiai išeina. Ji verkia. Senas be- 
širdis. Atsisėdu ant savo kėdės ir ant stalo išskleidęs užrašus mė- 
ginu mokytis. i 22 

Laukiu. | 

Kelios minutės po dešimtos pasirodo Keli, bet jos kėdę stumia 
kitas. Ji šaltai žvilgteli į mane ir parodo stalą patalpos viduryje. 
Jis ją ten ir nustumia. Žvilgteliu į jį. Jis žvilgteli į mane. 

Manau, kad tai Klifas. Maždaug mano ūgio, ne daugiau kaip še- 
šių pėdų ir dešimties colių, kresno sudėjimo, su jau ryškėjančiu alaus 
pilvuku. Pečiai platūs, rankų raumenys verčiasi pro sportinius marš- 
kinėlius, kurie gerokai jam per ankšti, matyt, specialiai, kad pasi- 
puikuotų raumeningomis rankomis. Džinsai aptempti. Plaukai ru- 
di, garbanoti ir per ilgi, kad atrodytų stilingai. Rankos ir veidas ap- 
žėlę. Tokie kaip Klifas pradeda skustis jau aštuntoje klasėje. 

Jo akys žalsvos, gražus veidas, kuris atrodo vyresnis nei devy- 
niolikmečio. Peržengęs jos koją, kurią pats sužalojo, eina prie pre- 
kystalio atnešti gėrimų. Ji žino, kad žiūriu. Tyčia dairosi aplinkui, 
tik paskutinį momentą man šypteli. Vos neišverčiu savo kavos. 

Nereikia per daug lakios vaizduotės, kad suprastum, apie ką 
jiedu neseniai kalbėjosi. Grasinimai, atsiprašymai, maldavimai, vėl 
grasinimai. Atrodo, kad šįvakar pokalbis buvo sunkus. Abiejų vei- 
dai rūstūs. Tylėdami gurkšnoja. Retkarčiais ištaria vieną kitą Žodį 
ir atrodo kaip du vos apsiplunksnavę įsimylėjėliai kivirčo įkaršty- 
je. Trumpas sakinys, dar trumpesnis atsakymas. Pasižiūri vienas į 
kitą tik tuomet, kai būtina, bet šiaip visą laiką kieti žvilgsniai nu- 
kreipti į grindis arba sienas. Slapstausi už knygos. 

Ji sėdi taip, kad nepastebėta galėtų Žvilgčioti į mane. Jis sėdi 
beveik nugara į mane. Retkarčiais apsidairo, bet jo judesius gali- 
ma atspėti iš anksto. Kai jis į mane pasižiūri, aš kasydamasis pa- 
kaušį jau seniai įnikęs į savo užrašus. 

Po dešimties minučių tokios tylos ji pasako kažką, kas sukelia 
audringą jo reakciją. O, kad galėčiau girdėti, ką. Visas drebėda- 
mas jis kažką jai piktai sako. Ji tuojau pat atsikerta. Dabar jie kal- 
basi garsiau ir netrukus suprantu, jog, aptarinėja, ar ji liudys prieš 
jį teisme. Atrodo, kad ji dar neapsisprendė. Atrodo, kad Klifas dėl 
to labai nerimauja. Kaip būdinga tokiam raudonsprandžiui patinui, 
jis greitai užsidega. Ji prašo nerėkti. Jis apsidairo ir stengiasi kal- 
bėti tyliau. Nebegirdžiu, ką jis sako. 

Išprovokavusi dabar jį ramina, nors jis vis dar labai nervinasi. 
Kurį laiką jie vienas kitą ignoruoja, bet jis verda. 

Tuomet vėl prasideda. Ji kažką sumurma, jo nugara sustings- 
ta, rankos ima drebėti, iš burnos pasipila nešvankybės. Minutėlę 
jie ginčijasi, kol ji nutyla ir vėl jį ignoruoja. Klifas nepakenčia, 
kai jį ignoruoja, taigi pakelia toną. Ji liepia jam nusiraminti, nes 
jie čia ne vieni. Jis dar garsiau ima šaukti, jeigu ji neatsiims kal- 
tinimo, grasina dar labiau ją primušti, nesvarbu, kad paklius į ka- 
lėjimą, ir taip toliau, ir taip toliau. 

Ji kažką atsako, bet aš nenugirstu, o jis staiga atbula ranka tren- 
kia per savąjį polistirolio puodelį su gėrimu ir pašoka ant kojų. 
Aptaškydamas kitus stalelius ir grindis, putotas gėrimas išsitaško 
iki kavinės vidurio. Kliūva ir jai. Ji Žiopteli, užsimerkia ir ima verk- 
ti. Pikti jo. žingsniai ir keiksmai tolsta koridoriumi. 

Instinktyviai pašoku, bet ji greitai papurto galvą. Atsisėdu. Pri- 
eina visa tai stebėjusi kasininkė ir paduoda jai rankšluostį. Keli 
šluostosi veidą ir rankas. 

— Atleiskit, — sako ji kasininkei. 

Jos marškiniai šlapi. Šluostydamasi įtvarą ir kojas ji stengiasi 
suvaldyti ašaras. Esu greta, bet padėti negaliu. Tikriausiai ji bijo, 
kad jis sugrįš ir pamatys mus kalbantis. | 

Ligoninėje yra daug kitų vietų, kur galima pasėdėti ir atsigerti 
koka kolos, bet ji atsivedė jį čia, kad aš pamatyčiau. Beveik ne- 
abejoju, kad ji išprovokavo jį, kad įsitikinčiau, koks jo būdas. 

Ilgai žiūrime vienas į kitą, ji šluostosi. Veidu ritasi ašaros, ji 
jas vis nusibraukia. Ji turi tą nesuprantamą moterų sugebėjimą 
verkti taip, kad iš pažiūros nesimato, jog verkia. Ji nekūkčioja, ne- 

rauda. Nei lūpos, nei rankos nedreba. Ji tik sėdi lyg kitame pa- 
saulyje, žvelgia į mane stiklinėmis akimis ir liečia odą baltu rank- 
šluosčiu. 

Laikas slenka, bet to nejaučiu. Prieina šlubas durininkas ir ima 
ją šluostyti. Garsiai kalbėdamos ir juokdamosi įlekia trys slaugės, 
bet ją pamačiusios staiga nutyla. Sužiurusios į ją ima kuždėtis, ret- 
karčiais žvilgčiodamos į mane. 

Jis jau seniai išėjo, aišku, kad nebegrįš, taigi džiaugiuosi galė- 
siąs parodyti savo džentelmeniškumą. Slaugės išeina ir Keli rodo- 
muoju pirštu lėtai man pamoja. Dabar galiu prieiti. 

— Atsiprašau, — man pritūpus šalia ištaria ji. 

— Nieko. 

Ir tuomet ji ištaria žodžius, kurių nepamiršiu niekad: 

— Gal nuvežtumėt mane į palatą? 

Kitomis aplinkybėmis šie žodžiai galėtų turėti rimtų padarinių, 
akimirką mintimis nukeliauju į egzotišką paplūdimį, kuriame du 
jauni įsimylėjėliai galiausiai duoda valią savo jausmams. 

Ji, aišku, bus paguldyta mažutėje vienvietėje kabinoje, į kurią 
gali užeiti bet kas. Čia gali įsiveržti net advokatai. 

Atsargiai aplenkdamas staliukus išvežu Keli į koridorių. 

— Penktas aukštas, — sako ji per petį. Aš niekur neskubu. La- 
bai didžiuojuosi savimi, kad esu toks galantiškas. Man patinka, kad 
važiuojant koridoriumi, vyrai porąkart į ją atsigręžia. 

Lifte mes vieni. Priklaupiu šalia jos. 

— Ar viskas gerai? — klausiu. 

Ji nebeverkia. Akys vis dar drėgnos ir truputį paraudusios, bet 
ji susitvardė. Linktelėjusi galvą ištaria: 

— Ačiū, — ir paėmusi mano ranką tvirtai suspaudžia. — Labai 
ačiū. 

Krestelėjęs liftas sustoja. Įeina gydytojas, mano ranką ji sku- 
biai paleidžia. Stoviu už jos kėdės su ratukais kaip atsidavęs vy- 
ras. Trokštu vėl spausti jos ranką savojoje. 

Penktame aukšte laikrodis ant sienos rodo beveik vienuolika. 
Išskyrus kelias slaugės ir sanitares, koridoriuje nieko daugiau nė- 

ra, tylu. Einant pro postą, budinti slaugė porąkart į mus žvilgteli. 
Ponia. Riker išėjo su vienu vyru, o grįžta su kitu. 

Pasukus į kairę ji parodo savo palatos duris. Dideliam mano 
nustebimui ir pasitenkinimui, ji paguldyta vienutėje su atskiru langu 
ir vonia. Dega šviesa. 

Nežinau, kiek ji gali judėti pati, bet dabar ji atrodo visiškai be- 
jėgė. | 

— Turėsite man padėti, - sako ji. Antrąkart kartoti nereikia. At- 
sargiai palinkstu virš jos, rankomis ji apsikabina mano kaklą. Pri- 
siglaudžia stipriau nei reikėtų, bet nesiskundžiu. Jos marškiniai api- 
pilti koka kola, bet man tai nė motais. Ji priglunda prie manęs, 
tuoj pat pajuntu, jog ji be liemenėlės. Dar tvirčiau ją priglaudžiu 
prie savęs. 

Švelniai iškeliu iš kėdės. Ji lengvutė, su visais tvarsčiais ir įtva- 
ru ne daugiau kaip šimtas dešimt. Nešu ją kiek galėdamas lėčiau, 
stengdamasis neužgauti sužeistos kojos, pamažu sodinu ant lovos: 
Nenoriai vienas kitą paleidžiame. Mūsų veidai visai arti vienas ki- 
to, kai guminiais batelių padais šliuksėdama per plytelėmis išklo- 
tas grindis į palatą įvirsta slaugė. 

— Kas atsitiko? — šūkteli ji rodydama į aplietus marškinius. 

Mes vis dar stengiamės atsiskirti vienas nuo kito. 

— A, šitai. Netyčia, — paaiškina Keli. 

Slaugė puola prie darbo. Atidariusi spintelę po televizoriumi, 
ištraukia sulankstytus marškinius. 

— Oho. Tau reikia persirengti, — sako ji mesdama juos ant Io- 
vos greta Keli, — ir nusiprausti. 

Akimirką stabtelėjusi grįžteli į mane ir sako: 

— Tegul padeda jis. 

Giliai įkvepiu, pasidaro silpna. 

— Galiu ir pati, — sako Keli, perkeldama marškinius ant stale- 
lio šalia lovos. | 

— Lankymo valandos baigėsi, mielasis, — sako man slaugė, — 
laikas atsisveikinti, — ir iššliuksi iš palatos. Uždaręs duris sugrįŽ- 
tu prie jos lovos. Vienas kitą tiriame. 

— Kur kempinė? — paklausiu ir abu nusijuokiame. Jos lūpų kam- 
pučiuose atsiranda nuostabios gilios duobutės. 

— Sėskit čia, — sako ji patapšnojusi per lovos kraštelį. Atsisė- 
du greta jos, mano kojos pakimba ore. Mes nebeliečiame vienas 
kito. Ji užsitraukia baltą paklodę iki pažastų, lyg norėtų paslėpti 
dėmes. 

Įsivaizduoju, kaip visa tai atrodo. Nors ir sumušta, bet iki sky- 
rybų ji yra jo žmona. Arba tol, kol ji tą šunsnukį nudobs. 

— Tai kaip jums patiko Klifas? — klausia ji. | 

— Norėjot, kad jį pamatyčiau, taip? 

— Tikriausiai. 

— Ji reikėtų nušauti. 

— Į menką kaprizą reaguoja griežtokai, ar ne? 

Žiūrėdamas į šalį akimirką tyliu. Nutariau neapsimetinėti. Jei- 
gu jau kalbamės, tai reikia kalbėti atvirai. 

Ką aš čia veikiu? 

— Ne, Keli, jis ne griežtas. Vyrą, kuris aliuminio lazda daužo 
savo žmoną, reikia nušauti, — tai sakydamas įdėmiai ją stebiu, ji 
nė nevirpteli. 

— Iš kur jūs žinot? — paklausia. 

— Mačiau dokumentus. Policijos raportus, greitosios ataskaitą, 
ligoninės įrašus. Kiek dar lauksite, kol jis vieną dieną savo lazda 
suknežins jums galvą? Jis gali jus užmušti, suprantat? Pora gerų 
smūgių per galvą... 

— Liaukitės! Žinau, ką tai reiškia, — ji nusuka akis į sieną, o 
kai vėl pasižiūri į mane, iš jų vėl srūva ašaros. —- Jūs nesuprantat, 
ką kalbat. 

— Tai paaiškinkit. 

— Jeigu norėčiau, būčiau seniai apie tai pasipasakojusi. Neturi- 
te teisės kištis į mano gyvenimą. | 

— Paduokit skyryboms. Rytoj atnešiu dokumentus. Padarykit tai 
dabar, kol po paskutinio sumušimo gydotės ligoninėj. Ar reikia ge- 
resnio įrodymo? Viską sutvarkysiu. Po trijų mėnesių būsite laisva. 

Ji papurto galvą, lyg būčiau pasakęs didžiausią kvailystę. Gal 
tikrai aš kvailys? 

— Jūs nesuprantat. 

— Tikrai nesuprantu. Bet žiūriu plačiau. Jeigu neatsikratysite šito 
pašlemėko, tai po mėnesio jis jus užmuš. Žinau tris skriaudžiamų 
moterų grupes, turiu jų telefonus. 

— Skriaudžiamų? 

— Teisingai. Skriaudžiamų. Jūs skriaudžiama, Keli. Argi to ne- 
suprantat? Tas strypas kulkšnyje įrodo, kad jūs skriaudžiama. Ta 
mėlynė ant skruosto yra aiškus įrodymas, kad vyras jus muša. Yra, 
kas jums galėtų padėti. Paduokite skyryboms, kreipkitės pagalbos. 

Ji susimąsto. Palatoje tylu. 

— Skyrybos nepadės. Jau mėginau. 

— Kada? 

— Prieš keletą mėnesių. Argi nežinot? Tikrai turi būti užfiksuota 
teisme. Kas nutiko sekliui? 

— O kas nutiko skyryboms? 

— Nutraukiau. 

— Kodėl? 

— Nes pavargau nuo jo smūgių. Jis žadėjo mane užmušti, jei- 
gu nenutrauksiu bylos. Sako, kad mane myli. 

— Akivaizdu. Ar galiu kai ko paklausti? Turite tėvą arba brolį? 

— O ką? 

— Jeigu vyras sumuštų mano dukterį, sulaužyčiau jam sprandą. 

— Tėtis nežino. Mano tėvai vis dar širsta dėl to nėštumo. Nie- 
kuomet su tuo nesusitaikys. Jie nekenčia Klifo nuo pat tos aki- 
mirkos, kai jis įžengė į mūsų namus, o kai kilo skandalas, jie at- 
siribojo. Nesikalbėjau su jais nuo tada, kai išėjau iš namų. 

— Brolio neturit? 

— Ne. Neturiu, kas manim pasirūpintų. Bent jau iki šiol. 

Smūgis taiklus, ne iš karto atitokstu. 

— Padarysiu viską, ko norite, — atsakau, bet privalote paduoti 
skyryboms. 

Ji pirštais braukia ašaras, saduiodi) nuo stalo nosinaitę. 

— Negaliu paduoti skyryboms. 

— Kodėl? 

— Jis mane užmuš. Jis man tą visą laiką kartoja. Matot, kai pa- 
daviau anąkart, pasitaikė baisiai bjaurus advokatas, susiradau jį gel- 
tonuosiuose puslapiuose. Manau, kad visi jie vienodi. Jis sugal- 
vojo, kad būtų gražu skyrybų dokumentus Klifui perduoti per at- 
stovą, kai jis bus darbe, prieš tą jo šutvę, sugėrovus, prieš visą 
beisbolo komandą. Žinoma, Klifas pasijuto pažemintas. Tada pir- 
mąkart pakliuvau į ligoninę. Po savaitės atsiėmiau pareiškimą, o 
jis vis dar man grasina. Jis mane užmuš. 

Jos akyse aiškiai matyti baimė ir siaubas. Ji sujuda ir susirau- 
kia nuo aštraus skausmo kulkšnyje. Sudejavusi paprašo: 

— Gal galėtumėt po ja padėti pagalvėlę? 

Pašoku nuo lovos: 

— Žinoma. 

Ji parodo dvi storas pagalvėles ant kėdės. 

— Vieną iš tų, — parodo ji. 

Aišku, reikės nukloti paklodę. Padėsiu. 

Akimirką patylėjusi apsidairo ir sako: 

— Ir paduokit man marškinius. 

Jaudindamasis puolu prie stalo ir paduodu švarius marškinius. 

— Reikia pagalbos? — paklausiu. 

— Ne, tik nusisukit. 

Tai sakydama ji jau pradeda vilktis nuo savęs marškinius. La- 
bai lėtai nusisuku. 

Ji neskuba. Pasiutimas, aplaistytus marškinius ji numeta ant 
grindų šalia manęs. Ji čia pat, vos už penkių pėdų nuo manęs, vi- 
siškai nuoga, tik su kelnaitėmis ir gipso įtvaru. Jaučiu, kad jei at- 
sisukčiau, ji tikrai neprieštarautų. Net silpna darosi pagalvojus. 

Užsimerkiu ir klausiu savęs, ką aš čia veikiu? 

— Rudi, gal galėtumėt paduoti kempinę? — suburkuoja ji. — Ji 
vonioje. Truputį sudrėkinkit. Ir rankšluostį, prašau. 

Atsigręžiu. Ji sėdi lovoje smakru prispaudusi antklodę prie krū- 
tinės. Švarūs marškiniai neliesti. 

Negaliu atplėšti nuo jos akių. 

— Ten, - linkteli galva. Mažytėje vonioje už kelių žingsnių ran- 
du kempinę. Sudrėkinu ją vandeniu, stebėdamas Keli veidrodyje 

virš kriauklės. Per durų plyšį matau jos nugarą. Visą. Oda lygi, 
įdegusi, bet tarp menčių matyti bjauti mėlynė. 

Aš ją nuprausiu. Matau, kad ji to nori. Ji įskaudinta ir pažei- 
džiama. Jai patinka flirtuoti, ji nori, kad žiūrėčiau į ją. Visame kūne 
jaučiu virpulį ir dilgčiojimą. | 

Pasigirsta balsai. Grįžo slaugė. Man išėjus iš vonios ji jau su- 
kiojasi po palatą. Stabtelėjusi man nusišypso, lyg vos mūsų nesu- 
čiupusi. 

— Laikas baigėsi, — sako ji. Jau beveik pusė dvylikos. Čia ne 
viešbutis, — ištraukia kempinę man iš rankų, — aš pasirūpinsiu. Gali 
eiti. | | 

Aš tik stoviu ir šypsausi Keli, svajodamas paliesti tas kojas. 
Slaugė tvirtai pagriebia mane už alkūnės ir veda prie durų. 

— Nagi, greičiau, — su apsimestiniu nekantrumu subara ji. 


Trečią valandą nakties vogčiomis įsigaunu į hamaką ir atitrū- 
kęs nuo pasaulio supuosi ramioje naktyje, pro lapus stebėdamas 
žvaigždžių mirgėjimą ir prisimindamas kiekvieną mielą jos jude- 
Sį, girdėdamas susijaudinusį jos balsą, svajodamas apie jos kojas. 

Man reikės ją apginti, daugiau nėra kam. Ji tikisi, kad ją Iš- 
gelbėsiu ir sugrąžinsiu į normalų gyvenimą. Abiem aišku, kas nu- 
tiks po to. 

Ant savo kaklo tebejaučiu jos rankas, kai kelias nepamirštamas 
akimirkas ji glaudėsi prie manęs. Savo glėbyje jaučiu visą lengvą 
it plunksnelė jos kūną. 

Ji nori, kad į jį žiūrėčiau, trinčiau šilta kempine. Žinau, kad 
nori. Šiąnakt žinau, kad taip ir bus. 

Pro medžius žiūriu, kaip pateka saulė, paskui užmiegu skaičiuo- 
damas valandas, kada vėl galėsiu ją pamatyti. 


Sėdžiu savo kabinete ir ruošiuosi egzaminui, nes 
darbo nėra. Suprantu, kad nieko kito negaliu dary- 
ti, nes dar nesu advokatas ir juo netapsiu, kol 


neišlaikysiu egzamino. 

Negaliu susikaupti. Ir kodėl aš įsimylėjau ištekėjusią moterį 
prieš pat egzaminą? Protas turi būti kiek įmanoma aštresnis, man 
dabar niekas, išskyrus vieną tikslą, neturi rūpėti. 

Ji nelaiminga, tuo įsitikinau. Palaužta, sužeista, gali net likti in- 
validė. O jis pavojingas. Vien mintis, kad šią mielą mažutę sirga- 
lių vadę galėtų glamonėti kitas vyras, tikrai išmuštų jį iš pusiau- 
svyros. 

Galvoju apie tai, kojas užkėlęs ant stalo, už galvos sunėręs ran- 
kas ir svajingai žvelgdamas į miesto miglą, kai durys staiga atsi- 
lapoja ir pro jas įsiveržia Bruzeris. 

“ — Ką čia darai? - rikteli jis. 

— Mokausi, — atsakau, atsisėsdamas tiesiai, 

— Atrodo, rengeisi mokytis popiet. 

Dabar pusė vienuolikos. Jis vaikšto prieš mano stalą pirmyn 
atgal. 

— Klausykit, Bruzeri, šiandien penktadienis. Egzaminas trečia- 
dienį. Aš bijau. 

— Tai eik mokytis į ligoninę. Ir gauk bylą. Per tris dienas ne- 
mačiau nė vienos naujos bylos. 

— Sunku tuo pačiu metu ir mokytis, ir šniukštinėti. 

— Dekas gali. 

— Taip, Dekas, amžinas studentas. 

— Ką tik skambino Leo F. Dramondas. Jauti? 

— Ne. O ką? 

— Jis yra vyresnysis „Tinlėjaus Brito“ partneris. Puikus teismų 
advokatas, komercinėse bylose nepralenkiamas. Beveik nepralai- 
mi. Labai geras advokatas, iš didelės firmos. 

— „Trentą ir Brentą“ Žinau gerai. 

— Na, galėsi dar geriau susipažinti. Jie atstovauja „Greit Bene- 
fit“ kompanijai. Dramondas vadovauja gynybai. 

Mieste yra mažiausiai šimtas firmų, atstovaujančių draudimo 
kompanijoms. O draudimo kompanijų turėtų būti koks tūkstantis. 
Ir būtinai „Greit Benefit“, kurios nekenčiu visa širdimi, turėjo pa- 
„sisamdyti „,Trentą ir Brentą“, firmą, kurią keikiu kiekvieną dieną? 

Keista, bet išklausau ramiai. Net nenustebęs. 

Staiga suprantu, kodėl Bruzeris nenųstygsta vietoje ir taip gar- 
siai kalba. Jis jaudinasi. Per mane jis iškėlė dešimties milijonų ieš- 
kinį didelei kompanijai, atstovaujamai advokato, kurio jis bijo. 
Nuostabu. Neįsivaizdavau, kad Bruzeris Stounas galėtų ko nors 
bijoti. 

— Ką jis sakė? 

— Laba diena. Tik prisistatau. Jis man sako, kad byla paskirta 
Harvėjui Heilui, kuris, kalės vaikas, prieš trisdešimt metų Jeilio 
universitete, kur jiedu studijavo teisę, buvo jo kambariokas ir tarp 
kita ko, jei dar nežinai, iki širdies priepuolio buvo aukščiausios 
klasės gynybos advokatas, bet gydytojas liepė jam pakeisti darbą. 
Buvo išrinktas teisėju ir iki šiol negali atsikratyti supratimo, kad 
teisingas nuosprendis yra tik tas, kuris nesiekia dešimties tūkstan- 
čių dolerių 

— Atsiprašau, kad paklausiau. 

— Taigi turime Leo F. Dramondą ir visą didžiulį jo personalą, 
priedo jų mylimiausią teisėją. Turėsi gražaus darbelio. 

— Aš? O jūs? 

— O, aš būsiu greta. Bet tai tavo vaikas. Jie paskandins tave 
popieriuose, — eina prie durų. — Nepamiršk, jiems moka už va- 
landas. Kuo daugiau popierių, tuo daugiau valandų, — nusijuokęs 
trenkia durimis, matyt, džiūgaudamas: didieji berniukai mane ap- 
stumdys. | i 

Jaučiuosi apleistas. „„Trente ir Brente“ yra daugiau kaip šimtas 
advokatų, o aš staiga pasijuntu vienišas. 


Pas Trudę su Deku suvalgome po lėkštę sriubos. Ten pusry- 
čiauja vien darbininkai. Dvokia taukais, prakaitu ir kepta mėsa. Tai 
mėgstamiausia Deko vieta, nes čia jis sužvejojo keletą bylų, dau- 
giausia dėl sužeidimo darbe. Vienoje buvo susitarta dėl trisdešim- 
ties tūkstančių kompensacijos. Jis gavo trečdalį nuo dvidešimt pen- 
kių procentų — du tūkstančius penkis šimtus dolerių. 

Netoliese yra dar keletas barų, kuriuose, kaip prisipažino pa- 
linkęs virš savo sriubos, jis dažnai lankosi. Stengdamasis iš kitų. 

neišsiskirti jis ten eina be kaklaraiščio ir geria vaisvandenius. 
Klausosi po darbo geriančių darbininkų kalbų. Jis galėtų man pa- 
sakyti, kur yra geri barai, geros ganyklos, kaip jis mėgsta juos va- 
dinti. Iš Deko per kraštus liejasi patarimai, kaip ieškoti bylų ir 
rasti klientų. 

Taip, retkarčiais jis užsuka ir į pusnuogių klubus, bet tik tam, 
kad būtų arčiau savo klientūros. Reikia tik gerai suktis. Jam pa- 
tinka kazino prie Misisipės, bet laikosi toliaregiškos nuomonės, 
jog ten nieko gero, nes renkasi neturtingi ir pralošinėja maistui 
skirtus pinigus. Bet šansų yra. Nusikalstamumas didės. Kuo dau- 
giau žmonių lošia, tuo daugiau skyrybų ir bankroto bylų. Žmo- 
nėms reikės advokatų. Ten gresia daug nelaimių, jis tai išmano. 
Jau kažką aptiko. 

Jis mane informuos. 


Antrąkart užkandu Šv. Petro ligoninės kavinėje, „Marlės grily- 
je“. Nugirdau, kaip kavinę taip pavadino būrelis internų. Makaro- 
nų salotos iš plastmasinio dubenėlio. Mėginu mokytis ir vis žvilg- 
čioju į laikrodį. 

Dešimtą ateina anas senyvas vyriškis rausvu švarku, bet vie- 
nas. Jis stabteli, apsidairo ir, mane pamatęs, rūsčiu veidu ir tikrai 
nesidžiaugdamas tuo, kas jam pavesta, ima artintis. 

— Ar jūs ponas Beiloras? — mandagiai paklausia. Rankose lai- 
ko voką, o kai patvirtindamas linkteliu, padeda jį ant stalo. 

— Nuo ponios Riker, — sako jis truputį nusilenkdamas per lie- 
menį ir išeina. 

Vokas laiško dydžio, lygus ir baltas. Iš jo išimu kortelę. Ant 
jos parašyta: | 


Gerbiamas Rudi, 
Šįryt gydytojas mane išrašė, taigi dabar aš jau namuose. Ačiū 


už viską. Pasimelskit už mus. Jūs nuostabus Žmogus. 


Po jos parašu — PS: „Prašau man neskambinti ir nerašyti, ne- 
sistenkite manęs ieškoti. Bus tik daugiau bėdos. Dar kartą ačiū.“ 

Ji žinojo, kad ištikimai jos lauksiu čia. Visą parą galvoje man 
sukosi geidulingos mintys, bet nė akimirką nepagalvojau, kad ją 
galėtų išrašyti. Neabejojau, kad šįvakar mes susitiksime. 

Be jokio tikslo einu nesibaigiančiais koridoriais ir stengiuosi 
susitelkti. Pasiryžau vėl ją pamatyti. Jai manęs reikia, nes niekas 
kitas jai nepadės. | 

Prie mokamo telefono kataloge susirandu Klifo Rikerio telefo- 
no numerį ir paskambinu. Įrašytas balsas praneša, jog telefonas iš- 
jungtas. | 2 


Ankstų trečiadienio rytą atvažiuojame į viešbutį. 
Mus paslaugiai palydi į pobūvių salę, kuri didesnė 
už futbolo aikštę. Įregistruoja, įtraukia į katalogą, 
„ mokestį sumokėjome jau seniai. Girdėti nervingos pokalbių nuotru- 
pos, tačiau niekas per daug nebendrauja. Visi mirštame iš baimės. 

Beveik pusė iš dviejų šimtų advokatūros egzaminą laikančių 
šios laidos studentų praėjusį mėnesį baigę Memfio valstybinį Tei- 
sės koledžą. Čia susirinkę ir mano draugai, ir priešai. Bukeris at- 
sisėda už stalo toli nuo manęs. Nutarėme nesėdėti greta. Kitame 
salės kampe pamatau Sarą Plenkmor Vilkoks su S. Kodu. Jie su- 
situokė praėjusį šeštadienį. Gero medaus mėnesio. Jis — gražus vai- 
kinas iš privačios mokyklos, išdidžia mėlynkraujo išraiška. Tikiuo- 
si, jis neišlaikys egzamino. Sara — taip pat. 

Jaučiasi konkurencija, visai panašiai, kaip pirmame Teisės ko- 
Iedžo kurse, kai mums siaubingai rūpėjo, kaip kam sekasi moky- 
tis. Linkteliu keliems pažįstamiems, patyliukais palinkėdamas jiems 
neišlaikyti egzamino, nes jie to paties linki man. Tokia jau advo- 
kato prigimtis. 

Kai visi įsitaisome už atlenkiamų stalų, kuriuos skiria dideli tar- 
pai, išklausome dešimties minučių instrukcijas. Lygiai aštuntą iš- 
dalijami egzamino klausimai. 

Egzaminas prasideda vadinamuoju „Tarpvalstybiniu“ skyriumi. 
Tai daugybė keblių klausimų iš įvairių sričių, apimančių bendruo- 

sius valstijų įstatymus. Visiškai negaliu pasakyti, ar gerai pasiren- 
giau egzaminui. Rytas slenka. Su Bukeriu papietaujame tyliame 
viešbučio bufete, apie egzaminą.neužsimindami nė žodžiu. 

Vakarienei suvalgau sumuštinį su kalakutų mis Berdi verando- 
je. Devintą atsigulu. 


Egzaminas baigiasi penktadienį penktą popiet. Jaučiamės per- 
nelyg pavargę švęsti. Paskutinį kartą surenkami mūsų darbai ir 
mums leidžiama eiti. Kažkas užsimena, kad prisimenant senas die- 
nas būtų neblogai išgerti ko nors šalto ir mūsų šešetas susitinka- 
me „Joguose“ truputį paūžti. Šįvakar Princo nėra, ir Bruzerio — 
nė kvapo. Lengviau atsikvepiu, nes nenoriu, kad draugai mane ma- 
tytų šalia boso. Iškiltų daug klausimų. Nieko, po metų turėsiu ge- 
resnį darbą.“ | 

Jau po pirmo semestro supratome, kad niekuomet nereikia ap- 
tarinėti egzaminų. Jeigu po to pasitikrini užrašus, tai imi graužtis, 
kad blogai atsakei. 

Valgome picą, išgeriame po keletą alaus, bet siausti esame per- 
nelyg pavargę. Pakeliui į namus Bukeris guodžiasi, kad egzami- 
nas jį susargdino. Jis neabejoja, kad neišlaikė. 


Išmiegu dvylika valandų. Mis Berdi pažadėjau, kad jeigu ne- 
lis, šiandien imsiuos darbų. Kai pagaliau nubundu, mano butą už- 
liejusi saulės šviesa. Karšta, drėgna, trošku, tipiška liepa Memfy- 
je. Išsėdėjęs tris dienas belangėje patalpoje įtempęs akis, vaizduotę 
ir atmintį, tikrai nieko prieš truputį paprakaituoti ir pasikapstyti Že- 
mėje. Nepastebėtas išeinu iš namų ir po dvidešimties minučių pa- 
sistatau automobilį Blekų įvažiavime. 

Verandoje laukia Donis Rėjus, apsivilkęs džinsais, baltais marš- 
kinėliais, avi sportbačius, mūvi tamsias kojines, o ant galvos už- 
simaukšlinęs vidutinio dydžio beisbolininkų kepuraitę, kuri virš 
įkritusio jo veido atrodo gerokai per didelė. Jis eina pasiramsčiuo- 
damas lazdele, bet kad išlaikytų pusiausvyrą, jį kas nors turi tvir- 
tai prilaikyti už pažastų. Su Dote vedame jį siauru šaligatviu ir at- 


197 


sargiai pasodiname į priekinę mano mašinos sėdynę. Jai smagu, 
kad keletą valandų jis galės ištrūkti iš namų, pirmą kartą per dau- 
gelį mėnesių, paaiškina man. Ji lieka su seniu Badžiu ir katėmis. 

Kai važiuojame per miestą, Donis Rėjus sėdi lazdelę pasistatęs 
tarp kojų, ja parėmęs smakrą. Kartą padėkojęs jis daug nebekalba. 

Prieš trejus metus būdamas devyniolikos baigė vidurinę, o jo 
brolis dvynys Ronas baigė metais anksčiau. Į koledžą stoti nė ne- 
mėgino. Dvejus metus dirbo maisto pusfabrikačių parduotuvėje pa- 
dėjėju, bet po apiplėšimo išėjo iš darbo. Paskui dirbo tai vienur, 
tai kitur, bet visą laiką gyveno tėvų namuose. Iš įrašų, kuriuos iki 
šiol man pavyko išstudijuoti, matyti, jog jis niekuomet daugiau nei 
minimali alga neuždirbo. 

O Ronas prasiskynė kelią į UTEP ir dabar mokosi Hiūstone 
magistratūroje. Jis taip pat viengungis, nebuvo vedęs, į Memfį at- 
važiuoja retai. Dotė sakė, kad berniukai niekuomet artimai neben- 
dravo. Donis Rėjus sėdėdavo namuose, skaitydavo knygas 'ir kur- 
davo lėktuvų modelius. Ronas važinėdavosi dviračiu, kartą buvo 
susipainiojęs su gatvės dvylikamečių gauja. Jie geri berniukai, įti- 
kinėja Dotė. Byloje visi dokumentai liudija, jog Rono kaulų čiul- 
pai būtų idealiai tikę persodinti Doniui Rėjui. | 

Šokčiojame pirmyn aplūžusiu mano automobiliu. Jis žvelgia tie- 
siai į priekį, kepurės snapelis užtrauktas žemai ant kaktos, praby- 
la tik tuomet, kai į jį kreipiuosi. Sustojame greta mis Berdi „Ka- 
dilako“. Paaiškinu, kad čia, šiame gražiame sename name presti- 
žinėje miesto dalyje, gyvenu. Nežinau, ar tai daro jam įspūdį, abe- 
joju. Padedu apeiti mulčio krūvą ir veduosi į pavėsingą verandą. 

Mis Berdi žinojo, kad jį atsivešiu, todėl nekantriai laukia su 
šviežiu limonadu. Supažindinu juos ir ji greitai imasi viskam va- 
dovauti. Sausainių? Šokoladinių pyragaičių? Ką nors paskaityti? 
Ji apkamšo jį pagalvėlėmis, kad būtų patogiau sėdėti ant suoliu- 
ko, ir visą laiką laiminga čirpsi. Jos širdis tikrai auksinė. Pasakiau 
jai, kad su Donio Rėjaus tėvais susipažinau „Kiparisų soduose“, 
taigi jis jai tampa dar artimesnis. Vienas iš jos: būrio. 

Kai jis patogiai įsitaiso pavėsyje, kuo toliau nuo saulės spindu- 
lių, nuo kurių blyškioje jo odoje tuojau pat iššoktų pūslės, mis Ber- 

di pareiškia, kad laikas imtis darbo. Ji dramatiškai patyli apžvelg- 
dama galinį kiemą, pasikrapšto smakrą, lyg kažką įtemptai mąsty- 
tų, ir jos žvilgsnis lėtai nusileidžia ant mulčio krūvos. Doniui Rėjui 
ji duoda keletą naudingų patarimų, o aš šoku prie darbo. 

Mane greitai permerkia prakaitas, bet šįkart džiaugiuosi kiekvie- 
na darbo minute. Iš pradžių mis Berdi nerimauja dėl drėgmės, pas- 
kui nusprendžia pasikrapštyti gėlyne už verandos, kur vėsiau. Gir- 
džiu, kaip ji nepaliaujamai kalbasi su Doniu Rėjumi, kuris kalba ma- 

„žai, bet mėgaujasi grynu oru. Vienąkart stumdamas karutį pamatau, 
kad jie žaidžia šaškėmis, kitą — ji jau pritūpusi šalia jo rodo paveiks- 
lėlius knygoje. | 

Daug kartų ketinau mis Berdi paklausti, ar ji nesutiktų padėti Do- 
niui Rėjui. Manau, kad ši miela moteris operacijai tikrai išrašytų če- 
kį, jeigu tik ji iš tikrųjų turi pinigų. Tačiau nepaklausiau dėl dviejų 
priežasčių. Pirma, operuoti jau per vėlu. O antra, jeigu mis Berdi 
pinigų neturi, pasijustų pažeminta. Mano domėjimasis jos pinigais 
jai jau ir taip kelia įtarimą. Nebegaliu apie juos klausinėti. 

Kai tik jam diagnozavo ūminę leukemiją, buvo surengta rinkliava 
įsteigti gydymo fondą. Dotė pasitelkė keletą draugų, ir jie visose 
šiaurinės Memfio dalies kavinukėse bei maisto parduotuvėse išpla- 
tino Donio Rėjaus portretą. Ne ką tesurinko, sakė Dotė. Išsinuomoję 
„Briedžio namelį“ surengė didelį vakarėlį su šokiais, šamu ir kantri 
muzika, prikalbino net vietinį didžėjų sukti įrašus. Tas pasilinksmi- 
nimas atnešė dvidešimt aštuonis dolerius nuostolio. 

Pirmasis chemoterapijos etapas kainavo keturis tūkstančius do- 
lerių. Du trečdalius padengė Šv. Petro ligoninė, likusią dalį su- 
krapštė patys. Po penkių mėnesių leukemija vėl pasikartojo visu 
smarkumu. 

Kasdamas, tempdamas ir prakaituodamas, visą savo minčių 
energiją sutelkiu į neapykantą „Greit Benefit“. Tai man kainuoja 
daug pastangų, tačiau prasidėjus karui su „Tinlėjumi Britu“ pasi- 
tikėjimo savimi ir užsidegimo man labai prireiks. 

Per pietus mis Berdi maloniai nustebina. Ji išvirė vištienos sriu- 
bos. Tokią dieną gal ir nelabai tinkamas patiekalas, bet vis tiek ma- 

„lonus pasikeitimas po sumuštinių su kalakutu. Išvalgęs pusę lėkš- 

tės Donis Rėjus sako, kad jam reikia nusnūsti. Norėtų išmėginti ha- 
maką. Nuvedame jį per veją ir padedame atsigulti. Nors oro tem- 
peratūra daugiau kaip devyniasdešimt, jis paprašo apkloto. 


Sėdime pavėsyje gurkšnodami limonadą ir kalbamės apie tai, 
kaip liūdnai jis atrodo. Truputį papasakoju apie bylą prieš „Greit 
Benefit“, ypač pabrėždamas tai, kad iškėliau jiems dešimties mi- 
lijonų ieškinį. Ji užduoda keletą bendro pobūdžio klausimų apie 
advokatūros egzaminą ir nueina į vidų. 

Grįžusi paduoda voką iš advokato Atlantoje. Atpažįstu firmos 
pavadinimą. | 

— Kaip tai suprasti? — klausia ji stovėdama priešais mane, ran- 
komis įsisprendusi į šonus. 

Advokatas parašė mis Berdi ir prie laiško pridėjo mano jam ra- 
šyto laiško kopiją. Jame rašiau, kad dabar atstovauju mis Berdi Berd- 
song, kad ji manęs prašiusi sudaryti naują testamentą ir kad man 
reikia informacijos apie mirusio jos vyro turtą. Šiuo laišku advoka- 
tas jos atsiklausia, ar gali man suteikti kokios informacijos. Jo klau- 
simas atrodo visai nešališkas, jis turi laikytis instrukcijos. 

— Čia viskas parašyta juodu ant balto, — atsakau. — Aš jūsų ad- 
vokatas. Stengiuosi surinkti informaciją. 

— Nesakei man, kad rengiesi kapstytis Atlantoje. 

— O kas čia blogo? Kas ten slypi, mis Berdi? Kodėl viskas taip 
slapta? 

— Teisėjas šią bylą užantspaudavo, — atsako ji gūžtelėjusi pe- 
čiais, lyg tuo norėtų pasakyti, kad kalba baigta. 

— O kas toje byloje? . 

— Krūva šiukšlių. 

— Tai liečia jus? 

— Dievulėliau, ne! 

— Gerai. Tai ką? 

— Tonio šeimą. Jo brolis buvo pasiutusiai turtingas. Floridoje, 
matai, turėjo keletą žmonų ir vaikų su jomis. Visa šeima psichai. 
Susipešė dėl jo testamentų, kurių, atrodo, buvo keturi. Nedaug apie 

tai žinau, bet kartą girdėjau, kad kai viskas baigėsi, advokatams 
sumokėjo šešis milijonus dolerių. Kažkiek pinigų nutekėjo Toniui, 
kuris pagal Floridos įstatymus prieš mirdamas suspėjo juos pavel- 
dėti. Tonis apie tai nieko nežinojo, nes per greit mirė. Nieko, iš- 
skyrus žmoną — mane — nepaliko. Tai viskas, ką aš žinau. 

Dabar visai nesvarbu, kaip ji tuos pinigus gavo. Tik būtų ma- 
lonu žinoti, kiek. 

— Tai ar norite pasikalbėti apie savo testamentą, — klausiu jos. 

— Ne. Vėliau, — atsako ji siekdama sodininko pirštinių. — Ei- 
me prie darbo. 


Po kelių valandų sėdžiu su Dote ir Doniu Rėjumi žolėmis ap- 
augusioje verandoje prie virtuvės. Badis, ačiū Dievui, jau lovoje. 
Donį Rėjų viešnagė pas mis Berdi išsekino. 

Šeštadienio vakaras priemiestyje. Oras persisunkęs anglies ir 
skrudinamų kepsnių kvapais. Iš kiemelių pro medines tvoreles ir 
tvarkingas gyvatvores prasiskverbia šeimininkų ir jų svečių balsai. 

Sėdėti ir klausytis. lengviau, negu sėdėti ir kalbėti. Dotė mė- 
gaujasi cigarete ir tirpia kava be kofeino, retkarčiais mesteli kokį 
beprasmišką gandą apie vieną iš kaimynų. Arba apię vieną iš kai- 
myno šunų. Jos kaimynas praėjusią savaitę pjūkleliu nusipjovė pirš- 
tą, ji tą pakartoja ne mažiau kaip tris kartus. 

Nekreipiu dėmesio. Galėčiau valandų valandas sėdėti ir klau- 
sytis. Protas po egzamino vis dar neveikia. Nedaug reikia, kad man 
būtų gera. O kai tik pamirštu teisę, mano mintis tuoj pat- užvaldo 
Keli. Reikės sugalvoti, kaip ją susirasti, kad jai nepakenkčiau. Tik- 
rai sugalvosiu. Tik reikia laiko. 


Šelbio apygardos Teisingumo centras — šiuolaikiškas 

dvylikos aukštų pastatas miesto centre. Čia viską 

2 gali sutvarkyti vietoje. Jame daugybė teismo salių 

ir klerkų bei administratorių kabinetų. Čia įsikūręs apylinkės įga- 
liotinis ir šerifas. Yra net kalėjimas. | 

Baudžiamąjį teismą sudaro dešimt skyrių, dešimt teisėjų, kurie 
skirtingose teismo salėse nagrinėja skirtingus bylų rejestrus. Vidu- 
riniuosiuose aukštuose šurmuliuoja advokatai, policininkai, gina- 
mieji ir jų šeimos. Pradedančiam advokatui šios džiunglės atrodo 
grėsmingai, tačiau Dekas čia puikiai randa kelią. Jis šen bei ten 
paskambino. 

Jis parodo ketvirtojo skyriaus duris ir sako, kad čia susitiksim po 
valandos. Įeinu pro dvigubas duris ir atsisėdu paskutiniame suole. 
Grindys išklotos kilimu, apstatymas slegiančiai modernus. Priekyje 
it skruzdėlyne knibžda daugybė advokatų. Dešinėje — sulaikytųjų zo- 
na, kur koks tuzinas oranžiniais drabužiais apvilktų suimtųjų laukia 
savo eilės stoti prieš teisėją. Prokurorė rūšiuoja bylas. 

Antroje eilėje pamatau Klifą Rikerį. Užsikniaubęs su advoka- 
tu varto kažkokius dokumentus. Jo žmonos teismo salėje nėra. 

Įeina teisėjas ir visi atsistoja. Kelios bylos aimetamos, sumaži- 
nami arba panaikinami užstatai, susitariama dėl tolesnių datų. Ad- 
vokatai trumpai pasitaria, linkteli ir pasišnabžda su teisėju. 

Kviečiamas Klifas. Jis išdidžiai užlipa į tribūną priešais teisėjus. 
Greta jo — advokatas su dokumentais. Prokurorė paskelbia teismui, 
jog kaltinimai prieš Klifą Rikerį atmestini dėl įrodymų stokos. 

— Kur auka? — nutraukia jį teisėjas. 

— Ji nepageidavo atvykti, — atsako prokurorė. 

— Kodėl? - klausia teisėjas. 

Kadangi ji kėdėje su ratais, noriu sušukti. 

Prokurorė gūžteli pečiais, lyg nežinotų, ir apskritai jai tas ne- 
rūpi. Klifo advokatas taip pat gūžteli, tarytum nustebęs, jog ma- 
žoji ponia nepanoro pademonstruoti savo žaizdų. 

Prokurorė — užimtas žmogus, iki pietų jai reikia sutvarkyti dau- 
gybę bylų. Ji greitai išvardija faktus apie areštą, kad trūksta įro- 
dymų, nes auka atsisako duoti parodymus. 

— Tai jau antras kartas, — sako teisėjas piktai žvelgdamas į Kli- 
fą. — Kodėl neišsiskiriate, kol jos neužmušei? 

— Mes kreipėmės pagalbos, gerbiamasis teisėjau, — atsako Kli- 
fas išmoktu atgailaujančiojo balsu. 

— Tai greičiau ją gaukite. Jeigu vėl pamatysiu kaltinimus, jų ne- 
beatmesiu. Supratai? 

— Taip, pone, - atsako Klifas, lyg smarkiai gailėtųsi sudaręs tiek 
nepatogumų. Teismui paduodami dokumentai. Teisėjas purtydamas 
galvą pasirašo. Kaltinimai atmesti. 

Aukos balsas ir vėl liko neišgirstas. Ji namuose su sulaužyta 
kulkšnimi, bet ne tai ją sulaiko. Ji slapstosi, nes nenori, kad ją vėl 
sumuštų. Įdomu, kiek jai kainavo kaltinimų atmetimas. 

Klifas paspaudžia ranką savo advokatui ir pasipūtėliškai eina 
tarpu pro mano suolą, išeina pro duris laisvas daryti viską, ko už- 
sigeis, nebaudžiamas, nes nėra kas jai padėtų. 

Gniuždanti teisingumo logika. Čia pat netoliese sėdi prievar- 
tautojai, žmogžudžiai, narkotikų prekeiviai oranžiniais kombinezo- 
nais, sukaustyti antrankiais. Teismams vos pakanka laiko peržiū- 
rėti šitų galvažudžių bylas ir pritaikyti jiems bausmes. Kaip tuo- 
met galima tikėtis, kad teisingumo sistema pasirūpins vienos su- 
muštos moters teisėmis? 

Kai praėjusią savaitę laikiau advokatūros egzaminą, Dekas vi- 
sur skambinėjo. Jis surado naują Rikerių adresą ir telefono nume- 
rį. Jie neseniai persikėlė į didelį daugiabutį namą pietrytinėje Mem- 
fio dalyje. Vienas miegamasis, keturi šimtai per mėnesį. Klifas dir- 
ba vienoje profsąjungai nepriklausančioje frachtavimo kompanijoje 
netoli mūsų kontoros. Dekas įtaria, kad jis uždirba apie septynis 
dolerius per valandą. Jo advokatas vienas iš milijono šiame mies- 
te klientus medžiojančių teisininkų. 

Dekui apie Keli papasakojau tiesą. Jis sakė, kad jam labai svar- 
bu žinoti viską, nes jeigu Klifas mane nudės, tai jis, DEM: galės 
papasakoti, kodėl taip įvyko. 

Dekas man liepė ją pamiršti. Iš jos — vienos bėdos. 


Ant stalo randu raštelį nedelsiant užeiti pas Bruzerį. Prie savo 
didžiulio stalo jis sėdi vienas, kalba telefonu, tuo, kuris dešinėje. 
Kairėje yra kitas telefonas ir dar trys, išmėtyti po. kabinetą. Vieną 
jis turi mašinoje. Vienas — jo portfelyje. Ir dar tas, kurį jis man 
davė, kad bet kada galėtų mane surasti. 

Mostu parodo man sėstis, pavarto juodas paraudusias akis, lyg 
norėdamas pasakyti, jog kalbasi su kažkokiu puspročiu, ir išreikš- 
damas pritarimą urgzteli į telefono ragelį. Rykliai miega arba pa- 
sislėpę už akmenų. Gurguliuoja ir ūžia akvariumo filtras. 

Dekas man šnipštelėjo, jog iš savo kabineto Bruzeris per me- 
tus uždirba tarp trijų ir penkių šimtų tūkstančių dolerių. Dairantis 
po šį užgriozdintą kambarį sunku tuo patikėti. Jis laiko keturis nie- 
kais užsiimančius darbuotojus 0 dabar dar ir mane), kurie medžio- 
ja susižeidusius. Dekas galėtų vienu atsikvėpimu išvardyti penkias 
bylas, iš kurių Bruzeris pernai uždirbo šimtą penkiasdešimt tūks- 
tančių. Jis imasi narkotikų bylų, ir šiame versle įgijo advokato, ku- 
riuo.galima pasitikėti, reputaciją. Tačiau, pasak Deko, tikrąsias pa- 
jamas Bruzeris Stounas gauna iš investicijų. Jis įsipainiojęs į Mem- 
fio ir Nešvilio pusnuogių šokėjų ir padavėjų verslą, tik niekas ne- 
žirroskokiu mastu, ir federalinė valdžia, matyt, beviltiškai stengiasi 
tą išsiaiškinti. Tame versle sukasi gryni pinigai, taigi neįmanoma 
pasakyti, kiek jis susišluoja. 

Valgydamas riebų sumuštinį pas Trudę, Dekas man atraporta- 
vo, jog Bruzeris tris kartus išsiskyręs, turi tris paauglius vaikus, 
kurie, nenuostabu, gyvena su savo motinomis, mėgsta jaunų šo- 
kėjų draugiją, per daug geria ir lošia, ir nesvarbu, kiek pinigų su- 
sišluoja riebiomis savo rankomis, jų jam niekuomet negana. 

Prieš septynerius metus jis buvo apkaltintas federaliniu reketu 
ir suimtas, tačiau vyriausybė ta proga neįstengė pasinaudoti. Po 
metų kaltinimai buvo atmesti. Dekas prasitarė nerimaująs dėl da- 
bar FTB vykdomo Memfio nusikaltėlių pasaulio tyrimo, kuriame 
vis minimos Bruzerio Stouno ir geriausio jo draugo Princo Tomo 
pavardės. Dekas sakė, kad Bruzeris pastaruoju metu elgiasi tru- 
putį neįprastai — daugiau geria, greičiau supyksta, trypia po kabi- 
netą ir šaukia ne taip kaip visuomet. 

Kai dėl telefonų, tai Dekas įsitikinęs, jog FTB į kiekvieną apa- 
ratą, įskaitant ir manąjį, prikaišiojo „blakių“. Jis mano, kad ir sie- 
nose įtaisyta pasiklausymo aparatūra. Taip yra buvę ir anksčiau, 
aiškina jis rimtu, svariu tonu. Ir pataria man „Joguose“ būti atsar- 
gesniam. 

Su tokiomis guodžiančiomis mintimis jis mane paliko vakar po- 
piet, Jeigu tik išlaikiau advokatūros egzaminą, gaunu šiek tiek pi- 
nigų ir dingstu iš čia. 

Pagaliau Bruzeris padeda ragelį. Pasitrynęs pavargusias akis 
sako: 

— Peržiūrėk šitą, — stumteli man storą popierių pluoštą. 

— Kas čia? 

— „Greit Benefit“ atsakymai. Greit sužinosi, kodėl taip bjauru 
kelti bylas didelėms korporacijoms. Jos turi krūvas pinigų ir sam- 
dosi advokatus, kurie prirašo krūvas popierių. Leo F. Dramondas 
iš „Greit Benefit“ tikriausiai lupa du penkiasdešimt už valandą. 

Tai prašymas atmesti Blekų ieškinį su jį pagrindžiančiu trum- 
pu bylos išdėstymu, kuris užima šešiasdešimt tris puslapius. Prie 
jo pridėtas pranešimas, jog ginčą dėl minėto pareiškimo svarstys 
gerbiamasis Harvėjus Heilis. 

Bruzeris ramiai mane stebi: 

— Sveikas atvykęs į kautynių lauką. 

Gerklėje jaučiu tumulą. Kad parengčiau atsakymą, reikės dau- 
gybės laiko. 

— Įspūdinga, - sakau. Džiūsta gerklė. Nežinau, nuo ko pradėti. 

— Atidžiai perskaityk taisykles. Atsakyk į prašymą. Parašyk savo 
santrauką. Sukis. Ne taip baisu, kaip atrodo. 

— Tikrai? 

— Taip, Rudi. Tai darbas su popieriais. Išmoksi. Šitie šunsnu- 
kiai prirašo visokiausių įmanomų prašymų, daugelį jų išlaužia iš 
piršto, ir prie kiekvieno prisega pagrindžiamąsias santraukas. Jie 
tik ir laukia, kada galės bėgti į bylos:svarstymą su mielaisiais sa- 
vo prašymukais. Visai nesvarbu, laimės jie ar pralaimės, bet yis 
tiek uždirbs. Be to, šitaip jie atidėlioja teismą. Tą jie moka daryti 
meniškai; o klientai jiems už tai moka. Bėda ta, kad jie tave pa- 
leis ubagais. 

— Aš jau pavargau. | | 

— Tai bjauru. Dramondas spragtelėjęs pirštais sako: „Man rei- 
kia prašymo atmetimo“ ir trys darbuotojai tuoj užsikasa bibliote- 
koje, du parajuristai iš kompiuterių ištraukia senas santraukas. Ir 

štai! Stora santrauka iškepta, viskas nuodugniai ištirta. Dramon- 
dui už du penkiasdešimt per valandą lieka ją keletą kartų perskai- 
tyti, įsigilinti, galbūt pakišti kokiam savo draugužiui partneriui, kad 
ir jis perskaitytų. Paskui reikia suredaguoti, iškarpyti, modifikuo- 
ti, taigi darbuotojai vėl eina į biblioteką, o parajuristai — prie kom- 
piuterių. Tai apiplėšimas, bet „Greit Benefit“ pinigų turi ir tokiems 
kaip „Tinlėjus Britas“ jų negaili. 

skamba du telefonai. Bruzeris stveria tą, kuris arčiau. 

— Prie darbo, — sako jis man, o į ragelį, - Taip. 

Apglėbęs abiem rankomis viską nusinešu į savo kabinetą ir už- 
darau duris. Perskaitau prašymą atmesti ieškinį, dailiai pateiktą ir 
be klaidų atspausdintą santrauką, kurioje greitai aptinku argumentų, 
paneigiančių beveik viską, ką išdėsčiau ieškininiame pareiškime. 
Kalba turtinga ir aiški, parašyta nuostabiai gerai, kiek įmanoma 
vengiant juridinio stiliaus. Išdėstytą poziciją sutvirtina daugybė au- 
toritetų, kurie paminėti kaip tik ten, kur reikia. Daugumos pusla- 
pių apačia primarginta išnašų. Įdėtas net turinys, rodyklė ir bib- 
liografija. 

Vienintelis trūkstamas dalykas — tai įsakymas teisėjui pasira- 
šyti viską, ko nori „Greit Benefit“. 

Trečiąkart perskaitęs susitelkiu ir pradedu žymėtis pastabas. Kur 
nors turi būti viena ar dvi skylės, pro kurias būtų galima bakste- 
lėti. Šokas ir išgąstis blėsta. Pasitelkęs visą neapykantą „Greit Be- 
nefit“ kompanijai už tai, ką ji padarė mano klientui, pasiraitoju ran- 
koves. 

Ponas Leo F. Dramondas gali būti kad ir kerėtojas, gali turėti 
nesuskaičiuojamus būrius pakalikų, pasirengusių paklusti, vos jis 
mostels pirštu ir pašauks, bet man, Rudžiui Beilorui, kito kelio nė- 
ra. Esu gabus ir sugebu dirbti. Jeigu jis nori pradėti popierių ka- 
rą, — gerai. Uždusinsiu jį. 


Dekas advokatūros egzaminą laikė šešis kartus. Trečią kartą Ka- 


lifornijoje beveik jį išlaikė, bet bendroje sumoje jam pritrūko dviejų 
balų. Tris kartus egzaminą laikė Tenesyje, — kur tau, nė iš tolo, 

kaip jis man papasakojo su nuostabiu atvirumu. Nežinau, ar De- 
kas apskritai nori išlaikyti egzaminą. Žvejodamas bylas Bruzeriui 
ir nesukdamas sau galvos dėl etikos suvaržymų (Bruzeriui jie taip 
pat netrukdo), jis uždirba keturiasdešimt tūkstančių per metus. De- 
kui nereikia mokėti advokatūros mokesčių, stengtis teisės srityje 
tobulėti, lankyti: seminarų, stoti prieš teisėjus, jaustis kaltam, jei- 
gu kas nepasiseka, nekalbant jau apie pridėtinės išlaidas. 

Dekas parazituoja. Darbo jis turės tol, kol bus advokatas, ku- 
rio pavarde jis galėtų pasinaudoti, ir patalpos darbui. 

Jis žino, kad nesu pernelyg užsiėmęs, taigi įprato apie vienuo- 
liktą užsukti į mano kabinetą. Pusę valandos plepame, paskui ei- 
name pas Trudę pigių pietų. Prie jo jau pripratau. Dekas — papras- 
tas, nepretenzingas žmogelis, norintis būti mano draugu. 

Sėdime kampe, pietaujame pas Trudę tarp frachtuotojų, Dekas 
kalba tyliai, vos jį girdžiu. Kartais, ypač ligoninės laukiamuosiuo- 
se, jis būna toks drąsus, kad net nepatogu, o kartais baikštus it 
pelė. Žvalgydamasis tai pro vieną, tai pro kitą petį, lyg kas nors 
rengtųsi jį užpulti, Dekas kažką murma, bet labai stengiasi, kad 
išgirsčiau. | 

— Anksčiau firmoje dirbo toks vyrukas, Deividas Rojus. Jiedu 
su Bruzeriu artimai bendravo. Kartu skaičiuodavo savo pinigus, Ži- 
nai, kaip kokie vagys. Už lėšų sumaišymą Rojui buvo atimtas ad- 
vokato laipsnis, taigi jis nebegali dirbti advokatu, — Dekas pirš- 
tais nusibraukia tuno salotų trupinėlius nuo lūpų. — Nieko baisaus. 
Rojus iš čia fšeina, pereina per gatvę ir atidaro pusnuogių klubą. 
Tas sudega. Jis atidaro kitą. Ir tas sudega. Papų biznyje kyla ka- 
ras. Bruzeris nekvailas ir nepuola į patį jo vidurį, bet visuomet tyko 
šešėlyje. Toks ir tas tavo draugužis Princas Tomas. Karas tęsiasi 
porą metų. Lavonų daugėja. Gaisrų daugėja. Rojus ir Bruzeris dėl 
kažko pjaunasi. Pernai federalai Rojų prismeigė, sako, kad jis tuoj 
pragys. Žinai, apie ką kalbu. 

Linkteliu nuleidęs galvą taip žemai, kaip ir Dekas. Niekas mūsų 
negirdi, bet pagaunu keletą žvilgsnių, nes mes labai įtartinai uŽ- 
gulę stalą. 

— Taigi vakar Deividas Rojus davė parodymus didžiajai žiuri. 
Atrodo, kad susitarė. 

Tai tardamas truputį išsitiesia ir nuleidžia akis, ly8 dabar man 
viskas turėtų būti aišku. 

* — Na ir? - klausiu piktai, vis dar patylomis. 

Jis susiraukia, atsargiai apsidairo ir aiškina: 

— Daug šansų, kad jis gieda apie Bruzerį. Gal ir apie Princą 
Tomą. Girdėjau, kad už jo galvą net kaina nustatyta. 

— Kontraktas! 

— Taip. Tyliau. 

— Su kuo? - Žinoma, kad ne su mano darbdaviu. 

— Atspėk. 

— Ne su Bruzeriu. 

Jis man atsako kietai sučiaupta, bedante kuklia šypsenėle ir pri- 
duria: | 

— Ne pirmas kartas, — atsikanda didžiulį kąsnį sumuštinio, lė- 
tai kramto ir linksi man. Laukiu, kol nurys. 

— Tai ką stengiesi man pasakyti? — paklausiu. 

— Reikės eiti kitur. 

— Neturiu kur eiti. 

— Tikriausiai reikės nešdintis. 

— Ką tik čia patekau. 

— Viskas gali greit pasikeisti. 

— O kaip tu? — klausiu. 

"— Nešdinsiuos ir aš. 

— O kaip kiti? 

— Dėl jų nesirūpink, nes jie irgi dėl tavęs nesirūpina. Aš vie- 
nintelis tavo draugas. 

Šitie jo žodžiai ilgai skamba ausyse. Dekas žino daugiau, ne-- 
gu pasako, bet keletą kartų su juo papietavęs viską ištrauksiu. Nu- 
jaučiu, kad tam atvejui, jeigu ištiktų nelaimė, jis ieško, kur galėtų 
nutūpti. Kalbėjausi su kitais firmos advokatais, Niklasu, Tokseriu 
ir Ridžu, bet jie į nieką nesivelia ir neturi ką pasakyti. Jų durys 
visuomet užrakintos. Dekui jie nepatinka. Galima numanyti, ką jie 

jaučia jam. Pasak Deko, Tokseris ir Ridžas — draugai ir tikriau- 
siai ketina atidaryti nedidelę savo firmą. Niklasas — beveik priėjęs 
liepto galą alkoholikas. 

Blogiausia, kas gali nutikti Bruzeriui, kad bus apkaltintas, 
areštuotas ir teisiamas. Šis procesas truktų mažiausiai metus. Jis 
vis tiek galėtų dirbti ir vadovauti kontorai. Manau, kad galėtų. Kol 
nebus nuteistas, advokato laipsnio atimti iš jo negali. 

Nusiramink, vis kartoju sau. 

O jeigu mane išmes į gatvę, juk taip jau buvo. Sugebėjau nu- 
kristi ant kojų. 


Pro miesto parką važiuoju mis Berdi namų kryptimi. Apšvies- 
toje aikštėje vyksta mažiausiai trejos beisbolo rungtynės. 

Sustoju prie mokamo telefono šalia automobilių plovyklos ir 
surenku numerį. Po trečio skambučio atsiliepia ji: 

— Alio. 

Jos balsas aidu atsiliepia visame mano kūne. 

— Ar Klifas namuose? — klausiu pakeitęs balsą. Jeigu atsakys 
„Taip“, padėsiu ragelį. 

— Ne. O kas skambina? 

— Rudis, — atsakau normaliu balsu. Sulaikau kvėpavimą, tikė- 
damasis trakštelėjimo ir trumpų signalų, bet viliuosi išgirsti tylius, 
ilgesingus žodžius. Velnias, nė nežinau, ko tikėtis. 

Tylu, tačiau ragelio ji nepadeda. 

— Prašiau, kad neskambintumėt, — sako ji piktokai, truputį ap- 
maudžiai. - | 

— Atsiprašau. Negalėjau nepaskambinti. Nerimauju dėl jūsų. 

— Mes negalime taip elgtis. 

— Kaip elgtis? 

—.Viso gero. — Štai, trakštelėjimas ir trumpi signalai.. 

Man prireikė daug drąsos, kad jai paskambinčiau, o dabar gal- 
voju, kad geriau būčiau to nedaręs. Kai kurie žmonės turi daugiau 
drąsos negu smegenų. Žinau, kad jos vyras išprotėjęs karštakošis, 
tik nežinau, kiek toli jis nueis. Jis pavydus, tuo neabejoju, nes ši- 

tas devyniolikmetis žlugęs raudonsprandis sportininkas vedė gra- 
žią merginą ir kiekviename žingsnyje ją įtarinėja. Bet ar jis eitų 
tiek toli, kad klausytųsi telefono pokalbių? 

Tai tik spėlionės, bet jos verčia mane atsipeikėti. 


Vos spėjau užmigti, kai suskamba telefonas. Laikrodis rodo be- 
veik keturias ryto. Tamsoje apčiuopomis susirandu telefoną. 

Tai Dekas, labai susijaudinęs greitai beria žodžius iš telefono sa- 
vo automobilyje. Lekia pas mane, jau tik už trijų kvartalų. Kažkas 
svarbaus ir skubaus, kažkokia siaubinga nelaimė. Paskubėk! Apsi- 
vilk! Liepia man būti ant šaligatvio ne vėliau kaip po minutės. 

Jis laukia manęs savo aplūžusiame mikroautobusiuke. Įšoku, ir 
pašėlusiu greičiu išvažiuojame. 

— Kas, po velnių, atsitiko? — klausiu jo. 

— Didelė avarija upėje, — praneša jis iškilmingai, lyg jį tai ne- 
paprastai liūdintų. Kaip anądien kabinete. — Naktį, po vienuolikos, 
nuo lyno nutrūko barža, nuplaukė pasroviui ir atsitrenkė į garlai- 
vį, kuriame šoko mokinukai. Ten buvo apie tris šimtus vaikų. Gar- 
laivis nuskendo prie Mado salos, netoli kranto. 

— Siaubinga, Dekai, bet kuo, po velnių, mes galime padėti? 

 — „Pagalvok. Skambutis Bruzeriui. Bruzeris skambina man. Ir 
štai mes čia. Tai didžiulė katastrofa, tikriausiai didžiausia, kokia 
kada nors nutiko Memfyje. 

“- Ir tuo reikia didžiuotis? 

— Tu nesupranti. Bruzeris nesirengia praleisti tokios progos. 

— Puiku. Tegu spraudžia savo storą užpakalį į skafandrą ir ne- 
ria į vandenį ieškoti kūnų. 

— Čia aukso kasykla, — dideliu greičiu Dekas lekia per miestą. 
Artėjant prie centro nebesikalbame. Mus pralenkia greitoji pagal- 
ba, mano pulsas padažnėja. Prieš mus įsiterpia dar viena greitoji. 

Upės pakrantę blokuoja daugybė policijos mašinų, jų švyturė- 
liai skrodžia nakties tamsą. Gaisrininkų ir greitosios pagalbos ma- 
šinos sustatytos bamperis prie bamperio. Virš upės skraido malūns- 
parnis. Vieni žmonės grupelėmis stovi it suakmenėję, kiti — laks- 
to, šūkauja ir rodo į vandenį. Prie kranto matyti krano gervė. 

Mes skubiai apeiname geltoną juostą ir įsimaišome į stebėtojų 
minią prie pat vandens. Viskas įvyko prieš kelias valandas, skuba 
atslūgusi. Dabar visi laukia. Daugelis žmonių pasibaisėję būriuo- 
jasi nedidelėmis grupelėmis, sėdi ant krantinės grindinio, žiūri, kaip 
narai ir paramedikai ieško kūnų. Kartu su šeimomis meldžiasi at- 
siklaupę kunigai. Ant kranto sėdi būrys apstulbusių moksleivių šla- 
piais smokingais ir šokių suknelėmis, susikabinę rankomis žvel- 
gia į vandenį. Vienas garlaivio šonas per dešimt pėdų išlindęs iš 
vandens, prie jo matyti gelbėtojai, dauguma juodais ir mėlynais ne- 
peršlampamais narų kostiumais, su skafandrais. Kiti plaukioja ly- 
nu sujungtomis pontoninėmis valtimis. 

Vyksta ritualas, kuriam suvokti reikia laiko. Trapu, vedančiu 
nuo plūduriuojančio molo, ant krantinės lėtai nulipa policijos lei- 
"tenantas. Jau praretėjusi minia sustingsta. Jis pasilypėja ant gel- 
bėjimo būrio mašinos priekio, aplinkui susispiečia reporteriai. Dau- 
guma žmonių, apsisiautę apklotais, nuleidę galvas, paskendę karš- 
tose maldose, lieka sėdėti. Tai tėvai, šeimų nariai, draugai. Leite- 
nantas sako: : 

— Man labai gaila, bet atpažinome Melani Dobins kūną. 

Jo žodžiai nuskrieja per rimtį, kurią staiga sudrasko mergaitės 
šeimos narių aimanos ir rauda. Jie stovi glaudžiai susispietę. Drau- 
gai atsiklaupia ir apsikabina, pasigirsta moters riksmas. 

Kiti atsisukę žiūri, bet atsikvepia su palengvėjimu. Jų neišven- 
giamai laukia skaudi žinia, bet ne dabar. Vis dar yra vilties. Vė- 
liau sužinosiu, kad išsigelbėjo dvidešimt vienas, tie, kuriuos įtraukė 
oro kišenė. 

Policijos leitenantas nueina, grįžta ant molo, kur iš vandens 
traukiamas dar vienas kūnas. 

+ Tuomet pamažu ima ryškėti kitas ritualas, ne toks tragiškas, bet 
greičiau pasibjaurėtinas. Vyrai liūdnais veidais eina, tiksliau sakant, 
vogčiomis artinasi prie skausmo ištiktų šeimų. Jie turi mažas bal- 
tas vizitines korteles, kurias stengiasi įbrukti žuvusiųjų šeimų na- 
riams arba draugams. Colis po colio tamsoje jie slenka pirmyn, 

“ žvilgsniais varstydami vienas kitą. Užmuštų, kad tik gautų bylą. 
Jiems reikia tik trečdalio. 

Dekas tą užfiksavo kur kas anksčiau, nei susivokiu, kas vyks- 
ta. Galvos linktelėjimu jis parodo eiti arčiau šeimų, bet aš nepa- 
judu iš vietos. Jis įsimaišo į minią ir greitai išnyksta tamsoje ieš- 
koti aukso. | 

Nusigręžiu nuo vandens ir netrukus pasijuntu bėgąs Memfio 
gatvėmis. 


Advokatūros egzamino rezultatus taryba išsiuntinėja 
registruotu paštu. Teisės koledže girdėjau pasako- 
jimų apie tai, kad kai kas nuo laukimo nualpsta prie 
pašto dėžučių, arba kaip koks idiotas pasičiupęs laišką bėga gat- 
ve juo mojuodamas. Tuomet tokie pasakojimai atrodė juokingi, bet 
dabar — ne. 

Praėjo trisdešimt dienų, bet laiško nėra. Nurodžiau namų ad- 
resą, nes tikraj nenoriu, kad laišką atplėštų kas nors Bruzerio kon- 
toroje. | | 

Trisdešimt pirma diena — šeštadienis, kai man leidžiama pamie- 
goti iki devynių, kol mano brigadininkė dažų teptuku ims tranky- 
ti į duris. Staiga prireikė nudažyti garažą po mano butu; ji taip 
nusprendė, nors man jis atrodo visai pakenčiamas. Iš lovos ji ma- 
ne išvilioja pranešdama, jog iškepė kiaušinienės su kumpiu, ji auš- 
ta, todėl reikia paskubėti. 

Darbas sekasi. Dažydamas matai rezultatą, ir tai maloniai nu- 
teikia. Matai, kad kažkas vyksta. Saulę temdo aukšti debesys, dir- 
bu neskubėdamas. 

Šeštą valandą ji praneša, kad laikas baigti. Dirbau pakankamai, 
vakarienei ji turi staigmeną — iškeps vegetarišką picą! 

Vakar „Joguose“ dirbau iki pirmos valandos nakties, visai ne- 
trokštu vėl ten eiti. Taigi šįvakar neturiu ką veikti. Blogiausia tai, 
kad nė neketinau ko nors veikti. Liūdna, bet mintis apie vakarie- 
nę su aštuoniasdešimtmete moterimi man visai patinka. 

Nusiprausiu po dušu, užsimaunuų savo chaki kelnes, apsiaunų 
sportbačius. Kai įeinu į namą, iš virtuvės sklinda keistas kvapas. 

Mis Berdi triūsia virtuvėje. Picos niekuomet anksčiau negaminu- 
si, sako ji, tarytum tai girdėti man būtų malonu. 

Visai gardu. Cukinija ir geltonieji pipirai šiek tiek suskrudę, bet 
ožkos sūrio ir grybų ji nepagailėjo. O aš alkanas kaip vilkas. Val- 
gome svetainėje žiūrėdami filmą su Gariu Grantu ir Odri Hepburn. 
Beveik visą filmą ji verkia. 

Kitas filmas su Bogartu ir Bakal, man skauda raumenis. Ima 
miegas. Tačiau mis Berdi sėdi ant sofos kraštelio ir sulaikiusi kva- 
pą stengiasi nepraleisti nė eilutės iš filmo, kurį žiūri jau penkias- 
dešimt metų. 

Staiga ji pašoka. 

— Kai ką pamiršau! — šūktelėjusi išskuba iš virtuvės. Girdžiu, 
kaip ji rausiasi kažkokiuose popieriuose. Įlekia į svetainę, rankoje 
laikydama popieriaus lapą, dramatiškai atsistoja priešais mane ir 
paskelbia: | 

— Rudi! Tu išlaikei egzaminą! 

Šoku prie to popieriaus lapo. Jis iš Tenesio teisės egzaminų ko- 
misijos, adresuotas, žinoma, man, o viduryje ryškiomis raidėmis 
parašyti-didingi žodžiai: „Sveikiname. Jūs išlaikėte advokatūros eg- 
zaminą.“ | 

Atsisukęs žiūriu į mis Berdi ir akimirką norėčiau skelti jai an- 
tausį už brovimąsi į asmeninį gyvenimą. Ji turėjo man pasakyti 
anksčiau, ir, velniai rautų, ji tikrai neturėjo teisės atplėšti voką. Bet 
visi gelsvai pilki jos dantys švytėte švyti. Akyse ašaros, rankas pa- 
kėlusi prie veido ji džiaugiasi ne mažiau negu aš. Pyktis išgaruo- 
ja ir mane užlieja didžiulis džiaugsmas. 

— Kada jis atėjo? — klausiu. 

— Šiandien, kai dažei garažą. Į duris pasibeldė laiškanešys ir 
klausė tavęs, bet pasakiau, kad tu užsiėmęs, taigi pasirašiau pati. 

Vienas dalykas — pasirašyti. Bet atplėšti voką — visiškai kas kita. 

— Jums nederėjo jį atplėšti, — sakau, bet nepiktai. 2 aki- 
mirką širsti neįmanoma. 

— Atsiprašau. Maniau, kad neprieštarautum. Bet argi tai nenuo- 
stabu? 

Iš tikrųjų. Šypsodamasis kaip koks idiotas ir kvėpuodamas pilna 
krūtine sklendžiu į virtuvę. Viskas nuostabu. Koks puikus pasaulis! 

— Atšvęskime, — sako ji išdykėliškai šyptelėjusi. 

— Jeigu tik norite, — atsakau. Norisi bėgti per kiemą ir šaukti į 
žvaigždes. 

Ji rausiasi bufete, kažko ieško, šypsosi ir lėtai ištraukia keis- 
tos formos butelį. 

— Šitą laikau ypatingoms progoms. 

— Kas tai? — klausiu imdamas butelį. Tokio „Joguose“ nesu 
matęs. 

— Melionų brendis. Stiprus. 

Ji tyliai sukikena. Šią akimirką išgerčiau bet ko. Ji suranda du 
vienodus kavos puodelius — šiuose namuose gėrimais niekuomet ne- 
vaišinama - ir įpila po pusę. Gėrimas tirštas ir lipnus. Kvapas - kaip 
stomatologo kabinete. 

Pakeliame tostą už mano sėkmę, susidaužiame „Tenesio Ban- 
ko“ puodeliais ir gurkštelime. Skonis — kaip vaikiško sirupo nuo 
kosulio, o degina kaip neatmiešta degtinė. Ji sučepsi lūpomis. 

— Atsisėskim, — sako ji. 

Po kelių gurkšnių mis Berdi jau knarkia ant sofos. Išjungiu te- 
levizoriaus garsą ir įsipilu dar vieną puodelį. Gėrimas stiprus, bet, 
iš pradžių deginęs, skonio receptorių nebeerzina. Geriu verandoje 
šviečiant mėnuliui, vis dar šypsodamasis dangui ir dėkodamas už 
dievišką Žinią. 


Melionų brendžio poveikį tebejaučiu gerokai po saulėtekio. Nu- 
siprausiu po dušu, išeinu iš buto, tyliai įsėdu į mašiną ir atbuline 
pavara išvažiuoju į gatvę. | 

Važiuoju į jupių kavinę, kur galima užsisakyti bandelę ir die- 
nos patiekalą. Sumoku už storą sekmadieninį laikraštį ir išskleidžiu 
jį ant galinio staliuko. Keletas dalykų — kaip tik tai, ko ieškau. 

Ketvirtą dieną iš eilės pirmuosiuose puslapiuose rašoma apie 
garlaivio katastrofą. Žuvo keturiasdešimt vienas vaikas. Advoka- 
tai jau pradėjo kelti bylas. 

Antrasis dalykas, šįkart „Metro“ skiltyje, — straipsnių apie po- 
licijos atliekamą korupcijos, ypač pusnuogių verslo ryšio su teisi- 
nėmis struktūromis, tyrimą tęsinys. Kelis kartus paminėta Bruze- 
rio, kaip Vilio Maksveino — svarbiausios vietinės figūros — advo- 
kato, pavardė. Ji taip pat minima ir greta Benio Tomo - vietos už- 
eigos savininko, žinomo Princo slapyvardžiu, federalinio nusikal- 
tėlio — pavardės. Bruzeris minimas ir kaip galimas federalinis nu- 
sikaltėlis. 

Jaučiuosi lyg, artėjant traukiniui. Federalinė didžioji žiuri be per- 
traukos posėdžiauja visą mėnesį. Laikraštyje beveik kasdien skel- 
biamos naujienos. Dekas vis labiau nervinasi. 

Trečias dalykas — tikra staigmena. Paskutiniame puslapyje ver- 
slo skiltyje trumpas straipsnelis pavadinimu 161 IŠLAIKĖ ADVO- 
KATŪROS EGZAMINĄ. Tai trijų sakinių Teisės egzaminų komi- 
sijos pranešimas spaudai, po kurio labai smulkiu šriftu abėcėlės 
tvarka išspausdintas išlaikiusiųjų sąrašas. 

Pakeliu laikraštį arčiau akių ir susijaudinęs skaitau. Štai aš! Tei- 
sybė. Jokio apsirikimo. Aš išlaikiau advokatūros egzaminą! Grei- 
tai permetu akimis sąrašą, daugelis pavardžių man žinomos trejus 
metus. | 

Ieškau Bukerio Keino, bet jo pavardės nėra. Tris kartus patik- 
rinu, man nusvyra pečiai. Padedu laikraštį ant stalo ir garsiai skai- 
tau kiekvieną pavardę. Bukerio Keino nėra. 

Vakar vakare, kai atgavusi atmintį mis Berdi man pranešė nuo- 
stabią žinią, vos jam nepaskambinau. Kadangi aš išlaikiau, tai nu- 
tariau palaukti, kol Bukeris pats paskambins. Maniau, jeigu jis ke- 
letą dienų nepaskambins, tai suprasiu, kad neišlaikė. 

Nežinau, ką daryti. Įsivaizduoju, kaip jis dabar padeda Šarle- 
nai rengti vaikus į bažnyčią, iš visų jėgų stengiasi šypsotis, įtikin- 
ti save ir ją, kad tai tik laikinas pralaimėjimas, kad egzaminą jis 
išlaikys kitą kartą. 

"Tačiau žinau, kad jis priblokštas. Jam skaudu, pyksta ant sa- 
vęs, kad neišlaikė. Nerimauja dėl Marvino Šenklio reakcijos ir bijo 
rytdienos, kai reikės eiti į darbą. 

Bukeris labai išdidus žmogus. Jis visuomet tikėjo, kad gali bet 
ko pasiekti. Norėčiau nuvažiuoti pas jį ir padėti išgyventi skaus- 
mą, bet tai nepadėtų. | 

Rytoj jis paskambins ir mane pasveikins. Iš pažiūros jis atro- 
dys žvalus ir pasiryžęs kitąkart išlaikyti. 

"Dar kartą perskaitau sąrašą ir staiga man topteli, jog jame nė- 
ra ir Saros Plenkmor pavardės. Nematyti ir Saros Plenkmor Vil- 
koks. Ponas S. Todas Vilkoksas egzaminą išlaikė, betg jaunoji jo 
Žmona - ne. 

Garsiai nusijuokiu. Tai niekinga ir žema, pagiežinga, vaikiška, 
kerštinga, netgi bjauru. Bet negaliu susilaikyti. Ji pastojo, ištekė- 
jo, neabejoju, kad krūvis jai buvo per didelis. Paskutiniuosius tris 
mėnesius ji turėjo rūpintis pašaliniais dalykais, planavo vestuves, 
derino spalvas vaikų kambariui. Mokymuisi, tikriausiai, nebeliK- 
davo laiko. 

Cha cha cha. Galų gale aš juokiuosi paskutinis. 


Deną Van Lendelą sužalojęs girtuoklis turėjo ribotos atsakomy- 
bės draudimą šimtui tūkstančių dolerių. Transporto bendrovę, ku- 
rioje jis dirbo, Dekas įtikino, jog Van Lendelo ieškinys vertas dau- 
giau, ir jis teisus. Bendrovė sutiko sumą padidinti. Paskutinę mi- 
nutę Bruzeris įsikišo tik tam, kad pagrasintų teismu. Aštuoniasde- 
šimt procentų darbo atliko Dekas, o aš —-daugių daugiausia pen- 
kiolika. Už likusį darbą abu dėkingi Bruzeriui. Tačiau pagal Bru- 
zerio firmos atlyginimo schemą nei Dekas, nei aš pelno dalies ne- 
gauname. Taip yra todėl, kad Bruzeris nustatęs aiškų honorarų kau- 
pimo apibrėžimą. Van Lendelo byla priklauso jam, nes jis pirmas 
apie ją išgirdo. Mes su Deku tik nuėjome į ligoninę ir išgavome 
sutartį, bet toks mūsų darbas. Jeigu bylą būtume suradę mes, tai 
išgavę parašą galėtume pretenduoti į dalį honoraro. 

Bruzeris pasikviečia mudu į savo kabinetą ir uždaro duris. Pa- 
sveikina mane išlaikius egzaminą. Jis taip pat išlaikęs iš pirmo Kar- 
to, neabejoju, kad Dekas pasijunta dar kvailesnis. Bet jis neišsi- 
duoda, tik sėdi laižydamasis dantis ir kaip visuomet pakreipęs galvą 

į šoną. Bruzeris prabyla apie Van Lendelo susitarimą. Šįryt jis gavo 
čekį šimto tūkstančių dolerių sumai, popiet ateina Van Lendelai. 
Jis mano, kad mes turėtume iš to šiek tiek gauti. 

Su Deku neramiai susižvalgome. 

Bruzeris sako, kad šie metai jam buvo sėkmingi, uždirbo dau- 
giau nei pernai, ir nori, kad jo darbuotojai taip pat turėtų kuo pa- 
sidžiaugti. Be to, susitarimo pasiekta labai greitai. Jis asmeniškai 
prie jo dirko mažiau kaip šešias valandas. 

Įdomu, ką jis nuveikė per tas šešias valandas. 

Taigi būdamas geros širdies jis nori mums atsilyginti. Jis gau- 
na trečdalį, trisdešimt tris tūkstančius dolerių, bet visų sau nepa- 
siliks. Pasidalys su mumis. 

— Atiduodu jums, vaikinai, trečdalį, kuri pasidalykite po lygiai. 

Dekas ir aš mintyse suskaičiuojame. Trečdalis nuo trisdešimt 
trijų tūkstančių — vienuolika tūkstančių, pasidaliję juos pusiau gau- 
name po penkis tūkstančius penkis šimtus. 

Man pavyksta išlaikyti rimtą išraišką. Sakau: 

— Ačiū, Bruzeri. Tai labai dosnu. 

— Nėra už ką, - atsako jis, lyg dalyti malones jam būtų įpras- 
tas dalykas. — Tegu tai bus dovana advokatūros išlaikymo proga. 

— Ačiū. 

— Taip, ačiū, — sako Dekas. Mes abu priblokšti, bet abu galvo- 
jame apie tai, kad už šešias darbo valandas Bruzeris pasilieka dvi- 
dešimt du tūkstančius. Vadinasi, už valandą jis gavo maždaug pus- 
ketvirto tūkstančio. 

Tačiau aš nesitikėjau nė skatiko, todėl staiga pasijuntu pratur- 
tėjęs. | 

— Gerai padirbėjot, vaikinai. O dabar prie darbo. 

Sutartinai linktelime. Skaičiuoju ir leidžiu savo turtą. Neabe- 
joju, kad Dekas taip pat. | 

— Ar mes pasirengę rytdienai? — klausia manęs Bruzeris. Devintą 
valandą prieš gerbiamąjį Harvėjų Heilį ginčijame „Greit Benefit“ 
prašymą atmesti ieškinį. Bruzerio pokalbis dėl to prašymo su teisė- 
ju nebuvo malonus, todėl bylos klausymo visai nelaukiame. 

—.Manau, kad taip, — atsakau ir mane nudiegia nerimas. Pa- 
rengiau ir įteikiau trisdešimties puslapių atsakomąją santrauką, į 
kurią Dramondas su savo kompanija atsakė dar viena santrauka. 
Prieštaraudamas Bruzeris paskambino Heiliui, bet pokalbis nepa- 
vyko. 

— Tikriausiai leisiu dalyvauti ir tau, targi būk pasiruošęs, — sa- 
ko Bruzeris. Vos galiu nuryti. Nerimas virsta panika. 

— Prie darbo, — priduria jis. — Būtų nepatogu pralaimėti bylą 
per klausymą. 

— Ir aš prie jos dirbu, — paslaugiai priduria Dekas. 

— Gerai. Į teismą vyksime visi trys. Dievai žino, jie ten turės 
gal dvidešimt Žmonių. 


Staiga praturtėjęs užsimianai geresnių dalykų. Su Deku nuspren- 
džiame atsisakyti sriubos su sumuštiniu pas Trudę ir papietauti ne- 
toliese esančiame restoranėlyje. Užsisakome puikiausių šonkaulių. 

— Anksčiau jis niekuomet pinigais nesidalydavo, — sako Dekas 
kraipydamasis ir gręžiodamasis į šalis. Sėdime tamsaus valgomojo 
kabinoje. Niekas mūsų išgirsti negali, bet jis vis tiek nerimauja. 

— Kažkas negerai, Rudi, neabejoju. Tokseris su Ridžu rengiasi 
išeiti. Federalai lipa Bruzeriui ant kulnų. Jis dalija pinigus. Man 
neramu, tikrai neramu. | 

— Gerai, bet kodėl? Mūsų jie neareštuos? 

— Ne dėl arešto nerimauju. Man neramu dėl darbo. 

— Nesuprantu. Jeigu Bruzerį apkaltins ir suims, nespėjus nie- 
kam nė apsidairyti jis bus paleistas už užstatą. Firma dirbs toliau. 

Jis suirzta. 

— Klausyk, o jeigu jie ateis su šaukimu į teisinią ir metalo pjūk- 
lais? Juk žinai, kad jie gali taip padaryti. Taip buvo ir anksčiau, 
reketo bylose. Federalai labai mėgsta užpulti advokatų kontoras, 
susišluoti dokumentus ir išsinešti kompiuterius. Nei aš, nei tu jiems 
nerūpime. 

Iš tikrųjų niekuomet apie tai nepagalvojau. Tikriausiai atrodau 
nustebęs. 

— Aišku, kad jie gali išstumti jį iš biznio, — tęsia jis. — Jie to ir 
siekia. Mes su tavim atsiduriame kryžminėje ugnyje, bet niekam, 
absoliučiai niekam tai nė velnio nerūpi. 

— Tai ką siūlai? 

— Dingstam! 

Jau noriu klausti, ką tai reiškia, bet viskas ir taip aišku. Dabar 
Dekas mano draugas, bet jam reikia daugiau. Aš išlaikiau advo- 
katūrą, taigi galiu būti jo priedanga. Dekui reikia partnerio! Jis 
puola man nė neprasižiojus: | 

— Kiek turi pinigų? 

— E-e, penkis tūkstančius penkis šimtus dolerių. 

— Ir aš tiek pat. Tai sudaro vienuolika tūkstančių. Susidėję po 
du tūkstančius turėsime keturis. Už penkis šimtus per mėnesį ga- 
lime išsinuomoti kambarėlį, telefonas ir visa kita kainuos dar pen- 
kis. Nusiperkam keletą paprastų baldų, nieko prašmatnaus. Po pu- 
sės metų žiūrėtume, kas iš to išeis. Aš žvejoju bylas, tu eini į teis- 
mą, pelną dalijamės po lygiai. Viską pusiau — išlaidas, mokesčius, 
pelną, darbą, valandas. 

Jaučiuosi beveik priėjęs liepto galą, bet greitai mąstau. 

— O kaip dėl sekretorės? 

— Jos nereikia, — tuoj pat atsako jis. Dekas viską apgalvojo, — 
bent jau iš pradžių. Telefonu atsiliepti galime patys arba turėti au- 
tomatinį atsakiklį. Aš moku spausdinti. Tu moki spausdinti. Mums 
pasiseks. Uždirbę pinigų pasisamdysime mergaitę. 

— Kokios pridėtinės išlaidos? 

— Mažiau kaip du tūkstančiai. Nuoma, telefonas, komunalinės 
paslaugos, reikmenys, kopijavimas, kitos smulkios išlaidos. Bet 
mes galime susiveržti diržus ir dirbti kuo pigiau. Jei taupysime, 
daugiau užsidirbsime. Tai visai paprasta. 

Gurkšnodamas arbatą su ledu jis tiriamai žiūri į mane. Tuomet 
vėl palinksta į priekį: 

— Klausyk, Rudi, ant stalo palikome dvidešimt du tūkstančius. 
Turėjome gauti viską. To mums pakaktų metams. Turėsime savo 
šou, visi pinigai bus mūsų. 

Advokato etika draudžia steigti partnerystę su ne advokatais. 
Mėginu apie tai užsiminti, bet tuojau pat suprantu, jog tuščias rei- 
kalas. Dekas sugalvos daugybę būdų, kaip apeiti. 

— Atrodo, nuoma nedidelė, - sakau tik tam, kad ką nors pasa- 
kyčiau, be to, noriu išsiaiškinti, kiek jis viską apgalvojo. 

Jis pažvairuoja ir nusišypso, blykstelėdamas savo bebriškais 
dantimis. 

— Jau radau vieną vietelę. Sename pastate Medisono gatvėje virš 
sendaikčių parduotuvės. Keturi kambariai, poilsio kambarys, pu- 
siaukelėj tarp kalėjimo ir Šv. Petro ligoninės. | 

Ideali vieta! Kiekvieno advokato svajonė. 

— Prastas rajonas, — sakau aš. 

— Todėl ir pigu. 

— Ar geros būklės? 

— Pakenčiama. Reikės perdažyti. 

"— Tą jau moku. 

Mums atneša užkandžius, prisikemšu burną salotų. Dekas kne- 
binėja, bet valgo mažai. Skriejančios galvoje mintys jam dabar ne- 
leidžia galvoti apie maistą. 

— Man reikia nešdintis, Rudi. Žinau dalykų, kurių neturėčiau 
žinoti. Patikėk manim, kai sakau, kad Bruzeris smarkiai kris. Sėk- 
mė nuo jo nusisuko, — akimirką patyli, smaigydamas riešutą. — Jei- 
gu nenori dirbti su manimi, tai popiet pasikalbėsiu su Niklasu. 

Be Tokserio ir Ridžo, dar yra tik Niklasas, žinau, kad Dekas 
jo nemėgsta. Be to, labai įtariu, kad apie Bruzerį Dekas nemeluo- 
ja. Pakanka porąkart per savaitę pavartyti laikraštį, kad tą supras- 
tum. Kelis pastaruosius metus Dekas buvo lojaliausias jo darbuo- 
tojas, todėl tai, kad jis rengiasi bėgti, mane baugina. 

Tylėdami lėtai valgome, galvodami, ką reikės daryti toliau. Prieš 
ketvertą mėnesių nebūčiau nė pagalvojęs, kad galėčiau dirbti su 
Deku, net juokas ima, bet dabar nerandu tinkamos priežasties, kuri 
neleistų mums tapti partneriais. 

— Tai nori, kad būčiau tavo partneris? — graudžiai klausia jis. . 

— Aš galvoju, Dekai. Truputį palauk. Viskas taip netikėta. 

— Atsiprašau. Bet mums reikia suktis. 

— Kiek tu Žinai? 

— Pakankamai, kad patikėčiau. Daugiau neklausinėk. 

— Leisk pagalvoti pernakt. 

— Gerai. Rytoj abu einam į teismą, taigi susitikim anksčiau. Pas 
Trudę. Kontoroje kalbėtis negalima. Išsimiegok ir ryte man atsa- 
kysi. | 

— Sutarta. | 

— Kiek turi aplankų? 

Galvoju. Turiu storą Blekų bylą, visiškai ploną mis Berdi ap- 
lanką ir bevertę darbininkų kompensacijos bylą, kurią praėjusią sa- 
vaitę man užkrovę Bruzeris. 

— Tris. 

— Išnešk juos iš kontoros. Pasiimk į namus. 

— Dabar? 

— Dabar. Šiandien popiet. Ir kuo greičiau išsinešk viską, ko tau 
reikės darbui. Tik žiūrėk, kad nepagautų, gerai? 

— Ar kas nors mus seka? 

Jis pasisuka, apsižvalgo ir atsargiai linkteli man galva, už kreivų 
akinių stiklų vartydamas akis. 

— Kas? 

— Manau, federalai. Kontora sekama. 


Atsitiktinė Bruzerio užuomina, kad jis leis ginčyti 

kai kuriuos argumentus Blekų bylos klausyme, be- 

veik visą naktį neleidžia man užmigti. Nežinau, gal 
tai tik išmintingo mentoriaus blefas, bet man kelia daugiau neri- 
mo negu tikimybė pradėti verslą su Deku. 

Kai atvykstu pas Trudę, dar tamsu. Esu pirmasis jos lankyto- 
jas. Kava verda, spurgos dar karštos. Truputį pasiplepame, bet Tru- 
dė turi darbo. 

Aš taip pat. Nekreipdamas dėmesio į laikraščius pasineriu į sa- 
vo užrašus. Kartkartėmis žvilgčioju pro langą į tuščią mašinų sto- 
vėjimo aikštelę, mėgindamas įžiūrėti niekuo neišsiskiriančiuose au- 

tomobiliuose agentus, visai kaip filmuose rūkančius cigaretes su 
filtru ir geriančius išsikvėpusią kavą. Kartais Deku galima tikėti, 
bet kartais jis būna toks kvailas, kaip ir atrodo. 

Jis taip pat ankstyvas. Kelios minutės po septynių užsisako ka- 
vos ir atsisėda priešais mane. Jau yra ir daugiau lankytojų. 

— Na? — pirmasis jo žodis. 

— Pamėginkime metams, — atsakau. Nusprendžiau pasirašyti su- 
tartį tik metams, joje taip pat bus numatytas trisdešimties dienų 
terminas, jeigu kuris nors iš mūsų liktų nepatenkintas. 

Blyksteli dantys, jis negali nuslėpti savo džiaugsmo. Per stalą 
ištiesia man ranką. Dekui tai didi akimirka. Norėčiau jaustis taip 
pat kaip jis. | 

Be to, nusprendžiau jį pažaboti, sugėdinti, kad nesivaikytų pas- 
kui kiekvieną žmogaus nelaimę. Daug dirbdami ir padėdami klien- 
tams galime puikiai užsidirbti pragyvenimui ir, tuo tikiu, plėstis. 
Paskatinsiu Deką pasiruošti advokatūros egzaminui, gauti licenci- 
ją ir į savo profesiją žiūrėti pagarbiau. 

“Tą, žinoma, reikės padaryti pamažu. 

Nesu naivus. Tikėtis, kad Dekas nelandžiotų į ligonines, yra 
tas pat, kas tikėtis, kad girtuoklis liautųsi lankęsis baruose. Bent 
jau pamėginsiu. 

“ — Ar pasiėmei savo aplankus? — sušnabžda jis, žiūrėdamas į 
duris, pro kurias ką tik įėjo du sunkvežimių vairuotojai. 

— Taip. O tu? | 

— Visą savaitę tempiu lauk. 

Geriau jau apie tai nieko negirdėčiau. Pakeičiu pokalbio temą 
ir užsimenu apie Blekų bylą, bet Dekas vis tiek grįžta prie naujo- 
jo mūsų verslo. Aštuntą einame į savo firmą, Dekas įtariai nužvel- 
gia kiekvieną mašiną aikštelėje, lyg ten būtų pilna seklių. 

Penkiolika po aštuonių. Bruzerio nėra. Su Deku ginčijame Dra- 
mondo santraukoje išdėstytus teiginius. Čia, kur ne tik telefonai, 
bet ir sienos turi ausis, apie nieką, išskyrus teisę, nesikalbame. 

Aštuonios trisdešimt, Bruzerio nė kvapo. Jis pabrėžė, kad aš- 
tuntą ateis peržiūrėti bylos. Teisėjo Heilio teismo salė yra Šelbio 
apygardos teismo rūmuose miesto centre, nuo čia dvidešimt mi- 

nučių kelio nenuspėjamo eismo. Nenoromis Dekas skambina Bru- 
zeriui į namus. Niekas neatsako. Dru sakė, kad laukusi jo aštun- 
tą. Ji skambina jam į mašiną. Neatsako. Galbūt jis ateis tiesiai į 
teismą, spėja ji. 

Sugrūdame aplanką į mano portfelį ir be penkiolikos devynios 
išeiname iš kontoros. Dekas, kaip tvirtina pats, žino trumpiausią 
kelią, taigi vairuoja jis, o aš prakaituoju. Rankos limpa, gerklė iš- 
džiūvusi. Jeigu Bruzeris už šitą klausymą man neatsilygins, nie- 
kados jam neatleisiu. Tikrai, nekęsiu jo visą gyvenimą. 

— Nesinervink, — sako Dekas užgulęs vairą, Ilenkdamas maši- 
nas ir važiuodamas degant raudonai šviesai. Mano išgąstį mato net 
Dekas. — Bruzeris tikrai ten bus, — sako jis be menkiausios įsiti- 
kinimo gaidelės balse, — o jeigu ne, tai susitvarkysi ir pats. Tai 
tik prašymas. Nebus jokių prisiekusiųjų, supranti? 

— Tik tylėk ir vairuok, gerai, Dekai? Ir stenkis, kad neužsimuš- 
tume. 

= Nervai, nervai. 

Mes centre, eismas didelis, su siaubu žvilgčioju į laikrodį. De- 
vynios, lygiai. Dekas nubaido keletą pėsčiųjų atgal ant šaligatvio 
ir neria į stovėjimo aikštelę. 

— Matai tas duris, — sako jis rodydamas į Šelbio apygardos teis- 
mo rūmų, didžiulio, visą kvartalą užimančio statinio kampą. 

— Taip. 

— Eini pro jas, užlipi laiptais, teismo salė - trečios durys į dešinę. 

— Manai, kad Bruzeris ten? — klausiu beveik praradęs balsą. 

— Aišku, — atsako jis. Nuspaudžia stabdį, atsitrenkia į šaligat- 
vio kraštą, ir aš paknopstomis iššoku iš mašinos. — Pastatau maši- 
ną ir ateinu, — rikteli jis. 

Užskrieju laiptais, įlekiu pro duris, dar vieni laiptai — ir staiga 
atsiduriu teisingumo menėse. 

Šelbio apygardos teismo rūmų pastatas senas, didingas ir nuo- 
stabiai išsilaikęs. Grindys ir sienos marmurinės. Dvigubos durys 
iš poliruoto raudonmedžio. Koridorius platus, tamsus, tylus, pasie- 
niais išrikiuoti mediniai suolai, o virš jų — pasižymėjusių teisinin- 
kų portretai. 

Truputį sulėtinu žingsnį ir netrukus sustoju prie gerbiamojo 
Harvėjaus Heilio teismo salės. Aštunto skyriaus apylinkės teismas, 
kaip nurodyta žalvarinėje lentelėje ant durų. 

Prie teismo salės Bruzerio nėra, ir, kai lėtai pravėręs duris pa- 
žvelgiu į vidų, pirmas dalykas, kurio nepamatau, — tai didžiulės 
jo figūros. Jo čia nėra. 

Tačiau teismo salė netuščia. Žvelgiu į kilimu išklotą praėjimą, 
pro poliruotų suolų su pagalvėlėmis eiles, per žemus, į abi puses 
atveriamus barjero vartelius, ir pamatau, kad manęs čia laukia ke- 
letas žmonių. Aukštai, apsigobęs juoda mantija, iš didelės bordo 
spalvos odinės kėdės į mane rūsčiai žvelgia nemalonus vyras, spė- 
ju, kad tai teisėjas Harvėjus Heilis. Laikrodis ant sienos už jo ro- 
do, kad jau dvylika minučių po devynių. Viena ranka laiko parė- 
męs smakrą, o kitos pirštais nekantrai barbena į stalą. 

Man iš kairės, virš barjero, skiriančio žiūrovus nuo teisėjų, pri- 
siekusiųjų suolų ir tarybos stalų, matau būrelį vyrų, kurie sužiūra 
į mane. Jie S nuostabiai panašūs: trumpi gs tamsūs kos- 
namos y psenelės: 

Salėje tylu. Jaučiuosi lyg, įsibrovėlis. Net teismo sekretorė ir 
prokuroras, atrodo, turi savo požiūrį. 

Linksta keliai, sunkiai keldamas kojas einu prie barjero varte- 
lių. Gerklė išdžiūvusi. Vos įstengiu ištarti žodį. 

— Atleiskite, pone, bet aš čia dėl Blekų bylos klausymo. 

Teisėjo veido išraiška nepakinta. Tebebarbena pirštais į stalą. 

— O kas jūs būsite? | 

— Na, mano pavardė Rudis Beiloras. Dirbu pas Bruzerį Stouną. 

— Kur ponas Stounas? — paklausia jis. 

— Nežinau. Turėjome susitikti čia. 

Man iš kairės, advokatų būrelyje kyla subruzdimas, bet į tą pusę 
nežiūriu. Teisėjas Heilis liaujasi barbenęs pirštais, pakelia smakrą 
nuo rankos ir nusivylęs papurto galvą. 

* — Kodėl gi manęs tai nestebina? — sako į mikrofoną. 

Kadangi su Deku laikomės kartu, nusprendžiu jo globojamas 
imtis Blekų bylos pats. Ji mano! Niekam jos neatiduosiu. Teisėjas 

Heilis dar nežino, kad šioje byloje kaltinsiu aš, o ne Bruzeris. Kad 
ir kaip bijau, greitai sumoju, kad išmušė mano valanda. 

— Manau, norėsite klausymą atidėti, — sako jis. 

— Ne, pone. Aš pasirengęs ginčyti prašymą, — atsakau kiek 
įstengdamas tvirčiau. Įėjęs pro vartelius, pasidedu aplanką ant stalo 
dešinėje. Al 

— Jūs advokatas? — klausia jis. 

— Na, ką tik išlaikiau advokatūros egzaminą. 

— Bet licencijos dar negavote? 

Nežinau, kodėl apie tai iki šiol nepagalvojau. Tikriausiai taip 
savimi didžiavausi, jog visai tą pamiršau. Be to, šiandien turėjo 
kalbėti Bruzeris, o man būtų tekę tik retkarčiais įsiterpti, kad įgy- 
čiau praktikos. 

— Ne, pone. Priesaiką duosime kitą savaitę. 

Vienas iš mano priešų, kad atkreiptų teisėjo dėmesį, garsiai at- 
sikosti. Atsigręžęs matau garbų džentelmeną tamsiai mėlynu kos- 
tiumu, dramatiškai kylantį nuo savo kėdės. 

— Teismui leidus, - sako jis taip, lyg šią frazę būtų taręs mili- 
joną kartų, — prašom užprotokoluoti, esu Leo F. Dramondas iš 
„Tinlėjaus Brito“, atstovauju „Greit Benefit“ gyvybės draudimo 
kompanijai. | 

Jis tą ištaria iškilmingu tonu savo gyvenimo ir Jeilio universite- 
to kambario draugo link. Stenografistė vėl įninka dailinti nagučius. 

— Mes prieštaraujame prieš šio jaunuolio dalyvavimą byloje. — 
Rankos mostu jis rodo į mane. Jo žodžiai lėti ir svarūs. — Jis net 
licencijos neturi. 

Nekenčiu jo už valdingą toną ir-tą kvailą plaukų sklastymą. Tai 
tik prašymo klausymas, o ne teismas. 

— Gerbiamasis teisėjau, kitą savaitę licenciją turėsiu, — sakau 
aš. Pyktis labai padeda atgauti balsą. 

— To nepakanka, gerbiamasis teisėjau, — sako Dramondas, pla- 
čiai išskėtęs rankas, lyg būtų išgirdęs nesąmonę. Laikykis! 

— Aš išlaikiau advokatūros egzaminą, gerbiamasis teisėjau. 

— Na ir kas, — nukerta Dramondas. 

Žvelgiu tiesiai į jį. Jis stovi tarp keturių kitų vyrų, trys iš jų 
sėdi, priešais save ant stalo pasidėję bloknotus. Ketvirtasis — už 
jų. Visi veria mane žvilgsniu. 

— Tai šį tą reiškia, pone Dramondąai. Galite paklausti Šelo Boi- 
kino, — atsakau. Dramondo veidas sustingsta ir pastebimai virpte- 
li. Tiesą sakant, prie gynybos stalelio virpteli visi. 

Tai tikrai pigus triukas, bet kažkodėl neatsilaikau. Šelas Boiki- 
nas yra vienas iš kurso studentų, pakankamai privilegijuotas, kad bū- 
tų priimtas į „Trentą ir Brentą“. Trejus metus vienas kito nekentė- 
me, praėjusį mėnesį kartu laikėme egzaminą, bet jo pavardės išlai- 
kiusiųjų sąraše nebuvo. Neabejoju, kad didžiajai firmai šiek tiek ne- 
smagu, kad vienas iš jos gabiųjų naujokų neišlaikė advokatūros. 

Dramondas dar pikčiau į mane pažvelgia, o aš jam atsakau šyp- 
sena. Per kelias akimirkas, kai stovime ir vienas kitą stebime, gau- 
nu neįkainojamą pamoką. Jis tik paprastas žmogus. Gal jis ir le- 
gendinis teismų advokatas, prie juostos prisisegęs daugybę pasi- 
žymėjimo ženklų, bet jis tik žmogus. Jis negali perėjęs tarpą skelti 
man antausį, kad nušluosčiau jam nosį. Manęs užgauti negali nei 
jis, nei jo pakalikų pulkelis. | 

Teismo salės būna padalytos į dvi lygias dalis, mano stalas nė 
kiek ne siauresnis nei jo. 

— Sėskitės! — sududena gerbiamasis teisėjas į mikrofoną. — Abu. 

Susirandu kėdę ir atsisėdu. 

— Dar vienas klausimas, pone Beilorai. Kas kaltins byloje? 

— Aš, gerbiamasis teisėjau. 

— O kaip ponas Stounas? 

— Negaliu pasakyti. Tačiau tai mano byla, mano klientai. Po- 
nas Stounas padavė ieškinį savo vardu tik tol, kol išlaikysiu ad- 
vokatūrą. 

— Labai gerai. Pradėkime. Protokoluokit, — sako jis žiūrėdamas 
į stenografistę, kuri jau dirba prie aparato. — Tai atsakovo prašy- 
mas atmesti ieškinį, todėl pradeda ponas Dramondas. Kiekvienai 
šaliai išdėstyti savo argumentus skiriu po penkiolika minučių, po 
to nuspręsiu. Nenoriu čia praleisti visą rytą. Ar visi pritaria? 

Visi linkteli. Gynyba man primena medines antis karnavalo ti- 
re, kurios krypuoja visos vienu metu. Leo Dramondas pakyla į per 
vidurį pastatytą kilnojamą tribūną ir pradeda. Kalba lėtai ir smulk- 
meniškai, po kelių minučių tampa nuobodu klausytis. Jis apiben- 
drina pagrindinius punktus, išdėstytus ilgoje bylos santraukoje, ku- 
rios esmė ta; jog „Greit Benefit“ kompanija neteisingai apkaltin- 
ta, nes draudimo polise mokėti už kaulų persodinimo operaciją ne- 
numatyta. Toliau keliamas klausimas, ar į minėtą polisą apskritai 
įeina Donio Rėjaus gydymas, nes šis jau suaugęs ir nebėra namų 
ūkio narys. 

Atvirai kalbant, tikėjausi daugiau. Maniau, kad didysis Leo Dra- 
mondas pažers kažką stebuklingo. Laukiau šio pirmojo susidūri- 
mo. Norėjau pamatyti tikrą puikaus advokato Dramondo ir teis- 
mo salių peštuko Bruzerio susirėmimą. 

Užmigčiau, jeigu taip nesinervinčiau. Nesustodamas jis kalba 
penkiolika minučių. Teisėjas Heilis nudelbęs akis kažką skaito, tik- 
riausiai laikraštį. Dvidešimt minučių. Dekas sakė girdėjęs, kad Dra- 
mondas ima du šimtus penkiasdešimt žalių per valandą už darbą 
kontoroje ir tris penkiasdešimt — teismo salėse. Tai gerokai ma- 
žiau negu Niujorke arba Vašingtone, bet Memfyje — labai didelis 
honoraras. Jis turi gerą priežastį kalbėti lėtai ir kartotis. Išsamiai, 
netgi nuobodžiai kalbėti tikrai apsimoka, kai gauni tokius pinigus. 
riausiai kiekvieną savo vado žodį. Atrodo tikrai komiškai, kitomis 
aplinkybėmis tikriausiai imčiau juoktis. Jie patys atliko tyrimą, pa- 
rašė santrauką, kelis kartus ją perrašė, tuomet atsakė į mano san- 
trauką, o dabar sėdi ir užsirašinėja Dramondo argumentus, kuriuos 
jis ima tiesiai iš tų santraukų. Bet už tai jiems mokama. Dekas 
mano, kad „Tinlėjus Britas“ savo darbuotojams moka šimtą pen- 
kiasdešimt per valandą už darbą kabinete ir šiek tiek daugiau — 
už dalyvavimą klausyme ir teismuose. Jeigu Dekas teisus, tai šie 
trys jaunieji klonai už betiksles savo keverzones kiekvienas gau- 
na apie du šiintus žalių per valandą. Šeši šimtai dolerių, plius trys 
penkiasdešimt Dramondui. Beveik tūkstantis dolerių per valandą, 
kad paneigtų tai, ką aš liudiju. 

Ketvirtasis, sėdintis kitiems už nugarų, yra vyresnis, maždaug 
Dramondo amžiaus vyras. Jis nieko į bloknotą neužsirašinėja, tai- 
gi negali būti advokatas. Tikriausiai tai „Greit Benefit“ atstovas, 
gal vienas iš etatinių juristų. 

Deką buvau visai pamiršęs, kol jis savo bloknotu nebaksteli 
man į petį. Jis už manęs, pasilenkęs per barjerą. Nori pasikalbė- 
ti. Bloknote užrašė: „Šis vyrukas velniškai nuobodus. Laikykis sa- 
vo santraukos. Pasistenk sutilpti į dešimt minučių. Bruzerio ne- 
matyti?“ 

Neatsigręždamas papurtau galvą. Lyg pats nematytų, kad Bru- 
zerio teismo salėje nėra. | 

Dramondas savo monologą baigia trisdešimt pirmąją minutę. 
Nosies galą pasibalnojęs akiniais skaitymui. Tikras profesorius, stu- 
dentų auditorijai skaitantis paskaitą. Nepaprastai patenkintas pui- 
kia savo logika ir nepaprastais sugebėjimais viską apibendrinti, žen- 
gia prie savo stalo. Visi kartu pakreipę galvas klonai atiduoda 
duoklę jo nuostabiai iškalbai. Tai subinlaižiai! Nieko nuostabaus, 
kad jo ego toks deformuotas. 

Ant tribūnos pasidedu savo bloknotą ir pažvelgiu į teisėją Heilį, 
kuris akimirką atrodo labai susidomėjęs, ką gi aš pasakysiu. Mirštu 
iš baimės, bet man nelieka nieko kito, tik atkakliai tęsti pradėtą 
darbą. 

Ieškinys paprastas. Atsisakydama iii gydymo išlaidas, „Greit 
Benefit“ kompanija iš mano kliento atėmė galimybę pasinaudoti 
vieninteliu gydymu, kuris būtų išgelbėjęs jam gyvybę. Kompani- 
jos veiksmai Donį Rėjų Bleką pasmerkė mirti. Mes teisūs, o jie — 
ne. Mane palaiko to įkritusio veido ir paliegusio kūno vaizdas. 
Nirštu jį prisiminęs. 

Kad viską supainiotų, sujauktų faktus, išmuštų iš vėžių teisėją, 
ir galbūt vėliau — prisiekusiuosius, „Greit Benefit“ advokatams bus 
sumokėti kalnai pinigų. Toks jų darbas. Todėl Dramondas trisde- 
šimt vierią minutę ir klajojo po lankas, nieko nepasakydamas. 

Visą laiką laikysiuos trumpesnės faktų ir įstatymo dėstymo tak- 
tikos. Mano santraukos ir argumentai bus aiškūs ir tikslūs. Tikrai 
atsiras, kas tai įvertintų. | 

Nervingai pradedu kalbėti apie kelis esminius prašymo atmes- 
lyg būčiau didžiausias kvailys, kokio jam kada nors teko klausy- 
tis. Veidą iškreipusi skeptiška grimasa, tačiau jis nors tyli. Sten- 
giuosi nežiūrėti jam į akis. 

Tais atvejais, kai tarp šalių kyla aiškus ginčas, prašymai atmesti 
ieškinį patenkinami retai. Gal aš ir nervinuosi, gal ir nevykusiai 
kalbu, bet neabejoju, kad teisybė mūsų pusėje. 

Skinuosi kelią per savo užrašus, neatskleisdamas nieko naujo. 
Gerbiamasis teisėjas netrukus ima nuobodžiauti, kaip ir kalbant 


:Dramondui. Jis vėl kažką skaito. Man baigus Dramondas paprašo 


kelių minučių paneigti tai, ką pasakiau, ir jo draugužis mosteli jam 
pakilti į tribūną. 

Dramondas vėl kliedi vienuolika brangių minučių, sako, kas 
jam šauna į galvą, bet taip, kad visi mes liktume klaidžioti patam- 
siais, tuomet atsisėda. 

— Norėčiau advokatus matyti teisėjo kabinete, — taria Heilis sto- 
damasis ir greitai išeina. Aš nežinau, kur yra teisėjo kabinetas, to- 
dėl stoviu ir laukiu, kol ponas Dramondas parodys kelią. Mums 
susitikus prie tribūnos jis elgiasi mandagiai, netgi uždeda ranką 
man ant peties, pagiria, kad puikiai laikausi. 

Teisėją kabinete randame jau be mantijos. Stovėdamas už sta- 


+ 10 mosteli mums sėstis. 


— Prašom užeiti. Sėskitės. 

Kambario dekoras tamsus; langą dengia sunkios draperijos, ant 
grindų — bordo spalvos kilimas, lentynos nuo grindų iki lubų pri- 
krautos sunkių knygų. 

Atsisėdame. Jis svarsto. Tuomet taria: 

— Ši byla man trukdo, pone Beilorai. Nevartočiau žodžio „pa- 
viršutiniška“, bet jos esmė, atvirai kalbant, nedaro man įspūdžio. 
Aš tikrai pavargau nuo tokios rūšies ieškinių. 

Tylėdamas žiūri į mane, tarytum turėčiau ką nors jam atsakyti. 
Tačiau aš visiškai sutrikęs. 

— Norėčiau patenkinti prašymą ieškinį atmesti, — sako jis atida- 
rydamas stalčių ir pamažu iš jo traukdamas kelis buteliukus piliulių. 
Atsargiai išrikiuoja juos ant stalo. Patylėjęs vėl žiūri į mane: 

— Galbūt galėtumėt jį perduoti federaliniam teismui. Na, kur 
nors kitur. Tiesiog nenoriu, kad ji užterštų mano bylų rejestrą. 

Suskaičiuoja piliules, iš viso apie tuziną iš keturių plastmasi- 
nių cilindriukų. 

— Atsiprašau, einu į tualetą, — sako jis ir skersai kambario ei- 
na prie durelių dešinėje. Garsiai užsirakina. 

Sėdžiu ramiam svaiguly, tuščiu žvilgsniu spoksodamas į piliu- 
lių buteliukus ir tikėdamasis, kad jis ten jomis užsprings. Dramon- 
das neištarė nė žodžio, bet nenustygsta vietoje, tai nuleidžia už- 
pakalį ant stalo kampo, tai vėl pakelia. Iš viršaus jis pasižiūri į 
mane ir kuo draugiškiausiai nusišy pso. 

— Klausykit, Rudi, aš brangus advokatas iš labai brangios fir- 
mos, — sako žemu, pasitikėjimą keliančiu balsu, tarytum atskleis- 
damas paslaptį. — Kai gauname tokią bylą, iš karto suskaičiuoja- 
me, kiek kainuotų gynimas. Savo klientui pateikiame sąmatą, be 
šito nė piršto nepajudiname. Aš dalyvavau daugelyje bylų, visuo- 
met pataikau į dešimtuką, — truputėlį pasislenka, ruošdamasis Ie- 
miamam kirčiui. — „Greit Benefit“ kompanijai pasakiau, kad šios 
bylos gynimas teisme jiems kainuotų nuo penkiasdešimt iki sep- 
tyniasdešimt penkių tūkstančių dolerių. 

Jis laukia, kad parodyčiau, jog skaičiai padarė man įspūdį, bet 
aš tik spoksau į jo kaklaraištį. Tualete suošia nuleidžiamas van- 
duo, girdėti tolimas gurgėjimas. 

— Taigi „Greit Benefit“ mane įgaliojo pasiūlyti jums ir jūsų 
klientui susitarti už septyniasdešimt penkis tūkstančius. 

Sunkiai atsidūstu. Galvoje sukasi beprotiškos mintys, ryškiau- 
sia iš jų — dvidešimt penkių tūkstančių suma. Mano honoraras! Aiš- 
kiai ją matau. . 

Palauk, palauk. Jeigu jo draugužis Harvėjus rengiasi atmesti ieš- 
kinį, tai kodėl jis man siūlo pinigus? 

Staiga viskas pasidaro aišku: jie žaidžia su manimi „Geras fa- 
ras blogas faras“. Harvėjus mane įbaugina, o Leo savo aksomine 
Ietenėle viską užglosto. Įdomu, kiek kartų šiame kabinete jie Žai- 
dė šitą Žaidimą. 

— Žalos padengti niekas nesutiks, suprantat? — sako jis. — Tai 
vienkartinis pasiūlymas, galioja tik keturiasdešimt aštuonias valan- 
das. Arba priimat, arba ne, kol jis dar ant stalo. Jei atsisakot, ren- 
kitės trečiam pasauliniam karui. 

— Bet kodėl? 

— Paprasta ekonomika. „Greit Benefit“ sutaupo pinigų, be to, 
nerizikuoja sulaukti kažkokio kvailo nuosprendžio. Jiems nepatin- 
+ ka, kai kas nors juos paduoda į teismą, suprantat? Jų vadovai ne- 
nori švaistyti laiko liudijimams ir teismams. Jie dirba tyliai. Sten- 
giasi išvengti bet kokio viešumo. Draudimo versle žiauri konku- 
rencija, jie nenori, kad konkurentai lengviau atsikvėptų. Mūsų 
klientai juk gali pasiimti pinigus ir pabėgti. Didžioji jų dalis ne- 
apmokestinta. 

Jis atviras. Galėčiau ginčytis dėl bylos esmės ir įrodinėti, ko- 
kie niekšai yra jo klientai, o jis tik šypsotųsi man ir linkčiotų gal- 
vą. Kaip vanduo nuo žąsies. Leo Dramondas nori, kad paimčiau 
pinigus, nesutriktų, net jei imčiau keikti jo žmoną. 

Atsidaro durys ir gerbiamasis teisėjas išeina iš savo mažojo pri- 
vataus poilsio kambarėlio. Dabar Leo šlapimo pūslė pilna, taigi jis 
atsiprašo. Ženklas duotas. Puikus duetas. 

— Aukštas kraujospūdis, — sėsdamasis už stalo ir rinkdamas nuo 
- jo buteliukus pats sau sumurma Heilis. Dar ne tiek pakils, norė- 
čiau pridurti. 

— Bijau, kad nieko gero su tuo ieškinių neišeis, vaike. Gal ga- 
lėčiau palenkti Leo, kad jis sutiktų tartis. Žinai, tai mano darbo 
dalis. Kiti teisėjai žiūri į tą reikalą kitaip, bet ne aš. Aš už susita- 
' rimą nuo pat pirmos dienos. Kad nereikėtų kas minutę mokėti Leo 
po tūkstantį žalių, tie vaikinai tau pamėtėtų pinigėlių. 

Jis juokiasi, lyg, tikrai būtų juokinga. Veidą užlieja raudonis, 
jis užsikosėja. | 

Įsivaizduoju Leo tualete, kaip jis priglaudęs ausį prie durų klau- 
sosi. Nenustebčiau, jeigu ten jie įsirengė mikrofoną. 

Žiūriu, kaip jis kosti, kol akyse pasirodo ašaros. Kai liaujasi, 
sakau: 

— Jis ką tik man pasiūlė gynybos kainą. 

Heilis blogas aktorius. Stengiasi atrodyti nustebęs: 

— Kiek gi? 

— Septyniasdešimt penkis tūkstančius. 

Jis išsižioja. 

— Po perkūnais! Klausyk, sūnau, būtum kvailys, jei nepaimtum. 

— Jūs taip manot? - klausiu įsijungdamas į žaidimą. 

— Septyniasdešimt penkis. Po perkūnais, tai krūva pinigų. Ne- 
panašu į Leo. 

— Jis šaunus vaikinas. 

— Paimk pinigus, sūnau. Dirbu seniai, paklausyk manęs. 

Durys atsidaro ir prie mūsų vėl prisideda Leo. Spoksodamas į 
Jį gerbiamasis teisėjas sako: 

— Septyniasdešimt penki tūkstančiai! 

Galėtum pamanyti, kad Heiliui reikės mokėti iš savo kišenės. 

— Toks mano kliento nurodymas, — paaiškina Leo. Jo rankos 
supančiotos. Jis bejėgis. | 

Jie dar kurį laiko tęsia savo žaidimą. Negaliu blaiviai mąstyti, 
todėl beveik nekalbu. Iš kabineto išeinu per pečius apkabintas Leo. 

Koridoriuje susirandu Deką, kalbantį telefonu, taigi atsisėdu ša- 
limais ant suolo ir mėginu susitelkti. Jie laukė Bruzerio. Ar ir su 
juo žaistų tokį pat žaidimą? Ne, nemanau. Kaip jie taip greitai su- 
rengė man pasalą? Tikriausiai jam buvo suplanavę ką kita. 

Neabejoju dėl dviejų dalykų: pirma, Heilis rimtai nori atmesti 
ieškinį. Tai ligotas senas žmogus, kuris teisėju dirba jau ilgą lai- 
ką ir yra pakankamai užsigrūdinęs. Jam visai nesvarbu, teisus jis, 
ar ne. O ieškinį perduoti į kitą teismą gali būti labai sudėtinga. 
Ieškiniui iškilo rimtas pavojus. Antra, Dramondas pernelyg nori su- 
sitarti. Jis bijo, o bijo todėl, kad jo klientas sučiuptas kruvinomis 
rankomis. 


Dekas per pastarąsias dvidešimt minučių skambino vienuolika 
kartų, bet Bruzerio nė ženklo. Kai lekiame atgal į kontorą, trum- 


pai nupasakoju jam, kas įvyko Heilio kabinete. Dekas siūlo čiupti 

pinigus ir bėgti. Jis įtikinamai argumentuoja tuo, kad Donio Rė- 
jaus gyvybės nebeišgelbės jokie pinigai, todėl pasiimtume, kiek ga- 
lėtume, ir palengvintume gyvenimą Dotei ir Badžiui. | 

Dekas sako apie Heilio teismus girdėjęs daug bjaurių pasako- 
jimų. Per teismo posėdžius jis nepaprastai iškalbingai remia civi- 
linės teisės pažeidimų reformą. Kelis kartus Dekas pakartoja, jog 
Heilis nekenčia kaltintojų. Sunku bus pasiekti teisingo teismo nuo- 
sprendžio. Imam pinigus ir bėgam, siūlo Dekas. 


Įėję randame ašaromis apsipylusią Dru. Ji sutrikusi, nes visi ieš- 
ko Bruzerio. Akių tušas nuvarvėjęs per skruostus, ji keikiasi ir ver- 
kia. Jam tas nebūdinga, vis kartoja ji. Nutiko kažkas blogo. 

Pats būdamas nusikaltėlis, Bruzeris bendrauja su įtartinais, pa- 
vojingais žmonėmis. Nei aš, nei Dekas nenustebtume, jeigu jo storą 
kūną rastų sukištą į sunkvežimį oro uoste. Jo ieško banditai. 

Aš jo taip pat ieškau. Skambinu Princui į „Jogus“. Jis tikrai 
turėtų žinoti, kur Bruzeris. Atsiliepia Bilis, vadybininkas, aš jį gerai 
pažįstu, ir netrukus sužinau, kad Princas, atrodo, taip pat dingo. 
Visur jo ieškojo, bet veltui. Bilis nerimauja ir nervinasi. Ką tik iš- 
ėjo federalai. Kas gi čia vyksta? | 

Dekas apskambina kabinetus, visus sukeldamas ant kojų. Su- 
sitinkame pasitarimų kambaryje — aš, Dekas, Tokseris ir Ridžas, 
tęs. Dar vienas advokatas; Niklasas, išvykęs. Sulyginame paskuti- 
nių susitikimų su Bruzeriu pastabas: ar yra kas nors įtartino? Ką 
jis šiandien turėjo veikti? Kas su juo kalbėjosi paskutinis? Kam- 
baryje tvyro panikos, sutrikimo atmosfera, kurios nė kiek neišsklai- 
do nenutylantis Dru raudojimas. Ji tikrai žinanti, kad nutiko kaž- 
kas baisaus. | 

Susirinkimas baigiasi, tylėdami išsiskirstome po savo kabine- 
tus ir užsirakiname duris. Žinoma, Dekas seka man iš paskos. Kal- 
bamės šiaip, be tikslo, stengdamiesi nepasakyti nieko, ko neturė- 
tų išgirsti pašaliniai, jeigu čia iš tikrųjų įrengta pasiklausymo apa- 
ratūra. Pusę dvylikos pro galines duris išeiname pietauti. 

Čia niekuomet daugiau nebeįkelsime kojos. 

Tikriausiai niekad neišsiaiškinsiu, ar .Dekas žinojo, 
kas gresia, ar kažkaip tą išpranašavo. Jis nėra su- 
dėtinga asmenybė, daugumą jo minčių gali atspėti. 
Tačiau jame tikrai yra kažkas keisto, paslaptingo, ir ne tik išvaiz- 
da. Labai įtariu, kad jiedu su Bruzeriu buvo kur kas artimesni nei 
atrodė, kad maloniai su mumis pasidalyti, pinigai iš Van Lendelo 
bylos buvo Deko pastangų rezultatas ir kad Bruzeris šitaip jį įspėjo, 
jog pasitraukia. 

Šiaip ar taip, labai nenustembu, kai mano telefonas suskamba 
3:20 nakties. Tai Dekas. Praneša, kad po vidurnakčio į kontorą įsi- 
veržė FTB ir kad Bruzeris paspruko iš miesto. Yra ir dar kai kas. 
Teismo potvarkiu mūsų kabinetai užrakinti, o FTB tikriausiai no- 
rės pasikalbėti su visais ten dirbusiais. Bet nuostabiausia tai, kad 
kartu su savo advokatu ir draugu dingo Princas Tomas. 

Įsivaizduok, kikena Dekas į ragelį, kaip tiedu žili ilgaplaukiai 
meitėliai oro uoste bando prasmukti inkognito. 

Šiandien patekėjus saulei turi būti pareikšti kaltinimai. Dekas 
pasiūlo susitikti naujojoje mūsų kontoroje apie vidurdienį, o ka- 
dangi nieko kito nesu suplanavęs, tai sutinku. 

Pusvalandį guliu spoksodamas į tamsias lubas, tuomet pasiduo- 
du. Basomis kojomis einu per vėsią drėgną žolę prie hamako. Apie 
tokius tipus kaip Princas sklando daugybė spalvingiausių gandų. 
Jis mėgo grynus pinigus. Jau pirmąją mano darbo „Joguose“ die- 
ną padavėja man papasakojo, kad aštuoniasdešimt procentų paja- 
mų jis nedeklaruoja. Darbuotojai mėgdavo paliežuvauti ir paspė- 
lioti, kokias jis susišluoja sumas. | 

Jis turėjo ir kitų įmonių. Liudininkas reketo byloje prieš porą 
metų patvirtino, kad devyniasdešimt procentų viename pusnuogių 
bare surinktų lėšų sudarydavo grynieji ir kad šešiasdešimt procentų 
jų nebūdavo deklaruojami. Jeigu Princas su Bruzeriu iš tikrųjų bu- 
vo vieno ar kelių pusnuogių klubų savininkai, tai savo rankose tu- 
rėjo aukso kasyklas. 

Sklido gandai, kad Meksikoje Princas turi namą, Karibuose — 
banko sąskaitą, Jamaikoje — juodaodę meilužę, o Argentinoje — ūkį, 

kitų paskalų nebeprisimenu. Jo kabinete yra paslaptingos durys, už 
kurių mažame kambarėlyje tikriausiai prikrauta oi su i Um 
ties ir šimto dolerių kupiūromis. 

Jeigu jis pabėgo, tikiuosi, kad dabar yra saugus. Tikitosi, kad 
paspruko su savo grynaisiais ir kad jo niekas nesučiups. Man ne- 
svarbu, ką jis padarė, jis mano draugas. 


Dotė pasodina mane už stalo virtuvėje ant tos pačios kėdės ir 
paduoda tą patį puodelį. tirpios kavos. Dar anksti, užgriozdintoje 
virtuvėje tebetvyro keptos šoninės kvapas. Badis ten, sako ji, mos- 
telėdama ranka. Nežiūriu. 

Donis Rėjus nyksta tiesiog akyse, sako ji, pastarąsias dvi die- 
nas nebepakyla iš lovos. 

— Vakar pirmą kartą buvome teisme, — paaiškinu. 

— Jau? 

— Tai nebuvo teismas ar kas nors panašaus. Tik išankstinis klau- 
symas. Draudimo kompanija stengiasi, kad ieškinys būtų atmes- 
tas, mūsų laukia didelis mūšis, — stengiuosi aiškinti viską kuo pa- 
prasčiau, bet nežinau, ar ji manęs klausosi. Žvelgia pro purviną 
langą į kiemą, bet tikrai ne į „Fairleiną“. Atrodo, kad Dotei tai 
nerūpi. 

Tai keistai mane ramina. Jeigu teisėjas Heilis padarys tai, ką 
ketina, ir jeigu mums nepavyks perduoti ieškinio į kitą teismą, tai 
byla bus baigta. Visa šeima tikriausiai jau nuleido rankas. Gal jie 
ant manęs nesupyks, jei man nepasiseks. 

Važiuodamas čia nusprendžiau neužsiminti nei apie teisėją Hei- 
lį, nei apie jo grasinimus. Tai tik apsunkintų pokalbį. Tą aptarti 
galėsime vėliau, kai nebeliks apie ką kalbėti. 

— Draudimo kompanija siūlo tartis. 

— Kaip tartis? 

— Siūlo pinigų. 

— Kiek? 

— Septyniasdešimt penkis tūkstančius dolerių. Jie apskaičiavo, 
kad tiek už bylos gynimą sumokėtų savo advokatams, taigi už to- 
kią sumą jie siūlo susitarti. 

Jos veidą užlieja raudonis, ji kiečiau sukanda dantis. 
“ — Šunsnūukiai, mano, kad gali mus nupirkti, taip? 

- Jie taip mano. 

— Doniui Rėjui pinigų nebereikia. Jam reikėjo kaulų čiulpų per- 
nai. Dabar per vėlu. 

— Sutinku. 

Nuo stalo pasiima pakelį cigarečių, vieną užsidega. Akys pa- 
raudusios, drėgnos. Klydau. Motina nepasidavė: Ji trokšta kraujo. * 

— Ką mes darysime su tais septyniasdešimt penkiais tūkstan- 
čiais? Donis Rėjus mirs, liksiu tik su juo, — galva linkteli „Fair- 
leino“ link. | 

— Tai šunsnukiai, — sako ji. 

— Sutinku. 

— Tikriausiai pasakei, kad paimsim, ar ne? 

— Žinoma, ne. Negaliu tartis be jūsų sutikimo. Turime nuspręsti 
iki ryt ryto. 

Vėl iškyla pavojus, kad ieškinys bus atmestas. Aišku, turime 
teisę apskųsti nepalankų teisėjo Heilio sprendimą. Tai gali užtrukti 
metus ir ilgiau, bet reikės pakovoti. Tik apie tai dabar taip pat ne- 
noriu kalbėti. | 

Ilgai sėdime tylėdami, mąstome ir laukiame. Mėginu surikiuo- 
ti savo mintis. Vienas Dievas težino, kokios mintys dabar sukasi 
jos galvoje. Vargšė moteris. 

Peleninėje užgesinusi cigaretę sako: 

— Geriau pasikalbėkim su Doniu Rėjumi. 

Einu jai iš paskos per tamsią svetainę į trumpą koridoriuką. Do- 
nio Rėjaus durys uždarytos. Ant jų —- ženklas „NERŪKYTI“. Ji 
tyliai pasibeldžia ir mes įeiname. Kambarėlis švarus ir tvarkingas, 
jame tvyro antiseptikų kvapas. Iš kampo pučia fenas. Tinkleliu už- 
dengtas langas atviras. Kojūgalyje iškeltas televizorius, o prie lo- 
vos, šalia jo pagalvės, stovi mažas, skysčių ir piliulių buteliukais 
nustatinėtas stalelis. 

Donis Rėjus guli it lenta, gerai apkamšytas apklotu. Pamatęs 
„mane plačiai nusišypso ir ranka patapšnoja vietą šalia savęs. Ten 
ir atsisėdu. Dotė atsisėda kitoje pusėje. 

Jis stengiasi šypsotis, kad manyčiau, jog šiandien jaučiasi ge- 
rai. Tik truputį pavargęs, ir tiek. Kalba tyliai, įsitempęs, kai ku- 
riuos žodžius vos išgirstu. Atidžiai klausosi, kai pasakoju jam apie 
vakar dienos klausymą ir pasiūlymą susitarti. Dotė laiko dešinę jo 
ranką. 

— Ar jie siūlytų daugiau? — klausia jis. Vakar pietaudami su De- 
ku kaip tik apie tai diskutavome. „Greit Benefit“ nuo nulio šokte- 
lėjo iki septyniasdešimt penkių tūkstančių. Abu įtariame, kad bū- 
tų galima išsiderėti šimtą tūkstančių, tačiau savo klientų akivaiz- 
doje nedrįstu rodyti optimizmo. 

— Abejoju, — sakau, — tačiau galime pamėginti. Viskas, ką jie 
gali mums padaryti, tai atsakyti „ne“. 
 - Kiek gausite jūs? — klausia jis. Paaiškinu jam sutarties sąly- 
gą, pagal kurią man priklauso trečdalis. 

Žvilgtelėjęs į mamą jis sako: 

— Su tėčiu gausite penkiasdešimt tūkstančių. 

— Ką mes su jais darysime? - klausia ji. 

— Išsipirksite namą. Nusipirksite naują mašiną. Turėsit iš ko gy- 
venti senatvėje. 

— Nenoriu tų prakeiktų pinigų. 

Donis Rėjus užsimerkia ir trumpam užsnūsta. Spoksau į vais- 
tų buteliukus. Pabudęs paliečia mano ranką ir mėgindamas pa- 
spausti klausia: 

— Rudi, ar nori tartis? Dalis pinigų priklauso tau. 

— Ne. Tartis aš nenoriu, - sakau įsitikinęs. Žvilgteliu į jį, po 
to į ją. Jie įdėmiai klausosi. — Pinigų jie nesiūlytų, jei nebijotų. 
Noriu šituos žmones iškelti į viešumą. 

Advokato pareiga duoti klientui geriausią įmanomą patarimą, 
negalvojant apie savo finansinius sumetimus. Neabejoju, kad ga- 
lėčiau įkalbėti Blekus susitarti. Nereikėtų didelių pastangų juos įti- 
kinti, jog teisėjas Heilis ketina truktelėti kilimą, ant kurio stovi- 
me, O pinigai — ant stalo, tik greitai jų ten nebebus. Nupieščiau 
vos ne Paskutinio teismo dienos paveikslą. Šie žmonės tiek visko 
išgyveno, kad tikrai patikėtų. 

Nebūtų sunku. O aš gaučiau dvidešimt penkis tūkstančius do- 
lerių. Šią akimirką tokią sumą man sunku net įsivaizduoti. Bet to- 
kią pagundą jau nugalėjau. Šiąnakt sūpuodamasis hamake mąsčiau 
apie tai ir su savimi susitaikiau. 

Nedaug trūksta, kad mesčiau advokato profesiją. Dar truputį pa-- 
lūkėsiu ir metu, tačiau savo klientų neparduosiu. 

Išeinu. Jiedu pasilieka Donio Rėjaus kambaryje. Tikiuosi, ry- 
toj man neteks jiems pranešti, jog byla atmesta. 


Iš Šv. Petro ligoninės pėsčiomis galima nueiti į mažiausiai ke- 
turias kitas ligonines. Netoliese yra medicinos mokykla, stomato- 
logų mokykla ir daugybė gydytojų priimamųjų. Memfio medikų 
bendruomenė užima šešis kvartalus tarp Profsąjungų ir Medisono 
gatvių. Medisono gatvėje tiesiai prieš Šv. Petro ligoninę stovi aš- 
tuonių aukštų pastatas, žinomas kaip Pibodžio medicinos rūmai. Į 
ji veda uždaras pėsčiųjų tunelis virš Medisono, taigi kad iš kabi- 
neto patektum į ligoninę, į gatvę išeiti nereikia. Čia dirba tik gy- 
dytojai, vieno iš jų, chirurgo 6rtopedo daktaro Eriko Kregdeilo ka- 
binetas yra trečiame aukšte. 

Vakar neprisistatydamas jam skambinau keletą kartų ir sužino- 
jau, ko man reikia. Sėdžiu didžiuliame Šv. Petro ligoninės laukia- 
majame, per vieną aukštą iškilusiame virš gatvės, ir stebiu maši- 
nų stovėjimo aikštelę prie Pibodžio medicinos rūmų. Be dvidešimt 
minučių vienuoliktą pamatau, kaip iš Medisono gatvės įsuka 
„Folksvagenas“ vabalas ir sustoja sausakimšoje automobilių stą- 
vėjimo aikštelėje. Išlipa Keli. 

Kaip ir tikėjausi, ji viena. Prieš valandą skambinau į vyro dar- 
bovietę, pakviečiau jį prie telefono, o kai atsiliepė, padėjau rage- 
lį. Ji vargais negalais lipa iš mašinos. Vos įžiūriu jos viršugalvį. 
Su ramentais, šlubčiodama tarp mašinų eilių eina vidun. 

Liftu pakylu vieną aukštą ir stikliniu tuneliu pereinu virš Me- 
disono gatvės. Jaudinuosi, tačiau einu neskubėdamas. 

Laukiamajame pilna žmonių. Ji sėdi nugara atsišliejusi į sieną 
ir varto žurnalą. Sulaužyta čiurna dabar mažesniame įtvare. Jai iš 
dešinės kėdė laisva. Nespėja nė susivokti, o aš jau sėdžiu greta. 

* Apstulbęs jos veidas staiga nušvinta. Ji neramiai apsižvalgo. 
Niekas į mus-nežiūri. 
„.  —, Skaityk toliau, — sušnabždų atsiversdamas „National Geog- 
„raphic“. Pakėlusi „Vogue“ prie akių ji klausia: 
 - Ką čia veiki? 

— Skauda nugarą. 

Papurčiusi galvą apsidairo. Moteris greta jos mumis susidomė- 
jo, bet negali pasukti galvos, nes kaklas suveržtas įtvaro. Šioje 
patalpoje nematyti nė vieno pažįstamo veido, tai ko gi mums ne- 
rimauti? 

— Kas tavo gydytojas? — klausia ji. 

— Kregdeilas, — atsakau. 

— Labai juokinga. 

Keli Riker atrodė graži ir ligoninėje, apvilkta paprastais marš- 
kiniais, su mėlyne ant skruosto, nepasidažiusi. Bet dabar neįsten- 
giu žvilgsnio atplėšti nuo jos veido. Ji apsivilkusi lengva, užsags- 
toma, truputį iškrakmolyta balta palaidinuke ir chaki spalvos šor- 
tais su atvartais. Tamsūs plaukai krenta gerokai žemiau pečių. 

— Ar jis geras? — klausiu. 

— Gydytojas, ir tiek. 

— Buvai pas jį anksčiau? 

— Nepradėk, Rudi. Nenoriu apie tai kalbėti. Geriau išeik, — pa- 
sako ramiu, bet tvirtu tonu. 

— Žinai, aš apie tai galvojau. Iš tikrųjų daug galvojau apie ta- 
ve ir apie tai, ką turėčiau daryti. 

Nutylu, kai į laukiamąjį kėdėje su ratais įvažiuoja vyras. 

— Na ir? — sako ji. , 

— Dar nežinau. 

— Geriau išeik. 

— Juk tu to nenori. 

— Noriu. 

— Ne, nenori. Nori, kad sukiočiausi netoliese, kad ryšys nenu- 
trūktų, kad retkarčiais paskambinčiau ir kad kitąkart, kai jis su- 
laužys tavo kaulus, būtų kas nors, kas tavimi rūpinasi. Štai ko tu 
nori. 

— Krto karto nebus. 

— Kodėl? 

— Nes jis pasikeitė. Stengiasi nebegerti. Pažadėjo manęs nemušti. 

—.Ir tu juo tiki? | 

— Taip, tikiu. 

— Žadėjo juk ir anksčiau. 

— Geriau išeik. Ir nebeskambink. Bus tik blogiau. 

— Kodėl? Kodėl bus tik blogiau? 

į mane. 

— Nes laikui bėgant mažiau apie tave galvoju. 

Malonu žinoti, kad ji apie mane galvoja. Iš kišenės ištraukiu 
savo vizitinę kortelę su anos kontoros, kurioje dabar šeimininkau- 
ja įvairiausios JAV vyriausybinės agentūros, adresu. Kitoje pusėje 
užrašau savo telefono numerį ir paduodu jai. | 

— Susitarkim. Tau nebeskambinsiu. Čia mano telefonas, jeigu 
ko prireiks. Skambink, jeigu jis tave nors pirštu palies. 

Ji paima kortelę. Greitai pabučiuoju ją į skruostą ir išeinu iš 
laukiamojo. 


To paties pastato šeštame aukšte dirba onkologai. Daktaras Val- 
teris Kordas gydo Donį Rėjų. Tai reiškia, kad išrašinėja jam skaus- 
mą malšinančias piliules ir laukia, kol numirs. Pirminę chemote- 
rapiją skyrė Kordas. Jis atliko ir testus, kurie parodė, jog Rono 
Bleko kaulų čiulpai idealiai tinka persodinti Doniui Rėjui. Jeigu 
byla pasieks teismą, tai jis turėtų būti pagrindinis liudytojas. 

Priimamojo sekretorei palieku trijų puslapių laišką. Jam pato- 
giu laiku norėčiau su juo pasikalbėti, pageidautina be sąskaitos. 
Gydytojai, kaip taisyklė, advokatų nekenčia. Laikas, kurį jie mums 
skiria, labai brangus. Tačiau su Kordu esame vienoje pusėje. Nie- 
ko neprarasiu, jei pamėginsiu pasikalbėti. 


Nepaprastai jaudindamasis pukšiu šios atšiaurios miesto dalies 


gatve ir nepastebėdamas mašinų spūsties bergždžiai mėginu įžiū- 
rėti apsilupusius numerius virš durų. Rajonas atrodo kadaise ne- 

žinia kodėl apleistas, o dabar vėl atsigaunantis. Visi pastatai dvie- 
jų trijų aukštų, stiklo ir plytų fasadais. Dauguma jų sujungti, ki- 
tus skiria siauri praėjimai. Daug jų vis dar užkalta lentomis, kai 
kurie sudegę. Pravažiuoju du restoranus — prie vieno lauke po 
gaubtu pristatyta staliukų, tačiau lankytojų nėra, — valyklą, gėlių 
parduotuvę. | 

Sendaikčių parduotuvė „Užkasti lobiai“ — kampinis, gana pa- 
kenčiamai atrodantis pilkai nudažytų plytų dviaukštis pastatas su 
raudonais tentais virš langų. Žvelgdamas į antro aukšto langus pa- 
galvoju, kad radau antruosius savo namus. 

Neradęs jokių kitų durų įeinu į parduotuvę. Mažyčiame prieš- 
kambaryje pamatau blausiai apšviestą laiptinę. 

Išdidžiai šypsodamasis manęs jau laukia Dekas. 

— Ką manai? - karštai klausia jis man nespėjus nė apsidairyti. 

— Keturi kambariai, maždaug tūkstantis pėdų, ir poilsio kam- 
barys. Neblogai, — sako jis plodamas man per petį. Tuomet šoka 
į priekį ir plačiai išskėtęs rankas apsisuka. 

— Čia galėtų būti priimamasis, vėliau galėsime pasodinti sek- 
retorę. Reikia tik perdažyti. Visur kietmedžio grindys, — sako jis 
trypdamas kojomis, lyg pats nematyčiau. — Aukštis dvylika pėdų. 
Sienos sauso tinko, bus lengva dažyti, — parodo -man sekti paskui 
jį. Pro praviras duris patenkame į trumpą koridorių. — Abipus po 
kambarį. Šitas didžiausias, tai pamaniau, kad bus tau. 

Įeinu į naująjį savo kabinetą ir maloniai nustembu. Maždaug 
penkiolika pėdų pločio ir penkiolika pėdų ilgio, su langu į gatvę. 
Tuščias ir švarus, „gražios grindys. | 

— O čia trečiasis. Galėtų būti pasitarimų kambarys. Sėdėčiau 
čia, bet nesujaukčiau, — jis labai stengiasi man įtikti, man jo be- 
veik gaila. Nurimk, 'Dekai, man čia patinka. Gerai pasidarbavai. 

— Ten tualetas. Reikės jį išvalyti ir perdažyti, išsikviesim san- 
techniką, — grįžta į priimamąjį. — Ką manai? 

— Viskas gerai, Dekai. Kas savininkas? 

— Tas, kur apačioje prekiauja visokiu šlamštu. Senis su žmo- 
na. Beje, jie turi, ko mums reikia: stalų, kėdžių, lempų, net senų 

saugyklų byloms. Viskas pigu, neblogai atrodo, tiktų prie interje- 
ro, be to, sutinka parduoti išsimokėtinai. Jie net džiaugiasi, kad 
mes čia įsikursime. Atrodo, juos porąkart buvo apvogę. 

— Džiugu girdėti. 

— Taip. Čia reikės būti atsargesniems. 

Paduoda man lapą su Šervino Viljamso spalvų pavyzdžiais: 

— Manau, kad būtų geriau rinktis šviesius atspalvius. Lengviau 
dažyti ir pigiau kainuos. Rytoj ateina Žmonės iš ryšių EoiiipauE 
jos. Elektra įvesta. Pasižiūrėk čia. 

Greta lango stovi kortų stalelis, ant kurio mėtosi keletas laik- 
raščių, o viduryje pastatytas mažas nespalvotas televizorius. 

Dekas jau pasidarbavo prie spausdintuvo. Jis man paduoda ke- 
letą naujosios mūsų firmos blankų pavyzdžių su puošniai išrašyta 
mano pavarde lapo viršuje ir savo, kaip parajuristo, pavarde kam- 
putyje. 

— Šituos ųžsakiau spaustuvėje netoliese. Nebrangiai. Užsaky- 
mą atlieka per porą dienų. Kokių penkių šimtų reikėtų, dar vokai. 
Ar išsirinkai kurį nors? 

“ — Šįvakar pažiūrėsiu. 

— Kada galėsim dažyti? 

— Na, gal... 

— Jei pasistengtume, per dieną padarytume, aišku, jei teptume 
vieną sluoksnį. Popiet nupirksiu dažų ir visko, ko reikia, ir gal pra- 
dėsiu. Galėsi man padėti rytoj? 

— Žinoma. 

— Reikia dar kai ką nuspręsti. Kaip dėl fakso. Pirksim dabar 
ar palauksim? Rytoj ateina iš telefonų stoties, pameni? O kopija- 
vimo aparatas? Ne, nesakau, kad perkam tuojau pat, galime sau- 
goti originalus, kartą per dieną galėsiu juos nukopijuoti spaustu- 
vėje. Mums reikės automatinio atsakiklio. Geras kainuoja aštuo- 
niąsdešimt žalių. Jeigu nori, tuo pasirūpinsiu. Be to, turime atida- 
ryti sąskaitą banke. Pažįstu vieno „Fest Trast“ skyriaus vadybinin- 
ką, jis mums siūlo trisdešimt čekių per mėnesį nemokamai ir du 
„procentus palūkanų. Geriau nerasim. Reikės užsisakyti čekių są- 
skaitoms apmokėti. 

Staiga žvilgteli į laikrodį: 

— Vos nepamiršau. 

Spusteli televizoriaus mygtuką. 

— Prieš valandą pareikšti kaltinimai, šimtas su kažkiek punktų, 
prieš Bruzerį, Benį „Princą“ Tomą, Vilį Maksveiną ir kitus. 

Skaitomos popiečio žinios, ir pirma, ką pamatome, tai buvusią 
savo kontorą. Duris, nuo kurių grandinės jau nuimtos, saugo agen- 
tai. Reporterė aiškina, jog firmos darbuotojams įeiti ir išeiti lei- 
džiama, tik draudžiama ką nors išsinešti. Kitas kadras rodo „Vik- 
sensą“, pusnuogių klubą, kurį taip pat užėmė FTB. 

— Kaltinime sakoma, kad Bruzeris ir Tomas susiję su trimis klu- 
bais, — aiškina Dekas. 

Reporterė tą pakartoja. Paskui rodo filmuotą medžiagą, kaip bu- 
vęs mūsų bosas per ankstesnį teismo procesą niūrus sėdi teismo 
salėje. Išduoti leidimai suimti, tačiau nei pono Stouno, nei pono 
Tomo niekas neranda. Kalba už tyrimą atsakingas agentas. Jo nuo- 
mone, šie du džentelmenai pabėgo. Jų ieškoma. 

— Bėk, Bruzeri, bėk, — sako Dekas. 

Istorija pikantiška, nes į pusnuogių verslą įsivėlę vietiniai nu- 
sikaltėliai, intriguojančios praeities advokatas ir keletas Memfio po- 
licininkų. Tai, kad jie pabėgo, ją daro dar pikantiškesnę. Princas 
su Bruzeriu iškeliavo, o to reporteriams tik ir reikia. Rodo, kaip 
kitame klube areštuojami policininkai, šįkart kadre matyti nuogos 
šokėjų šlaunys, JAV teisingumo ministras skelbia kaltinimus. 

Matau kadrus, nuo kurių pasidaro labai liūdna. Uždaryti „Jo- 
gai“, durų rankenos apipančiotos grandinėmis, prie durų stovi sar- 
gybiniai. Baras vadinamas vadeivos Princo Tomo būstine. Fede- 
ralai atrodo nustebę, nes įsilaužę naktį jokių pinigų čia nerado. 
Bėk, Prince, bėk, — tariu mintyse. 

Su įvykiu susijusias naujienas pasakoja beveik visą popietę. 

— Įdomu, kur jie dabar, — sako Dekas išjungdamas televizorių. 

Tylėdami galvojame apie tai. 

— Kas čia, — klausiu rodydamas į dėžę prie kortų staliuko. 

— Mano aplankai. 

— Kas nors gero? 

— Pakaks, kad du mėnesius galėtume apmokėti sąskaitas. Ne- 
didelės avarijos. Darbininkų kompensacijos. Iš Bruzerio paėmiau 
vieną mirties atvejį. Na, nepaėmiau. Praėjusią savaitę jis pats man 
davė ir paprašė patikrinti draudimo polisus. Ji kažkaip liko mano 
kabinete, o dabar štai čia. 

Įtariu, kad dėžėje yra ir daugiau aplankų, kuriuos Dekas pač- 
mė iš Bruzerio kabineto, bet nieko neklausinėju. 

— Manai, kad FTB norės pasikalbėti ir su mumis? — klausiu 

— Mąsčiau apie tai. Mes nieko nežinom, nepaėmėm nieko, kas 
jiems būtų įdomu, tai ko jaudintis? 

— Man neramu. 

— Ir man. - 


Matau, kaip Dekui sunku šiomis dienomis paslėpti 

"savo susijaudinimą. Netveria iš džiaugsmo pagalvo- 

jęs, kad neturėdamas advokato licencijos sėdės savo 

kabinete ir gaus pusę honoraro. Jeigu jam netrukdyčiau, per savai- 

tę išpuoštų ir sutvarkytų visą biurą. Niekuomet nesu matęs jo trykš- 
tančio tokia energija. Gal jis ir per daug entuziastingas, bet tegu. 

Tačiau, kai antrą rytą prieš patekant saulei mane pažadina tele- 
fono skambutis ir išgirstu jo balsą, mandagiai kalbėti nebeįstengiu. 

— Matei laikraštį? — klausia jis gyvai. 

— Miegojau. 

— Atsiprašau. Niekaip nepatikėsi. Visas pirmas puslapis apie 
Bruzerį ir Princą. 

— Ar taip jau dega? — klausiu. Nusprendžiau nedelsiant atpra- 
tinti jį nuo tokio bjauraus įpročio. — Gali keltis ketvirtą, j jeigu no- 
ri. Bet iki septynių, ne, iki aštuonių, man neskambink. 

— Atsiprašau. Bet yra dar kai kas.. 

— Kas? 

— Atspėk, kas vakar vakare numirė? 

Nieko sau. Iš kur man, po velnių, žinoti, kas Memfyje vakar 
mirė. 

— Pasiduodu, — sakau. 

— Harvėjus Heilis. 

— Harvėjus Heilis! 

— Taip. Širdies priepuolis. Krito negyvas šalia savo baseino. 

— Teisėjas Heilis? 

— Taip, jis. Tavo draugužis. 

Atsisėdu ant lovos krašto, galvoje ūžia. 

— Negaliu patikėti. 

— Taip, įsivaizduoju, kaip pametei galvą. Pirmame puslapyje, 
„Metro“, gražus straipsnis apie jį, didelė fotografija, visas apsisiau- 
tęs juoda mantija, šitiek nusipelnęs. Tai bent smūgis. 

— Kiek jam buvo metų? — klausiu, tarytum tai būtų svarbu. 

— Šešiasdešimt dveji. Teisėjavo vienuolika metų. Grynaveislis. 
Viskas parašyta laikraštyje. Būtinai perskaityk. 

— Gerai, perskaitysiu, Dekai. Iki. 


Šįryt laikraštis truputį storesnis, neabejoju, kad mažiausiai pu- 
sė jo skirta Bruzerio ir Tomo istorijai. Viena istorija seka kitą. Jų 
niekas nematė. 

Praleidęs pirmąją skiltį susirandu „Metro“, iš kurios mane pa- 
sveikina labai sena gerbiamojo Harvėjaus Heilio fotografija. Per- 
skaitau liūdnus jo kolegų prisiminimus, taip pat ir senojo jo kam- 
bario draugo Leo F. Dramondo pasakojimą. 

Ypač mane sudomina spėliojimai, kas jį pakeis. Gubernatorius 
skirs teisėją, kuris turės dirbti iki rinkimų. Pusė apygardos gyven- 
tojų — juodaodžiai, bet iš devyniolikos apylinkės teismo teisėjų tik 
septyni juodaodžiai. Kai kam tai nepatinka. Pernai, kai senasis bal- 
taodis teisėjas išėjo į pensiją, į jo vietą labai stengtasi pasodinti 
juodaodį. Nepavyko. 

Pagrindinis kandidatas į tą vietą pernai buvo naujasis mano pa- 
žįstamas Taironas Kipleris, Harvardo universitetą baigęs partneris 
iš Bukerio firmos. Jis mums skaitė paskaitą apie konstitucinę tei- 
sę, kai ruošėmės advokatūros egzaminui. Nors teisėjas Heilis ką 
tik mirė, visų akys, kaip rašoma straipsnyje, krypsta į Kiplerį. 

Memfio meras, svarų balsą turintis juodaodis, sako palaikysiąs Kip- 
lerio paskyrimą. 

Gubernatorius išvažiavęs, todėl jo komentarų nėra, tačiau jis de- 
mokratas ir kitais metais dalyvaus rinkimuose. Šįkart jis turės dau- 
giau galimybių laimėti. 


Lygiai devintą Apylinkės sekretoriate vartau bylą Blekai prieš 
„Greit Benefit“. Lengviau atsikvepiu. Gerbiamasis Heilis prieš mir- 
tį nesuspėjo pasirašyti bylos atmetimo. Iš žaidimo -neiškritome. 

Ant jo teismo salės durų kabo vainikas. Kaip graudu. 

Iš mokamo telefono skambinu į „Tinlėjų Britą“ ir prašau pa- 
kviesti Leo F. Dramondą. Nustembu, kad jis atsiliepia vos po ke- 
lių minučių. Pareiškiu užuojautą netekus draugo ir pranešu, kad 
mano klientai nepriima jo pasiūlymo susitarti. Jis, atrodo, nustem- 
ba, tačiau nežino ką sakyti. Vargšelis, dabar turi tiek rūpesčių. 

— Manau, kad klystate, Rudi, — sako jis kantriai, tarytum iš tik- 
rųjų būtų mano pusėje. 

— Galimas dalykas, tačiau sprendžiu ne aš, bet mano klientai. 

"— Gerai, tuomet karas, — atsako monotonišku liūdnu balsu. Di- 
desnės sumos nepasiūlo. 


Gavę egzamino rezultatus su Bukeriu dukart kalbėjomės tele- 
fonu. Kaip ir tikėjausi, jis vaidina, kad tai tik nereikšminga, laiki- 
na nesėkmė. Kaip ir maniau, jis nuoširdžiai džiaugiasi, kad aš iš- 
laikiau. 

Kai įeinu, jis jau sėdi prie galinio staliuko. Pasisveikiname lyg 
nesimatę keletą mėnesių. Nežiūrėję į meniu užsisakome arbatos ir 
po kepsnį. Vaikai sveiki. Šarlenai sekasi puikiai. 

Jis mano, kad vis tiek išlaikys egzaminą. Nežinojau, kad jam 
visai nedaug trūko: bendras rezultatas buvo tik vienu balu žemes- 
nis nei reikia, kad egzaminą įskaitytų. Jis kreipėsi į Teisės egza- 
minų komisiją su prašymu peržiūrėti jo darbą. 

Marvinas Šenklis jo nesėkmę įvertino griežtai. Bukeris privalo 
išlaikyti egzaminą, nes kitaip firma jį pakeis kitu. Kalbėdamas apie 
Šenklį jis negali nuslėpti nusiminimo. 

— Kaip sekasi Taironui Kipleriui? — klausiu aš. 

Bukeris mano, kad paskyrimas jau jo portfelyje. Šįryt Kipleris 
kalbėjosi su gubernatoriumi, viskas stoja į savo vietas. Vienintelė 
kliūtis — finansai. Dirbdamas partneriu Šenklio firmoje jis uždir- 
ba nuo šimto dvidešimt penkių iki šimto penkiasdešimt tūkstan- 
čių per metus.. Teisėjo atlyginimas — tik devyniasdešimt tūkstan- 
„-čių. Kipleris vedęs, turi vaikų, tačiau Marvinas Šenklis nori, kad 
jis būtų teisėjas. | 

Bukeris prisimena Blekų bylą. Per pirmąjį mūsų apsilankymą 
„Kiparisų soduose“ jis įsidėmėjo Dotę ir Badį. Papasakoju jam, 
kas naujo jų byloje. Kai sakau, kad ją svarsto Apylinkės teismo 
aštuntasis skyrius, kaip tik tas, kur laukiama naujo teisėjo pasky- 
rimo, jis garsiai nusijuokia. Atpasakoju, kas vos prieš tris dienas 
įvyko velionio teisėjo Heilio kabinete, kaip buvę Jeilio universi- 
teto kambario draugai Dramondas ir Heilis mane mėtė vienas ki- 
tam. Kai pasakoju apie Donį Rėjų, jo brolį dvynį ir tai, kad kaulų 
čiulpų persodinimo operacija nebuvo padaryta dėl „Greit Benefit“ 
kaltės, Bukeris atidžiai klausosi. 

Klausydamas jis šypsosi. 

— Jokių problemų, - keletą kartų pakartoja, — jeigu bus paskir- 
tas Taironas, apie Blekų bylą jis sužinos viską. | 

— Tai gali su juo pasikalbėti? | 

— Pasikalbėti? Aš jam viską išpasakosiu. „Trento ir Brento“ jis 
negali pakęsti, nekenčia ir draudimo kompanijų. Manai, kad jie 
minta iš viduriniojo sluoksnio baltaodžių? 

— Iš visų. 

— Teisingai. Man bus smagu pasikalbėti su Taironu. Jis tikrai 
klausysis. | 

Atneša kepsnius, užsipilame „Tabasko“ padažo, Bukeris pilasi 
jo daugiau negu aš. Papasakoju apie naująjį savo biurą, tačiau apie 
"partnerį nutyliu. Jis daug klausinėja apie ankstesnę mano .darbo- 
vietę. Visas miestas tik ir kalba apie Bruzerį ir Princą. 

Papasakojų jam tai, ką žinau, kai ką truputį pagražindamas. 

Šiame sausakimšų teismų ir persidirbusių teisėjų 

amžiuje velionis Harvėjus Heilis savo bylų rejest- 

rą paliko nuostabiai tvarkingą, be jokių neišspręs- 
tų bylų. Dėl keleto priežasčių. Pirma, jis buvo tingus ir labiau mė- 
go žaisti golfą. Antra, jeigu kaltinimas žeisdavo jo supratimą apie 
draudimo kompanijų ir didelių korporacijų gynimą, jis paskubė- 
davo jį atmesti. Kaip tik dėl to dauguma kaltinimo advokatų jo 
vengdavo. 

Būdų, kaip išvengti tam tikrų teisėjų, yra. Daug matę advoka- 
tai moka prieiti prie raštvedžių ir pasinaudoti nedidelėmis gudry- 
bėmis. Niekaip nesuprantu, kodėl dvidešimt metų dirbantis ir vi- 
sokiausių gudrybių žinantis advokatas Bruzeris leido man iškelti 
Blekų ieškinį, nepasirūpinęs išvengti Harvėjaus Heilio. Dėl to taip 
pat rengiuosi su juo pasikalbėti, jeigu tik kada nors sugrįš. 

Tačiau Heilio nebėra, ir gyvenime vėl įsivyravo tiesa. Jo bylų 
rejestrą, kuris prašyte prašosi veiksmo, netrukus perims Taironas 
Kipleris. 

Atsiliepiant į ilgametę neprofesionalų bei advokatų kritiką ir 
siekiant pagreitinti teisingumą neseniai buvo pakeistos proceso tai- 
syklės. Už paviršutiniškai išnagrinėtus ieškinius buvo sugriežtin- 
tos sankcijos, įvesti privalomi ikiteisminio nagrinėjimo terminai. 
Teisėjai įgijo daugiau galių sugriežtinti bylos nagrinėjimą, ir da- 
bar jie skatinami aktyviau dalyvauti derantis dėl susitarimo. Sie- 
kiant racionalizuoti pilietinės teisės sistemą buvo priimta daugybė 
taisyklių ir įstatymų. | | 

Tarp naujų taisyklių yra procedūra, leidžianti tam tikras bylas 
nagrinėti teisme anksčiau nei kitas ir apibendrintai vadinama „pa- 
spartintu nagrinėjimu“. Terminas „paspartintas nagrinėjimas“ tei- 
siniame žargone prigijo iš karto. Suinteresuotosios šalys gali rei- 
kalauti, kad byla būtų nagrinėjama greičiau, bet taip pasitaiko re- 
tai. Atsakovai paprastai nesistengia paspartinti savo kelionės į teis- 
mo salę, todėl teisėjas turi galios tą padaryti savo nuožiūra. Taip 
elgiamasi dažniausiai tuomet, kai ginčijami klausimai aiškūs, fak- 
tai griežtai apibrėžti, tik dėl jų kylą audringų disputų, o jiems 
išspręsti reikalingas prisiekusiųjų nuosprendis. 

Kadangi Blekai prieš „Greit Benefit“ yra mano vienintelė by- 
la, noriu, kad jos kelias į teismą būtų paspartintas. Vieną rytą ger- 
damas kavą visa tai išaiškinu Bukeriui. Bukeris pasako Kipleriui. 
Teisingumo sistema ima veikti. 


Kitą dieną po paskyrimo Taironas Kipleris pasikviečia mane į 
savo kabinetą, tą patį, kuriame neseniai lankiausi, kai jis dar pri- 
klausė Harvėjui Heiliui. Dabar jis kitoks. Heilio knygos ir atmin- 
tinės sukrautos į dėžes. Dulkėtos lentynos tuščios. Heilio stalas iš- 
neštas. Užuolaidos atitrauktos. Mes kalbamės sėdėdami ant su- 
lankstomų kėdžių. 

Kipleriui per keturiasdešimt, kalba negarsiai, įsmeigęs nemirk- 
sinčias akis tiesiai į pašnekovą. Jis neįtikėtinai protingas, vyrauja 
visuotinė nuomonė, kad jo laukia didi federalinio teisėjo ateitis. 
Padėkoju jam už pagalbą ruošiantis advokatūros egzaminui. 

Apie šį bei tą pasišnekučiuojame. Jis maloniai atsiliepia apie 
Harvėjų Heilį, tik stebisi negausiu jo bylų rejestru. Jau peržiūrė- 
jęs kiekvieną neužbaigtą bylą ir kelias numatęs paspartinti. Jis pa- 
sirengęs veikti. 

— Manote, kad Blekų bylą reikėtų paspartinti? — klausia jis, lėtai 
ir atidžiai tardamas žodžius. 

— Taip, pone. Klausimai paprasti. Liudininkų bus nedaug. 

— Kiek turit raštiškų parodymų? 

Negavau nė pirmojo. 

— Dar nežinau. Mažiau kaip dešimt. 

— Dėl dokumentų turėsit daug problemų, — sako jis. —- Su drau- 
dimo kompanijomis visuomet taip būna. Esu joms kėlęs nemažai 
ieškinių, bet visų dokumentų jos niekuomet nepateikia. Reikės 
daug laiko, kad gautume iš jų viską, ko reikia. 

— Man patinka, kad jis sako „mes“. Tame nėra nieko blogo. Tei- 
sėjas turi galios priversti paklusti. Jo pareiga padėti šalims gauti iki- 
teisminių įrodymų, į kuriuos jos turi teisę. Tačiau Kipleris atrodo tru- 
putį šališkas mums. Spėju, kad tame taip pat nėra nieko blogo — Har- 
vėjų Heilį Dramondas daugelį metų vedžiojosi už pavadėlio. 

— Paduokit prašymą paspartinti bylą, — sako Kipleris, bloknote 
užsirašinėdamas pastabas. — Gynyba nesutiks. Bus klausymas. Jei- 
gu iš jų pusės neišgirsiu nieko įtikinamo, prašymą patenkinsiu. Do- 
kumentų pateikimui skirsiu keturis mėnesius, tiek turėtų pakakti, 
kad surinktumėt visus raštiškus liudijimus, apsikeistumėt dokumen- 
tais, raštiškomis apklausomis ir taip toliau. Kai visi dokumentai ir 
faktai bus Žinomi, paskirsiu teismo datą. 

Giliai įkvepiu ir sunkiai nuryju. Atrodo siaubingai greit. Bau- 
gu, kad netrukus teks susidurti su Leo F. Dramondu ir jo kompa- 
nija atvirame teisme, priešais prisiekusiuosius. 

— Būsime pasirengę, — atsakau, nežinodamas nė trijų tolesnių 
savo žingsnių. Tikiuosi, kad balse nuskamba kur kas didesnis pa- 
sitikėjimas, nei yra iš tikrųjų. 

Dar truputį pasišnekučiuojame ir išeinu. Jis liepia man paskam- 
binti, jeigu iškiltų kokių nors sunkumų. 


Vos jam nepaskambinu jau po valandos. Grįžęs į biurą randu 
storą voką iš „Tinlėjaus Brito“. Nepaisydamas sielvarto mirus drau- 
gui, Leo F. Dramondas padirbėjo. Prašymų mašiną užsuko visu 
greičiu. 

Jis padavė prašymą užtikrinti teismo išlaidas — švelnus antau- 
sis man ir mano klientams. Kadangi mes neturtingi, Dramondas 
pareiškė nerimastaująs, jog neįstengsime jų sumokėti. Jeigu pra- 
laimėtume bylą ir teisėjas pareikalautų padengti abiejų šalių patir- 
tas išlaidas, taip gali nutikti. Be to, jis padavė prašymą skirti fi- 
nansinę baudą man ir mano klientams už tai, kad iškėlėme tokį 
paviršutinišką ieškinį. 

Pirmasis prašymas yra tik poza. Antrasis tiesiog grasus. Abu 
juos papildo ilgos, gražiai apiformintos, primargintos išnašų san- 
traukos su rodyklėmis ir bibliografijomis. 

Antrą kartą atidžiai jas skaitydamas suprantu, jog Dramondas 
padavė jas tik tam, kad įrodytų, ką gali. Kokios nors teisinės prie- 
monės pagal prašymus taikomos retai, todėl manau, kad jo tiks- 
las — tik parodyti man, kiek popierių visai nereikšmingais klausi- 
mais per trumpą laiką gali prirašyti „Trento ir Brento“ būriai. O 

kadangi kiekviena iš šalių privalo atsakyti į kitos pareiškimus, tai 
Dramondas nori parodyti, jog uždusins mane popieriais. 
Telefonai dar nepradėjo skambėti. Dekas kažkur mieste. Bijau 
net spėti, kur jis galėtų tykoti. Žaisti prašymų žaidimą laiko turiu 
pakankamai. Jėgų man suteikia mintys apie liūdną mažąjį savo 
klientą ir tai, kaip su juo buvo pasielgta. Donis Rėjus turi vienin- 
telį advokatą — mane, ir man sustabdyti vien popierių nepakaks. 


Įpratau paskambinti Doniui Rėjui kasdien po pietų. Kai prieš 
keletą savaičių paskambinau jam pirmąkart, Dotė sakė, kad jis tuo 
labai džiaugėsi, nuo tada jam skambinu kasdien. Kalbamės apie 
įvairiausius dalykus, tik ne apie jo ligą arba bylą. Pasakoju jam 
visokias per dieną nutikusias juokingas istorijas. Žinau, kad šie 
skambučiai tapo svarbia jo blėstančio gyvenimo dalimi. 

Šiandien jo balsas žvalesnis, sako, kad atsikėlė iš lovos ir sėdi 
verandoje, kad norėtų kelioms valandoms kur nors išvažiuoti, iš- 
trūkti iš namų ir pabūti toliau nuo tėvų. | 

Jo pasiimti užvažiuoju septintą. Pavakarieniaujame netoliese 
esančioje barbekiu užeigoje. Kai kas į jį spokso, bet jis to, atro- 
do, nepastebi. Pasakoja apie savo vaikystę, visokias juokingas is- 
torijas iš tų laikų, kai vaikai būriais lakstydavo Greinžerio gatvė- 
mis. Juokiamės, jis — tikriausiai pirmą kartą per daugelį mėnesių. 
Tačiau pokalbis jį vargina. Jis beveik nieko nevalgo. 

Sutemus privažiuojame atrakcionus. Gretimose aikštėse vyksta 
dvejos beisbolo rungtynės. Važiuodamas per automobilių stovėji- 
mo aikštelę ieškau komandos geltėnais marškinėliais. 

Sustojame po medžiu, žole apaugusiame nuolaidume, toli nuo 

dešiniosios lauko linijos. Greta mūsų nieko nėra. Iš bagažinės iš- 
imu dvi iš mis Berdi garažo pasiskolintas sulankstomas kėdutes ir 
Doniui Rėjui padedu atsisėsti. Jis gali ir nori eiti pats, todėl jam 
padedu kiek galima mažiau. 
+ Vasaros pabaiga, sutemus temperatūra vis dar laikosi ties de- 
vyniasdešimtąja padala. Drėgmė tokia, kad ore ją galima net ma- 
tyti. Marškiniai limpa prie nugaros. Vėliava aikštės viduryje karo 
nekrustelėdama. 

Aikštė graži ir lygi, užribio žemė neseniai sukasta. Vidury Žo- 
lė ištrypta. Žaidėjų suoleliai, pigios žiūrovų vietos, teisėjai ir švies- 
lentės apšviesti, abi aikštes skiria vagonėlių, kuriuose prekiauja- 
ma gaiviaisiais gėrimais ir užkandžiais, virtinė. Vyksta A lygos 
beisbolo rungtynės. Komandose žaidžia labai geri žaidėjai, bent jau 
jie patys apie save taip mano. 

„PFX Frachtas“ vilki geltonus marškinėlius, o „Šauliais“ pra- 
vardžiuojama „Armijos ateitis“ — žalius. Tai rimtos rungtynės. Žai- 
dėjai rėkauja, stumdosi kaip išprotėję, vienas kitą paskatindami 
šūksniais pasišaipo iš priešininkų komandos. Griuvinėja, ginčijasi 
su teisėjais, išėję į užribį, mėto lazdas ant Žemės. 

Koledže žaidžiau beisbolą, tačiau šis sportas manęs niekuomet 
per daug nežavėjo. Atrodo, kad svarbiausias dalykas gyvenime — 
tai išmušti kamuoliuką už užtvaros, niekas daugiau -nesvarbu. Be- 
veik visi žaidėjai tik truputį vyresni kaip dvidešimt metų, geros 
formos, labai pasipūtę, ekipuotės — daugiau, negu reikia: visų ran- 
kos pirštinėtos, riešai suveržti plačiomis juostomis, juodais dažais 
išteplioti žandai, kitos pirštinės — kamuoliuko atmušimui. 

Dauguma šių vaikinų dar laukia, kol juos pastebės. Jie vis dar 
turi svajonę. 

Yra keletas pilvotesnių ir lėtesnių vyresnio amžiaus Žaidėjų. 
Juokinga žiūrėti, kaip jie stengiasi kuo greičiau apibėgti bazes ir 
pagauti lekiantį kamuoliuką. Atrodo, kad jų raumenys tuoj sutrū- 
kinės. Tačiau jie kur kas aktyvesni už jaunesnius žaidėjus. Jie dar 
nori kažką įrodyti. 

Su Doniu Rėjumi beveik 'nesikalbame. Vagonėlyje nuperku 
spragintų kukurūzų ir gėrimo. Jis padėkoja ir vėl padėkoja už tai, 
kad jį čia atvežiau. | 

Ypač mane domina PFX komandos trečios bazės saugas, rau- 
meningas, greitų kojų ir rankų žaidėjas. Jis judrus ir aktyvus, vis 
laido nešvankybes priešininkų komandai. Padavimas baigėsi, ma- 
tau, kaip jis eina prie užtvaros šalia komandos suolelio ir kažką 
sako savo merginai. Keli nusišypso, net iš čia matau jos dantis ir 
duobutes skruostuose, ir Klifas nusijuokia. Pakštelėjęs ją į lūpas 
grįžta prie savo komandos, kuri ruošiasi atmušimui. 

Lyg du balandėliai. Jis ją beprotiškai myli, nori, kad draugai ma- 
tytų, kaip ją bučiuoja. Jiedu tiesiog negali vienas kitu atsidžiaugti. 

Ji pasiremia ant užtvaros, ramentai padėti šalia, pėdos įtvaras 
mažesnis. Ji viena, sėdi atskirai nuo žiūrovų ir kitų sirgalių. Ma- 
nęs kitoje aikštės pusėje pamatyti ji negali. Dėl visa ko labiau už- 
simaukšlinu kepuraitę. | 

Įdomu, ką darytų mane atpažinusi. Tikriausiai nieko, nekreip- 
tų dėmesio. 

Turėčiau džiaugtis, kad ji atrodo laiminga, sveika, kad sutaria su 
vyru. Jis jos tikriausiai nebemuša, ir ačiū Dievui. Man bloga, kai 
mintyse iškyla vaizdas, kaip jis ją daužo beisbolo lazda. Likimo iro- 
nija, Keli būtų mano tik tuomet, jei jis nesiliautų J ją skriaudęs. 

Nekenčiu savęs už tokias mintis. 

Platformoje Klifas. Jis atmuša trečiąjį padavimą, kamuoliukas 
išlekia kairėn aukštai virš prožektorių ir dingsta iš akių. Tikrai pui- 
kus smūgis. Klifas bėga aplink bazes, įžengęs į trečiąją, kažką rė- 
kia Keli. Jis talentingas sportininkas, kur kas geresnis už kitus šioje 
aikštėje. Mane apima siaubas pagalvojus apie tai, kas būtų, jei jis 
ant manęs užsimotų lazda. 

Galbūt jis metė gerti ir gal būdamas blaivus jos nebemuš. Tik- 
riausiai man teks pasitraukti. 

Po valandos Doniui Rėjui laikas miegoti. Važiuodami atgal kal- 
bamės apie jo parodymus. Šiandien padaviau teismui prašymą kuo 
greičiau leisti surengti įrodomąją liudininko apklausą. Mano klien- 
tas netrukus bus pernelyg silpnas, kad dvi valandas galėtų atsaki- 
nėti į advokatų klausimus, todėl reikia paskubėti. 

— Turėtume paskubėti, — sako jis tyliai, kai privažiuojame jo: 
namus. 


Viskas atrodytų juokinga, jeigu taip nesinervin- 
čiau. Atsitiktinis stebėtojas tikrai įžiūrėtų padėties 
komiškumą, tačiau teismo salėje niekas net nesi- 

šypso. Ypač aš. 
Prie kaltintojų stalelio sėdžiu vienas, priešais mane tvarkingai 
sukrautos prašymų stirtos. Bloknotus pastaboms ir užrašus pasi- 

dėjau taip, kad būtų po ranka. Dekas sėdi už manęs, ne prie sta- 
lelio, kur iš jo galėčiau turėti naudos, bet šiapus barjero ant kė- 
dės už kelių žingsnių, taigi atrodo, kad esu vienas. 

Jaučiuosi labai izoliuotas. Prie gynybos stalelio už praėjimo 
knibždėte knibžda žmonių. Leo F. Dramondas sėdi, žinoma, vidu- 
ryje, veidu atsisukęs į teisėjus, jį supa padėjėjai — po du iš abiejų 
pusių. Dramondui šešiasdešimt. Jis — Jeilio Teisės fakulteto auk- 
lėtinis, turintis trisdešimt šešerių metų patirtį teismuose. T. Pyrsui 
Morhauzui — trisdešimt devyneri, Jeilio Teisės fakultetas, „Trento 
ir Brento“ partneris, keturiolikos metų patirtis visokiausios rūšies 
teismuoše. B. Diujis Klėjus Hilas trečiasis — trisdešimt vienerių, 
Kolumbijos universitetas, dar ne partneris, šešerių metų patirtis teis- 
muose. M. Alekas Plankas jaunesnysis — dvidešimt aštuonerių, dve- 
jų metų patirtis, tai pirmasis jo dalyvavimas byloje, nes, neabejo- 
ju, mokėsi Harvarde. Dabartinis teismo pirmininkas gerbiamasis 
Taironas Kipleris taip pat mokėsi Harvarde. Kipleris — juodaodis. 
Plankas — taip pat. Memfyje nedažnai sutiksi Harvardą baigusį juo- 
daodį advokatą. Taip nutiko, kad vienas toks dirba „Trente ir Bren- 
te“, taigi jis čia, neabejotinai tam, kad pamėgintų užmegzti su ger- 
biamuoju teisėju ryšį. Jeigu viskas klosis taip, kaip tikiuosi, vieną 
dieną čia sėdės ir prisiekusieji. Pusė šalyje registruotų balsuotojų 
yra juodaodžiai, taigi galima spėti, jog prisiekusieji bus pasidaliję 
perpus. Tikimasi pasinaudoti M. Aleku Planku jaunesniuoju tam, 
kad susidarytų pusiausvyra ir būtų galima palenkti tam tikrus pri- 
siekusiuosius. 

Jeigu tarp prisiekusiųjų atsirastų moteris iš Kambodžos, neabe- 
joju, kad gerai paieškoję „Trentas ir Brentas“ tikrai tokią surastų 
ir atsivestų į teismą. 

Penktasis „Greit Benefit“ teisininkų komandos narys yra Bren- 
donas Fuleris Grounas, be jokių skaitvardžių ir inicialų. Nesupran- 
tu, kodėl jis nesiskelbia esąs B. Fuleris Grounas, kaip priderėtų 
didelės firmos advokatui. Jam dvidešimt septyneri, prieš dvejus me- 
tus baigė Memfio universiteto Teisės koledžą pagal pažangumą pir- 
muoju iš kurso, ten palikdamas ryškų pėdsaką. Kai įstojau, apie 

jį sklandė legendos. Ruošdamasis pirmojo kurso egzaminams nau- 
dojausi senais jo konspektais. 

Išskyrus dvejus metus, kai M. Alekas Plankas dirbo federali- 
nio teisėjo klerku, prie gynybos stalelio glaudžiai susėdę penkias- 
dešimt aštuoneri teismų patirties metai. 

Aš gavau licenciją mažiau kaip prieš mėnesį. Mano persona- 
las advokatūros egzamino neišlaikė šešis kartus. 

Šituos skaičiavimus atlikau vakar vėlai vakare Memfio univer- 
siteto Teisės koledžo bibliotekoje, kurios tikriausiai niekuomet 
neatsikratysiu. Rudžio Beiloro advokatų biuras turi po mokyklos 
baigimo likusias septyniolika knygų apie teisę, kurios yra visiškai 
bevertės. 

Už advokatų sėdi du pasipūtę vyrai. Įtariu, kad tai atsakingi 
„Greit Benefit“ darbuotojai. Vienas lyg ir pažįstamas. Atrodo, jį 
dėmesio, ne per daugiausiai jie man rūpi ir dabar. Yra ir be to kuo 
rūpintis. 

Esu gerokai įsitempęs, tačiau jeigu čia sėdėtų Harvėjus Heilis, 
jausčiausi žlugęs. Tikriausiai manęs čia nė nebūtų. 

Tačiau pirmininkauja gerbiamasis Taironas Kipleris. Vakar te- 
lefonu jis man sakė, kad tai bus pirmoji jo diena teisėjo kėdėje. 
Iki šiol jis pasirašė keletą įsakymų, tvarkė kitokius kasdienius rei- 
kalus, tačiau šiandien nagrinės pirmąjį ginčą. 

Tą dieną, kai buvo prisaikdintas Kipleris, Dramondas padavė 
prašymą perduoti bylą federaliniam teismui. Jis pareiškė, jog Bo- 
bis Otas, agentas, pardavęs Blekams draudimo polisą, atsakovu į 
bylą įtrauktas neteisingai. Mes manome, jog atsakovas Otas vis dar 
yra Tenesio valstijos gyventojas. Blekai, Tenesio valstijos gyven- 
tojai, yra ieškovai. Kad bylą būtų galima perduoti federalinei ju- 
risdikcijai, šalių pilietybė turi būti skirtinga. Šiuo atveju piliety- 
bės skirtingumo nėra, nes Otas, kaip mes tvirtiname, gyvena čia, 
ir dėl šios vienintelės priežasties byla negali būti perduota federa- 
liniam teismui. Pagrįsdamas savo argumentą, jog Otas neturėtų būti 
laikomas atsakovu, Dramondas įteikė storą santrauką. 

Kol posėdžiaudavo Harvėjus Heilis, apylinkės teisme buvo ga- 
lima rasti teisingumą, tačiau vos bylą perėmė Kipleris, tiesa ir tei- 
singumas staiga perbėgo į federalinį teismą. Dramondas labai lai- 
ku sugalvojo paduoti tokį prašymą. Kipleris jį priėmė kaip asme- 
ninį įžeidimą. Pritariu jam, nes kaip tik taip ir yra. | 

Ketiname vieni kitų prašymus ginčyti. Neskaitant prašymo per- 
duoti bylą federaliniam teismui, Dramondas pateikė dar du: garan- 
tuoti išlaidas ir skirti sankcijas. Prašymą dėl sankcijų piktai už- 
ginčijau ir taip pat padaviau prašymą skirti sankcijas, pareikšda- 
mas, jog jo prašymas lengvabūdiškas ir įžeidžiantis. Pasak Deko, 
karas dėl sankcijų iškyla daugelyje bylų, bet geriau būtų jo ne- 
pradėti. Į šį Deko patarimą žiūriu atsargiai. Jis savo ribą žino. 
„Upėtakį gali iškepti bet kas. Tikrasis menas — sugauti tą nelemtą 
padarą“, — tai mėgstamas jo posakis. 

Dramondas ryžtingai pakyla į tribūną. Kalbėsime chronologi- 
ne tvarka, taigi jis paskelbia savo prašymą garantuoti išlaidas — 
niekinga užmačia. Jis pabrėžia, jog jeigu byla pasieks teismą, iš- 
laidos išaugs net iki tūkstančio dolerių, todėl nerimauja, kad nei 
aš, nei mano klientai pralaimėjimo atveju negalėsime jų padengti. 

— Leiskite jus trumpam nutraukti, pone Dramondai, — mąsliai 
taria teisėjas Kipleris, žodžiai apgalvoti, balsas įtikinantis, — turiu 
jūsų prašymą ir turiu jį pagrindžiančia santrauką, — pakėlęs jais 
pamojuoja Dramondui. — Jūs kalbate jau keturias minutes ir pasa- 
kėte tik tai, kas čia parašyta juodu ant balto. Ar turite pridurti ko 
nors naujo? 

— Na, gerbiamasis teisėjau, aš turiu teisę... 

— Taip, ar ne, pone Dramondai? Aš puikiai sugebu skaityti ir 
suprasti, ir galėčiau pridurti, kad jūs puikiai rašote. Tačiau jeigu 
neturite ko pridurti, tai kam mes čia susirinkome? | 

Neabejoju, kad didysis Leo Dramondas niekuomet iki šiol ne- 
buvo to patyręs, tačiau elgiasi taip, lyg jam būtų ne pirmiena. 

— Aš paprasčiausiai stengiuosi teismui padėti, — šypsodamasis 
atsako jis. 

— Atmesta, — nukerta Kipleris, — prašau tęsti toliau. 

Dramondas tęsia toliau nepraleisdamas nė žingsnio. 

— Labai gerai, kitas mūsų prašymas skirti sankcijas. Mes tvir- 
tiname... 

— Atmesta, — sako Kipleris. 

— Atsiprašau... 

— Atmesta. 

Dekas man už nugaros prunkšteli. Viskas protokoluojama, o prie 
gynybos stalelio visos keturios galvos vienu metu nulinksta. Tikriau- 
siai žodis ATMESTA protokoluojamas didžiosiomis raidėmis. 

— Sankcijų prašo abi pusės. Abu prašymus atmetu, — žiūrėdamas 
tiesiai į Dramondą sako Kipleris. Truputį gavau per nosį ir aš. 

Menki juokai nutraukti advokatą, kuris už savo kalbas gauna 
pusketvirto šimto žalių per valandą. Dramondas dėbteli į Kiplerį, 
o šis tuo nepaprastai mėgaujasi. 

Tačiau Dramondas — storaodis profesionalas. Jis nesileis, kad 
kažkokio menko apygardos teismo teisėjas jį suerzintų. 

— Labai gerai. Taigi toliau. Norėčiau paskelbti mūsų reikalavi- 
mą perduoti bylą federaliniam teismui. 

— Prašau, — sako Kipleris. - Pirma, kodėl nemėginote perduoti 
bylos, kai ją svarstė teisėjas Heilis? 

"Dramondas tam pasirengęs. 

— Gerbiamasis teisėjau, byla buvo nauja, mes tuomet tyrėme, 
kaip su ja susijęs atsakovas Bobis Otas. Dabar manome, jog Otui 
pareikštas kaltinimas priklauso federalinei jurisdikcijai. 

— Taigi jūs visą laiką norėjote, kad byla būtų perduota federa- 
liniam teismui. 

— Taip, pone. 

— Net tuomet, kai ją svarstė Harvėjus Heilis? 

— Teisingai, gerbiamasis teisėjau, — uoliai patvirtina Dramondas. 

Iš Kiplerio veido visiems matyti, jog jis tuo netiki. Tuo netiki 
ir nė vienas čia esantis. Tačiau tai smulkmena, Kipleris tą aiškiai 
parodo. 2 

Visiškai ramus Dramondas tęsia toliau. Jis matęs šimtus teisė- 
jų ir tikrai nė vieno iš jų nebijo. Praeis daug metų, turėsiu daly- 

vauti daugybėje teismų įvairiausiose teismo salėse, kol manęs ne- 
bebaugins aukštai sėdintys žmonės juodomis mantijomis. 

Jis jau kalba maždaug dešimt minučių ir pradeda tiksliai dės- 
tyti faktus, surašytus santraukoje, bet Kipleris vėl jį nutraukia: 

— Atleiskit, pone Dramondai, bet ar pamenat, kaip vos prieš 
kelias minutes klausiau, ar šįryt turite teismui naujų duomenų? 

Dramondo rankos sustingsta, pravira burna jis įsistebeilija į ger- 
biamąjį teisėją. 

— Ar pamenat? — klausia Kipleris. - Tai buvo mažiau kaip prieš 
penkiolika minučių. 

— Maniau, kad mes čia susirinkome ginčyti prašymus, — prata- 
ria Dramondas. Ramus jo balsas šiek tiek įtrūkęs. 

— O taip, žinoma. Jeigu turite ką pridurti arba norite ką nors 
išsiaiškinti, labai norėčiau tą ir išgirsti. Tačiau jūs paprasčiausiai 
atmintinai kartojate tai, ką aš čia laikau savo rankose. 

Žvilgtelėjęs į kairę pastebiu keletą patamsėjusių veidų. Jų did- 
vyris triuškinamas. Negražu. 

Man topteli galvon, jog vaikinai anapus praėjimo į tai žiūri tru- 
putį rimčiau nei paprastai. Pernai vasarą gynybos advokatų firmoje 
sukiojausi aplink daugybę advokatų. Visos bylos buvo panašios 
viena į kitą. Daug dirbi, gauni daug pinigų, o dėl padarinių nesi- 
rūpini. Visuomet tavęs laukia tuzinas kitų bylų. 

Pajuntu anoje pusėje kylančią paniką, neabejoju, kad ją kelia 
ne tai, kad aš čia sėdžiu. Draudimo bylose įprasta, kad iš gyny- 
bos pusės bylos svarstyme dalyvauja du advokatai. Nepaisant to, 
kokia byla, faktai, ginčytini klausimai, kiek bus darbo, visuomet 
jų būna du. | 

Tačiau penki? Man atrodo, per daug. Ten kažkas vyksta. Vai- 
kinai kažko bijo. 

— Jūsų reikalavimas perduoti bylą federaliniam teismui atmes- 
tas, pone Dramondai. Byla lieka čia, — tvirtai sako Kipleris dėda- 
mas savo parašą. Kita pusė nepatenkinta, tačiau stengiasi to ne- 
parodyti. | 

— Turite ką nors pridurti? — paklausia Kipleris. 

— Ne, gerbiamasis teisėjau. 

Susirinkęs savo popierius Dramondas nueina nuo tribūnos. 
Akies kampučiu jį stebiu. Priėjęs prie gynybos stalelio porą aki- 
mirkų žvelgia į anuodu atsakingus darbuotojus, jo akyse tikrai ma- 
tau baimę. Net mano rankų ir kojų oda pašiurpsta. 

" Kipleris perjungia bėgį. | 

— Taigi liko du kaltintojo prašymai. Pirmasis — paspartinti iki- 
teisminį bylos nagrinėjimą, o antrasis - kuo greičiau apklausti Donį 
Rėjų Bleką. Abu prašymai susiję, taigi, pone Beilorai, gal galėtu- 
me juos svarstyti abu kartu? 

Aš jau stoviu: 

— Gerai, gerbiamasis teisėjau. 

Nė nesirengiu siūlyti kitaip. 

„— Ar jums pakaks dešimties minučių? 

Ką tik buvęs skerdynių liudininku imuosi kitokios strategijos. 

— Gerbiamasis teisėjau, viskas išdėstyta mano santraukose. Ne- 
turiu, ką pridurti. 

Kipleris man, tokiam protingam jaunam advokatui, draugiškai 
nusišypso ir nieko nelaukdamas puola gynybą: 

— Pone Dramondai, jūs protestuojate prieš paspartintą bylos 
svarstymą. Kodėl? 

Prie gynybos stalelio kyla bruzdesys, galiausiai lėtai atsistoja 
T. Pyrsas Morhauzas ir pasitaiso kaklaraištį. 

— Gerbiamasis teisėjau, jums leidus, manome, jog bylos parengi- 
mas teismui užtruks. Mūsų nuomone, jos skubinimas apsunkintų abi 
šalis, - Morhauzas kalba lėtai, atsargiai parinkdamas žodžius. 

— Nesąmonė, — sako į jį piktai dėbteldamas Kipleris. 

— Prašau? 

— Sakau, nesąmonė. Leiskit jus kai ko paklausti, pone Morhau- 
zai. Ar kaip gynybos advokatas kada nors sutikote paspartinti by- 
los nagrinėjimą? 

Morhauzas krūpteli ir perkelia svorį ant kitos kojos. 

— Na, e-e, žinoma, gerbiamasis teisėjau. 

— Puiku. Koks tos bylos pavadinimas ir kokiame teisme ji bu- 
vo nagrinėjama? 

T. Pyrsas nukreipia nevilties kupiną žvilgsnį į B. Diujį Klėjų 
Hilą trečiąjį, kuris savo ruožtu ilgesingai žvelgia į M. Aleką Planką 
jaunesnįjį. Ponas Dramondas nežiūri į nieką, nes įsigilinęs varto 
kažkokį nepaprastai svarbų aplanką. 

— Na, gerbiamasis teisėjau, pasitikslinsiu ir jums pranešiu. 

— Paskambinkit man šiandien popiet, iki trijų, o jeigu iki to lai- 
ko nesulauksiu jūsų skambučio, pats jums paskambinsiu. Man tik- 
rai įdomu, kokią bylą jūs sutikote paspartinti. 

T. Pyrsas per liemenį susmunka ir iškvepia, lyg kas jam būtų 
trinktelėjęs į paširdžius. Galima tik įsivaizduoti, kaip vidurnaktį traš- 
kės „Trento ir Brento“ kompiuteriai, veltui ieškodami tokios bylos. 

— Taip, gerbiamasis teisėjau, — sako jis silpnu balsu. 

— Kaip žinote, bylos nagrinėjimo paspartinimas yra visiškoje 
mano kompetencijoje. Todėl ieškovo prašymas patenkintas. Atsa- 
kovas į jį turi atsakyti per septynias dienas. Tuomet prasidės teis- 
mo supažindinimas su dokumentais ir baigsis po šimto dvidešim- 
ties dienų, skaičiuojant nuo šios dienos. 

Tą išgirdę, prie gynybos stalelio visi pašoka. Popieriai šlama 
iš vieno advokato rankų į kito. Dramondas ir jo kompanija tarpu- 
savyje šnabždasi ir raukosi! Vyrukai iš korporacijos grūdasi ir tūp- 
čioja už barjero. Man darosi beveik linksma. 

T. Pyrsas Morhauzas, vos per kelis centimetrus atkėlęs savo už- 
pakalį nuo odinės kėdės, tiesia rankas į kitą prašymą. 

— Paskutinis prašymas yra paspartinti Donio Rėjaus apklau- 
są, — sako gerbiamasis teisėjas, žvelgdamas tiesiai į gynybos sta- 
liuką. — Aišku, jūs tikriausiai neprieštaraujate. Kuris iš jūsų, po- 
nai, norėtų atsakyti? 

Prie šio prašymo pridėjau dviejų puslapių daktaro Valterio Kor- 
do raštišką parodymą su priesaika, kuriame jis aiškiai išdėstė, jog 
Donis Rėjus gyvens nebeilgai. Dramondas į jį reagavo kažkokiu 
neaiškių minčių kratiniu, kurio esmė, atrodo, ta, jog: jis per daug 
užsiėmęs, kad gaištų tam savo laiką. 

T. Pyrsas lėtai stojasi, tiesia rankas į šalis delnais į viršų, jau 
nori kažką sakyti, bet įsiterpia Kipleris: 

— Tik nesakykit, kad apie jo būklę žinote geriau už gydytoją. 

— Ne, pone, — sako T. Pyrsas. 

— Ir nesakykit, kad jūs, vaikinai, rimtai protestuojate šį prašymą. 

Akivaizdu, kad gerbiamasis teisėjas vairą laiko savo rankose, 
taigi T. Pyrsas mikliai užima vidurio poziciją: 

— Reikia tik susitarti dėl laiko, gerbiamasis teisėjau. Mes dar 
net neįteikėmie savo atsakymo. 

— Puikiai Žinau, koks bus jūsų atsakymas. Prašyčiau be jokių 
siurprizų. Turėjote pakankamai laiko rašyti prašymus. Dabar pra- 
šau nurodyti datą, — jis staiga pasižiūri į mane: 

— Pone Beilorai? 

— Bet kurią dieną, gerbiamasis teisėjau. Bet kuriuo laiku, - at- 
sakau šypsodamasis. Kartais gerai būti neužsiėmusiam. 

Visi penki advokatai prie gynybos stalelio varto juodus savo 
darbo kalendorius, tarytum būtų įmanoma nustatyti datą, kai jie visi 
"bus laisvi. 

— Mano darbo grafikas užpildytas, gerbiamasis teisėjau, — neat- 
sistodamas sako Dramondas. Oraus advokato gyvenimas sukasi tik 
aplink vieną dalyką — darbo kalendorių. Dramondas Kipleriui ir 
man arogantiškai teigia, jog artimiausiu laiku bus pernelyg užsiė- 
męs, kad vargintųsi dalyvauti kažkokioje apklausoje. | 
Keturi jo liokajai sinchroniškai raukosi, linksi galvomis, trina- 

"si smakrus, nes ir jie turi darbo kalendorius, kurie, tiesiog nuosta- 
bu, visiškai užpildyti ir nieko negalima pakeisti. 

— Ar turite daktaro Kordo liudijimo kopiją? — klausia Kipleris. 

— Turiu, -- atsako Dramondas. 

— Skaitėte ją? 

— Skaičiau. 

„  — Ar abejojate jo pagrįstumu? 

— Na, aš, e-6... 

— Paprastai: „taip“ ar „ne“, pone Dramondai. Ar abejojate jo 
pagrįstumu? 

— Ne. 

— Taigi tas jaunuolis netrukus mirs. Ar sutinkate, jog mums rei- 
kia užrašyti jo liudijimą, kad prisiekusieji vieną dieną galėtų jį 
pamatyti ir išklausyti, ką jis turi mums pasakyti? 

— Žinoma, gerbiamasis teisėjau. Tik, na, dabar mano darbo ka- 
lendorius... 

— Kaip dėl kito antradienio? — nutraukia jį Kipleris. Įsivyrauja 
mirtina tyla. 

— Man tinka, gerbiamasis teisėjau, — sakau garsiai. Jie į mane 
nekreipia dėmesio. 

— Po savaitės, — sako Kipleris įtariai žvelgdamas į juos. Dra- 
mondas randa aplanke kažkokį dokumentą, kurio ieškojo, ir įdė- 
miai žvelgia į jį. 

— Pirmadienį federaliniame teisme prasideda bylos nagrinėjimas, 
kuriame dalyvauju, gerbiamasis teisėjau. Štai priešteisminis įsaky- 
mas, jeigu norėtumėt jį pamatyti. Numatoma trukmė — dvi savai- 
tės. 

— Kur? 

— Čia: Memfyje. 

— Galimybė susitarti? 

— Menka. 

Kipleris kurį laiką studijuoja jo darbo grafiką. 

— O kaip dėl kito šeštadienio? 

— Man tinka, - sakau vėl. Niekas nekreipia dėmesio. 

— Šeštadienį? 

— Taip, dvidešimt devintą. 

Dramondas žiūri į T. Pyrsą, aišku, dabar jo eilė būti užimtam. 
Jis lėtai pakyla, rankose lyg aukso gabalą laikydamas juodą dar- 
bo kalendorių, ir sako: 

— Labai gaila, gerbiamasis teisėjau, tačiau savaitgalį išvykstu. 

— Kur? £ 

— Į vestuves. 

— Savo vestuves? 

— Ne. Sesers. 

Jiems strategiškai patogu atidėlioti Donio Rėjaus parodymų da- 
vimą tol, kol jis mirs, kad prisiekusieji negalėtų pamatyti išseku- 
sio jo veido ir išgirsti iškankinto jo balso. Nėra jokios abejonės, 
kad penkiese jie ras pakankamai priežasčių apklausą atidėlioti tol, 
kol nuo senatvės numirsiu net ir aš. į 

Teisėjas Kepleris tą žino. 

— Apklausa įvyks šeštadienį, dvidešimt devintą dieną, — sako 
jis. — Atsiprašau už gynybai sudaromus nepatogumus, bet dieva- 
ži, jūsų tiek daug, kad kaip nors susiderinsite. Vieno ar dviejų ne- 
pasigesime, — užvertęs knygą pasiremia ant alkūnių. Palinkęs į prie- 
kį kandžiai šypsosi „Greit Benefit“ advokatams ir sako: 

— Dar turit ką nors? 

Žiauru, kaip jis iš jų šaiposi, bet jis juk ne niekšas. Jis tik at- 
metė penkis iš šešių jų prašymus, tačiau tam buvo pagrindo. Ma- 
nau, jis tiesiog tobulybė. Žinau, kad šioje teismo salėje praleisiu 
ir daugiau dienų, dalyvausiu kituose klausymuose, ir savo sėkme 
neabejoju. 

Dramondas atsistoja. Žiūrinėdamas ant stalo paskleistus popie- 
rius gūžteli pečiais. Žinau, kad jis norėtų pasakyti kažką panašaus 
kaip „Dėkoju už nieką, teisėjau“, arba „Tai eikit ir atiduokit ieš- 
„kovui milijoną žalių“. Bet jis tobulas advokatas, kaip visuomet. 

— Ne, gerbiamasis teisėjau, šį kartą viskas, — atsako jis taip, 
tarytum Kipleris iš tikrųjų nepaprastai jam pagelbėjo. 

— Pone Beilorai? 

— Ne, pone, - atsakau šypsodamasis. Vienai dienai pakaks. Su- 
mušiau dičkius per pirmąjį susirėmimą, sėkmės galiu ir palaukti. 
Aš ir senis Taironas gerai įspyrėme jiems į užpakalį. 

— Labai gerai, —- sako jis, lengvai taukštelėdamas plaktuku. — 
Posėdis atidėtas. Ir, pone Morhauzai, nepamirškit man paskambinti 
ir pasakyti tos bylos, kurią sutikote paspartinti, pavadinimą. 

T. Pyrsas kažką skausmingai suniurna, 


Pirmasis darbo su Deku mėnuo davė menkų rezul- 
tatų.' Surinkome tik tūkstantį du šimtus dolerių — 
keturis šimtus iš Džimio Monko, parduotuvių va- 
gišiaus, kurį Dekas nusičiupo Miesto teisme, du šimtus iš DUI by- 
los, kurią Dekas gavo kažkokiu miglotu, nepaaiškinamu būdu, ir 
penkis šimtus iš darbininkų kompensacijos bylos, kurią Dekas pa- 
vogė iš Bruzerio kabineto tą dieną, kai mes. nuo jo atsiskyrėme. 


263 


Likusį šimtą uždirbau aš, parengęs į mūsų biurą užklydusiai pa- 
gyvenusių Žmonių porai testamentus. Jie ėjo pasižvalgyti po sen- 
daikčių parduotuvę, bet ne ten pasuko ir užtiko mane snūduriuo- 
jantį prie darbo stalo. Mes maloniai pasišnekučiavome, išėjo iš kal- 
bos, kad jiems reikia testamentų, ir jie luktelėjo, kol viską atspaus- 
dinau. Sumokėjo man grynais, apie tai informavau Deką, buhalte- 
rį. Pirmąjį honorarą uždirbau etiškai. 

Penkis šimtus dolerių sumokame už nuomą, keturis šimtus — 
už blankus ir vizitines korteles, apie penkis penkiasdešimt kainuoja 
komunalinės paslaugos ir depozitai, aštuoni šimtai — už išsinuo- 
motą ryšio sistemą ir mėnesio sąskaita, trys šimtai — pirmasis įna- 
šas už stalus ir kitus baldus, kuriuos mums parūpino šeimininkas, 
du šimtai — advokato mokestis, trys šimtai — įvairioms išlaidoms, 
kurias sunku suregistruoti, septyni penkiasdešimt — už fakso apa- 
ratą, keturi šimtai — pigaus kompiuterio nuoma ir prijungimas, pen- 
kiasdešimt — už skelbimą vietiniame restoranų vadove. 

Iš viso išleidome keturis tūkstančius du šimtus penkiasdešimt 
dolerių. Didžiąją šios sumos dalį, laimė, sudaro pradinės vienkar- 
tinės išlaidos. Dekas iki cento viską suskaičiavo. Kai įsikursim, per 
mėnesį, jo apskaičiavimu, turėtume uždirbti apie tūkstantį devy- 
nis šimtus dolerių. Jis apsimeta, kad džiaugiasi, jog viskas taip ge- 
rai klostosi. | 

Deko entuziazmo nepastebėti sunku. Biure jis apsigyveno. Jis 
vienas, toli nuo vaikų, svetimame mieste. Neįsivaizduoju jo besi- 
linksminančio mieste. Vienintelis nukrypimas, apie kurį jis minė- 
jo, tai kazino prie Misisipės. 

Į darbą jis ateina dažniausiai maždaug valandą vėliau negu aš 
ir visą rytą praleidžia savo kabinete prie telefono dievai žino kam 
skambindamas. Neabejoju, kam nors siūlo savo paslaugas, teirau- 
jasi -policijos raportų apie avarijas arba plečia savo ryšių tinklą. 
Kiekvieną rytą jis paklausia, ar nereikia ko nors atspausdinti. Grei- 
tai paaiškėjo, kad jis spausdina kur kas geriau nei aš, todėl noriai 
imasi mano laiškų ir dokumentų. Jis vis galvotrūkčiais lekia atsi- 
liepti telefonu, pirkti kavos, šluoja biurą, rūpinasi kopijavimu. De- 
kas neišdidus, jis nori, kad man nieko netrūktų. 

Advokatūros egzaminui jis nesiruošia. Kartą apie tai kalbėjo- 
mės, bet jis tuoj pat pakeitė temą. 

Priešpiet jam paprastai atsiranda visokių paslaptingų reikalų ir 
jis kažkur dingsta. Neabejoju, kad puola į patį juridinės veiklos 
verpetą, tikriausiai į bankrotų arba municipalinį teismą, kur ieško 
tų, kuriems reikia advokato. Apie tai mes nesikalbame. Ligoninė- 
se jis budi naktimis. 

Neseniai pasidalijome darbus ir kiekvienas įsitvirtinome savo- 
je dirvoje. Dekas mano, jog turėčiau dažniau patruliuoti nesuskai- 
čiuojamuose teisingumo koridoriuose žvejodamas klientus. Matau, 
kad jis nusivylęs, nes agresyvesnis netapau. Nuvarginau jį savo po- 
stringavimais apie etiką ir taktiškumą. Šiame pasaulyje reikia grum- 
tis, jame daug alkanų advokatų, žinančių, kaip reikia suktis Žvė- 
riškos konkurencijos sąlygomis. Jeigu visą dieną sėdėsi nepakel- 
damas užpakalio, mirsi iš bado. Gerų bylų tau čia niekas neatneš. 

Kita vertus, Dekui esu reikalingas. Turiu advokato licenciją. 
Nors pinigais dalijamės, tačiau mūsų partnerystė nėra lygi. Jis sa- 
ve laiko nereikalingu, todėl noriai imasi visokių darbų. Lakstymas 
paskui greitąsias, slapinėjimas aplink teismų kabinetus ir slapsty- 
masis ligoninių tualetuose Deką visiškai patenkina, nes jam pakan- 
ka tų penkiasdešimties procentų, kuriuos gauna iš mūsų susitari- 
mo. Geriau jis niekur neras. 

Jis nuolat kartoja, kad reikia vienintelės. Šiame versle tą tik ir 
girdi. Reikia vienintelės geros bylos, ir gali eiti į pensiją. Štai ko-- 
dėl advokatai imasi tokių pigių priemonių kaip reklama geltonuo- 
siuose puslapiuose, skelbimai lentose, afišos miesto autobusuose, “ 
savo paslaugų siūlymas telefonu. Užsispaudi nosį, kad nejaustum 
dvoko nuo to, ką darai, nekreipi dėmesio į didžiųjų firmų snobiz- 
mą todėl, kad tereikia vienos geros bylos. 

Dekas pasiryžęs mažytei mūsų firmai tokią surasti. 

Kol jis laksto po Memfį, aš galiu dirbti. Memfio miesto ribose 
yra penkios mažesnės jungtinės savivaldybės. Kiekvienas iš šių ma- 
žų miestelių turi municipalinį teismą, į kurį skiria jaunus advoka- 
tus atstovauti neturtingiems atsakovams baudžiamųjų nusižengimų 

bylose. Teisėjai ir prokurorai jauni, dirba nepilną darbo dieną, dau- 
guma iš jų mokėsi Teisės koledže prie Memfio universiteto ir per 
mėnesį gauna mažiau kaip penkis šimtus dolerių. Kas savaitę da- 
lydami teisingumą nusikaltėliams, jie plečia savo veiklą priemies- 
čiuose. Apsilankiau ten, šypsojausi, maloniai spaudžiau ranką, įsi- 
prašiau ginti bylas teismuose. Gavau šiokių tokių rezultatų. Esu 
paskirtas atstovauti šešiems neturtingiems atsakovams, kaltina- 
miems įvairiais nusikaltimais: narkotikų laikymu, smulkiomis va- 
gystėmis, nepadoriu elgesiu viešoje vietoje. Už kiekvieną bylą gau- 
siu daugiausiai po šimtą dolerių, bet jos baigsis po dviejų mėne- 
sių. Susitikinėdamas su klientais, diskutuodamas apie jų kaltumą, 
derėdamasis su prokurorais ir važinėdamas į priemiesčių teismo po- 
sėdžius kiekvienai bylai sugaišiu mažiausiai po keturias valandas. 
Tai dvidešimt penki doleriai per valandą neatskaičius pridėtinių iš- 
laidų ir mokesčių. 

Tačiau bent turiu kuo užsiimti, šiaip ar taip, uždirbu nors tru- 
putį. Susitinku su žmonėmis, daliju vizitines korteles, naujų klientų 
prašau papasakoti savo draugams, jog aš, Rudis Beiloras, galiu 
jiems padėti. Šiurpas krečia pagalvojus, kokios problemos gali ka- 
muoti tuos jų draugus. Skyrybos, bankrotai, kaltinimai įvykdžius 
nusikaltimą. Toks advokato gyvenimas. 

„Dekas nori, kad kai leis ištekliai, pradėtume reklamuotis. Jis 
mano, kad turėtume pasiskelbti ekspertais asmeniui padarytos ža- 
-los bylose ir reklamuotis per kabelinę televiziją, anksti rytą aplėkti 
visus savo taškus, kad darbininkus pagautume pusryčiaujančius, kol 
jie dar nesusižalojo. Be to, jis klausosi juodojo repo stoties, — ne 
todėl, kad ta muzika jam patiktų, bet todėl, kad labai aukštas sto- 
ties reitingas ir, stulbinantis dalykas, į ją dar neįlindo joks advo- 
katas. Jis rado nišą. Repo advokatai! 

Tepadeda mums Dievas. 


Pamėgau sukiotis Apylinkės teismo raštinėje ir, paflirtuodamas 
su asistentėmis, po truputį dairytis aplink. Teismų medžiaga priei- 


nama viešai, bylų indeksai įvesti į kompiuterius. Perpratęs kom- 

piuterį, atradau keturias senas Leo F. Dramondo bylas. Vėliausia 
iš jų — pusantrų metų senumo, o seniausia nagrinėta prieš aštuo- 
nerius metus. Su „Greit Benefit“ nė viena nesusijusi, bet jis gynė 
įvairias draudimo kompanijas. Visos bylos pasiekė teismą ir visos 
baigėsi palankiais jo klientams nuosprendžiais. 

Šių bylų studijavimui pastarąsias tris savaites skiriu daug lai- 
ko, prirašiau daugybę pastabų, pasidariau šimtus kopijų. Iš šių 
bylų susidariau ilgą sąrašą klausimų, kuriuos viena šalis siunčia 
kitai, o ši turi į juos atsakyti raštu ir su priesaika. Yra nesuskai- 
čiuojama daugybė klausimų formulavimo būdų. Visa tai išstudi- 
.javęs pasijutau formuluojąs klausimus pats. Peržiūrėjęs tas bylas 
susidariau ilgą sąrašą dokumentų, kurių ketinu pareikalauti iš 
„Greit Benefit“. Kai kuriose bylose Dramondo oponentai buvo 
pakankamai geri, kitose — labai apgailėtini. Tačiau visuomet lai- 
mėdavo Dramondas. 

Studijuoju jo ginamąsias kalbas, santraukas, prašymus, raštiš- 
kus supažindinimus su dokumentais ir ieškovų atsakymus į juos. 
Skaitau jo raštiškus parodymus prieš užmigdamas. Įsimenu jo iki- 
teisminius nurodymus. Perskaitau net teismui rašytus jo laiškus. 


Po mėnesio subtilių užuominų ir švelnių įtikinėjimų galiausiai 
įkalbėjau Deką trumpam nuvažiuoti į Atlantą. Jis ten sugaišo dvi 
dienas. Dvi naktis nakvojo pigiuose moteliuose. Tai buvo firmos 
komandiruotė. | 

Šiandien jis grįžo su žiniomis, kokių ir tikėjausi. Mis Berdi tur- 
tas siekia tik truputį daugiau kaip keturiasdešimt du tūkstančius 
dolerių. Antrasis jos vyras iš tikrųjų Floridoje gavo brolio paliki- 
mą, tačiau jam atiteko mažiau kaip milijonas dolerių. Prieš ves- 
damas mis Berdi, Antonis Merdinas buvo dukart vedęs. Tos dvi 
jo Žmonos pagimdė jam šešis vaikus. Vaikai, advokatai ir IRS pra- 
rijo beveik visą jo turtą. Mis Berdi gavo keturiasdešimt tūkstan- 
čių ir kažkodėl juos paliko stambaus Džordžijos banko kredito sky- 
riuje. Praėjus penkeriems metams po šio drąsaus investavimo pa- 
grindinė suma padidėjo maždaug dviem tūkstančiais dolerių. 

Teismo užantspauduota buvo tik dalis dokumentų, ir pakanka- 
mai įkyrėjęs tarnautojams Dekas pagaliau rado, ko norėjo. 

— Gaila, - sako jis, papasakojęs, ką sužinojo, ir įteikdamas man 
kai kurių teismo įsakymų kopijas. 

Jaučiuosi nusivylęs, bet nelabai nustebau. 


Iš pradžių buvo numatyta Donio Rėjaus apklausą surengti nau- 
jajame mūsų biure. Toks planas man kainavo nemažai kančių. Mū- 
sų biuras švarus, tačiau mažas ir faktiškai be baldų. Langai be 
užuolaidų. Tualetas poilsio kambaryje. visą laiką ošia. 

Nesigėdiju savo darbo vietos, iš tikrųjų ji man atrodo beveik 
žavi. Kuklus pradedančio jauno advokato biuras. Tačiau „Trento 
ir Brento“ vaikinams tikrai būtų iš ko pasišaipyti. Jie pripratę prie 
visko, kas geriausia, nenoriu nė pagalvoti, kad man tektų atlaikyti 
jų snobizmą, kai imtų slankioti po visus kambarius. Net kėdžių 
neturime tiek, kad pakaktų susodinti juos aplink siaurą posėdžių 
stalą. 4 
Dieną prieš liudijimą, penktadienį, Dotė man praneša, jog Do- 
nis Rėjus atgulė į lovą ir negali niekur iš namų išvykti. Prieš liu- 
dijimą jis jaudinosi ir labai nusilpo. Jeigu Donis Rėjus negali nie- 
kur išeiti, tai vienintelė vieta, kur jis galės liudyti, yra jo namai. 
Paskambinu Dramondui, bet jis nesutinka, kad liudijimas būtų per- 
keltas į mano kliento namus. Sako, taisyklės yra taisyklės, todėl 
turėsiu liudijimą perkelti į kitą dieną ir visiems apie tai pranešti. 
Jis labai dėl to apgailestauja. Žinoma, jis norėtų liudijimą atidėti 
po laidotuvių. Padedu ragelį ir paskambinu teisėjui Kipleriui. Kip-+ 
leris skambina Dramondui ir po kelių trumpų sakinių liudijimas 
perkeliamas į Dotės ir Badžio Blekų namus. Keista, bet liudijime 
rengiasi dalyvauti pats Kipleris. Tai labai neįprastas dalykas, ta- 
čiau jis tam turi savų priežasčių. Donis Rėjus nepagydomai serga, 
todėl tai tikriausiai vienintelė proga jį apklausti. Per liudininkų ap- 
klausą tarp šalių advokatų neretai įvyksta dideli susirėmimai. Ne- 
retai tenka bėgti prie telefono ir šauktis kokio nors teisėjo, kad 
sutramdytų konferencijų salėje įsiplieskusias batalijas. Jeigu teisėjo 

neatsiranda ir nepavyksta numalšinti ginčo, tai liudijimas atideda- 
mas vėlesniam laikui. Kipleris mano, kad Dramondas ir kiti mė- 
gins sužlugdyti šią procedūrą, stengdamiesi įžiebti kokį nors be- 
 prasmišką konfliktą, ir susierzinę išsinešdins. 

Bet jeigu dalyvaus Kipleris, tai liudijimas praeis be jokių kliū- 
čių. Jis valdys prieštaravimus ir žiūrės, kad Dramondas nenukryptų 
į šalį. Be to, sako jis, šeštadienį neturėsiąs ką veikti. 

O aš manau, kad jis nerimauja dėl to, kaip aš elgsiuos per pir- 
mąją apklausą. Ir ne be reikalo. 

Penktadienio naktį negaliu užmigti, vis galvoju, kaip reikės su- 
rengti apklausą Blekų namuose. Ten tamsu, drėgna, siaubingai blo- 
gas apšvietimas, o tai labai blogai, nes Donio Rėjaus liudijimas 
bus filmuojamas. Prisiekusieji turi matyti, kaip tragiškai jis atro- 
do. Namas beveik nevėdinamas, temperatūra siekia daugiau kaip 
devyniasdešimt laipsnių. Namie nepakaks vietos bent pusėtinai pa- 
togiai susodinti penkis ar šešis advokatus, teisėją, stenografistę, 
operatorių su filmavimo kamera ir Donį Rėjų. 

Vaidenasi košmarai, kaip Dotė mus troškina dideliais melsvų 
dūmų kamuoliais, Badis kieme pro langą mėto tuščius džino bu- 
telius. Miegojau mažiau nei tris valandas. 

Pas Blekus atvažiuoju valandą anksčiau. Namas atrodo dar ma- 
žesnis ir tvankesnis. Donis Rėjus sėdi lovoje, nuotaika. pasitaisiu- 
si, pagaliau bus mestas iššūkis. Apie tai kalbėjomės keturias va- 
landas, prieš savaitę surašiau jam savo klausimus ir tikėtinus Dra- 
mondo atsakymus. Jis sako, kad pasirengęs, matau, kad truputį jau- 
dinasi. Dotė verda kavą ir plauna sienas. Juk atvažiuoja būrys ad- 
vokatų ir teisėjas, Donis Rėjus sako, kad ji tvarkėsi visą naktį. Man 
stumiant sofą, pro svetainę praeina Badis. Nupraustas ir nušveis- 
tas. Marškiniai balti, sukamšyti už diržo. Neįsivaizduoju, kokiu šai- 
„Žiu balsu Dotė turėjo jį vainoti, kad pasiektų tokio efekto. 

Mano klientai nori atrodyti gerai. Didžiuojuosi jais. 

Pasirodo Dekas su įranga. Iš draugo jis pasiskolino seną fil- 
mavimo kamerą. Ji mažiausiai tris kartus didesnė nei šiuolaikiniai 
modeliai. Jis mane patikina, jog kamera veikia gerai. Blekus jis 

mato pirmą kartą. Šie įtariai jį stebi, ypač Badis, kuriam pavesta 
nušluostyti dulkes nuo kavos stalelio. Dekas apžiūri svetainę, val- 
gomąjį, virtuvę ir kaip paslaptį man pasako, jog čia per maža vie- 
tos. Gabendamas trikojį į svetainę apverčia dėklą laikraščiams ir 
užsitarnauja piktą Badžio žvilgsnį. 

Namai užgriozdinti mažais staleliais, suoleliais kojoms ir kito- 
kiais septintojo dešimtmečio pradžios baldais, kurie apstatinėti pi- 
giais niekučiais ir suvenyrais. Kas minutę darosi vis tvankiau. 

Atvyksta teisėjas Kipleris, su visais susipažįsta, ima prakaituo- 
ti ir maždaug po minutės taria: 

— Pasižiūrėkime, kaip lauke. 

Pro virtuvės duris jis seka paskui mane į mažą plytų verandą. 
Prie galinės tvoros, kampe priešais Badžio „Fairleiną“ auga ąžuo- 
las, tikriausiai pasodintas tada, kai buvo pastatytas namas. Jis meta 
malonų šešėlį. Ką tik nupjauta, bet nenugrėbstyta veja sekame su 
Deku paskui Kiplerį. Praeinant jis pastebi kačių aptūptą „Fairlei- 
ną“. Atsistojęs po medžiu paklausia: 

— O kodėl čia negerai? 

Gyvatvorė už tvoros tokia tanki, kad pro ją nematyti gretimo 
kiemo. Sužėlusios augmenijos viduryje auga trys aukštos pušys. 
Jos užstoja saulę iš rytų, todėl po ąžuolu, bent jau dabar, karštis 
dar pakenčiamas. Čia daug šviesos. 

— Man atrodo, gerai, - sakau aš, nors kiek galiu spręsti iš sa- 
vo nepaprastai menkos patirties, niekuomet neteko girdėti, kad kas 
nors liudytų lauke. Mintyse padėkoju Dievui už Kiplerio dalyva- 
vimą. 

— Ar turime ilgintuvą? — paklausia jis. 

— Taip, atsivežiau, — atsako Dekas, jau šiurendamas per žolę, — 
šimto pėdų. | 

Visas sklypas ne daugiau aštuoniasdešimties pėdų pločio ir gal 
kokio šimto pėdų ilgio. Priekinis kiemas didesnis už galinį, taigi 
veranda visai netoli. Netoli ir „Fairleinas“. Iš tikrųjų jis visai Čia 
pat. Nagė, toji sarginė katė, didingai tupi viršuje ir nepatikliai mus 
stebi. 

— Atneškim kėdžių, — ėmęs viskam vadovauti sako Kipleris. Jis 
pasiraitoja rankoves. Dotė, aš ir teisėjas atgabename iš virtuvės ke- 
turias kėdes, o Dekas kariauja su ilgintuvu ir filmavimo įranga. 
Badis išnyko. Dotė leidžia paimti kėdes iš verandos, paskui san- 
dėliuke aptinka tris nešvarias lauko kėdutes. 

Netrukus ir Kipleris, ir aš permirkę nuo prakaito. Atkreipėme 
kaimynų dėmesį. Kai kurie išlindo iš savo tvirtovių ir smalsiai mus 
apžiūrinėja. Juodaodis su džinsais po Blekų ąžuolu tampo kėdes? 
Kažkoks keistas neužauga su per didele galva kariauja su elektros 
laidais, į kuriuos jau spėjo įsipainioti? Kas gi ten vyksta? 

Kelios minutės iki devynių atvažiuoja dvi stenografistės. Deja, 
duris atidaro Badis. Jos vos neišeina, tačiau atskubėjusi pagalbon 
Dotė palydi jas į kiemelį. Laimė, jos ne su sijonais, o su kelnė- 
mis. Tuoj pradeda su Deku aptarinėti įrangą ir elektros srovę. 

Dramondas su būriu atvyksta lygiai devintą. Jis atsiveda tik du 
advokatus: B. Diujį Klėjų Hilą trečiąjį ir Brendoną Fulerį Grou- 
ną. Visų apranga lyg dvynių — tamsiai mėlyni sportiniai švarke- 
nės, nevarstomi batai. Skiriasi tik kaklaraiščiai. Dramondas be 
kaklaraiščio. 

Radę mus kieme atrodo priblokšti to, ką mato. Kipleris, De- 
kas ir aš tiesiog garuojame nuo karščio, mums visai nerūpi, ką jie 
galvoja. | 

— Tik trys? — klausiu suskaičiavęs gynybos komandą, tačiau jie 
nenusijuokia. 

— Jūs sėdėsite čia, —- sako gerbiamasis teisėjas, rodydamas į tris 
virtuvines kėdes. — Žiūrėkit, neužkliudykit laidų, — Dekas laidais 
apraizgė visą medį, o Grounas, atrodo, ypač baiminasi žūti nuo 
elektros iškrovos. 

Padedu Dotei pakelti Donį Rėjų iš lovos ir išvesti į kiemą. Jis 
labai silpnas, tačiau narsiai stengiasi eiti pats. Kai artinamės prie 
ąžuolo, įdėmiai stebiu Leo Dramondą, matantį Donį Rėjų pirmą 
kartą. Savimi patenkinto žmogaus veide — niekuo neįsipareigojanti 
išraiška. Norėčiau jam riktelti: „Gerai įsižiūrėk, Dramondai. Ma- 

tai, ką padarė tavo klientas.“ Tačiau tai ne Dramondo kaltė. Pa- 
neigti kaltinimą nusprendė vis dar nenustatytas asmuo iš „Greit Be- 
nefit“ gerokai anksčiau, negu Dramondas apie tai sužinojo. Jis — 
tik arčiausiai esantis žmogus, kuriam galima išlieti neapykantą. 

Pasodiname Donį Rėjų tarp pagalvėlių supamoje vėrandos kė- 
dėje. Dotė purena, tapšnoja pagalvėles, neskuba, žiūri, kad sėdėti 
jam būtų kuo patogiau. Jis sunkiai kvėpuoja, veidas šlapias. At- 
rodo blogiau nei iki šiol. 

Mandagiai supažindinu jį su dalyviais — teisėju Kipleriu, abiem 
teismo reporterėmis, Deku, Dramondu ir kitais dviem iš „Trento 
ir Brento“. Jis per silpnas paduoti ranką, todėl tik linkteli ir iš vi- 
sų jėgų stengiasi šypsotis. 

Nukreipiame kamerą tiesiai į jo veida; jos objektyvas maždaug 
už keturių pėdų. Dekas mėgina sufokusuoti. Viena iš merginų, li- 
cencijuota videografė, stengiasi įtikinti Deką, kad šis netrukdytų. 
Vaizdajuostėjė turi nesimatyti nieko kito, išskyrus Donį Rėjų. Už 
kadro girdėsis dalyvių balsai, tačiau prisiekusieji turi matyti tik šį 
vienintelį veidą. 

Kipleris mane sodina Doniui Rėjui iš dešinės, Dramondą - iš 
kairės. Pats gerbiamasis teisėjas pasirenka vietą šalia manęs. Visi 
sėdamės į savo vietas ir prisitraukiame kėdes arčiau liudininko. Do- - 
tė stovi už keleto pėdų nuo kameros ir stebi kiekvieną savo sū- 
naus judesį. 

Nugalėti smalsumo kaimynai parimę ant tvoros mažiau kaip už 
dvidešimties pėdų. Gatvėje radijas griaudžia „Konvei Tviti“, tačiau ' 
tai kol kas netrukdo. Šeštadienio rytas, iš aplinkinių kiemų ataidi 
pjaunamos žolės ir karpomų gyvatvorių garsai. 

Donis Rėjus gurkšteli vandens, stengiasi nekreipti dėmesio į ke- 
turių advokatų ir teisėjo žvilgsnius. Šio liudijimo tikslas akivaizdus: 
prisiekusieji turi jį išklausyti, nes kai teismas prasidės, jis bus jau mi- 
ręs. Donis Rėjus turi sukelti gailestį. Dar neseniai jis būtų liudijęs 
įprastu būdu. Teismo stenografistė būtų protokolavusi klausimus ir 
atsakymus, tvarkingai juos atspausdintų, o paskui mes juos perskai- 
tytume prisiekusiesiems teisme. Tačiau atsiranda naujų technologi- 

jų. Dabar dažnai, ypač tuomet, kai liudija mirštantis asmuo, apklau- 
sos filmuojamos, o vėliau parodomos prisiekusiesiems. Ši dar bus ir 
stenografuojama, taip siūlo Kipleris, kad abi šalys ir teisėjas turėtų 
prieš akis tekstą ir nereikėtų kaskart žiūrėti visos vaizdajuostės. 

Išlaidos šiąi apklausai priklausys nuo to, kiek ji užtruks. Ste- 
nografistėms mokama už puslapį, todėl Dekas man liepė klausti 
kuo glausčiau. Tai mūsų apklausa, ir už ją mokėsime mes. Jis ap- 
skaičiavo, kad mums tai kanuos apie keturis šimtus dolerių. Byli- 
nėtis brangu. | 

Kipleris Donį Rėjų paklausia, ar šis pasirengęs, ir stenografis- 
tei duoda nurodymą jį prisaikdinti. Šis pažada sakyti tiesą. Kadangi 
jis mano liudininkas, o čia ne išvyka pažvejoti, tai tiesiogiai jį ap- 
klausdamas turiu laikytis liudijimo taisyklių. Jaučiuosi įsitempęs, 
bet mane labai ramina Kiplerio buvimas. 

Donį Rėjų prašau pasakyti savo vardą ir pavardę, adresą, gimi- 
mo datą, kai kuriuos duomenis apie tėvus ir šeimą. Pagrindiniai da- 
lykai, paprasta ir jam, ir man. Jis atsakinėja lėtai, žiūrėdamas į ob- 
jektyvą, lygiai kaip aš jam ir sakiau. Jis žino visus mano klausimus 
ir daugumą, kuriuos gali užduoti Dramondas. Už jo nugaros ąžuo- 
lo kamienas - gražus fonas. Retkarčiais, nekreipdamas dėmesio į 
smalsius mūsų grupelės žvilgsnius, nosine jis nusišluosto kaktą. 

Nors ir neprašiau, kad stengtųsi atrodyti kuo silpnesnis ir la- 
bai sergąs, bet jis kaip tik taip ir atrodo. O gal Doniui Rėjui liko 
gyventi tik kelios dienos? 

Kitapus jo vos už kelių colių Dramondas, Grounas ir Hilas, ant 
kelių pasidėję savo bloknotus, stengiasi užsirašyti kiekvieną Do- 
nio Rėjaus žodį. Įdomu, kiek jie užsiprašė už dalyvavimą apklau- 
soje šeštadienį. Vos prasidėjus apklausai jie nusivelka savo mėly- 
nuosius švarkelius ir atsilaisvina kaklaraiščius. 

Stojus ilgesnei pauzei, staiga trinkteli durys ir į verandą išvirsta 
Badis: Jis jau pasikeitė marškinius, dabar apsivilkęs man pažįstamu 
raudonu nertiniu su tamsiomis dėmėmis, rankoje nešasi įtartiną po- 
pierinį maišelį. Stengiuosi visą dėmesį sutelkti į liudininką, tačiau 
negaliu atsilaikyti ir akies krašteliu seku, kaip Badis eina per kiemą, 
perliedamas mus įtariu žvilgsniu. Puikiai žinau, kur jis eina. 

Vairuotojo durelės „Fairleine“ atdaros ir jis atbulas atsisėda ant 
priekinės sėdynės. Pro visus langus šokinėja katės. Dotės veidas 
sustingsta, susinervinusi ji Žvilgteli į mane. Greitai papurtau gal- 
vą, norėdamas pasakyti: „Tegul eina. Jis niekam nepakenks.“ Ji da- 
bar galėtų jį užmušti. 

Kalbamės su Doniu Rėjumi apie jo išsilavinimą, darbą, tą fak- 
tą, kad jis nebuvo išvykęs iš namų gyventi kitur, nesiregistravo bal- 
suoti, niekuomet nebuvo pažeidęs įstatymų. Viskas ne taip jau sun- 
ku, kaip man atrodė vakar naktį sūpuojantis hamake. Kalbu kaip 
tikras advokatas. 

Užduodu Doniui Rėjui daug gerai išmoktų klausimų apie jo ligą 
"ir gydymą, kurio jis negavo. Stengiuosi klausti kuo atsargiau, nes 
jis neturi kartoti nieko, ką jam sakė gydytojas, jam negalima spė- 
lioti arba išreikšti medikų nuomonės. Tikiuosi, kad šias spragas. 
teisme užpildys kitas liudininkas. Dramondo akys nušvinta. Jis įdė- 
miai klausosi kiekvieno atsakymo, greitai jį analizuoja ir laukia ki- 
to. Jis visiškai ramus. | 

Niekas nežino, kiek gali ištverti Donis Rėjus tiek psichiškai, 
tiek fiziškai, taip pat nežinia, kiek visa tai norės matyti prisieku- 
sieji. Baigiu savo apklausą per dvidešimt minučių, nesulaukęs nė 
vieno gynybos prieštaravimo. Dekas man šypteli, lyg būčiau visų 
geriausias. 4 

Leo Dramondas prisistato Doniui. Rėjui (to reikia protokolui), 
tuomet paaiškina, kam atstovauja ir kaip apgailestauja, kad jam ten- 
ka čia būti. Jis kalba ne Doniui Rėjui, bet prisiekusiesiems. Bal- 
sas malonus ir nusižeminęs, kaip tikrai jautraus Žmogaus. 

Tik keletas klausimų. Švelniai, aplinkiniais keliais jis bando iš- 
klausti, ar nors savaitei, mėnesiui Donis Rėjus kada nors buvo iš- 
vykęs gyventi kitur. Kadangi jis jau peržengė aštuoniolikos metų 
ribą, tai jie norėtų įrodyti, jog jis iš namų išvyko, todėl negali nau- 
dotis jo tėvų pirktu draudimu. 

Donis Rėjus daug kartų mandagiai, bet išvargusiu SB atsako: 

— Ne, pone. . 

Dramondas trumpai paklausinėja apie kitus draudimus. Ar Do- 
nis Rėjus kada nors turėjo savo atskirą draudimo polisą? Ar dir- 

bo kokioje nors kompanijoje, kurios darbuotojams suteikiamas 
sveikatos USA, Dar keletas panašių klausimų vėl SE NaDas 
tylaus „Ne, pone.“ 

Nors aplinkybės keistokos, tačiau Dramondui tai ne naujiena. 
Tikriausiai jis dalyvavo tūkstančiuose apklausų ir žino, kad reikia 
būti atsargiam. Prisiekusieji pasipiktintų, jeigu jis su šiuo jaunuo- 
liu imtų elgtis bent kiek šiurkščiau. Dabar parodydamas vargše- 
liui mažajam Doniui Rėjui tikros užuojautos, Dramondas turi pui- 
kią progą įgyti nors truputėlį prisiekusiųjų palankumo. Be to, jis 
žino, kad iš šito liudininko jam reikalingos informacijos negaus. 
Tai kam gi jį spausti? 

Dramondas baigia greičiau nei per dešimt minučių. Daugiau 
klausimų neturiu ir aš. Liudijimas baigtas. Tą Kipleris ir pasako. 
Dotė skuba nušluostyti sūnaus veidą drėgna skepeta. Jis Žiūri į ma- 
ne, laukdamas pritarimo, parodau jam į viršų iškeltą nykštį. Gy- 
nybos advokatai tyliai susirenka savo švarkelius, bloknotus ir at- 
sisveikina. Jie nekantrauja greičiau iš čia ištrūkti. Aš taip pat. 

Teisėjas Kipleris pradeda nešioti kėdes atgal. Eidamas pro 
„Fairleiną“ nužvelgia Badį. Gaubto viduryje tupi pasirengusi pul- 
ti Nagė. Tikiuosi, kad kraujas nebus pralietas. Padedu Dotei nu- 
vesti Donį Rėjų į lovą. Prieš įeidamas pro duris pažvelgiu kairėn.. 
Dekas darbuojasi tvorą aplipusioje minioje — dalija mano korte- 
les. Štai kur šaunus vaikinas. 


Atidaręs duris; savo bute randu moterį, sėdinčią 
svetainėje ir skaitančią mano laikraštį. Pamačiusi 
mane ji krūpteli — net laikraštis iš rankų iškrinta — 
ir plačiai išsiŽioja. 

— Kas jūs!? — ji vos ne spiegia. 

Neatrodo, kad būtų nusikaltėlė. 

— Aš čia gyvenu. O kas, po velnių, jūs? 

— O Dieve, — sako ji, perdėtai stvarstydamasi už širdies. 

— Ką jūs čia veikiate? — vėl klausiu tikrai supykęs. 

— Aš Delberto žmona. 


275 


— Kas, po velnių, tas Delbertas? Ir kaip čia patekote? 

— O kas jūs toks? 

— Rudis. Aš čia gyvenu. Tai privatus butas. 

Tai išgirdusi ji greitomis apžvelgia kambarį, lyg norėtų pasa- 
kyti „Aha, tikrai“. 

— Berdi davė man raktą, sakė, kad galiu apsižvalgyti. 

— Negali būti! 

„— Tikrai! — išsitraukia raktą iš aptemptų šortų kišenės ir man 
parodo. Užsimerkiu, galėčiau pasmaugti mis Berdi. — Mano var- 
das Vera, iš Floridos. Aš tik keletui dienų, atvažiavau aplankyti 
Berdi. 

Dabar prisimenu. Delbertas — mis Berdi- jaunesnysis sūnus, tas, 
kurio ji nemačiusi trejus metus, kuris niekuomet nepaskambina, ne- 
rašo laiškų. Neprisimenu, ar tai Verą mis Berdi vadina šliundra, 
bet galėtų.būti ir ji. Jai apie penkiasdešimt, bronzinė oda išduoda 
tikrą F lofidos saulės garbintoją. Vario spalvos veide švyti oranži- 
nės lūpos, rankos suvytusios. Susiraukšlėjusios, bet puikiai įdežu- 
sios išstypusios kojos aptemptos šortais, šlykštūs sandalai. 

— Neturite teisės čia įeiti, — sakau stengdamasis nurimti. 

— Keliauk, — ji eina man iš paskos, į nosį trenkia pigių kvepa- 
lų su kokoso aliejumi kvapas. — Berdi kvietė, — sako ji išeidama 
iš mano buto. Klausausi, kaip ji nušlepsi laiptais. 

Mis Berdi sėdi ant sofos sukryžiavusi rankas ir nieko aplinkui 
nematydama žiūri idiotišką serialą. Vera knaisiojasi po šaldytuvą. 
Prie virtuvės stalo sėdi dar viena ruda žmogysta — stambus vyras 
prastai dažytais žilais plaukais ir ėfiuko Elvio žandenomis. Aki- 
niai auksiniais rėmeliais. Ant abiejų riešų auksinės apyrankės. Tik- 
ras suteneris. 

— Tu tikriausiai tas advokatas, — sako jis, kai uždarau paskui 
save duris. Priešais ant stalo pasidėjęs kažkokius popierius, kuriuos 
ką tik tyrinėjo. 

— Aš Rudis Beiloras, — sakau stovėdamas kitame stalo gale. 

— Aš Delbertas Berdsongas. Berdi jaunėlis. 

Jam jau greit bus šešiasdešimt, tačiau beviltiškai trokšta atro- 
dyti kaip keturiasdešimtmetis. 

— Malonu susipažinti. 

— Aha, tikrai, — mosteli į kėdę. — Sėskis. 

— O kam? - klausiu. Šie žmonės čia jau seniai. Virtuvėje ir gre- 
timoje svetainėje tvyro konfliktas. Matau mis Berdi pakaušį. Ne- 
žinau, ar ji klausosi mūsų, ar televizoriaus. Garsas pritildytas. 

— Tik stengiuosi būti mandagus, — sako Delbertas, lyg viskas 
čia būtų jo. | 

Nieko neradusi: šaldytuve Vera prisideda prie mūsų. 

— Jis ant manęs šaukė, — skundžiasi Delbertui, - liepė nešdin- 
tis lauk. Storžievis. 

— Tikrai? — klausia Delbertas. 

. — Taip, velniai griebtų. Aš ten gyvenu ir judviejų prašau ten 
nelandžioti. Tai privatus butas. 

Jis lošteli atgal. Tikras barų peštukas. 

— Tai mano motinos nuosavybė, — sako jis. išgk 

— O ji mano šeimininkė. Kas mėnesį moku nuomą. 2 

— Kiek? 

— Čia jau tikrai ne jūsų reikalas, pone. Šito namo dokumen- 
tuose nėra jūsų pavardės. 

— Sakyčiau, tas butas vertas keturių, o gal penkių šimtų dole- 
rių per mėnesį. 

— Gerai. Ar dar turite ką pasakyti? 

— Mat koks gudragalvis. 

— Puiku. Kas dar? Jūsų žmona sakė, kad mane kvietė mis Ber- 
di, — sakau pakankamai garsiąį, kad išgirstų mis Berdi, tačiau ji 
nė nekrusteli. 

Vera atsisėda ir prisitraukia kėdę arčiau Delberto. Jie suokal- 
biškai susižvalgo. Jis už kampučio paima popieriaus lapą, pasitai- 
so akinius ir pasižiūrėjęs į mane sako: 

— Tai kiši nagus prie mamos testamento? 

— Tai mano ir mis Berdi reikalas. 

Ant stalo matau kažkokio dokumento viršų. Atpažįstu — tai jos 
testamentas, tikriausiai paskutinis, tas, kurį paruošė anas advoka- 
tas. Labai sutrinku, nes mis Berdi visą laiką tvirtino, jog nė vie- 

nas iš jos sūnų, nei Delbertas, nei Randolfas, apie pinigus nieko 
nežino. Tačiau iš testamento aišku, kad juo paliekama apie dvide- 
šimt milijonų dolerių. Dabar tą žino Delbertas. Per kelias čia pra- 
leistas valandas jis jį tikrai perskaitė. Pagal trečiąjį punktą jam ati- 
tenka, kiek pamenu, du milijonai. 

Dar didesnį nerimą kelia klausimas, kaip Delbertas gavo tą do- 
kumentą. Savo noru mis Berdi niekad nebūtų jam parodžiusi. 

— Atsirado mat gudragalvis, — sako jis, — ir dar stebisi, kodėl 
žmonės nemėgsta advokatų. Grįžti namo aplankyti mamos o čia, 
po velnių, jau apsigyvenęs kažkoks advokatpalaikis. Argi nesusi- 
rūpintum? 

Tikriausiai. 

— Tame bute gyvenu aš, — sakau, — privačios patalpos, durys 
užrakintos. Jeigu dar ten lįsit, iškviesiu policiją. 

Topteti galvon, kad po lova paslėpiau mis Berdi testamento ko- 
piją. 

Jos rasti jie tikrai negalėjo. Staiga man pasidaro bloga pagal- 
vojus,. kad reikalo privatumą pažeidžiau aš, o ne mis Berdi. 

Nenuostabu, kodėl ji nekreipia į mane dėmesio. 

Nežinau, kas buvo ankstesniuose jos testamentuose, todėl ne- 
aišku, ar Delbertas su Vera džiūgauja sužinoję, kad gali tapti mi- 
lijonieriais, ar pyksta, nes negauna daugiau. O tiesos nieku gyvu 
jiems negaliu sakyti. Atvirai kalbant, net ir nenoriu. 

Išgirdęs mano grasinimą iškviesti policiją, Delbertas prunkšteli. 

— Dar kartą klausiu, — sako jis mėgdžiodamas Brandą filme 
„Krikštatėvis“, — ar parengei naują testamentą mamai? 

— Ji jūsų motina, tai pats jos ir paklauskit. 

— Ji nieko nesako, — įsiterpia Vera. 

— Gerai. Tai ir aš nesakysiu. Tai griežtai konfidencialu. 

Delbertas to nesupranta ir nėra tiek protingas, kad imtų pulti 
iš kitos pusės. Jis tik Žino, jog taip pažeistų įstatymą. 

— Tikiuosi, berniuk, neimsi, kas ne tavo, — sako jis kiek įma- 
nydamas nuožmiau. 

Rengiuosi išeiti. 

— Mis Berdi! — šūkteliu. Ji nė nekrusteli, bet paskui lėtai pa- 
kelia nuotolinį jungiklį ir pagarsina televizorių. 

Nieko. Kreipiuosi į Delbertą ir Verą: 

— Jeigu vėl lįsit į mano butą, iškviesiu policiją. Supratot? 

Delbertas pirmas priverstinai nusijuokia, o jam iš paskos suki- 
kena ir Vera. Trenkęs durimis išeinu. 

Neaišku, ar jie kišo nagus prie mano aplankų po lova. Mis Ber- 
di testamentas čia, padėtas lygiai taip, kaip jį palikau. Paskutinį 
kartą jį varčiau prieš keletą savaičių. Atrodo, kad viskas gerai. 

Užsirakinu duris ir rankeną užremiu kėde. 


Į darbą įpratau išeiti anksti, apie pusę aštuonių, ne todėl, kad 
persidirbčiau, ir ne todėl, kad visas dienas turėčiau lakstyti po teis- 
mus bei susitikimus su klientais, bet todėl, kad man patinka vie- 
nam ramiai išgerti puodelį kavos. Blekų bylai kasdien skiriu ma- 
žiausiai po valandą. Dekas ir aš biure stengiamės laikytis vienas 
nuo kito atokiau, tačiau kartais tai neįmanoma. Vis dažniau skamba 
mūsų telefonas. 

Man patinka šios vietos rimtis darbo dienai dar neprasidėjus. 

Pirmadienį Dekas ateina vėlai, jau beveik dešimt. Kelias mi- 
nutes pasišnekučiuojame. Jis kviečia mane papusryčiauti, sako tu- 
ris kažką svarbaus. 

Vienuoliktą išeiname ir už kelių kvartalų užsukame į vegetari- 
nio maisto kooperatyvą, kurio gilumoje yra nedidelė užkandinė. 
Užsisakome vegetarišką picą ir apelsinų arbatos. Dekas labai su- 
nerimęs, jo veidas trūkčioja smarkiau nei visuomet, jis gręžiojasi 
į menkiausią garsą. 

— Turiu tau kai ką pasakyti, — sako jis pusbalsiu. Sėdime kabi- 
noje. Prie kitų šešių stalelių lankytojų nėra. 

— Niekas mūsų nesiklauso, Dekai, — stengiuosi jį nuraminti, — 
kas nutiko? 

— Šeštadienį tuojau po apklausos buvau išvažiavęs. Į Dalasą, 
po to į Las Vegasą, apsistojau „Pacifiko“ viešbutyje. 

Nieko sau. Jis linksminasi, vėl lošia ir geria. Tikriausiai prasi- 
lošė. 

— Atsikėlęs ryte telefonu kalbėjausi su Bruzeriu ir jis liepė man 
išvažiuoti. Sakė, kad FTB sekė mane iš Memfio ir kad turiu išva- 
žiuoti. Sakė, kad mane visą laiką seka ir kad laikas grįžti į Mem- 
ft. Liepė tau pasakyti, kad FTB seka kiekvieną žingsnį, nes tu vie- 
nintelis advokatas, kuris dirbo ir pas Bruzerį, ir pas Princą. 

Išdžiūvusią burną suvilgau gurkšniu arbatos. 

— Tu... žinai, kur Bruzeris? — klausiu garsiau, nei ketinau, ta- 
čiau niekas mūsų nesiklauso. | 

— Ne. Nežinau, — atsako jis, akimis šaudydamas po patalpą. 

— Tai jis Las Vegase? 

— Abejoju. Tikriausiai į Las Vegasą jis mane pakvietė todėl, 
kad norėjo suklaidinti federalus. Labai panašu, kad Bruzeris galė- 
tų ten būti, todėl jis ten tikrai nevažiuotų. 

Negaliu sutelkti žvilgsnio, galvoje pašėlusiai sukasi mintys. 
Klausimai virsta vienas per kitą, nežinau, nuo kurio pradėti. Daug 
ką norėčiau sužinoti, bet kai ko geriau būtų ir nežinoti. Akimirką 
žiūrime vienas į kitą. 

Aš tikrai maniau, kad Bruzeris su Princu kur nors Singapūre 
arba Australijoje ir kad niekuomet su jais nebesusitiksiu. 

— Kodėl jis tave susirado? — atsargiai klausiu. 

Jis prikanda lūpą, atrodo, tuojau pravirks. Matyti keturių beb- 
riškų dantų galiukai. Pasikaso galvą, minutės eina. Tačiau laikas, 
atrodo, sustingo vietoje. 

— Na, — sako jis dar tyliau, — atrodo, kad jie čia paliko pinigų. 
Nori juos pasiimti. 

— Jie? 

— Atrodo, kad jie vis dar kartu, ar ne? 

— Tikrai. Ir ko jie nori iš tavęs? 

— Na, apie smulkmenas nekalbėjom. Bet, atrodo, jie nori, kad 
mes padėtume jiems paimti tuos pinigus. 

— Meš? 

— Taip. 

— Aš ir tu? 

— Aha. 

— Kiek? 

— Nesakė, bet turbūt krūva, argi kitaip jie dėl to jaudintųsi. 

— O kur jie yra? 

— Jis nesakė, sakė tik, kad grynais, kažkur užrakinti. 

— Ir jis nori, .kad juos iš ten paimtume? 

— Teisingai. Aš galvoju taip: pinigai paslėpti kažkur mieste, tik- 
riausiai visai arti.:FTB iki šiol jų nerado ir tikriausiai neras. Mu- 
mis Bruzeris ir Princas pasitiki, be to, dabar mes pusiau legalūs, 
supranti, tikra firma, o ne pora gatvės banditų, nepavogsime jų pi- 
nigų. Jie mano, kad mudu galime sukrauti tuos pinigus į mašiną, 
jiems nuvežti, ir visiems bus gerai. 

Neįmanoma atskirti, kur prasideda Deko spėlionės, o kur bai- 
giasi tai, ką iš tikrųjų jam sakė Bruzeris. Nieko nenoriu žinoti. 

Tačiau man smalsu: 

— O ką mes gausim už vargą? 

— Apie tai nekalbėjome. Bet daug. Savo dalį galėtume pasiim- 
ti iš anksto. 

Dekas jau viską apgalvojo. 

— Nieku gyvu, Dekai. Pamiršk tai. 

— Taip, žinau, — sako liūdnai, pasidavęs po pirmo šūvio. 

— Per daug rizikinga. 

-— Taip. 

— Dabar atrodo gražiai, bet galime pakliūti į kalėjimą. 

— Aišku, aišku, bet turėjau tau pasakyti, supranti, — sako jis mo- 
suodamas rankomis, lyg nedrįstų apie tai nė pagalvoti. Mums at- 
neša mėlynųjų kukurūzų spragėsių ir humuso. Abu žiūrime į pa- 
davėją, kol jis nueina. 

Galvojau apie tai, kad iš tikrųjų esu Einikis, dirbęs jiems 
abiem, tačiau tikrai nė nesapnavau, kad FTB galėtų mane sekti. 
Net apetitas dingo. Burna vis dar išdžiūvusi. Krūpteliu nuo men- 
kiausio garso. 

Sėdime paskendę kiekvienas savo mintyse ir spoksome į stalą. 
Nesikalbame, ko! neatneša picos, tylėdami valgome. Norėčiau išsi- 
aiškinti smulkmenas. Kaip Bruzeris susirado Deką? Kas sumokėjo 

už kelionę į Las Vegasą? Ar tai pirmas pokalbis po jųdviejų dingi- 
mo? Ar jis bus paskutinis? Kodėl Bruzeris dėl manęs jaudinasi? 

Iš visos šios painiavos išryškėja dvi mintys. Pirma, jeigu Bru- 
zeriui kažkas padėjo išsiaiškinti, jog, iki pat Las Vegaso Dekas bu- 
vo sekamas, tai jis tikrai galėtų pasisamdyti, kas jam iš Memfio 
pristatytų pinigus. Ko jis dėl mūsų nerimauja? Nes jam nusispjaut, 
kad mus sučiups, štai kodėl. Antra, FTB nekvietė manęs apklaus- 
ti, nes nenori išgąsdinti. Kai nieko neįtariu, kur kas lengviau ma- 
ne sekti. 
lr dar viena mintis. Mažasis mano draugužis anapus stalo tik- 
rai nori rimtai pasikalbėti apie pinigus. Dekas žino daugiau nei pa- 
sako. Prieš pradėdamas šį pokalbį jis jau turėjo planą. 

Nesu toks kvailas, kad patikėčiau, jog jis taip lengvai pasiduos. 


Pradedu bijoti kasdienio pašto. Kaip visuomet, Dekas jį paima 
po pietų ir atneša į mano kabinetą. Storas vokas iš „Tinlėjaus Bri- 
to“. Sulaikęs kvapą atplėšiu jį. Tai Dramondo raštiškas reikalavi- 
mas supažindinti su apklausos dokumentais, reikalavimas pateikti 
visus ieškovut arba jo advokatui žinomus dokumentus, keletas rei- 
kalavimų pripažinti faktus. Pastarieji — tai gudri priemonė priversti 
priešingą šalį per trisdešimt dienų raštu pripažinti arba paneigti vie- 
nokius ar kitokius faktus. Jeigu per tą laiką faktai nepaneigiami, 
tai laikomi pripažintais. Pakete yra ir pranešimas, kad po dviejų 
savaičių Dotė ir Badis turės duoti parodymus mano biure. Kiek 
žinau, teisėjai paprastai susitaria dėl apklausos datos, laiko ir vie- 
tos. Tai vadinama profesine etika, atima apie penkias minutes ir 
viską gerokai supaprastina. Matyt, Dramondas arba.pamiršo man- 
dagumą, arba ėmėsi kietos strategijos. Kad ir kaip ten būtų, nu- 
sprendžiu datą ir vietą pakeisti. Ne tam, kad paerzinčiau, bet pa- 
prasčiausiai iš principo. 

Keista, bet pakete prašymų nėra! Palauksiu rytdienos. 

Kitą šalį reikia supažindinti su dokumentais raštu per trisde- 
šimt dienų, viską galima išsiųsti vienu kartu. Aš jau beveik už- | 
baigiau savąjį reikalavimą, o gavęs Dramondo, šoku veikti. Paro- 

dysiu tam ponui, kad ir aš moku kariauti popierių karą. Arba jam 
tai padarys įspūdį, arba jis dar kartą supras, jog varžosi su advo- 
katu, kuris neturi ką daugiau veikti. 

Kai privažiuoju namus, jau beveik sutemę. Šalia mis Berdi „Ka- 
dilako“ stovi dvi svetimos mašinos — žvilgantys „Pontiakai“ sų 
„Avis“ lipdukais ant bamperių. Pirštų galais eidamas pro namą iš- 
girstu balsus, tikiuosi savo butą pasiekti niekieno nepastebėtas. 

Biure užtrukau todėl, kad norėjau išvengti susitikimo su Del- 
bertu ir Vera. O, kad taip būtų. Jie sėdi su mis Berdi verandoje ir 
geria arbatą. Yra svečių. 

— Štai ir jis, — vos mane pamatęs garsiai sako Delbertas. Su- 
stoju ir žvilgteliu verandos link. — Eikš čia, Rudi, — tai panašiau į 
įsakymą, o ne į kvietimą. - 

Man priėjus jis lėtai pakyla, atsistoja ir antrasis vyras. Rody- 
damas į jį Delbertas sako: 

— Rudi, čia mano -brolis Randolfas. 

Paspaudžiame vienas kitam ranką. 

— Mano žmona Džunė, - pristato jis mostelėdamas ranka į sens- 
tančią tokio pat plauko kaip Vera gražuolę, tik šios plaukai nuba- 
linti. Ji į mane dėbteli tokiu žvilgsniu, nuo kurio sūris užvirtų. 

— Mis Berdi, - mandagiai linktelėdamas galvą tariu savo šei- 
mininkei. 

— Sveikas, Rudi, — maloniai pasisveikina ji, sėdėdama ant so- 
fos greta Delberto. 

— Prašom prie mūsų, — pakviečia Randolfas, rodydamas į tuš- 
čią kėdę. 

— Ne, ačiū, — atsisakau, — man reikia užeiti į savo butą, noriu 
patikrinti, ar viskas vietoje, — tą sakydamas žvilgteliu į Verą. Ji 
sėdi nuošaliau, už sofos, kiek įmanoma toliau nuo Džunės. 

Džunei keturiasdešimties — keturiasdešimt penkeri. Kiek pame- 
nu, jos vyrui beveik šešiasdešimt. Dabar prisiminiau, kad kaip tik 
ją mis Berdi vadino šliundra. Trečioji Randolfo žmona. Visą lai- 
ką reikalauja pinigų. 

— Nebuvom tavo bute, — irzliai sako Delbertas. 

Priešingai nei akį rėžiantis brolis, Randolfas sensta oriai. Jis ne- 
storas, negarbanoja ir nedažo plaukų, neapsikarstęs auksu. Apsivil- 
kęs golfo marškinėliais, bermudais, apsiavęs baltoms kojinėms ir bal- 
tais sportbačiais. Įdegęs, kaip ir kiti. Lengvai galėtum jį palaikyti iš- 
ėjusiu į pensiją korporacijos prezidentu su liekna Žmonele. 

— Ar ilgai rengiesi čia gyventi, Rudi? —.klausia jis. 

— Nežinojau, kad išsikraustau. 

— Aš taip ir nesakau. Man tik įdomu. Motina sako, kad -nuo- 
mos sutarties nėra, tai ir klausiu. 

— O kodėl klausiate? 

Kaip viskas greitai keičiasi. Iki vakar dienos mis Berdi nuo- 
mos sutarties neprašė. 

— Nes nuo šios dienos padedu motinai tvarkyti visus reikalus. 
Nuoma labai menka. 

"— Tikrai, — priduria Džunė. 

— Jūs tuo nesiskundėte, mis Berdi, argi ne taip? - klausiu jos. 

— Na, ne, — atsako ši dvejodama, lyg A jau maniusi pasi- 
skųsti, tik nerado tinkamo laiko. 

Galėčiau priminti mulčiavimą, dažymą, ravėjimą, tačiau apsi- 
sprendžiau su šiais idiotais nesiginčyti. 

— Taigi, — sakau, — jeigu šeimininkė nesiskundžia, tai ko jūs 
nerimaujate? 

— Nenorim, kad kas nors mūsų mama naudotųsi, - atsako Del- 
bertas. 

— Baik, Delbertai, —- sako Randolfas. 

— Kas gi ja naudojasi? -— klausiu. 

— Na, niekas, bet... 

— Jis tik nori pasakyti, — įsiterpia Randolfas, — kad dabar vis- 
kas bus kitaip. Mes atvažiavome padėti motinai ir rūpinamės jos 
reikalais. Tik tiek. 

Kol Randolfas kalba, stebiu mis Berdi. Jos veidas švyti. Sū- 
nūs čia, jaudinasi dėl jos, klausinėja, reikalauja, gina savo mamą. 
Nors, neabejoju, dabartinių dviejų savo marčių ji nekenčia, tačiau 
jaučiasi labai patenkinta. 

— Puiku, — sakau aš, — tai palikit mane ramybėj. Ir nesibraukit 
į butą. 

Apsisuku ir greitai nueinu palikęs juos su daug neišsakytų Žo- 
džių ir neužduotų klausimų. Užsirakinu, suvalgau sumuštinį. Tam- 
soje pro langą girdžiu, kaip jie šnekučiuojasi. 

Kelias minutes mėginu atkurti įvykius. Vakar iš Floridos atva- 
žiavo Delbertas su Vera. Tikriausiai niekad nesužinosiu, koks bu- 
vo jų tikslas. Jie kažkaip susirado mis Berdi paskutinį testamentą 
ir pamatę, kad ji turi dvidešimt milijonų, ėmė labai rūpintis jos 
gerove. Sužinoję, kad ji nuomoja advokatui butą, dar labiau su- 
nerimo. Delbertas paskambino Floridoje gyvenančiam Randolfui, 
ir šis parskubėjo namo, atsitempdamas kartu brangiąją Žmonelę. 
Šiandien jie savo motiną apie viską iškamantinėjo ir nusprendė ją 
ginti. | 

Man tai tikrai nerūpi. Visas tas sambūris man atrodo juokin- 
gas. Įdomu, kiek laiko užtruks, kol sužinos tiesą. 

O kol kas mis Berdi laiminga. Džiaugiuosi dėl jos. 


Į devintos valandos susitikimą su daktaru Valteriu 
Kordu atvykau per anksti. Tai labai gerai. Skaity- 
damas Donio Rėjaus ligos istoriją, kurią jau išmo- 
kau atmintinai, laukiu valandą. Laukiamajame daugėja vėžiu ser- 
gančių pacientų. Stengiuosi į juos nežiūrėti. 

Dešimtą valandą slaugė mane pakviečia užeiti. Koridorių labi- 
rintu seku paskui ją į belangę laboratoriją. Ir kodėl gi žmonės pa- 
sirenka onkologiją, kai yra tiek daug kitų medicinos specialybių? 
Tikriausiai kažkas turi jos imtis. 

O kodėl žmonės pasirenka advokato profesiją? 

Sėdėdamas kėdėje laukiu dar penkiolika minučių. Koridoriuje 
„pasigirsta balsai, atsidaro durys. Įlekia jaunas, maždaug trisdešimt 
penkerių metų vyras. 

— Ponas Beiloras? — klausia tiesdamas ranką. Atsistojęs ją pa- 
spaudžiu: 

— Taip. 

— Valteris Kordas. Labai skubu. Ar mums pakaks penkių mi- 
nučių? 

— Tikriausiai. 

— Jeigu galima, paskubėkim. Turiu daugybę pacientų, — sako 
jis stengdamasis šypsotis. Labai gerai žinau, kaip gydytojai ne- 
mėgsta advokatų. Jie turi tam pagrindo, nekaltinu už tai. 

— Ačiū už raštiškus parodymus. Jie padėjo. Mes jau turime Do- 
nio Rėjaus liudijimą. 

— Puiku. 

Jis už mane maždaug penkiais coliais aukštesnis ir Žiūri iš vir- 
šaus į mane lyg į kvailį. 

Sukandęs dantis sakau: 

— Mums reikia, kad jūs liudytumėt. | 

Jo reakcija būdinga visiems gydytojams. Jie nemėgsta teismo 
salių, o kad jų išvengtų, kartais sutinka duoti raštiškus parodymus, 
kurie panaudojami vietoj tiesioginių. Jiems neprivalu tą daryti. Jei- 
gu nesutinka, advokatai kartais būna priversti imtis kraštutinės prie- 
monės — šaukimo į teismą. Advokatas turi galios įteikti šaukimą į 
teismą beveik kiekvienam, įskaitant ir gydytojus. Taigi advokatai 
prieš gydytojus turi bent jau tokią viršenybę, todėl gydytojai jų dar 
labiau nemėgsta. 

— Aš labai užsiėmęs, — sako jis. 

— Žinau. Tai reikalinga ne man, bet Doniui Rėjui. 

Jis susiraukia ir sunkiai atsidūsta, tarytum jam tai keltų fizinį 
skausmą. 

— Už liudijimą imu penkių šimtų dolerių per valandą mokestį. 

Nenustembu, to ir tikėjausi. Teisės koledže teko girdėti, kad kai 
kurie gydytojai dar daugiau užsiprašo. Prašytojas esu aš. 

— Negaliu tiek mokėti, daktare Kordai. Tik prieš pusantro mė- 
nesio atidariau savo biurą, mirštu iš bado. Tai mano vienintelė pa-. 
dori byla. 

Nuostabu, ką gali tiesa. Šis vaikinas per metus uždirba tikriau- 
siai milijoną, bet mano atvirumas jį nuginkluoja. Jo akyse įžvel- 

giu gailestį. Akimirką dvejoja, galbūt galvoja apie Donį Rėjų ir 
savo nusivylimą, kad negalėjo jam padėti, o gal jam gaila manęs. 
Kas žino? 

— Atsiųsiu jums sąskaitą, gerai? Sumokėsite, kai galėsite. 

— Ačiū, daktare. 

— Su mano sekretore sutarkite datą. Ar galėtume tą padaryti čia? 

— Žinoma. | 

— Gerai. Turiu bėgti. 


Kai grįžtu, Dekas kabinete kalbasi su kliente. Tai vidutinio am- 
žiaus, kresna, dailiai apsitaisiusi moteris. Man praeinant jis pamoja 
užeiti. Supažindina su ponia Magda Dreser. Ji nori skirtis. Verkė. 
Atsiremiu į stalą šalia Deko, jis man kyšteli savo bloknotą: „Turi 
pinigų.“ 

Liūdnai Magdos istorijai sugaištame valandą. Išgertuvės, muš- 
tynės, kitos moterys, lošimas, bloga kompanija, o ji nieko blogo 
nepadariusi. Prieš porą metų jau buvo padavusi skyrybų pareiški- 
mą, tai jos vyras ėmė šaudyti į advokato biuro langus. Jis žaidžia 
su ginklais, pavojingas. Jai pasakojant, žvilgčioju į Deką. Jis į ma- 
ne nežiūri. 

Ji sumoka šešis šimtus dolerių grynais ir pažada daugiau. Sky- 
rybų pareiškimą paduodame rytoj. Ji gerose rankose, guodžia ją 
Dekas, tai Rudžio Beiloro advokatų biuras. 

Vos jai išėjus, suskamba telefonas. Vyriškas balsas prašo pa- 
kviesti mane. Prisistatau. 

— Rudi, tai Rodžeris Raisas, įgaliotinis. Mes tikriausiai nebu- 
vome susitikę. 

Ieškodamas darbo buvau susitikęs beveik su kiekvienu Mem- 
fio advokatu, tačiau Rodžerio Raiso neprisimenu. 

— Tikriausiai ne. Neseniai pradėjau dirbti. 

— Taip. Kad gaučiau jūsų telefoną, turėjau skambinti į infor- 
maciją. Klausykit, aš dabar susitikime su dviem broliais, Randol- 
fu ir Delbertu Berdsongais, bei jų motina Berdi. Kiek suprantu, 
jūs pažįstate šiuos Žmones. 

Įsivaizduoju, kaip ji, sėdėdama tarp savo sūnų, kvailai šypso- 
damasi sako: „Kaip miela.“ . 

— Žinoma, gerai pažįstu mis Berdi, — sakau taip, lyg visą die- 
ną būčiau laukęs šito skambučio. 

— Tiesą sakant, jie sėdi gretimame kabinete. Paslapčia išsmu- 
kau iš pasitarimų kambario, taigi galime pasikalbėti. Aš tvarkau 
jos testamentą, kuriame kalbama, na, apie kalną pinigų. Jie tvirti- 
na, kad tą testamentą paruošėte jūs. 

— Teisingai. Prieš keletą mėnesių parengiau jo projektą, bet, at- 
virai kalbant, ji nenorėjo jo pasirašyti. 

— Kodėl? 

Jis gana draugiškas, dirba savo darbą, ne jo kaltė, kad jie ten. 
Taigi trumpai nupasakoju jam mis Berdi norą palikti turtą kuni- 
gui Kenetui Čendleriui. 

— Ar ji turi tuos pinigus? | 

Negaliu pasakyti jam tiesos. Pasielgčiau siaubingai neetiškai, 
jei negavęs mis Berdi sutikimo atskleisčiau tiesą. O ta tiesa, kurią 
sužinoti nori Raisas, gauta nors ir teisėtais, tačiau abejotinais ke- 
liais. Mano rankos supančiotos. 

— Ką ji jums pasakojo? — klausiu. 

— Nedaug. Kažką apie turtus Atlantoje, antrojo vyro paliktus 
pinigus, bet kai mėginu ją prispausti, ji 'elgiasi gana keistai. 

Man tai pažįstama. 

— Kodėl ji nori naujo testamento? — klausiu aš. 

— Ji nori viską palikti savo artimiesiems — vaikams ir vaikai- 
čiams. Aš tik noriu Žinoti, ar ji turi pinigus. 

— Nežinau. Oficialus testamento patvirtinimas yra Atlantoje, bet 
byla užantspauduota. Tik tiek pavyko sužinoti. 

Atsakymas jo nepatenkina, bet nieko negaliu jam pasakyti. Pa- 
žadu faksu atsiųsti advokato Atlantoje pavardę ir telefono numerį. 


Kai po devynių grįžtu į namus, įvažiavime randu dar daugiau 
išnuomotų automobilių. Esu priverstas savąjį pasistatyti gatvėje. 
Tamsoje nepastebėtas patyliukais prasmunku pro verandoje sėdin- 
čią kompaniją. 

Tikriausiai atvažiavo vaikaičiai. Sėdėdamas tamsoje ir valgy- 
damas pyragą su vištiena, pro mažos savo svetainės langą girdžiu 
jų balsus. Atskiriu Delberto ir Randolfo dudenimą. Drėgname ore 
retkarčiais nuvilnija mis Berdi kudakavimas. Kiti balsai jaunesni. 

Tikriausiai visi puolė kaip į gaisrą. Greičiau atvažiuok! Ji turi 
krūvą pinigų! Manėm, kad ta sena boba teturi kelis žalius, tik ne tokį 
lobį. Vienas kitam, vienas kitam, štai ir susirinko visa šeimynėlė. 
Greičiau atvažiuok! Testamente tavo pavardė, o šalia milijonas do- 
lerių. Ji ketina jį perrašyti. Suk ratus čia. Laikas pamylėti Močiutę. 


Patariant teisėjui Kipleriui ir su jo palaiminimu Do- 

1 tės apklausai susirenkame į jo kabinetą. Kai su ma- 

nimi nepasitaręs Dramondas ją paskyrė mano biu- 

re, nesutikau nei su jo numatyta data, nei su vieta. Įsikišo Kiple- 

ris, paskambino Dramondui ir per kelias akimirkas reikalas buvo 
sutvarkytas. 

Kai liudijo Donis Rėjus, visi matė „Fairleine“ sėdintį Badį. Kip- 
leriui paaiškinau, taip pat ir Dramondui, jog nemanau, kad turėtu- 
me apklausti Badį. Jam ne visi namie, kaip sako Dotė. Vargšelis 
nekenksmingas ir apie visą tą draudimo painiavą nieko nežino. Vi- 
soje byloje nėra nieko, kas nors iš tolo rodytų, jog Badis kaip nors 
su visu tuo susijęs. Negirdėjau, kad jis kada nors būtų ištaręs vi- 
są sakinį. Neįsivaizduoju, kaip jis atlaikytų išsamaus liudijimo 
įtampą. Pratrūkęs Badis dar ką nors sužalos. 

Dotė palieka jį namuose. Dramondo apklausai vakar ją ruošiau 
dvi valandas. Ji liudys teisme, taigi čia bus supažindinamasis liudi- 
jimas. Dramondas pradės, klausinės beveik apie viską. Užtruks ilgai. 

Kipleris taip pat nori dalyvauti. Susėdame priešais jo kėdę ap- 
link vieną iš teisėjų stalų. Jis duoda nurodymus operatoriui ir ste- 
nografistei. Tai jo valdos, ir jis nori, kad viskas būtų kaip tik taip. 

Manau, jog jis bijo, kad jeigu Įiksiu vienas, Dramondas mane 
užsipuls. Tarp jų trintis tokia didelė, kad negali vienas į kitą Žiū- 
rėti. Nuostabu. 

Vargšė Dotė stalo gale sėdi viena, jos rankos dreba. Aš neto- 
liese, todėl ji, matyt, dar labiau jaudinasi. Ji apsivilkusi savo ge- 
riausia medvilnine palaidine ir geriausiais džinsais. Sakiau jai, kad 
puoštis nereikia, nes prisiekusiesiems ši filmuota medžiaga nebus 
rodoma. Tačiau teismui reikės užsivilkti suknelę. Dievas žino, ką 
reikės daryti su Badžiu. 

Kipleris sėdi toje pat stalo pusėje, kaip ir aš, tačiau kiek įma- 
noma toliau, greta filmavimo kameros. 

Priešais sėdi Dramondas ir tik trys jo asistentai — B. Diujis 
Klėjus Hilas trečiasis, M. Alekas Plankas jaunesnysis ir Brendo- 
nas Fuleris Grounas. 

Dekas pastate, kažkur koridoriuje tyko nieko neįtariančių klien- 
tų. Sakė, vėliau gal užsuks. 

Penki advokatai ir teisėjas žiūri į Dotę, kai ji atsistojusi prisie- 
kia sakyti tiesą. Drebėtų rankos ir man. Dramondo veide švysteli 
dantinga šypsena, jis Dotei prisistato (protokolui) ir penkias mi- 
nutes aiškina šio liudijimo tikslą. Mes siekiame tiesos. Jis nemė- 
gins jos klaidinti ar sutrikdyti. Ji galinti tartis su puikiuoju. savo 
advokatu ir taip toliau, ir taip toliau. Jis neskuba. Laikrodis tiksi. 

Pirmoji valanda skiriama šeimos istorijai. Dramondas, aišku, pa- 
sirengęs nepriekaištingai. Pamažu pereina nuo vienos temos prie 
kitos — išsilavinimas, darbas, namai, hobi — užduoda tokius klau- 
simus, kokie man net į galvą neateitų. Klausk, kapstyk, Iesiok, dar 
pasikapstyk ir, kas žino, ką gali surasti. Jeigu atkapstytų ką nors 
pikantiška, tarkim, kad būdama paauglė Dotė tapo nėščia, jis iš 
to neturėtų jokios naudos. Teisme tuo nepasinaudotų, nes tai by- 
los neliečia. Tačiau taisyklės tokias nesąmones daryti leidžia, o už 
Šį klaidžiojimą apgraibomis klientas sumokės jam kalnus pinigų. 

Kipleris paskelbia pertrauką ir Dotė kaip pašėlusi lekia į kori- 
dorių. Cigaretė lūpose atsiranda jai dar neišėjus pro duris. Susė- 
dame prie fontano. 

— Jums puikiai sekasi, — sakau jai, ir tai tiesa. 

— Šunsnukis, gal dar ims klausinėti apie seksą? — burba ji. 

— Tikriausiai. 

Prieš akis šmėsteli Dotės ir Badžio vaizdas lovoje, ir man vos 
netenka jos atsiprašyti. 

Ji traukia dūmą taip greitai, lyg rūkytų paskutinį kartą. 

— Ar tu gali jį sustabdyti? 

— Jeigu jis nukryps nuo temos, sustabdysiu. Tačiau jis turi tei- 
sę klausti beveik visko. 

— Smalsus galvijas. 

Antra valanda slenka taip pat lėtai kaip pirmoji. Dramondas do- 
misi Blekų finansais. Sužinome, kad jie pirko namą, automobilius, 
įskaitant „Fairleiną“, apie kitus stambesnius pirkinius. Kipleris jau 
pakankamai prisiklausė ir liepia Dramondui paskubėti. Daug ką su- 
žinome apie Badį, sužeidimą kare, jo darbą ir pensiją. Ir apie jo 
hobi, ką jis veikia per dienas. | | 

Kipleris kandžiai paprašo Dramondą pasistengti rasti ką nors 
aktualaus. 

Dotė praneša mums, jog jai reikia į tualetą. Aš jai tą patariau, 
kai jausis pavargusi. Kol šnekučiuojamės koridoriuje, ji iš eilės su- 
rūko tris cigaretes, o aš stengiuosi išsisukti nuo dūmų. 

Įpusėjus trečiai valandai galiausiai priartėjaine prie ieškinio. Tu- 
riu visų su byla susijusių dokumentų kopijas, taip pat ir Donio Rė- 
jaus ligos istoriją. Viskas tvarkingai sudėta ant stalo. Kipleris juos 
peržiūrėjo. Mūsų padėtis kaip reta pavydėtina: jokių nepalankių do- 
kumentų. Nėra nieko, ką turėtume slėpti. Dramondui galime ro- 
dyti viską. 

Pasak Kiplerio, taip pat ir Deko, neretai būna, kad draudimo 
"kompanijos kai ką slepia net nuo savo advokatų. Tiesą sakant, tai 
gana dažnas reiškinys, ypač kai kompanijos skalbiniai tikrai pur- 
vini, ir ji norėtų tai nuslėpti. 

Pernai išklausėme teismų proceso kursą. Studijavome daug by- 
lų, kuriose korporačijų vadovai buvo sučiupti slepiant dokumen- 
tus nuo savo advokatų. Mums tai atrodė neįtikėtina. 

Siaubingai jaudinuosi, kai pereiname prie dokumentų. Kipleris 
taip- pat. Dramondas raštu yra pareikalavęs pateikti šiuos dokumen- 
tus, bet tam aš turiu dar savaitę. Noriu pamatyti jo veidą, kai skai- 
tys „kvailąjį laišką“. Kipleris taip pat. 

Manome, kad jis matė daugumą dokumentų, kurie sudėti ant 
stalo priešais Dotę, o gal net visus. Jis gavo dokumentus iš savo 
kliento, aš — iš Blekų. Tikriausiai dauguma jų vienodi. Jam išsiun- 
čiau visai tokį pat raštišką reikalavimą pateikti dokumentus. | jį 
atsakydamas atsiųs man kopijas dokumentų, kuriuos turiu jau tris 
mėnesius. Tai popierizmas. 

Jeigu viskas vyks, kaip-suplanuota, vėliau būsime supažindinti 
sų nauja dokumentų partija iš pagrindinės jų būstinės Klyvlende. 

Pereiname prie prašymo ir poliso. Dotė paduoda jį Dramondui, 
šis greitai peržiūri, paskui perduoda Plankui ir galiausiai Grounui. 
Kol šitie klounai varto popierius, laikas bėga. Tą nelemtą polisą 
jie turi seniai. Bet laikas — pinigai. Stenografistė užprotokoluoja 
jį kaip daiktinį Dotės liudijimo įrodymą. 

Kitas dokumentas — pirmasis prašymo atmetimo laiškas. Jis taip 
pat pereina per rankas. Tas pat kartojasi ir su kitais atmetimo laiš- 
kais. Vos ištveriu neužmigęs. | 

Toliau — „kvailasis laiškas“. Patariau Dotei tik paduoti jį Dra- 
mondui, bet nekomentuoti. Jeigu jis jo nematęs, nenoriu, kad spėtų 
pasirengti. Tas jai nelengva, nes laiškas ją labai jaudina. Jį paė- 
męs Dramondas skaito: 


Gerbiamoji ponia Blek, 
kompanija jau septynis kartus raštu atmetė jūsų prašymą. At- 
metame jį aštuntą, paskutinį kartą. Jūs kvaila, kvaila, kvaila! 


Trisdešimt metų praleidęs teismo salėse Dramondas puikus ak- 
torius. Iš karto matau, kad šio laiško jis dar nematė. Klientas jam 
jo nepateikė. Jis sukrėstas. Burna šiek tiek pravira. Trys gilios 
raukšlės kaktoje staiga susilieja. Akys nuožmiai prisimerkia. Skaito 
antrą kartą. | 

Tuomet pasielgia taip, kad vėliau to jam teks gailėtis. Pakėlęs 
akis virš laiško pasižiūri į mane. Aišku, aš akis įsmeigęs Žvelgiu į 
jį gana pašaipiai, mano žvilgsnis sako: „Pagavau tave, dički!“. 

Tuomet, dar pagilindamas savo kančią, pasižiūri į Kiplerį. Ger- 
biamasis teisėjas stebi kiekvieną jo veido virptelėjimą, kiekvieną 

mirktelėjimą, jam viskas aišku. Dramondas apstulbintas to, ką laiko 
rankoje. 

Jis greitai atsipeikėja, tačiau žala jau padaryta. Laišką jis perduo- 
da Hilui, kuris beveik snūduriuoja ir nė nenujaučia, jog bosas duo- 
da jam į rankas bombą. Keletą sekundžių stebime Hilą, ir — štai. 

— Nutraukime įrašą, — sako Kipleris. Stenografistė sustoja, ope- 
ratorius išjungia kamerą. 

— Pone Dramondai, aiškiai matau, kad šio laiško nesate matęs. 
Be to, mane kamuoja nuojauta, jog tai ne pirmas ir ne paskutinis 
dokumentas, kurį jūsų klientas mėgins nuslėpti. Turėjau pakanka- 
mai draudimo kompanijoms iškeltų bylų ir žinau, kad jų dokumen- 
tai turi savybę dingti. — Kipleris palinksta į priekį ir nukreipia pirštą 
į Dramondą. - Jeigu pagausiu jus arba jūsų klientą slepiant nuo 
ieškovo dokumentus, abiem pritaikysiu sankcijas. Skirsiu griežtas 
nuobaudas, į kurias bus įskaitytos ir išlaidos, ir advokatų honora- 
rai už valandas, tiek, kiek jums moka klientas. Ar mane supratot? 

Tai būtų vienintelis būdas man užsidirbti du šimtus penkiasde- 
šimt žalių per valandą. 

Dramondo būrys vis dar raitosi. Galiu tik įsivaizduoti, kaip į 
laišką reaguos prisiekusieji. Neabejoju, kad jie taip pat apie tai 
galvoja. | 

— Ar jūs mane kaltinate dokumentų slėpimu, gerbiamasis tei- 
sėjau? 

— Dar ne, - sako Kipleris vis dar nenuleisdamas piršto. — Kol 
kas tik įspėju. 2 

— Manau, kad jums reikėtų šios bylos atsisakyti, gerbiamasis 
teisėjau. | 

— Ar tai prašymas? 

— Taip. | 

— Atmestas. Kas dar? 

„Sklaidydamas popierius Dramondas sugaišta dar kelias minu- 
tes. Įtampa atslūgsta. Vargšė Dotė suakmenėjusi, tikriausiai galvoja, 
kad tai ji įplieskė šitą kibirkščiavimą. Aš ir pats truputį įsitempęs. 

— Prašom protokoluoti toliau, — nenuleisdamas akių nuo Dra- 
mondo sako Kipleris. 

Užduodami ir atsakomi dar keli klausimai. Dar keli dokumen- 
tai perduodami per rankas. Dvyliktą trisdešimt skelbiama pietų per- 
trauka, po valandos grįžtame. Dotė įšsekusi. 

Gana griežtai Kipleris liepia Dramondui paskubėti. Šis stengia- 
si, bet jam nesiseka. Šitaip jis dirba seniai ir uždirbo tiek pinigų, 
kad galėtų klausinėti visą amžinybę. 

Mano klientė imasi strategijos, kurią aš labai sveikinu. Ji vi- 
siems paaiškina (tai neprotokoluojama) turinti silpną pūslę, nieko 
rimto, bet jai, po velnių, beveik šešiasdešimt. Beje, antroje dienos 
pusėje jai visuomet tenka dažniau naudotis tualetu. Aišku, Dramon- 
dui dėl jos pūslės iškyla tuzinas klausimų, tačiau Kipleris galiau- 
siai jį nutraukia, ir Dotė kas penkiolika minučių ima lakstyti iš teis- 
mo salės. Grįžti ji neskuba. 

Neabejoju, kad jos pūslė visiškai sveika, ir žinau, kad pasislė- 
pusi rūko kaip kaminas. Tokia strategija leidžia jai nusiraminti, o 
Dramondą vargina. | 

Pusė keturių, praėjus šešioms su puse valandoms Kipleris pra- 
neša, kad liudijimas baigtas. 


Pirmą kartą per dvi savaites įvažiavime nuomotų automobilių 
nėra. Likęs tik mis Berdi „Kadilakas“. Pasistatau mašiną savo se- 
nojoje vietoje už jo ir apeinu namą. Nieko nėra. 

Pagaliau jie išvažiavo. Nesikalbėjau su mis Berdi nuo tos die- 
nos, kai atvažiavo Delbertas. Mums reikia apie daug ką pasikal- 
bėti. Aš nepykstu, tik noriu su ja pasišnekučiuoti. 

Priėjęs prie savo buto laiptelių išgirstu balsą. Jis ne mis Berdi. 

— Rudi, ar turi laiko? 

Tai Randolfas, pakyla nuo supamosios kėdės verandoje. 

Numetęs portfelį ir švarką ant laiptelių, prieinu. 

— Sėskis, — pasiūlo, — reikia pasikalbėti. — Atrodo puikiai nu- 
siteikęs. 

— O kur mis Berdi? - klausiu jo. Namas tamsus. 

— Ji, e-e, na, ji trumpam išvažiavo. Užsimanė- pasisvečiuoti pas 
mus, Floridoje. Išskrido šįryt. 

'- Kada grįžta? — klausiu. Tai visai ne mano reikalas, bet neiš- 
tveriu nepaklausęs. 

— Nežinau. Gal ir negrįš. Klausyk, nuo šiol jos reikalais rūpin- 
simės mes su Delbertu. Tikriausiai buvom ją kiek apleidę, bet ji 
nori, kad viskuo pasirūpintume. Be to, norėtume, kad čia pasilik- 
šeimininkauji, bet nuomos mokėti nereikės. 

— Ką reiškia „šeimininkauju“? 

„ — Prižiūri, palaikai tvarką, nieko sunkaus. Mama sakė, kad va- 
sarą jai labai padėjai tvarkyti kiemą, tai tą patį daryk ir toliau. Laiš- 
kus mums persiųs, taigi problemų nebus. Jeigu kas nutiktų, skam- 
bink man. Geras sandėris, Rudi. 

Tikrai geras. 

— Sutinku, — atsakau. 

— Gerai. Žinai, mamai tu labai patinki, sakė, kad esi puikus 
jaunuolis, kuriuo galima pasitikėti. Nesvarbu, kad advokatas. Cha 
cha cha. 

— O kaip dėl mašinos? 

— Rytoj ja važiuosiu į Floridą. 

Jis man paduoda didelį voką: 

— Čia namo raktai, draudimo agento, signalizacijos kompani- 
jos telefono numeriai ir visa kita. 

— Kur ji gyvens? 

— Pas mus, netoli Tampos. Turime gražų namelį su svečių kam- 
bariu. Ja bus gerai rūpinamasi. Netoli gyvena pora mano vaikų, 
tai ji turės su kuo bendrauti. 

Matau, kaip norėdami įtikti močiutei dabar jie visi neriasi iš 
kailio. Įmanytų — tuojau pat ją uždusintų, bet tikisi, kad gyvens 
ne per ilgai. Nekantrauja, kad tik ji greičiau numirtų, o jie visi pra- 
turtėtų. Su dideliu vargu nuslopinu piktdžiugišką šypseną. 

— Tai gerai, — sakau, — ji čia jautėsi labai vieniša. 

- Jai tu tikrai patinki, Rudi. Buvai jai geras. 

Jo balsas skamba švelniai ir nuoširdžiai, man pasidaro liūdna. 

Paspaudžiame vienas kitam ranką ir atsisveikiname. 

Supuosi hamake, mušu uodus ir žiūriu į mėnulį. Abejoju, ar 
kada nors dar pamatysiu mis Berdi. Mane apima keistas vienišu- 
mo jausmas, lyg būčiau netekęs draugės. Šie žmonės laikys ją pri- 
spaudę nykščiu iki pat mirties, kad ji vėl neimtų kvailioti su tuo 
testamentu. Žinodamas tiesą apie jos turtus jaučiuosi truputį kal- 
tas, tačiau šios paslapties niekam negaliu atskleisti. 

Šypsausi, kai pagalvoju apie jos likimą. Mis Berdi ištrūko iš šio 
vienišo seno namo, dabar apsupta artimųjų. Ji staiga atsidūrė visų dė- 
mesio centre, o šito labiausiai troško. Prisimenu, kaip „Kiparisų so- 
duose“ ji visiems vadovavo, užvesdavo dainas, sakė kalbas, rūpinosi 
Bosku ir kitais senukais. Ji turi aukso širdį, bet ir jai reikia dėmesio. 

Tikiuosi, kad saulė jai nepakenks. Kad tik būtų laiminga. Įdo- 
mu, kas užims jos vietą „Kiparisų soduose“. 


„Įtariu, kad Bukeris ne šiaip sau išrinko šį prašmat- 
nų restoraną — tikriausiai turi gerų naujienų. Stalas 
"nukrautas sidabru. Servetėlės lininės. Matyt, turi 


klientą, kuris už visa tai moka. 

Jis vėluoja penkiolika minučių - o tai jam nebūdinga - ir pir- 
mieji žodžiai iš jo lūpų: 

— Išlaikiau. 

Gurkšnojame vandenį, jis gyvai pasakoja, kaip padavė prašymą 
Teisės egzaminų komisijai. Jo egzaminas buvo peržiūrėtas, rezulta- 
tas trim balais pakeltas, taigi dabar Bukeris yra visavertis advokatas. 
Niekuomet nemačiau jo tiek besišypsančio. Prašymo rezultatai bu- 
vo teigiami tik dar dviem iš mūsų kurso. Sara Plenkmor nėra viena 
iš jų. Bukeris girdėjo, kad jos rezultatas labai menkas ir kad jai gre- 
sia rimtas pavojus netekti darbo JAV Teisingumo ministerijoje. 

Nors Bukeris ir prieštarauja, užsakau butelį šampano, o pada- 
vėjui nurodau sąskaitą paduoti man. Argi galima tokia proga gai- 
lėti pinigų. 

Atneša patiekalus — mažyčiuose sidabriniuose indeliuose gra- 
žiai patiektą lašišą. Prieš pradėdami valgyti, kurį laiką grožimės 
tuo vaizdu. Šenklis siuntinėja Bukerį su trisdešimčia užduočių pen- 

kiolika valandų per parą, bet Šarlena labai kantri moteris. Ji su- 
pranta, kad, norėdamas ko nors pasiekti, Bukeris turi daug dirbti. 
Gerai, kad neturiu žmonos ir vaikų. 

Kalbamės apie Kiplerį. Šis kai ką pasakojo Šenkliui. Advoka- 
tai nemoka saugoti paslapčių. Šenklis Bukeriui užsiminė, jog Kip- 
leris jam ir savo draugužiui minėjęs, jog turiu milijonų vertą by- 
lą. Matyt, Kipleris įsitikinęs, jog prirėmiau „Greit Benefit“ prie sie- 
nos, tik klausimas, kiek prisiekusieji mums duos. Kipleris pasiry- 
žęs pristatyti mane prisiekusiesiems sveiką ir nesužalotą. 

Nuostabios kalbos. | 

Bukeris klausia, ką dar veikiu. Atrodo, kad Kipleris minėjo: ir 
tai, jog aš, matyt, ne per daugiausiai turiu ką veikti, arba kažką 
panašaus. | 

Valgant varškės pyragą Bukeris sako turįs bylų, kurias man gal- 
būt būtų įdomu pamatyti. Jis aiškina. „Rufino“ — vienos stambiau- 
sių Memfio baldų kompanijų, kurios parduotuvės išsibarsčiusios 
po visą miestą, savininkai juodaodžiai. „Rufino“ kompaniją žino 
visi, daugiausia todėl, kad jos reklama mirgėte mirga naktinėje te- 
levizijos programoje, brukdama įvairiausius pigius sandėrius. Me- 
tinė jų apyvarta siekia apie aštuonis milijonus, sako Bukeris, o 
Marvinas Šenklis — jų advokatas. Jie padidino savo kreditą ir turi 
daugybę blogų skolų. Tai šiame versle būdinga. Šenklio firma už- 
sivertusį „Rufino“ klientų skolų išieškojimo bylomis. 

Ar aš nenorėčiau keleto jų paimti? 

Advokato profesija vilioja ne dėl skolų išieškojimo bylų. Visų 
pirma, atsakovai tokiose bylose —- žmonės, įsiskolinę už pigius bal- 
dus. Klientas nebenori priimti baldo atgal, jam reikia tik pinigų. 
Daugeliu atvejų atsakymo nebūna, atsakovas neprisistato, todėl ad- 
vokatui tenka areštuoti jo asmeninį turtą arba atlyginimą. Tai gali 
būti pavojinga. Prieš trejus metus įpykęs jaunuolis, kuriam buvo 
įteiktas teismo nuosprendis išieškoti skolą iš sąskaitos, vos nenu- 
šovė vieno iš Memfio advokatų, laimė, tik sužeidė. 

Kad galėtų tą padaryti, advokatas turi surinkti pluoštą dokumen- 
tų, o kiekviena tokia byla verta tik kelių šimtų dolerių. Įstatymas - 
numato kompensuoti jam honorarą ir išlaidas iš biudžeto. 

Tai juodas darbas, bet Bukeris jį siūlo todėl, kad iš šių bylų 
galima užsidirbti. Kukliai, tačiau, priklausomai nuo apimties, pri- 
dėtinėms išlaidoms ir maistui pakanka. 

— Galiu perduoti tau daugiau kaip penkiasdešimt, — sako jis, — 
kartu su reikalingomis formomis. Iš pradžių galėčiau padėti. Ži- 
nau sistemą. 

— Koks vidutinis honoraras? 

— Sunku pasakyti, nes yra bylų, iš kurių nieko negauni. Skoli- 
ninkai dingsta arba bankrutuoja. Tačiau vidutiniškai, sakyčiau, po 
šimtą dolerių už bylą, 

Šimtąkart penkiasdešimt — penki tūkstančiai dolerių. 

— Byla užtrunka apie keturis mėnesius, — aiškina jis, — jeigu 
nori, kas mėnesį galėčiau tau perduoti apie dvidešimt. Paduok ieš- 
kinius vienu metu, vienam teismui, tam pačiam teisėjui, grąžinti- 
nai tą pačią dieną, ir teisme dalyvauti tau tereikės vieną kartą. Pra- 
dėk nuo įsipareigojimų nevykdymo. Devyniasdešimt procentų — po- 
pierizmas. 

— Padarysiu, - sakau. — Gal dar ką nors norėtumėt nusimesti? 

— Galbūt. Dairausi visą laiką. 

Atneša kavą. Imamės to, ką geriausiai moka advokatai, — ap- 
šnekėti kitus advokatus. Kalbamės apie savo kursiokus, apie tai, 
kaip jiems sekasi realiame pasaulyje. 

Bukeris atsigavęs. 


Dekas galėtų be garso prasmukti pro siauriausią durų plyšelį. 
Jis man tą daro visą laiką. Sėdžiu sau prie stalo giliai susimąstęs, 
įnikęs į vieną iš nedaugelio savo bylų, ir staiga — Dekas! Galėtų 
pasibelsti, bet nenoriu su juo bartis. 

Jis ir vėl išdygo priešais mano stalą su visu glėbiu koresponden- 
cijos. Pastebėjęs naujų aplankų krūvelę ant stalo kampo klausia: 

— Kas čia? | 

— Darbas. 

— Pakelia vieną bylą: 

— „Rufinas“? 

— Taip, pone. Dabar mes vienos didžiausių Memfio baldų kom- 
panijų konsultantai. 

— Tai skolos išieškojimo byla, — sako jis bjaurėdamasis, lyg būtų 
susitepęs rankas. Ir tai sako.žmogus, svajojantis apie garlaivių ka- 
tastrofas. | 

— Tai sąžiningas darbas, Dekai. 

— Tai galvos daužymas į sieną. 

— Tuomet vaikykis greitąsias. 

Numetęs korespondenciją ant stalo, išnyksta taip pat tyliai, kaip 
ir pasirodė. Giliai atsidusęs atplėšiu sunkų voką iš „Trento ir Bren- 
to“. Jame — mažiausiai dviejų colių storio pluoštas įteisintų doku- 
mentų. 

Dramondas atsakė į mano reikalavimą surengti apklausą, atmetė 
mano pateiktus pripažinimo reikalavimus ir pateikė kai kuriuos do- 
kumentus, kurių reikalavau. Ilgai užtruks, kol į visa tai įsigilinsiu, 
o dar ilgiau — kol išsiaiškinsiu, ko jis nepateikė. 

Ypač svarbūs jo atsakymai į mano reikalavimą dėl apklausos. 
Man reikia apklausti korporacijos atstovą, taigi jis nurodė Džeko 
Anderholo, dirbančio pagrindinėje korporacijos būstinėje Klyvlen- 
de, pavardę. Dar buvau prašęs pranešti keleto „Greit Benefit“ dar- 
buotojų, kurių pavardes radau Dotės dokumentuose, oficialias pa- 
reigas ir adresus. | 

Pagal formą, kurią man davė teisėjas Kipleris,. paruošiu įspėji- 
mą apie šešių asmenų apklausą. Skiriu datą po savaitės, puikiai 
žinodamas, kad Dramondui ji bus nepatogi. Jis taip pasielgė su 
manimi, kai jam reikėjo apklausti Dotę, tokios žaidimo taisyklės. 
Jis bėgs pas Kiplėrį, bet užuojautos nesusilauks. 

Korporacijos būstinėje Klyvlende rengiuosi praleisti porą die- 
nų. Man visai to nesinori, tačiau neturiu iš ko rinktis. Kelionė bran- 
giai kanuos — bilietai, nakvynė, maistas, stenografavimas. Su De- 
ku apie tai dar nesitariau. Atvirai kalbant, geriau jau jis sukiotųsi 
gatvėje prie kokios nors nedidelės avarijos. 

Blekų byla peršoko į trečią segtuvą. Laikau ją kartonikšjė dė- 
žėje prie savo stalo, Kasdien peržiūrinėdamas klausiu savęs, ar Ži- 

nau, ką darau. Kas aš toks, kad svajočiau apie didžiulę pergalę 
teisme, apie triuškinantį didžiojo Leo F. Dramondo pralaimėjimą? 
Prisiekusiųjų akivaizdoje nesu ištaręs nė žodžio. 


Kai skambinau prieš valandą, Donis Rėjus buvo per silpnas, 
kad galėtų kalbėtis telefonu, todėl važiuoju pas juos į Griendžerį. 
Rugsėjo pabaiga. Neprisimenu tikslios datos, bet diagnozė Doniui 
Rėjui nustatyta maždaug prieš metus. Duris atidaro Dotė. Jos akys 
paraudusios. 

— Atrodo, kad jis jau miršta, — sako ji šniurkščiodama. 

Jis ir anksčiau prastai atrodė, bet dabar jo veidas dar blyškesnis, 
jis dar labiau nusilpęs. Miega, šviesa kambaryje nedega. Saulė že- 
mai vakaruose, ant balta paklode užtiestos siaurutės jo lovos krinta 
stačiakampiai šešėliai. Televizorius išjungtas, Kambaryje tylu. 

— Šiandien jis nesuvalgė nė kąsnelio, - sušnabžda ji. Abu žiū- 
rime į Donį Rėjų. 

— Ar jam skauda? 

— Nelabai. Suleidau vaistų. 

— Truputį pabudėsiu, — sėsdamasis ant sulenkiamos kėdutės 
sušnabždu. Ji išeina iš kambario. Girdžiu, kaip šniurkščioja ko- 
ridoriuje. 

Jis atrodo, lyg būtų jau miręs. Sutelkiu žvilgsnį į jo krūtinę, 
stengdamasis įžiūrėti, ar ji kilnojasi, bet nieko nematau. Kamba- 
ryje darosi vis tamsiau. Uždegu mažą lemputę, pastatytą ant stalo 
prie durų. Jis truputį sujuda. Atsimerkia ir vėl užsimerkia. 

Tai štai kaip miršta neapsidraudusieji. Man atrodo nežmoniš- 
ka, kad visuomenė, kurioje tiek daug turtingų gydytojų, švytinčių 
ligoninių su tobuliausia medicinos įranga, šalis, kur dirba didžioji 
dalis Nobelio premijos laureatų, leidžia Doniui Rėjui šitaip užgesti 
be deramos gydytojų priežiūros. 

Juk buvo galima jį išgelbėti. Kai į jo kūną įsiskverbė ši siau- 
binga liga, pagal įstatymą jis turėjo „Greit Benefit“ priedangą, kad 
ir kokia menka ji būtų. Tuomet, kai jam buvo nustatyta diagnozė, 
pagal polisą, už kurį jo tėvai sumokėjo nemažus pinigus, gydy- 

mas turėjo būti apmokėtas. Pagal įstatymą „Greit Benefit“ buvo 
įsipareigojusi padengti gydymo išlaidas. 

Tikiuosi, kad netrukus pamatysiu tą žmogų, kuris kaltas dėl Do- 
nio Rėjaus mirties. Gal jis arba ji tėra tik paprasti įsakymų vyk- 
dytojai, o gal tai viceprezidentas arba viceprezidentė, davę tokį įsa- 
kymą. O, kad galėčiau Donį Rėjų dabar nufotografuoti ir, susiti- 
kęs tą žmogų, parodyti nuotrauką. 

Jis kosteli, vėl sujuda, tikriausiai nori man parodyti, jog dar ne- 
mirė. Išjungiu šviesą ir sėdžiu tamsoje. 

Jaučiuosi vienišas ir beginklis, išsigandęs ir nepatyręs, tačiau 
teisus. Jeigu Blekai bylos nelaimės, vadinasi, teisingumo sistemo- 
je teisybės nėra. 

Kažkur toli užsidega gatvės žibintas, pro langą atklydęs jo spin- 
dulys apšviečia Donio Rėjaus krūtinę. Ji truputį kilnojasi. Man at- 
rodo, jis stengiasi pabusti. 

Tikriausiai man daugiau nebeteks sėdėti šiame kambaryjė. Žvel- 
giu į kaulėtą jo kūną, kurio kontūrų pro baltus apklotus beveik ne- 
matyti, ir prisiekiu atkeršyti. 


Kėdėje sėdi piktas teisėjas juoda mantija. Šiandien 
prašymų svarstymo diena — laikas, skirtas trumpam, 
nepertraukiamam daugybės prašymų ginčijimui ke-. 
liuose tuzinuose bylų. Teismo salėje šurmuliuoja advokatai. 

Mes pirmieji, nes teisėjas Kipleris nerimauja. Pateikiau prane- 
šimą, kad pirmadienį Klyvlende prasidės šešių „Greit Benefit“ dar- 
buotojų apklausa. Dramondas prieštaravo, pareikšdamas, jog jis da- 
lyvauti, žinoma, negalės, nes neleidžia darbo grafikas. Tačiau už- 
imtas ne tik jis. Būsimieji liudytojai taip pat pernelyg užsiėmę, kad 
būtų galima juos trukdyti. Visi šeši! 

Kipleris surengė konferenciją telefonu su manimi ir Dramon- 
du, ir reikalai pakrypo į blogą pusę, bent jau gynybai. Dramon- 
das turi pasiteisinimą — jam reikia dalyvauti teisme — ir kaip to 
įrodymą faksu atsiuntė ikiteisminį įsakymą dalyvauti kitoje bylo- 

je. Teisėjas supyko dėl kito dalyko — Dramondas tvirtina, jog trims 
dienoms Klyvlende jis ras laiko tik po dviejų mėnesių. Maža to, 
tie šeši darbuotojai labai užsiėmę, ir vargu ar juos pavyks sukviesti 
visus vienu metu. 

Kipleris šį klausymą užsakė tam, kad oficialiai galėtų įspirti 
Dramondui į užpakalį ir kad tai būtų užprotokoluota. Kadangi su 
gerbiamuoju teisėju keturias dienas kalbėjausi kasdien, puikiai Ži- 
nau, kas čia nutiks. Bus bjauru. Daug kalbėti man nereikės. 

— Prašom protokoluoti, — tarsteli Kipleris stenografistei, ir klo- 
nai anapus praėjimo palinksta virš savo bloknotų. Šiandien jų 
keturi. 

— Byloje numeris 214668, Blekai prieš „Greit Benefit“, ieško- 
vas pranešė apie atsakovų — korporacijos prezidento ir kitų pen- 
kių atsakingų darbuotojų — apklausą, kuri turi įvykti pirmadienį, 
spalio 5 dieną korporacijos būstinėje Klyvlende, Ohajo valstijoje. 
Gynyba prieštarauja remdamasi laiko stoka. Teisingai, pone Dra- 
mondai? | 

Dramondas Iėtai atsistoja: 

— Taip, pone. Teismui esu įteikęs ikiteisminio įsakymo dalyvauti 
federalinio teismo byloje pirmadienį kopiją. Toje byloje esu gy- 
nybos pirmininkas. 

Tuo klausimu Dramondas ir Kipleris mažiausiai dukart piktai 
„susikirto, tačiau tą reikia užprotokoluoti. 

— Kada šią apklausą galėsite įtraukti į savo darbotvarkę? — Sar- 
kastiškai klausia Kipleris. Prie savo stalelio sėdžiu vienas. Deko 
nėra. Už manęs sėdi apie keturiasdešimt advokatų ir visi stebi, kaip 
triuškinamas didysis Leo F. Dramondas. Jie tikriausiai spėlioja, kas 
toks yra šitas naujokas, kad palenkė į savo pusę teisėją. 

Perkėlęs svorį ant kitos kojos Dramondas sako: 

— Taip, gerbiamasis teisėjau, tikrai esu labai užimtas. Galėčiau... 

— Atrodo, sakėt, po dviejų mėnesių. Ar teisingai išgirdau? - klau- 
sia Kipleris, lyg apstulbęs, kad advokatas gali būti toks užimtas. 

— Taip, pone. Po dviejų mėnesių. 

— Ir vis teismai? 

— Teismai, liudijimai, prašymai, apeliaciniai skundai. Galėčiau 
parodyti savo kalendorių. . 

— Matau, jūs tikrai labai užimtas, pone Dramondai, —- sako Kip- 
leris. — Štai ką darysim. Prašau klausytis atidžiai, nes viską išdės- 
tysiu raštu, įsakymo forma. Primenu jums, pone Dramondai, kad 
byla svarstomą paspartintai, o mano teismo salėje tai reiškia: jo- 
kių atidėliojimų. Tie šeši liudijimai Klyvlende prasideda pirmadie- 
nį, - Dramondas susmenga į kėdę ir ima užsirašinėti, — labai gai- 
la, kad negalėsite dalyvauti. Tačiau šioje byloje be jūsų dalyvauja 
dar keturi advokatai — Morhauzas, Plankas, Hilas ir Grounas. Ga- 
lėčiau pridurti, kad visi jie turi kur kas didesnę patirtį negu ponas 
Beiloras, kuris, atrodo, licenciją gavo tik šią vasarą. Taigi manau, 
kad Klyvlende pakaks ir vieno advokato iš jūsų pusės, suprantu, 
kad jums reikia ne mažiau dviejų, tačiau neabejoju, kad galėsite 
susiorganizuoti pakankamai advokatų, kurie deramai atstovautų 
klientui. | 

Jo žodžiai aidi per salę. Advokatai už manęs sėdi neįtikėtinai 
ramūs ir tylūs. Jaučiu, jog daugelis iš jų šito seniai laukė. 

— Be to, pranešime išvardyti šeši darbuotojai pirmadienio rytą 
turi būti laisvi, ir bus laisvi tol, kol bus reikalingi ponui Beilorui. 
Korporacija yra gavusi teisę plėtoti savo verslą Tenesyje. Šiuo klau- 
simu ji yra mano jurisdikcijoje, todėl įsakau minėtiems šešiems as- 
menims visiems prisistatyti į apklausą. 

Dramondas ir kompanija dar giliau susmenga į kėdes ir dar 
greičiau užsirašinėja. 

— Toliau, ieškovas reikalauja bylų ir dokumentų. — Įsmeigęs 
žvilgsnį į gynybos stalelį Kipleris sekundę patyli. — Prašau manęs 
klausytis, pone Dramondai, kad nebūtų jokių šunybių su dokumen- 
tais. Primygtinai reikalauju visiško bendradarbiavimo, kad būtų pa- 
teikti visi reikalingi dokumentai. Pirmadienį ir antradienį nesitrauk- 
sių nuo telefono, o jeigu ponas Beiloras man paskambins ir pasa- 
kys, kad negauna, ko prašo, telefonu viską sutvarkysiu taip, kad 
jis tai gautų. Ar supratot mane? | 

— Taip, pone, — atsako Dramondas. 

— Ar galite padaryti taip, kad ir jūsų klientas tą suprastų? 

— Manau, kad taip. 

Kipleris kiek nurimsta ir atsidūsta. Teismo salėje vis dar visiš- 
ka tyla. 

— Kita vertus, pone Dramondai, norėčiau pamatyti jūsų darbo- 
tvarkę. Žinoma, jei neprieštaraujate. 

Dramondas ką tik pats jam tai siūlė, todėl dabar negali atsisa- 
kyti. Tai stora, nepaprastai užimto žmogaus gyvenimo kronika juo- 
du odiniu viršeliu. Ten yra ir labai asmeniškų užrašų, nemanau, 
kad Dramondas tikrai norėtų juos rodyti. 

Jis išdidžiai neša teismui savo darbo kalendorių, paduoda jį ger- 
biamajam teisėjui ir laukia. Neskaitydamas Kipleris greitai perver- 
čia lapus. Jis ieško laisvų dienų. Dramondas stoviniuoja prie tri- 
būnos teismo salės viduryje. 

— Pastebėjau, kad nuo vasario aštuntos visą savaitę nesate nie- 
ko suplanavęs. 

Dramondas prieina prie teisėjo stalo ir žiūri i knygą, kurią Kip- 
leris rodo jam per stalo kraštą. Jis pritariamai linkteli ir nieko ne- 
sako. Kipleris. ją grąžina ir Dramondas grįžta į vietą. 

— Šios bylos svarstymas skelbiamas pirmadienį, vasario aštuntą 
dieną, — praneša gerbiamasis teisėjas. Nuryju tumulą, giliai įkvepiu 
ir stengiuosi atrodyti savimi pasitikintis. Keturi mėnesiai — daug lai- 
ko, tačiau nedalyvavusiam nė vienoje teismo byloje net dėl menkiau- 
sios avarijos tai kelia,siaubą. Bylą moku atmintinai. Žinau teismo 
proceso ir liudijimų taisykles. Apie tai, kaip elgtis liudijimų metu, 
kaip išsirinkti prisiekusiuosius, kaip vesti kryžminę apklausą ir lai- 
mėti teismus, perskaičiau daugybę knygų, bet neturiu nė menkiau-. 
sio supratimo, kaip viskas vyks šioje teismo salėje vasario aštuntąją. 

Kipleris mus paleidžia, aš skubiai susirenku savo popierius ir 
išeinu. Eidamas iš salės pastebiu keletą žvilgsnių iš savo eilės lau- 
kiančių advokatų būrio. 

Kas šis vaikinas? 


Nors Dekas man niekuomet to neprisipažino, tačiau žinau, kad 
artimiausi jo pažįstaini yra pora nė sudilusio skatiko nevertų pri-- 


vačių seklių, su kuriais susipažino dirbdamas pas Bruzerį. Vienas ; 

iš jų — Bučas, buvęs policininkas, kuris, kaip ir Dekas, jaučia po- 
traukį lošimo namams. Kartą ar du per savaitę jie eina į „Tuniką“ 
žaisti pokerio ir „Juodojo Džeko“. 

Bučas šiaip taip nustatė Bobio Oto, ano agento, kuris Ble- 
kams pardavė polisą, buvimo vietą. Surado jį Šelbio apygardos 
pataisos darbų kalėjime atliekantį dešimties mėnesių bausmę už 
blogus čekius. Dar pasikapsčius paaiškėjo, jog Otas ką tik išsi- 
skyrė ir bankrutavo. 

Dekas išreiškė nusiminimą, kad pražiopsojo tokią žuvį. Otas tu- 
ri daugybę juridinių problemų. Tiek daug būtų galima iš jų uždirbti. 


Stambus sargybinis tvirtomis rankomis nuodugniai patikrina ma- 
no portfelį, apieško mane ir perduoda kažkokiam pataisos darbų 
kalėjimo administratoriui. Šis mane nuveda į patalpą greta pagrin- 
dinio pastato. Visuose keturiuose jos kampuose prie lubų įtaisy- 
tos stebėjimo kameros, pertvara viduryje skiria nuteistuosius nuo 
lankytojų. Kalbėsimės per ekraną, man tai netrukdo. Tikiuosi, jog 
šis apsilankymas bus labai trumpas. Po penkių minučių iš kitos 
pusės atveda Otą. Jam apie keturiasdešimt, akiniai metaliniais rė- 
meliais, jūreiviškai nukirpti plaukai, lengvo sudėjimo, vilki mėly- 
ną kalėjimo uniformą. Sėsdamasis už pertvaros jis mane nužvel- 
gia tiriamu žvilgsniu. Sargybiniui išėjus liekame vieni. 

Pro plyšelį po pertvara stumteliu jam savą vizitinę kortelę. 

— Aš Rudis Beiloras, advokatas. 

Kodėl tai skamba taip grėsmingai? 

Jis laikosi gerai, stengiasi šypsotis. Kadaise šis vyrukas užsidirb- 
davo pragyvenimui vaikščiodamas po namus ir siūlydamas neturtin- 
giems Žmonėms pirkti pigų draudimą, taigi, nepaisant akivaizdžių jo 
nesėkmių, širdyje jis draugiškas, sugeba įsiprašyti į kiekvienus namus. 

— Malonu su jumis susipažinti, — sako iš įpratimo. — = jus 
čia atvedė? 

— Šitas, — atsakau, traukdamas iš portfelio ieškinio 4 — 
Tai ieškinys, kurį padaviau vienų iš buvusių jūsų klientų vardu. 

— Kurių? — klausia jis imdamas ieškinį ir žvelgdamas į titulinį 
lapą, kuris yra šaukimas į teismą. | 

— Dotės ir Badžio Blekų bei jų sūnaus Donio Rėjaus. 

— „Greit Benefit“, a? — sako jis. Dekas man pasakojo, jog to- 
kie gatvės agentai neretai atstovauja kelioms kompanijoms. — Ar 
galiu perskaityti ? 

— Žinoma. Jūs čia įvardytas kaip atsakovas. Skaitykit. 

Jis kalba ir juda labai lėtai. Nešvaisto energijos veltui. Skaito 
pamažu, nenoriai perversdamas puslapius. Vargšelis. Išgyveno sky- 
rybas, bankrutavo, visko neteko, dabar už sunkų nusikaltimą sėdi 
kalėjime, o čia dar aš atvelku jam dešimties milijonų ieškinį. 

Bet jis išlieka ramus. Baigęs skaityti pasideda popierius priešais 
save. 

— Jūs žinote, kad esu nemokus dėl bankroto, — sako j Jis 

— Taip, žinau. 

Ne visai. Pagal teismo dokumentus prašymą dėl bankroto jis 
padavė kovo mėnesį, dviem mėnesiais anksčiau nėgu aš, ir tas 
sprendimas jam dabar nebegalioja. Sena bankroto byla ne visuo- 
met apsaugo nuo būsimų ieškinių, tačiau tai ginčytinas klausimas. 
Šis vaikinas neturtingas kaip pabėgėlis. Nieko iš jo nepeštum. 

— Buvome priversti įtraukti jus kaip atsakovą, nes polisą par- 
davėt jūs. 

— O taip, Žinau. Jūs tik dirbate savo darbą. 

„— Teisingai. Kada jūs iš čia išeinate? 

— Po aštuoniolikos. dienų. O kam klausiate? 

— Mums gali reikėti jus apklausti. 

— Čia? 

— Galbūt. 

— Kam taip skubėti? Leiskit išeiti, tuomet ir duosiu parodymus. 

— Pagalvosiu apie tai. 

Šis apsilankymas jam lyg, trumpas atokvėpis, todėl neskuba su“ 
manimi atsisveikinti. Šnekučiuojamės apie gyvenimą kalėjime, ne- 
trukus imu žvalgytis į duris. 


Niekuomet nebuvau antrame mis Berdi namo aukšte. Čia ly- 
giai taip pat dulkėta, priplėkę, kaip ir apačioje. Atidarau duris į 


kiekvieną kambarį, uždegu šviesą, skubiai apsidairau ir išjungęs 

šviesą vėl uždarau. Grindys koridoriuje girgžda. Siauri laipteliai 
veda į trečią aukštą, bet man truputį baugu ten eiti. 

Namas kur.kas didesnis, nei maniau. Ir kur kas gūdesnis. Pa- 
sijuntu labai kaltas, kad neskyriau mis Berdi daugiau dėmesio. Rei- 
kėjo man žiūrėti su ja serialus, mišias per televiziją, dažniau vai- 
šintis jos sumuštiniais su kalakutu ir tirpia kava. 

Apačioje, kaip ir viršuje įsilaužėlių nėra. Išeinu ir užrakinu du- 
ris. Keista, kad jos nebėra. Nepamenu, kad jos buvimas mane bū- 
tų veikęs raminamai, tačiau būdavo gera žinoti, kad jeigu man ko 
prireiks, visuomet rasiu ją čia, šiame didžiuliame name. Dabar jau- 
čiuosi vienišas. 

Stoviu virtuvėje ir spoksau į seną telėfoną. Labai noriu paskam- 
binti Keli. Sugalvosiu, ką pasakyti, jeigu ji atsilieps. Jeigu atsilieps 
jis, padėsiu ragelį. Galima susekti, kad skambina iš šito namo. Bet 
aš čia juk negyvenu. 

Šiandien apie ją galvojau daugiau negu vakar. Šią savaitę — daž- 
niau negu praėjusią. 

Man reikia ją pamatyti. 


Dekas veža mane į autobusų stotį. Ankstyvas sek- 
madienio rytas. Oras gražus, rudenėja. Galų gale 
keletą mėnesių pailsėsim nuo slopios drėgmės. Spa- 
lį Memfyje gera. 

Kelionė į Klyvlendą lėktuvu į abi puses kainuoja tik truputį ma- 
žiau kaip septynis. šimtus dolerių. Apskaičiavome, kad kambarys 
"nebrangiame saugiame motelyje kainuos keturiasdešimt dolerių pa- 
rai, maitinsiuos miriimaliai, nes šitaip esu įpratęs. Apklausos rei- 
kalaujame mes, todėl turėsime padengti su ja susijusias išlaidas. 
Pigiausia stenografistė Klyvlende, su kuria man teko kalbėtis, prašo 
šimto dolerių per dieną už dalyvavimą apklausoje ir dviejų dole- 
rių už parodymų užrašymo ir transkribavimo puslapį. Kartais to- 
kie parodymai užima šimtą ir daugiau puslapių. Norėtume turėti 
filmuotą medžiagą, tačiau apie tai negali būti nė kalbos. 

Nėra ko galvoti ir apie kelionę lėktuvu. Rudžio Beiloro firma 
neišgali už ją sumokėti. Važiuoti tokį kelią savo „Tojota“ nieku 
gyvu nerizikuočiau. Jeigu ji sugestų, tektų atidėti liudijimą. De- 
kas lyg ir siūlė važiuoti jo mikroautobusiuku, tačiau tūkstančio my- 
lių kelionei ir.šis man atrodo nepatikimas. 

„Greihaundas“ visiškai patikimas, nors siaubingai lėtas. Gali- 
ma važiuoti ir autobusu. Prastesnis variantas, bet tiek jau to. Ne- 
labai skubu. Galėsiu pro langą stebėti gamtovaizdį. Sutaupysime 
pinigų. Tokia kelionė turi daug privalumų. 

Dekas vairuoja ir beveik nekalba. Manau, kad dėl mano kelio- 
nės nepatogumų jis jaučiasi truputį nesmagiai. Be to, jis galvoja, 
jog turėtų važiuoti kartu. Netrukus man teks susidurti su priešiš- 
kai nusiteikusiais liudytojais, gausa dokumentų, kuriuos reikės ne- 
delsiant peržiūrėti. Būtų gerai, kad šalia būtų dar vienas protas. 

Mašinų stovėjimo aikštelėje prie stoties atsisveikiname. Jis pa- 
žada pasirūpinti biuru ir verslu. Neabejoju, kad stengsis. Jis nu- 
važiuoja Šv. Petro ligoninės kryptimi. 

„Greihaundo“ stotyje dar nesu buvęs. Ji nedidelė, bet švari. 
Sekmadienio rytą čia pilna keliautojų, daugiausiai senukų ir juo- 
daodžių. Susiradęs reikiamą tarnautoją nusiperku iš anksto užsa- 
kytą bilietą. Jis kainuoja šimtą trisdešimt devynis dolerius. 

Autobusas nevėluoja, išvažiuoja lygiai aštuntą. Važiuoja Vaka- 
rų kryptimi į Arkanzasą, o paskui -— į Sent Luisą. Laimė, šalia ma- 
nęs niekas neatsisėda. 

Autobuse beveik visos vietos užimtos, tuščios liko tik trys. Sent 
Liuise būsime po šešių valandų, Indianapolyje — septintą vakaro, 
o Klyvlendą turėtume pasiekti iki vienuoliktos naktį. Autobuse sė- 
dėsiu penkiolika valandų. Apklausa prasideda rytoj devintą. 

Mano oponentai iš „Trento ir Brento“ dar miega, o pabudę ma- 
loniai papusryčiaus, sėdėdami verandoje su žmonomis perskaitys 
sekmadienio laikraštį, tikriausiai pora iš jų nueis į bažnyčią, sočiai 
papietaus, pažais golfą. Maždaug apie penktą popiet žmonos nuveš 
juos į oro uostą, pabučiuos atsisveikindamos, ir, sėdę į pirmąją kla- 
sę, po valandos nusileis Klyvlende. Juos pasitiks kokia nors „Greit 

Benefit“ žiurkė ir nuveš į geriausią viešbutį. Gardžiai pavakarienia- 
vę, išgėrę vyno arba kitų gėrimų, susirinks pliušu išmuštoje konfe- 
rencijų salėje ir iki vėlumos rengs prieš mane sąmokslą. Maždaug 
tuomet, kai registruosiuos šeštame ar kuriame nors kitame motely- 
je, jie eis miegoti nepavargę, pasirengę kautis. 


„Greit Benefit“ būstinė turtingame Klyvlendo priemiestyje, įkur- 
tame baltaodžių persikėlėlių. Taksistui paaiškinau, kad man reikia 
nebrangaus motelio kur nors netoliese. Jis žino, kur tokį rasti. Su- 
stoja prie „Plaza“. užeigos. Greta — „Makdonaldas“, kitoje gatvės 
pusėje — „Blokbasterio“ vaizdajuosčių salonas. Išilgai gatvės išsi- 
rikiavusios nedidelės parduotuvėlės, greito maisto restoranai, švie- 
čiančios reklamos, prekybos centrai, pigūs moteliai. Netoliese tu- 
rėtų būti pasivaikščiojimų alėja. Vieta atrodo saugi. 

Laisvų kambarių daug. Už parą sumoku trisdešimt du dolerius 
grynais. Paprašau sąskaitos, nes taip liepė Dekas. 

Dvi minutės po vidurnakčio atsigulu ir spoksodamas į lubas 
staiga suvokiu, jog visame pasaulyje niekas, išskyrus viešbučio tar- 
nautoją, nežino, kur aš esu. Niekas man čia nepaskambins ir ne- 
užeis. 

Žinoma, užmigti negaliu. 


Nuo tada, kai ėmiau nekęsti „Greit Benefit“, mėginau įsivaiz- 
duoti, kaip atrodo jų būstinė. Mintyse regėdavau aukštą, šiuolai- 
kišką, stiklu žvilgantį pastatą, prie pagrindinio įėjimo trykštantį fon- 
taną, vėliavas ant stiebų, bronzinėmis raidėmis užrašytą korpora- 
cijos pavadinimą. Viskas brangu ir prabangu. 

Ne visai. Pastatą radau lengvai, nes prie betoninio įėjimo juo- 
domis raidėmis užrašyta: 5550 Baker Gap Road. Tačiau pavadi- 
nimo „Greit Benefit“ niekur nematyti. Iš tikrųjų pastatas niekuo 
iš kitų neišsiskiria. Jokių fontanų, jokių vėliavų, tik didžiulis pen- 
kiaaukščių stačiakampių sujungtų pastatų kompleksas. Viskas 1a- 
bai šiuolaikiška ir neįtikėtinai bjauru. Eksterjeras iš balto cemen- 
to, langai užtamsinti. 

Laimė, pažymėtas pagrindinis įėjimas. Įeinu į nedidelį vestibiu- 
lį, kuriame prie vienos sienos stovi keli dirbtinių gėlių vazonai, o prie 
kitos sėdi simpatiška priimamojo sekretorė su ausinėmis ir mažyčiu 
mikrofonu per kelis colius nuo lūpų. Už jos ant sienos užrašyti tri- 
jų kompanijų pavadinimai: „PinnConn Grupė“, „Žaliųjų Ežerų Lai- 
vynas“ ir „Greit Benefit Gyvybės Draudimas“. Kas ko savininkas? 
Visi trys pavadinimai bronzinėmis raidėmis užrašyti atskirai. 

— Aš esu Rudis Beiloras. Turėčiau susitikti su ponu Polu Mo- 
jeriu, - sakau mandagiai. 

— Prašau luktelėti minutėlę. 

Ji paspaudžia mygtuką, truputį palaukia ir sako: 

— Pone Mojeri, pas jus atėjo kažkoks ponas Beiloras. 

Ji visą laiką šypsosi. 

Kabinetas tikriausiai netoli, nes nepraėjus nė minutei jis jau tie- 
sia man ranką pasisveikinti. Seku paskui jį. Aplenkę kampą, kori- 
doriumi einame prie liftų. Jis maždaug mano metų, kalba nesu- 
stodamas apie visokiausius niekus. Iš lifto išlipame ketvirtame 
aukšte. Šiame architektūriniame košmare visiškai nebesusivokiu. 
Ketvirto aukšto grindys išklotos kilimu, koridorius skendi prieblan- 
doje, ant sienų kabo paveikslai. Mojeris truputį pabėgėja į priekį 
ir atidaręs sunkias duris palydi mane į vietą. 

Sveiki atvykę į „Fortūną 500“. Tai tarybos posėdžių salė. Ji il- 
ga ir plati, viduryje stovi pailgas žvilgantis stalas, o aplink jį ma- 
žiausiai penkiasdešimt kėdžių. Jos odinės. Didžiulis šviestuvas tvis- 
ka vos per keletą pėdų virš stalo paviršiaus. Kampe kairėje - ba- 
ras. Dešinėje — kavos staliukas su pyragaičiais ir bandelėmis. Prie 
jo susibūrę kokie aštuoni sąmokslininkai, visų kostiumai tamsūs, 
balti marškiniai, dryžuoti kaklaraiščiai, juodi batai. Aštuoni prieš 
vieną. Nervingas drebulys pereina į žemės drebėjimą mano kūne. 
Kur Taironas Kipleris, kai man jo reikia? Šią akimirką man labai 
padėtų net Deko buvimas. | i. 

Keturi iš jų — tai mano draugužiai iš „Trento ir Brento“. Vie- 
nas matytas veidas per klausymą Memfyje, kitų trijų nepažįstu. Pa- 
stebėję mane visi nuščiūva. Akimirką jie liaujasi gurkšnoję, kramtę 
ir kalbėjęsi, tik Žiopso į mane. Sutrukdžiau labai rimtą pokalbį. 

Pirmiausiai atgyja T. Pyrsas Morhauzas. 

— Prašom užeiti, Rudi, — sako jis tik todėl, kad taip reikia. Link- 
teliu B. Diujui Klėjui trečiajam, M. Alekui Plankui jaunesniajam 
ir paskiausiai Brendonui Fuleriui Grounui, tuomet paspaudžiu ran- 
ką keturiems naujiesiems pažįstamiems, Morhauzas taria jų pavar- 
des, kurias čia'pat pamirštu. Džeką Anderholą prisimenu iš susi- 
dūrimų su Kipleriu teismo salėje. Jis yra vienas iš etatinių „Greit 
„ Benefit“ advokatų; paskirtas atstovauti korporacijai. 

Mano oponentai atrodo žvalūs ir pailsėję, po trumpos kelionės 
ir malonios vakarienės gerai išsimiegoję. Kostiumai išlyginti, marš- 
kiniai iškrakmolyti, lyg būtų ištraukti ne iš kelionės krepšių, o nu- 
kabinti nuo pakabos. Mano akys paraudusios iš nuovargio, marš- 
kiniai susilamdę. Tačiau mintys užimtos svarbesniais dalykais. 

Atvykus .stenografistei T. Pyrsas nuveda mus prie stalo galo. 
Parodo vietas, kėdę stalo gale palikdamas liudytojams, kurį laiką 
svarsto, kaip būtų geriau visus susodinti. Galiausiai sugalvoja. At- 
sisėdu į savo vietą ir mėginu prisitraukti -kėdę arčiau stalo. Sun- 
ku, nes tas prakeiktas daiktas sveria gal toną. Priešais mane, maž- 
daug už dešimties pėdų, keturi „Trento ir Brento“ vaikinai kiek 
galėdami triukšmingiau atidaro savo portfelius — tarškina spyne- 
les, trauko užtrauktukus, šlamina popierius. Per kelias sekundes ant 
stalo išauga šūsnys popierių. 

 Nežinodami, ką daryti, keturi korporacijos atstovai stoviniuoja 
už stenografistės ir laukia T. Pyrso. Galiausiai sutvarkęs savo po- 
pierius ir išsidėliojęs bloknotus šis sako: 

 — Taigi, Rudi, manome apklausą pradėti nuo korporacijos at- 
stovo Džeko Anderholo. 

To ir tikėjausi, todėl nutariau prieštarauti. 

— Nesutinku, — sakau truputį jaudindamasis. Nepaisant to, kad 
esu svetimoje teritorijoje, apsuptas priešų, iš visų jėgų stengiuosi 
išlikti ramus. Nenoriu pradėti apklausos nuo korporacijos atstovo 
ne tik todėl, kad pasipriešinčiau jų norams, yra ir kitų priežasčių. 
Tai mano apklausa, vis kartoju sau. 

— Atsiprašau? — Sako T. Pyrsas. 

— Girdėjote, ką sakiau: Apklausą pradėsiu nuo atsakingos už 
paraiškų priėmimą darbuotojos Džeki Lemančik. Bet pirmiausia 
noriu pamatyti bylą. 

"Paraiškų byla yra kiekvienos tokio pobūdžio bylos šerdis. Ją 
sudaro laiškai, paraiškos ir kiti dokumentai, kuriuos saugo už tai 
atsakingas pagrindinės būstinės darbuotojas. Geroje atsisakymo pa- 
dengti išlaidas byloje paraiškų byla — tai nuostabi istorinė apgau- 
lių virtinės ataskaita. Aš turiu teisę ją gauti. Jie turėjo man ją pa- 
rodyti prieš dešimt dienų. Dramondas sakė esąs nekaltas, kad jo 
klientas neskuba. Kipleris teismo įsakyme nedviprasmiškai pareiš- 
kė, kad byla šįryt turi būti nedelsiant man parodyta. 

— Mes manome, kad geriausia būtų pradėti nuo pono Ander- 
holo, - neryžtingai sako T. Pyrsas. 

— Nesvarbu, ką jūs manote, — atsakau susierzinęs. Su tuo nesi- 
taikstysiu, nes teisėjas yra mano pusėje. 

— Ar reikės skambinti teisėjui? — pašaipiai klausiu tuo tikrai 
didžiuodamasis. 

Kiplerio buvimas aiškiai juntamas, nors jo paties čia nėra. Įsa- 
kyme aiškiai nurodyta, jog man reikalingi šeši liudytojai turi pri- 
sistatyti lygiai devintą ryto ir kad jų apklausos tvarką nustatau tik 
aš. Jie turi būti man prieinami tol, kol bus reikalingi. Jeigu gili- 
nantis į šį reikalą man iškiltų klausimų, įsakyme paliktos praviros 
durys papildomoms apklausoms. Nekantriai laukiu momento pa- 
grasyti jiems skambučiu gerbiamajam teisėjui. 

— E-e, mes, na, mes, e-e, dėl Džeki Lemančik turime proble- 
mų, — mikčioja T. Pyrsas, nervingai žvilgčiodamas į keturis arčiau 
durų pasitraukusius kostiumus. Šie trypčioja, mindžikuoja, kolek- 
tyviai susidomėję tyrinėja savo batus. Pyrsas sėdi kitoje stalo pu- 
sėje tiesiai priešais mane, matau, koks jis įsitempęs. 

— Kokių problemų? — klausiu aš. 

— Ji čia nebedirba. 

Pajuntu, kaip išsižioju. Esu tikrai priblokštas ir akimirką neži- 
nau, ką sakyti. Spoksodamas į jį stengiuosi susikaupti. 

— Kada ji išėjo? — klausiu. 

— Praėjusios savaitės pabaigoje. 

— Kada? Teisme buvome praėjusį ketvirtadienį. Ar tuomet ži- 
nojot, kad ji išeina? 

— Ne. Ji išėjo šeštadienį. 

— Ar ji buvo atleista? 

— Išėjo savo noru. 

— Kur ji dabar? 

— Ji čia nebedirba, aišku? Negalime jos priversti liudyti. 

Kurį laiką skaitau savo užrašus, ieškau kitų pavardžių. 

— Gerai, o Tonis Krikas, jaunesnysis paraiškų skyriaus konsul-- 
tantas? 

Vėl raukymasis, mindžikavimas ir įtampa. 

— Jo taip pat nėra, — sako T. Pyrsas, — atleistas pagal etatų ma- 
žinimą. 

Pasinaudoju akimirkos pertraukėle, kad išsipūsčiau nosį. Visai 
nežinau, ką man daryti toliau. | 

„Greit Benefit“ tuos žmones atleido, kad negalėčiau su jais pa- 
sikalbėti. 

— Koks sutapimas, — sakau. Plankas, Hilas ir Grounas nepakelia 
akių nuo savo bloknotų. Neįsivaizduoju, ką jie ten užsirašinėja. 

— Mūsų klientas periodiškai mažina etatus, — aiškina T. Pyr- 
sas, šiaip taip įstengdamas išlaikyti rimtą veido išraišką. 

— O Ričardas Pelrodas, vyresnysis paraiškų skyriaus konsultan- 
tas? Pabandysiu atspėti: jis taip pat atleistas pagal etatų mažinimą. 

— Ne. Jis čia. 

— O Raselas Krokitas? 

— Ponas Krokitas perėjo dirbti į kitą kompaniją. 

— Taigi jis nebuvo atleistas. 

— Ne. 

— Išėjo savo noru kaip Džeki Lemančik. 

— Teisingai. 

Raselas Krokitas buvo vyresnysis paraiškų skyriaus konsultantas. 
Jis ir rašė tą „kvailąjį laišką“. Kad ir kaip nervinausi, kad ir kaip bi- 
jojau čia važiuoti, bet iš tikrųjų šios apklausos labai laukiau. 

— O Everetas Lafkinas, Paraiškų departamento viceprezidentas? 
Atleistas? 

— Ne. Jis dirba. 

Stoja neįtikėtinai ilga tyla. Kol nusėda dulkės, visi užsiėmę nie- 
ko neveikimu. Mano ieškinys praliejo kraują. Atidžiai viską užsi- 
rašau bloknote, išvardydamas tai, ką man reikės daryti toliau. 

— Kur byla? - klausiu. 

T. Pyrsas tįsteli ranką už savęs ir pakelia šūsnį popierių. Stum- 
teli juos per stalą. Jie tvarkingai nukopijuoti ir apjuosti storomis 
gumelėmis. 

— Ar dokumentai sudėti chronologine tvarka? — klausiu. To rei- 
kalauja Kiplerio įsakymas. 

— Manau, kad taip, — atsako T. Pyrsas, žiūrėdamas į įtūžusius 
„Greit Benefit“ kostiumus, lyg ketintų juos pasmaugti. 

Byla beveik penkių colių storio. Nenuėmęs gumelių sakau: 

— Man reikia valandos. Po to kalbėsimės toliau. 

— Žinoma, — sako T. Pyrsas, — ten yra nedidelė konferencijų 
salė. 

Atsistojęs parodo į sieną man už nugaros. 

Nuseku jam ir kažkokiam Kostiumui iš paskos į gretimą pa- 
talpą, kurioje mane palikę jie skubiai pasitraukia. Atsisėdu prie sta- 
lo ir nedelsdamas imu gilintis į dokumentus. 


Po valandos grįžtu į tarybos posėdžių salę. Visi geria kavą ir 
apie kažką šnekučiuojasi. 

— Reikia skambinti teisėjui, — tariu, ir T. Pyrsas tuojau pat dė- 
mesingai sureaguoja. - Ten, — sakau rodydamas į mažąją patalpą. 

Prie vieno telefono sėdi jis, o prie kito -- aš. Surenku Kiplerio 
kabineto numerį. Jis atsiliepia po antro skambučio. Prisistatome, 
aš pasisveikinu. 

— Iškilo kai kurių problemų, gerbiamasis teisėjau, — sakau E 

damasis pokalbį pradėti deramu tonu. 

— Kokių? — reikliai klausia jis. Tuščiu žvilgsniu Žiūrėdamas į 
grindis T. Pyrsas klausosi. 

— Iš šešių mano pranešime ir jūsų įsakyme nurodytų asmenų 
trys staiga dingo. Vieni išėjo iš darbo savo noru, kiti — pagal eta- 
tų mažinimą arba dėl kitų panašių priežasčių, bet jų čia nėra. Vis- 
kas įvyko paskutiniu momentu, praėjusios savaitės pabaigoje. 

— Ko nėra? 

Žinau, kad prieš save jis turi bylą su visomis pavardėmis. 

— Džeki Lemančik, Tonis Krikas ir Raselas Krokitas čia nebe- 
dirba. Pelrodas, Lafkinas ir kompanijos atstovas Anderholas per 
tas skerdynes stebuklingai išliko. 

— O kaip byla? 

— Paraiškų bylą gavau ir peržiūrėjau. 

— Na, ir? 

— Trūksta mažiausiai vieno dokumento, — sakau akylai stebė- 
damas T. Pyrsą. Jis susiraukęs žiūri į mane, lyg negalėtų patikėti 
tuo, ką sakau. 

“ — Kokio? - klausia Kipleris. 

— „Kvailojo laiško“. Byloje jo nėra. Neturėjau pakankamai laiko 
patikrinti visa kita. 

„Greit Benefit“ advokatai „kvailąjį laišką“ pirmąkart matė pra- 
ėjusią savaitę. Laiško, kurį Dotė rodė Dramondui, viršuje tris kar- 
tus buvo uždėtas antspaudas „KOPIJA“. Tą padariau tyčia, kad 
Dotės gautą laišką atskirtume, jeigu jis vėliau atsirastų kompani- 
joje. Originalas saugiai užrakintas tarp mano bylų. Dramondui ir 
jo kompanijai būtų pernelyg rizikinga žymėtą kopiją siųsti į „Greit 
Benefit“, kad ši ją galėtų po laiko pridėti prie bylos. 

— Ar tai tiesa, Pyrsai? — reikliai klausia Kipleris. 

Pyrsas visiškai sutrikęs. 

— Atsiprašau, gerbiamasis teisėjau, bet nežinau. Peržiūrėjau by- 
lą, bet, na, manau, žinot. Visko nepatikrinau. 

— Ar jūs viename kambaryje? — klausia Kipleris. 

— Taip, pone, — atsakome vienu balsu. 

— Gerai. Išeikite, Pyrsai. Rudi, pasilikite prie telefono. 

T. Pyrsas dar bando kažką sakyti, bet apsigalvoja. Sutrikęs pa- 
deda ragelį ir išeina. 

— Gerai, teisėjau, likau vienas, — sakau. 

— Kokios jų nuotaikos? — klausia jis. 

— Gana įsitempę. | 

— Nesistebiu. Štai ką padarysiu. Neleisdami susitikti su liudy- 
tojais ir slėpdami dokumentus jie suteikė man teisę reikalauti, kad 
apklausa vyktų čia. Veiksiu savo nuožiūra, jie bausmės nusipelnė. 
Manau, kad reikėtų apklausti tik Anderholą. Gerai jį išklausinėk, 
bet stenkis įvaryti į kampą dėl trijų trūkstamų liudytojų. Užversk 
jį klausimais. Kai su juo baigsi, grįžk namo. Šią savaitę užsaky- 
siu klausymą ir prisikasiu iki pat šaknų. Gauk draudimo bylą. 

Kiek galėdamas greičiau viską užsirašinėju. 

— Dabar noriu pasikalbėti su T. Pyrsu, — sako jis, — aš jį pa- 
klosiu. 


Džekas Anderholas — nedidukas vyras pakirptais ūsais ir tokia 
pat kalbos maniera. Jis papasakoja apie kompaniją. „Greit Benę- 
fit“ priklaušo privačiai „PinnConn“ korporacijai, kurios savinin- 
kus priremti sunku. Aš ilgai jį klausinėju apie dukterines įmones 
ir trijų čia įsikūrusių kompanijų ryšius, kol galiausiai viskas susi- 
painioja. i 

Apie korporacijos struktūrą kalbamės maždaug valandą. Išsi- 
aiškinu jos produkciją, realizaciją, rinką, padalinius, personalą. Vis- 
kas įdomu, tačiau naudos iš to — jokios. Jis parodo dviejų trūks- 
tamų liudytojų prašymus atleisti iš darbo, patikina, jog jų išėjimas 
nieko bendro su byla neturi. 

Spirginu jį tris valandas, kol galiausiai paleidžiu. Klyvlende, už- 
sidaręs su „Trento ir Brento“ vyrukais, kivirčydamasis su priešiš- 
kai nusiteikusiais liudytojais, o naktį naršydamas po šūsnis doku- 
mentų, buvau pasiryžęs išbūti mažiausiai tris dienas. 

Tačiau antrą valandą iš čia išvažiuoju ir niekuomet nebesugrį- 
šiu. Su savimi išsivežu šūsnis naujų dokumentų, kuriuos Dekas tu- 
rės perkrimsti. Žinodamas, kad dabar šitie subingalviai privalės 
duoti parodymus mano teritorijoje, mano teismo salėje, o šalia bus 
mano teisėjas, jaučiuosi saugus. 

Kelionė autobusu į Memfį atrodo kur kas trumpesnė. 

Dekas vizitinėje kortelėje pasivadino paraadvoka- 

tu. Apie tokį žvėrį dar nebuvau girdėjęs. Jis basto- 

si Miesto teismo koridoriais ir medžioja smulkius 
nusikaltėlius, laukiančius pirmojo pasirodymo prieš teisėjus. Nu- 
sižiūrėjęs kokį nors išsigandusį vaikiną su popieriaus lapu ranko- 
se, imasi veikti. Šį staigų, daugelio gatvės advokatų, besišlaistan- 
čių Miesto teismo koridoriuose, ištobulintą metodą Dekas vadina 
„Grifų tustepu“. Kartą kvietė eiti kartu su juo, kad išmokčiau vi- 
sų tų gudrybių. Atsisakiau. 


Viena „Grifų tustepo“ auka buvo numatytas Derikas Doganas, 
bet grobis išsprūdo iš rankų, kai jis Deko paklausė: 

— Kas, po velnių, yra tas paraadvokatas? 

Visuomet turintis užkonservuotą atsakymą, šįkart Dekas nesu- 
gebėjo atsakyti ir skubiai pasišalino. Tačiau Doganas pasiliko Deko 
vizitinę kortelę. Tą pačią dieną, tik kiek vėliau, Doganą partrenkė 
dideliu greičiu važiavęs paauglys. Praėjus maždaug dvidešimt ke- 
turioms valandoms po to, kai prie Miesto teismo Dekui liepė dingti 
iš akių, Doganas iš Šv. Petro ligoninės palatos paskambino korte- 
lėje užrašytu numeriu. Atsiliepė Dekas. Aš tuo metu broviausi pro 
neišnarpliojamą draudimo dokumentų voratinklį. Po kelių minu- 
čių mes jau lėkėme gatve į ligoninę. Doganas norėjo pasikalbėti 
su tikru advokatu, o ne su paraadvokatu. | 


Tai pirmas pusiau legalus mano apsilankymas ligoninėje. Do- 
ganą palatoje randame vieną. Sulaužyta koja, šonkauliai, riešas, su- 
žalotas veidas nusėtas mėlynėmis. Jis jaunas, maždaug dvidešim- 
ties metų, be vestuvinio žiedo. Imuosi darbo kaip tikras advoka- 
tas, kartoju gerai išmoktus žodžius, kad reikia vengti draudimo 
kompanijų ir su niekuo nesikalbėti. Tik mes galime imtis jo rei- 
kalų, mano firma avarijų bylų turi daugiau negu visos kitos. De- 
kas šypsosi. Gerai mane išmokė. 

Doganas pasirašo sutartį ir sutikimą naudotis jo ligos istorija. 
Jam labai skauda, todėl ilgai nevarginame. Svarbiausia, kad pasi- 
rašė sutartį. Atsisveikiname ir pažadame aplankyti rytoj. 

Vidurdienį Dekas jau gavęs policijos raporto kopiją ir spėjęs 
pasikalbėti su paauglio tėvu. Jie turi „Steit Farm“ draudimą. Tė- 
vas Dekui pareiškia manąs, jog draudimo riba siekianti dvidešimt 
penkis tūkstančius dolerių. Ir jis, ir vaikis labai dėl to apgailes- 
tauja. Nieko baisaus, sako Dekas, visiškai patenkintas, jog apskritai 
avarija įvyko. 

Trečdalis nuo dvidešimt penkių tūkstančių yra aštuoni tūkstan- 
čiai su trupučiu. Pietaujame nuostabiame „Dux“ restorane Pibo- 
džio gatvėje. Užsisakiau vyno, o Dekas — deserto. Tai didis mo- 
mentas mūsų firmos istorijoje. Tris valandas skaičiuojame ir lei- 
džiame pinigus. 


Ketvirtadienį po to pirmadienio, kurį praleidau Klyvlende, pu- 
sę penkių popiet susirenkame į Kiplerio teismo salę. Tokį laiką 
Kipleris parinko todėl, kad didysis Leo F. Dramondas po ilgos dar- 
bo dienos teisme suspėtų dar kartą gauti pylos. Jam atvykus gy- 
nybos komanda visa, susirinko visas penketas, atrodo savimi pa- 
tenkinti, nors kiekvienas žino, kad bus blogai. Yra ir Džekas An- 
derholas, vienas iš „Greit Benefit“ etatinių advokatų, bet likusieji 
korporacijos kostiumai nutarė likti Klyvlende. Nieko nuostabaus. 

— Įspėjau jus dėl dokumentų, pone Dramondai, — barasi ger- 
biamasis teisėjas. Susirinkome vos prieš penkias minutes, o Dra- 
mondas jau kraujuoja. - Maniau, kad raštu viską išdėsčiau aiškiai, 
pasirašiau įsakymą. Tai kas gi nutiko? 

Tikriausiai Dramondas dėl to nekaltas. Slapukauja jo klientas. 
Labai įtariu, jog Klyvlendo vyrukai nuo jo jau gavo pylos. Leo 
Dramondo ego nesitaiksto su pažeminimu. Man beveik jeggaila. 
Federaliniame teisme įpusėjusi jo byla, verta astronominės sumos, 
tikriausiai jis miega vos. tris valandas per parą, galvoje sukasi šim- 
tai reikalų, o čia dar jį tampo skersai gatvę ginti įtartinų neklus- 
naus kliento veiksmų. 

Man beveik jo gaila. 

— Tam nėra jokio pateisinimo, gerbiamasis teisėjau, — atsako 
jis nuoširdžiai ir įtikinamai. į 

— Kada pirmąkart sužinojot, jog tie trys liudytojai jūsų klientui 
nebedirba? 

— Sekmadienį popiet. 

— Ar mėginote tą pranešti ieškovo advokatui? 

— Taip. Jo neradome. Skambinome net į oro linijas, bet rasti 
jo nepavyko. 

Reikėjo skambinti į „„Greihaundą“. 

Kipleris demonstratyviai purto galvą ir vaidina pasibjaurėjusį. 

— Prašau sėstis, pone Dramondai, — sako jis. Burnos aš dar nė 
nepravėriau. 

— Planas toks, ponai, — sako gerbiamasis teisėjas. — Po savai- 
tės nuo kito pirmadienio apklausos vyks čia. Iš atsakovo pusės tu- 
* rės dalyvauti šie asmenys: vyresnysis paraiškų skyriaus konsultan- 
tas Ričardas Pelrodas, Paraiškų departamento viceprezidentas Eve- 
retas Lafkinas, Tvirtinimo departamento viceprezidentas Kermitas 
Aldis, Vykdomojo departamento viceprezidentas Bredfordas Barn- 
sas ir kompanijos prezidentas M. Vilfredas Kylis. 

Kipleris man buvo liepęs sudaryti sąrašą tų, kuriuos norėsiu ap- 
klausti. 

Beveik jaučiu, kaip vaikinai už praėjimo traukia į plaučius orą 
iš patalpos. | 

— Jokių pasiteisinimų, jokio delsimo, jokių bylos atidėjimų. Ži- 
noma, visi čia atvyks savo sąskaita. Jie dalyvaus apklausoje tada, 
kai ieškovui bus patogu, ir bus laisvi tik tuomet, kai ponas Beilo- 
ras tą pasakys. Visas su apklausomis s jjjusias išlaidas padengs 
„Greit Benefit“. Apklausoms skiriamos (A 

— Be to, visų dokumentų id 


ne vėliau kaip kitos savaitės: trečiadigėį — prieš penkias dienas iki 
apklausų. Dokumentai turi būti tvarkingai nukopijuoti ir sudėti 
chronologine tvarka. To neatlikus bus taikomos griežtos sankcijos. 

— Ir dar dėl sankcijų: įsakau atsakovui, „Greit Benefit“, kaip 
sankciją padengti bergždžios ieškovo advokato kelionės į Klyvlen- 
dą išlaidas. Pone Beilorai, kiek kainuoja lėktuvo bilietai į Klyv- 
lendą ir atgal? 

— Septynis šimtus dolerių, — atsakau nemeluodamas. 

- Pirmąja ar antrąja klase? 

— Antrąja. 

— Pone Dramondai, į Klyvlendą vykote keturiese. Skridote pir- 
mąja ar antrąja klase? 

Dramondas žvilgteli į T. Pyrsą, kuris susitraukęs lyg vaikas, su- 
čiuptas vagiant, ir sako: 

„— Pirmąja. 
-— Taip ir maniau. Kiek kainuoja pirmos klasės bilietas? 

— Tūkstantį tris šimtus. 

— Kiek išleidote maistui ir nakvynei, pone Beilorai? 

Iš tikrųjų mažiau nei keturiasdešimt dolerių. Bet pripažinti tą 
atvirame teisme būtų siaubingai nesmagu. Geriau jau būčiau apsi- 
stojęs prabangesniame numeryje. 

— Apie šešiasdešimt dolerių, — atsakau kiek išsisukinėdamas, 
bet stengdamasis nepasirodyti godus. Neabejoju, kad jie mokėjo 
po šimtą penkiasdešimt žalių už parą. 

Skaičiuodamas mintyse Kipleris dramatiškai viską užsirašinėja. 

— Kiek laiko užtrukote kelionėje? Po porą valandų į abi puses? 

— Tikriausiai, — atsakau. 

— Po du šimtus už valandą išeina aštuoni šimtai dolerių. Turė- 
jot kitokių išlaidų? 

— Du šimtai penkiasdešimt teismo reporterei. 

Jis tą užsirašo, susumuoja, patikrina ir sako: 

— Atsakovui skirdamas sankciją įsakau per penkias dienas su- 
mokėti ponui Beilorui dviejų tūkstančių keturių šimtų dešimties do- 
lerių sumą. Jeigu per penkias' dienas ponas Beiloras jos negaus, 
suma automatiškai dvigubės tol, kol bus gautas čekis. Ar suprato- 
te, pone Dramondai? 

Nebesuvaldau savo šypsenos. 

Dramondas lėtai pakyla šiek tiek sulinkęs per liemenį, ištiesia 
rankas ir sako: 

— Prieštarauju. 

Viduje jis verda, bet tvardosi. 

— Prieštaravimas atmestas. Jūsų klientas turi Benikias dienas. 


320 


— Nėra įrodymo, jog ponas Beiloras skrido pirmąja klase. 

Gynybos advokato prigimtis — viskam prieštarauti. Blusinėjima- 
sis jam įgimtas bruožas. Ir pelningas. Tačiau jo klientui pinigai nie- 
ko nereiškia. Dramondas turėtų suprasti, kad šitaip nieko nepeš. 

— Matyt, kelionė į Klyvlendą ir atgal verta tūkstančio trijų šimtų 
dolerių, pone Dramondai. Taigi įsakau, kad jūsų klientas sumokė- 
tų kaip tik tiek. 

— Ponas Beiloras negauna valandinio honoraro, — atsako šis. 

— Ar jūs norite pasakyti, kad jo laikas nieko nekainuoja? 

— Ne. | 

Jis nori pasakyti, kad aš esu tik pradedantis gatvės advokatas 
ir kad mano laikas tikrai nevertas tiek, kiek jo ir jo draugužių. 

— Tuomet po du šimtus už valandą jam sumokėsite jūs. Many- 
kit, kad jums pasisekė. Ketinau pareikalauti sumokėti už kiekvie- 
ną valandą, kuria jis praleido Klyvlende. 

Kiek nedaug trūko! 

Iš nevilties Dramondas sumosuoja rankomis ir atsisėda. Rūs- 
čiu žvilgsniu Kipleris iš viršaus žiūri į jį. Per kelis mėnesius tei- 
sėjo kėdėje jis jau spėjo išgarsėti savo neapykanta didelėms kom- 
panijoms. Jis nedvejodamas skyrė sankcijas keliose kitose bylose, 
teisininkų rate sukeldamas didžiulio šurmulio. Daug nereikia, 

— Klausimų yra? — sududena jų pusėn. 

.— Ne, pone, — garsiai atsakau tik tam, kad visi žinotų, jog aš 
vis dar čia. 

Sąmokslininkai už praėjimo visi vienu metu papurto galvas ir 
Kipleris trinkteli savo plaktuku. Greitai susirinkęs popierius išei- 
nu iš teismo salės. 


Vakarienei pas Dotę suvalgau sumuštinį su kumpiu. Galinia- 
me kieme pro medžius už „Fairleino“, kuriame sėdi Badis, atsisa- 
kęs valgyti kartu su mumis, krinta tingūs saulės spinduliai. Dotė 
sako, kad jis vis ilgiau ten užsibūna dėl Donio Rėjaus. Tik dienų 
klausimas, kada šis mirs. Slapčia gerdamas savo mašinoje Badis 
mėgina su tuo susitaikyti. Rytais kėlias minutes pasėdėjęs šalia sū- 

naus, iš kambario išeina apsiašarojęs ir sėdi ten visų vengdamas 
kiaurą dieną. 

Be to, jis niekuomet iš ten neišlenda, jeigu namuose yra sve- 
čių. Man tai netrukdo. Dotei — taip pat. Šnekučiuojamės apie iėš- 
kinį, „Greit Benefit“ veiksmus, apie tai, koks neįtikėtinai doras yra 
teisėjas Taironas Kipleris, bet jai niekas neįdomu. Atrodo, kad to- 
ji karinga moteris, su kuria prieš pusmetį susipažinau „Kiparisų 
soduose“, sudėjo ginklus. Tuomet ji nuoširdžiai manė, jog bet kuris 
advokatas, net aš, gali prigrasyti „Greit Benefit“ elgtis teisingai. 
Tuomet dar buvo laiko, kad įvyktų stebuklas. Dabar visos viltys 
žlugo. 

Dotė niekuomet sau neatleis už Donio Rėjaus mirtį. Ji ne kar- 
tą man sakė, jog reikėjo eiti pas advokatą iškart, kai tik „Greit Be- 
nefit“ atmetė paraišką. Tačiau ji ėmė pati jiems rašinėti. Turiu pa- 
grindo manyti, jog pagrasius teismu, „Greit Benefit“ būtų sukru- 
tusi ir padengusi gydymo išlaidas. Taip galvoju dėl dviejų daly- 
kų: pirma, jie absoliučiai neteisūs ir tą žino; o antra, kai tik aš, 
žalias pradedantis advokatas, padaviau ieškinį, jie siūlė susitarti už 
septyniasdešimt penkis tūkstančius dolerių. Jie bijo. Bijo ir jų ad- 
vokatai. Ir Klyvlende vyrukai dreba iš baimės. 

Dotė pavaišina mane puodeliu tirpios kavos be kofeino ir išei- 
na pasižiūrėti vyro. Kavą nusinešu į Donio Rėjaus kambarį. Susi- 
rietęs ant dešinio šono jis miega apklostytas paklodėmis. Dega tik 
maža lempelė kampe. Atsisėdu prie jos nugara į pravirą langą, pro 
kurį pučia vėsus vėjelis. Kaimynystėje ramu, kambarys tylus. 

Jo testamentas — paprastas dviejų pastraipų dokumentas, kuriuo 
jis viską palieka savo motinai. Parengiau jį prieš savaitę. Donis 
Rėjus niekam neskolingas, nieko neturi, testamentas nebūtinas. Bet 
jam taip ramiau. Jis suplanavo ir savo laidotuves. Nori, kad aš nėš- 
čiau karstą. 

Paimu į rankas knygą, kurią skaitau jau du mėnesius. Tai ke- 
turios apysakos. Parašytos prieš trisdešimt metų. Radau-ją tarp kitų 
knygų šiuose namuose. Palikdavau vis toje pat vietoje, o atvažia- 
vęs aplankyti, perskaitydavau keletą puslapių. 

Jis sudejuoja ir krusteli. Ką ji darys įėjusi į kambarį, kai vieną 
rytą jis nebepabus. 

Kai ateinu pas Donį Rėjų, ji mus palieka vienus. Girdžiu, kaip 
ji plauna indus. Badis tikriausiai jau parėjo. Skaitau valandą, ret- 
karčiais Žžvilgtelėdamas į Donį Rėjų. Jeigu jis pabus, pasišneku- 
čiuosime arba įjungsiu televizorių. Kaip jis norės. 

Svetainėje išgirstu svetimą balsą, o netrukus — beldimą į du- 
ris. Jos lėtai prasiveria. Ne iš karto atpažįstu įėjusį jaunuolį. Tai 
daktaras Kordas. Atėjo aplankyti ligonio. Paspaudžiame vienas ki- 
tam ranką ir tyliai kalbamės lovos kojūgalyje, paskui žengiame tris 
žingsnius link lango. 

— Merdi, — sako jis pašnibždomis taip, lyg čia būtų užsukęs ei- 
linį kartą. 

— Sėskitės, — pasiūlau rodydamas į vienintelę kėdę kambaryje. 
Sėdime nugara į langą, liesdamiesi keliais ir žiūrime į už šešių pė- 
dų mirštantį berniuką. 

— Kiek laiko jūs čia? — klausia Kordas. 

— Porą valandų. Vakarieniavau su Dote. 

— Buvo pabudęs? 

— Ne. 

Sėdime prieblandoje, kaklus glosto lengvas vėjelis. Mūsų gy- 
venimą valdo laikrodžiai, bet dabar laikas sustojęs. 

— Aš vis galvoju, — vos girdimai sako Kordas, — apie tą teis- 
mą. Numanot, kada jis turėtų įvykti? 

— Vasario aštuntą. 

— Jau nuspręsta? 

— Panašiai. 

— Ar. nemanot, kad būtų geriau, jeigu liudyčiau tiesiogiai, o ne 
raštu arba per filmuotą medžiagą? 

— Žinoma, būtų geriau. 

Gydytojo praktika Kordas užsiima kelerius metus. Jis žino, ką 
reiškia teismai ir liudijimai. Palinkęs į priekį, rankomis remdama- 
sis į kelius jis sako: 

— Pamirškim raštišką liudijimą. Duosiu tiesioginius parodymus 
teisme ir nesiųsiu jums sąskaitos. 

— Jūs labai malonus. 

— Nereikia. Tai mažiausia, ką galiu padaryti. 

Ilgai sėdime susimąstę. Retkarčiais pasigirsta garsai iš virtuvės, 
tačiau namuose tylu. Ilgos pauzės pokalbyje Kordo netrikdo. 

- Žinot, ką aš veikiu? — galiausiai paklausia. 

— Ką? 

— Nustatau žmonėms diagnozę ir rengiu juos mirčiai. 

— Kodėl pasirinkot onkologiją? 

— Norite tiesos? 

— Žinoma, kodėl gi ne? 

— Onkologai turi paklausą. Nesunku suprasti, tiesa? Šios sri- 
ties gydytojų mažiau nei kitų specializacijų. 

— Tikriausiai kažkas turi imtis ir šito darbo. 

— Iš tikrųjų ne taip jau blogai. Darbas man patinka. 

Akimirką tyli ir žiūri į savo pacientą. 

— Šis atvejis sunkus, tikrai sunkus. Matyti, kaip pacientas 
miršta, ir jo negydyti. Jeigu kaulų čiulpų persodinimas nebūtų toks 
brangus, gal ir būtume galėję ką nors padaryti. Norėjau paaukoti 
savo laiką ir sugebėjimus, tačiau procedūra vis tiek kainuotų apie 
du šimtus tūkstančių dolerių. Nė viena ligoninė ar klinika negalė- 
tų sau leisti pravalgyti tokių pinigų. 

— Tikriausiai už tai nekenčiate draudimo kompanijų, ar ne? 

— Taip. Tikrai. 

Po ilgos pauzės: 

— Prigriebkim juos. 

— Stengiuosi. 

— Jūs vedęs? - klausia jis išsitiesdamas ir žvilgtelėdamas į laik- 


rodį. 
— Ne. O jūs? 
— Ne. Išsiskyręs. Eime išgerti alaus. 
— Gerai. Kur? 
— Žinot „Merfio austrių“ barą? 
— Aišku. 


— Susitiksim ten. 

Pirštų galais išeiname iš Donio Rėjaus kambario, atsisveikina- 
me su Dote, kuri rūkydama verandoje supasi kėdėje, ir išeiname. 


Pusę keturių mane pažadina telefono skambutis. Arba mirė Do- 
nis Rėjus, arba nukrito lėktuvas, ir Dekas seka dar garuojančiais 
pėdsakais. Kas .dar galėtų skambinti tokią valandą? 

— Rudi? — išgirstu gerai pažįstamą tolimą balsą. 

— Mis Berdi! — šūkteliu sėsdamasis ir siekdamas šviesos jun- 
giklio. 

— Atsiprašau, kad taip ne laiku skambinu. 

— Nieko baisaus. Kaip jums sekasi? 

— Na, jie su manimi blogai elgiasi. 

Užsimerkiu, giliai įkvepiu ir krentu atgal į lovą. Kodėl manęs 
tai nestebina? , 

— Kas blogai elgiasi? — klausiu tik todėl, kad taip pridera. Ne- 
sunku susivokti. 

— Džunė, - atsako ji, — nenori, kad pas juos gyvenčiau. 

— Gyvenat pas Randolfą ir Džunę? 

— Taip, tai siaubinga. Tiesiog siaubinga. Bijau net valgyti. 

— Kodėl? | 

— Nes gali būti užnuodyta. 

— Na, ką jūs, mis Berdi. 

— Rimtai. Visi laukia, kol aš numirsiu, štai ir viskas. Pasira- 
šiau kitą testamentą, kuriuo viską palieku jiems, Žinai, pasirašiau 
jį Memfyje. Kai atvažiavome į Tampą, kelias dienas visi buvo la- 
bai mieli. Vis aplankydavo vaikaičiai. Atnešdavo gėlių ir šokola- 
dinių saldainių. Paskui Delbertas nuvežė mane pas gydytoją. Gy- 
dytojas viską patikrino ir pasakė, kad mano sveikata puiki. Ma- 
nau, kad jie tikėjosi kitko. Atrodė nusivylę tuo, ką pasakė gydy- 
tojas, ir pasikeitė pernakt. Džunė vėl virto tikra šliundra. Randlo- 
fas vėl žaidžia-golfą, jo niekuomet nėra namie. Delbertas visą lai- 
ką sėdi šunų lenktynėse. Vera Džunės nekenčia, o Džunė — Ve- 
ros. Vaikaičiai - dauguma, matai, neturi darbo — staiga išnyko. 

— Kodėl man skambinate tokiu laiku, mis Berdi? 

— Nes, matai, manęs neprileidžia prie telefono. Vakar Džunė 
man visai uždraudė juo naudotis. Nuėjau pas Randolfą, o jis lei- 
do man skambinti tik dukart per dieną. Pasiilgau savo namų, Ru- 
di. Ar viskas gerai? 

— Viskas gerai, mis Berdi. | 

— Nebegaliu ilgiau čia būti. Jie mane įkišo į mažą kambarėlį 
su mažyte vonia. Aš pripratusi turėti daug erdvės, žinai, Rudi. 

— Taip, mis Berdi. 

Ji laukia, kol pasisiūlysiu atvažiuoti jos pasiimti, bet dabar netu- 
riu tam laiko. Ji išvykusi tik mažiau kaip mėnesį. Taip jai ir reikia. 

— O Randolfas įkalbinėja, kad pasirašyčiau įgaliojimą, kuris leistų 
jam mano vardu tvarkyti visus reikalus. Ką tu apie tai galvoji? 

— Mis Berdi, savo klientams niekuomet nepatariu pasirašinėti 
tokių dalykų. Nepatariu ir jums. 

Klientų, susidūrusių su tokia problema, niekuomet neturėjau, 
tačiau ji paklįuvo į labai sunkią padėtį. 

Vargšas Randolfas. Tiesia nagus į jos dvidešimt milijonų. Ką 
darys, kai sužinos tiesą? Mis Berdi mano, kad jai blogai. Tegu dar 
palaukia. 

— Na, nežinau, — netvirtai taria. 

— Nepasirašykit, mis Berdi. 

— Tr dar vienas dalykas. Vakar Delbertas... kažkas ateina. Rei- 
kia eiti. 

Telefonas išsijungia. Įsivaizduoju, kaip Džunė odiniu diržu lu- 
pa mis Berdi, kad be leidimo skambino telefonu. 

Šitas skambutis nėra labai reikšmingas įvykis. Jis kone juokin- 
gas. Jeigu mis Berdi nori grįžti namo, tai ją ir pargabensiu. 


Man pavyksta vėl užmigti. 
0 šau pakviesti ponią, su kuria kalbėjausi lankydama- 
sis pas Otą. Taisyklės reikalauja dėl apsilankymo 
tartis su ja. Prieš apklausą noriu su juo pasikalbėti. 
Girdžiu, kaip tarška kompiuterio klaviatūra. 


Surenku pataisos darbų kalėjimo numerį ir papra- 

— Bobio Oto čia nebėra, — sako jis. 

ži Ką? 

— Paleistas prieš tris dienas. 

— Jis man sakė, kad liko aštuoniolika dienų. Tai buvo prieš sa- 
vaitę. 

— Labai gaila. Jo čia nebėra. 

— Kur jis išvyko? — klausiu netekęs vilties. 

— Jūs tikriausiai juokaujat, — atsako ji ir padeda ragelį. 

"Otas laisvas. Jis man melavo. Mums pasisekė jį surasti, o da- 
bar jis vėl slapstosi. 


Skambutis, kurio bijojau, mane užklumpa sekmadienio rytą. Sė- 
džiu mis Berdi verandoje, lyg ji būtų mano, skaitau sekmadienio 
laikraštį, gurkšnoju kavą ir mėgaujuosi gražia diena. Tai Dotė. Sako, 
kad rado jį maždaug prieš valandą. Vakar užmigo ir nebepabudo. 

Balsas truputį dreba, tačiau ji valdosi. Kalbamės, juntu, kaip 
džiūva gerklė, akyse kaupiasi ašaros. Jos žodžiuose girdėti paleng- 
vėjimas. 

— Dabar jam geriau, — keletą kartų pakartoja. Liūdna, sakau į jai 
ir pažadu atvažiuoti popiet. 

Einu per kiemą prie hamako, atsiremiu į ąžuolą ir braukiu 
skruostais riedančias ašaras. Sėdžiu ant kraštelio kojomis nesiek- 
damas žemės, žemai nuleidęs galvą ir paskutinį kartą meldžiuosi 
už Donį Rėjų. 


Paskambinu teisėjui Kipleriui į namus pranešti apie mirtį. Lai- 
dotuvės rytoj antrą popiet. Iškyla problema. Devintą ryto praside- 
da apklausos. Jos truks beveik visą savaitę. Neabejoju, kad kos- 
tiumai iš Klyvlendo jau mieste, tikriausiai dabar sėdi Dramondo 
kabinete ir prieš vaizdo kameras repetuoja. Jis kruopštus. 

Kipleris prašo, kad vis tiek teisme pasirodyčiau devintą, jis vis- 
ką sutvarkys. Atsakau, kad pasiruošęs. Pasirengiau gerai. Atspaus- 
dinau visus įmanomus klausimus, kuriuos užduosiu kiekvienam liu- 
dytojui, pats gerbiamasis teisėjas davė keletą patarimų. Dekas taip 
pat viską peržiūrėjo. 

Kipleris leidžia suprasti, kad galėtų apklausą atidėti, nes rytoj 
turi dalyvauti dviejuose svarbiuose klausymuose. 
Nesvarbu. Dabar man niekas nesvarbu. . 


Atvažiavęs pas Blekus randu susirinkusius kaimynus. Gatvėje 
ir įvažiavime pristatyta mašinų. Priešakiniame kiemelyje stoviniuoja 
senyvo amžiaus vyrai, kai kurie sėdi verandoje. Šypsodamasis link- 
teliu jiems ir pro žmones skinuosi kelią į vidų. Dotę randu virtu- 
vėje stovinčią prie šaldytuvo. Namuose pilna žmonių. Ant stalo ir 
bufeto prikrauta pyragų, indelių ir lėkščių su kepta vištiena. 

Švelniai apkabinu Dotę. Užuojautą išreiškiu vienu žodžiu: „Už- 
jaučiu“. Ji padėkoja, kad atėjau. Akys paraudusios, jaučiu, jog ji 
pavargo verkti. Mostelėjusi ranka į maistą pasiūlo vaišintis. Palie- 
ku ją kaimynių būrelyje. 

Staiga pasijuntu išalkęs. Į lėkštę prisikraunu vištienos, troškintų 
pupelių, kopūstų salotų ir išeinu į mažytę verandą, kurioje vaišinuosi 
vienas. Badžio, ačiū Dievui, mašinoje nėra. Tikriausiai užrakino jį 
miegamajame, kad nedarytų gėdos. Valgau lėtai, klausydamasis ty- 
lių kalbų, sklindančių pro pravirus virtuvės ir svetainės langus. Kai 
lėkštė ištuštėja, prisikraunu dar ir vėl pasislepiu verandoje. 

Netrukus prie manęs prisigretina jaunuolis, kuris man atrodo 
keistai pažįstamas. 

— Aš Ronas Blekas, — sako jis sėsdamasis į kėdę šalia manęs, - 
dvynys. | 

Jis lieknas, gražiai nuaugęs, nelabai aukštas. 

— Malonu susipažinti, — atsakau. 

— Tai jūs tas advokatas. 

Rankoje jis laiko skardinę su gaivinamuoju gėrimu. 

— Aš. Rudis Beiloras. Užjaučiu dėl brolio. 

— Ačiū. 

Dotė ir Donis Rėjus apie Roną beveik nepasakojo. Vos baigęs 
mokyklą, jis išvyko iš namų toli ir visą laiką laikėsi atokiau. Aš 
jį supratu. 

Jis nelinkęs daug šnekėtis. Sakiniai trumpi, kalba lyg prisivers- 
damas, bet galiausiai mūsų šneka pakrypsta link kaulų čiulpų per- 

sodinimo. Jis patvirtina tai, ką jau Žinau: buvo pasirengęs ir norė- 
jo išgelbėti savo brolį, kad daktaras Kordas sakė, jog jo kaulų čiul- 
pai broliui idealiai tinka. Pasakau, kad po kelių mėnesių jis turės 
tą paaiškinti prisiekusiesiems. Jis mielai sutinka. Truputį paklau- 
sinėja apie ieškinį, tačiau nepasidomi, kiek iš to gautų pinigų. 

Matau, koks jis liūdnas, tačiau laikosi gerai. Nusuku kalbą apie 
jų vaikystę, tikėdamasis išgirsti keletą mielų pasakojimų, kaip dvy- 
niai krėsdavo pokštus savo draugams. Nieko. Čia, šiame name jis 
užaugo, bet matyti, kad praeitis jam ir liko praeitimi. 

Laidotuvės rytoj antrą. Galiu lažintis, kad penktą Ronas Ble- 
kas jau sėdės lėktuve į Hiūstoną. 

Žmonių tai išretėja, tai vėl padaugėja, bet maisto netrūksta. Su- 
valgau du gabalus šokoladinio pyrago, o Ronas sriubčioja sušilusį 
gėrimą. Išsėdėjau dvi valandas, jaučiuosi išsekęs. Atsiprašęs išeinu. 


Pirmadienį kitoje teismo salės pusėje aplink Leo F. Dramondą 
sėdi man jau įprastas rimtaveidžių vyrų tamsiais kostiumais būrys. 

Aš pasirengęs. Jaučiuosi išsigandęs ir pavargęs, visas drebu, ta- 
čiau klausimai užrašyti. Jeigu imsiu painiotis, skaitysiu iš lapo. 

Linksma žiūrėti, kaip šie bosai gūžiasi iš baimės. Įsivaizduoju, 
kaip jie vainojo Dramondą, mane, Kiplerį, visus teisininkus apskri- 
tai ir atskirai šitą bylą, kai sužinojo, kad šiandien visi čia susirin- 
kę turės ne tik duoti parodymus, bet sėdės ir ištisas dienas valan- 
dų valandas lauks, kol juos paleisiu. | 

Kipleris sėdasi į savo vietą ir pirmiausiai paskelbia mūsų bylą. 
Apklausa vyks gretimoje teismo salėje, kuri šią savaitę laisva. Ger- 
biamasis teisėjas bus netoliese, taigi bet kurią akimirką kyštelėjęs 
galvą pro duris neleis Dramondui nukrypti į šalį. Jis mus paskel- 
„bia pirmuosius, nes turi kai ką pranešti. | 

Atsisėdu dešinėje. Keturi „Trento ir Brento“ vaikinai sėdasi 
kairėje. 

— Šito protokoluoti nereikia, — sako Kipleris stenografistei. 
Klausymas neplanuotas. 

— Pone Dramondai, ar žinote, kad Donis Rėjus Blekas vakar 
ryte. mirė? 

— Ne, pone, — niūriai atsako Dramondas. - Man labai gaila. 

— Šiandien popiet laidotuvės, todėl iškyla problemų. Ponas Bei- 
loras neša karstą. Faktiškai dabar jis turėtų būti su šeima. 

Dramondas stovi, pasižiūri į mane, paskui į Kiplerį. 

— Apklausą atidėsime. Tegul jūsų žmonės atvyksta čia kitą pir- 
madienį tuo pačiu laiku. 

Laukdamas klaidingo atsakymo, Kipleris veriamai žiūri į Dra- 
mondą. 

Penki reikšmingi „Greit Benefit“ asmenys bus priversti pertvar- 
kyti savo užimtą tvarkaraštį ir atvykti į Memfį kitą savaitę. 

— Kodėl negalime pradėti rytoj? — apstulbęs klausia Dramon- 
das. Jo klausimas visai logiškas. 

— Teismui vadovauju aš, pone Dramondai. Kontroliuoju paro- 
dymų davimą ir tikrai ketinu kontroliuoti teismo procesą. 

— Jums leidžiant, gerbiamasis teisėjau, aš neprieštarauju, tačiau 
apklausoje jums dalyvauti nebūtina. Šiems penkiems džentelme- 
nams buvo labai nelengva šiandien čia susirinkti visiems. Kitą sa- 
vaitę tai gali būti neįmanoma. 

Kaip tik tą Kipleris ir norėjo išgirsti. | 

— O, jie čia bus, pone Dramondai. Ir bus kitą pirmadienį ly- 
giai devintą. i 

— Na, su visa derama pagarba drįstu pareikšti, jog manau, kad 
tai neteisinga. 

— Neteisinga? Apklausa turėjo įvykti Klyvlende prieš dvi sa- 
vaites, pone Dramondai. Tačiau jūsų klientas ėmė gudrauti. 

Tokiuose reikaluose teisėjas turi nežabotą laisvę elgtis savo nuo- 
žiūra, ir niekam jo neapskųsi. Kipleris baudžia Dramondą ir „Greit 
Benefit“. Man atrodo, kad jis šiek tiek perlenkia. Po kelių mėnesių 
vyks teismas, todėl teisėjas stengiasi įsitvirtinti. Garsiam advokatui 
nori parodyti, jog teismui vadovaus jis, Gerbiamasis Teisėjas. 

Man tai patinka. 


Donis Rėjus Blekas amžino poilsio atgula už mažytės bažny- 
tėlės, kelios mylios į šiaurę nuo Memfio. Kadangi esu vienas iš 

aštuonių karsto nešėjų, man nurodoma stovėti už kėdžių, ant ku- 
rių sėdi šeimos nariai. Vėsoka, dangų užtraukę debesys, diena kaip 
tik laidotuvėms. 

Paskutinės laidotuvės, kuriose dalyvavau, buvo mano tėvo. 
Stengiuosi apie jas negalvoti. 

Kol jaunas kunigas skaito iš Biblijos, minia spiečiasi po rau- 
donu baldakimu. Žvelgiame į pilką gėlėse paskendusį karstą. Gir- 
džiu tylią Dotės raudą. Matau šalia Rono sėdintį Badį. Nusukęs 
akis į šalį mėginu mintimis nukeliauti kitur ir galvoti apie malo- 
nėsnius dalykus. 


Grįžęs į biurą randu Deką labai susinervinusį. Jo draugužis Bu- 
čas, tas privatus seklys, sėdi ant stalo, po ankštu megztinių aukš- 
ta apykakle pūpso didžiuliai jo raumenys. Tai nevalyvas smailia- 
nosiais batais apsiavęs tipas, kurio išvaizda išduoda gatvės pešty- 
nių pomėgį. Dekas mus supažindina, Bučą pavadindamas klientu, 
paduoda man bloknotą, kurio pirmame puslapyje juodai pakever- 
zota: „Kalbėk niekus, gerai“. 

— Kaip praėjo laidotuvės? — klausia Dekas imdamas mane už 
rankos ir vesdamasis prie stalo, už kurio sėdi Bučas. 

— Laidotuvės ir tiek, — atsakau tuščiu žvilgsniu žiūrėdamas į 
abu vyrus. 

— Kaip laikosi šeima? — klausinėja Dekas. 

— Tikriausiai neblogai. 

Bučas greitai atsuka telefono ragelio dangtelį ir parodo vidun. 

— Tikriausiai vaikinukui dabar geriau, kaip manai? — kalba De- 
kas, o aš žiūriu, kas ten yra. Bučas rodo į mažą, apskritą prie dang- 
telio prilipusį juodą daiktą. Įstengiu tik spoksoti. 

— Ar nemanai, kad jam dabar geriau? — garsiai pakartoja klau- 
simą Dekas ir kumšteli man į šoną. 

— Žinoma, taip, tikriausiai. Dabar jam tikrai geriau. Tik labai 
liūdna. 

- Žiūrime, kaip Bučas įgudusiais pirštais vėl surenka viską kaip 
buvo ir, žvilgtelėjęs į mane, gūžteli pečiais, tarytum dabar turė- 
čiau Žinoti, ką daryti. 

— Eime išgerti kavos, — pasiūlo Dekas. 

— Gera mintis, — atsakau, pilve jusdamas didžiulį tumulą. 

— Kas per velniava? 

— Eime ten, — sako Dekas, rodydamas į gatvę. Netoliese yra 
kavinukė, einame netardami nė žodžio. Sulendame į kampą, lyg 
persekiojami ginkluoto būrio. 

Greitai viskas paaiškėja. Nuo to laiko, kai dingo Bruzeris ir 
Princas, FTB mums su Deku kėlė didelį nerimą. Laukėme, kad jie 
ims mus klausinėti. Apie federalus kalbėjomės daug kartų, man 
nežinant Dekas tą aptarinėjo ir su Buču. Aš juo nepasitikėčiau. 

Prieš valandą Bučas užsuko į mūsų biurą ir Dekas parpašė, kad 
apžiūrėtų mūsų telefonus. Bučas prisipažįsta, kad nėra klausymo- 
si priemonių ekspertas, bet šį tą nutuokia. „Blakes“ rasti lengva. 
Tokios pat įtaisytos visuose trijuose aparatuose. Jie ketino dar pa- 
ieškoti, bet nusprendė palaukti manęs. 

— Daugiau. blakių? — klausiu. 

— Taip, mažyčių mikrofoniukų, kad būtų girdėti visi pokalbiai 
biure, — paaiškina Bučas. — Tai visai lengva. Reikia tik per padi- 
dinamąjį stiklą apžiūrėti kiekvieną colį. 

Deko rankos dreba. Įdomu, ar jis kalbėjosi su Bruzeriu biuro 
telefonais. 

— O jeigu jų bus daugiau? - klausiu. Kavos nė vienas nepalietėm. 

— Juos galime teisėtai pašalinti, — aiškina Bučas, - arba jums pa- 
prasčiausiai reikės būti atsargesniems kalbant. Galit juos apdumti. 

— O jeigu juos išimsime? 

— Tada FTB supras, kad juos radot. Ims dar labiau įtarinėti, tik- 
riausiai imsis kitokio šnipinėjimo. Geriausia, mano nuomone, bū- 
tų elgtis lyg niekur nieko. 

— Lengva pasakyti. 

Dekas trina antakį, stengdamasis išvengti mano žvilgsnio. La- 
bai dėl jo nerimauju. 

— Ar pažįstat Bruzerį Stouną? — klausiu Bučo. 

— Žinoma. Dirbau jam. 

Tai manęs nestebina. 

— Gerai, — sakau ir pasižiūriu į Deką. — Ar kalbėjai su Bruze- 
riu iš mūsų biuro? 

— Ne, — sako jis, — nesikalbėjau su Bruzeriu nuo tos dienos, 
kai jis dingo. 

Šitaip meluodamas jis liepia man užsičiaupti ir prie Bučo ne- 
kalbėti. 

— Reikia išsiaiškinti, ar yra dar „blakių“, — sakau Bučui. — Bū- 
tų gerai sužinoti, kiek jie mus gali girdėti. 

— Reikės iššukuoti kontorą. 

— Eime. 

— Gerai. Pradėsim nuo staliukų, darbo stalų ir kėdžių. Žvilgte- 
lėsime į šiukšlių dėžes, tarp knygų, apžiūrėsime laikrodžius, kiek- 
vieną smulkmeną. Tos „blakės“ gali būti mažesnės už grūdą. 

— Ar jie gali suprasti, kad ieškome? — klausia mirtinai išsigan- 
dęs Dekas. į 

— Ne. Judu kalbėkitės apie savo reikalus. Aš neištarsiu nė žodžio 
ir jie nežinos, kad esu ten. Jeigu ką rasim, susikalbėsim pirštais. 

Kavą nusinešame į kontorą. Dabar ji atrodo baugi ir grėsmin- 
ga. Su Deku pradedame kalbėtis apie Deriko Dogano bylą, tuo pat 
metu atsargiai apžiūrinėdami stalus ir kėdes. Kiekvienas mąstan- 
tis šnipas suprastų, kad tai tik priedanga. 

Šliaužiojame visomis keturiomis. Kapstomės šiukšlių dėžėse, iš- 
kratome bylas. Apžiūrime orlaides, ištyrinėjame grindjuostes. Pir- 
mą kartą džiaugiuosi, kad turime tiek mažai baldų. 

Kapstomės keturias valandas, bet nieko nerandame. Klausomasi 
tik pokalbių telefonu. Mudu su Deku pakviečiame Bučą į bistro 
ir pavaišiname spagečiais. 


Vidurnaktį guliu niekaip negalėdamas užmigti. Retkarčiais 
žvilgčiodamas į telefoną, skaitau rytinį laikraštį. Aišku, kartoju sau, 
jie tikrai nesivargintų į jį prikišti „blakių“. Visą popietę ir vakarą 
man vaidenosi šešėliai. Šokinėjau nuo kiekvieno garso. Net oda 
pašiurpdavo. Valgyti nesinori. Žinau, kad mane seka, tik klausi- 
mas, ką jie sužinojo? 

Ir kiek arti jie ketina prisikasti? 

Perskaitau kiekvieną laikraštyje išspausdintą žodį, išskyrus kla- 
sifikuotus skelbimus. Sara Plenkmor Vilkoks vakar pagimdė sep- 
tynių svarų mergytę. Gerai. Nebepykstu ant jos. Po Donio Rėjaus 
mirties tapau kitiems atlaidesnis. Bet tik ne Dramondui ir prakeik- 
tam jo klientui. 

„Vinterbolo“ rungtynėse PFX buvo nenugalima.“ 

Įdomu, ar jis ją verčia stebėti visas rungtynes. 

Kiekvieną dieną patikrinu svarbių įvykių skiltį. Ypatingą dėmesį 
skiriu pranešimams apie skyrybas, nors vilties mažai. Taip pat skai- 
tau pranešimus apie suimtuosius, tikrinu, ar Klifas Rikeris vėl ne- 
įkliuvo už Žmonos sumušimą. 


Priešakiniame mūsų biuro kambaryje dokumentais 

+ nukloti keturi išsinuomoti greta vienas kito sustumti 

atlenkiami stalai. Dokumentai sudėlioti tvarkingo- 

mis krūvelėmis chronologine tvarka, visi pažymėti, sunumeruoti, 
indeksuoti ir net įvesti į kompiuterį. 

Aš juos įsiminiau. Šiuos popierius studijuodavau taip dažnai, 
kad žinau, kas kiekviename iš jų parašyta. Dotės duotų dokumen- 
tų turiu 221 puslapį. Pavyzdžiui, polisas teisme bus laikomas vie- 
nu dokumentu, nors jį sudaro trisdešimt puslapių. Iš „Greit Bene- 
fit“ kol kas gavau 748 puslapius, kai kurie iš jų yra Blekų doku- 
mentų dublikatai. | 

 Dekas taip pat praleido daugybę valandų prie šių popierių. Jis 
parašė smulkią paraiškų bylos analizę. Didžioji dalis darbo prie 
kompiuterio kliuvo jam. Apklausų metų jis man- padės. Jo parei- 
ga palaikyti tvarką dokumentuose ir greitai rasti reikiamus. 

Toks darbas jo nedžiugina, tačiau Dekas labai nori man įtikti. 
Jis įsitikinęs, jog pagavome „Greit Benefit“ su teberūkstančiu šau- 
tuvu, tačiau taip pat įsitikinęs, jog byla neverta, kad taip dėl jos 
stengčiausi. Bijau, kad Dekas abejoja, ar mokėsiu elgtis teisme. 
Jis žino, kad bet kuriam iš dvylikos prisiekusiųjų, kuriuos išrink- 
sime į žiuri, penkiasdešimt tūkstančių žalių atrodo tikras lobis. 

Vėlų sekmadienio vakarą biure gurkšnodamas alų vaikštau ap- 
link stalus. Čia kažko trūksta. Dekas įsitikinęs, jog paraiškų de- 
partamento darbuotoja Džeki Lemančik negalėjo atmesti prašymo 
savo nuožiūra. Ji tik vykdė nurodymus, o paskui perdavė bylą Tvir- 
tinimo departamentui. Kažkoks ryšys tarp paraiškų ir jų patvirti- 
nimo yra, kur nors turi būti vidaus korespondencija. Kaip tik čia 
ir nutrūksta dokumentų nuoseklumas. 

Atsisakymas padengti Donio Rėjaus gydymo išlaidas yra kaž- 
kokios schemos dalis, tikriausiai kaip ir tūkstančiai kitų tokių at- 
sisakymų. Reikia ją išsiaiškinti. 


Po ilgų svarstymų ir diskusijų su savo firmos nariais nuspren- 
džiau pirmąjį apklausti kompanijos prezidentą M. Vilfredą Kylį. 
Pradėsiu nuo stambiųjų ir pamažu leisiuos žemyn. Jam šešiasde- 
šimt, atrodo labai malonus ir nuoširdus, draugiškai šypsosi netgi 
man. Jis net padėkoja, kad apklausiu pirmą. Jam labai reikia kuo 
greičiau grįžti į darbovietę. 

Pirmąją valandą klausinėju iš tolo, apgraibomis. Savo pusėje sto- 
viu su džinsais, flaneliniais marškiniais, nevarstomais batais ir bal- 
tomis kojinėmis. Pamaniau, bus gražus kontrastas griežtiems tam- 
siems kitos pusėms atspalviams. Dekas sakė, kad tai nepagarbu. 

Po dviejų apklausos valandų Kylis paduoda man finansinę ata- 
skaitą, truputį pasikalbame apie pinigus. Dekas skaičiuoja finansus 
ir vieną po kito siunčia man klausimus. Dramondas ir trys jo berniu- 
kai pasako kelias pastabas, tačiau, atrodo, labai nuobodžiauja. Kip- 
leris gretimoje salėje pirmininkauja Prašymų pateikimo dienoje. 

Kylis žino, kad šalyje „Greit Benefit“ gresia dar kelios bylos. 
Truputį pasikalbame apie tai: pavardės, teismai, advokatai, panašūs 
faktai. Tose bylose jis nebuvo verčiamas duoti parodymų. Nekan- 
trauju pasikalbėti su advokatais, iškėlusiais „Greit Benefit“ ieškinius. 
Galėtume palyginti dokumentus ir aptarti teismo strategiją. 

Žavingiausias dalykas, kai vadovauji draudimo kompanijai, yra 
ne kasdienis polisų pardavinėjimas ir atsakymai į paraiškas, o pre- 
mijos ir investicijos. Apie investicijas Kylis išmano kur kas dau- 

giau, sakosi čia pradėjęs savo karjerą ir prasiskynęs kelią iki pat 
viršaus. Apie paraiškas jis beveik nieko nežino. 

Kadangi už apklausą moku ne aš, tai ir neskubu. Užduodu dau- 
gybę beprasmiškų klausimų, šaudydamas tamsoje bandau ką nors 
iškapstyti. Dramondas nuobodžiauja, kartais ima nervintis, tačiau 
jis yra knygos apie tai, kaip vesti apklausas ištisą dieną, autorius, 
be to, tiksi jo laiko matuoklis. Retkarčiais jis norėtų paprieštarau- 
ti, bet Žino, kad tuoj nubėgsiu į gretimą salę ir pasiskųsiu teisėjui 
Kipleriui, kuris yra mano pusėję ir jį įspės. 

Popiet užduodu dar klausimų, o kai pusę šešių paskelbiama 
pertrauka, jaučiuosi išsekęs. Kylio šypsena užgeso jau po pietų, 
tačiau jis pasiryžęs atsakinėti į klausimus tol, kol įstengsiu klau- 
sinėti. Dar kartą man padėkoja, kad jam leidau liudyti pirmam, 
ir už tai, kad nebeturiu jam daugiau klausimų. Jis grįžta į Klyv- 
lendą. 


Antradienį sekasi prasčiau, iš dalies todėl, kad mane vargina 
tuščias laiko švaistymas, 6 iš dalies todėl, kad liudytojai arba ma- 
žai žino, arba daug ko neprisimena. Pradedu nuo Paraiškų depar- 
tamento viceprezidento Evereto Lafkino, žmogaus, kuris neištaria 
nė skiemens, jeigu tai nėra atsakymas į tiesioginį klausimą. Paro- 
dau jam kai kuriuos dokumentus, 0 įpusėjus rytui galiausiai pri- 
pažįsta, kad jo kompanija laikosi politikos, kuri vadinama „paraiš- 
kos patvirtinimu“. Tai šlykštus, bet teisėtas dalykas. Kai apsidrau- 
dęs asmuo pateikia paraišką, paraiškų priėmėjas pareikalauja per 
penkias dienas pristatyti ligos istoriją. Mūsų atveju „Greit Bene- 
fit“ ligos istoriją gavo iš daktaro, kuris prieš penkerius metus jį 
gydė nuo gripo. Pareiškime Dotė gripo neįrašė. Gripas su leuke- 
mija neturi nieko bendro, tačiau. „Greit Benefit“ vieną iš pirmųjų 
atsakymų pagrindė tuo, jog išankstinė būklė buvo gripas. 

Šią akimirką plaktuku suvaryčiau jam vinį į širdį, būtų visai 
nesunku. Bet ir neišmintinga. Lafkinas liudys teisme, todėl žvė- 
rišką kryžminę apklausą geriausia atidėti iki teismo. -Yra advoka- 
tų, kurie mėgsta teisti per apklausą, tačiau iš nedidelės savo patir- 

ties žinau, kad gardžiausią kąsnelį geriausia palikti prisiekusie- 
siems. Skaičiau apie tai kažkokioje knygoje. Be to, tokią strategi- 
ją naudoja Džonatanas Leikas. 

Tvirtinimo departamento viceprezidentas Kermitas Aldis toks 
pat paniuręs ir nekalbus, kaip ir Lafkinas. Tvirtinimas — tai pra- 
šymų priėmimo iš agentų, jų peržiūrėjimo ir galutinio sprendimo 
išduoti ar neišduoti polisą procesas. Čia daug popierizmo ir maža 
naudos, taigi Aldis tokiam darbui, regis, labai tinka. Jo apklausą 
baigiu per dvi su trupučiu valandas, nieko nesužeidęs. 

Bredfordas Barnsas yra Vykdomojo departamento vicepreziden- 
tas. Sugaištu valandą, kol išsiaiškinu, kuo jis užsiima. Trečiadie- 
nio rytas. Nuo jų visų man jau bloga. Nuo tų pačių „Trento ir 
Brento“ veidų, tų pačių prakeiktų tamsių kostiumų ir neblėstan- 
čių vienodų pašaipių šypsenėlių mane pykina. Šlykšti net jų ste- 
nografistė. Barnsas nieko apie nieką nežino. Aš smeigiu, jis pri- 
tupia ir išeina sausas. Teisme šis neišmanėlis neliudys. 

Trečiadienio popietę pakviečiu paskutinį liudytoją Ričardą Pel- 
rodą, vyresnįjį paraiškų konsultantą, kuris Blekams parašė mažiau- 
siai du atmetimus. Koridoriuje jis išsėdėjo nuo pirmadienio ryto, 
todėl visa širdimi manęs nekenčia. Po pirmųjų klausimų keletą kar- 
tų jis ant manęs rikteli, o tai mane atgaivina. Suirzta, kai parodau 
paties rašytus atmetimus. Jis, lygiai kaip ir „Greit Benefit“, laiko- 
si pozicijos, jog kaulų čiulpų persodinimas — eksperimentų lygy- 
je, todėl laikyti tai rimtu gydymo metodu negalima. Tačiau vieną 
kartą jis atmetė todėl, kad Donis Rėjus nenurodė išankstinės būk- 
lės. Visą kaltę už tai jis verčia kitiems: per neapsižiūrėjimą. Me- 
luoja šunsnukis, nutariu jį pakankinti. Priešais save pasidedu pluoš- 
tą dokumentų, vieną po kito juos peržiūrinėjame. Verčiu jį viską 
man paaiškinti ir prisiimti atsakomybę. Galų gale jis juk buvo Dže- 
ki Lemančik viršininkas. Žinoma, ji ten nebedirba. Sako manąs, 
jog sugrįžo į gimtąjį miestą kažkur Pietų Indianoje. Retsykiais vis 
paklausiu, kodėl ji išėjo iš darbo, o tai Pelrodą labai erzina. Vėl 
prie dokumentų. Vėl jis kaltina kitus. Bet aš nepalenkiamas. Ga- 
liu paklausti bet kada ir bet ko, kas tik man šaus į galvą, jis neži- 

no, koks bus kitas mano klausimas. Po keturių nepertraukiamos 
klausimų krušos valandų jis paprašo pertraukos. 


Pelrodo apklausą baigiu trečiadienį pusę aštuonių vakaro. Bend- 
roji apklausa baigėsi. Trys dienos, septyniolika valandų, koks tūks- 
tantis puslapių parodymų. Apklausų stenogramas, kaip ir kitus do- 
kumentus, reikės skaityti gal tuziną kartų. į 

Kol vaikinai į portfelius kraunasi popierius, Leo F. Dramon- 
das trukteli mane į šalį. 

— Gražiai dirbi, Rudi, — sako jis tyliai, tarytum manimi tikrai 
žavėtųsi, tik nenorėtų, kad kiti tą išgirstų. 

— Ačiū. 

Jis giliai atsidūsta. Abu išsekę ir pavargę Žiūrime vienas į kitą. 

— Tai kas mums dar liko? — klausia jis. 

— Aš baigiau, — atsakau. Tikrai nežinau, ką dar norėčiau ap- 
klausti. 

— O kaip daktaras Kordas? 

— Jis liudys teisme. 

Tai jam staigmena. Atidžiai mane tiria, neabejotinai stebėda- 
masis, kaip man pavyko pasiekti, kad gydytojas duotų tiesioginius 
parodymus prisiekusiųjų- akivaizdoje. 

— Ką jis rengiasi sakyti? 

— Ronas Blekas buvo idealus donoras savo broliui dvyniui. 
Kaulų persodinimas yra įprastas gydymas. Berniuką buvo galima 
išgelbėti. Jūsų klientas jį nužudė. 

Jis laikosi ramiai, akivaizdu, jog tai jo nestebina. 

— Mes tikriausiai jį apklausime, — sako jis. 

— Penki šimtai už valandą. 

— Taip, žinau. Klausyk, Rudi, gal nueikim kur nors išgerti? No- 
rėčiau kai ką su tavimi aptarti. | 

— Ką? 

Dabar negali būti nieko blogiau, negu eiti kartu su Dramondu 
išgerti. 

— Reikalus. Susitarimo galimybes. Ar negalėtum užbėgti į mano 
kabinetą, tarkim, penkiolikai minučių? Jis visai čia pat, juk Žinai. 

Gražiai skamba žodis „susitarimas“. Be to, visuomet norėjau 
pamatyti, kaip jie įsikūrę. 

— Trumpam, - atsakau taip, lyg manęs lauktų svarbus pasima- 
tymas su gražia moterimi. 

— Žinoma. Eime dabar. 

Liepiu Dekui palaukti prie kampo, o mes su Dramondu eina- 
me pėsti į netoliese stūksantį aukščiausią Memfio dangoraižį. Kil- 
dami į keturioliktą aukštą šnekučiuojamės apie orą. Interjeras vie- 
no žalvario ir marmuro, visur lyg vidurdienį pilna žmonių. Sko- 
ningai įrengtas fabrikas. Akimis ieškau senojo savo draugužio Loi- 
do Beko, ano niekšo iš „Brodnakso ir Spyro“, ir viliuosi, kad jo 
nesusitiksiu. 

Dramondo kabinetas gražus, bet nelabai didelis. Patalpų nuoma 
šiame pastate brangiausia visame mieste, todėl stengiamasi kuo 
efektyviau išnaudoti plotą. 

— Ko norėtum išgerti? — klausia jis ant stalo mesdamas savo 
portfelį ir striukę. 

Nieko stipraus nenoriu ir jaučiuosi toks pavargęs, kad net vie- 
na taurelė mane pribaigtų. 

— Tik koka kolos, — atsakau. 

Akimirką jis atrodo nusivylęs. Prie nedidelio bariuko kampe su- 
simaišo kokteilį — viskio su vandeniu. 

Beldžiasi ir, dideliam mano nustebimui, įeina ponas M. Vilfre- 
das Kylis. Nesimatėm nuo tada, kai aštuonias valandas jį spirgi- 
nau pirmadienį. Elgiasi taip, lyg džiaugtųsi mane vėl matydamas. 
Paspaudžiame vienas kitam ranką, tarytum seni bičiuliai pasisvei- 
kiname. Jis nueina prie baro susimaišyti gėrimo. 

Susėdame prie nedidelio apskrito stalelio kampe, jiedu gurkš- 
noja viskį. Tai, kad Kylis taip greitai sugrįžo, reiškia tik viena. Jie 
nori susitarti. Klausysiuos nepraleisdamas nė žodžio. 

Praėjusį mėnesį iš sunkios savo praktikos uždirbau šešis šim- 
tus dolerių. Dramondas per metus uždirba mažiausiai milijoną. Ky- 
lis vadovauja kompanijai, kurios apyvarta siekia milijardą, ir tik- 
riausiai gauna daugiau negu jo advokatas. Ir jie nori su manimi 
kalbėtis apie reikalus. 

— Man labai neramu dėl teisėjo Kiplerio, — staiga taria Dra- 
mondas. | 

— Nesu matęs nieko panašaus, — tuojau pat priduria Kylis. 

Dramondas garsėja nepriekaištingu pasiruošimu, neabejoju, kad 
šis duetas gerai surepetuotas. | 

— Atvirai kalbant, Rudi, bijau to, ką jis gali padaryti teisme, — 
sako Dramondas. 

— Mūsų atžvilgiu jis elgiasi neteisingai, — liūdnai purtydamas 
galvą taria Kylis. 

Dėl Kiplerio jie tikrai turi ko nerimauti. Vietoj prakaito dabar 
sunkiasi kraujas, nes juos sučiupo kruvinomis rankomis. Nužudė 
jauną Žmogų, o žmogžudiškas jų žygdarbis netrukus bus parody- 
tas viešai. Nusprendžiu elgtis maloniai, tegul jie išsiklaba. 

Abu vienu metu gurkšteli. Dramondas sako: 

— Norėtume susitarti, Rudi. Gynybai esame pasirengę, sakau tai 
nuoširdžiai. Jeigu būtų lygios žaidimo sąlygos, pamatytume, ką pa- 
rodytų rytdiena. Vienuolika metų nepralaimiu. Teismo salėje mėgs- 
tu gerai susiimti. Tačiau šitas teisėjas toks šališkas, kad net baugu. 

— Kiek? — klausiu nutraukdamas kvailą šneką. 

Jie ima rangytis, lyg vienu metu pajutę hemorojinius skausmus. 
Po skausmingos akimirkos Dramondas sako: 

— Na, dvigubai tiek. Šimtas penkiasdešimt tūkstančių. Tu gau- 
ni apie penkiasdešimt, o klientas... 

— Moku skaičiuoti, — atsakau. Ne jo reikalas, kiek aš gausiu. 
Jis žino, kad aš neturtingas, o gavęs penkiasdešimt tūkstančių pa- 
sijusčiau turtuolis. 

Penkiasdešimt tūkstančių dolerių! 

— Ką turėčiau su šiuo pasiūlymu daryti? — klausiu. 

Nustebę jie susižvalgo. 

— Mano klientas negyvas. Motina jį praėjusią savaitę palaido- 
jo, o jūs tikitės, jog atėjęs pas ją pasakysiu, kad dabar ant stalo 
padėta dar daugiau pinigų? 

— Pagal etikos taisykles privalai jai pasakyti... 

— Nepasakokit man apie etiką, Leo. Aš jai pasakysiu. Perduo- 
sių jūsų pasiūlymą, bet galiu lažintis, kad ji nesutiks. 

— Mes labai apgailestaujame dėl jo mirties, — liūdnu balsu sa- 
ko Kylis. 

— Matau, kaip jūs dėl to graužiatės, pone Kyli. Šeimai perduo- 
siu ir jūsų užuojautą. 

— Klausyk, Rudi, mes juk stengiamės susitarti, — sako Dra- 
mondas. 

— Labai ne laiku. 

Kurį laiką gurkšnojame tylėdami. Pirmas nusišypso Dramondas. 

— Ko toji ponia nori? Pasakyk mums, Rudi, kas ją galėtų pra- 
džiuginti? 

— Niekas. 

— Niekas? 

— Jūs niekuo negalite jai padėti. Jis mirė, ir nieko nebepadarysi. 

— Tai kam reikia teismo? 

— Parodyti, ką jūs padarėt. 

Jie vėl ima rangytis. Dar skausmingesni veidai. Dar daugiau 
viskio. 

— Ji nori iškelti jus į viešumą ir sužlugdyti, — sakau. 

— Mes pernelyg dideli, — patenkintas savimi atsako Kylis. . 

— Pažiūrėsim, — atsistoju ir pasiimu portfelį. — Rasiu, kaip iš- 
eiti, — tai taręs palieku juos sėdinčius. 


Pamažu mūsų kabinetuose daugėja komercinės 

veiklos įrodymų, nors ji dar kukli ir nepelninga. 

Šen bei ten prikrauta plonų aplankų, kad netikėtai 
užsukęs klientas juos pastebėtų. Turiu beveik tuziną teismo man 
paskirtų nagrinėti kriminalinių bylų. Tai rimti nusikaltimai ir leng- 
vesni prasižengimai. Dekas teigia turįs trisdešimt aktyvių bylų, bet 
man atrodo, kad šį skaičių jis kiek padidino. 

Telefonai dabar skamba dar dažniau. Kalbėtis telefonu, kai ži- 
nai, kad jame yra „blakė“, reikia labai susikaupus, o tai kasdien 
man kainuoja daug pastangų. Iš galvos neišeina mintis, jog prieš 
telefonuose įrengiant mikrofonus, turėjo būti pasirašytas tokį įsi- 

brovimą leidžiantis teismo įsakymas. Jį turėjo patvirtinti teisėjas, 
taigi iš dalies tai yra teisėta. 

Priešakinis kambarys vis dar užgrioztas nuomotais stalais, ant 
kurių paskleisti Blekų bylos dokumentai. Susidaro įspūdis, jog, čia 
dirbamas tikrai didelis darbas. 

Bent jau biuras atrodo daug dirbantis. Praėjus keliems mėne- 
siams vidutiniškai uždirbame vos tūkstantį septynis šimtus per mė- 
nesį. Bendrosios mūsų pajamos vidutiniškai siekia tris tūkstančius 
du šimtus. Popieriuje su Deku jas dalijamės pusiau — po tūkstantį 
penkis šimtus dolerių prieš mokesčius ir atskaitymus. | 

Šiaip taip verčiamės. Geriausias mūsų klientas — Derikas Do- 
ganas. Jeigu jo byloje mums pavyks susitarti dėl dvidešimt pen- 
kių tūkstančių, bus lengviau kvėpuoti. Nežinau, kodėl, bet tikimės, 
kad pinigai nukris prieš Kalėdas. Nei Dekas, nei aš neturime kam 
pirkti dovanų. 

Per šventes dirbsiu prie Blekų bylos. Greitai vasaris. 


Šiandien korespondencija įprastinė, bet yra dvi išimtys. „Tren- 
tas. ir Brentas“ neatsiuntė nė puslapio. Tai taip neįprasta, kad net 
baugu. Kita staigmena mane pribloškia taip, kad vaikštau po ka- 
binetą, stengdamasis kaip nors atgauti savitvardą. 

Vokas didelis, stačiakampis. Ant jo ranka užrašyta mano pa- 
vafdė ir adresas. Viduje randu spausdintą kvietimą apsilankyti auk- 
sinių grandinėlių, apyrankių ir kaklo papuošalų kalėdiniame išpar- 
davime, kuris vyksta vietinio prekybos centro juvelyrinėje parduo- 
tuvėje. Makulatūra. Jeigu ant voko būtų priklijuota spausdinta eti- 
ketė su mano adresu, išmesčiau net nežiūrėjęs, kaip ir visą tokios 
rūšies šlamštą. 

Apačioje, po eilute, kurioje nurodytas parduotuvės darbo lai- 
kas, gana gražia rašysena užrašyta pavardė: Keli Riker. Jokios ži- 
nutės. Nieko. Tik pavardė. 


*w  - 


roje čiuožykloje čiuožia vaikai. Stebiu paauglius, būreliais šurmu- 


342 


liuojančius iš vieno galo į kitą. Nusiperku pašildyto kinų maisto 
ir promenadoje virš čiuožyklos pavalgau. 

Juvelyrinė parduotuvė yra viena iš šimto po šiuo stogu įsikū- 
rusių parduotuvių. Kai slankiodamas pirmą kartą pro ją praėjau, 
iš karto pamačiau Keli, spaudančią kasos aparato mygtukus. 

Įeinu paskui jauną porą ir lėtai Žingsniuoju link vitrinos, prie 
kurios Keli Riker aptarnauja klientę. Pakėlusi akis ji pastebi ma- 
ne ir nusišypso. Paeinu kelis žingsnius į šalį ir, pasirėmęs alkūnė- 
mis į vitriną, apžiūrinėju išdėliotas storas kaip virvė tviskančias 
aukso grandines. Parduotuvėje pilna žmonių. Koks pustuzinis mer- 
ginų čiauškėdamos apžiūrinėja papuošalus dėžutėse. 

— Ar galiu jums padėti, pone? — klausia priėjusi. Žiūriu į ją ir 
tirpstu. 

Šypsomės vienas kitam tol, kol pakanka drąsos. 

— Kaip sekasi? 

— Gerai, 0 tau? 

— Puikiai. 

— Parodysiu tau kai ką. Išpardavimo kaina. 

Žiūrime į grandinėles, kurios tiktų suteneriui. 

— Gražu, — sakau, kad girdėtųsi aplink, ir tyliau: 

— Ar galime pasikalbėti? 

— Ne čia, — sako ji, palinkusi arčiau manęs. Užuodžiu jos kve- 
palus. Atrakinusi dureles išima dviejų colių ilgio grandinėlę. Ro- 
do ją man ir kalba toliau: 

— Prekybos centre yra kino teatras. Nusipirk bilietą į Edžio Mer- 
fio filmą. Vidurinėje sekcijoje, paskutinėje eilėje. Po pusvalandžio 
ateisiu. | 

— Edžio Merfio? — klausiu laikydamas grandinėlę ir grožėda- 
masis ja. 

— Gražu, ar ne? 

— Man patinka. Tikrai gražu. Bet dar pasižvalgysiu. 

Ji paima iš manęs grandinėlę sakydama: 

— Prašom netrukus vėl užsukti. 

Puiki pardavėja. 

Išeinu, linksta keliai. Ji žinojo, kad ateisiu, ir viską suplanavo — 
išrinko kiną, filmą, vietas ir sekciją. Geriu kavą greta persidirbusio 
Santos ir mėginu įsivaizduoti, ką ji pasakys, ką ji sumanė. Kad ne- 
reikėtų ilgai žiūrėti filmo, bilietą nusiperku paskutinę minutę. 

Salėje nėra ne penkiasdešimties žiūrovų. Keletas vaikų, kuriems 
tokį filmą žiūrėti tikrai per anksti, sėdi priekyje ir kikena per kiek- 
vieną intymesnę sceną. Tamsoje išsibarsčiusios sėdi dar kelios liūd- 
nos sielos. Paskutinė eilė tuščia. | 

Pavėlavusi penkias minutes ji atsisėda šalia manęs: Susikelia 
koją ant kojos, sijonėlis atidengia kelius. Negaliu to nematyti. 

— Ar dažnai čia užeini? — klausia, ir aš nusijuokiu. Neatrodo 
susijaudinusi. Bet aš labai jaudinuosi. 

— Ar mes saugūs? — klausiu. 

— Ko mums saugotis? 

— Tavo vyro. 

— Taip, šį vakarą jis su draugais. 

— Vėl geria?, 

— Taip. 

Šiame jos atsakyme slypi gili potekstė. 

— Bet nedaug, — sako ji pagalvojusi. 

— Tai jis ne... 

— Ne. Pasikalbėkim apie ką kitą. 

— Atsiprašau. Aš jaudinuosi dėl tavęs, tik tiek. 

— Kodėl tu dėl manęs jaudiniesi? 

— Nes visą laiką apie tave galvoju. Ar kada nors pagalvoji apie 
mane? | 

Spoksome į ekraną nieko nematydami. 

— Visą laiką, — atsako ji. Man širdis sustoja. 

Ekrane vaikinas ir mergina staiga ima vienas nuo kito plėšti 
drabužius. Jie griūva į lovą, skrenda lauk pagalvės, apatiniai, jie 
karštai glamonėjasi, lova ima kratytis. Jiems mylintis Keli pakiša 
savo ranką po mano ranka ir pasislenka arčiau. Tylime, kol pasi- 
keičia scena. Atgaunu kvapą. 

— Kada pradėjai dirbti? — klausiu. 

— Prieš dvi savaites. Reikėjo pinigų Kalėdoms. 

Nuo dabar iki Kalėdų ji tikriausiai uždirbs daugiau negu aš. 

— Jis leidžia tau dirbti? 

— Nenoriu apie jį kalbėti. 

— Tai apie ką nori kalbėti? 

— Kaip sekasi advokatui? 

— Užsiėmęs. Vasario mėnesį bus didelis teismas. 

— Tai tau sekasi gerai? | 

— Sunku, bet veikla plečiasi. Advokatai badauja, o jeigu jiems 
pasiseka, uždirba pinigų. 

— O jei nepasiseka? 

— Toliau badauja. Nenorėčiau kalbėti apie advokatus. 

— Gerai. Klifas nori kūdikio. 

— Ką jis sumanė? 

— Nežinau. 

— Nedaryk to, Keli, — sakau aistringai, net pats nustembu. 
Žvelgdami vienas į kitą stipriau suspaudžiame rankas. 

Kodėl aš sėdžiu tamsioje kino salėje rankomis susikabinęs su 
ištekėjusia moterimi? Dabar tai svarbiausiais klausimas. O jeigu 
staiga čia išdygtų Klifas? Kurį iš mūsų užmuštų pirmą? 

— Jis liepė man nebegerti tablečių. 

—, Dar geri? 

— Taip. Bet man baisu, kas gali nutikti, jeigu nepastosiu. Anks- 
čiau buvo paprasčiau, jei pameni. 

— Juk tai tavo kūnas. 

— Taip, ir jis jo visą laiką nori. Seksas jam tampa manija. 

— Klausyk, e-ė, pasikalbėkim apie ką nors kita, gerai? 

— Gerai. Bet tuoj pritrūksime temų. 

— Taip, iš tikrųjų. 

Paleidžiame vienas kito rankas ir kurį laiką žiūrime filmą. Keli 
lėtai pasisuka ir ant alkūnės palinksta į mane. Jos veidas labai arti. 

— Aš tik norėjau tave pamatyti, Rudi, — sako ji tyliai. 

— Ar tu laiminga? — klausiu delno viršum paliesdamas jos 
skruostą. Kaip ji gali būti laiminga? 

Ji lėtai papurto galvą: 

— Nelabai. 

— Ką turėčiau daryti? 

— Nieko. 

Ji prikanda lūpą, man atrodo, kad sudrėksta jos akys. 

— Tu turi apsispręsti, —- sakau. 

— Tikrai? 

— Arba pamiršk mane, arba skirkis. 

— Maniau, kad esi man draugas. 

— Ir aš taip maniau. Bet nesu. Tai daugiau nei draugystė, ir abu 
tą Žinome. 

Vėl žiūrime filmą. 

— Man reikia eiti, —- sako ji, — pertrauka tuojau baigsis. Atsi- 
prašau, kad tave sutrukdžiau. 

— Tu man nesutrukdei, Keli. Džiaugiuosi, kad susitikom. Bet 
nenoriu su tavimi matytis šitaip, vogčiomis. Arba skirkis, arba pa- 
miršk mane. 

— Negaliu tavęs pamiršti. 

— Tai imamės skyrybų. Galime kad ir rytoj. Padėsiu tau atsi- 
kratyti to niekšo, o paskui džiaugsimės gyvenimu. 

Ji palinksta, pakšteli man į žandą ir dingsta. 


Nepasitaręs su manimi Dekas nuneša savo telefono aparatą Bu- 
čui ir jiedu parodo jį vienam pažįstamam, kuris, atseit, kadaise dir- 
bo kažkokiame kariniame padalinyje. Pasak to pažįstamo, „blakė“ 
visiškai nepanaši į tas, kurios naudojamos FTB ir kitose teisėsau- 
gos institucijose. Ji pagaminta Čekoslovakijoje, vidutinio kalibro 
ir kokybės, perduoda signalus į kažkur netoliese įtaisytą siųstuvą. 
Jis beveik neabejoja, kad ją įkišo ne policininkai ir ne FTB. 

Šią ataskaitą išklausau gerdamas kavą, likus savaitei iki Padė- 
kos dienos. 

— Klausosi kažkas kitas, — susijaudinęs sako Dekas. 

Esu pernelyg priblokštas, kad kaip nors sureaguočiau. 

— Kas gi dar galėtų klausytis? — klausia Bučas. 

— Iš kur man, po velnių, žinoti? — piktai atkertu jam. Ne jo rei- 
kalas. Kai tik jis išeis, Dekas atsiims už tai, kad jį taip įpainiojo. 
Dėbteliu į savo partnerį, kuris dairosi, sukiojasi į visas puses, lyg 
tikėdamasis užpuolimo. 

— Na, bent jau ne federalai, — autoritetingai pareiškia Bučas. 

— Ačiū. | | 

Susimokėję už kavą grįžtame į biurą. Bučas dar kartą patikri- 
na telefonus. Velniop, tegu tikrina. Visuose tie apskriti juodi daik- 
čiukai vienodi. 

Bet kas gi mūsų klausosi? 

Įeinu į savo kabinetą, užsirakinu duris, laukiu, kol išeis Bučas, 
o belaukdamas sugalvoju puikų planą. Galiausiai į duris pasibel- 
džia Dekas, gana garsiai, kad išgirsčiau. 

Aptariame mano sugalvotą planelį. Dekas išvažiuoja į teismo 
. rūmus. Po pusvalandžio paskambina, atseit, turįs man pranešti nau- 
jų duomenų apie keletą fiktyvių klientų. Ar nereikia ko nors at- 
vežti iš miesto, klausia. 

Kelias minutes apie šį bei tą šnekučiuojamės, paskui sakau: 

— Spėk, kas nori susitarti? 

— Kas? 

— Dotė Blek. 

— Dotė Blek? - klausia jis dirbtinai nustebęs. Dekas prastas ak- 
torius. | 

— Taip, šįryt buvau pas ją užsukęs, nuvežiau vaisių pyrago. Ji 
sakė, kad nebeįstengs atlaikyti teismo, nori tuojau pat susitarti. 

— Už kiek? 

— Sakė, paimtų šimtą šešiasdešimt. Ji štai ką galvoja: kadangi 
jie siūlo šimtą penkiasdešimt, tai ji mano, kad išsireikalavusi dau- 
giau vis tiek laimės. Jaučiasi tikra derybininkė. Mėginau paaiškinti, 
bet Žinai, kokia ji užsispyrusi. 

— Nedaryk to, Rudi. Šita byla tikras lobis. 

— Žinau. Kipleris mano, kad gausim milžinišką kompensaciją 
už žalą, bet, Žinai, etika reikalauja, kad pasakyčiau Dramondui ir 
tarčiausi. To nori klientė. 

— Nereikia, Rudi. Šimtas šešiasdešimt — viščiukų lesalas. 

Dekas dabar kalba gana įtikinamai, bet negaliu sulaikyti šyp- 
senos. Jis jau skaičiuoja savo dalį nuo šimto šešiasdešimties tūks- 
tančių dolerių. 

— Manai, kad jie mokės šimtą šešiasdešimt? — klausia jis. 

— Nežinau. Man susidarė įspūdis, jog šimtas penkiasdešimt yra 
maksimumas. Bet ginčyti nemėginau. 

Jeigu „Greit Benefit“ už susitarimą siūlo ZL Kenkiašdėšiiii, 
tai pamėtėtų ir šimtą šešiasdešimt. 

— Pasišnekėsim, kai grįšiu, — sako jis. 

— Gerai, — padedu ragelį, o po pusvalandžio Dekas jau sėdi 
priešais mane. 


Kitą rytą be penkių minučių devynios suskamba telefonas. De- 
kas stveria ragelį savo kabinete ir tuojau įlekia pas mane. 

— Dramondas, — sako jis. 

Nedidelė mūsų firma nepagailėjo pinigų ir iš „Radio Šek“ už 
keturiasdešimt dolerių įsigijo magnetofoną. Jis prijungtas prie ma- 
no telefono. Tikimės, kad „blakės“ jis nepaveiks. Bučas sakė, jog, 
neturėtų. 

— Alio, — atsiliepiu, tramdydamas susijaudinimą ir nerimą. 

— Rudi, čia Leo Dramondas, — sako draugiškai. — Kaip sekasi? 

Pagal etikos taisykles turėčiau jam pasakyti, kad pokalbis įra- 
šinėjamas. Dėl suprantamų priežasčių su Deku nutarėme to neda- 
ryti. Neišdegtų planas. Kam ta etika tarp partnerių? 

— Puikiai, pone Dramondai. O jums? 

— Viskas gerai. Klausyk, mums reikia susitikti ir paskirti dak- 
taro Kordo apklausos datą. Kalbėjausi su jo sekretore. Ar gruo- 
džio dvylikta tinka? Žinoma, jo kabinete, dešimtą ryto. 

Manau, kad Kordo apklausa bus paskutinė, nebent Dramondas 
atrastų dar ką, kas nors iš tolo būtų susijęs su byla. Tačiau keista, 
kad jis skambina iš anksto pasiteirauti, ar man ta diena patogi. 

— Tinka, — sakau. Dekas trypčioja prie mano stalo visas įsi- 
tempęs. 

— Gerai. Tikiuosi, kad ilgai neužtruksim, juk penki šimtai do- 
lerių už valandą. Begėdiškai plėšia, ar ne? 

Argi mes ne bičiuliai? Advokatai prieš gydytojus. 

— Tikrai begėdiška. 

— Taip, beje, sakyk, ar žinai, ko nori mano klientas? 

— Ko? 

— Na, niekas nenori visą savaitę sėdėti teisme Memfyje. Tie 
žmonės užima atsakingas pareigas, supranti, dideli pinigai, dideli 
ego, nori apsaugoti savo karjerą. Jie liepė tau perduoti, Rudi, kad 
nori tartis. Supranti, tai ne atsakomybės prisiėmimas, o tik dery- 
bos dėl susitarimo. 

— Taip, — mirkteliu Dekui. 

— Jūsų ekspertas sako, jog kaulų persodinimas būtų kainavęs 
nuo šimto penkiasdešimt iki dviejų šimtų tūkstančių. Šių skaičių 
mes neginčijame. Tarkim, tačiau tai tik prielaida, jog mano klien- 
tas iš tikrųjų kaltas. Tarkim, kad išlaidos turėjo būti padengtos, bet 
tai tik prielaida, gerai? Tuomet mano klientas būtų sumokėjęs apie 
šimtą septyniasdešimt penkis tūkstančius. 

— Gali būti. 

— Už šią sumą siūlome susitarti nieko nelaukus. Šimtas septy- 
niasdešimt penki tūkstančiai! Ir daugiau jokių apklausų. Per sep- 
tynias dienas gausiu tau čekį. 

— Nemanau. 

— Klausyk, Rudi. To berniuko nebesugrąžins jokie pinigai. Tu- 
rėtum priversti savo klientę tai suprasti. Manau, kad ji nori tartis. 
Ateina laikas, kai advokatas turi elgtis kaip advokatas ir vykdyti 
savo pareigą. Ta vargšė senutė nė nenutuokia, kas yra teismas. 

— Pasikalbėsiu su ja. 

— Tuojau pat jai paskambink. Lauksiu dar valandą, paskui tu- 
riu išeiti. Paskambink jai. 

Šlykštus šunsnukis, tikriausiai telefoną prisijungęs prie mikro- 
fono. Norėtų, kad jai paskambinčiau, o jis klausysis. 

— Paskambinsiu jums, pone Dramondai. Geros dienos. 

„Padedu ragelį, persuku magnetofono juostelę ir išklausau. 

Dekas sėdi kėdėje plačiai išsižiojęs, rodydamas visus keturis 
blizgančius savo dantis. 

— Tai jie mums prikišo „blakių“, — kai baigiasi juostelė, sako 
jis apstulbęs. J) 

Spoksome į magnetofoną, tarytum tik jis galėtų viską paaiškinti. 
Kelias minutes tikrai negaliu atsigauti nuo šoko, jaučiuosi lyg pa- 
ralyžiuotas. Niekas nejaudina. Niekas nepadeda. Staiga suskamba 
telefonas, tačiau nė vienas nekeliame ragelio. Jis šią akimirką 
mums kelia siaubą. 

— Gal reikėtų pasakyti Kipleriui, — galiausiai ištariu, sunkiai ir 
lėtai. 

— Geriau nereikia, — sako Dekas nusiimdamas storus akinius 
ir trindamas akis. 

— Kodėl? 

— Pagalvok. Mes žinom, arba bent jau manom, kad Dramon- 
das ir (arba) jo klientas klausosi mūsų pokalbių. Dramondas apie 
„blakes“ tikrai žino, nes mes ką tik jį pagavom. Bet įrodyti to ne- 
galim, niekaip jo nepagausim. | 

— Jis tą neigtų iki pat mirties. 

— Teisingai. Taigi, ką Kipleris jam padarys? Apkaltins, neturė- 
damas tvirtų įrodymų? Dar kartą įspirs jam į užpakalį? 

— Prie to jau priprato. 

— O teismo tai nepaveiks. Prisiekusiesiems negalima pasakoti, 
jog ponas Dramondas ir jo klientas žaidžia purviną žaidimą. 

Vėl įsispoksome į magnetofoną. Abu virškiname naujieną ir 
mėginame rūke rasti kelią. Pernai per etikos kursą skaitėm apie 
advokatą, gavusį griežtą papeikimą už tai, kad slapčia įrašė tele- 
fono pokalbį su kitu advokatu. Aš kaltas, tačiau prieš niekingus 
Dramondo veiksmus menka mano nuodėmė visiškai nublanksta. 
Bėda ta, kad jeigu kam parodysiu juostelę, įkliūsiu pats. Dramon- 
das liks nenubaustas, išsisuks. Kiek jis į visa tai įsivėlęs? Koks 
tikslas klausytis mūsų pokalbių? O gal jis tik naudojasi pavogta 
informacija, kurią jam perduoda klientas? 

To taip pat neįmanoma išsiaiškinti. Galų gale tai nieko nepa- 
keistų. Jis tą Žino. 

— Ja pasinaudoti negalime, — sakau. 

— Kaip tik apie tą ir galvoju. 

— Bet turime saugotis, nes kitaip jie ims įtarinėti. 

— Taip, palaikykim tai teismui. Palaukim tinkamo momento ir 
eis tie klounai šunims per blakstienas kapodami. 

Abu šiaip taip įstengiame nusišypsoti. 


Palaukęs dvi dienas skambinu Dramondui ir pranešiu liūdną ži- 
nią, jog mano klientė jo purvinų pinigų nenori. Kaip paslaptį jam 
pasakau, kad ji elgiasi keistokai. Vieną dieną bijo eiti į teismą, o 
kitą — jau laukia atpildo. Šiuo metu ji nori kautis. 

Jie nieko neįtaria. Atsitraukia ir ima grasinti, jog pinigų nebe- 
siūlys, kad teismas bus bjaurus ir blogai baigsis. Neabejoju, kad 
Klyvlende šnipai tuo mėgaujasi. Įdomu, kiek laiko užtrunka, kol 
jie išgirsta mūsų pokalbius. 

Reikėtų paimti pinigus. Dotė su Badžiu gautų gerokai daugiau 
nei šimtą tūkstančių, tiek jie niekuomet neišleistų. Jų advokatui nu- 
byrėtų beveik šešiasdešimt, tikras lobis. Tačiau Blekams pinigai nie- 
ko nereiškia. Jie jų niekuomet neturėjo, o dabar apie turtus ir nesva- 
joja. Dotė tik nori, kad oficialiai būtų užfiksuota, ką jos sūnui padarė 
„Greit Benefit“. Ji nori galutinio sprendimo, įrodančio, jog ji buvo 
teisi — Donis Rėjus mirė, nes „Greit Benefit“ jį nužudė. 

Kai dėl manęs, tai pats nustebęs, kad sugebu nekreipti dėme- 
sio į pinigus. Aišku, jie vilioja, bet manęs neužvaldė. Aš neba- 
dauju. Esu jaunas, turėsiu kitų bylų. 

Be to, esu įsitikinęs: jeigu jau „Greit Benefit“ prikaišiojo į ma- 
no telefonus „blakių“, tai bijo kaip reikiant. Jie tikrai turi tamsių 
paslapčių. Kad ir kaip jaudinčiausi, bet pagaunu save svajojantį 
apie teismą. | 


Bukeris su Šarlena Padėkos dienos vakarienei pakvietė mane 
pas Keinus. Pietinėje Memfio dalyje nedideliame namelyje gyve- 
na jo močiutė. Vaišes ji ruošė, matyt, savaitę. Šalta ir drėgna, to- 
dėl visą popietę praleidžiame viduje. Susirinko gal penkiasdešimt 

žmonių nuo šešių mėnesių iki aštuoniasdešimties metų amžiaus. 
Vienintelis baltas veidas priklauso man. Visą laiką valgome. Sve- 
tainėje susispietę prie televizoriaus vyrai vieną po kitos žiūri rung- 
tynes. Su Bukeriu pekanų pyragą ir kavą pasidėjome garaže ant 
mašinos gaubto ir drebėdami iš šalčio plepamės atsigriebdami už 
tą laiką, kai nesimatėme. Jis smalsauja, kaip man sekasi meilės sri- 
tyje, užtikrinu jį, kad. kol kas nieko neturiu. Papasakoju, kad dar- 
bas sekasi gerai. Jis dirba visą parą. Šarlena nori dar vieno vaiko, 
bet jeigu ji pastotų, būtų sunku. Jo niekuomet nebūna namie. 
Pasiutęs advokato gyvenimas. 


Žinojom, kad jis bus tarp laiškų, bet iš sunkių 
žingsnių suprantu, kad jis ten tikrai yra. Mojuoda- 
mas voku Dekas triukšmingai įsiveržia-pro duris: 

— Jis čia! Jis čia! Mes turtingi! | 

Atplėšia voką, atsargiai išima iš jo čekį ir padeda man ant sta- 
lo. Grožimės juo. Dvidešimt penki tūkstančiai dolerių iš „Steit 
Farm“! Kalėdos. 

Kadangi Derikas Doganas vis dar su ramentais, su dokumentais 
lekiame į jo namus. Parodome, kur pasitašyti, jis pasirašo. Pasida- 
lijame pinigus. Jis gauna lygiai 16 667, o mes - lygiai 8 333 dole- 
rius. Dekas norėjo jam prikabinti kai kurias išlaidas — už kopijavi- 
mą, pašto paslaugas, telefono mokestį, tai, ką dauguma advokatų 
stengiasi išspausti iš savo klientų, kai įvyksta susitarimas, — bet aš 
neleidau. 

“ Atsisveikiname, palinkime jam sėkmės, stengiamės vaidinti tru- 
putį nusiminusius dėl viso šio liūdno įvykio. Sunku. 

„Sutarėme pasiimti po tris tūkstančius, o likusius palikti firmo- 
je Juodai dienai. Firma mus pavaišina puikiais pietumis madinga- 
me restorane pietinėje Memfio dalyje. Dabar firma turi auksinę kre- 
dito kortelę, išduotą menko, apgailėtino bankelio, kuriame advo- 
kato statusas padaro įspūdį. Prašyme neatsakiau į klausimus apie 
patirtus bankroto atvejus. Paspaudę vienas kitam ranką su Deku 
sutarėme nesinaudoti kortele be abiejų sutikimo. 

Už savo tris tūkstančius nusiperku automobilį. Žinoma, jis ne 
naujas, bet apie tokį svajojau nuo pat tos dienos, kai tapo aišku, 
jog Doganas tarsis. Tai 1984 metų laidos mėlynas „Volvo DL“, 
keturios pavaros su greičio stiprintuvu, puikiai išlaikytas, prava- 
žiuota tik šimtas dvidešimt tūkstančių mylių. „Volvo“ tai nedaug. 
Bankininkas — pirmasis ir vienintelis automobilio savininkas — mė- 
go prie jo pasikrapštyti. 

Ketinau pirkti naują, bet nemėgstu Iįsti į skolas. 

Tai pirmasis mano advokatiškas automobilis. Už „Tojotą“ gaunu 
tris šimtus dolerių, už juos nusiperku telefoną į automobilį. Rudis 
Beiloras pamažu kyla. 


Seniai nusprendžiau, kad Kalėdoms kur nors išvažiuosiu. Per- 
nelyg skausminga prisiminti, kas buvo prieš metus. Per šventes bū- 
siu vienas, todėl geriau išvažiuoti. Dekas miglotai užsiminė, jog 
galėtume švęsti kartu, bet nieko nepasiūlė. Pasakiau, kad tikriau- 
siai važiuosiu pas mamą. 

Kai mama su Henku niekur nekeliauja, „Vinibagą“ paprastai 
laiko už nedidelio Henko namelio Tolede. Niekuomet nemačiau 
nei to namo, nei „Vinibago“, bet nesirengiu Kalėdų sutikti su Hen-- 
ku. Paskambinusi po Padėkos dienos mama lyg ir pakvietė šven- 
tes sutikti su jais. Aš atsisakiau, pasakiau, jog, turiu labai daug dar- 
bo. Nusiųsiu atviruką. 

Mamos nevengiu. Mes tik liovėmės bendravę. Pamažu atitolome, 
nebuvo jokių šiurkščių incidentų, kurie nepasimiršta metų metus. 

Pasak Deko, nuo gruodžio penkioliktos teisingumo sistema už- 
sidaro ir atgyja tik kitais metais. Teisėjai neskiria nei teismų, nei 
klausymų. Advokatų firmose vyksta vakarėliai, rengiami pietūs dar- 
buotojams. Kaip tik tinkamas metas išvažiuoti. Į žvilgančio naujo 
„Volvo“ bagažinę susikraunu Blekų bylą, keletą drabužių ir lei- 
džiuosi į kelią. Be tikslo klaidžioju į vakarus vedančiais dvipusio 
eismo keliais, kol pagaliau privažiuoju snieguotąjį Kanzasą ir Ne- 
braską. Apsistoju pigiuose moteliuose, užkandu kavinukėse, apžiū- 
riu įdomesnes vietoves. Šiaurines lygumas buvo užgriuvusi pūga. 

Pakelėse aukštos sniego pusnys. Prerijos baltos ir tylios, lyg ap- 
klotos kamuoliniais debesimis. 
Kelio vienatvė mane gaivina. 


Gruodžio dvidešimt trečią pagaliau atvažiuoju į Medisoną Vis- 
konsine. Susirandu viešbutuką, užsisakęs karštą patiekalą jaukiai 
pavakarieniauju ir einu pasivaikščioti miesto gatvėmis, niekuo neiš- 
siskirdamas iš minios, zujančios po parduotuves. Yra dalykų, ku- 
rių per Kalėdas visai nepasigendu. 

Sėdžiu ant apšalusio parko suoliuko, po kojomis sniegas, klau- 
sausi kalėdinių giesmių. Nė vienas žmogus pasaulyje nežino, kur 
aš. Kokia laisvė! 

Pavakarieniavęs ir pasivaišinęs gėrimais viešbučio bare, pa- 
skambinu Maksui Leubergui. Jis grįžęs Medisono universiteto tei- 
sės dėstytojo kadencijai. Skambindavau jam kartą per mėnesį, pra- 
šydamas patarimų. Jis pakvietė mane apsilankyti. Išsiunčiau jam 
daugumos aktualių bylos dokumentų, taip pat gynybos, pareiški- 
mus, raštiškus supažindinimus su dokumentais ir daugumos apklau- 
sų stenogramų kopijas. Siuntinys svėrė keturiolika svarų ir kaina- 
vo beveik trisdešimt žalių. Dekas sutiko. 

Maksas nuoširdžiai apsidžiaugia, kad aš atvažiavau. Jis žydas, 
todėl nelabai švenčia Kalėdas. Kartą, kai kalbėjomės telefonu, jis 
man sakė, jog tai puikus metas dirbti. Paaiškina, kaip atvažiuoti. 

Kitą rytą devintą valandą, spaudžiant vienuolikos laipsnių šaltu- 
kui, įeinu į Teisės koledžą. Jis neuždarytas, bet visur tuščia. Leuber- 
gas laukia savo kabinete su karšta kava. Kalbamės apie valandą, jis 
pasakoja, ko pasiilgo Memfyje, tačiąu Teisės koledžo nepamini. Čia 
jo kabinetas labai panašus į tą, kurį turėjo Memfyje — užgriozdin- 
tas, netvarkingas, sienos nukabinėtos provokuojančiais politiniais 
plakatais ir bamperių lipdukais. Jis nepasikeitęs — neklusnūs tankūs 
plaukai, džinsai, balti sportbačiai. Su kojinėmis, bet tik todėl, kad 
lauke — per pėdą sniego. Toks pat gyvas ir energingas. 

Seku jam iš paskos koridoriumi į nedidelę auditoriją semina- 
rams, kurios viduryje stovi ilgas stalas. Maksas turi raktą. Ant stalo 


354 


išdėlioti dokumentai, kuriuos jam atsiunčiau. Vienas priešais kitą 
susėdame ant kėdžių, iš termoso jis įpila man dar kavos. Žino, kad 
iki teismo liko šešios savaitės. 

— Siūlė susitarti? 

— Taip. Kelis kartus. Dabar jie pakėlė iki šimto septyniasde- 
šimt penkių tūkstančių, bet mano klientė nesutinka. 

— Neįprasta, bet manęs tai nestebina. 

— Kodėl nestebina? 

— Nes tu juos prispaudei. Jie iškils į viešumą, Rudi. Tai viena 
iš geriausių nepagrįsto atmetimo bylų, kurias kada nors esu ma- 
tęs, 0 mačiau jų tūkstančius. 

— Yra dar kai kas, — tariu ir papasakoju apie pokalbių klausy- 
mąsi, kad yra tvirtų įrodymų, jog jų klausosi Dramondas. 

— Tiesą sakant, esu apie tai girdėjęs, —- sako jis. — Buvo tokia 
byla Floridoje, bet advokatas savo telefonus patikrino tik po teis- 
mo. Jam kilo įtarimas, nes gynyba žinojo apie visus jo ketinimus. 
Bet čia, oho, čia viskas kitaip. 

— Jie tikriausiai bijo, — sakau. 

— Jie siaubingai bijo, bet geriau nesiblaškykim. Ten jie palan- 
kioje aplinkoje. Jūsų šalis netiki kompensacijomis už skriaudą. 

— Ką norite tuo pasakyti? 

— Imk pinigus ir bėk. 

— Negaliu. Ir nenoriu. Nenori ir mano klientė. 

— Gerai. Laikas tokius žmones atvesti į dvidešimtą amžių. Kur 
tavo magnetofonas? 

Pašokęs nuo kėdės šoka prie lentos — profesorius pasirengęs 
skaityti paskaitą. Išimu iš portfelio magnetofoną ir padedu ant stalo. 
Pasiruošiu savo rašiklį ir bloknotą. 

Maksas pradeda, o aš visą valandą įnirtingai užsirašinėju, apibe- 
riu jį klausimais. Jis aiškina apie mano liudytojus, jų liudytojus, do- 
kumentus, įvairias strategijas. Maksas gerai išstudijavęs mano atsiųs- 
tą medžiagą. Jis mėgaujasi mintimi pričiupti tuos Žmones. 

— Geriausią pasilik pabaigai, — aiškina profesorius. — Parodyk 
juostą, kaip tas vargšas berniukas kalba prieš mirtį. Tikriausiai jis 
atrodė graudžiai. 

— Labai. 

— Puiku. Prisiekusieji turės nuostabų vaizdą. Jeigu seksis ge- 
rai, tai viską gali užbaigti per tris dienas. 

— O tada? 

— Tada sėdėk ir stebėk, kaip jie aiškinasi. 

Jis staiga nutyla, siekia kažko per stalą. Stumteli tai man. 

— Kas tai? 

— Naujasis „Greit Benefit“ polisas, praėjusį mėnesį išduotas vie- 
nam iš mano studentų. Aš už jį sumokėjau, kitą mėnesį draudimą 
nutrauksim. Tik norėjau pasižiūrėti, ką jie rašo. Spėk, kas nebe- 
dengiama, įrašyta juodomis raidėmis. 

— Kaulų čiulpų persodinimas. 

— Bet koks persodinimas, įskaitant ir kaulų čiulpus. Imk, pasi- 
naudosi teisme. Manau, vertėtų paklausti kompanijos prezidento, 
kodėl polisas pakeistas praėjus vos keliems mėnesiams po to, kai 
Blekai iškėlė ieškinį. Kodėl dabar jie taip aiškiai išskiria kaulų čiul- 
pus? O jeigu to nebuvo Blekų polise, tai kodėl nepatenkino pa- 
raiškos? Geras daiktas, Rudi. Velnias, kaip norėčiau pamatyti tą 
teismą. 

— Tai atvažiuokit. 

Man būtų ramiau, jei šalia būtų ne tik Dekas, bet ir draugas, 
su kuriuo galėčiau pasitarti. 

Maksui kilo kai kurių neaiškumų dėl mūsų atliktos paraiškų by- 
los analizės, ir netrukus pasineriame į dokumentus. Atvelku ketu- 
rias kartonines dėžes su byla. Iki vidurdienio auditorija pasidaro 

panaši į sąvartyną. | 

“Makso energija užkrečiama. Prie pietų išklausau vieną iš kele- 
to paskaitų apie draudimo kompanijų buhalteriją. Kadangi jos -at- 
leistos nuo bendrų antitrestinių mokesčių, tai sukūrė savo buhal- 
terinius metodus. Finansinių draudimo kompanijos dokumentų fak- 
tiškai negali. suprasti joks kvalifikuotas apskaitininkas. Jie ir ne- 
turi būti suprantami, nes nė viena draudimo kompanija nenori, kad 
išorinis pasaulis žinotų, kas joje dedasi. Tačiau Maksas turi kele- 
tą nuorodų. 

„Greit Benefit“ vertė siekia nuo keturių šimtų iki penkių šim- 
tų milijonų dolerių, maždaug pusė šios sumos paslėpta rezervinia- 
me fonde ir perviršyje. Tą būtina paaiškinti prisiekusiesiems. 

Nedrįstu siūlyti, kad dirbtume Kalėdų dieną, bet Maksas ap- 
imtas entuziazmo. Jo Žmona išvažiavo pas tėvus į Niujorką. Jis 
neturi ką veikti ir nuoširdžiai nori peržiūrėti visus dviejose dėžė- 
se likusius dokumentus. 

Jo mintys užrašytos trijuose bloknotuose ir pustuzinyje juoste- 
lių. Kai gruodžio dvidešimt penktą sutemus jis galiausiai pasako, 
kad baigė, jaučiuosi išsekęs. Jis padeda man viską sukrauti į dė- 
žes ir nunešti į mašiną. Vėl smarkiai sninga. 

Atsisveikinu su Maksu prie pagrindinio Teisės koledžo įėjimo. 
Jaučiuosi be galo jam dėkingas. Jis palinki man sėkmės, išpeša pa- 
žadą iki teismo skambinti jam nors kartą per savaitę, o kai prasi- 
dės teismas — kasdien. Vėl pakartoja, jog, galimas dalykas, atva- 
žiuos į teismą. 

Pamojuoju jam pro krintantį sniegą. 


Tris dienas klaidžioju keliais, bet galiausiai pasiekiu Spartan- 
burgą Pietų Karolinoje. Važiuoti su „Volvo“ gera, ypač per Vidu- 
rio Vakarų aukštumų sniegą ir ledą. Iš mašinos kartą skambinau 
Dekui. Biure ramu, niekas manęs neieško. 

Pastaruosius trejus su puse metų daug mokiausi, kad gaučiau 
advokato laipsnį, o kai galėdavau, dirbdavau „Joguose“. Laisva- 
laikio beveik neturėjau. Daugumai žmonių tokia pigi kelionė po 
šalį atrodytų nuobodi, tačiau man tai puikiausios atostogos. Ilsisi 
mintys ir siela, galiu galvoti ne tik apie teisę, bet ir apie kitus da- 
lykus. Išsivaduoju nuo slegiančių dalykų, pavyzdžiui, nuo minčių 
apie Sarą Plenkmor. Atsikratau senų nuoskaudų. Gyvenimas per 
trumpas, kad nekęstum žmonių, kurie paprasčiausiai neįstengia elg- 
tis kitaip. Kažkur Pietų Virdžinijoje atleidžiu sunkias Loido Beko 
ir Bario X. Lankasterio nuodėmes. Prisiekiu nebegalvoti apie mis 
Berdi ir nebesijaudinti dėl jos ir apgailėtinų jos artimųjų. Savo pro- 
blemas gali išspręsti ir be manęs. 

Daug galvoju apie Keli Riker, tuos puikius jos dantis, įdegu- 
sias kojas ir mielą balsą. 

Prisiminęs teisę, visą dėmesį sutelkiu į artėjantį teismą. Turiu 
tik vieną bylą, kuri pasieks teismą, todėl apie ją ir galvoju. Ap- 
mąstau, kaip reikės kreiptis į prisiekusiuosius. Spirginu „Greit Be- 
nefit“ sukčius. Sakydamas baigiamąjį Žodį, pats vos neapsiverkiu. 

Keli vairuotojai lenkdami piktai dėbteli į mane, bet juk niekas 
čia manęs nepažįsta. 

Kalbėjausi su advokatais, kurie iškėlė arba rengiasi iškelti „Greit 
Benefit“ ieškinį. Iš pirmųjų trijų nebuvo jokios naudos. Ketvirtasis, 
Kuperis Džeksonas, gyvena Spartanburge. Jo byloje yra keistumų. 
Apie juos pasakoti telefonu (skambinau jam iš namų) jis negalėjo, 
tačiau maloniai pakvietė užsukti ir peržiūrėti bylą biure. | 

Jo firma įsikūrusi banko pastate miesto centre, šiuolaikiškuose 
kabinetuose dirba šeši advokatai. Vakar važiuodamas per Šiaurės 
Karoliną jam skambinau iš mašinos. Šiandien jis laisvas. Per šven- 
tes darbai sulėtėja. 

Tai apkūnus, plačiapetis vyras tvirtomis galūnėmis, tamsia barz- 
da ir dar tamsesnėmis gyvai spindinčiomis, išraiškingomis akimis. 
Jam keturiasdešimt šešeri, prasigyveno, kaip pasakoja, iš įsiskoli- 
nimų už produkciją. Prieš kalbėdamas toliau patikrina, ar uždary- 
tos kabineto durys. 

Jis neturėtų niekam pasakoti to, ką ketina dabar atskleisti. Ir 
jis, ir jo klientas su „Greit Benefit“ pasirašė griežtai konfidencia- 
lią sutartį, pagal kurią už jos sąlygų išviešinimą gresia didelės sank- 
cijos. Jam tokios sutartys nepatinka, tačiau jos nėra neįprastas da- 
lykas. Prieš metus padavęs ieškinį vienos moters, kuriai reikėjo 
operuoti sinusitą, vardu. „Greit Benefit“ atmetė paraišką remda- 
masi tuo, kad moteris prašyme nenurodė, jog prieš penkerius me- 
tus iki poliso išdavimo jai iš kiaušidžių buvo išoperuota cista. At- 
metimo rašte cista buvo įvardyta kaip išankstinė būklė. Ieškinys 
siekė vienuolika tūkstančių dolerių. Buvo ir daugiau koresponden- 
cijos, kitos paraiškos taip pat buvo atmestos, tuomet ji susirado 
Kuperį Džeksoną. Jis keturis kartus nuosavu lėktuvu buvo nuskri- 
dęs į Klyvlendą ir apklausė aštuonis darbuotojus. 

— Kvailiausi ir niekšiškiausi šunsnukiai, kokius kada nors esu 
matęs, — apibūdina jis Klyvlendo kompaniją. Džeksonas mėgsta 
sunkias bylas, šiame žaidime jam visos priemonės geros. Jis juos 
prispaudė ir siekė teismo, tačiau „Greit Benefit“ staiga užsimanė 
tyliai susitarti. 

— Čia prasideda konfidencialioji dalis, — sako jis mėgaudama- 
sis mintimi, kad pažeis susitarimą ir man išsipasakos. Galiu lažin- 
tis, kad tą jis pasakojo kokiam šimtui žmonių. 

— Jie mums sumokėjo vienuolika tūkstančių ir pridėjo dar du 
šimtus tūkstančių, kad atsikabintume. 

Sužibusiomis akimis laukia mano reakcijos. Tai tikrai nepapras- 
tas susitarimas, kadangi „Greit Benefit“ krūvą pinigų sumokėjo 
faktiškai kaip žalos atlyginimą. Nieko nuostabaus, kad reikalauja 
laikytis slaptumo. 

— Nuostabu, — sakau aš. 

— Tikrai. Aš asmeniškai tartis nenorėjau, tačiau vargšei mano 
klientei reikėjo pinigų. Neabejoju, jog būtų pavykę prikabinti jiems 
didelį nuosprendį. 

Jis papasakoja apie kelias savo pergales, iš kurių susikrovė kal- 
nus pinigų, paskui nusiveda mane į belangę patalpą su pasieniais 
išrikiuotomis lentynomis, kuriose prikrauta vienodų dėžių. Paro- 
dęs tris iš jų sunkiu savo kūnu atsiremia į lentyną. 

— Tai jų schema, — sako jis liesdamas dėžę taip, lyg joje sly- 
pėtų didžiulės paslaptys. — Gauta paraiška perduodama žemesnio 
rango darbuotojui, kuris tik tvarko popierius. Su paraiškomis dir- 
ba prasčiausio išsilavinimo, menkiausiai apmokami žmonės. Šitaip 
yra kiekvienoje draudimo kompanijoje. Prabanga ateina iš inves- . 
ticijų, o ne iš paraiškų arba draudimo. Tas darbuotojas peržiūri pa- 
raišką ir tuojau pat pradeda jos tvirtinimo procedūrą. Apsidraudu- 
siam asmeniui jis išsiunčia paraiškos atmetimo raštą. Neabejoju, 
kad tokį turit. Tuomet pareikalauja paskutiniųjų penkerių metų me- 
dicininės ataskaitos. Ji taip pat peržiūrima. Iš Paraiškų departamen- 
to Žmogus gauna dar vieną raštą, kuriame rašoma: „Kol klausi- 
mas nagrinėjamas, paraiška atmesta“. Čia ir prasideda visos links- 
mybės. Paraiškų priėmėjas perduoda dokumentus tvirtinimui, o 

Tvirtinimo departamentas Paraiškų departamentui siunčia raštelį, 
kuriame rašoma, pavyzdžiui: „Pagal šią paraišką nemokėti, kol ne- 
pranešime“. Tarp Paraiškų ir Tvirtinimo departamentų vyksta su- 
sirašinėjimas, popierių daugėja, atsiranda neatitikimų, kyla karšti 
ginčai dėl poliso punktų ir papunkčių, kol tarp šių dviejų departa- 
“ mentų įsiplieskia karas. Reikia nepamiršti, jog šie žmonės dirba 
toje pačioje kompanijoje, tame pačiame pastate, tačiau vieni kitų 
beveik nepažįsta. Jie net nežino, ką veikia kitas departamentas. Čia 
viskas gerai apgalvota. O jūsų klientas tuo metu sėdi savo vago- 
nėlyje, gauna raštus, vienus iš Paraiškų departamento, kitus — iš 
Tvirtinimo. Dauguma žmonių pasiduoda, o jie to tik ir laukia. Į 
advokatą kreipiasi tik vienas iš dvidešimt penkių. 

Kol Džeksonas man visa tai pasakoja, mintyse atkuriu matytus 
dokumentus, apklausų fragmentus ir staiga viskas sustoja į savo 
vietas. 

— Ar galima tai įrodyti? — klausiu aš. 

Jis patapšnoja per dėžes: 

— Viskas yra čia. Daug kas nereikalinga, bet aš turiu žinynus. 

— Aš taip pat. | 

— Galit peržiūrėti. Viskas puikiai surūšiuota. Turiu gerą para- 
juristą, tiesą sakant, du. 

Taip, bet aš, Rudis Beiloras, turiu paraadvokatą! 

Jis palieka mane tarp dėžių ir nieko nelaukęs čiumpu tamsiai ža- 
lius žinynus. Vienas — paraiškų, kitas — tvirtinimo. Iš pradžių jie at- 
rodo beveik tokie pat, kokius gavau per supažindinimą su dokumen- 
tais. Procedūrų aprašymai suskirstyti skyriais. Pradžioje — turinys, 
pabaigoje — žodynėlis. Tai paprasčiausi kanceliarijos žinynai. 

“ Tuomet pastebiu vieną skirtumą. Paraiškų žinyno gale randu U 
skyrių. Mano turimame žinyne tokio skyriaus nėra. Atidžiai jį per- 
skaitau ir viskas paaiškėja. Tvirtinimo departamento žinyne taip 
pat yra U skyrius. Tai antroji schemos dalis, viskas atitinka Ku- 
perio Džeksono pasakojimą. Abiejuose žinynuose nurodoma, kad 
vienas departamentas atmestų paraišką, nes ją reikia išnagrinėti, 
ir perduotų kitam departamentui su nurodymu nemokėti, kol ne- 
gaus atitinkamo nurodymo. 

Nurodymas negaunamas. Nė vienas iš departamentų paraiškos 
apmokėti negali be kito departamento nurodymo. 

Abiejuose U skyriuose išaiškinta, kaip kiekvieną žingsnį pagrįs- 
ti dokumentais, kad vieną dieną, jeigu reikės, galima būtų paro- 
dyti, kaip kruopščiai prieš atmėtant paraišką viskas patikrinta. 

Nei viename, nei kitame mano turimuose žinynuose U skyriaus 
nėra. Jie buvo gražiai išimti. Tie sukčiai Klyvlende ir tikriausiai 
jų advokatai Memfyje tyčia nuo manęs nuslėpė U skyrių. Švelniai 
tariant, tai stulbinantis atradimas. 

Šokas greitai praeina ir pajuntu, kad ima juokas pagalvojus, 
kaip išsitraukęs šiuos skyrius teisme pamojuosiu jais prieš prisie- 
kusiųjų akis. 

Dar ilgai rausiuosi dokumentuose, tačiau negaliu atitraukti akių 
nuo žinynų. 


Savo kabinete Kuperis mėgsta išgerti degtinės, bet tik pavaka- 
re, po šeštos valandos. Pasiūlo ir man. Butelį jis laiko mažame šal- 
diklyje, kuris įtaisytas barą atstojančioje spintelėje. Degtinę gurkš- 
noja gryną, be ledo, neatskiestą vandeniu. Gurkšnoju ir aš. Pora 
lašų, ir pajuntu, kaip degina vidurius. 

Ištuštinęs pirmą taurelę, jis sako: 

— Neabejoju, kad turit įvairių valstybinių „Greit Benefit“ tyri- 
mų kopijas. 

Pasijuntu visiškas neišmanėlis, nėra prasmės meluoti: 

— Ne, dar neturiu. . 

— Privalot juos pamatyti. Apie šitą kompaniją pranešiau Pietų 
Karolinos teisingumo ministrui. Kartu su juo mokiausi Teisės ko- 
ledže. Vyksta tyrimas. Tas pats ir Džordžijoje. Oficialią apklausą 
pradėjo Floridos komisaras draudimo reikalams. Atrodo, kad per 
trumpą laiką atmesta labai daug paraiškų. 

Seniai, kai dar studijavau teisę, Maksas Leubergas minėjo vals- 
tybiniam Draudimo departamentui padavęs skundą. Jis sakė, jog 
nieko iš to neišeis, nes visiems žinoma, jog draudimo industrija 
palaiko draugiškus ryšius su tais, kurie siekia ją valdyti. 

Negaliu atsikratyti jausmo, jog kažką pražiopsojau. Bet juk tai 
pirmoji mano byla dėl nepagrįsto paraiškos atmetimo. 

— Žinai, kalbama apie bendrus veiksmus, — sako jis blykstelė- 
damas akimis, įtariai prisimerkdamas. Jis mato, kad apie jokius 
bendrus veiksmus nieko negirdėjau. 

— Kur? 

— Advokatai Reilėjuje. Jie turi glėbį nedidelių nepagrįsto atme- 
timo bylų prieš „Greit Benefit“, bet lūkuriuoja. Tai kompanijai gre- 
sia didelis smūgis. Įtariu, kad bylose, kurios ypač kelia nerimo, 
jie tyliai susitaria. 

— Kiek ten yra polisų? — šį klausimą buvau uždavęs per supa- 
žindinimą su dokumentais, bet atsakymo dar negavau. | 

— Tik truputį mažiau kaip šimtas tūkstančių. Skaičiuojant, jog, 
paraiškas paduoda dešimt procentų apsidraudusiųjų, per metus iš- 
eina dešimt tūkstančių paraiškų, toks yra šios industrijos vidurkis. 
Tarkim, tegu, po velnių, pusę paraiškų atmeta. Lieka penki tūks- 
tančiai. Vidutiniškai paraiška jiems kainuoja dešimt tūkstančių do- 
lerių. Penki tūkstančiai iš dešimties tūkstančių — gauname penkias- 
dešimt milijonų žalių. Sakykim, jie išleidžia dešimt milijonų (skai- 
čius iš lubų), kad susitartų, jeigu jiems kas iškelia ieškinį. Tokia 
nedidelė machinacija jiems atneša keturiasdešimt milijonų ir kitais 
metais jie gal būt vėl pradeda mokėti draudimą pagal teisėtas pa- 
raiškas. Po metų ir vėl jas atmetinėja. Sukurpia dar vieną sche- 
mą. Jie pasidaro tiek pinigų, kad gali apsukti bet ką. 

Ilgai spoksau į jį, paskui klausiu: 

— Ar galima tai įrodyti? 

— Ne. Tai tik nuojauta. Įrodyti tikriausiai neįmanoma, nes tai 
didelis nusikaltimas. Ši kompanija daro neįtikėtinai kvailų daly- 
kų, bet abejoju, ar jie būtų tokie bukagalviai, kad tą užsirašinėtų. 

Vos nepapasakoju apie „kvailąjį laišką“, bet apsigalvoju. Jam 
nuolatos sekasi. Mokėjimu pasiekti pranašumo jis nugalėtų bet:ką. 

— Ar dalyvauji kokioje nors teismo advokatų grupėje? - klau- 
sia jis. 

— Ne. Pradėjau dirbti tik prieš keletą mėnesių. 

— Aš dalyvauju gana aktyviai. Yra susikūręs laisvas mėgstančių 
bylas dėl nepagrįsto paraiškų atmetimo advokatų tinklas. Mes pa- 
laikome ryšį. Sklinda daug kalbų. Vis girdžiu: „Greit Benefit“ — tą, 
„Greit Benefit“ — aną. Manau, jie atmetė per daug paraiškų. Visi lau- 
kia pirmo didelio teismo, kad iškeltų ją į viešumą. Didžiulis nuo- 
sprendis sukels teismų laviną. | 

— Nežinau, kaip dėl nuosprendžio, bet teismas tikrai bus. 

Jis sako, kad galėtų paskambinti savo bičiuliams, sujudinti tink- 
lą, patikrinti sąsajas, surinkti paskalas, pasidairyti, kas vyksta ki- 
tur. Vasarį jis tikriausiai atskris į Memfį stebėti teismo. Vienas di- 
delis nuosprendis, ir užtvanka grius. 


Pusę kitos dienos peržiūrinėju Džeksono dokumentus, paskui. 
padėkoju jam ir išvažiuoju. Jis primygtinai reikalauja, kad skam- 
binčiau. Nuojauta jam sako, jog teismią stebės daugybė advokatų. 

Kodėl tai mane baugina? 

Memfį pasiekiu per dvylika valandų. Kol iškraunu bagažinę, 
pradeda snyguriuoti. Rytoj Naujieji metai. 


Priešteisminė konferencija vyksta sausio viduryje 
teisėjo Kiplerio teismo salėje. Jis susodina mus 
aplink gynybos stalą, o prie durų pastato savo ant- 
stolį, kad šis neįleistų žioplinėjančių advokatų. Jis be mantijos, at- 
sisėda stalo gale, vienoje pusėje pasisodina sekretorę, o kitoje — 
stenografistę. Sėdžiu jam iš dešinės, nugara į salę, o kitoje stalo 
pusėje priešais mane sėdi gynybos komanda. Paskutinį kartą Dra- 
mondą mačiau gruodžio dvyliktą per Kordo apklausą. Sunkiai pri- 
siverčiu būti mandagus. Kaskart, kai kabinete pakeliu telefono ra- 
gelį, prieš akis iškyla, kaip šitas gerai apsirengęs, puikiai prisižiū- 
rintis, labai gerbiamas niekšas klausosi mano pokalbių. 
Abi pusės įteikė ikiteisminius įsakymo pasiūlymus. Šiandien už- 
veršime kilpas. Galutinis įsakymas bus teismo proceso pagrindas. 
Kipleris nelabai nustebo, kai jam parodžiau iš Kuperio Džek- 
sono pasiskolintus žinynus. Jis kruopščiai sulygino juos su tais, ku- 

riuos man pateikė Dramondas. Pasak gerbiamojo teisėjo, nepriva- 
lau Dramondui pranešti, jog Žinau, kad jie nuslėpė dokumentus. 
Nepažeisdamas taisyklių galiu palaukti iki teismo, o tuomet kyš- 
telėti juos „Greit Benefit“ panosėn prisiekusiųjų akivaizdoje. 

Turėtų būti triuškinantis smūgis. Numausiu jiems kelnes pri- 
siekusiesiems matant ir žiūrėsiu, kaip jie bėga slėptis. 

Pereiname prie liudytojų. Išvardijau visas su byla susijusias pa- 
vardes. 

— Džeki Lemančik mano klientui nebedirba, —- sako Dramondas. 

— Ar žinote, kur ji? — klausia manęs Kipleris. 

— Ne. 

Tai tiesa. Apskambinau visą Klyvlendą ir jo apylinkes. Džeki 
"Lemančik nė pėdsako. Net Bučą įkalbėjau pamėginti ją susekti te- 
lefonu, bet nieko nepešė ir jis. 

— O jūs? — klausia jis Dramondo. 

— Ne. 

-— Taigi klaustukas. 

— Teisingai. 

Dramondui ir T. Pyrsui Morhauzui tai atrodo juokinga. Jie ner- 
vingai šypteli vienas kitam. Nedžiūgautų, jeigu ją rastume ir at- 
vestume liudyti. Tačiau vargu, ar pavyks. 

— O kaip Bobis Otas? — klausia Kipleris. 

— Dar vienas klaustukas, — atsakau. Žmonių, kuriuos yra pa- 
grindo pakviesti liudyti teisme, sąrašą gali pateikti abi pusės. Dėl 
Oto abejoju, bet jeigu jis atsirastų, noriu turėti teisę pakviesti jį į 
teismą kaip liudytoją. Bučas šniukštinėjo ir Bobio Oto pėdsakus. 

Aptariame ekspertus. Turiu tik du: daktarą Valterį Kordą ir Ren- 
delą Gaskiną, vėžio klinikos administratorių. Dramondas įrašė vie- 
ną — daktarą Miltoną Džifį iš Sirakūzų. Neapklausiau jo dėl dvie- 
jų priežasčių. Pirma, pas jį važiuoti būtų per brangu, bet svarbiau- 
sia, žinau, ką jis pasakys — tvirtins, jog kaulų čiulpų persodinimas 
pernelyg eksperimentiškas, kad jį būtų galima laikyti deramu, efek- 
tyviu gydymo metodu. Tą išgirdęs Valteris Kordas įsiuto. Jis man 
padės parengti kryžminę apklausą. 

Kipleris. abejoja, ar Džifis apskritai liudys. 

Valandą deramės dėl dokumentų. Dramondas teisėją įtikinėja, 
kad jie pateikė visus. Ką nors kitą jis tikrai įtikintų, bet aš žinau, 
jog jis meluoja. Žino ir Kipleris. | 

— O kaip dėl ieškovo reikalavimo pateikti informaciją apie per 
pastaruosius dvejus metus išduotų polisų, paraiškų, dėl kurių bu- 
vo iškelti ieškiniai, ir atmestų paraiškų bendrą skaičių? 

Dramondas giliai atsidūsta, atrodo tikrai priblokštas. 

 — Skaičiuojame, gerbiamasis teisėjau, galiu prisiekti. Šią infor- 
maciją reikia surinkti iš daugybės po visą šalį išsibarsčiusių pada- 
linių. Mano klientas turi trisdešimt vieną valstybinį padalinį, sep- 
tyniolika rajoninių, penkis regioninius padalinius, sunku... 

— Ar jūsų klientas turi kompiuterių? 

Visiškas žlugimas. 

— Žinoma, bet ne viskas taip paprasta, kelių mygtuko spustelė- 
jimų nepakanka, kad gautume duomenis. 

— Teismas prasideda po trijų savaičių, pone Dramondai. Man 
reikia tų duomenų. 

— Mes stengiamės, gerbiamasis teisėjau. Tą primenu savo klien- 
tui kasdien. 

— Gaukit juos! — Kipleris rodo pirštu į Leo F. Dramondą. Mor- 
hauzas, Hilas, Plankas ir Grounas kolektyviai susigūžia, bet vis tiek 
rašo. 

Pereiname prie ne tokių opių klausimų. Sutariame, kad teismui 
reikėtų numatyti dvi savaites. nors Kipleris man kaip paslaptį pa- 
tikėjo, jog stengsis, kad teismas neužtruktų ilgiau kaip penkias die- 
nas. Pasitarimą baigiame per dvi valandas. 

— Taigi, ponai, kaip dėl galimybės susitarti? 

Žinoma, aš jam sakiau, kad paskutinis jų siūlymas buvo šim- 
tas septyniasdešimt penki tūkstančiai. Jis žino ir tai, kad Dotė Blek 
neketina tartis. Jai nereikia nė skatiko. Ji trokšta kraujo. 

— Koks aukščiausias jūsų pasiūlymas, pone Dramondai? 

Visas penketas patenkinti susižvalgo, tarytum dabar turėtų įvykti 
kažkas ypatingo. 

— Gerbiamasis teisėjau, šįryt klientas mane įgaliojo pasiūlyti du 
šimtus tūkstančių dolerių, — šiek tiek teatrališkai paskelbia Dra- 
mondas. 

— Pone Beilorai. 

— Atsiprašau. Mano klientė nesutiko, kad tarčiausi. 

— Už jokią sumą? 

— Teisingai. Ji nori, kad štai ten sėdėtų prisiekusieji, ji nori, kad 
pasaulis sužinotų, kas nutiko jos sūnui. 

Kitoje stalo pusėje — šokas ir sumišimas. Niekad nemačiau tiek 
galvų purtymo. Net ir teisėjas atrodo nustebęs. 

Po laidotuvių su Dotė beveik nesikalbėjau. Keletą kartų mėgi- 
nau, bet nepavyko. Ji sielvartauja. Ir pyksta. Ir tai visai supranta- 
ma. Dėl Donio Rėjaus mirties ji kaltina „Greit Benefit“, teisėtvar- 
kos sistemą, gydytojus, advokatus, o kartais net mane. Aš ją su- 
prantu. Jai nereikia tų pinigų, ji jų ir nenori. Dotei reikia teisy- 
bės. Kaip ji sakė, kai paskutinį kartą buvau užėjęs: „Noriu, kad 
tie šunsnukiai žlugtų“. 

— Drąsu, — teatrališkai ištaria Dramondas. 

— Teismas bus, Leo, — atsakau aš, — patarčiau ruoštis. 

Kipleris parodo aplanką, ir sekretorė jį paduoda. Dramondui ir 
man jis įteikia kažkokį sąrašą. 

— Čia galimų prisiekusiųjų pavardės ir adresai. Atrodo, devy- 
niasdešimt du, bet galimas dalykas, kad kai kurie bus išsikėlę gy- 
venti kitur. 

Čiumpu sąrašą ir nieko nelaukęs imu skaityti pavardes. Šalyje 
gyvena milijonai žmonių. Ar galiu juos visus pažinoti? Pažįstamų 
pavardžių nėra. - 

— Prisiekusiuosius rinksime likus savaitei iki teismo, taigi iki 
vasario pirmos pasiruoškite. Galite rinkti apie. juos duomenis, ta- 
čiau tiesioginis kontaktas, žinoma, būtų šiurkštus pažeidimas. 

— O kur anketos? — klausia Dramondas. 

Kiekvienas galimas prisiekusysis užpildo anketą, kurioje nuro- 
do pagrindinius duomenis apie save: amžių, rasę, lytį, darbovietę, 
pareigas, išsilavinimą. Kai prasideda atranka, advokatas dažniau- 
siai tik tiek apie prisiekusįjį ir težino. 

— Rengiame. Jos bus išsiųstos rytoj. Dar klausimų yra? 

— Ne, pone, — atsakau. 

Dramondas papurto galvą. | p. 

— Kuo greičiau pateikite duomenis apie polisus ir paraiškas, po- 
ne Dramondai. 

— Stengsimės, gerbiamasis teisėjau. 


Pietauju vienas maisto prekių kooperatyve netoli mūsų biuro. 
Juodosios pupelės su ryžiais, žolelių arbata. Kaskart, kai čia atei- 
„nu, jaučiuosi vis sveikesnis. Valgau lėtai, maišau pupeles ir spok- 
sau į devyniasdešimt dvi pavardes prisiekusiųjų sąraše. Dramon- 
das su savo neišsemiamais ištekliais, žinoma, surinks visą būrį sek- 
lių, kurie išnarstys tų Žmonių gyvenimą iki siūlelio: slapta foto- 
grafuos jų namus ir automobilius, išsiaiškins, kuriose bylose jie 
dalyvavo, gaus jų kredito ataskaitas ir darbo aprašymus, iššniukš- 
tinės, ar nebuvo išsiskyrę, bankrutavę, ar neteisti, sužinos, už kiek 
šie žmonės pirkosi namus. Draudžiama tik tiesiogiai ar per tarpi- 
ninką bendrauti su pačiu asmeniu. 

Iki tos dienos, kai susirinksime šioje teismo salėje išrinkti dvy- 
lika prisiekusiųjų, apie kiekvieną iš šių Žmonių Dramondas ir jo 
kompanija turės po dailų aplanką. Surinktus duomenis vertins ne 
tik jis su savo draugužiais. Juos išsamiai analizuos grupė profe- 
sionalių žiuri konsultantų. Žvėris, kurio pavadinimas „žiuri kon- 
sultantas“, Amerikos jurisprudencijos istorijoje atsirado palyginti 
neseniai. Jais dažniausiai būna advokatai, šiek tiek nusimanantys 
apie žmogaus prigimtį. Yra ir psichiatrų arba psichologų. Jie bas- 
tosi po šalį, pardavinėdami siaubingai brangius savo sugebėjimus 
tiems advokatams, kurie išgali jiems mokėti. 

Teisės koledže girdėjau pasakojant, jog Džonatanas Leikas buvo 
pasamdęs žiuri konsultantą už aštuoniasdešimt tūkstančių dolerių. 
Prisiekusieji balsavo už nuosprendį, iš kurio jis susižėrė kelis mi- 
lijonus. Ką jam reiškia sumokėti tokį honorarą. 

Kai rinksime prisiekusiuosius, teismo sąlėje tikriausiai sėdės ir 
Dramondo žiuri konsultantai. Niekuo neišsiskirdami iš aplinkinių, 

Jie stebės nieko neįtariančius žmones. Tyrinės jų-veidus, judesius, 
aprangą, manieras ir dar dievai žino ką. | 

O aš turiu Deką, kuris pats galėtų būti žmogaus prigimties stu- 
dijų objektas. Parodysime sąrašą Bučui, Bukeriui, visiems, kas ga- 
lėtų pažinoti nors vieną ar du jame įrašytus asmenis. Paskambi- 
nėsim, gal būt: patikrinsim keletą adresų, tačiau mums bus kur kas 
sunkiau. Teks rinktis žmones pagal išvaizdą teismo salėje. 


0 Į prekybos centrą einu mažiausiai triskart per sa- 
vaitę, paprastai tuomet, kai laikas vakarieniauti. Pro- 
| menadoje prie turėklų turiu savo staliuką, prie ku- 


rio valgau vištieną „čau-mei“ iš Vongo užkandinės ir žiūriu, kaip 
apačioje čiuožia vaikai. Nuo šito stalelio niekieno nepastebėtas ga- 
liu žvalgytis į praeivius. Mačiau ją praeinant tik kartą. Ji buvo vie- 
na, atrodė, kad vaikšto šiaip sau, be tikslo. Labai norėjau prie jos 
prieiti ir, paėmęs už rankos, nusivesti į nedidelę brangių moteriš- 
kų drabužių parduotuvėlę, kur pasislėpę galėtume pasikalbėti. 

Tai didžiausias apylinkėje prekybos centras. Čia būna daug 
žmonių. Žiūriu į skubančius pro šalį žmones ir galvoju, ar tarp jų 
nėra prisiekusiųjų. Kaip man atskirti devyniasdešimt du žmones iš 
milijono? 

Neįmanoma. Reikia tenkintis tuo, ką turiu. Iš prisiekusiųjų an- 
ketų su Deku pasidarėme momentines korteles, kurias visą laiką 
su savimi nešiojuosi. 

Šį vakarą sėdžiu čia, promenadoje, žvilgčiodamas į praeivius. Iš- 
traukiu vieną kortelę: R. C. Bedlis. Pavardė paryškinta. Amžius — 
keturiasdešimt septyneri, baltaodis, vyras, santechnikas, išsilavini- 
mas — vidurinis, gyvena priemiestyje Memfio pietvakariuose. Užver- 
čiu kortelę, kad patikrinčiau, ar gera mano atmintis. Gera. Tiek kartų 
tą dariau, kad nuo šitų žmonių man jau bloga. Jų pavardėmis nu- 
smaigstytos mano kabineto sienos. Stovėdamas priešais jas ir tikrin- 
damas, kiek įsiminiau, kasdien praleidžiu po valandą. Kita kortelė: 
Laionelis Bartonas. Amžius — dvidešimt ketveri, juodaodis, vyras, 

koledžo studentas neakivaizdininkas, dirba automobilių dalių par- 
duotuvėje pardavėjo asistentu, gyvena bute pietinėje Memfio dalyje. 

Mano pavyzdinis prisiekusysis turėtų būti jaunas juodaodis, tu- 
rintis bent vidurinį išsilavinimą. Seniai žinoma, kad juodaodžiai 
būna palankesni ieškovams. Jie atjaučia silpnesniuosius ir nepasi- 
tiki korporacine baltųjų Amerika. Ar galima juos už tai kaltinti? 

Nežinau, ar geriau rinktis vyrus, ar moteris. Visuotinė išmintis 
sako, kad moterys pinigams šykštesnės, nes geriau jaučia šeimos 
nepriteklius. Mažiau tikėtina, kad jos leistų kam nors gauti didelę 
kompensaciją, nes į jų čekių knygeles nieko iš tų pinigų nenuby- 
rės. Tačiau Maksas Leubergas šiuo atveju pirmenybę teikia mote- 
rims, nes jos žino, ką reiškia būti motina. Jos atjaus vaiko nete- 
kusios motinos skausmą, Susitapatinusios su Dote, jos pasistengs 
sužlugdyti „Greit Benefit“, jeigu tik aš gerai atliksiu savo darbą 
ir kaip reikiant jas įaudrinsiu. Manau, kad jis teisus. 

Taigi, jeigu viskas priklausytų nuo manęs, išrinkčiau dvylika 
juodaodžių moterų, pageidautina, turinčių vaikų. 

Deko teorija, žinoma, kitokia. Juodaodžių jis bijo, nes Mem- 
fyje ryškus rasinis susiskirstymas. Ieškovas — baltasis, atsakovas 
baltasis, visi, išskyrus teisėją, baltieji. Kodėl tai turi rūpėti juoda- 
odžiams? ; 

Tai idealus klaidingo prisiekusiųjų skirstymo pagal rasę, visuo- 
meninę padėtį, amžių ir išsilavinimą pavyzdys. Esmė ta, kad nie- 
kas negali numatyti, kaip teisme pasielgs kiekvienas prisjekusysis. 
Apie prisiekusiųjų pasirinkimą perskaičiau visas knygas, kurias tik 
radau bibliotekoje, bet mane kamuoja lygiai tokios pat abejonės, 
kaip ir prieš tai. | 

Šioje byloje reikia vengti tik vienintelio tipo prisiekusiųjų: bal- 
tųjų vyrų, kurie užima atsakingas pareigas kokioje nors korpora- 
cijoje. Kompensacijų už skriaudą bylose nieko gero iš jų nelauk. 
Prisiekusiųjų svarstymuose paprastai vadovauja jie — išsilavinę, ga- 
lingi, organizuoti, ne per labiausiai paisantys advokatų. Laimė, daž- 
niausiai jie pernelyg užsiėmę, kad imtųsi prisiekusiųjų pareigų. Iš 
sąrašo išskyriau tik penkis, neabejoju, jog kiekvienas iš jų turės 

tuziną priežasčių, kad tik išsisuktų. Priklausomai nuo aplinkybių 
Kipleris galėtų juos priversti dalyvauti teisme. Tačiau labai abejo- 
ju, ar ir jis norėtų juos matyti ant prisiekusiųjų suolo. Galiu kirsti 
lažybų, jog gerbiamasis teisėjas tarp prisiekusiųjų norėtų matyti 
daugiau juodaodžių. 


Jeigu liksiu advokatu, kokią nors šunybę vieną dieną tikrai su- 
manysiu, tačiau dabar nieko geriau nesugalvoju. Ištisas savaites 
apie tai mąsčiau, kol prieš keletą dienų galiausiai užsiminiau De- 
kui. Jį pagavo įniršis. 

Jeigu Dramondas ir jo šutvė nori klausytis, ką kalbame, tai pra- 
šom. Laukiame vakaro. Sėdžiu savo kabinete. Dekas — už kampo 
prie mokamo telefono. Jis skambina man. Repetavome keletą kartų, 
turime net scenarijų. 

— Rudi, čia Dekas. Galų gale suradau Dyną Gudlou. 

Gudlou yra baltaodis vyras, trisdešimt devynerių metų amžiaus, 
baigęs koledžą, turi leidimą verstis kilimų valymu. Pagal mūsų ver- 
tinimo skalę jis gavo nulį, kaip tik tokio prisiekusiojo mums ne- 
reikia. Dramondui jis patiktų. 

— Kur? — klausiu. 

— Pagavau darbe. Savaitę buvo išvažiavęs. Baisiai geras vyru- 
„kas. Labai dėl jo klydome. Draudimo kompanijų nemėgsta, sakė, 
kad su jomis visą laiką turi bėdų. Jis mano, kad reikėtų jas paža- 
boti. Papasakojau jam apie mūsų bylą, klausyk, jis įsiuto. Jis bus 
geras. 

Dekas pasakoja truputį nenatūraliai, bet neinformuotam paša- 
liečiui turėtų skambėti gana įtikinamai. Tikriausiai jis skaito. 

— Tai bent staigmena, — tvirtai sakau į ragelį. Noriu, kad Dra- 
mondas išgirstų kiekvieną skiemenį. 

Kad advokatas išdrįstų kalbėtis su galimu prisiekusiuoju prieš 
atranką, yra neįtikėtinas, beveik neįmanomas dalykas. Baiminamės, 
kad mūsų gudrybė gali atrodyti tokia absurdiška, jog Dramondas 
supras, kad apsimetame. Bet ar skleistų paskalas apie savo Opo- 
nentą advokatas, kuris nelegaliai klausosi jo pokalbių? Be to, pa- 

manėme, jog Dramondas turėtų užkibti ant kabliuko dar ir todėl, 
kad aš esu neišmanėlis naujokas, o Dekas, na, Dekas — tik kuklus 
parajuristas. Tiesiog nieko geresnio neįstengėme: sugalvoti. 

— Ar jis bijojo kalbėti? — klausiu. 

— Truputį. Pasakiau jam tą patį, ką ir kitiems. Aš tik padedu 
tirti bylą, nesu advokatas. O jeigu niekam apie mūsų pokalbį ne- 
pasakos, tai niekas ir nenukentės. 

— Gerai. Tai manai, kad Gudlou mus palaiko? 

— Jokios abejonės. Mums jo reikia. 

Pašlaminu popierius prie telefono. 

— Kas dar pagal sąrašą liko? — klausiu garsiai. 

— Palauk, — girdžiu, kaip kitame linijos gale Dekas taip pat šla- 
mina popierius. Puiki komanda. — Kalbėjausi su Dermontu Kin- 
gu, Žana Decel, Lorencu Peročiu, Hilda Hinds ir Ra Tilda Brau- 
ning. 

Išskyrus Ra.Tilda Brauning, visi baltaodžiai, kurių nenorėtu- 
me matyti tarp prisiekusiųjų. Jeigu tik įstengsime suteršti jų var- 
dą, tai Dramondas padarys viską, kad tik jų nebūtų. 

— Kaip Dermotas Kingas? — klausiu. 

— Kietas. Kartą vieną draudimo agentą išprašė lauk. Rašyčiau 
jam devynis. | 

— O Perotis? 

— Puikus vaikinas. Niekaip negalėjo patikėti, kad draudimo 
kompanija, tiesą sakant, nužudė Žmogų. Jis mūsų pusėje. 

— Žana Decel? 

Vėl šlama popieriai. 

— Tuoj. Labai maloni moteris, tik nekalbi. Tikriausiai pamanė, 
kad man ne visi namie, ar ką nors panašaus. Pasikalbėjom apie 
draudimo kompanijas, pasakiau, kad „Greit Benefit“ verta keturių 
šimtų milijonų. Manau, kad ir ji mus palaikys. Rašau jai penkis. 

Vos valdausi nesijuokęs. Stipriau prispaudžiu telefono ragelį. 

— O kaip Ra Tilda Brauning? 

— Radikali juodaodė, baltiesiems jokios naudos. Ji liepė man 
nešdintis, dirba juodaodžių banke. Neduotų mums nė cento. 

Dekas ilgokai šlamina popierius. 

— O kaip sekėsi tau? 

— Prieš valandą pagavau Esterą Samuelson namuose. Labai ma- 
loni moteris, apie penkiasdešimt, gal truputį vyresnė. Daug kalbė- 
Jomės apie Dotę ir apie tai, kaip siaubinga netekti vaiko. Ji mūsų. 

Esteros Samuelson velionis vyras daugelį. metų dirbo Prekybos 
tūmuose. Tą man pasakė Marvinas Šenklis. Neįsivaizduoju, kokio- 
je byloje norėčiau matyti jos. veidą tarp prisiekusiųjų. Ji darys vis- 
ką, ko nori Dramondas. 

— Dar radau Nataną Batsą, darbe. Jis truputį nustebo sužino- 
jęs, kad esu vienas iš bylos advokatų, bet greit nurimo. Nekenčia 
draudimo kompanijų. 

Jeigu Dramondo širdis dar apskritai plaka, tai labai silpnai. Vien 
nuo minties, kad aš, advokatas, o ne mano parajuristas, trainio- 
Juosi po miestą ir aptarinėju su galimais prisiekusiaisiais bylos fak- 
tus, gali sprogti bet kuri arterija. Tačiau dabar jis jau suprato, kad 
nieko negali man padaryti. Menkiausia jo reakcija išduos, kad jis 
klausosi mūsų pokalbių. Iš karto netektų licencijos. Tikriausiai dar 
būtų ir apkaltintas. 

Vienintelis variantas, kurį jis gali rinktis, tai tylėti ir stengtis, 
kad žmonės, kuriuos dabar aptarinėjame, į žiuri nepatektų. 

— Turiu dar keletą, — sakau aš, — paieškosiu iki dešimtos, susi- 
tiksim čia. 

— Gerai, — sako Dekas pavargusiu balsu. Dabar jis vaidina kur 
kas įtikinamiau. 

Padedu ragelį, o po penkiolikos minučių suskamba telefonas. 
Išgirstu pažįstamą balsą: | 

— Prašyčiau Rudį Beilorą. 

— Rudis Beiloras klauso. 

L Tai Bilis Porteris. Šiandien buvot užsukęs į parduotuvę. 

Bilis Porteris yra baltaodis vyras, į darbą vaikšto su kaklaraiš- 
čiu, vadovauja „Vestern Auto“ parduotuvių tinklui: Mūsų skalėje 
vertinamas menkai. Mes jo nenorime. 

— Taip, pone Porteri, ačiū, kad paskambinot. 

Iš tikrųjų tai Bučas. Jis sutiko imtis trumpo epizodinio vaid- 
mens. Jis su Deku. Abudu tikriausiai susigūžę šildosi prie to pa- 
ties mokamo telefono. Bučas visuomet dirba profesionaliai. Jis nu- 
važiavo į „Vestern Auto“ ir pasikalbėjo su Porteriu apie padan- 
gas. Dabar stengiasi pamėgdžioti jo balsą. Jie vienas kito niekuo- 
met nepamatys: 

— Ko jūs norite? — klausia Bilis-Bučas. Liepėme jam kalbėti 
kategoriškai ir trumpai. 

— Taip, na, tai dėl teismo, suprantat, to, į kurį gavote šaukimą. 
Aš esu vienas iš advokatų. 

— Ar tai teisėta? 

— Žinoma, teisėta, tik niekam nepasakokit. Klausykit, aš atsto- 
vauju tai senutei, kurios sūnų nužudė kompanija „Greit Benefit gy- 
vybės draudimas“. | 

— Nužudė? 

— Taip. Vaikiui tikrai reikėjo daryti operaciją, bet kompanija ne- 
sutiko dengti išlaidų. Prieš trejetą mėnesių jis mirė nuo leukemi- 
jos. Todėl mes ir iškėlėme ieškinį. Mums labai reikalinga jūsų pa- 
galba, pone Porteri. 

— Tai siaubinga. | 

— Baisesnės bylos nesu matęs, o jų turėjau daug. Po velnių, jie 
kalti, pone Porteri, atleiskit už keiksmažodį. Jie jau pasiūlė du šim- 
tus tūkstančių žalių, kad nebetriukšmautume, bet mums reikia kur 
kas daugiau. Reikalaujam, kad kompensuotų už padarytą skriau- 
dą, bet mums reikia jūsų pagalbos. 

— Ar aš būsiu išrinktas? Tikrai negaliu atsiprašyti iš darbo. 

— Galiu tik tiek pasakyti, kad iš maždaug septyniasdešimties 
turėsime išrinkti dvylika. Pasistenkit mums padėti. 

— Gerai. Padarysiu, ką galėsiu. Bet tai ne paslauga, suprantat, 
ką noriu pasakyti? 

— Taip, pone. Ačiū. 


Man bevalgant sumuštinį į biurą sugrįžta Dekas. Vakare jis dar 
du kartus išeina, kad man paskambintų. Aptariame dar keletą pa- 

vardžių, pasikalbame su tariamais žmonėmis, kuriems knieti nu- 
bausti „Greit Benefit“. Sudarome įspūdį, kad abu bastomės po gat- 
ves, belsdamiesi į duris ir prašinėdami pagalbos, ir pažeidžiame 
tiek etikos kanonų, jog advokato licencija man turėtų būti atimta 
visam gyvenimui. Ir visa ši bjaurastis vyksta prisiekusiųjų apklau- 
sos išvakarėse! 

Iš šešiasdešimties žmonių, kurie dalyvaus atrankoje ir bus klau- 
sinėjami, įstengėme.apjuodinti trečdalį. Kruopščiai atrinkome tuos, 
kurie mus labiausiai baugina. 

Galiu lažintis, kad Leo F. Dramondas šiąnakt neužmigs. 


Pirmasis įspūdis lemiamas. Prisiekusieji renkasi nuo 

pusės devynių iki devynių. Sunerimę jie įeina pro 

dvigubas medines duris, paskui velka kojas praėji- 
mu ir spokso, galima net sakyti, žiopso į aplinkinius. Daugumai 
tai pirmasis apsilankymas teismo salėje. Savo stalo gale sėdime tik 
mudu su Dote, veidu atsisukę į minkštai išmuštus suolus, kuriuo- 
se gausėja prisiekusiųjų, 0 į teisėjo kėdę atsukę nugaras. Ant sta- 
lo — tik bloknotas, daugiau nieko. Dekas sėdi netoli prisiekusiųjų, 
atokiau nuo mūsų. Šnabždamės su Dote ir stengiamės šypsotis. 
Jaučiuosi taip, lyg pilve pašėlusiai plazdėtų plaštakės. 

Gynybos stalelis — visiška priešingybė mūsiškiam. Aplink jį su- 
sėdę penki nesišypsantys vyrai juodais kostiumais, apsikrovę kal- 
nais popierių, per kuriuos nematyti stalo paviršiaus. 

Pasiryžau kovoti kaip Dovydas prieš Galijotą, dabar kova pra- 
sideda. Pirmiausia prisisekusieji pamatys, kad neturiu nei Žmonių, 
nei ginklų ir tikriausiai esu neturtingas. Vargšė mano klientė trapi 
tr silpna. Mes visai nederame prie anų turtuolių už praėjimo.. 

Dabar, kai bylos tyrimas baigtas, pradedu suprasti, kaip nebū- 
tina šią bylą ginti penkiems advokatams. Penkiėms labai geriems 
advokatams. Keista, argi Dramondas nesupranta, kaip grėsmingai 
atrodo prisiekusiesiems. Jų klientas turėtų būti tikrai kaltas. Kam 
tuomet reikėtų penkių advokatų prieš vieną. 


374 


Šįryt su manimi jie nesikalba. Laikomės vieni nuo kitų atokiau, 
bet pašaipa ir pikta neapykanta veiduose išduoda, jog tiesioginis 
mano bendravimas su prisiekusiaisiais juos pribloškė. Tai pasibai- 
sėtina, bjauru, bet jie nežino, kaip pasielgti. Išskyrus vagystę iš 
kliento, advokatui nėra baisesnės nuodėmės už bendravimą su ga- 
limais prisiekusiaisiais. Tai tas pat, kas nelegaliai klausytis savo 
oponento pokalbių telefonu. Jie labai kvailai atrodo, stengdamiesi 
atrodyti pasipiktinę. | 

Būrį prisiekusiųjų teismo tarnautoja nuveda į vieną pusę ir bet 
kaip susodina tiesiai prieš mus. Iš devyniasdešimt dviejų atėjo šešias- 
dešimt vienas. Kai kurių nebuvo įmanoma rasti. Du mirę. Nemažai 
serga. Trys neatvyko dėl senyvo amžiaus. Dar keletą dėl įvairių as- 
meninių priežasčių atleido Kipleris. Teismo tarnautoja šaukia kiek- 
vieną pavarde, o aš užsirašinėju pastabas. Man atrodo, kad šiuos 
žmones pažįstu jau daugelį mėnesių. Šeštuoju numeriu kviečiamas 
Bilis Porteris, „Vestern Auto“ vadybininkas, kuris tariamai man va- 
kar skambino. Įdomu bus pamatyti, kaip su juo elgsis Dramondas. 

„Greit Benefit“ atstovauja Džekas Anderhilas ir Kermitas Al- 
dis. Jie sėdi už Dramondo ir jo komandos. Iš viso septyni kostiu- 
mai, septyni rimti, grėsmingi veidai žvelgia į prisiekusiųjų būrį. 
Vyrai, pralinksmėkit! Sėdžiu maloniai nusiteikęs. 

Į teismo salę įeina Kipleris ir visi atsistoja. Procesas prasidėjo. 
Jis pasveikina prisiekusiuosius ir pasako trumpą, efektingą kalbą 
apie pareigą visuomenei ir pilietiškumą. Kai paklausia, ar kas nors 
turi pateisinamų priežasčių nedalyvauti teisme, pakyla kelios ran- 
kos. Jis liepia tiems žmonės prieiti, ir šie iš eilės prislopintu bal- 
su prie jo stalo išdėsto prašymus. Prie teisėjo prieina keturi iš mano 
juodojo sąrašo. Nenustembu, kai jis juos atleidžia. 

Tai šiek tiek užtrunka, tačiau turiu pakankamai laiko apžiūri- 
nėti prisiekusiuosius. Pagal tai, kaip jie sėdi, mums tikriausiai pa: 
vyks apžiūrėti tik pirmąsias tris eiles. Iš viso trisdešimt šešis. Mums 
reikia tik dvylikos ir dviejų atsarginių. ; 

Tiesiai už gynybos pastebiu du suole sėdinčius nepažįstamus 
vyriškius. Tikriausiai žiuri konsultantai. Jie stebi kiekvieną pri- 

siekusiųjų judesį. Įdomu, kaip jų išsamius psichologinius tyrimus 
paveikė mažytis mūsų sąmokslas? Cha cha cha. Jie išleido iš akių 
vieną aplinkybę — šiuos du kvaištelėjusius tipus, kurie vakar va- 
kare plepėjo su prisiekusiaisiais. 

Gerbiamasis teisėjas atleidžia dar septynis ir lieka penkiasde- 
šimt. Po to jis bendrais bruožais papasakoja apie bylą, pristato 
abi puses ir jų advokatus. Badžio teismo salėje nėra. Badis sėdi 
„Fairleine“. 

Tuomet Kipleris pradeda rimtai klausinėti. Jeigu kas nors iš pri- 
siekusiųjų nori ką nors pasakyti, jis liepia pakelti ranką. Ar kas 
nors iš jūsų pažįsta ieškovą arba atsakovą, kurį nors advokatą ar- 
ba liudytoją? Ar kuris nors turite „Greit Benefit“ išduotą polisą? 
Ar tarp jūsų yra tokių, kurie dalyvavo teisme kaip ieškovai arba 
kaip atsakovai? Ar kas nors iš jūsų buvo iškėlęs ieškinį draudimo 
kompanijai? 

Keletas žmonių nori atsakyti. Jie pakelia rankas, atsistoja ir kal- 
basi su gerbiamuoju teisėju. Nervinasi, bet po kelių teisėjo pritari- 
mų ledas ima lūžinėti. Kai kurie pajuokauja, visi atsipalaiduoja. Kar- 
tais, bet labai trumpam, man atrodo, jog esu savo aplinkoje. Aš su- 
sitvarkysiu. Esu advokatas. Aišku, dar nebuvau atvėręs burnos. 

Kipleris man davė savo klausimų sąrašą. Jis paklaus visko, ką no- 
riu žinoti. Čia nieko blogo nėra. Tokį pat sąrašą turi ir Dramondas. 

Rašausi pastabas, stebiu Žmones, atidžiai klausausi, kas sako- 
ma. Tą patį daro ir Dekas. Tai žiauru, bet aš beveik džiaugiuosi, 
jog prisiekusieji nežino, kad jis su manimi. 

Slenka laikas, o Kipleris vis dar klausinėja. Beveik po dviejų 
valandų baigia. Pilve vėl pajuntu nelemtą tumulą. Rudžiui Beilo- 
rui atėjo laikas tarti pirmuosius žodžius tikrame teisme. Pasirody- 
mas bus trumpas. 

Atsistoju,- prieinu prie barjero, maloniai visiems nusišypsau ir 
ištariu žodžius, kuriuos repetavau tūkstantį kartų: 

— Labas rytas. Esu Rudis Beiloras. Aš atstovauju Blekams. 

Kol kas sekasi. Po dvi valandas trukusio atsakinėjimo į teisėjo 
klausimus prisiekusiesiems tai kažkas nauja. Žvelgiu į juos drau- 
giškai, nuoširdžiai. 

— Taigi teisėjas Kipleris uždavė daugybę labai svarbių klausi- 
mų. Jis paklausė beveik visko, ką aš norėjau sužinoti, todėl ne- 
gaišinsiu laiko. Turiu tik vieną klausimą. Ar nors vienas iš jūsų 
turi priežasčių atsisakyti dalyvauti šioje byloje kaip prisiekusysis? 

Nesitikiu jokios reakcijos, jos ir nėra. Jie žiūrėjo į mane dau- 
giau kaip dvi valandas. Aš noriu su jais tik pasisveikinti, todėl dar 
kartą nusišypsau ir kalbu labai trumpai. Gyvenime nėra nieko blo- 
giau, kaip tuščiažodžiaujantis advokatas. Be to, nujaučiu, kad Dra- 
mondas juos užsipuls kaip reikiant. 

— Ačiū, — sakau šypsodamasis, o paskui pasisuku į teisėją ir 
garsiai sakau: 

— Prisiekusieji man atrodo tinkami, gerbiamasis teisėjau. 

Grįžtu į savo vietą ir sėsdaniasis paliečiu Dotės petį. 

Dramondas jau stovi. Stengiasi atrodyti ramus ir malonus, ta- 
čiau viduje verda: Jis prisistato ir pradeda pasakoti apie 'savo klien- 
tą: „Greit Benefit“ yra didelė kompanija, finansinė jos ataskaita 
gera. Todėl jos bausti negalima, suprantat? Ar tai paveiks kurį nors 
iš jūsų? Faktiškai jis jau ginčija ieškinį, o šitaip daryti nedera. Ta- 
čiau ribos jis neperžengia, todėl teisėjas jo nenutraukia. Nežinau, 
ar turėčiau prieštarauti. Prisiekiau sau, jog tą darysiu tik tuomet, 
kai neabejosiu, jog, tikrai esu teisus. Toks klausinėjimas labai veiks- 
mingas. Lygus Dramondo balsas prašyte prašo, kad juo patikėtų. 
Žilstantys plaukai byloja apie išmintį ir patyrimą. 

Jis kalba dar apie keletą sričių, tačiau nesulaukia jokios reak- 
cijos. Sėja grūdus. Vėjas juos paskui išnešios. 

— Tai, ko dabar jūsų paklausiu, yra labai svarbu, — sako jis rūs- 
čiai. — Prašau atidžiai manęs klausytis. Tai esminis dalykas. 

Ilga, dramatiška pauzė. Gilus atodūsis. 

— Ar kas nors mėgino su jumis kalbėtis apie šią bylą? 

Teismo salėje mirtina tyla. Jo žodžiai nuaidi ir nuščiūva. Tai pa- 
našiau į kaltinimą negu į klausimą. Žvilgteliu jų stalą. Hilas ir Plan- 
kas piktai žiūri į mane. Morhauzas ir Grounas stebi prisiekusiuosius. 

Kelias akimirkas Dramondas stovi lyg suakmenėjęs, pasirengęs 
šuoliui, kai tik pirmasis drąsuolis pakels ranką ir tars: „Taip! Vakar 
į mano namus buvo užėjęs ieškovo advokatas!“ Dramondas žino, 

kad tuojau tai įvyks, žino ir tiek. Jis ištrauks tiesą, iškels mane ir pa- 
gedusį mano partnerį paraadvokatą į šviesą, padarys, kad gaučiau 
įspėjimą, kad man skirtų sankcijas ir galiausiai atimtų advokato li- 
cenciją. Byla būtų atidėta visiems laikams. Dar tik akimirka! 

Tačiau pamažu jo pečiai nusvyra. Iš plaučių tyliai veržiasi oras. 
Tai melagiai! 

— Labai svarbu, — sako jis, — mums reikia tą Žinoti. Pasitikėji- 
mo balse nebegirdėti. 

Nieko. Nė judesio. Tačiau jie jį akylai stebi, jis verčia juos jaus- 
tis labai nesmagiai. Tęsk toliau, dički. | 

— Tuomet paklausiu kitaip, — sako jis labai ramiai. — Ar kas 
nors iš jūsų vakar kalbėjotės su ponu Beiloru arba ana ten sėdin- 
čiu ponu Deku Šifletu? 

Pašoku: A 

— Prieštarauju, gerbiamasis teisėjau! Tai absurdas! 

Kipleris, atrodo, tuoj šoks per savo stalą. 

— Palaikau! Ką jūs darote, pone Dramondai! — Kipleris suriau- 
moja tiesiai į mikrofoną, net sienos dreba. 

Dramondas atsisuka į jį. 

— Gerbiamasis teisėjau, turime priežasčių manyti, jog prisieku- 
siesiems buvo daromas spaudimas. 

— Taip, ir jis kaltina mane, — sakau piktai. 

— Nesuprantu, ką jūs darote, pone Dramondai, - sako Kipleris. 

— Gal mums reikėtų pasikalbėti teisėjo kabinete, — gręždamas 
mane žvilgsniu sako Dramondas. 

— Gerai, — atsikertu jam taip, lyg niežtėtų kumščiai greičiau su- 
sikauti. | 

— Trumpa pertrauka, — praneša Kipleris antstoliui. 


Sėdime su Dramondu už stalo priešais gerbiamąjį teisėją. Kiti 
keturi trentai ir brentai stovi už mūsų. Kipleris nepaprastai susi- 
jaudinęs. | 

— Tikiuosi, tikrai turite tam pagrindo, — sako jis. Dramondui. 

— Šiems prisiekusiesiems buvo daromas spaudimas, - atsako 
Dramondas. 

— Iš kur Žinote? 

—- Negaliu pasakyti. Tačiau tikrai žinau. 

— Nežaiskit su manimi, Leo. Man reikia įrodymų. 

— Negaliu pasakyti, gerbiamasis teisėjau, neatskleisdamas kon- 
fidencialios informacijos. 

— Nesąmonė! Kalbėkit. 

— Tai tiesa, gerbiamasis teisėjau. 

— Ar jūs mane kaltinat? — klausiu aš. 

— Taip. | 

— Jūs išprotėjot. 

— Elgiatės gana keistai, Leo, — sako gerbiamasis teisėjas. 

— Manau, kad galiu tai įrodyti, —- atsako jis patenkintas savimi. 

— Kaip? | 

— Leiskit užbaigti prisiekusiųjų apklausą. Tiesa paaiškės. 

— Jie nė nesujudėjo. 

— Bet aš ką tik pradėjau. 

Kipleris akimirką mąsto. Kai pasibaigs teismas, aš jam papa- 
sakosiu tiesą. 

— Norėčiau individualiai kreiptis į kai kuriuos prisiekusiuosius, — 
sako Dramondas. Paprastai taip nedaroma, tačiau teisėjas tokiu atve- 
ju gali elgtis savo nuožiūra. 

— Kaip jūs į tai žiūrite, Rudi? 

— Neprieštarauju, — netveriu savam kaily laukdamas, kol Dra- 
mondas ims spirginti tuos, kuriuos mes tariamai apjuodinome. — 
Neturiu ko slėpti. 

Tą išgirdę pora šūdžių man už nugaros kosteli. 

— Labai gerai. Kasate sau kapą, Leo. Tik nenukrypkit į šalį. 


— Ką jūs visi čia darot? — klausia Dotė, kai grįžtu prie stalelio. 

— Tai tik visokie advokatų reikaliukai, — šnipšteliu jai. Dramon- 
das prie barjero. Prisiekusieji žiūri į jį labai įtariai. 

— Taigi, kaip minėjau, labai svarbu, kad pasakytumėt, ar kas 
nors su jumis kalbėjosi apie šią bylą. Prašau pakelti ranką tuos, 
kurie kalbėjosi. | 

Jo balsas skamba lyg pirmokėlių mokytojo. 

Nepakyla nė viena ranka. 

— Tai labai rimtas dalykas, jeigu kuri nors iš teisme dalyvau- 
jančių šalių tiesiogiai ar netiesiogiai mėgina kontaktuoti su prisie- 
kusiuoju. Faktiškai gresia labai rimtos pasekmės ir kontaktą inici- 
javusiam asmeniui, ir prisiekusiajam, jeigu jis apie tai nepraneša. 

Skamba kaip mirties nuosprendis. 

Pakeltų rankų nėra. Niekas nė nesujuda. Jokio rezultato, tik bū- 
rys vis labiau nirštančių Žmonių. 

Jis perkelia svorį nuo vienos kojos ant kitos, pasitrina smakrą 
ir nusitaiko į Bilį Porterį. 

— Pone Portėri, — taria jis sodriu balsu, ir Bilis pasijunta nu- 
šautas. Pašokęs linkteli. Skruostai parausta. 

— Pone Porteri, noriu jums užduoti tiesmuką klausimą. Būčiau 
dėkingas, jeigu atsakytumėte sąžiningai. 

— Sąžiningai klausite, sąžiningai atsakysiu, — piktai atšauna Por- 
teris. Vaikinas greitai užsiplieskia. Atvirai kalbant, palikčiau jį ra- 
mybėje. | | 

Akimirką stabtelėjęs Dramondas puola: 

— Taip, taigi, pone Porteri, ar vakar vakare kalbėjotės telefonu 
su ponu Rudžiu Beiloru? 

Stoviu į šalis išskėtęs rankas kaip visiškai nekaltas Žmogus, 
žvelgiu į Dramondą, lyg jis būtų netekęs proto, ir nieko nesakau. 

— Ne, po velnių, — sako Porteris, o jo skruostai dar labiau pa- 
rausta. 2 ; 

Dramondas atsiremia į turėklą, abiem rankom gniauždamas sto- 
rą raudonmedžio barjerą. Jis žiūri į Bilį Porterį pirmoje eilėje, vos 
už penkių pėdų nuo jo. 

— Ar tikrai, pone Porteri? — vėl klausia įsakmiu balsu. 

— Tikrai, velniai rautų! 

— O aš manau, kad kalbėjot, — sako Dramondas netekdamas 
savitvardos, bet valdydamasis. Nespėju paprieštarauti, kad Kiple- 
ris jį sutramdytų, o ponas Bilis Porteris šoka nuo kėdės ir puola 
didįjį Leo F. Dramondą. | 

— Nevadinsi manęs melagiu, tu, šunsnuki! — rikteli Porteris, 
griebdamas Dramondą už gerklės. Dramondas griūva už pertva- 

ros, ore švysteli nevarstomi batai su kuteliais. Suspinga moterys. 
Prisiekusieji pašoka iš vietų. Porteris prispaudęs Dramondą prie 
grindų, o šis grumiasi, spardosi, stengiasi nors kartą smogti atgal. 

T. Pyrsas Morhauzas ir M. Alekas Plankas jaunesnysis pašoka 
iš vietų ir pribėga pirmieji. Kiti — jiems iš paskos. Greitai prisis- 
tato antstolis. Du prisiekusieji mėgina išskirti. 

Sėdžiu kaip sėdėjęs ir mėgaujuosi vaizdu. Kipleris prieina prie 
barjero kaip tik tuomet, kai Porteris nutempiamas nuo Dramondo, 
o šis stojasi. Peštukai išskirti. Po antruoju suolu kažkas randa ba- 
tą su kutais ir grąžina jį Leo, kuris tuo metu valosi nuo kostiumo 
dulkes ir budriai stebi Porterį. Porteris susitvardė ir greitai rimsta. 

Žiuri konsultantai priblokšti. Kompiuteriniai jų modeliai spro- 
go. Prašmatnias teorijas galima išmesti pro langą. Dabar iš jų nė- 
ra jokios naudos. 


Po trumpos pertraukos Dramondas pateikia formalų prašymą 
paleisti visus prisiekusiuosius. Kipleris atmeta. 

Atleistas nuo prisiekusiojo pareigų ponas Bilis Porteris skubiai 
išeina. Manau, kad su Dramondu jis dar neatsiskaitė. Tikiuosi, kad 
palauks gatvėje tr jį pribaigs. 


Popietė praeina teisėjo kabinete atrenkant prisiekusiuosius. 
Nuobodu. Dramondas ir jo šutvė vengia visų, kuriuos su Deku mi- 
nėjome vakar vakare, kalbėdamiesi telefonu. Jie įsitikinę, kad mes 
tuos žmones palenkėme į savo pusę ir kažkaip įtikinome tylėti. Jie 
taip įsižeidę, kad į mane net nežiūri. 

Apie geresnę žiuri nė nesvajojau. Šešios juodaodės, visos turi 
vaikų. Du juodaodžiai, vienas — koledžo absolventas, kitas — bu- 
vęs sunkvežimio vairuotojas invalidas. Trys baltosios moterys, iš 
kurių dvi priklauso darbininkų profsąjungai. Trečioji gyvena už ke- 
turių kvartalų nuo Blekų. Viena baltoji moteris yra įžymaus ne- 
kilnojamojo turto agento žmona. Jos negalėjau išvengti, bet nesi- 
jaudinu. Kad nuosprendis būtų priimtas, pakanka devynių balsų iš 
dvylikos. 


Ketvirtą popiet Kipleris juos prisaikdina. Jis paaiškina, jog, teis- 
mas prasidės kitą savaitę. Jiems negalima kalbėtis apie bylą su nie- 
kuo. Tuomet jis padaro tai, kas man įvaro siaubo, tačiau geriau 
pagalvojus, puiki mintis. Jis paklausia abiejų pusių advokatų — ma- 
nęs ir Dramondo, - ar nenorėtume tarti po keletą žodžių prisieku- 
siesiems išjungus įrašą, neformalioje aplinkoje. Truputį papasako- 
ti apie bylą. Nieko ypatingo. 

Žinoma, to aš nesitikėjau visų pirma todėl, kad tai negirdėtas 
dalykas. Vis dėlto atsikratau baimės ir atsistoju priešais prisieku- 
siuosius. Truputį papasakoju apie Donį Rėjų, apie polisą ir kodėl, 
mūsų manymu, „Greit Benefit“ kompanija neteisi. Mano kalba už- 
trunka penkias minutes. 

Dramondas prieina prie prisiekusiųjų. Matytų ir aklas, kokį ne- 
pasitikėjimą jis jiems sukėlė. Atsiprašo už incidentą, bet kaltę kvai- 
lai suverčia Porteriui. Na ir ego. Išdėsto savo versiją, sako, jog 
apgailestauja, dėl Donio Rėjaus mirties, tačiau teigti, jog dėl to kal- 
tas jo klientas, juokinga. 

Stebiu jo komandą ir „Greit Benefit“ vyrukus. Jie įbauginti. 
Viskas slysta iš rankų. Prisiekusieji — ieškovo. Teisėjas — priešiš- 
kas, o jų Žvaigždė ne tik nepelnė prisiekusiųjų palankumo, bet kaip 
reikiant gavo per užpakalį. 

Kipleris mus paleidžia, ir prisiekusieji išsiskirsto. 


Praėjus šešioms dienoms nuo prisiekusiųjų atrankos 
ir likus keturioms iki teismo, į biurą paskambina 
advokatas iš Klyvlendo. Atsiliepia Dekas. Advoka- 
tas nori kalbėti su manimi. Man iš karto kyla įtarimas, nes Klyv- 
lende nepažįstu nė vieno advokato. Pasišnekučiavęs sužinau jo pa- 
vardę. Užtrunka apie dešimt sekundžių, o tuomet, jam tebekalbant, 
nutraukiu pokalbį taip, kad atrodytų, jog telefonas išsijungė pats. 
Kas čia darosi, pastaruoju metu ėmė trūkinėti ryšys, garsiai sakau 
Dekui, kad gerai girdėtųsi per mikrofoną ragelyje. Išjungiame vi- 
sus tris biuro telefonus ir lekiame į gatvę, kur stovi mano „Vol- 

vo“. Bučas patikrino telefoną automobilyje. Jame „blakių“ nėra. 
Per informaciją susirandu reikiamą telefono numerį ir skambinu 
tam advokatui į Klyvlendą. 

Paaiškėja, jog tai nepaprastai svarbus skambutis. 

Jo pavardė Peteris Korsa. Jis užsiima darbo teisės ir visų rūšių 
diskriminacijos darbe klausimais, atstovauja moteriai pavarde Džeki 
Lemančik. Ši į jį kreipėsi, kai be jokios akivaizdžios priežasties 
staiga buvo atleista iš „Greit Benefit“. Jiedu ketina atsiteisti už dau- 
gybę skriaudų. Priešingai tam, kas buvo man pasakyta, Džeki Le- 
mančik neišvažiavo iš Klyvlendo. Ji persikėlė gyventi į kitą butą, 
o jos telefono numeris į katalogą neįtrauktas. 

Papasakoju Korsai, jog mes apskambinome visą Klyvlendą, ta- 
čiau Džeki nesuradome. Vienas korporacijos darbuotojas, Ričardas 
Pelrodas, man sakė, jog ji grįžo į namus kažkur Pietų Indianoje. 

Netiesa, sako Korsa. Iš Klyvlendo ji neišvažiavo, tačiau slaps- 
tosi. | 

Tai labai pikantiška istorija, tačiau visų smulkmenų Korsa ne- 
pasakoja. 

Jo klientė turėjusi intymių ryšių su keliais „Greit Benefit“ bosais. 
Jis sako, kad ji labai patraukli. Aukštesnės pareigos ir atlyginimas 
jai buvo skiriamas arba atimamas priklausomai nuo jos noro šokti 
į lovą. Vienu metu ji buvo paskirta vyresniąja paraiškų konsultan- 
te, — ji vienintelė iš moterų, užkopusi į tokias pareigas, — tačiau bu- 
vo pažeminta, kai nutraukė romaną su Paraiškų departamento vice- 
prezidentu Everetu Lafkinu, kuris, kaip paaiškėjo, yra menkysta, bet 
jaučia potraukį iškrypėliškam seksui. 

Pritariu, jis tikras menkysta. Keturias valandas jį klausinėjau. Na 
ir užpulsiu jį kitą savaitę ant liudytojų pakylos! 

Jiems bus iškeltas ieškinys dėl seksualinio priekabiavimo ir ki- 
tų baustinų veiksmų, tačiau ji daug, žino apie „Greit Benefit“ darbe- 
lius Paraiškų departamente. Ji miegojo su Paraiškų departamento vi- 
ceprezidentu! Korsa pranašauja, jog bus iškelta daugybė ieškinių. 

Galiausiai užduodu svarbiausią klausimą: 

— Ar ji atvyks liudyti? 

Jis nežinąs. Galbūt. Tačiau ji bijo. Tie bjaurybės turtingi. Da- 
bar ji gydosi, labai silpna. 

Jis sutinka leisti man pasikalbėti su ja telefonu. Susitariame, 
kad paskambinsiu vėlai vakare iš savo buto. Paaiškinu, kad į ma- 
no-biurą neskambintų. 


Apie nieką kitą, išskyrus teismą, galvoti neįstengiu. Kai biure De- 
ko nėra, blaškausi po jį kalbėdamas su savimi, įrodinėdamas prisie- 
kusiesiems, kokie pabaisos yra „Greit Benefit“, vedu jų kryžminę ap- 
klausą, švelniai klausinėju Dotę ir daktarą Kordą, baigiamuoju žo- 
džiu stengiuosi apkerėti prisiekusiuosius. Man vis dar sunku rimtu 
veidu prašyti, kad prisiekusieji skirtų dešimties milijonų kompensa- 
ciją. Jeigu man būtų penkiasdešimt metų, turėčiau didelę teismų pa- 
tirtį ir žinočiau, ką, po velnių, darau, tai gal ir turėčiau teisę prašyti 
dešimties milijonų. Tačiau kai to prašo vos prieš devynis mėnesius 
studentu buvęs naujokas, atrodo absurdiškai juokinga. 

Vis tiek prašau. Kreipiuosi į juos biure, automobilyje, 0- ypač 
namuose, neretai net antrą nakties, kai negaliu užmigti. Aš kalbu 
tiems dvylikai veidų, kuriuos dabar jau sieju su pavardėmis, tiems 
nuostabiai teisingiems Žmonėms, o jie manęs klausosi, linksi gal- 
vas ir nekantraudami laukia, kai atėjus laikui įvykdys teisingumą. 

Netrukus aptiksiu aukso, atvirame teisme sužlugdysiu „Greit 
Benefit“. Tokias mintis iš visų jėgų stengiuosi suvaldyti. Prakei- 
kimas, kaip sunku. Faktai, prisiekusieji, teisėjas, išsigandę advo- 
katai kitoje pusėje. Be to, dar kalnas pinigų. 

Kažkas čia negerai. 


Visą valandą kalbuosi su Džeki Lemančik. Kartais ji atrodo stipri, 
o kartais vos valdosi. Vis kartoja nenorėjusi miegoti su tais vyrais, 
bet tik šitaip galėjusi prasimušti. Ji išsiskyrusi, turi porą vaikų. 

- Sutinka atvykti į Memfį. Pasiūlau skristi lėktuvu, išlaidas pa- 
dengsiu. Įstengių ramiai paaiškinti, jog mano firma turtinga. Ji pri- 
verčia mane pažadėti, kad jos liudijimas „Greit Benefit““ vadams 
bus staigmena. 

Ji mirtinai jų bijo. Manau, bus žavi staigmena. 

Savaitgalį dirbame biure, namo grįžtame tik keletą valandų pa- 
miegoti, o paskui lyg paklydusios avys grįžtame atgal ir vėl ruo- 
šiamės. 

Už retas poilsio minutėles turiu būti dėkingas Taironui Kiple- 
riui. Tūkstantį kartų jam dėkoju už tai, kad prisiekusiųjų atranką 
surengė likus savaitei iki teismo ir leido į juos kreiptis nepasiruo- 
šus. Kadaise prisiekusieji man atrodė kaip baugi nežinomybė. Da- 
bar žinau jų pavardes, pažįstu veidus, kalbėjausi su jais neturėda- 
mas užrašų. Aš jiems patinku. O mano oponento jie nemėgsta. 

Kad ir kokia būtų mano patirtis, tikrai tikiu, jog teisėjas Kip- 
leris mane išgelbės nuo manęs paties. 

Su Deku atsisveikiname sekmadienio naktį apie vidurnaktį. Iš- 
einu iš biuro. Lengvai snyguriuoja. Kai Memfyje sninga, visą sa- 
vaitę vaikai neina į mokyklą, uždaromos visos valstybinės įstai- 
gos. Mieste nėra nė vieno sniego valytuvo. O, kad rytoj siaustų 
pūga, ir teismas būtų atidėtas. Bet geriau jau ne, tuomet jis grei- 
čiau baigsis. | 

Kai privažiuoju namus, nebesninga. Išgeriu dvi skardines šilto 
alaus ir griūvu į lovą. 


— Turit išankstinių klausimų? — klausia Kipleris įsitempusio bū- 
rio savo kabinete. Sėdžiu šalia Dramondo, abu žiūrime į kitapus 
stalo sėdintį gerbiamąjį teisėją. Mano. akys paraudusios po prastai 
„išmiegotos nakties, skauda galvą, mintyse vienų metu sukasi dvi- 
dešimt -dalykų. | 

Keista, bet Dramondas atrodo labai pavargęs. Šis žmogus visą 
savo gyvenimą praleidžia teismo salėse, o dabar sėdi toks nusika- 
mavęs. Gerai. Tikiuosi, kad jis taip pat dirbo visą savaitgalį. 

— Nieko neturiu, — atsakau. Jokių staigmenų. Tokiam siauram 
ratui nieko naujo pasakyti neturiu. 

Dramondas taip pat neturi, purto galvą. 

— Ar įmanoma nustatyti kaulų čiulpų persodinimo operacijos 
kainą? — klausia Kipleris. - Jeigu taip, tai Gaskiną galime išbraukti 
iš liudytojų sąrašo. Atrodo, kad ta operacija galėtų kanuoti apie 
šimtą septyniasdešimt penkis tūkstančius dolerių. 

— Neprieštarauju, — sakau aš. 

Kuo žemesnė kaina, tuo daugiau uždirbtų gynybos advokatai, 
tačiau Dramondui iš to jokios naudos. 

— Atrodo priimtina, — sako jis abejingai. 

— Ar tai reiškia „taip“? — šiurkščiai paklausia Kipleris. 

— Taip. 

— Ačiū. O kaip dėl kitų išlaidų. Atrodo, jos siekia dvidešimt 
penkis tūkstančius. Ar galime sutarti, jog už ieškovui padarytą žalą 
iš atsakovo išieškotina suma yra lygiai du šimtai tūkstančių? Ar 
galim tą padaryti? — jis veriamai žiūri į Dramondą. 

— Neprieštarauju, — atsakau. Įsivaizduoju, kaip tai nervina Dra- 
. mondą. 

— Taip, — sako Dramondas. 

Kipleris kažką užsirašo. 

— Ačiū. Na, kas dar, kol nepradėjom? Kaip dėl galimybės su- 
sitarti? 

— Gerbiamasis teisėjau, — sakau tvirtai. Taip buvo suplanuota. — 
Savo klientės vardu siūlau šiuo klausimu susitarti už vieną milijoną 
du šimtus tūkstančių. | 

Kad ir kokį pasiūlymą pateiktų ieškovo advokatas, gynyba mo- 
ka suvaidinti šoką ir nepritarimą, taigi mano pasiūlymas sukelia 
galvų purtymą, kosčiojimą ir net kikenimą man už nugaros, kur 
susispietę visi pakalikai. 

-— Norėtumėt, — kandžiai sako Dramondas. Atrodo, kad Leo tik- 
rai netenka savitvardos. Kai byla prasidėjo, jis buvo tikras džen- 
telmenas su rafinuotomis manieromis teismo salėje ir už jos sie- 
nų. Dabar jis elgiasi it pasipūtęs vaikėzas. 

— Neturit kito pasiūlymo, pone Dramondai? - klausia Kipleris. 

— Mūsų pasiūlymas lieka du šimtai tūkstančių. 

— Labai gerai. Tuomet pradėkime. Abi pusės gaus po penkio- 
lika minučių įžanginiam žodžiui, tačiau, aišku, viso skirto laiko iš- 
naudoti nebūtina. 

Savo įžanginį žodį repetavau tūkstančius kartų ir sutrumpinau jį 
iki šešių su puse minučių. Atveda prisiekusiuosius, gerbiamasis tei- 
sėjas juos pasveikina, duoda keletą nurodymų ir suteikia žodį man. 

Jeigu tą tektų daryti dažnai, tai kada nors gal ir išmokčiau kal- 
"bėti vaizdingai. Tačiau teks palūkėti. Dabar noriu viską greičiau 
pabaigti. Rankose laikau bloknotą, kartą ar du žvilgtelėjęs į jį, pa- 
pasakoju prisiekusiesiems apie bylą. Stoviu šalia tribūnos, tikiuo- 
si, kad su naujuoju pilku savo kostiumu atrodau solidžiai, kaip pri- 
dera advokatui. Faktai man tokie palankūs, kad nenoriu be reika- 
lo daug kalbėti. Išduotas polisas, savaitinės įmokos buvo moka- 
mos laiku, įrašytas į polisą Donis Rėjus susirgo ir buvo apgautas. 
Jis mirė dėl akivaizdžių priežasčių. Jūs, prisiekusieji, susipažinsi- 
te su Doniu Rėjumi, tačiau tik per vaizdajuostę. Jis miręs. Šios 
bylos tikslas yra ne tik ieškovui iš „Greit Benefit“ priteisti tai, kas 
turėjo būti sumokėta iš pat pradžių, bet ir nubausti kompaniją už 
padarytą nusikaltimą. Tai labai turtinga kompanija, pelnosi iš to, 
kad surinkusi įmokas neišmoka draudimo. Kai visi liudytojai duos 
parodymus, aš prašysiu jus, prisiekusieji, skirti „Greit Benefit“ di- 
džiulę piniginę baudą. 

Labai svarbu šią sėklą pasėti iš anksto. Noriu, kad jie žinotų, jog 
siekiame didelės sumos, o „Greit Benefit“ bausmės nusipelnė. 

Kalbu sklandžiai, neužsikirsdamas, nedrebėdamas, Dramondo 
prieštaravimų nesusilaukiu. Spėju, kad Leo per teismą beveik ne- 
kels užpakalio nuo kėdės. Nenorės, kad Kipleris įvarytų jį į keb- 
lią padėtį, ypač prisiekusiųjų akivaizdoje. 

Atsisėdu greta Dotės. Prie ilgo stalo sėdime dviese. 

Su polisu rankoje, pasitikėdamas savimi Dramondas stoja prieš 
prisiekusiuosius. Pradeda teatrališką kalbą. 

— Tai polisas, kurį įsigijo ponia ir ponas Blekai, - sako, laikyda- 
mas jį taip, kad visi matytų — Niekur šiame polise neparašyta, jog 
„Greit Benefit“ turi padengti išlaidas už organų persodinimą, - ilgai 
tyli, laukia, kol jo žodžiai pasieks visų ausis. Prisiekusiesiems jis ne- 
patinka, tačiau jie suklūsta. — Šis polisas kainuoja aštuoniolika do- 
lerių per savaitę, pagal jį kaulų čiulpų persodinimas nekompensuo- 
jamas, tačiau ieškovai tikėjosi, jog mano klientas sumokės du šim- 
tus tūkstančių dolerių — jūs jau atspėjot — už kaulų čiulpų persodi- 
nimą. Mano klientas atsisakė ne todėl, kad norėtų pakenkti Doniui 

Rėjui Blekui. Mano klientas vadovavosi ne gyvenimo ar mirties 
klausimu, o tuo, jog pagal šį polisą toks gydymas nekompensuoja- 
mas. — Jis teatrališkai pamojuoja polisu. Tai padaro įspūdį. - Ieško- 
vai nori gauti ne tik du šimtus tūkstančių dolerių, kurie jiems nepri- 
"klauso, bet reikalauja, kad mano klientas sumokėtų dešimt milijonų 
dolerių už papildomus nuostolius. Jie vadina tai žalos atlyginimu. Aš 
tai vadinu absurdu. Aš tai vadinu godumu. 

Įspūdinga, tačiau rizikinga. Polise išvardyti visi organai, kurių 
persodinimas nekompensuojamas, išskyrus kaulų čiulpus. Jo suda- 
rytojai apsišovė, bet to nepastebėjo. Naujajame polise, kurį gavau 
iš Makso Leubergo, kaulų persodinimas jau įrašytas. 

Gynybos strategija aiški. Užuot mėginęs sušvelninti padėtį pri- 
pažindamas, jog kažkoks nekompetentingas didžiulės kompanijos 
darbuotojas suklydo, Dramondas nepasiduoda. Jis teigs, jog kau- 
lų čiulpų persodinimas yra labai nepatikimas ir tikrai ne įprastinis 
ūminės leukemijos gydymo būdas. 

Apie galimybę rasti tinkamą donorą ir jo kaulų čiulpus sėkmin- 
gai persodinti ligoniui jis kalba kaip gydytojas, ir visą laiką įky- 
riai primena, jog „polise to paprasčiausiai nėra“. 

Jis nutarė mane spausti. Kai vėl ištaria žodį „godumas“, pašo- 
ku iš vietos ir prieštarauju. Per įžanginę kalbą prieštarauti ne lai- 
kas. Tai paliekama pabaigai. Tačiau jam leista pasakyti prisieku- 
siesiems tik tai, ką, jo manymu, turėtų įrodyti liudijimai. 

"Mielasis gerasis Kipleris paskubom taria: 

— Palaikau. 

Aš pirmas nuleidau kraują. 

— Atsiprašau, gerbiamasis teisėjau, — nuoširdžiai ištaria Dra- 
mondas. i 

Jis kalba apie savo liudytojus, pasako, kas jie tokie, ką sakys. 
Jau po dešimties minučių netenka garo ir turėtų užbaigti. Praėjus 
penkiolikai Kipleris jį nutraukia ir Dramondas padėkoja prisieku- 
siesiems. | 

— Pakvieskit pirmąjį savo liudytoją, pone Beilorai, - sako Kip- 
leris. Nebeturiu laiko bijoti. 

Susijaudinusi Dotė Blek prieina prie liudytojų pakylos, prisie- 
kia, atsisėda ir žiūri į prisiekusiuosius. Ji apsivilkusi seną viens- 
palvę medvilninę suknelę, bet atrodo gražiai. 

Turime susirašę tekstą. Daviau jį Dotei prieš savaitę, repeta- 
vome daugiau kaip dešimt kartų. Aš klausiu, ji atsako. Ji mirtinai 
išsigandusi, tikrai yra ko, todėl jos atsakymai skamba labai nena- 
tūraliai. Sakiau jai, jog nieko blogo, kad ji jaudinsis. Prisiekusieji 
yra paprasti žmonės. Pavardės, vyras, darbovietės, polisas, gyve- 
nimas su Doniu Rėjumi iki ligos, jam susirgus, iki jis mirė. Kele- 
tą kartų ji nusišluosto akis, tačiau valdosi. Sakiau Dotei, kad ge- 
riau būtų neverkti. Kiekvienas ir be to supranta jos skausmą. 

Ji kalba apie tai, kaip baisu, kai motina negali pasirūpinti mirš- 
tančio sūnaus gydymu. Daug kartų ji rašė ir skambino į „Greit Be- 
nefit“. Kreipėsi net į Kongreso narius, senatorius ir merus, tačiau iš 
niekur pagalbos nesusilaukė. Ji maldavo vietos ligonines sūnų gy- 
dyti nemokamai. Mėgino surinkti pinigų pasitelkusi draugus ir kai- 
mynus, tačiau visos jų pastangos nuėjo perniek. Ji patvirtina, kad tai 
jos polisas ir prašymas. Atsako į mano klausimus, kaip jį įsigijo, pa- 
tvirtina, jog Bobis Otas kas savaitę užeidavo paimti įmokų. 

Paskui pereiname prie įdomesnių dalykų. Paduodu jai pirmuo- 
sius septynis atmetimo raštus, ir Dotė juos perskaito prisiekusie- 
siems. Jie skamba blogiau, nei tikėjausi. Atmesta kategoriškai, be 
jokios priežasties. Atmesta Paraiškų departamento, perduodant per- 
žiūrėti Tvirtinimo departamentui. Atmesta Tvirtinimo departamen- 
to, perduodant peržiūrėti Paraiškų departamentui. Atmesta Paraiš- 
kų departamento, remiantis išankstine būkle. Atmesta Tvirtinimo 
departamento, remiantis tuo, jog Donis Rėjus nebelaikomas šei- 
mos nariu, nes yra pilnametis. Atmesta Paraiškų departamento, re- 
miantis tvirtinimu, jog kaulų čiulpų persodinimas pagal tokį poli- 
są nekompensuojamas. Atmesta Paraiškų departamento, remiantis 
tvirtinimu, jog kaulų čiulpų persodinimas yra pernelyg eksperimen- 
tiškas, todėl negali būti laikomas pripažintu gydymo metodu. 

Prisiekusieji gaudo kiekvieną žodį. Pasklinda korupcijos tvaikas. 

Pagaliau — „kvailasis laiškas“. Kol Dotė jį skaito, įdėmiai ste- 
biu prisiekusiųjų veidus. Keli iš jų akivaizdžiai apstulbę. Kai ku- 

rie mirksi, negalėdami patikėti. Keletas žvilgsnių veria gynybos sta- 
lelį, už kurio visi nuleidę akis (net keista) giliai mąsto. 

Kai ji baigia, teismo salėje stoja tyla. 

— Prašau perskaityti jį dar kartą, — sakau. 

— Prieštarauju, — staiga pašoka Dramondas. 

— Prieštaravimas atmestas,- nukerta Kipleris. 

Dotė vėl skaito, tik šįkart laisviau ir jausmingiau.. Kaip tik to- 
kią ją ir noriu palikti gynybai. Į tribūną pakyla Dramondas. Šiurkš- 
čiai klausinėdamas Dotę jis padarytų klaidą. Nustebčiau, jeigu vis 
dėlto jis taip pasielgtų. 

Jis pradeda miglotai klausinėti apie anksčiau turėtus polisus ir ko- 
dėl ji sumanė įsigyti šitą polisą. Ką ji galvojusi jį įsigydama? Dotė 
tik norėjusi apdrausti šeimą, daugiau nieko. Tą agentas jai ir žadė- 
jo. Ar agentas sakęs, jog į polisą įeina ir organų persodinimas? 

— Negalvojau apie persodinimą, — atsako ji. — Niekad to nerei- 
kėjo. 

Tai sukelia keletą šypsenų prisiekusiųjų suole, tačiau niekas ne- 
sijuokia. 

Dramondas stengiasi iš jos išgauti, ar ji ketinusi įsigyti polisą, 
pagal kurį kompensuojamas kaulų čiulpų persodinimas. Ji karto- 
ja, jog apie tai niekuomet negalvojusi. 

— Taigi jums nereikėjo poliso, kuris tai kompensuotų? — klau- 
sia jis. 

— Kai pirkau polisą, apie tokius dalykus negalvojau. Tik norė- 
jau pilno draudimo. | 

Dramondas laimi vieną menką tašką, bet manau ir tikiuosi, jog 
prisiekusieji netrukus tą pamirš. 

— Kodėl iškėlėte „Greit Benefit“ dešimties milijonų ieškinį? — 
klausia jis. 

Šis klausimas teismo proceso pradžioje gali sukelti skaudžių pa- 
darinių, kadangi ieškovas gali pasirodyti godus. Ieškinio sumas ad- 
vokatai dažniausiai išlaužia iš piršto, jų klientai prie to nepriside- 
da. Tikrai neklausiau Dotės, kokios ji norėtų ieškinio sumos. 

Tačiau žinojau, jog toks klausimas bus, nes išstudijavau senų- 
jų Dramondo bylų stenogramas. Dotė pasirengusi. 

— Dešimt milijonų? —- klausia ji. 

— Teisingai, ponia Blek. Jūs prašote išieškoti iš mano kliento 
dešimt milijonų dolerių. 

— Ir viskas? — klausia ji. 

— Prašau man atleisti? 

— Maniau, kad daugiau. 

— Tikrai? 

— Taip. Jūsų klientas turi milijardus dolerių ir jis nužudė mano 
sūnų. Po perkūnais, norėjau, kad jie sumokėtų daug daugiau. 

Dramondo keliai šiek tiek sulinksta, jis perkelia svorį ant ki- 
tos kojos. Vis dėlto jis nesiliauja šypsotis, nuostabus talentas. Užuot 
atsitraukęs ir uždavęs nepavojingą klausimą arba net grįžęs į sa- 
vo vietą, jis padaro lemiamą klaidą. Tai vienas iš jo mėgstamų 
klausimų. 

— Ką jūs darysite su tiek pinigų, jeigu prisiekusieji skirs jums 
dešimt milijonų? 

Įsivaizduokit, ką atsakytumėt, jeigu toks klausimas atvirame 
teisme jus užkluptų netikėtai. Tačiau Dotė pasirengusi. 

— Atiduočiau juos Amerikos leukemijos draugijai. Viską iki cen- 
to. Man šitų dvokiančių pinigų nereikia. 

— Ačiū, — padėkoja Dramondas ir greitai pasitraukia prie savo 
staliuko. 

Du prisiekusieji prunkšteli. Dotė nulipa nuo liudytojų pakylos 
ir sėdasi greta manęs. Dramondas išbalęs. 

— Kaip? — šnipšteli. 

— Gerai spyrėt jam į užpakalį, Dote, — šnipšteliu jai. 

— Man reikia parūkyti. 

— Greit bus pertrauka. 

Ant pakylos kviečiu Roną Bleką. Jis taip pat turi tekstą. Jo liu- 
dijimas užtrunka mažiau kaip pusvalandį. Viskas, ko mums reikia 
iš Rono, tai patvirtinimo, jog, jis buvo ištirtas, testų rezultatai pa- 
rodė, kad jo kaulų čiulpai idealiai tinka persodinti broliui dvyniui 
ir kad visą laiką jis buvo pasirengęs būti donoru. Dramondas jam 
klausimų neturi. Jau beveik vienuolika, ir Kipleris skelbia dešim- 
ties minučių pertrauką. 

Dotė bėga į tualetą ir pasislėpusi už pertvaros rūko. Įspėjau, 
kad prisiekusiųjų akivaizdoje nerūkytų. Užsigulę ant stalo su De- 
ku dalijamės savo pastebėjimais. Sėdėdamas už manęs jis sekė pri- 
siekusiuosius. Atmetimo raštai jiems padarė įspūdį. „Kvailasis“ 
laiškas juos įsiutino. 

Jie niršta, sako Dekas. Erzink juos toliau. Jeigu pASIEKEiEj) 
pyksta, — žalos kompensaciją gausi. 

Nuo liudytojų pakylos daktaras Valteris Kordas pateikia stul- 
binančių duomenų. Jis apsivilkęs vilnone sportinio stiliaus striu- 
ke, juodomis kelnėmis, pasirišęs raudoną kaklaraištį, — tikras pa- 
siturintis gydytojas. Kilęs iš Memfio, čia baigė privačią mokyklą, 
išvyko mokytis į Vanderbilto koledžą, o mediciną baigė Djuke. Ne- 
priekaištingos rekomendacijos. Perskaitęs jo reziumė be vargo įro- 
dau, jog, jis yra onkologijos ekspertas. Paduodu jam Donio Rėjaus 
ligos istoriją, ir jis apibendrintai papasakoja prisiekusiesiems apie 
gydymą. Kur tik įmanoma, Kordas kalba paprastais žodžiais, o me- 
dicinos terminus čia pat paaiškina. Jis gydytojas, įpratęs teismų ne- 
kęsti, tačiau nesivaržo ir prisiekusiųjų akivaizdoje elgiasi laisvai. 

— Ar galėtumėt prisiekusiesiems paaiškinti, kas tai per liga, po- 
ne Kordai? — klausiu aš. 

— Žinoma. Ūminė mielitinė leukemija, arba UML, tai liga, bū- 
dinga dviem amžiaus grupėms. Pirmajai priklauso jaunuoliai nuo 
dvidešimties iki trisdešimties metų, o antrajai — vyresni Žmonės, 
dažniausiai peržengę septyniasdešimties metų ribą. UML baltieji 
serga dažniau negu kitų rasių žmonės, o žydų kilmės asmenys dėl 
nežinomų priežasčių ja suserga dažniau nei kiti baltieji. Šia liga 
dažniau suserga vyrai. Ligos priežastys nežinomos. 

— Kaulų čiulpuose organizmas gamina kraują. Kaip tik juos 
UML ir puola. Kovojantys su infekcija baltieji kraujo kūneliai ūmi- 
nės leukemijos atveju supiktybėja, jų ima daugėti ir dažnai jų kie- 
kis net šimtą kartų viršija normą. Kai taip nutinka, ima Žūti rau- 
donieji kraujo kūneliai, pacientas išblykšta, tampa silpnas, anemiš- 
kas. Nekontroliuojamai daugėjant baltųjų kraujo kūnelių, kaulų 
čiulpuose sutrinka trombocitų, trečiojo tipo kūnelių gamyba. To- 


392 


dėl greitai atsiranda mėlynės, kraujavimas ir galvos skausmai. Kai 
pirmą kartą Donis Rėjus apsilankė mano kabinete, skundėsi, jog 
jam svaigsta galva, trūksta oro, kamuoja nuovargis, karščiavo, 
simptomai buvo panašūs į gripą. 

Kai praėjusią savaitę repetavome su Kordu, prašiau, kad Donį 
Rėjų jis vadintų vardu, o ne ponu Bleku arba pacientu. 

— Kąjūs tuomet darėte? - klausiu. Visai nesunku, sakau pats sau. 

— Atlikau įprastą diagnostinę procedūrą, vadinamą kaulų čiul- 
pų išsiurbimu. 

— Ar galite tai paaiškinti prisiekusiesiems? 

— Žinoma. Iš Donio Rėjaus dubens kaulo buvo paimtas mėgi- 
nys. Paguldęs jį ant pilvo anestezavau nedidelę odos sritį, pada- 
riau mažytę įpjovą ir pro ją įbedžiau storą adatą. Adatą sudaro dvi 
dalys: tuščiaviduris vamzdelis išorėje, o viduje — stūmoklis. Kai 
adata pašiekia kaulų čiulpus, stūmoklis išimamas, o tuščiaviduris 
vakuuminis vamzdelis prijungiamas prie adatos angos. Veikimo 
principas panašus kaip švirkšto. Šitaip ištraukiau truputį kaulų čiul- 
pų skysčio. Paėmę kaulų čiulpų mėginį atlikome įprastus tyrimus: 
"nustatėme baltųjų ir raudonųjų kraujo kūnelių kiekį. Nebuvo abe- 
jonės, jog Donis Rėjus serga ūmine leukemija. 

— Kiek kainavo šis tyrimas? — klausiu aš. 

— Apie tūkstantį dolerių. 

— Kaip Donis Rėjus už jį sumokėjo? 

— Primą kartą lankydamasis mano kabinete, jis užpildė įpras- 
tas formas ir sakė, jog turi „Greit Benefit gyvybės draudimo“ kom- 
panijos išduotą sveikatos draudimo polisą. Mano darbuotojai su- 
sisiekė su „Greit Benefit“ ir įsitikino, kad toks polisas tikrai yra. 
Ėmiausi gydymo. 

Paduodu jam atitinkamas kopijas, ir jis patvirtina, jog, tai tie 
patys dokumentai. +. 

— Ar „Greit Benefit“ jums sumokėjo? 

— Ne. Kompanija mums pranešė, jog dėl tam tikrų priežasčių 
paraišką rengiasi atmesti. Po šešių mėnesių sąskaita buvo apmo- 
kėta. Ponia Blek kas mėnesį mokėjo po penkiasdešimt dolerių. 

"— Kaip gydėte Donį Rėjų? 

— Indukcinės terapijos, kaip mes vadiname, metodu. Kai jis at- 
sigulė į ligoninę, į didžiąją veną po raktikauliu įstačiau kateterį. 
Pirmoji chemoterapijos indukcija buvo atlikta su preparatu ara-C, 
kuris į organizmą leidžiamas ištisą parą septynias dienas be per- 
traukos. Pirmąsias tris dienas buvo skiriamas ir kitas preparatas, 
idarubicinas. Dėl savo spalvos ir naikinamo poveikio jis dar vadi- 
namas „raudonąja mirtimi“. Jam buvo duodamas kraujo krešulius 
ardantis preparatas alopurinolas, nes žūvant dideliems kiekiams 
kraujo kūnelių dažnai susidaro krešuliai. Kad valytųsi inkstai, bu- 
vo intensyviai leidžiamas intraveninis skystis. Jam buvo skiriami 
antibiotikai ir nuo grybelio saugantys preparatai, nes jis tapo im- 
lus infekcijoms. Nuo grybelio jam“ buvo skiriamas amfotericinas 
B. Tai labai toksiškas preparatas, nuo kurio temperatūra pakilda- 
vo iki 104 F“. Be to, jis sukelia nevaldomą drebulį. Nepaisant vis- 
ko, vaikinas laikėsi gerai, buvo optimistiškai nusiteikęs, nors la- 
bai sirgo. ' 

— Intensyvios indukcinės terapijos tikslas yra sunaikinti visus 
kaulų čiulpuose esančius kraujo kūnelius ir sukurti aplinką, kurioje 
normalūs kraujo kūneliai galėtų gamintis greičiau nei leukocitai. 

— Ar tai pavyko? 

— Trumpą laiką. Tačiau gydydami savo pacientus žinome, kad 
jeigu nebus persodinti kaulų čiulpai, leukemija pasikartos. 

— Daktare Kordai, ar galėtumėt paaiškinti prisiekusiesiems, kaip 
vyksta kaulų čiulpų persodinimas? 

— Žinoma. Tai nėra labai sudėtinga procedūra. Jeigu pavyksta 
pacientui rasti donorą, kurio kaulų čiulpai genetiškai panašūs į jo, 
tai po chemoterapijos, apie kurią ką tik pasakojau, intraveniniu 
vamzdeliu iš donoro ištraukę kaulų čiulpų suleidžiame juos pacien- 
tui. Reikia iš donoro perkelti visą kalų čiulpų ląstelių populiaciją. 

— Ar Rono Bleko kaulų čiulpai tiko Doniui Rėjui? 

— Absoliučiai. Jie identiški dvyniai, su jais paprasčiau. Ištyrėme 
abu vaikinus, transplantuoti būtų buvę lengva. Tai būtų padėję. 

Dramondas pašoka: 

— Prieštarauju. Spėliojimas. Gydytojas negali įrodyti, ar tikrai 
persodinimas būtų padėjęs. 

— Prieštaravimas atmestas. Pasilaikykit jį kryžminei apklausai. 

Užduodu dar kelis klausimus apie procedūrą, o kol Kordas kal- 
ba, stebiu prisiekusiuosius. Jie įdėmiai klausosi, tačiau laikas baigti. 

— Ar prisimenate, kada maždaug buvote pasirengęs transplan- 
tacijai? | 

Jis žvilgteli į užrašus, bet atsakymą žino ir be jų. 

— 1991 metų rugpjūčio mėnesį. Maždaug prieš devyniolika mė- 
nesių. 

— Ar atlikus tokią operaciją padidėtų tikimybė išgyventi po ūmi- 
nės leukemijos? 

— Žinoma. 

— Kiek kartų? 

— Aštuoniasdešimt, devyniasdešimt procentų. 

— O tikimybė išgyventi be operacijos? 

— Jokios. 

— Klausimų liudytojui nebeturiu. 

Jau po dvylikos, laikas pietauti. Kipleris skelbia pertrauką iki pu- 
sės dviejų. Dekas pasišauna atnešti sumuštinių, o mes su Kordu ren- 
giamės kitam raundui. Jis nekantrauja susiimti su Dramondu. 


Niekuomet nesužinosiu, kiek medicinos konsultantų Dramon- 
dui padėjo ruoštis teismui. Jis neprivalo to sakyti. Jo galimų liu- 
dytojų sąraše yra tik vienas ekspertas. Daktaras Kordas ne kartą 
mane patikino, jog kaulų čiulpų persodinimas dabar yra plačiai pri- 
pažintas gydymo metodas, ir tą neigti galėtų tik šarlatanas. Jis davė 
man perskaityti daugybę straipsnių žurnaluose ir laikraščiuose, net 
knygų, iš kurių galima spręsti, jog tai yra geriausias ūminės leu- 
kemijos gydymo būdas. 

Matyt; Dramondas tą taip pat suprato. Jis ne gydytojas, gina 
silpną poziciją, todėl su Kordu per daug nesiginčija. Jų susirėmi- 
mas trumpas. Pagrindinis jo teiginys yra tas, kad kaulų čiulpai per- 
sodinami tik nedaugeliui pacientų, kur kas daugiau Žmonių jų ne- 

gauna. Kordas patikslina, jog tokių yra mažiau kaip penki procen- 
tai, tačiau tik todėl, kad sunku rasti donorų. Visoje šalyje per me- 
tus atliekama maždaug septyni tūkstančiai kaulų čiulpų persodini- 
mo operacijų. 

Laimingieji, kuriems pavyksta rasti donorą, turi kur kas dau- 
giau šansų išgyventi. Donis Rėjus buvo tarp jų. Donorą jis turėjo. 

Kai Dramondas po keleto trumpų klausimų pasiduoda, Kordas 
atrodo net nusivylęs. Klausimų jam aš taip pat nebeturiu, ir Kor- 
das paleidžiamas. 

Įtampa didėja, nes turiu paskelbti, kurį atsakingąjį korporaci- 
jos darbuotoją kviesiu liudyti pirmą. Šįryt Dramondas manęs to 
klausė, bet atsakiau, jog dar nenusprendžiau. Jis pasiskundė Kip- 
leriui, o šis atsakė, kad neprivalau to sakyti, kol nebūsiu pasiren- 
gęs. Izoliuoti liudytojų kambaryje jie laukia ir nervinasi. 

— Ponas Everetas Lafkinas, — pranešu aš. 

Vos tik antstolis išeina jo atvešti, gynybos stalelis atgyja. Kiek 
suprantu, nieko ypatingo, tik stumdo popierius, apsikeičia užrašais, 
dėlioja aplankus. 

Įėjęs į teismo salę Lafkinas paklaikusiu žvilgsniu apsidairo, lyg 
būtų ką tik pažadintas iš žiemos miego, pasitaiso kaklaraištį ir žen- 
gia praėjimu antstoliui iš paskos. Nervingai Žvilgteli į saviškius kai- 
rėje ir eina prie liudytojų pakylos. | 

Dramondas garsėja liudytojų treniruotėmis: pasodina vieną prieš 
keturis ar penkis advokatus ir atidengia klausimų ugnį. Viskas fil- 
muojama. Paskui su liudytoju ištisas valandas žiūri vaizdajuostę 
ir tobulina techniką, rengdamas lemiamam momentui. 

Žinau, kad korporacijos liudytojai bus nepriekaištingai parengti. 

Lafkinas žvilgteli į mane, į prisiekusiuosius, stengiasi atrodyti 
ramus, bet žino, kad į visus klausimus atsakyti negalės. Jam maž- 
daug, penkiasdešimt penkeri, žilas, plaukai auga vos ne nuo anta- 
kių, gražių veido bruožų, balsas tylus. Jam galima būtų patikėti 
vadovauti skautų būriui. Džeki Lemančik man pasakojo, kad jis 
norėjo ją surišti. 

Niekas nė nenujaučia, jog ji rytoj liudys. 

Kalbamės apie Paraiškų departamentą ir jo vaidmenį „Greit 
Benefit“ kompanijoje. Čia jis dirba aštuonerius metus, iš jų še- 
šerius — Paraiškų departamento viceprezidentu. Departamente pa- 
laiko griežtą drausmę, puikus, viskuo besirūpinantis vadovas. 
Prieš prisiekusiuosius jis nori pasirodyti reikšmingas, per kelias 
minutes išsiaiškiname, kad jo pareiga visapusiškai prižiūrėti pa- 
raiškų priėmimą. Tačiau jis atsakingas už viso departamento dar- 
bą, todėl kiekvienos paraiškos netikrina. Man pavyksta pakreipti 
kalbą apie nuobodžius biurokratinius korporacijos reikalus ir jį už- 
liūliuoti. Staiga klausiu: 

— Kas tokia yra Džeki Lemančik? 

Jo pečiai truputį krūpteli. 

— Buvusi paraiškų priėmėja. 

— Ar ji dirbo jūsų departamente? 

— Taip. 

— Kada ji išėjo iš „Greit Benefit“? 

Jis gūžteli, neprisimena tikslios datos. 

— Ar tik ne praėjusių metų spalio trečią? 

— Atrodo, galbūt. 

— Kaip tik tuomet, kai po dviejų dienų j J turėjo duoti parody- 
mus šioje byloje? 

— Tikrai neprisimenu. 

Padedu jam prisiminti, parodydamas du dokumentus: spalio tre- 
čią dieną rašytą jos prašymą atleisti iš darbo ir savo pranešimą, 
jog spalio penktą ji turės duoti parodymus. Dabar jis prisimena. 
Nenoriai pripažįsta, jog iš „Greit Benefit“ ji išėjo dvi dienos iki 
parodymų davimo šioje byloje. 

— Ji tvarkė kaip tik šitą paraišką? 

— Teisingai. 

— Ir jūs ją atleidot? 

— Žinoma, nė. 

— Kaip jos atsikratėt? 

-— Ji išėjo savo noru. Viskas parašyta prašyme. 

— Kodėl ji išėjo? 


Jis prisitraukia prašymą, mat koks gudragalvis, ir skaito prisie- 
kusiesiems: „Prašau mane atleisti iš darbo dėl asmeninių priežasčių.“ 

— Kokias išėjimo priežastis ji jums nurodė? 

— Čia juk parašyta. 

— Kiek laiko ji dirbo jums vadovaujant? 

— Aš vadovauju daugybei žmonių. Visų neprisimenu. 

— Tai jūs nežinot? ' 

— Nesu įsitikinęs. Keletą metų. 

— Ar gerai ją pažinojot? 

— Nelabai. Ji buvo tik paraiškų priėmėja, viena iš daugelio. 

Rytoj ji paliudys, kad šlykštus jų romanas truko trejus metus. 

— Jūs vedęs, pone Lafkinai? 

— Taip, ir laimingas. 

— Turit vaikų? 

— Taip. Du, jau suaugę. 

Čia jį trumpam ir palieku. Prieinu prie savo stalelio ir susiran- 
du pluoštą dokumentų. Tai Blekų paraiškos byla. Paduodu ją Laf- 
kinui. Jis neskubėdamas ją peržiūri, sako, kad lyg ir nieko netrūks- 
ta. Pasistengiu, kad patvirtintų, jog byloje jokių dokumentų ne- 
trūksta. 

Kad prisiekusieji suprastų paraiškų priėmimo tvarką, užduodu 
keletą sausų klausimų ir gaunu tokius pat sausus atsakymus. Ži- 
noma, teoriškai šie dalykai „Greit Benefit“ tvarkomi deramai. 

Tuomet prisikasame iki purvo. Į mikrofoną — įrašui — priver- 
čiu jį perskaityti visus septynis atmetimo laiškus. Prašau kiekvie- 
ną iš jų paaiškinti. Kas rašė? Kodėl? Ar jis atitinka paraiškų ži- 
nyno nuorodas? Kuriame skyriuje tos nuorodos išdėstytos? Ar jis 
pats tą laišką skaitė? 

Liepiu jam perskaityti prisiekusiesiems kiekvieną Dotės rašytą 
laišką. Jie šaukte šaukiasi pagalbos. Miršta jos sūnus. Ar kas nors 
ją išgirs? Spirginu jį prie kiekvieno laiško. Kas jį gavo? Kas bu- 
vo daroma? Ko reikalauja žinynas? Ar jis pats jį skaitė? 

Prisiekusieji nekantrauja išgirsti „kvailąjį laišką“, tačiau Lafki- 
nas, aišku, parengtas. Jis perskaito jį prisiekusiesiems, paskui gana 

sausai, monotoniškai, be menkiausios užuojautos paaiškina, kad laiš- 
ką rašęs žmogus kompanijoje nebedirba. Jis buvo neteisus, kompa- 
nija suklydo, todėl dabar, atvirame teisme, už tą laišką atsiprašo. 

Leidžiu jam plepėti. Tik atvyniok pakankamai virvės, pasikars 
pats. 

— Ar nemanote, kad per vėlu atsiprašinėti? — pagaliau jį nu- 
traukiu. 

— Galbūt. 

— Berniukas mirė, tiesa? 

—. Taip. 

— O raštiško atsiprašymo, pone Lafkinai, dėl to laiško nebuvo? 

— Kiek žinau, ne. 

— Iki šiol niekas neatsiprašė, taip? 

— Teisingai. | 

— Ar „Greit Benefit“, remiantis ribotomis jūsų žiniomis, apskri- 
tai kada nors ko nors yra atsiprašiusi? 

— Prieštarauju, — šūkteli Dramondas. 

— Palaikau. Tęskit, pone Beilorai. 

Lafkinas ant pakylos jau beveik dvi valandos. Prisiekusiesiems 
jis tikriausiai nusibodo. Nusibodo ir man. Laikas imtis žiauresnių 
priemonių. 

Paraiškų Žinyną taip sureikšminau tyčia, remdamasis juo kaip 
korporacijos politikos nuostatais, kurių laužyti nevalia. Paduodu 
Lafkinui žinyną, kuris man buvo pateiktas per supažindinimą su 
dokumentais. Užduodu keletą klausimų, į visus jis atsako nepri- 
ekaištingai ir patvirtina, jog tai tikrai paraiškų tvarkymo „šventraš- 
tis“. Viskas patikrinta, išmėginta ir teisinga. Periodiškai peržiūri- 
mas, keičiamas, pritaikomas besikeičiantiems laikams, stengiantis 
kuo geriau aptarnauti klientus. 

Kai tas prakeiktas žinynas visiems pakankamai įgrįsta, klausiu: 

— Pone Lafkinai, ar šis paraiškų tvarkymo žinynas pilnas? 

Greitai pervertęs, tarytum kiekvieną skyrių, kiekvieną jo žodį 
žinotų atmintinai, sako: 

— Taip. 

— Ar jūs tuo įsitikinęs? 

— Taip. 

— Ar šitą žinyną jūs privalėjote pateikti per supažindinimą su 
dokumentais? | 

— Teisingai. 

— Ar šitą žinyną man pateikė jūsų advokatai? 

— Taip. 

— Ar šį egzempliorių jiems padavėte jūs? 

— Taip, aš. 

Giliai įkvepiu ir einu prie savo stalelio už kelių žingsnių. Po juo 
turiu kartoninę dėžutę, pilną aplankų ir dokumentų. Truputį pasirau- 
sęs staiga atsitiesiu tuščiomis rankomis ir kreipiuosi į liudytoją: 

— Ar galėtumėt paimti žinyną ir surasti Jame U D 
derholą, etatinį advokatą, kuris sėdi už Dramondo. Jis užsimerkia. 
Galva nusvyra, jis pasiremia alkūnėmis ir spokso į grindis. Atro- 
do, kad greta jo sėdintis Kermitas Aldis staiga ima dusti. 

Dramondas neįžvelgiamas. 

— Atsiprašau, ką jūs sakėte? — cypteli Lafkinas oktava aukščiau. 
Visų akivaizdoje ištraukiu Kuperio Džeksono man paskolintą paraiš- 
kų tvarkymo žinyno egzempliorių ir pasidedu jį ant stalo. Visi sėdin-. 
tys teismo salėje sužiūra į jį. Žvilgteliu į Kiplerį. Jis džiūgauja. 

— U skyrių, pone Lafkinai. Suraskite jį toje knygoje. Norėčiau 
pakalbėti apie jį. 

Paėmęs žinyną jis vėl jį perverčia. Šią akimirką jis tikriausiai 
parduotų vaikus, kad tik įvyktų stebuklas ir U skyrius materiali- 
zuotųsi. 

Nieko neįvyksta. 

— Čia nėra U skyriaus, - sako jis liūdnai ir vos SUpiaDASi, 

— Prašau atleisti, — sakau garsiai, — neišgirdau. 

— E-e, na, čia nėra U skyriaus. 

Jis visiškai priblokštas, ne todėl, kad trūksta U skyriaus, bet kad 
įkliuvo. Lyg paklaikęs žiūri į Dramondą ir Anderholą, tarytum šie 

galėtų jarh padėti. pavyzdžiui, sušukti: „Minutės pertraukėlė! 

Leo F. Dramondas nė nenutuokė, kaip bjauriai klientai su juo 
pasielgė. Išpreparavo žinyną, o savo advokatui nepasakė. Jis šnabž- 
dasi šu Morhauzu. Kas, po velnių, čia darosi? 

Demonstratyviai parodau liudytojui antrąjį žinyno egzemplio- 
rių. Jis atrodo visai kaip pirmasis. Tituliniame puslapyje įrašyta ta 
pati pataisyto leidimo data: 1991] metų sausio 1 diena. Jie identiš- 
ki, išskyrus tai, kad viename yra U skyrius, o kitame jo nėra. 

— Ar šitą atpažįstate, pone Lafkinai? — klausiu paduodamas jam 
Džeksono egzempliorių ir paimdamas savąjį. 

— Taip. 

— Taigi kas tai? 

— Paraiškų tvarkymo žinyno egzempliorius. 

— Ar šiame egzemplioriuje yra U skyrius? 

Jis perverčia puslapius ir linkteli galvą. | , 

— Ką tai reiškia, pone Lafkinai? Stenografistė negali įrašyti gal- 
vos judesių. 

— U skyrius jame yra. 

— Ačiū. Taigi ar jūs pats iš man pateikto egzemplioriaus išėmėte 
U skyrių, ar pavedėte tą padaryti kam nors kitam? 

Jis atsargiai padeda žinyną ant liudytojų pakylą juosiančio tu- 
rėklo, labai lėtai suneria ant krūtinės rankas. Spokso į grindis ir 
laukia. Man atrodo, kad jis ima snūduriuoti. Laikas bėga, visi lau- 
kia atsakymo. 

— Atsakykite į klausimą, — iš viršaus nugriaudėja Kiplerio balsas. 

— Nežinau, kas tai padarė. 

— Bet tai buvo padaryta, ar ne? — klausiu aš. 

— Matyt, kad taip. 

— Taigi pripažįstate, kad „Greit Benefit“ nuslėpė dokumentus. 

— Aš nieko nepripažįstu. Aš įsitikinęs, kad tai neapsižiūrėjimas. 

— Neapsižiūrėjimas? Nejuokaukit, pone Lafkinai. Argi ne tie- 
sa, kad kažkas iš „Greit Benefit“ darbuotojų tyčia išėmė U skyrių 
iš man pateikto žinyno egzemplioriaus? 

— Nežinau. Aš, na, e-e, manau, kad tai atsitiktinumas. 

Priėjęs prie savo stalo suvaidinu, kad vėl kažko ieškau. Noriu, 
kad prisiekusieji geriau į jį įsižiūrėtų ir dar labiau imtų nekęsti. 

Nuplaktas, nugalėtas tuščiu žvilgsniu jis žiūri į grindis, trokšda- 
mas būti bet kur, tik ne čia. 

Ryžtingai prieinu prie gynybos stalelio ir Dramondui parodau eg- 
zempliorių su U skyriumi. Jį ir Morhauzą apdovanoju dantinga, pikt- 
džiugiška šypsena. Po to žinyną paduodu Kipleriui. Neskubu, kad 
prisiekusieji viską matytų ir nekantriai lauktų, kas bus toliau. 

— Taigi, pone Lafkinai, pakalbėkime apie paslaptingąjį U sky- 
rių. Paaiškinkim jį prisiekusiesiems. Malonėkit jį susirasti. 

Paėmęs žinyną, atsiverčia. 

— Jis įsigaliojo nuo 1991 metų sausio 1 dienos, teisingai: 

— Taip. 

— Ar jūs jį sudarėte? 

— Ne. 

Aišku, kad ne. 

— Gerai, tuomet kas? 

Vėl stoja įtartina pauzė, kol jis apgraibomis ieško tinkamo 
melo. 

— Nežinau, — atsako jis. 

— Jūs nežinot? Bet argi jūs ką tik netvirtinot, jog, „Greit Bene- 
fit“ kompanija šią atsakomybę patikėjo tik jums? 

Jis vėl spokso į grindis, tikėdamasis, kad aš išnyksiu. 

— Gerai, — sakau aš, — praleiskime porą paragrafų ir perskaity- 
kime trečiąjį. 

Trečiasis paragrafas nurodo paraiškų priėmėjui nedelsiant at- 
mesti kiekvieną paraišką per tris dienas nuo jos gavimo. Jokių iš- 
imčių. Kiekvieną paraišką. Ketvirtasis paragrafas leidžia kai ku- 
rias peržiūrėti, bet reikalauja dokumentų, įrodančių, jog, ji nebrangi, 
galiojanti, todėl apmokėtina. Penktuoju paragrafu darbuotojui nu- 
rodoma visas paraiškas, kurių galima vertė viršija penkis tūkstan- 
čius dolerių, perduoti Tvirtinimo departamentui, o apdraustajam iš- 
siųsti pranešimą apie tai, kad jo paraiška atmesta, kol Tvirtinimo 
departamentas jos neperžiūrės. 

Štai kaip viskas daroma. Priverčiu Lafkiną visa tai skaityti ir 
spirginų klausimais, į kuriuos atsakyti jis negali. -Vis kartoju žodį 

„schema“, ypač po to, kai Dramondas paprieštarauja, o Kipleris 
jo prieštaravimą atmeta. Vienuoliktą paragrafą sudaro visas Žody- 
nas: tai slapti apdraustojo reakcijos kodai, kuriuos paraiškų pri- 
ėmėjai privalo vartoti byloje. Akivaizdu, kad šios schemos tiks- 
las — išvengti nemalonumų. Jeigu apdraustasis pagrasina advoka- 
tais arba ieškiniu, bylą nedelsiant peržiūri inspektorius. Jeigu ap- 
draustasis nepasipriešina, tai jo paraiška lieka atmesta. Aštuonio- 
likto paragrafo b punktas reikalauja išrašyti čekį paraiškos sumai 
ir kartu su byla jį perduoti Tvirtinimo departamentui su nuoroda 
nesiųsti apdraustajam, kol nebus gautas Paraiškų departamento pra- 
nešimas. Tokio pranešimo, aišku, nebūna. 

— Kas tuomet daroma su čekiu? — klausiu Lafkino. Jis nežino. 

Kita schemos dalis aprašyta Tvirtinimo departamento žinyno U 
skyriuje, kurį teks aptarinėti rytoj su kitu atsakingu darbuotoju. 

Iš tikrųjų tas visai nebūtina. Jau dabar prisiekusieji duotų vis- 
ką, ko tik paprašyčiau, bet jie dar nematė Donio Rėjaus. 

Pusę penkių skelbiama trumpa pertrauka. Lafkiną liudytojų pa- 
kyloje laikiau dvi su puse valandos, laikas jį pribaigti. Pakeliui į 
poilsio kambarį pastebiu Dramondą, piktai rodantį į kabinetą, kur 
jis nori pasikalbėti su Lafkinu ir Anderholu. Norėčiau pamatyti, 
kaip jis juos vanos, 

Po dvidešimties minučių Lafkinas vėl sėdi ant pakylos. Tam 
kartui apie žinynus gana. Jeigu pageidaus, prisiekusieji galės pa- 
tys perskaityti, kas smulkiu šriftu juose parašyta. 

— Dar keletas trumpų klausimų, — sakau atsigavęs, su šypse- 
na, — kiek galiojančių sveikatos draudimo polisų „Greit Benefit“ 
išdavė 1991 metais? i 

Ir vėl tas menkysta bejėgiškai žiūri į savo advokatą. Šituos duo- 
menis turėjau gauti prieš tris savaites. 

— Nežinau, — atsako jis. 

— O kiek paraiškų gavote 1991 metais? 

— Nežinau. 

— Jūs esate Paraiškų departamento viceprezidentas ir nežinote? 

— Tai didelė kompanija. 

— Kiek paraiškų 1991 metais atmesta? 

— Nežinau. 

Kaip tik laiku tą akimirką teisėjas Kipleris sako: 

— Liudytojas šiandien gali būti laisvas. Mes dar kelias minutes 
pasikalbėsime, o prisiekusieji gali eiti namo. | 

Jis atsisveikina su prisiekusiaisiais, dar kartą jiems padėkoja ir 
duoda nurodymų. Kai kurie iš jų šypteli eidami pro mano stalelį. 
Palaukiame, kol jie išeina, o kai už dvigubų durų dingsta pasku- 
tinis, Kipleris sako: 

“ — Vėl protokoluoti. Pone Dramondai, jūs ir jūsų klientas kalti- 
nami teismo negerbimu. Pagal mano reikalavimą šitie duomenys 
ieškovui turėjo būti pateikti prieš keletą savaičių. Tas nebuvo pa- 
daryta. Jie susiję su byla ir yra labai svarbūs, bet jų neturime. Ar 
jus ir klientą reikės įkalinti, kad gautume duomenis? 

Leo atsistoja. Jis labai pavargęs ir atrodo pasenęs. 

— Gerbiamasis teisėjau, mėginau šią informaciją gauti. Tikrai 
padariau viską, ką galėjau. 

Vargšas Leo. Vis dar stengiasi suvokti U skyrių. Dabar, šią aki- 
mirką, juo visiškai galima tikėti. Jo klientas ką tik visiems įrodė 
net nuo savo advokato nuslėpęs dokumentus. | 

— Ar ponas Kylis yra netoliese? — klausia gerbiamasis teisėjas. 

— Jis liudytojų kambaryje, — atsako Dramondas. 

— Pakvieskit jį. 

Po kelių sekundžių antstolis į teismo salę atveda kompanijos 
prezidentą. 

Dotei visko jau gana. Ji nori šlapintis ir parūkyti. 

Kipleris mosteli liudytojų pakylos link. Pats prisaikdina Kylį 
ir klausia, ar šis gali nurodyti kokią nors pateisinamą priežastį, ko- 
dėl kompanija nepateikė duomenų, kurių prašiau. 

Kylis Ilemena, mikčioja, bando suversti kaltę regioniniams ir ra- 
joniniams padaliniams. 

— Ar jums suprantama sąvoka „teismo negerbimas“? — klausia 
Kipleris. 

— Galbūt, na, ne visai. 

— Nieko sudėtingo. Jūsų kompanija kaltinama teismo negerbi- 
mu, pone Kyli. Galiu skirti piniginę nuobaudą arba jus kaip kom- 
panijos prezidentą pasodinti į kalėjimą. Ką renkatės? 

Neabejoju, kad kai kurie jo bičiuliai mėgsta prasiblaškyti kai- 
mo klubuose, tačiau Kylis žino, jog čia kalbama apie kalėjimą, ku- 
riame pilna liaudies iš miesto gatvių. 

— Aš tikrai nenoriu sėsti į kalėjimą, gerbiamasis teisėjau. 

— Manau, kad. ne. Todėl „Greit Benefit“ skiriu dešimties tūks- 
tančių dolerių baudą, kurią privalu sumokėti ieškovui iki rytdie- 
nos penktos valandos popiet. Paskambinkit į savo būstinę, tegu 
siunčia čekį „Federaliniu ekspresu“, aišku? 

Kyliui nebelieka nieko kito, tik linktelėti. 

— Toliau, jeigu šitie duomenys nebus atsiųsti faksu iki ryt ryto de- 
vintos valandos, jūs būsite įkalintas Memfio miesto kalėjime ir sė- 
dėsite ten tol, kol bus įvykdytas reikalavimas. Be to, kol jūs sėdėsi- 
te, kompanija kasdien mokės penkių tūkstančių dolerių baudą. 

Kipleris atsigręžia į Dramondą ir iš viršaus rodo į jį: 

— Dėl dokumentų jus įspėjau keletą kartų, pone Dramondai. 
Toks elgesys visiškai nepriimtinas. 

Piktai taukštelėjęs plaktuku, išeina iš teismo salės. 


Laukiu Memfio Concourse oro uoste, atsišliejęs į 
sieną prie A terminalo. Vilkėdamas kostiumą, o ant 
galvos užsimaukšlinęs mėlyną kepuraitę su pilku 
piešiniu normaliomis aplinkybėmis jausčiausi kvailai. Tačiau šian- 
dien normalu viskas. Vėlu, jaučiuosi mirtinai pavargęs, bet adre- 
nalino daugėja. Pirmąją teismo dieną geriau būti .negali. 
Lėktuvas iš Čikagos atskrenda laiku. Mano kepurė netrukus pa- 
stebėta. Prieina moteris su dideliais tamsiais akiniais nuo saulės, 
peržvelgia mane -nuo galvos iki kojų ir sako: 
“ — Ponas Beiloras? 
— Aš. 
Spaudžiu ranką Džeki Lemančik ir Karlu prisistačiusiam jos pa- 
lydovui. Jis turi tik rankinę, taigi galime eiti. Jiedu nervinasi. 

Važiuodami į „Holidei In“ viešbutį, kuris yra už šešių kvartalų 
nuo teismo rūmų, kalbamės. Ji sėdi priekyje, greta manęs. Karlas — 
ant galinės sėdynės. Jis tyli, bet saugo ją it rotveileris. Pasakoju apie 
pirmosios dienos jaudulį. Ne, jie nežino, kad ji atvyksta. Još ran- 
"kos dreba. Ji trapi ir gležna, bijo net savo šešėlio. Išskyrus norą at- 
keršyti, jokio kito atvykimo motyvo neįžvelgiu. 

Jos prašymu kambarį viešbutyje užsakiau savo vardu. Trise 
sėdime prie mažo stalelio jos kambaryje penkioliktame aukšte ir 
peržiūrime tiesioginės apklausos klausimus. Jie atspausdinti eilės 
tvarka. 

Jeigu ji graži, tai gerai tą slepia. Plaukai apkarpyti ir prastai 
nudažyti kažkokiu tamsiai raudonu atspalviu. Advokatas sakė, jog 
ji gydosi, todėl nesmalsauju. Akys paraudusios, liūdnos, makija- 
žas jų nė kiek nedidina. Jai trisdešimt vieneri, turi du mažus vai- 
kus, kartą išsiskyrusi, sprendžiant iš išvaizdos sunku patikėti, kad 
būtų turėjusi tokį pasisekimą tarp „Greit Benefit“ vyrų. 

Karlas su ja elgiasi kaip tikras globėjas. Patapšnoja ranką, ret- 
karčiais pareiškia savo nuomonę dėl vieno ar kito atsakymo. Ji nori 
liudyti kiek įmanoma anksčiau, o po to važiuoti į oro uostą ir dingti 
iš miesto. 

Vidurnaktį su jais atsisveikinu. 


Antradienį devintą valandą teisėjas Kipleris skelbia posėdžio 
pradžią, tačiau paprašo, kad antstolis keletą minučių prisiekusiuo- 
sius sulaikytų. Jis klausia Dramondo, ar gauti duomenys iš Paraiškų 
departamento. Kai gresia penkių tūkstančių žalių bauda per die- 
ną, beveik norėčiau, kad jų dar nebūtų. 

— Maždaug prieš valandą gavome, gerbiamasis teisėjau, — at- 
sako jis su akivaizdžiu palengvėjimu. Paduoda man tvarkingą co- 
lio storumo dokumentų pluoštą, o kitą komplektą įteikdamas P: 
leriui įstengia net šyptelėti. 

— Pone Beilorai, jums reikės laiko, - sako gerbiamasis teisėjas. 

— Trisdešimties minučių, — atsakau. 

— Puiku. Prisiekusiuosius pakviesime pusę dešimtos. 

Su Deku šuoliais Iekiame koridoriumi į advokatų poilsio kam- 
barėlį ir kimbame į darbą. Visai nenustembu pamatęs, kad viskas 
parašyta graikiškai, iššifruoti neįmanoma. Jie dar gailėsis. 

Pusę dešimtos į teismo salę atvedami prisiekusieji, ir teisėjas 
draugiškai su jais pasisveikina, Visi jaučiasi puikiai, niekas nesu- 
sirgo, išvakarėse nė vienas apie bylą su niekuo nesikalbėjo. 

— Jūsų liudytojas, pone Beilorai, - skelbia Kipleris. Antroji die- 
na prasideda. | 

— Norėtume pratęsti Evereto Lafkino apklausą, — sakau aš. 

Iš liudytojų kambario atveda Lafkiną ir jis sėdasi ant liudytojų 
pakylos. Po to, kai dėl U skyriaus vakar jis patyrė tokį fiasko, šian- 
dien niekas netikės nė vienu jo ištartu žodžiu. Tikriausiai Dramon- 
das jį vanojo iki pat vidurnakčio. Atrodo gana nusikamavęs. Pa- 
duodu jam oficialią duomenų apie paraiškas kopiją ir klausiu, ar 
ją atpažįsta. 

— Tai kompiuterinių duomenų apie paraiškas santrauka. 

— Parengta prie „Greit Benefit“ kompiuterių? 

— Teisingai. 

— Kada? 

— Vakar vakare ir per naktį. 

-— Galima būtų taip teigti. 

— Gerai. Dabar, pone Lafkinai, atsakykit prisiekusiesiems, kiek 
1991 metais buvo veikiančių sveikatos draudimo polisų? 

Padvejojęs ima žaisti su spausdinta medžiaga. Kol jis varto pus- 
lapius, visi laukia. Užsitęsusią nesmagią tylą drumsčia tik popie- 
riaus šiurenimas ant Lafkino kelių. 

Dokumentų „dempingas“ — mėgstama draudimo kompanijų ir 
jų advokatų taktika. Jie laukia iki paskutinės minutės, o likus die- 
nai iki teišmo, ieškovo advokatui po kojom išverčia dėžes doku- 
mentų. To išvengti man padėjo Taironas Kipleris. 

Čia dar tik pradžia. Tikriausiai jie manė, kad atbėgę ryte atkiš 
man septyniasdešimt spausdinto teksto puslapių, kurių dauguma, 
matyt, visiškai nereikšmingi, ir viskas tuo pasibaigs. 

— Tikrai sunku pasakyti, — vos girdimai ištaria jis. — Reikėtų 
laiko. | 

— Turėjote du mėnesius, — garsiai sako Kipleris į puikiai vei- 
kiantį mikrofoną. Jo žodžių tonas ir svoris pritrenkiantis. > Atsa- 
kykite į klausimą. 

Prie gynybos stalelio visi jau rangosi. 

— Noriu išsiaiškinti tris dalykus, pone Lafkinai, — sakau, — ga- 
liojančių polisų skaičių, pagal juos gautų paraiškų skaičių ir kiek 
tų paraiškų buvo atmesta. 1991 metų duomenys. Prašom. 

Vėl varto puslapius. 

— Jeigu gerai prisimenu, turėjome beveik devyniasdešimt sep- 
tynis tūkstančius polisų. 

— Gal galite pasižiūrėti ir pasakyti tiksliau? 

Akivaizdu, kad negali. Jis apsimeta įsigilinęs į duomenis ir į 
klausimą neatsako. 

— Jūs — Paraiškų departamento viceprezidentas? — pašaipiai 
klausiu. 

— Taip! — atšauna jis. 

— Norėčiau jus štai ko paklausti, pone Lafkinai. Ar duomenys, 
kiek jums žinoma, šitoje spausdintoje medžiagoje yra? 

— Taip. ) 

— Taigi reikia juos tik surasti. 

— Surasčiau, jeigu jūs užsičiauptumėt bent minutėlę, — suurz- 
gia lyg sužeistas žvėris, tuo padarydamas labai prastą įspūdį. 

— Man neliepta užsičiaupti, pone Lafkinai. | 

Dramondas atsistoja, maldaujamai sudėjęs rankas: 

— Gerbiamasis teisėjau, tiesą sakant, liudytojas tikrai mėgina su- 
rasti duomenis. | 

— Pone Dramondai, liudytojas turėjo du mėnesius juos surink- 
ti. Jis yra Paraiškų departamento viceprezidentas ir skaičius tik- 
riausiai supranta. Atmesta. 

— Pamirškime minutei tą medžiagą, pone Lafkinai, — sakau aš, — 
Kokią galiojančių polisų dalį per metus vidutiniškai sudaro paraiš- 
kos? Tik pasakykite mums procentą. | 

— Vidutiniškai gauname nuo aštuonių iki dešimties procentų pa- 
raiškų. 

— O kiek procentų paraiškų galiausiai atmetama? 

— Atmetama apie dešimt procentų Visų paraiškų, — atsako jis. 

Nors dabar atsakyti jis jau įstengia, tačiau atsakinėja labai ne- 
noromis. | 

— Kokia vidutinė paraiškos suma doleriais, nesvarbu, ar ji iš- 
„mokama, ar atmetama? 

Stoja ilga pauzė, jis galvoja. Atrodo, pasidavė. Vienintelis jo 
noras dabar — kad viskas kuo greičiau baigtųsi, ir jis galėtų dingti 
nuo liudytojų pakylos ir iš Memfio. 

— Vidutinė paraiškos suma siekia apie penkis tūkstančius do- 
lerių. 

-— Kai kurių paraiškų suma tesiekia vos kelis šimtus dolerių, 
tiesa? | 

— Taip. 

— O kai kurios paraiškos vertos dešimčių tūkstančių, tiesa? 

— Taip. 

— Taigi vidurkį nustatyti sunku, teisingai? 

— Taip. 

— Dabar apie vidurkį ir procentus, kuriuos ką tik paminėjote. 
Ar tai būdinga visoms draudimo kompanijoms, ar tik „Greit Be- 
nefit“? 

— Apie visas kompanijas negaliu kalbėti. 

— Vadinasi, nežinot? 

— To nesakiau. 

— Tai tuomet žinot? Tik atsakykit į klausimą. 

Jo pečiai truputį nusvyra. Žmogus nori greičiau iš čia ištrūkti. 

— Sakyčiau, tai bendras vidurkis. 

— Ačiū. 

Kad būtų didesnis efektas, padarau pauzę, perjungiu pavarą, 
mirkteliu Dekui, ir jis išeina iš teismo salės. 

— Dar pora klausimų, pone Lafkinai. Ar siūlėte Džeki Leman- 
čik išeiti iš darbo? 

— Nesiūliau. 

— Kaip įvertintumėt jos darbą? 

— Vidutiniškai. 

— Ar žinote, kodėl ji buvo pažeminta iš vyresniosios paraiškų 
priėmėjos pareigų? 

— Kiek pamenu, jai sunkiai sekėsi vadovauti kolektyvui. 

— Ar išeidama iš darbo ji gavo kokią nors išeitinę pašalpą? 

— Ne. Ji išėjo savo noru. 

— Jokios kompensacijos? 

— Ne. 

— Ačiū. Gerbiamasis teisėjau. Šio liudytojo apklausą baigiau. 

Dramondas gali rinktis: tiesiogiai jį apklausti dabar, neužduo- 
dant nukreipiančių klausimų, arba pasilaikyti jį kitam kartui. Pa- 
dėti šiam vyrui nebeįmanoma, todėl neabejoju, jog Dramondas leis 
jam iš čia kuo greičiau nešdintis. 

— Gerbiamasis teisėjau, apklausime poną Lafkiną vėliau, — sa- 
ko Dramondas. Nieko nuostabaus. Prisiekusieji jo nebepamatys. 

— Labai gerai. Pakvieskite kitą savo liudytoją, pone Beilorai. 

Garsiai sakau: 

— Ieškovas kviečia Džeki Lemančik. 

Greitai atsigręžiu, kad pamatyčiau Anderholo ir Aldžio reak- 
ciją. Jie tarpusavyje kuždasi, bet išgirdę pavardę suakmenėja. Akys 
išvirsta, sėdi išsižioję iš nuostabos. 

Vargšas Lafkinas naujieną išgirsta pusiaukelėje iki dvigubų du- 
rų. Lyg nudiegtas sustoja, staiga atsisukęs dėbteli paklaikusiomis 
akimis į gynybos stalelį ir skubiu žingsniu išeina iš salės. 

Prie gynybos stalelio sumaištis, Dramondas pašoka: 

— Gerbiamasis teisėjau, ar galėtume kreiptis į Jus? 

Kipleris mosteli mums prieiti atokiau mikrofono. Mano opo- 
nentas apsimeta įsiutęs. Žinau, kad jis nustebęs, tačiau prieštarau- 
ti neturi teisės. Jis visas virte verda. 

— Gerbiamasis teisėjau, tai visiška staigmena, — šnypščia jis. Ne- 
galima, kad prisiekusieji išgirstų, ką jis sako, arba „Pastebčtų, koks 
jis apstulbęs. 

— Kodėl? - klausiu patenkintas savimi. — Ji buvo įrašyta į ga- 
limų liudytojų sąrašą iki teismo. 

— Turime teisę būti įspėti iš anksto. Kada ją suradote? 

— Nė nežinojau, kad ji dingusi? 

— Tai teisingas klausimas, pone Beilorai, — pirmą kartą per vi- 
są laiką susiraukęs man sako gerbiamasis teisėjas. Nekaltu žvilgs- 
niu pasižiūriu į juodu, tarytum norėdamas pasakyti: „Juk aš tik nau- 
jokas. Ko iš manęs galima norėti.“ 

— Ji iš anksto įrašyta į teismo orderį, — nenusileidžiu. Atvirai kal- 
bant, visi trys žinome, jog ji liudys. Galbūt privalėjau vakar teismui 
pranešti, kad ji atvyko, bet, klausykit, juk tai pirmoji mano byla. 

Ji įeina į teismo salę paskui Deką. Nei Anderholas, nei Aldis 
nepakelia akių. Lavonais virtęs penketas iš „Trento ir Brento“ se- 
ka kiekvieną jos žingšnį. Ji atrodo gražiai. Laisva mėlyna suknelė 
vos dengia kelius. Šiandien jos veidas visai kitoks, nei buvo va- 
kar, kur kas gražesnis. Ji prisiekia, sėdasi į liudytojų kėdę, meta 
neapykantos kupiną žvilgsnį į „Greit Benefit“ šutvę ir pasirengia 
liudyti. 

Įdomu, ar ji gulėjo su Anderholu ir Aldžiu. Vakar ji minėjo Laf- 
kiną ir dar vieną, bet žinau, kad papasakojo ne viską. 

Greitai užbaigę privalomąją apklausos dalį, pradedame lemia- 
mą puolimą. 

— Kiek laiko dirbote „Greit Benefit“ kompanijoje? 

— Šešerius metus. 

— Kada išėjote iš darbo? 

— Spalio trečiąją. 

— Kodėl? 

— Mane atleido. 

— Išėjote ne savo noru? 

— Ne. Mane atleido. 

— Kas jus atleido? 

— Tai buvo sąmokslas. Everetas Lafkinas, Kermitas Aldis, Dže- 
kas Anderholas ir dar keletas kitų, — ji linkteli į kaltuosius, ir per- 
kreipę kaklus visi sužiūra į „Greit Benefit“. 

Priėjęs prie liudytojos paduodu prašymo atleisti iš darbo kopiją. 

— Ar atpažįstate šitą? — klausiu. 

— Tai prašymas, kurį pati atspausdinau ir pasirašiau, — atsako ji. 

— Prašyme teigiama, jog išeinate iš darbo dėl asmeninių prie- 
žasčių. 

— Šis prašymas yra melas. Buvau atleista, nes esu susijusi su 
Donio Rėjaus Bleko paraiška ir spalio penktąją turėjau duoti pa- 
rodymus. Mane atleido todėl, kad kompanija galėtų pareikšti, jog, 
aš nebedirbu.. 

— Kas jus privertė parašyti šį prašymą? 

— Tie patys. Tai buvo sąmokslas. 

— Ar galite mums tai paaiškinti? 

Ji pirmą kartą žvilgteli į prisiekusiuosius. Jie Žiūri į ją. Sun- 
kiai nurijusi ji pradeda pasakoti: 

— Šeštadienį prieš parodymų davimą buvau iškviesta ateiti į dar- 
bą. Ten susitikau su Džeku Anderholu, anuo vyru, kuris sėdi su 
pilku kostiumu. Jis yra vienas iš etatinių advokatų. Jis pasakė, kad 
nedelsiant turiu išeiti, ir liepė rinktis: arba mane atleidžia ir išei- 
nu tuščiom rankom, arba rašau prašymą, o kompanija už tylėjimą 
sumoka dešimt tūkstančių dolerių grynais. Turiu apsispręsti tuoj 
pat, jo akivaizdoje. 

Vakar ji apie tai pasakojo nesijaudindama, tačiau atvirame teis- 
me — visai kas kita. Ji prikanda lūpą, akimirką kovoja su savimi 
ir susitvardžiusi kalba toliau: 

— Esu vieniša motina, turiu du vaikus. Reikia apmokėti daugy- 
bę sąskaitų. Neturėjau kitos išeities. Staiga netekau darbo. Para- 
šiau prašymą, paėmiau pinigus ir pasirašiau sutartį apie savo dar- 
bą niekuomet niekam nepasakoti. 

— Taip pat ir apie Blekų bylą? 

— Ypač apie Blekų bylą. 

— Jeigu paėmėte pinigus ir pasirašėte sutartį, tai kodėl jūs čia? 

— Įveikusi patirtą šoką kreipiausi: į advokatą. Į labai gerą ad- 
vokatą. Jis mane patikino, jog ta sutartis, kurią pasirašiau, netei- 
sėta. 

— Ar turite sutarties egzempliorių? 

— Ne. Ponas Anderholas man jo nedavė. Bet galite paklausti jį 
patį. Žinau, kad originalas pas jį. 

Lėtai atsigręžęs žiūriu į Džeką Anderholą, visi iki vieno, sė- 
dintys teismo salėje, taip pat į jį žiūri. Jam staiga labai parūpo batų 
raišteliai: krapštosi prie jų, atrodo, visai užmiršęs liudytoją. 

Pasižiūriu į Leo Dramondą ir pirmą kartą akyse matau visišką 
pralaimėjimą. Jo klientas, aišku, nei kyšio, nei per prievartą pasi- 
rašytos sutarties neminėjo. 

— Kodėl jūs kreipėtės į advokatą? 

— Man reikėjo pasitarti. Buvau atleista neteisėtai. Tačiau dar iki 
tol buvau diskriminuojama kaip moteris, „Greit Benefit“ vadovai 
prie manęs seksualiai priekabiavo. 

— Kuris nors iš mūsų pažįstamų? 

— Prieštarauju, gerbiamasis teisėjau, — sako Dramondas, — kad 
ir kaip įdomu būtų aptarinėti, bet bylos tai neliečia. 

— Pažiūrėkim, kur jie nuves. Kol kas atmesta. Prašau atsakyti 
į klausimą, ponia Lemančik. 

Giliai atsidususi ji pasakoja toliau: | 

— Trejus metus palaikiau intymius santykius su Everetu Lafki- 
nu. Tol, kol dariau tai, ko jis nori, mano atlyginimas didėjo, ga- 
vau paaukštinimą. Kai pavargusi juos nutraukiau, iš vyresniosios 
paraiškų priėmėjos buvau pažeminta iki paraiškų priėmėjos parei- 
gų. Atlyginimą sumažino dvidešimčia procentų. Paskui su mani- 
mi romaną užmegzti užsimanė tuometinis vyresnysis paraiškų ins- 
pektorius Raselas Krokitas; jis buvo atleistas tuo pat metu, kaip 
ir aš. Jis mane privertė, sakė, jeigu nesutiksiu, išmes iš darbo. O 
jeigu kurį laiką būsiu jo, tai jis pasirūpins, kad gaučiau geresnės 
pareigas. Reikėjo rinktis: su tuo susitaikyti ar išeiti iš darbo. 

"— Ar abu tie vyrai vedę? 

— Taip, turi šeimas. Departamente buvo žinoma, kad jie kabi- 
nėjasi prie jaūnų moterų. Galėčiau išvardyti daugybę pavardžių. Pa- 
aukštinimu už seksą prekiavo ne tik tiedu šulai. 

Vėl visų akys nukrypsta į Anderholą ir Aldį. 

Lukteliu, kažko ieškodamas ant stalo. Tai tik nedidelė gudry- 
bė, kurios pramokau ir prieš tęsdamas apklausą naudojuosi tuo- 
met, kai noriu paaštrinti ypatingą momentą. 

Žvilgteliu į Džeki. Ji nosinaite atsargiai šluostosi paraudusias 
akis. .Prisiekusieji ją palaiko, skriaudikus pasirengę sudraskyti į 
gabalus. | 

— Pakalbėkime apie Blekų bylą, — sakau aš. — Ji buvo p 
ta jums. 

— Taip. Pirmoji ponios Blek paraiška buvo perduota man. Pa- 
gal tuometinius kompanijos reikalavimus išsiunčiau jai atmetimo 
raštą. 

— Kodėl? 

— Kodėl? Nes iš pradžių atmetamos visos paraiškos, bent jau 
taip buvo 1991 metais. 

— Visos paraiškos? 

— Taip. Tokia buvo mūsų politika: iš pradžių atmesdavome vi- 
sas paraiškas, paskui peržiūrėdavome smulkesnes, tas, kurios at- 
rodydavo teisėtos. Kai kurias iš jų galiausiai apmokėdavom, tačiau 
didelės sumos, jeigu neįsikišdavo advokatai, nebūdavo išmokamos. 

— Kada pradėta laikytis tokios politikos? 

— Nuo 1991 metų sausio 1 dienos. Tai buvo eksperimentas, tam 
tikras planas. — Linkteliu jai. Pasakokit. 

— Kompanija nutarė atmesti visas tūkstantį dolerių viršijančias 
paraiškas, kurios bus gautos per dvylika mėnesių. Neturėjo reikš- 
mės, ar paraiška teisėta. Ji būdavo atmetama, ir tiek. Atmesdavom 
ir smulkesnes paraiškas, jeigu jose pavykdavo rasti bent vieną gin- 
čytiną klausimą. Apmokėjome tik keletą stambesnių, ir tai tik po 
"to, kai mums ėmė grasinti apdraustojo advokatas. 

- Kiek laiko tokia politika buvo vykdoma? 

— Dvylika mėnesių. Eksperimentas buvo suplanuotas viene- 
riems metams. Draudimo versle niekados to nebuvo. Visa vado- 
vybė džiūgavo gerai sugalvojusi. Metus paraiškų neapmoki, sutau- 
pai, atskaičiuoji pinigus, išleistus susitarimams bylose, ir tau lie- 
ka aukso puodas. 

— Kiek aukso jame? 

— Pagal tą schemą turėjo išeiti apie keturiasdešimt milijonų. 

— Iš kur Žinote? 

— Pagulėk lovoj su šitais menkystom, dar ne tą išgirsi.- Jie vis- 
ką papasakos. Apie savo žmonas, darbą. Man gėda dėl to, ką da- 
riau. Nepatyriau nė vienos malonios akimirkos. Buvau jų auka. 

Jos akys vėl parausta, balsas virpa. 

Kol žiūrinėju savo užrašus, vėl įsivyrauja pauzė. 

— Kas buvo daroma su Blekų paraiška? 

— Iš pradžių ji buvo atmesta, kaip ir visos kitos. Tačiau suma 
didelė, todėl jos kodas buvo kitoks. Nuo to laiko, kai buvo paste- 
bėti žodžiai „ūminė leukemija“, vykdžiau tik Raselo Krokito nu- 
rodymus. Kad polise neįrašytas kaulų čiulpų persodinimas kaip ne- 
kompensuotinas gydymas, jie susivokė gana anksti. Ši byla tapo 
labai rimta dėl dviejų priežasčių. Pirma, staiga smarkiai šoktelėjo 
jos suma, o tiek pinigų kompanija, aišku, mokėti nenorėjo. Antra, 
apdraustasis nepagydomai sirgo. 

— Vadinasi, Paraiškų departamente žinota, jog Donis Rėjus mirs. 

— Žinoma. Tą aiškiai rodė jo ligos istorija. Prisimenu vieną gy- 
dytojo ataskaitą, kurioje jis rašė, jog chemoterapinis gydymas pa- 
vyko, tačiau po metų leukemija tikriausiai pasikartos ir, jeigu pa- 
cientui nebus persodinti kaulų čiulpai, jis neišvengiamai mirs. 

— Ar rodėte ją kam nors? 

— Rodžiau, Raselui Krokitui. Jis ją nunešė savo bosui Everetui 
Lafkinui. Kažkur ten aukštai buvo nutarta paraišką atmesti. 

— Tačiau jūs supratot, jog ji turėtų būti apmokėta. 

— Visi tą suprato, tik norėjo pasilikti šansą. 

— Ar galėtumėt tą paaiškinti? 

— Šansą, kad apdraustasis nesikreips į advokatą. 

— Ar žinojot, kokie tuo metu buvo šansai? 

— Yra žinoma, jog į advokatus kreipiasi tik vienas iš dvidešimt 
penkių. Todėl šis eksperimentas ir buvo pradėtas. Jie žinojo, kad 
pavyks. Polisus parduoda menkai išsilavinusiems Žmonėms, pasi- 
kliaudami, kad nieko neišmanydami jie su viskuo susitaikys. 

— Kas būtų buvę daroma, jeigu būtumėt gavę advokato prane- 
Ššimą? 

— Šiuo atveju viskas buvo kitaip. Jeigu paraiška būtų buvusi 
mažiau kaip penkiems tūkstančiams ir teisėta, tai būtume sumo- 
kėję iškart ir išsiuntę atsiprašymą. Žinot, įvyko nesusipratimas, ar 
kažkas panašaus. Arba suverstume kaltę kompiuteriams. Pati iš- 
siuntinėjau šimtus tokių laiškų. Jeigu suma siektų penkis tūkstan- 
čius dolerių, tai byla iš manęs būtų paimta ir patektų inspektoriui. 
Manau, kad tokios paraiškos būdavo apmokamos. Jeigu advoka- 
tas iškeldavo arba rengdavosi iškelti ieškinį, kompanija derėdavo- 
si dėl konfidencialaus susitarimo. 

— Ir dažnai tas būdavo? 

— Tikrai nežinau. 

Nužengęs nuo pakylos padėkoju, tuomet atsigręžiu į Dramon- 
dą ir maloniai šypsodamasis sakau: 

— Liudytoja jūsų. 

Atsisėdu greta Dotės. Ji verkia ir tyliai kukčioja. Ji visą laiką 
save kaltino,.kad nesikreipė į advokatą anksčiau, todėl šis liudiji- 
mas sukelia jai didelį skausmą. Kad ir kaip baigtųsi byla, sau ji 
niekuomet neatleis. 

Jos ašaras pastebi keletas prisiekusiųjų. 

Vargšas Leo, eina lėtai ir nuo prisiekusiųjų atsistoja kuo toliau, 
taip, kad jam būtų leista užduoti klausimus. Neįsivaizduoju, ko jis 
galėtų paklausti, bet neabejoju, jog panašios pasalos jam ne pir- 
miena. 

Labai širdingai prisistato, pasako Džeki, jog jie, aišku, nepa- 
žįstami. Šitaip jis stengiasi prisiekusiesiems parodyti neturėjęs ga- 
limybės sužinoti, ką ji kalbės. Ji perlieja jį sarkastišku žvilgsniu. 
Ji nekenčia ne tik „Greit Benefit“, bet kiekvieno advokato, kuris 
drįstų jiems atstovauti. 

— Taigi, ar tiesa, ponia Lemančik, jog, dėl įvairių sutrikimų ne- 
seniai buvote paguldyta į gydymo įstaigą? | 

Jo klausimas labai atsargus. Teisme negalima klausti, nežinant, 
koks bus atsakymas. Nujaučiu, jog Leo nė neįsivaizduoja, ką ji at- 
sakys. Jis remiasi tik keliomis beviltiškomis nuotrupomis, per pas- 
tarąsias penkiolika minučių pašnibždėtomis jam į ausį. 

— Ne! Tai netiesa, — pasišiaušia ji. 

— Prašau man atleisti. Tačiau jūs gydėtės? 

— Aš nebuvau paguldyta. Pati kreipiausi ir išbuvau ten dvi sa- 
vaites. Man buvo leidžiama išeiti, kada tik panorėsiu. Manau, kad 
gydymą padengė „Greit Benefit“. Išėjusi iš darbo galiu naudotis 
jų draudimu dvylika mėnesių. Žinoma, paraišką jie atmeta. 

Kramtydamas nagą Dramondas spokso į savo bloknotą, atsa- 
kymą nuleidžia negirdomis. Na, Leo, kitas klausimas. 

— Ar jūs čia todėl? Todėl, kad pykstate ant „Greit Benefit“? 

— Aš nekenčiu „Greit Benefit“ ir daugumos tų kirmėlių, ku- 
rios ten dirba. Ar atsakiau į klausimą? 

— Ar šios dienos liudijimą padiktavo jūsų neapykanta? 

— Ne. Aš esu čia todėl, kad Žinau tiesą, kaip jie tyčia apgaudi- 
nėja tūkstančius žmonių. Visa tai reikia papasakoti. 

Verčiau pasiduok, Leo. 

— Kodėl kreipėtės į psichiatrijos įstaigą? 

— Aš sergu alkoholizmu ir depresija. Dabar jaučiuosi gerai. Ne- 
žinau, kaip bus kitą savaitę. Šešerius metus jūsų klientai su mani- 
mi elgėsi kaip su mėsos gabalu. Kaip saldainių dėžutę perduoda- 
vo iš rankų į rankas, imdavo visi, kas ko norėjo. Manimi jie nau- 
dojosi, nes buvau palaužta, vieniša, su dviem vaikais ir todėl, kad 
turiu dailų užpakalį. Jie atėmė iš manęs savigarbos jausmą. Aš ko- 
voju, pone Dramondai. Stengiuosi išsigelbėti, ir jeigu gydymo man 
reikės, tai nė kiek nedvejodama gydysiuos. Aš noriu, kad jūsų 
klientas sumokėtų už tai, ką padarė. 

— Nebeturiu klausimų, gerbiamasis teisėjau. 

Dramondas skubiai dumia prie savo stalelio. Padedu Džeki nu- 
lipti nuo pakylos ir palydžiu beveik iki durų. Keletą kartų padėko- 
ju ir pažadu paskambinti jos advokatui. Dekas nuveš ją į oro uostą. 

Beveik pusė dvylikos. Noriu, kad pietaudami prisiekusieji visa 
tai apmąstytų, todėl paprašau, kad teisėjas Kipleris pertrauką pa- 
skelbtų anksčiau. Oficiali priežastis ta, kad prieš kviesdamas ki- 
tus liudytojus turiu išstudijuoti spausdintą kompiuterinę medžiagą. 

Kol buvau teismo salėje, atėjo sankcija dešimčiai tūkstančių do- 
lerių. Dramondas įteikė sąlyginį įsipareigojimą, o kartu su juo — 

dvidešimties puslapių prašymą ir santrauką. Jis ketina sankcijas už- 
protestuoti, ir kol bus nuspręsta, pinigai liks neliesti teismo sąskai- 
toje. Dabar man rūpi kiti dalykai. 


Kai po pietų pertraukos prisiekusieji vorele grįžta 

į savo vietas, keli iš jų man nusišypso. Jiems ne- 

galima bylos aptarinėti tol, kol oficialiai nebus jiems 
perduota, bet kiekvienam aišku, jog apie ją šnibždasi vos išėję iš teis- 
mo salės. Prieš keletą metų ginčydamiesi dėl liudytojo teisumo du 
prisiekusieji net susimušė. Įdomiausia, kad tas liudytojas dvi savai- 
tes trukusiame teismo procese liudijo antras. Teisėjas paskelbė pro- 
cesinių reikalavimų nesilaikymą ir viską pradėjo nuo pradžių. 

Prisiekusieji dvi valandas virškino Džeki parodymus. Laikas 
jiems parodyti, kaip galima ištaisyti dalį neteisybės. Laikas pakal- 
bėti apie pinigus. 

— Gerbiamasis teisėjau, ieškovas kviečia liudyti poną Vilfredą 
Kylį. 

Kylis netoliese, todėl netrukus įeina į teismo salę, tiesiog deg- 
damas iš nekantrumo. Jis visiška Lafkino priešingybė, ir, nepai- 
sant aikštėn neišdildomai iškilusio jo kompanijos melo, atrodo 
energingas ir draugiškai nusiteikęs. Matyt, nori prisiekusiesiems pa- 
rodyti, jog yra atsakingas ir patikimas. 

Kompanijos prezidentui, stambiausiam „Greit Benefit“ bosui, 
užduodu keletą bendrų klausimų. Jis viską nuoširdžiai pripažįsta. 
Tuomet paduodu paskutinės finansų ataskaitos kopiją. Jis elgiasi 
taip, lyg ją skaitytų kiekvieną rytą. 

— Taigi, pone Kyli, ar galite pasakyti prisiekusiesiems, kokia 
jūsų kompanijos vertė? 

— Ką norite tuo pasakyti? — paklausia. 

— Kokia jos neto vertė? 

— Neaiški sąvoka. 

— Ji tikrai aiški. Pasižiūrėkit į finansinę kompanijos ataskaitą, 
iš aktyvo atimkit pasyvą ir pasakykit, kiek lieka. Tai ir yra neto 
vertė. 

— Viskas ne taip paprasta. 

Papurtau galvą. 

— Ar pripažįstat, kad jūsų kompanijos neto vertė yra maždaug 
keturi šimtai penkiasdešimt milijonų dolerių? 

Pagavus korporaciją meluojant, be akivaizdžių privalumų yra 
dar vienas: kiekvienas kitas liudytojas nebegali meluoti. Kylis tu- 
ri atsakinėti labai sąžiningai, neabejoju, jog Dramondas tą įkalė 
jam į galvą. Tikriausiai buvo sunku. 

— Tai teisingas įvertinimas. Sutinku. 

— Ačiū. Taigi kiek jūsų kompanija turi grynųjų pinigų? 

Šis klausimas netikėtas. Dramondas paprieštarauja, Kipleris at- 
meta. 

— Na, sunku pasakyti, — sako jis ir, kaip tikėjausi, puola į vi- 
siems „Greit Benefit“ bosams būdingą nerimą. 

— Na, ką jūs, pone Kyli, juk jūs kompanijos prezidentas. Dir- 
bate aštuoniolika metų. Puikiai pažįstate jos finansus. Kiek yra .gry- 
nų pinigų? 

Kol jis kaip pašėlęs varto puslapius, kantriai laukiu. Pagaliau 
jis pasako skaičių ir tą akimirką dėkoju Maksui Leubergui. Paimu 
savo kopiją ir paprašau paaiškinti vieną rezervinę sąskaitą. Kai iš- 
kėliau dešimties milijonų dolerių ieškinį, kaip tik tokią sumą jie 
rezervavo. Tas pat padaryta dėl visų kitų ieškinių. Tie pinigai vis 
dar jų, vis dar investuojami ir duoda gražaus pelno, tik dabar jie 
priskirti pasyvui. Tai mėgstamas draudimo kompanijų triukas: kai 
jas prikerpa ir vėrčia sumokėti didžiulį ieškinį, tuos pinigus rezer- 
vuoja ir pareiškia, jog faktiškai yra beveik žlugusios. 

Ir tai visiškai teisėta. Ši visai nevaldoma pramonės šaka susi- 
kūrė miglotą buhalterinę sistemą. 

Kylis pažeria visą virtinę ilgų finansinių terminų, kurių niekas 
nesupranta. Verčiau jau jis prisiekusiuosius supainios, bet tiesos 
nesakys. 

Išklausinėju jį apie dar vieną rezervinę sąskaitą, paskui ima- 
mės aktyviojo saldo. Ribotas saldo. Neribojamas saldo. Spirginu 
jį kaip reikiant ir gana protingai. Pasinaudodamas Leubergo užra- 

šais viską suskaičiuoju ir klausiu Kylio, ar kompanija turi apie ke- 
turis šimtus aštuoniasdešimt penkis milijonus grynais. 

— Būtų gerai, — sako jis nusijuokdamas. Daugiau niekas net ne-. 
šypteli. | 

— Tai kiekgi turite grynais, pone Kyli? 

— O, nežinau. Gal, sakyčiau, apie šimtą milijonų. 

Kol kas gana. Baigiamojoje kalboję skaičius užrašysiu lentoje 
ir paaiškinsiu, kur pinigai. 

Paduodu jam išspausdintus kompiuterinius duomenis apie pa- 
raiškas. Jis atrodo nustebęs. Per pietus nutariau surengti pasalą, 
kol jis dar bus ant pakylos, ir nekartoti to, ko klausinėjau Lafki- 
ną. Jis Žžvilgteli į Dramondą, vildamasis pagalbos, tačiau šis nieko 
negali padaryti. Ponas Kylis yra kompanijos prezidentas, tikrai tu- 
rėtų mums padėti atskleisti tiesą. Tikriausiai jie tikisi, jog vėl kvie- 
siu Lafkiną, kad šis paaiškintų duomenis. Kad ir kaip myliu Laf- 
kiną, su juo baigta. Nesuteiksiu jam progos paneigti Džeki Leman- 
čik teiginių. | 

— Ar žinote, kas tai per medžiaga, pone Kyli? Ją gavau šįryt 
iš jūsų darbuotojų. 

— Žinoma. 

— Gerai. Ar galėtumėte pasakyti prisiekusiesiems, kiek galio- 
jančių polisų 1991 metais turėjo kompanija? 

— Na, nežinau. Leiskit pagalvoti. 

Pavartęs puslapius vieną ištraukia, padeda, paima kitą, dar 
vieną. 

— Ar skaičius devyniasdešimt tūkstančių, kelis pridėjus ar at- 
metus, jums atrodo teisingas? 

— Galbūt. Taip, e-e, manau, teisingas. 

— O kiek buvo gauta paraiškų pagal šiuos polisus? 

Vėl viskas kartojasi. Murmėdamas skaičius sau po nosimi, Ky- 
lis vėl naršo lapus. Net nesmagu dėl jo. Laikas bėga. Galiausiai 
sakau: 

— Ar skaičius vienuolika tūkstančių keturi šimtai, kelis pridė- 
jus ar atmetus, jums atrodo teisingas? 

— Atrodo, kad apie tiek, bet, Žinot, man reikia pasitikrinti. 

— Kaip galėtumėt patikrinti? 

— Na, man reikėtų įsigilinti į šią medžiagą. 

— Taigi tie duomenys čia yra? 

— Manau, kad taip. 

— Ar galite pasakyti prisiekusiesiems, kiek paraiškų kompanija 
atmetė? 

— Na, jau sakiau, man reikia visa tai išnagrinėti, — sako jis 
abiem rankom kilstelėdamas popierius. 

— Taigi ir šie duomenys tuose popieriuose, kuriuos laikote ran- 
kose, yra? 

— Galbūt. Taip, manau, kad taip. 

— Gerai. Susiraskite vienuoliktą, aštuonioliktą, trisdešimt trečią 
ir keturiasdešimt pirmą puslapius. 

Jis tuojau pat paklūsta, kad tik nereikėtų kalbėti. Šlamina pus- 
lapius. 

— Ar skaičius devyni tūkstančiai vienas šimtas, kelis pridėjus 
ar atmetus, jums atrodo teisingas? 

Toks įžeidimas jį apstulbina: 

—'Žinoma, kad ne. Tai absurdas. 

— Bet jūs nežinot? 

— Žinau, kad ne tiek daug. 

— Ačiū. | 

Priėjęs prie liudytojo, paimu iš jo spausdintą medžiagą ir pa- 
duodu „Greit Benefit“ polisą, kurį gavau iš Makso Leubergo: 

— Ar žinot, kas tai? 

— Žinoma, — atsako nudžiugęs, kad išsisuko nuo tų nelemtų 
spausdintų lapų. 

— Kas tai? 

— Tai mano kompanijos išduotas sveikatos draudimas. 

— Kada išduotas? 

Apžiūrėjęs jį sako: 

— 1992 metų rugsėjo mėnesį. Prieš penkis mėnesius. 

— Prašau atsiversti vienuoliktą puslapį ir surasti F skyriaus ket- 
virto paragrafo c punkto tryliktą papunktį. Ar matot? 

Šriftas toks smulkus, kad polisą jis skaito prisikišęs prie pat akių. 
Nusijuokiu ir žvilgteliu į prisiekusiuosius. Humoras suprastas. 

— Radau, — galiausiai sako jis. 

— Gerai. Dabar prašau perskaityti. š 

Prisimerkęs, susiraukęs skaito. Baigęs išspaudžia šypseną: 

— Taip. 

— Koks to papunkčio tikslas? 

— Jame rašoma, kad kai kurios chirurginės procedūros nekom- 
pensuojamos. 

— -Kurios? 

— Visos organų persodinimo operacijos. 

— Ar ten įtrauktas ir kaulų čiulpų persodinimas? 

— Taip. Kaulų čiulpų persodinimas įtrauktas. | 

Priėjęs prie liudytojo, paduodu jam Blekų polisą. Paprašau, kad 
jis perskaitytų atitinkamą skyrių. Jis vėl įtempęs akis skaito smul- 
kų šriftą, tačiau bergždžiai. 

— Kurių organų persodinimas įtrauktas į šį papunktį? 

— Visų stambesnių organų: inkstų, kepenų, širdies, plaučių, akių, 
viskas čia išvardyta. 

— O kur kaulų čiulpai? 

— Jų čia nėra. 

— Taigi jie neįtraukti? 

— Teisingai. 

— Kada buvo iškeltas šis ieškinys, pone Kyli? Prisimenat? 

Jis žvilgteli į Dramondą, kuris šią akimirką niekuo negali jam 
padėti. 

— Kiek pamenu, praėjusios vasaros vidury. Gal liepą? 

— Taip, pone, — sakau, — liepą. Ar žinote, kada buvo pakeista 
šio poliso papunkčio formuluotė ir įtrauktas kaulų čiulpų persodi- 
nimas? 

— Ne. Nežinau. Aš polisų nerašau. 

— O kas rašo polisus? Kas kuria visa tai, kas čia atspausdinta 
smulkiu šriftu? | 

— Juridinis skyrius. 

— Štai kaip. Ar galima būtų teigti, jog polisas pakeistas po to, 
kai buvo iškeltas šis ieškinys? 

Akimirką jis tiriamai žvelgia į mane, po to sako: 

— Ne. Tekstas galėjo būti pakeistas prieš iškeliant ieškinį. 

— Ar jis pakeistas po to, kai 1991 metų rugpjūčio mėnesį pra- 
dėjote kaupti Blekų paraiškų bylą? 

— Nežinau. 

Atsakymas kelia įtarimą. Arba jam vis tiek, kas darosi kompani- 
joje, arba jis meluoja. Man tai visiškai vis vien. Pasiekiau to, ko no- 
rėjau. Prisiekusiesiems galėsiu pagrįsti savo teiginį, jog naujoji for- 
muluotė yra aiškus įrodymas, jog pagal Blekų polisą kalų čiulpų per- 
sodinimas turėjo būti apmokėtas. Visų kitų organų persodinimas tuo- 
met nebuvo įtrauktas, o dabar neįtrauktas visų organų persodinimas, 
taigi tie ponai pakliuvo ant savo pačių kabliuko. 

Su ponu Kyliu liko apsvarstyti tik dar vieną klausimėlį. 

— Ar turite sutarties, kurią pasirašė Džeki Lemančik atleidimo 
dieną, egzempliorių? 

— Ne. 3 

— Ar kada nors matėt šią sutartį? 

— Ne. 

— Ar patvirtinote dešimties tūkstančių dolerių išmokėjimą gry- 
nais Džeki Lemančik? 

— Ne. Ji meluoja. 

— Meluoja? 

— Aš atsakiau. 

— O kaip Everetas Lafkinas? Ar jis melavo prisiekusiesiems 
apie paraiškų Žinyną? 

Kylis mėgina kažką sakyti, bet prikanda liežuvį. Jo neišgelbės 
joks atsakymas. Prisiekusieji puikiai žino, kad Lafkinas melavo, 
todėl jis negali įrodinėti prisiekusiesiems, jog jie negirdėjo to, ką 
puikiai prisimena girdėję. Tačiau jis, žinoma, negali pripažinti, jog 
vienas iš viceprezidentų melavo prisiekusiesiems. 

Šio klausimo neplanavau. Išsprūdo netyčia: 

— Klausiu jūsų, pone Kyli, ar Everetas Lafkinas melavo prisie- 
kusiesiems apie paraiškų žinyną? "a 

— Nemanau, kad į šį klausimą turėčiau atsakyti. 

— Atsakykit į klausimą, — griežtai taria Kipleris. 

Stoja skausminga pauzė. Kylis veria mane žvilgsniu. Teismo 
salėje — tyla. Prisiekusieji visi iki vieno žiūri į jį ir laukia. Tiesa 
akivaizdi visiems, taigi nutariu būti geras. a 

— Negalite atsakyti, nes negalite pripažinti, jog jūsų kOmpani- 
jos viceprezidentas prisiekusiesiems melavo, ar taip? 

— Prieštarauju. 

— Palaikau. 

— Daugiau klausimų neturiu. 

— Tiesioginių neturiu, gerbiamasis teisėjau, —- sako Dramondas. 
Matyt, nori, kad nusėstų dulkės, kol jis stos ginti savo berniukų. 
Dabar didžiausias jo noras, kad tarp Džeki Lemančik ir prisieku- 
siųjų būtų kuo didesnė laiko atkarpa. 


Liudija Tvirtinimo departamento viceprezidentas Kermitas Al- 
dis. Jo liudijimas man nebereikalingas, tačiau laiko dar yra. Da- 
bar pusė trijų, antroji teismo diena, viską baigsiu šią popietę. No- 
riu, kad prisiekusieji išsiskirstytų galvodami apie du žmones: Džeki 
Lemančik ir Donį Rėjų Bleką. 

Aldis išsigandęs, jo atsakymai trumpi. Jis bijo kur kas labiau, 
negu reikia. Nežinau, ar jis gulėjo su Džeki, tačiau įtarimas dabar 
krenta ant kiekvieno „Greit Benefit“ vyro. Jaučiu, jog ir prisieku- 
sieji taip mano. 

Greitai persiritame per pagrindinius klausimus. Tvirtinimo de- 
partamentas siaubingai nuobodus, todėl nutariau prisiekusiesiems 
atskleisti tik jo esmę. Aldis taip pat nuobodus, taigi reikia grei- 
čiau užbaigti. Nenoriu nusibosti prisiekusiesiems, todėl stengiuosi 
neužtrukti. 

Tuomet ateina laikas įdomybėms. Paduodu jam Tvirtinimo de- 
partamento žinyną, kurį gavau per supažindinimą su dokumentais. 
Jis žaliu viršeliu ir atrodo labai panašus į paraiškų žinyną. Nei Al- 
dis, nei Dramondas, nei kas nors kitas nežino, ar turiu kitą tvirti- 
nimo žinyną, kuriame U skyrius yra. 

Jis žiūri, tarytum niekuomet nebūtų jo matęs, bet kai paprašau, 
patvirtina atpažįstąs. Visi žino, „koks bus kitas klausimas. 

— Ar tai pilnas žinynas? 

Lėtai perverčia puslapius, neskuba. Tikriausiai pasimokė iš va- 
karykštės Lafkino patirties. Jeigu pasakys, kad pilnas, o aš išsi- 
trauksiu kitą egzempliorių, kurį pasiskolinau iš Kuperio Džekso- 
no, tai jam galas. Jeigu pripažins, jog kažko trūksta, smarkiai at- 
sirūgs. Lažinuosti, kad Dramondas išrinko antrąjį variantą. 

— Na, pažiūrėkim. Atrodo pilnas, bet ne, luktelkit minutėlę. Ga- 
le trūksta vieno skyriaus. 

— Nejaugi" U skyriaus? — sarkastiškai klausiu. 

— Manau, kad taip. 

Apsimetu nustebęs: 

— Ir kam gi prireikė iš šio žinyno išimti U skyrių? 

— Nežinau. 

— Nežinot, kas jį išėmė? 

— Ne. 

— Žinoma, kad ne. Kas išrinko man pateikti būtent šitą egzem- 
pliorių? 

— Tikrai neprisimenu. 

— Tačiau juk akivaizdu, kad U skyrius prieš tai iš jo išimtas? 

— Jo čia nėra, jeigu jūs tą siekiate išsiaiškinti. 

— Aš siekiu išsiaiškinti tiesą, pone Aldi. Prašyčiau man padėti. 
Ar U skyrius buvo išimtas prieš pateikiant šitą žinyną man? 

— Matyt, kad taip. 

— Ar tai reiškia „taip“? 

— Taip. Skyrius buvo išimtas. 

— Ar pripažįstat, jog tvirtinimo žinynas jūsų departamento veik- 
loje yra labai svarbus dokumentas? 

— Žinoma. 

— Taigi jūs tikriausiai labai gerai su juo susipažinęs? 

— Taip. 

— Tikriausiai jums nebūtų sunku apibendrintai pasakyti prisie- 
kusiesiems, kas rašoma U skyriuje, tiesa? 

— O, nežinau. Jau kurį laiką juo nesinaudoju. 

Jis vis dar nežino, ar turiu tvirtinimo žinyno egzempliorių su 
U skyriumi. 

— Tai gal pamėginkit? Trumpai paaiškinkit prisiekusiesiems, ką 
„reglamentuoja U skyrius. 

Jis akimirką pagalvoja, paskui paaiškina, jog tas skyrius regla- 
mentuoja čekių ir balansų sistemą tarp Paraiškų ir Tvirtinimo de- 
partamentų. Abu departamentai turi tikrinti atitinkamas paraiškas. 
Tikrinant paraiškas reikia daugybės dokumentų. Jis painiojasi, bet 
atgauna truputį pasitikėjimo, o kadangi egzemplioriaus su U sky- 
riumi dar neištraukiau, tikriausiai ima abejoti, ar aš jį turiu. | 

— Taigi U skyriaus tikslas yra užtikrinti, kad kiekviena paraiš- 
ka būtų deramai patikrinta. 

— Taip. 

Iš po stalo ištraukiu žinyną ir prieinu prie liudytojų pakylos. 

— Tuomet paaiškinkim tai prisiekusiesiems, — sakau paduoda- 
mas jam pilnąjį žinyną. Jis truputį susigūžia. Dramondas stengia- 
si išlaikyti pasitikėjimą savimi, bet tai neįmanoma. 

Tvirtinimo žinyno U skyrius toks pat purvinas, kaip ir paraiš- 
kų, todėl po valandos liaujuosi Aldį gėdijęs. Prisiekusiesiems prieš 
akis dabar visa schema. 

Dramondas klausimų neturi. Kipleris skelbia penkiolikos mi- 
nučių pertrauką, kad su Deku galėtume prijungti monitorius. 

Paskutinis mūsų liudytojas — Donis Rėjus Blekas. Antstolis sa- 
lėje pritemdo šviesas, prisiekusieji palinksta į priekį, nekantraudami 
dvidešimties colių ekranuose pamatyti jo veidą. Šį liudijimą su- 
trumpinome iki trisdešimt vienos minutės, prisiekusieji gerte ge- 
ria kiekvieną lūžinėjančiu, silpnu balsu ištartą žodį. 

Visa tai mačiau šimtus kartų, todėl dabar sėdžiu šalia Dotės ir ti- 
riu prisiekusiųjų veidus. Jie kupini užuojautos. Atbula ranka Dotė 
šluostosi skruostais riedančias ašaras. Į pabaigą gerklėje pajuntu tu- 
mulą. Ę 

Salėje visiška tyla. Visi žiūri į tuščius monitorių ekranus, ant- 
stolis eina uždegti šviesų. Nuo mūsų stalelio tamsoje sklinda ty- 
lūs garsai — mama verkia sūnaus. 

Padariau jiems tiek žalos, kiek tik įmanoma. Aš bylą laimėjau. 
Dabar reikia jos nepralaimėti. 

Uždega šviesas ir rimtu balsu paskelbiu: 

— Gerbiamasis teisėjau, ieškovas baigė. 

Kai prisiekusieji išeina, su Dote ilgai sėdime tuščioje teismo 
salėje ir aptarinėjame nuostabius liudijimus, kurių dvi dienas klau- 
sėmės. Buvo aiškiai įrodyta, jog ji teisi, o jie heteisūs, tačiau džiu- 
gesio nesijaučia. Savo kančią ji nusineš į kapą, nes tuomet, kai 
dar buvo galimą kai ką pakeisti, nekovojo įnirtingiau. 

Ji sako, kad nebesvarbu, kas bus toliau. Jau pakanka to teismo. 
Dabar ji nori važiuoti namo ir niekad čia nebegrįžti. Aiškinu, jog tai 
neįmanoma. Mes:tik į įpusėjom. Pakentėkim dar keletą dienų. 


) Man labai įdomu, ką darys Dramondas. Iš pagrin- 
dinės būstinės atsivarydamas kitų liudytojų ir mė- 
gindamas teisinti paraiškų atmetimo schemą rizi- 

kuotų pridaryti dar daugiau žalos. Jis žino, jog aš paprasčiausiai 
išsitrauksiu U skyrių ir imsiu uždavinėti pavojingus klausimus. 
Kiek suprantu, jie tikriausiai slepia kur kas daugiau. Iškelti juos į 
dienos šviesą bus galima tik per kryžminę apklausą. 

Jo galimų liudytojų sąraše yra aštuoniolika žmonių. Dėstydamas 
savąją bylos versiją žinojau, kas bus paskui, kas liudys, apie kokį do- 
kumentą kalbėsiu. Dabar viskas kitaip. Turėsiu reaguoti iš karto. 

Vėlai vakare paskambinu į Viskonsiną Maksui Leubergui ir en- 
tuziastingai atpasakoju jam, kas nutiko per pirmąsias dvi dienas. 
Išklausau keleto patarimų, minčių, kaip gali būti toliau. Jis labai 
džiūgauja ir ketina atskristi į teismą. 

Vaikštau po kambarį iki trijų nakties, kalbuosi su savimi ir mė- 
ginu įsivaizduoti, ko imsis Dramondas. 


Pusę devynių įėjęs į teismo salę, maloniai nustembu, kai pa- 
matau čia jau sėdintį Kuperį Džeksoną. Jis mane supažindina su 
kitais dviem advokatais iš Reilio Šiaurės Karolinoje. Jie atskrido 
stebėti teismo. Klausia, kaip sekasi. Atsargiai papasakoju, kas įvy- 
ko. Vienas iš advokatų čia buvo pirmadienį ir matė U skyriaus dra- 
mą. Visi trys kol kas turi apie dvidešimt bylų. Apie jas buvo ra- 
šyta laikraščiuose, iš visų pusių lenda naujos bylos. Jie ketina ne- 
trukus iškelti ieškinius. 

Kuperis man paduoda laikraštį ir klausia, ar jį mačiau. Tai va- 
karykštis The Wall Street Journal. Pirmajame puslapyje rašoma 
apie „Greit Benefit“. Sakau, jog laikraščių neskaitau jau visą sa- 
vaitę, net nežinau, kuri šiandien diena. Jiems toks jausmas pažįs- 
tamas. 

Greitai perskaitau straipsnį. Jame rašoma, kad daugėja skundų 
dėl „Greit Benefit“ apgavysčių. Daugelyje valstijų vyksta tyrimas. 
Keliama vis daugiau ieškinių. Paskutinėje pastraipoje rašoma, jog 
dabar dėmesį prikaustęs vienas nedidelis teismo procesas Memfy- 
je, nes čia „Greit Benefit“ gresia pirmas rimtas nuosprendis. 

Nunešu straipsnį Kipleriui, bet jis nesusidomi. Ketina paklaus- 
ti prisiekusiųjų, ar skaitė. Jie įspėti laikraščių neskaityti. Abu abe- 
jojame, ar mūsų prisiekusieji apskritai šį laikraštį skaito. 


Pirmuoju liudytoju gynyba kviečia Tenesio valstijos draudimo 
komisaro pavaduotoją Andrė Vyksą. Tai aukšto rango biurokratas 
Draudimo departamente. Jis liudijo ir ankstesnėse Dramondo by- 
lose. Jo užduotis — patraukti vyriausybę gynybos pusėn. 

Tai maždaug keturiasdešimties metų išvaizdus vyras nerūpes- 
tinga šypsena, doru veidu, vilkintis dailų kostiumą. Be to, jis turi 
esminį privalumą — nedirba „Greit Benefit“ kompanijoje. Dramon- 
das užduoda jam daugybę kasdieniškų klausimų, klausinėja apie 
jo pareigas, kurių tikslas — reguliuoti draudimo verslą, stengiasi 
pakreipti viską taip, kad atrodytų, jog šis verslas labai griežtai kon- 
troliuojamas. O kadangi „Greit Benefit“ valstijoje vis dar turi gė- 
rą reputaciją, tai akivaizdu, kad jos darbuotojai elgiasi gerai. Ant- 
raip Andrė ir jo kontrolieriai juos pričiuptų. 

Dramondui reikia laiko. Jam reikia kuo daugiau liudijimų, ku- 
rių klausydamiesi prisiekusieji gal primirš tas siaubingas piktada- 
rybes, apie kurias neseniai išgirdo. Jis neskuba. Judesiai ir kalba 
lėti, visai kaip seno profesoriaus. Jam labai gerai sekasi. Jeigu fak- 
tai būtų kitokie, jo nepranoktų niekas. 

Paduoda Vyksui Blekų polisą ir jiedu pusę valandos prisieku- 
siesiems aiškina, jog kiekvieną polisą tvirtina Draudimo departa- 
mentas. Ypač pabrėžiamas žodis „tvirtina“. 

Kadangi stovėti man nebereikia, galiu dairytis po salę. Apžiū- 
rinėju prisiekusiuosius, pastebiu, jog keletas žiūri į mane. Jie ma- 
ne palaiko. Teismo salėje randu nepažįstamų kostiumuotų jaunuo- 
lių, kurių niekuomet nesu matęs. Paskutinėje eilėje prie durų sėdi 
Kuperis su savo draugais. Iš viso apie penkiolika žiūrovų. Nejau- 
gi kam nors gali būti įdomu stebėti civilinę bylą? 

Po pusantros valandos kankinančio liudijimo apie visos valsti- 
jos draudimo kompanijų reguliavimo subtilybes prisiekusieji pra- 
deda nuobodžiauti. Dramondui tai nerūpi. Jis trokšta, kad teismo 
procesas persikeltų į kitą savaitę. Apie vienuoliktą jis pagaliau pa- 
leidžia liudytoją. Skelbiama penkiolikos minučių pertrauka, dabar 
mano eilė paleisti keletą šūvių tamsoje. 

Vyksas papasakoja, kad dabar valstijoje veikia daugiau kaip šeši 
šimtai draudimo kompanijų, kad jo personalą sudaro keturiasde- 
šimt vienas inspektorius ir kad. tik aštuoniolika iš jų faktiškai tiria 
polisus. Jis nenoriai pripažįsta, jot kiekviena iš tų šešių šimtų drau- 
dimo kompanijų išduoda mažiausiai dešimt skirtingų polisų rūšių, 
taigi departamentas turi peržiūrėti mažiausiai šešis tūkstančius ga- 
liojančių draudimo polisų. Be to, jis pastebi, jog polisai nuolatos 
modifikuojami ir taisomi. 

Mums dar kiek paskaičiavus, atkreipiu dėmesį į tai, kad jokia 
biurokratinė įstaiga nepajėgi prižiūrėti viso draudimo kompanijų 
išleidžiamos spausdintos medžiagos okeano. Paduodu jam Blekų 
polisą. Pripažįsta, jog skaitęs, bet tik rengdamasis šiam teismui. 
Paklausiu apie „Savaitines nelaimingų atsitikimų pašalpas — am- 
bulatorinį gydymą“. Polisas iš karto pasunkėja, jis greitai verčia 
puslapius, tikėdamasis rasti atitinkamą skyrių ir išrėžti atsakymą. 
Neranda. Šlamina puslapius, markstosi, raukosi, galiausiai sako ra- 
dęs. Jo atsakymas lyg ir teisingas, taigi šį reikalą palieku kaip yra. 
Paskui klausiu jį apie tai, kaip turėtų būti keičiami poliso išmokų 
gavėjai, ir man pasidaro jo beveik gaila. Kol jis ilgai studijuoja 
polisą, visi laukia. Prisiekusieji susidomėjo. Kiplerio veide paten- 
kinta šypsena. Dramondas verda, bet nieko negali padaryti. 

Vyksas atsako, tačiau visai nesvarbu, ar jo atsakymas teisingas. 
Tiesa įrodyta. Ant stalo pasidedų du žaliuosius žinynus, tarytum 

rengčiausi juos vėl aptarinėti su Vyksu. Visi stebi. Laikydamas ran- 
koje paraiškų žinyną klausiu, ar jis periodiškai tikrina bent vienos 
iš kompanijų, kurias taip stropiai reguliuoja, paraiškų priėmimo vi- 
daus tvarką. Norėtų atsakyti „taip“, bet tikriausiai yra girdėjęs apie 
U skyrių. Taigi atsako neigiamai, ir aš, žinoma, apstulbstu iš nuo- 
stabos. Priremiu jį keliais sarkastiškais klausimais, paskui palei- 
džiu nuo kabliuko. Žala padaryta ir atitinkamai užprotokoluota. 

Klausiu, ar jis žino, jog Floridoje draudimo komisaras tiria 
„Greit Benefit“ veiklą. To jis nežino. O Pietų Karolinoje? Ir tai 
jam naujiena. O Šiaurės Karolinoje? Atrodo, kažką girdėjęs, bet 
nieko nematė. Kentukis? Džordžija? Ne, ir - protokolui - jam vi- 
sai nerūpi, kas dedasi kitose valstijose. Už tai jam padėkoju. 


Antrasis Dramondo liudytojas taip pat nėra „Greit Benefit“ dar- 
buotojas. Jo pavardė Peitonas Raiskis, o titulas tiesiog atima ryž- 
tą: Nacionalinio draudėjų aljanso Generalinis direktorius ir Prezi- 
dentas. Jo išvaizda ir elgsena byloja apie nepaprastai reikšmingą 
asmenybę. Netrukus sužinome, jog jis vadovauja politinei organi- 
zacijai Vašingtone, kurią finansuoja draudimo kompanijos ir kuri 
yra jų balsas Kapitolijaus kalvoje. Lobistų šutvė, neabejotinai pa- 
tepta auksu. Jie daro viską, kaip jis mums aiškina, kad skatintų 
sąžiningą draudimo veiklą. 

Šis trumpas prisistatymas užtrunka ilgai. Prasidėjo pusę dviejų, 
o iki antros jau neabejojame, kad NDA pasišovęs išgelbėti žŽmo- 
niją. Kokie nuostabūs Žmonės! 

Raiskis tą darbą dirba jau trisdešimt metų, netrukus sužinome vi- 
są jo biografiją ir genealogiją. Dramondas nori jį apibūdinti kaip 
draudimo paraiškų priėmimo ir tvarkymo ekspertą. Neprieštarauju. 
Išstudijavau jo liudijimą kitame teisme. Manau, jog susitvarkysiu. 
Kad reabilituotų U skyrių, turi būti ypatingai geras ekspertas. 

Beveik nežiūrėdamas į užrašus jis mums papasakoja, kaip to- 
kia paraiška turi būti tvarkoma. Dramondas oriai linksi galvą, ta- 
rytum jiedu dabar tikrai kažkam kaip reikiant įspirs. Nagi spėkit, 
kaip! Ogi „Greit Benefit“ griežtai laikosi nurodymų. Nedidelių 
klaidų gal ir pasitaiko, bet juk tai didelė kompanija, gauna dau- 
gybę paraiškų. Jokių stambesnių nukrypimų nėra. 

Raiskio liudijimo esmė ta, kad „Greit Benefit“ turėjo visišką 
teisę šią paraišką atmesti dėl jos dydžio. Prisiekusiesiems jis la- 
bai rimtu veidu aiškina, jog turint polisą, kuris kainuoja aštuonio- 
lika dolerių per savaitę, nėra ko tikėtis, kad pagal jį būtų padeng- 
tos išlaidos už organų persodinimą, kainuojantį du šimtus tūkstan- 
čių. Debetinio poliso tikslas — apmokėti tik būtino gydymo išlai- 
das, o ne tai, kas ko užsigeis. 

Dramondas iškelia žinynų ir juose trūkstamų skyrių klausimą. 
Negerai, mano Raiskis, bet tai nėra labai svarbu. Žinynai keičia- 
mi, nuolatos modifikuojami, o patyrę darbuotojai dažniausiai jų nė 
neskaito, nes savo darbą išmano puikiai. Tačiau jei jau iškilo toks 
klausimas, galime apie jį pakalbėti. Jis energingai čiumpa paraiš- 
kų žinyną ir prisiekusiesiems aiškina įvairius jo skyrius. Čia vis- 
kas parašyta juodu ant balto. Viskas gerai! 

Nuo žinynų pereina prie skaičių. Dramondas klausia, ar Rais-. 
kis turėjo progos peržiūrėti duomenis apie polisus, paraiškas ir jų 
atmetimą. Raiskis rimtu veidu linkteli ir iš Dramondo paima spaus- 
dintą kompiuterinę medžiagą. 

1991 metais .„Greit Benefit“ tikrai atmetė daug paraiškų, tačiau 
tam tikriausiai buvo priežasčių. Draudimo versle taip pasitaiko. Ne 
visuomet galima pasitikėti skaičiais. Faktiškai per pastaruosius de- 
šimt metų „Greit Benefit“ atmetė truputį mažiau kaip dvylika pro- 
centų paraiškų, o tai tikrai atitinka šio verslo vidurkį. Nuo vienų 
skaičių jie šoka prie kitų, ir galiausiai mus visai supainioja, o Dra- 
mondas to ir siekia. 

Raiskis nužengia nuo liudytojų pakylos ir ima baksnoti spalvų 
išmargintą žemėlapį. Jis kalba prisiekusiesiems tarytum įgudęs dės- 
tytojas. Įdomu, ar dažnai jam tenka tokia užduotis. Skaičiai visiš- 
kai atitinka vidurkį. 

Pusę keturių Kipleris, ačiū Dievui, paskelbia pertrauką. Su Ku- 
periu Džeksonu ir jo draugais išeiname į koridorių. Jie visi teis- 
mų veteranai ir patarimų negaili. Mūsų visų nuomone, Dramon- 
das tempia laiką. | 

Popietiniame posėdyje neištariu nė žodžio. Raiskis liudija iki 
pat pabaigos ir pagaliau baigia karštai įrodinėdamas, jog viskas bu- 


43| 


vo daroma sąžiningai. Sprendžiant ir prisiekusiųjų veidų, jie džiau- 
giasi, kad jis baigė. Jaučiuosi dėkingas už keletą man suteiktų at- 
liekamų valandų pasirengti kryžminei apklausai. 

Sename itališkame „Grisanti“ restorane sų Dekų mėgaujamės va- 
kariene ir Kuperio Džeksono bei kitų trijų advokatų draugija. Res- 
torano savininkas Didysis Džonas Grisantis, spalvinga asmenybė, 
mus pasodina atskiroje salėje, kuri vadinama „Spaudos boksu“. Jis 
atneša nuostabaus vyno, kurio neužsisakėme, pats išrenka mums pa- 
tiekalus. B 

Vynas veikia raminamai. Pirmą kartą gyvenime pasijuntu be- 
veik visiškai atsipalaidavęs. Šiąnakt tikriausiai išsimiegosiu gerai. 

Sąskaita viršija keturis šimtus dolerių, bet Kuperis Džeksonas 
ją tučtuoj pasičiumpa. Ačiū Dievui. Galbūt Rudžio Beiloro firma 
netrukus labai praturtės, bet kol kas dar skursta. 


Kai tik ankstyvą saulėtą ketvirtadienio rytą Raiskis 
užlipa ant liudytojų pakylos, įteikiu jam „kvailojo 
laiško“ kopiją ir paprašau perskaityti. Po to klausiu: 
— Taigi, pone Raiski, ar jūsų, kaip eksperto, nuomone, tai do- 
ras ir pagrįstas „Greit Benefit“ atsakymas? 
Jis įspėtas. 
— Žinoma, ne. Jis siaubingas. 
— Stulbinantis, tiesa? 
— Tikrai. Bet, kaip suprantu, šis darbuotojas kompanijoje ne- 
bedirba. 
— Kas jums tai sakė? — įtariai klausiu. 
— Na, nežinau. Kažkuris iš kompanijos darbuotojų. 
— Ar tas nežinomas asmuo sakė jums, kodėl ponas Krokitas 
kompanijoje nebedirba? 
— Nežinau. Gal tai kaip nors susiję su laišku. 
— Gal? Ar jūs tuo įsitikinęs, ar tik spėliojate? 
— Aš tikrai nežinau. 
— Ačiū. Ar tas nežinomas asmuo jums sakė, kad ponas Kroki- 
tas išėjo iš kompanijos, likus dviem dienoms iki su šia byla susi- 
jusios apklausos? 

— Nemanau. | 

— Tai jūs nežinote, kodėl jis išėjo, ar ne? 

— Ne. | 

— Gerai. Maniau, jog stengiatės įtikinti prisiekusiuosius, jog, iš 
kompanijos jis išėjo dėl šio laiško. Jūs juk to nedarote, ar ne? 

— Ne. 

— Ačiū. 

Vakar vakare geriant vyną buvo nuspręsta, jog būtų klaidinga 
Raiskį kamantinėti apie žinynus. Tam yra keletas priežasčių. Pirma, 
liudijimą apie juos prisiekusieji jau girdėjo. Antra, jis buvo labai 
efektingas ir dramatiškas, tai yra pagavome Lafkiną į akis meluojan- 
tį. Trečia, Raiskis žodžio kišenėje neieško ir priremti jį prie sienos 
bus sunku. Ketvirta, pasirengti tokiam puolimui jis turėjo pakanka- 
mai laiko ir pasistengs jį atremti. Penkta, jis pasinaudos proga dar 
labiau supainioti prisiekusiuosius. O svarbiausia, tai užims daug lai- 
ko. Dėl žinynų ir statistinių duomenų su Raiskiu galima būtų ginčytis 
visą dieną. Tik sugaiščiau laiko ir nieko nepeščiau. 

— Kas jums moka atlyginimą, pone Raiski? 

— Darbdavys. Nacionalinis draudėjų aljansas. 

— Kas finansuoja NDA? | 

— Draudimo pramonė. 

— Ar „Greit Benefit“ moka įnašus NDA? 

— Taip. | 

— Kiek? 

Jis žvilgteli į Dramondą, kuris jau pašokęs iš vietos: 

— Prieštarauju, gerbiamasis teisėjau, tai neaktualu. 

— Atmesta. Manau, kad tai gana aktualu. 

— Kiek, pone Raiski? — pakartoju klausimą. 

Akivaizdu, jog to sakyti jis nenori, atrodo įsižeidęs. 

— Dešimt tūkstančių dolerių per metus. 

— Taigi jums jie sumoka daugiau, negu būtų sumokėję Doniui 
Rėjui Blekui. 

— Prieštarauju! 

— Palaikau. 

— Atsiprašau, gerbiamasis teisėjau. Atsiimu pastabą. 

— Pareikalaukite ištrinti ją iš protokolo, gerbiamasis teisėjau, — 
piktai sako Dramondas. 

— Įsakyta. 

Kol aistros nurimsta, atsikvepiame. 

— Atsiprašau, pone Raiski, —- sakau nuolankiai atgailaudamas. 

— Ar pinigai gaunami tik iš draudimo kompanijų? 

— Kitų finansavimo šaltinių neturime. 

— Kiek draudimo kompanijų moka įnašus NDA? 

— Du šimtai dvidešimt. 

— Kokia pernai buvo bendra įnašų suma? 

— Šeši milijonai dolerių. 

— Tuos pinigus panaudojate lobistiniams reikalams? 

— Taip, šiek tiek lobistinių reikalų turime. 

— Ar jums buvo papildomai sumokėta už liudi NGSaimE teisme? 

— Ne. 

— Kodėl jūs dalyvaujate? 

— „Greit Benefit“ prašė, kad liudyčiau. 

Labai lėtai pasisuku ir rodau į Dotę Blek: 

— Pone Raiski, ar galėtumėte, žiūrėdamas poniai Blek tiesiai į 
akis, pasakyti, kad su jos sūnaus paraiška „Greit Benefit“ pasiel- 
gė sąžiningai ir deramai? 

Ne iš karto jis įstengia įsižiūrėti į Dotės veidą, tačiau kito pa- 
sirinkimo neturi. Linkteli ir galiausiai kimiu balsu ištaria: 

— Taip. Tikrai. 

Žinoma, aš tą buvau suplanavęs. Norėjau, kad Raiskio liudiji- 
mas baigtųsi dramatiškai ir staiga, tačiau tikrai nesitikėjau, kad pa- 
baiga bus juokinga. Ponia Beverdi. Hardevei, stotinga, penkiasde- 
šimt vienerių juodaodė, trečioji prisiekusioji, sėdinti pirmosios ei- 
lės viduryje, išgirdusi Raiskio atsakymą susijuokia. Tai įvyksta, ma- 
tyt, spontaniškai, nes tuoj pat abiem rankomis užsidengia burną. 
Sukandusi dantis apsidairo, norėdama įsitikinti, ar šis išsišokimas 
nepakenkė. Tačiau juokas jos kūną vis dar krečia. 

Ponios Hardevei nelaimei ir dideliam mūsų džiaugsmui, juoku 
užsikrečia ir kiti. Kažkas iš vidaus ima kutenti ir poną Pelką tie- 
siai už jos, ir šalia sėdinčią ponią Elą Pei Solter. Po poros sekun- 

džių visi prisiekusieji pratrūksta juoku. Kai kurie žvilgčioja į po- 
nią Hardevei, tarytum ji būtų iškrėtusi išdaigą. Kiti žiūri tiesiai į 
Raiskį ir pasipiktinę purto galvas. 

Raiskis mano, jog visi juokiasi iš jo. Nuleidęs galvą įsispitrija 
į grindis. Dramondas stengiasi nekreipti dėmesio, nors jam tai sun- 
kiai sekasi. Nematyti nė vieno veido iš jo ereliukų pulko. Visi su- 
kišę nosis į aplankus ir knygas. Aldis ir Anderholas apžiūrinėja 
savo kojines. 

Kiplerį taip pat tampo juokas. Šia komišką situaciją jis kurį lai- 
ką toleruoja, o kai ji ima slūgti, trinkteli plaktuku, kad oficialiai būtų 
užprotokoluotas prisiekusiųjų juokas liudijant Peitonu Raiskiui. 

Viskas įvyksta žaibiškai. Atsakymas, juoko protrūkis, jo slopi- 
nimas, kikenimas, skeptiškas galvų purtymas tetrunka vos kelias 
sekundes. Tačiau pastebiu, jog dalis prisiekusiųjų pajuto paleng- 
vėjimą. Juoku jie išreiškė savo nepritarimą, o per trumpą akimir- 
ką parodė Raiskiui ir „Greit Benefit“, ką apie visa tai mano. 

Nors viskas trunka tik akimirką, tačiau turi aukso vertę. Jie man 
šypsosi. Jie tiki manimi, o ne Dramondu. | 

— Nebeturiu klausimų, gerbiamasis teisėjau, — sakau su pasi- 
bjaurėjimu, bodėdamasis šio niekšo melagystėmis. 

Dramondas akivaizdžiai nustebęs. Jis manė, jog likusią dienos 
dalį kankinsiu Raiskį klausimais apie žinynus ir statistiką, Sklaidy- 
damas popierius šnabždasi su T. Pyrsu, tuomet atsistoja ir sako: 

— Kitas mūsų liudytojas yra Ričardas Pelrodas. 

"Vyresnysis paraiškų inspektorius Pelrodas buvo Džeki Leman- 
čik viršininkas. Per parodymų davimą jis elgėsi bjauriai, tikra rakš- 
tis sėdynėje. Nenuostabu, kad jis liudys teisme. Reikia juk apdrabs- 
tyti Džeki purvais. Pelrodas buvo tiesioginis jos bosas. 

Jam keturiasdešimt šešeri, vidutinio kūno sudėjimo, pūpsančiu 
alaus pilvuku, pliktelėjęs, netaisyklingu dėmėtu veidu, su akiniais. 
Vargšelis labai nepatrauklus, bet jam tai tikriausiai nerūpi. Jeigu 
pasakys, jog Džeki Lemančik — kekšė, kuri kėsinosi ir į jo kūną, 
galiu lažintis, prisiekusieji ims kvatoti. 

Kaip galima tikėtis iš žmogaus, dvidešimt metų dirbusio su pa- 
raiškomis, Pelrodas ūmaus būdo, gal tik šiek tiek draugiškesnis, 

nei paprastai būna mokesčių inspektoriai. Nieku gyvu nepelnys pri- 
siekusiųjų draugiškumo ir pasitikėjimo. Ši žemo rango kanceliari- 
nė korporacijos žiurkė tame pačiame kabinete tikriausiai sėdi nuo 
neatmenamų laikų. | 

Ir tai geriausia, ką jie turi! Kviesti liudyti Lafkino, Aldžio ar- 
ba Kylio nedrįs, nes prisiekusieji jais visiškai nebetiki. Pagal Dra- 
. mondo sąrašą dar liko pustuzinis kompanijos darbuotojų, bet ne- 
manau, kad jis kvies liudyti visus. Ką jie galėtų pasakyti? Kad ži- 
nynų nėra? Kad kompanija nemeluoja ir neslepia dokumentų? 

Visą pusvalandį Dramondas klausinėja, o Pelrodas atsakinėja 
pagal gerai išmoktą scenarijų. Sužinome apie kvapą gniaužiančią 
Paraiškų departamento vidaus veiklą, apie didvyriškas „Greit Be- 
nefit“ pastangas sąžiningai aptarnauti apdraustuosius. Prisiekusie- 
Ji Žiovauja. 

Teisėjas Kipleris nutaria į šią nuobodybę įsiterpti. Nutraukęs 
dialogą, sako: 

— Inspektoriau, ar galima būtų trumpiau? 

Dramondas atrodo apstulbęs ir įsižeidęs. 

— Bet, gerbiamasis teisėjau, aš turiu teisę atlikti išsamią liudi- 
ninko apklausą. 

— Žinoma, kad turite. Tačiau tai, ką jis sako, prisiekusiesiems 
jau žinoma. Prašyčiau nekartoti. 

Dramondas negali tuo patikėti. Negali būti! Jis nevykusiai sten- 
giasi parodyti, esą teisėjas prieš jį nusistatęs. 

— Nepamenu, kad ieškovo advokatui būtumėte liepęs paskubėti. 

To tikrai nereikėjo sakyti. Jis mėgina išprovokuoti ginčą, tačiau 
pasirinko ne tą teisėją. 

— Todėl, kad ponas Beiloras neleido prisiekusiesiems miegoti, 
pone Dramondai. Prašyčiau paskubėti. 

Matyt, ponios Hardevei juoko protrūkis ir jo sukeltas kikeni- 
mas prisiekusiuosius atpalaidavo. Dabar jie judresni, žiūrėk, tuoj 
ims juoktis, išgirdę kokią nors gynybos nesąmonę. 

Dramondas dėbteli į Kiplerį, atseit, apie tai dar pasikalbėsiąs ir 
viską išsiaiškinsiąs. Grįžta prie Pelrodo, kuris, pusiau prisimerkęs, 
galvą pakreipęs į šoną, sėdi panašus į rupūžę. Klaidų būta, pripažįsta 

Pelrodas, stengdamasis suvaidinti, jog dėl jų apgailestauja, tačiau ne- 
didelių. Ir, norit — tikėkit, norit — ne, daugiausiai klaidų pridariusi 
Džeki Lemančik, jauna nepastovios psichikos moteris. 

Trumpam apsistojęs ties Blekų byla, Pelrodas aptarinėja ne to- 
kius pavojingus dokumentus. Apie atmetimo raštus jis neprabyla, 
bet ilgai aiškina dokumentaciją, kuri visiškai neaktuali ir nereikš- 
minga. | . 

— Pone Dramondai, — griežtai nutraukia Kipleris, — aš juk pra- 
šiau paskubėti. Šiuos dokumentus prisiekusieji turi ir gali išnagri- 
nėti patys. Apie juos kalbėjo ir kiti liudytojai. Paskubėkit. 

Tai Dramondą įžeidžia. Teisėjas jam pamokslauja ir prie jo ka- 
binėjasi nesąžiningai. Tikrai prasta vaidyba. 

Dėl paraiškų Žinyno jie nusprendė imtis kitos strategijos. Pel- 
rodas sako, jog, tai paprasčiausia knygelė, ir nieko daugiau. Jis pats 
ja niekuomet nesinaudoja. Žinynai taip dažnai keičiasi, kad dau- 
guma Paraiškų departamento veteranų į juos nekreipia jokio dė- 
mesio. Dramondas jam parodo U skyrių, o tas kalės vaikas, pasi- 
rodo, jo nėra net nematęs. Jis jam nieko nereiškia. Jie nieko ne- 
reiškia ir daugumai jo vadovaujamų paraiškų priėmėjų. Jis nepa- 
žįstąs nė vieno darbuotojo, kuris skaitydamas žinyną gaištų laiką. 

Tai kaipgi iš tikrųjų priimamos paraiškos? Pelrodas pasakoja. 
Pasinaudodamas Dramondo patarimu jis išaiškina visus paraiškos 
siuntinėjimo kelius. Žingsnis po žingsnio, forma po formos, pra- 
nešimas po pranešimo. Pelrodo balsas skamba monotoniškai, pri- 
siekusieji nebegali nuslėpti nuobodulio. Aštuntasis prisiekusysis 
paskutinėje eilėje, Lesteris Deizas, jau snūduriuoja. Žiovaudami, 
apsunkusiais akių vokais kiti stengiasi sėdėti tiesiai. 

Tai nelieka nepastebėta. 

Jeigu Pelrodui ir nesmagu, kad jo kalbos migdo prisiekusiuo- 
sius, tai jis to.neparodo. Balsas nepakinta, kalbėjimo maniera — 
taip pat. Papasakoja nerimą keliančių Džeki Lemančik paslapčių. 
Žinota, jog ji geria, į darbą dažnai ateidavo su kvapeliu. Dažnai 
ir visai nepasirodydavo. Ji elgėsi vis neatsakingiau, todėl atleidi- 
mas buvo neišvengiamas. Ką galėtų papasakoti apie jos meilės 
nuotykius? 

Čia Pelrodas ir „Greit Benefit“ turėtų elgtis atsargiau, nes ši- 
tas klausimas dar iškils, tik ne čia, o kitame teisme. Tai, ką jis 
pasakys dabar, bus įrašyta ir panaudota vėliau. Todėl užuot pavaiz- 
davęs ją kaip kekšę, kuri noriai guldavosi į lovą su bet kuo, kas 
pasiūlydavo, Dramondas išmintingai to vengia. 

— Tikrai nieko apie tai nežinau, — sako Pelrodas ir pelno vieną 
mažą taškelį. 

Dar truputį ištempęs laiką, Dramondas prieš pietus Pelrodą pa- 
galiau perduoda man. Kipleris nori skelbti pietų pertrauką, tačiau 
patikinu, jog ilgai neužtruksiu. Nors nenoromis, bet sutinka. 

Iš pradžių Pelrodui paduodu paraiškos atmetimo, kurį jis pasi- 
rašė ir išsiuntė Dotei Blek, kopiją. Tai ketvirtasis laiškas, kuriuo 
paraiška atmetama remiantis teiginiu, jog Donio Rėjaus leukemi- 
ja yra išankstinė būklė. Liepiu jam perskaityti laišką prisiekusie- 
siems. Paprašau paaiškinti, kodėl jis jį išsiuntė, tačiau to padaryti 
jis, aišku, negali. Tai asmeninis Pelrodo laiškas Dotei Blek, kuris 
neturėjo pakliūti nei į kitas rankas, nei, žinoma į šį teismą. 

Jis sako, jog Džeki klaidingai užpildžiusi kažkokią formą, kalba 
apie nesusipratimą dėl pono Krokito, na, velniai rautų, juk viskas 
įvyko per apsirikimą. Jis dėl to labai apgailestauja. 

— Apgailestauti truputį per vėlu, tiesa? — klausiu aš. 

— Tikriausiai. 

— Ar išsiųsdamas šį laišką žinojote, jog paraiška bus atmesta 
dar keletą kartų? | 

— Ne. 

— Taigi šis laiškas turėjo būti paskutinis pranešimas apie po- 
nios Blek paraiškos atmetimą, tiesa? 

Laiške yra žodžiai „galutinis atmetimas“. 

— Tikriausiai. 

— Kokia buvo Donio Rėjaus Bleko mirties priežastis? 

Jis gūžteli pečiais: 

— Leukemija. 

— Dėl kokios ligos buvo paduota paraiška? 

— Dėl leukemijos. 

— Kokią išankstinę būklę minite šiame laiške? 

— Gripą. 

— Kada jis sirgo gripu? 

— Gerai neprisimenu. 

— Galiu paimti asmens draudimo bylą ir kartu ją peržiūrėsime. 

— Ne, nereikia, — kad tik nekiščiau nagų prie tos bylos, — atro- 
do, tuomet jam buvo penkiolika ar šešiolika. 

— Vadinasi, jis sirgo gripu, būdamas penkiolikos ar šešiolikos 
metų, tai yra prieš tai, kai buvo išduotas polisas, bet prašyme tas 
nebuvo paminėta? 

— Teisingai. 

— Pone Pelrodai, ar per tą ilgą laiką, kai dirbate su apdraustų- 
jų paraiškomis, nors kartą susidūrėte su atveju, kai gripas po pen- 
kerių metų kažkaip sukėlė ūminę leukemiją? 

Galimas tik vienas atsakymas, bet jis neįstengia jo ištarti: 

— Nemanau. 

— Ar tai reiškia „ne“? 

— Taip, tai reiškia „ne“. 

— Taigi gripas su leukemija nesusijęs? 

— Ne. į 

— Tai jūs savo laiške melavote? 

Žinoma, kad melavo, ir vėl meluos, jeigu sakys, kad tuomet 
nemelavo. Prisiekusieji tą pastebės. Jis pakliuvo į spąstus, bet juk 
Dramondas tiek su juo dirbo. 

— Tas laiškas buvo klaida, — sako Pelrodas. 

— Melas ar klaida? 

— Klaida. 

— Klaida, padėjusi .nužudyti Donį Rėjų Bleką? 

— Prieštarauju! — suriaumoja iš vietos Dramondas. 

Kipleris akimirką galvoja. Prieštaravimo tikėjausi, todėl manau, 
kad jis bus palaikytas. Tačiau gerbiamasis teisėjas mano kitaip. 

— Atmesta. Atsakykit į klausimą. 

— Norėčiau dar kartą paprieštarauti tokiai klausimo formuluo- 
tei, — piktai sako Dramondas. 

* — Atmesta. Prašau atsakyti į klausimą, pone Pelrodai. 


„" 

— Tai buvo klaida, tik tiek galiu pasakyti. 

— Ne melas? 

— Ne. 

— O kaip dėl jūsų liudijimo prisiekusiųjų akivaizdoje) Ar ja- 
me pilna melo, ar klaidų? 

— Nei vieno, nei kito. 

Atsigręžęs parodau į Dotę Blek, o paskui pažvelgiu į liudytoją: 

— Pone Pelrodai, ar galite, kaip vyresnysis paraiškų inspekto- 
rius, žiūrėdamas poniai Blek tiesiai į akis pasakyti, kad jos sūnaus 
paraiška jūsų skyriuje buvo tvarkoma sąžiningai? Ar galite tai pa- 
daryti? | 

Jis sušnairuoja, veidas ima timpčioti, raukydamasis- žvilgteli į 
Dramondą — gal jis padės. Atsikosėjęs mėgina suvaidinti ĮŽeistą 
ir sako: 

— Tikriausiai būsiu priverstas tai padaryti. 

— Ačiū. Nebeturiu klausimų. 

Baigiu per penkias minutes. Gynyba sutrikusi. Jie“ manė, jog 
visą šią dieną užims Raiskio liudijimas, o rytoj laiką surys Pelro- 
das. Tačiau šiems klounams laiko nešvaistau. Noriu greičiau KIEip> 
tis į prisiekusiuosius. 

Kipleris paskelbia dviejų valandų pietų pertrauką. Pasikvietęs 
Leo į šalį paduodu šešių papildomų liudytojų sąrašą. 

— Kas čia per velniava? — klausia jis. 

— Šeši gydytojai, visi čionykščiai onkologai, visi pasirengę duoti 
tiesioginius parodymus, jeigu kalbės tas šarlatanas. 

Daktaras Kordas įsižeidė sužinojęs, kad Dramondas Ei 
jog kalų čiulpų persodinimas — eksperimentas. Jis įkalbėjo liudyti 
savo kolegas ir draugus. | 

— Jis ne šarlatanas. 

— Pats žinot, kad šarlatanas. Svetimtautis mulkis iš Niujorko. 
O aš turiu šešis čionykščius. Tegul jis liudija. Bus smagu. 

— Šie liudytojai iki teismo nebuvo įrašyti. Tai nesąžininga staig- 
mena. 

— Tai paneigimo liudytojai Eikit, pasiskųskit teisėjui, gerai? 

Palieku jį salėje spoksantį į sąrašą. 

Po pertraukos, prieš prasidedant posėdžiui, greta savo stalelio 
šnekučiuojuosi su daktaru Valteriu Kordu ir dviem jo partneriais. 
Pirmoje eilėje už gynybos stalelio sėdi daktaras Miltonas Džifis, 
Dramondo šarlatanas. Kol advokatai rengiasi popietiniam posė- 
džiui, pasikviečiu Dramondą ir supažindinu su Kordo partneriais. 
Nesmagi akimirka. Jų buvimas Dramondą aiškiai nervina. Trys iš 
jų atsisėda pirmoje eilėje už manęs. „Trento ir Brento“ penketu- 
kas negali atplėšti nuo jų akių. 

Atvedami prisiekusieji. Ant liudytojų pakylos Dramondas kvie- 
čia Džeką Anderholą. Jis prisaikdinamas, sėsdamasis idiotiškai šyp- 
sosi prisiekusiesiems. Jie žiūri į jį jau tris dienas, nesuprantu, ko- 
dėl Dramondas mano, kad juo kas nors patikės. 

Netrukus. jo tikslas paaiškėja. Tai dėl Džeki Lemančik. Apie 
išmokėtus jai dešimt tūkstančių grynais ji melavusi. Melavo apie 
sutarties pasirašymą, nes tokios sutarties nėra. Ji melavo ir apie 
paraiškų atmetimo schemą, apie meilės ryšius su savo bosais. Ji 
melavo net apie tai, kad kompanija atmetė jos paraiškas apmokėti 
gydymo išlaidas. Iš pradžių Anderholo balse skamba šiek tiek 
užuojautos, bet vėliau jis ima kalbėti šiurkščiai, teisindamasis. To- 
kių siaubingų dalykų sakyti šypsantis neįmanoma, bet jis, atrodo, 
labai trokšta ją sumenkinti. 

Drąsus, bet rizikingas manevras. Tiesiog juokinga, kad šis suk- 
čius dar gali ką nors kaltinti melu. Jie nusprendė, jog; šitas teis- 
mas yra kur kas svarbesnis negu jiems gresiantis Džeki ieškinys. 
Keldamas abejones ir drumsdamas vandenį, Dramondas, matyt, 
trokšta prisiekusiuosius visiškai atstumti. Šlykščiai užsipuldamas 
jauną moterį, kurios čia nėra ir kuri negali apsiginti, jis tikriausiai 
mano nieko neprarasiąs. 

Pasak Anderholo, Džeki buvusi prasta darbuotoja. Ji gėrė, pras- 
tai sutardavo su bendradarbiais. Reikėjo ką nors daryti. Jie pasiū- 
lė jai pačiai "paduoti. prašymą išeiti iš darbo, kad tai nepadarytų 
įtakos jos charakteristikai. Jos išėjimas visiškai nesusijęs su apklau- 
sa, o juo labiau — su Blekų ieškiniu. 

Liudijimas stebuklingai trumpas. Mano, kad pakvietę jį ant liu- 
dytojų pakylos, sau nepakenks. Tikiuosi, jog prisiekusieji jį nieki- 
na taip pat kaip aš. Jis advokatas, nenoriu su juo ginčytis. 

— Pone Anderholai, ar jūsų kompanija saugo darbuotojų asmens 
bylas? — labai mandagiai klausiu. 

— Taip. . 

— Ar turite Džeki Lemančik asmens bylą? 

— Taip, turim. 

— Ar turite ją su savimi? 

— Ne, pone. 

— Kur ji? 

— Manau, kad departamente. 

— Klyvlende? 

— Taip. Departamente. | 

— Taigi mes jos negalime pamatyti? 

— Dabar jos neturiu. Ją pateikti nebuvo liepta. 

— Ar joje užfiksuoti atsiliepimai apie darbą ir kiti panašūs da- 
lykai? | 

— Taip. 

— Ar įrašoma į asmens bylą, jeigu darbuotojas gauna papeiki- 
mą, pažeminamas pareigose arba perkeliamas į kitas pareigas? 

— Taip. k 

— Ar Džeki buvo gavusi papeikimų, pažeminta pareigose arba 
perkelta į kitas? 

— Manau, kad taip. 

— Ar jos asmens byloje yra prašymas išeiti iš darbo? 

— Taip. 

— Tačiau dėl to, kas yra jos byloje, turime pasikliauti jūsų Žo- 
džiu, tiesa? 

— Man nebuvo liepta atsivežti bylos, pone Beilorai. 

Pasitikrinu užrašus ir atsikosėjęs sakau: 

— Pone Anderholai, ar turite sutartį, kurią Džeki pasirašė ga- 
vusi pinigus už pažadą tylėti? 

— Jūs tikriausiai neprigirdite. 

— Prašau? 

— Aš ką tik sakiau, jog tokios sutarties nebuvo. 

— Norite pasakyti, kad jos apskritai nėra? 

Jis pabrėžtinai papurto galvą. 

— Nė-ra. Ji meluoja. 

Suvaidinu nustebusį. Po to lėtai prieinu prie apversto popieriais 
savo stalelio; susirandu, ko ieškojęs, visiems matant atidžiai per- 
žiūriu ir su dokumentu grįžtu prie pakylos. Anderholas sustingęs 
žvelgia į Dramondą, o šis — į popierius mano rankoje. Jie nepa- 
miršo U skyriaus! Beiloras vėl ėmėsi savo! Surado paslėptus do- 
kumentus ir pričiupo meluojant. 

— Tačiau Džeki Lemančik aiškiai pareiškė prisiekusiesiems, jog 
buvo priversta pasirašyti sutartį. Ar prisimenat jos liudijimą? — mo- 
juoju popieriumi priešais liudytoją. 

— Taip, aš girdėjau jos liudijimą, — atsako sausai, šiek tiek plo- 
nesniu balsu. 

— Ji sakė, jog sumokėjote jai dešimt tūkstančių grynais ir pri- 
vertėte sutartį pasirašyti. Ar prisimenat? — žvilgteliu į popieriaus 
lapo viršų apsimesdamas, kad skaitau. Džeki sakė, jog suma įra- 
šyta pirmuoju sutarties punktu. 

— Girdėjau, ką ji sakė, — taria jis žvelgdamas į Dramondą. An- 
derholas žino, jog neturiu sutarties, nes jis ją gerai paslėpė. Ta- 
čiau jis negali būti tuo įsitikinęs. Visaip pasitaiko. O kaip man pa- 
vyko surasti U skyrių? 

Jis negali nei pripažinti, nei paneigti, kad tai sutartis. Jeigu pa- 
neigs, — o aš ją parodau, — tai padarytos žalos niekas nebeatitai- 
sys iki pat prisiekusiųjų sprendimo. Jis nerimsta, sukiojasi, šluos- 
tosi nuo kaktos prakaitą. 

— Tai jūs neturite sutarties kopijos, kurią galėtumėt parodyti pri- 
siekusiesiems? — klausiu mojuodamas popieriais. 

— Ne. Jos nėra. | 

— Ar jūs tuo įsitikinęs? — klausiu pirštais braukydamas per po- 
pieriaus kraštą. 

— Įsitikinęs. 

Kelias sekundes žvelgiu į jį, mėgaudamasis jo kančia. Prisie- 
kusieji nė nemano miegoti. Laukia, kol kirvis nukris, kol švyste- 
lėsiu sutartį ir jis ims gargaliuoti. 

Bet to padaryti negaliu. Pamojavęs ore tais bereikšmiais doku- 
mentais, numetu juos ant stalo. 

— Nebeturiu klausimų, — sakau. 

Anderholas giliai atsikvepia. Išvengė širdies smūgio. Pašokęs 
nuo liudytojų pakylos neria iš teismo salės lauk. , 

Dramondas paprašo penkių minučių pertraukos. Kipleris nu- 
sprendžia leisti prisiekusiesiems pailsėti ilgiau ir visus paleidžia 
penkiolikai. 2 

Gynybai nesiseka ištempti laiką ir supainioti prisiekusiuosius. 
Iš Raiskio prisiekusieji juokėsi, o kai liudijo Pelrodas, — miegojo. 
Anderholas vos išvengė mirtinos nelaimės — apimtas siaubo Dra- 
mondas manė, jog turiu kopiją dokumento, kuris, kaip tvirtino jo 
klientas; neegzistuoja. 

Dramondui viso to jau per akis. Jis pasinaudos proga atgauti 
orumą per baigiamąją kalbą. Tuomet jis galės valdyti padėtį. Po 
pertraukos Dramondas praneša, jog gynyba apklausą baigė. 

Teismas gina į pabaigą. Kipleris paskelbia, kad baigiamasis po- 
sėdis prasidės penktadienį devintą valandą ryto. Prisiekusiesiems 
pažada, jog iki vienuoliktos valandos byla bus jų. 


Prisiekusieji seniai išėję, Dramondas su savo būriu 
taip pat išsilakstė po savo kabinetus sukti galvas, 
ką padarė blogai. Sėdime teismo salėje aplink ieš- 
kovo stalelį ir kalbamės apie rytdieną. Kuperis Džeksonas ir Har- 
lis su Granfeldu — tiedu advokatai iš Reilio — stengiasi per daug 
nepatarinėti, bet man įdomu išklausyti jų nuomonę. Visi žino, jog 
tai pirmasis mano teismas, ir žavisi mano darbu. Jaučiuosi pavar- 
gęs, vis dar susijaudinęs, bet tai, kas įvyko, vertinu realiai. Gavau 
puikių faktų, supuvusį, bet turtingą atsakovą, neįtikėtinai man pa- 
lankų teisėją ir visą laimingai susiklosčiusių įvykių virtinę. Be to, 
turiu puikius prisiekusiuosius, tačiau jie savo žodžio dar netarė. 
Visi mano, jog veltis į ginčus man būtų nenaudinga, bet ne- 
abejoja, jog nuosprendis bus septyniaženklis. Kol sulaukė pirmo- 
jo milijoninio nuosprendžio, Džeksonui teko dirbti dvylika metų. 

„Kad mane palaikytų, pasakoja man apie savo pergales teismuo- 
se. Malonu šitaip praleisti popietę. Su Deku dirbsime naktį, bet 
dabar man gera pasišnekučiuoti su bendraminčiais, kurie džiaugia- 
si, jog priremsiu „Greit Benefit“ prie sienos. 

Džeksonas truputį nerimauja dėl žinių iš Floridos: šįryt vienas 
advokatas „Greit Benefit“ iškėlė keturis ieškinius — per anksti. Jie 
tikėjosi, jog, jis prisijungs prie asociacijos, bet matyt nugalėjo go- 
dumas. Šiai dienai prieš „Greit Benefit“ visi trys turi devyniolika 
prašymų, kitos savaitės pradžioje ketina iškelti ieškinius. 

“ Jie vilioja mane eiti į restoraną, siūlosi pavaišinti mus iškilmin- 
ga vakariene, tačiau reikia dirbti. Sočių valgių ir vyno šįvakar man 
reikia mažiausiai. 


Taigi mūsų vakarienė biure — sumuštiniai ir gaivinamieji gėri- 
mai. Dėkas sėdi mano kabinete ir klausosi, kaip repetuoju baigia- 
mąją kalbą. Įsiminiau tiek daug jos variantų, jog dabar vieną su 
kitu painioju. Ant lentos tvarkingai užrašau skaičius. Šaukiuosi tei- 
singumo, 0 prašau tokios nežmoniškos pinigų sumos. Dekas vis 
mane nutraukia. Ginčijamės kaip mokinukai. 

Nei man, nei Dekui sakyti baigiamojo žodžio dar neteko, ta- 
čiau jis daugiau visko matęs, vadinasi, daugiau ir žino. Kartais jau- 
čiuosi nenugalimas, neslepiu pasididžiavimo, kad kol kas man vis- 
kas taip gerai klojasi. Dekas tokias mano nuotaikas greitai paste- 
bi .ir tuojau pat rėžia per kelius. Jis vis primena, jog tik ryt rytą 
paaiškės, ar bylą laimėjau, ar ne. 

Vis dėlto aš bijau. Suvaldyti baimę įstengiu, bet vis vien ne- 
praeina. Ji mane skatina ir įkvepia veržtis pirmyn, bet geriau jau 
nebijočiau. 

Išjungę šviesas apie dešimtą valandą einame namo. Kad užmig- 
čiau, išgeriu alaus. Padeda. Svajodamas apie sėkmę užmiegu prieš 
vienuoliktą. 


Nepraėjus nė valandai suskamba telefonas. Balsas nepažįstamas, 
jaunas ir labai sujaudintas. 

 — Jūs manęs nepažįstat, esu Keli draugė, — kalba beveik pa- 
šnibždom. 

— Kas nutiko? — tuoj pat klausiu. 

— Keli blogai. Jai reikia jūsų pagalbos. 

— Kas jai? 

— Jis ją vėl sumušė. Grįžo girtas, kaip visad. 

— Kada? - stoviu tamsoje prie lovos ir mėginu rasti šviesos jun- 
giklį. | 

— Vakar vakare. Padėkit jai, pone Beilorai. 

— Kur ji? 

— Pas mane. Policija išsivedė Klifą, o ji išvažiavo su greitaja. 
Gerai, kad niekas nelūžę. Aš ją parsivežiau iš klinikos, dabar slaps- 
tosi pas mane. 

— Ar smarkiai sužeista? 

— Smarkokai, bet kaulai nelūžę. Vien žaizdos ir mėlynės. 

Užsirašau jos pavardę ir adresą, padedu ragelį ir skubiai ren- 
giuosi. Ji gyvena priemiestyje netoli Keli, dideliame daugiabučių 
namų komplekse. Tenka paklaidžioti, kol surandų namą. 

Duris atidaro Robin, jos draugė. Pro durų plyšį turiu ilgokai 
įrodinėti, kas esąs, kol ji atitraukia durų grandinėlę ir įsileidžia ma- 
ne vidun. Dėkoja, kad atvažiavau. Robin taip pat labai jauna, tik- 
riausiai išsiskyrusi ir dirba už menkutę algelę. Įeinu į nuomotais 
baldais apstatytą nedidukę svetainę. Keli sėdi ant sofos, ant gal- 
vos užsidėjusi ledo kompresą. | 

Vos įstengiu ją atpažinti. Kairė akis visai užtinusi, patinusi vei- 
do oda jau mėlsta. Virš akies — tvarstis su kraujo dėmele. Abu 
skruostai sutinę. Sumušta apatinė lūpa bjauriai atvipusi. Ji tik su 
ilgais sportiniais marškinėliais, ant abiejų šlaunų virš kelių — di- 
džiulės mėlynės. 

Pasilenkęs pabučiuoju į kaktą ir atsisėdu ant žemos kėdutės 
priešais ją. Dešinėje akyje tviska ašara. 

— Ačiū, kad atėjai, — vos ištaria ji, nes skauda sumuštus Žan- 
dus ir sužalotas lūpas. 

Švelniai patapšnoju kelį. Ji paglosto mano ranką. 

Dabar jį užmuščiau. 


|] 

Atsisėdusi šalia jos Robin sako: 

— Jai geriau nekalbėti. Gydytojas liepė kuo mažiau judėti. Šį- 
kart jis mušė kumščiais, nerado beisbolo lazdos. 

— Dėl ko? — klausiu Robin, tebežiūrėdamas į Keli. 

— Dėl kredito kortelės. Prieš Kalėdas buvo daug išlaidų. Jis 
daug gėrė. Kas buvo toliau, žinote, — papasakoja trumpai. Tikriau- 
siai Robin viską matė. Ji be vestuvinio žiedo. — Jie susimušė. Jis, 
aišku, stipresnis. Jį veža į kalėjimą, o ją pas gydytoją. Gal norė- 
tumėt koka kolos ar ko? 

— Ne, ačiū. 

— Parsivežiau ją vakar, o šįryt nuvežiau į moterų krizių centrą. 
Ji nuėjo pas psichologą, jis paaiškino, ką daryti, davė brošiūrų. Jos 
čia, jei jums reikės. Bet svarbiausia ji turi išsiskirti ir bėgti nuo 
jo neatsigręždama. 

— Ar tave nufotografavo? — klausiu tebeglostydamas jos kelį. 
Linkteli. Iš sutinusios akies pagaliau ištrykšta ašara ir rieda 
skruostu. 

— Taip, jie daug prifotografavo. Galit pats viską pamatyti. Pa- 
rodyk jam, Keli. Jis tavo advokatas. Privalo tą pamatyti. 

Robin padedama ji atsargiai atsistoja, atsuka nugarą ir pakelia 
marškinėlius aukščiau liemens. Po jais nieko nėra, vien tamsios 
mėlynės. Marškinėliai kilsteli dar aukščiau, atidengdami dar dau- 
giau mėlynių ant nugaros. Nuleidusi marškinėlius vėl atsargiai sė- 
dasi ant sofos. 

— Jis ją mušė diržu, — paaiškina Robin, — permetė sau per kelį 
ir daužė, kiek turėjo kvapo. 

— Ar turi nosinaitę? — klausiu Robin, švelniai šluostydamas Keli 
skruostais riedančias ašaras. 

— Aišku, — ji paduoda man didelę dėžutę. Popierine nosinėle 
atsargiai šluostau jos skruostus. 

— Ką darysi, Keli? — klausiu. 

— Gal juokaujat, —- sako Robin. — Jai reikia skirtis, antraip jis 
ją užmuš. 

— Ar taip? Ar paduosim skyryboms? 

Keli linkteli ir ištaria: 

— Taip. Kuo greičiau. 3 

— Rytoj tą padarysiu. 

Ji suspaudžia mano delną ir užmerkia dešinę akį. + 

— Yra dar viena problema, — sako Robin, — ji negali čia pasi- 
likti. Klifas šįryt išėjo iš kalėjimo, skambinėja jos draugėms. Šian- 
dien nėjau į darbą, bet kitąkart manęs nebeišleis. Jis man paskam- 
bino apie vidurdienį. Sakiau, kad nieko nežinau. Po valandos vėl 
paskambino ir grasino. Vargšelė Keli daug draugių neturi, jis ją 
greitai suras. Be to, gyvenu ne viena. 

— Negaliu čia pasilikti, — tyliai sako Keli varžydamasi. 

— Tai kur tu eisi? — klausiu aš. 

Robin apie tai pagalvojo. 

— Tas psichologas, su kuriuo šįryt kalbėjom, sakė, kad yra smur- 
tą patyrusių moterų centras. Jis slaptas, nei apygardoje, nei valsti- 
Joje oficialiai neregistruotas. Tai tokia prieglauda, apie ją gali su- 
žinoti tik iš kitų. Moterys saugios, nes brangieji vyreliai ten jų ne- 
randa. Bėda ta, kad kainuoja šimtą dolerių per parą, todėl ji galė- 
tų slapstytis ten tik savaitę. Aš neuždirbu šimte dolerių per dieną. 

— Ar nori ten? — klausiu „Keli. Ji skausmingai linkteli galvą. 

— Gerai. Nuvešiu tave rytoj. 

Robin su palengvėjimu atsidūsta. Iš virtuvės ji atneša kortelę 
su prieglaudos adresu. 

— Parodyk man savo dantis, — paprašau Keli. 

Ji išsižioja kiek galėdama plačiau. : 

— Neišmušė? — klausiu aš. 

Ji papurto galvą. Paliečiu tvarstį virš užmerktos akies; 

— Kiek siūlių? 

— Šešios. 

Palinkstu dar arčiau jos ir spausdamas delnus klausiu: 

— To daugiau nebenutiks, supratai? 

Ji linkteli ir sušnabžda: 

— Pažadi? 

— Pažadu. | 

Robin vėl atsisėda šalia Keli ir paduoda man kortelę. Ji turi 
dar vieną patarimą: | 

— Klausykit, pone Beilorai, jūs Klifo nepažįstat, bet aš jį Ži- 

nau: pamišęs ir Žiaurus, o girtas visai sužvėrėja. Saugokitės jo.. 
— Nieko man nenutiks. | 

— Gal jis dabar seka mano namus. 

— Nieko. 

Atsistojęs vėl pabučiuoju Keli į kaktą. 

— Iš pat ryto paduosiu ieškinį skyryboms, o paskui atvažiuosiu 
tavęs, gerai? Dabar turiu didelį teismą, bet viską padarysiu. 

Robin palydi mane iki durų, vienas kitam padėkojame. Išėjęs gir- 
džiu, kaip ji užbraukia grandines, užsirakina ir užstumia skląsčius. 

Beveik pirma valanda nakties. Oras skaidrus, labai šalta. Ap- 
link niė gyvos dvasios. 

Apie miegą dabar negali būti nė kalbos, todėl važiūoju į biu- 
rą. Pasistatęs mašiną prie šaligatvio tiesiai po savo langu, tekinas 
leidžiuosi prie laukujų durų. Sutemus čia nesaugu. 

Užrakinęs duris iš vidaus įeinu į savo kabinetą. Kad ir koks 
nemalonus dalykas yra skyrybos, bet pradėti jas lengva, bent jau 
juridiškai. Imu spausdinti. Šito labai nemėgstu, tačiau kai prieš akis 
toks tikslas, dirbti lengviau. Nuoširdžiai tikiu, jog gelbėju žmogaus 
gyvybę. 


Mane pažadina septintą valandą atėjęs Dekas. Apie ketvirtą už- 

migau kėdėje. Jis sako, kad atrodau išvargęs. Kodėl nesiilsėjau? 
 Papasakoju, kas nutiko, bet jis nepatenkintas: 

— Tu naktį rūpinaisi kažkokiomis skyrybomis? Juk mažiau kaip 
po dviejų valandų sakysi baigiamąjį žodį! | 

— Nurimk, Dekai. Viskas bus gerai. 

— Ko šypsaisi? 

— Mes juos apspardysim, Dekai. „Greit Benefit“ galas. 

— Ne dėl to šypsaisi. Juk pagaliau gausi tą mergaitę. 

— Nesąmonė. Kur mano kava? 

Deko veidas trūkčioja. Ko jam nervintis? 

— Atnešiu, — sako jis ir išeina. 

Skyrybos ant stalo, paruoštos įteikti. Pranešimą perduosiu sa- 
vo draugužiui Klifui per teismo tarnautoją, kol jis bus darbe, ant- 

raip galį būti sunku jį surasti. Skyrybų pareiškime reikalaujama ne- 
delsiant uždrausti jam prie jos artintis. 

7 k 
Naujokas turi vieną didelį privalumą: visi mano, jog 
jis bijos ir nervinsis. Prisiekusieji žino, kad esu jau- 
nas ir neturiu jokios patirties, todėl per daug iš ma- 
nęs nesitiki. Nei įgūdžių, nei sugebėjimų sakyti baigiamąją kalbą 
dar neturiu. 

Būtų klaidinga stengtis būti tuo, kas nesu. Vėliau, kai pražil- 
siu, išmoksiu kalbėti pernelyg maloniu balsu, kai už diržo turėsiu 
užsikišęs šimtus pergalių teismuose, gal ir sugebėsiu puikiai pasi- 
rodyti prieš prisiekusiuosius. Bet ne šiandien. Kol kas aš tik Ru- 
dis Beiloras, susijaudinęs jaunuolis, prašantis savo draugams pri- 
siekusiųjų pagalbos. 

Stoviu prieš juos gana įsitempęs, išsigandęs ir stengiuosi atsi- 
palaiduoti. Žinau, ką kalbėsiu, nes kartojau tai šimtus kartų. Ta- 
čiau reikia, kad to nesijaustų. Pradedu aiškinti, kokia svarbi ši die- 
na mano klientams, nes tai vienintelė proga sulaukti teisybės iš 
„Greit Benefit“. Rytdienos nebus, kito teismo nebus, jokie kiti pri- 
siekusieji nelaukia ištiesti jiems pagalbos ranką. Prašau, kad jie pa- 
galvotų apie tai, ką turėjo išgyventi Dotė. Stengdamasis nedrama- 
tizuoti, užsimenu apie Donį Rėjų. Prašau prisiekusiųjų įsivaizduoti, 
ką reiškia lėtai ir skausmingai mirti, žinant, kad buvo galima gy- 
dytis. Kalbu lėtai, apgalvotai, labai nuoširdžiai, žodžiai krenta į dir- 
vą. Mano tonas ramus, žiūriu tiesiai į dvylikos pasirengusių veik- 
ti Žmonių veidus. 

Nesigilindamas į smulkmenas apibūdinu poliso esmę ir trum- 
pai aptariu kaulų čiulpų persodinimą. Pabrėžiu, jog gynyba nepa- 
teikė jokių daktaro Kordo liudijimą paneigiančių įrodymų. Ši ope- 
racija — toli gražu ne eksperimentas ir tikriausiai būtų išgelbėjusi 
Donio Rėjaus gyvybę. 

Kai pereinu prie linksmesnių dalykų, mano balsas skamba gy- 
viau. Kalbu apie tai, kaip „Greit Benefit“ slėpė dokumentus ir me- 
lavo. Teisme viskas taip nenuginčijamai išaiškėjo, kad neverta daug 

apie tai kalbėti. Visas keturias dienas trukusio teismo grožis yra 
tas, kad reikšmingi liudijimai vis dar neišblėsę iš atminties. Pasi- 
naudoju Džeki Lemančik liudijimu ir statistiniais „Greit Benefit“ 
duomenimis, ant lentos užrašau kai kuriuos skaičius: 1991 metais 
galiojusių polisų skaičių, paraiškų skaičių ir, svarbiausia, atmestų 
paraiškų skaičių. Viską padarau tvarkingai ir greitai, kad net penk- 
tokas suvoktų ir gerai įsimintų. Esmė aiški ir nepaneigiama. Ne- 
žinomos, „Greit Benefit“ valdančios galios dvylikai mėnesių nu- 
sprendė sukurti teišėtų paraiškų atmetimo schemą. Džeki žodžiais, 
šis eksperimentas turėjo parodyti, kiek galima per metus surinkti 
grynų pinigų. Tai buvo šaltakraujiškas sprendimas, kurį padiktavo 
ne kas kita kaip godumas, visai negalvojant apie tokius žmones 
kaip Donis Rėjus Blekas. 

Kalbėdamas apie pinigus paimu finansinę ataskaitą ir paaiški- 
nu prisiekusiesiems, jog, studijavau ją mėnesių mėnesius, tačiau vis 
tiek nesuprantu. Šiame versle galioja sava, niekam nesuprantama 
atskaitomybė. Tačiau kompanijos pateikti skaičiai rodo, jog ji turi 
daug grynų pinigų. Lentoje susumavęs turimus grynuosius, rezer- 
vą ir nepaskirstytą perviršį gaunu keturis šimtus septyniasdešimt 
penkis. milijonus. Pripažinta neto vertė — keturi šimtai penkiasde- 
šimt milijonų. 

Kaip nubaustumėte tokią turtingą kompaniją? Uždavęs šį klau- 
simą pastebiu į mane įsmeigtas tviskančias akis. Jie nekantrauja! 

Pasinaudoju senu pavyzdžiu. Jį labai mėgsta teismų advokatai, 
skaičiau daugybę jo variantų. Jis veiksmingas, nes paprastas. Pri- 
siekusiesiems sakau, jog esu neseniai baigęs Teisės fakultetą ir vos 
galą su galu suduriantis jaunas advokatas. Jeigu daug dirbsiu ir, 
gyvensiu labai kukliai, taupydamas pinigus, tai po poros metų ban- 
ko sąskaitoje turėsiu dešimt tūkstančių dolerių. Tuos pinigus sun- 
kiai uždirbau, nenoriu jų prarasti. Tuomet, tarkim, padarau ką nors 
blogo, na, nesusivaldęs sugurinu kam nors nosį? Žinoma, priva- 
lau atlyginti žmogui už padarytą žalą. Tačiau kaip mane reikėtų 
nubausti, kad daugiau taip nesielgčiau? Aš turiu tik dešimt tūks- 
tančių dolerių. Kiek reikėtų iš manęs paimti, kad tai mane paveik- 
tų? Vieną procentą? Tai būtų šimtas dolerių. Gal man bus jų gai- 

la, o gal ir ne. Truputį daugiau kaip šimtas dolerių manęs taip pat 
per daug nesuvaržytų. O penki procentai? Ar pakaktų man skirti 
penkių šimtų dolerių baudą už tai, kad sulaužiau žmogui=nosį? Ar 
pakankamai kentėčiau, išrašydamas tokį čekį? Gal taip, o gal ir 
ne. Dešimt procentų? Kertu lažybų, kad sumokėjęs tūkstantį do- 
lerių aš, pirma, nuoširdžiai gailėčiausi, o antra, pasikeisčiau. 

Kaipgi bausite „Greit Benefit“? Lygiai taip pat, kaip baustu- 
mėte mane arba savo kaimyną. Žvilgtelėję į banko sąskaitą, išsi- 
aiškintumėt, kiek joje pinigų, ir skirtumėt tokią baudą, kuri man 
būtų skausminga, bet nesužlugdytų. Tas pat ir su turtinga korpo- 
racija. Jie už mus ne geresni. 

Pasakau prisiekusiesiems, jog galutinis sprendimas bus jų. Mū- 
sų ieškinys — dešimt milijonų, tačiau ši suma jų neturėtų varžyti. 
Jie nulems baudos dydį, man nedera jiems nurodinėti. 

Nusišypsojęs padėkoju ir priduriu: jeigu „Greit Benefit“ jie ne- 
sustabdys, kitą kartą gali patys tapti kompanijos aukomis. Keletas 
linkteli, kai kurie nusišypso, dar kiti žiūri į lentoje užrašytus skaičius. 

Grįžtu prie savo stalelio. Dekas sėdi kampe nuo ausies lig au- 
sies išsišiepęs. Kuperis Džeksonas iš paskutinės eilės parodo į viršų 
iškeltą nykštį. Atsisėdu greta Dotės ir nerimaudamas laukiu, ar di- 
džiajam Leo F. Dramondui pavyks išpešti pergalę. 

Jis pradeda nevykusiu atsiprašymu už savo elgesį per prisie- 
kusiųjų atranką, sako, jog nesėkmingai pradėjęs nori, kad juo pa- 
tikėtų. Atsiprašinėja ir kalbėdamas apie savo klientą, vieną seniau- 
sių ir garbingiausių Amerikos draudimo kompanijų. Tačiau ji pa- 
darė klaidų. Rimtų klaidų. Tais siaubingais atmetimo raštais ji at- 
virai parodžiusi visišką nejautrumą ir su žmonėms pasielgusi la- 
bai šiurkščiai. Kompanija buvo visiškai neteisi, tačiau jai priklau- 
so daugiau kaip šeši tūkstančiai darbuotojų, kurių veiksmus sun- 
ku sužiūrėti, neįmanoma patikrinti visos korespondencijos. Tai, aiš- 
ku, Jos nepateisina, bet suklysta visi. 

Šią temą jis plėtoja keletą minučių, stengdamasis įtikinti, kad 
jo kliento veiksmai buvo ne tyčiniai, o tik atsitiktinumas. Paraiš- 
kų bylą, žinynus, nuslėptus dokumentus, išaiškėjusį melą jis vos 
užkabina. Tie faktai Dramondui nereikšmingi, jis norėtų pakalbėti 
apie ką kita. 

Atvirai pripažįsta, jog paraiška turėjo būti apmokėta, visi du 
šimtai tūkstančių dolerių. Tai svarus prisipažinimas ir prisiekusie- 
“siems jis padaro įspūdį. Dramondas stengiasi juos suminkštinti, ir 
jam sekasi. Dabar apie padarytą žalą. Jį labai apstulbino mano siū- 
lymas, jog, prisiekusieji turėtų svarstyti kompensaciją už Dotei Blek 
padarytą žalą, remdamiesi „Greit benefit“ neto verte. Kur tai gir- 
dėta! Kokia būtų iš to nauda? Jis pripažino, jog klientas buvo ne- 
teisus. Kaltieji atleisti iš darbo. „Greit Benefit“ savo kaltę ištaisė. 

Taigi ką pasieks, skirdami didelę baudą? Nieko, absoliučiai 
nieko. 

Dramondas atsargiai pradeda dėstyti argumentus prieš neteisin- 
gą pasipelnymą. Jis turi stengtis neįžeisti Dotės, nes šitaip įžeistų 
prisiekusiuosius. Pateikia keletą faktų apie Blekus: kur jie gyve- 
na, kiek laiko ten gyvena, papasakoja apie namą, kaimynus ir taip 
toliau. Apibūdina juos kaip paprastai, bet laimingai gyvenančią vi- 
dutinę šeimą. Jis gana dosnus. Geresnio paveikslo nenutapytų nė 
Normanas Rokvelas. Akyse man iškyla pavėsingos gatvės ir drau- 
giškas laiškanešys. Dramondas laikosi puikiai, prisiekusieji jo klau- 
so. Tame pasakojime jie atpažįsta save arba savo svajones. 

Kodėl jūs, prisiekusieji, atėmę pinigus iš „Greit Benefit“, no- 
rėtumėt juos atiduoti Blekams? Juk sugriautumėt visą šį Žavų pa- 
veikslą. Į tų Žmonių gyvenimą įsiskverbtų chaosas. Jie smarkiai 
išsiskirtų iš savo aplinkos. Trumpai tariant, pinigai juos sužlugdy- 
tų. Apskritai, ar koks nors žmogus gali turėti tiek pinigų kiek aš, 
Rudis Beiloras, siūlau priteisti? Žinoma, kad ne. Neteisinga, ne- 
sąžininga atimti pinigus iš korporacijos vien tik todėl, kad ji jų 
turi. 

Priėjęs prie lentos užrašo sumą „$746“, o prisiekusiesiems pa- 
aiškina, jog tiek Blekai gauna per mėnesį. Greta užrašo ,„$200 000“ 
ir padauginęs iš šešių procentų gauna „$12 000“. Tuomet atsklei- 
džia prisiekusiesiems, ko jis nori iš tikrųjų — padvigubinti Blekų 
mėnesines pajamas. Argi mes visi tuo nesidžiaugtume? Skirkite 
Blekams tiek, kiek būtų kainavusi persodinimo operacija — 200 000 
dolerių — ir jeigu jie šiuos pinigus investuos į neapmokestinamas 
akcijas su šešių procentų palūkanomis, tai per mėnesį gaus 1000 

dolerių neapmokestinamų pajamų. „Greit Benefit“ mielai padės 
Dotei ir Badžiui Blekams pinigus investuoti. 

Tai bent sandoris! .. 

Jis pasistengė. Argumentas labai įtikinamas. Matau, jog prisie- 
kusieji svarsto. Žiūri į lentą. Pažadai tikrai gražūs. | 

Šią akimirką meldžiu Dievą ir tikiuosi, jog/jie nepamiršo Do- 
tės priesaikos atiduoti pinigus Amerikos leukemijos draugijai. 

Dramondas baigia, kviesdamas vadovautis sveiku protu ir są- 
žine. Kalba lėtai, sodriu balsu. Įkūnytas nuoširdumas. Pasielkit taip, 
kaip liepia jūsų sąžinė, prašo jis ir sėdasi į vietą. 

Kadangi atstovauju ieškovo pusei, tai paskutinis žodis priklau- 
so man. Iš atsakomajai kalbai man skirto pusvalandžio sunaudoju 
dešimt minučių. Šypsodamasis prieinu prie prisiekusiųjų ir sakau, 
jog kada nors ir aš sugebėsiu padaryti tą, ką dabar padarė Dra- 
mondas. Įvertinu jį kaip patyrusį, vieną geriausių šalyje teismų ad- 
vokatą. Štai koks aš malonus jaunuolis. 

Turiu tik porą pastabų. Pirma, „Greit Benefit“ dabar prisipažįs- 
ta buvusi neteisi ir, siekdama susitaikyti, siūlo du šimtus tūkstančių 
dolerių. Kodėl? Nes dabar jie kremta nagus ir meldžiasi, kad atsi- 
pirktų tik dviem šimtais tūkstančių. Antra, ar ponas Dramondas pri- 
pažino jų klaidas ir siūlė pinigų, kai pirmadienio rytą kreipėsi į pri- 
siekusiuosius? Ne. Tai, ką jis žino dabar, žinojo ir tuomet, tai kodėl 
iš karto nesakė, kad jo klientas neteisus? Kodėl? Nes tikėjosi, jog tie- 
sos nesužinosite. O dabar, kai ją žinote, jie tapo nuolankūs. 

Ir baigiu provokuojančiais žodžiais: 

— Jeigu viskas, ką galite, tėra tik du šimtai tūkstančių dolerių, 
tai verčiau juos pasilaikykite. Mums jų nereikia. Jie skirti opera- 
cijai, kuri niekuomet nebeįvyks. Jeigu nemanote, jog „Greit Be- 
“ nefit“ už savo veiksmus turi būti nubausta, tai pasilaikykit tuos du 
šimtus tūkstančių, ir skirstykimės į namus. 

Lėtai eidamas išilgai prisiekusiųjų suolų, pasižiūriu kiekvienam 
į akis. Jie manęs nenuvils. 

— Ačiū, — tariu ir sėduosi. prie savo klientės. Teisėjas Kipleris 
duoda jiems paskutinius nurodymus, o mane užlieja didžiulis pa- 
lengvėjimas. Jaučiuosi ramus kaip niekad. Jokių liudytojų ir do- 

kumentų, jokių prašymų ir santraukų, nebebus nei klausymų, nei 
terminų, nebereikia nervintis dėl prisiekusiųjų. Giliai atsidusęs nu- 
grimztu į kėdę. Miegočiau dienų dienas. 

Ramybė trunka apie penkias minutes, kol prisiekusieji eina iš 
salės tartis. Beveik pusė vienuolikos. 

Prasideda „laukimas. 


Su Deku užlipame į antrąjį teismo rūmų aukštą ir pateikiame 
Rikerių skyrybų ieškinį, tuomet einame tiesiai į Kiplerio kabine- 
tą. Teisėjas mane pasveikina su puikiu pasirodymu, gal šimtąjį kar- 
tą jam dėkoju. Tačiau užėjau ne dėl to. Paduodu jam skyrybų ieš- 
kinio kopiją. Greitai papasakoju apie Keli Riker, kad ją muša vy- 
ras, ir klausiu, ar jis sutiktų išduoti oficialų draudimą ponui Rike- 
riui artintis prie savo žmonos. Kipleris nekenčia skyrybų, bet aš 
„jo nepaleidžiu. Tai įprastas dalykas bylose dėl smurto buityje. Jis 
manimi tiki, pasirašo orderį. Žinių iš prisiekusiųjų dar nėra. Jie ta- 
riasi jau penkiolika minučių. 

Koridoriuje mus pasitinka Bučas. Paduodu jam ieškinio kopi- 
ją, ką tik Kiplerio pasirašytą orderį ir šaukimą į teismą. Jis sutiko 
visa tai nunešti Rikeriui į darbą. Dar kartą prašau paduoti doku- 
mentus taip, kad tas nepasijustų nesmagiai. 

Teismo salėje laukiame valandą. Vienoje pusėje sėdi Dramon- 
das su savo gauja, o kitoje mes — aš, Dekas, Kuperis Džeksonas, 
Harlis ir Granfeldas. Smagu žiūrėti, kaip „Greit Benefit“ kostiu- 
mai šalinasi savo advokatų arba atvirkščiai. Tarytum lauktų egze- 
kucijos, Anderholas, Aldis ir Lafkinas niūriais veidais sėdi pas- 
kutinėje eilėje. 

Vidurdienį į prisiekusiųjų kambarį nuneša pietus, o mus Kip- 
leris paleidžią iki pusės dviejų. Į maistą dabar negaliu nė pažvelgti. 
Lėkdamas per miestą pas Robin, skambinu Keli. Ji viena. Apsi- 
vilkusi didoką treningą ir apsiavusi skolintus sportbačius. Savo 
daiktų ji neturi. Vaikšto nedrąsiai, jai labai skauda. Nuvedu iki ma- 
“šinos, atidarau dureles, pasodinu, padedu įkelti kojas. Iš skausmo 
ji sukanda dantis, bet nesiskundžia. Saulėje mėlynės ant veido ir 
kaklo atrodo kur kas tamsesnės. 

Mums išvažiuojant ji dairosi, tarytum Klifas tuoj turėtų iššokti 
iš krūmų. 

— Ką tik įteikiau, — sakau paduodamas jai skyrybų ieškinio ko- 
piją. Pakėlusi prie akių ji skaito. , 

— Kada jis jį gaus? — klausia. 

— Dabar. 

— Jis pasius. 

— Jis jau pasiutęs. L 

— Jis tave persekios. : 

— Galbūt. Bet manau, kad neišdrįs, nes jis bailys. Vyrai, kurie 
muša savo žmonas, yra niekingiausi bailiai. Nesijaudink. Turiu pis- 
toletą. 


Mūsų ieškomas namas senas, nežymus ir niekuo neišsiskiria iš 
kitų gatvės namų. Ant plačios vejos krinta tankūs medžių šešėliai. 
Iš kaimyninių kiemų visai nematyti, kas dedasi viduje. Sustoju už 
kitų dviejų įvažiavime stovinčių automobilių. Palikęs Keli maši- 
noje pasibeldžiu į šonines duris. Balsas per vidinį ryšį prašo pri- 
sistatyti. Čia svarbiausia saugumas. Visi langai užtamsinti, galinį 
kiemą supa kokių aštuonių pėdų aukščio tvora. 

Pro pusiau pravertas duris mane apžiūrinėja stambi jauna mo- 
teris. Neturiu nuotaikos su ja ginčytis. Po penkių teisme praleistų 
dienų nedaug reikia, kad užsiplieksčiau. 

— Ieškau Betės Norvel, — sakau jai. 

— Tai aš. Kur Keli? 

Linkteliu mašinos pusėn. 

— Atveskit. 

Galėčiau lengvai atnešti, tačiau jos kojos taip sudaužytos, kad 
lengviau eiti pačiai. Pamažu perėję šaligatvį pakylame į verandą. 
Atrodo, kad lydėčiau devyniasdešimtmetę senutę. Betė jai nusišyp- 
so ir palydi mus į nedidelį kambarėlį, lyg ir biurą. Atsisėdame greta 
vienas kito prie stalo, kitapus sėdasi Betė. Šįryt su ja jau kalbė- 
jausi, todėl paprašo skyrybų dokumentų kopijos. Greitai juos per- 
žiūri. Sėdime su Keli susiėmę už rankų. 

— Vadinasi, jūs jos advokatas, — tai pastebėjusi sako Betė. 

— Taip. Ir draugas. 

— Kada jums vėl reikės pasirodyti gydytojui? 

— Po savaitės, — atsako Keli. 

— „Vadinasi, jums nereikalinga nuolatinė medicininė priežiūra? 

— Ne. 

— Vaistai? | 

— Tik tabletėš nuo skausmo. 

Dokumentai tvarkingi. Išrašau čekį dviem šimtams dolerių — tai 
užstatas ir mokestis už vieną parą. 

— Mūsų įstaiga neturi licencijos, — aiškina Betė, — tai prieglau- 
da sumuštoms moterims, kurių gyvybei gresia pavojus. Ji priklau- 
so privačiam asmeniui, moteriai, kuri taip pat patyrė smurtą. To- 
kių prieglaudų yra keletas. Niekas nežino, kur jos yra. Niekas ne- 
žino, ir kuo mes čia užsiimame. Norėčiau, kad taip ir liktų. Ar 
judu sutinkate laikyti viską paslaptyje? 

— Žinoma, - linktelime abu, ir Betė stumteli mums dokumen- 
tą, kad pasirašytume. 

— Čia viskas legalu, taip? — klausia Keli. Tokiomis aplinkybė- 
mis klausimas visai pagrįstas. 

— Ne visai. Blogiausia, ką mums gali padaryti, tai uždaryti. Tuo- 
met persikelsime kur nors kitur. Čia gyvename jau ketverius me- 
tus, bet niekas nieko nesako. Jūs suprantate, kad ilgiausiai galite 
čia būti septynias dienas? 

Mes tą suprantame. 

— Jums reikia pradėti galvoti, kur apsistosite paskui. 

Norėčiau, kad apsistotume mano bute, bet apie tai dar nekal- 
bėjome. 

— Kiek moterų dabar čia gyvena? — klausiu. 

— Šiandien turime. penkias. Keli, tu turėsi atskirą kambarį su vo- 
nia. Maitiname gerai, tris kartus per dieną. Galėsi valgyti savo kam- 
baryje arba kartu su visom. Nei dėl gydymo, nei juridiškai nekon- 
sultuojame. Visa, ką galime pasiūlyti, tai meilę ir apsaugą. Čia būsi. 
visiškai saugi. Niekas čia tavęs neras. Turime ginkluotą sargybinį. 

— Ar jis galės mane aplankyti? — klausia Keli linktelėdama į 
mane. 

— Vienu kartu priimame tik vieną lankytoją. Dėl kiekvieno vi- 
zito reikia susitarti. Paskambinkit mums iš anksto, tik žiūrėkit, kad 
niekas nesektų. Tačiau atleiskit, pernakt pasilikti neleidžiama. 

— Viskas gerai, — sakau aš. 

— Dar turit klausimų? Jeigu ne, man reikia nuvesti Keli į kam- 
barį. Prašom apsilankyti šįvakar. 

Užuominą suprantu. Atsisveikindamas su Keli pažadu vakare 
aplankyti. Ji prašo, kad atvežčiau picą. Juk šiandien penktadienis. 

Išvažiuodamas jaučiuosi taip, lyg atvedęs ją į pogrindį. 


Koridoriuje prie teismo salės mane pasigavęs vieno Klyvlendo 
laikraščio reporteris ima klausinėti apie „Greit Benefit“. Ar aš gir- 
dėjęs, jog Ohajo valstijos teisingumo ministras domisi kompani- 
jos veikla? Neatsakau jam. Jis nuseka mane į salę. Prie stalelio 
Dekas sėdi vienas. Gynybos advokatai pasakoja anekdotus taip,-jog, 
aidi visa salė. Kiplerio nematyti. Visi laukia. 

Bučas padavė Klifui Rikeriui dokumentus, kai šis ėjo užkąsti. 
Rikeris jam, smogė, Bučas nenusileido, parodė, kad gali duoti at- 
gal, ir Rikeris skubiai dingo. Šaukime nurodyta mano pavardė, taigi 
teks pasisaugoti. 

Prieš dvi salėje žmonių daugėja. Ateina Bukeris ir prisėda prie 
mūsų. Po ilgų pietų grįžta Kuperis Džeksonas, Harlis ir Granfel- 
das. Jie truputį išgėrė. Reporteris atsisėda paskutinėje eilėje. Nie- 
kas su juo nesikalba. 

Apie prisiekusiųjų diskusijas esama visokiausių teorijų. Jeigu 
tokioje byloje kaip ši prisiekusieji susitaria greitai, tai nuospren- 
dis turėtų būti palankus ieškovui. Jeigu jie užtrunka, vadinasi, ne- 
gali susitarti. Nenustygstu vietoje, klausydamasis tokių nepagrįstų 
spėlionių. Išeinu atsigerti vandens, paskui užsuku į tualetą, nuei- 
nu į užkandžių barą. Vaikščioti geriau, nei sėdėti teismo salėje. 
Smarkiai gurgia pilvas, o širdis daužosi it patrakusi. 

Bukeris mane pažįsta geriau negu bet kas kitas, todėl vaikšto- 
me kartu. Kad greičiau prabėgtų laikas, tuščiai slanktojame mar- 
muriniais koridoriais. Laukiame. Gera, kai tokią sunkią valandą ša- 
lia yra draugas. Padėkoju jam, kad atėjo. Jis sako nieku gyvu ne- 
būtų to praleidęs. 

Pusę keturių jau neabejoju, kad pralaimėjau. Jie galėjo nuspręsti 
akimirksniu, juk taip paprasta nuo sumos atskaičiuoti procentą. Gal 
pernelyg savimi pasitikėjau? Į galvą lenda girdėti pasakojimai apie 
apgailėtinai menkus nuosprendžius. Tikriausiai tapsiu dar vienu pa- 
vyzdžiu, parodančių, kodėl Memfyje advokatas turėtų iš karto pri- 
imti pasiūlymą susitarti. Laikas slenka triuškinamai lėtai. 

Išgirstu, kaip iš toli mane kažkas šaukia. Tai Dekas — energin- 
gai moja man nuo teismo salės durų. 

— O Dieve, - ištariu. 

— Tik nesinervink, — sako Bukeris ir abu lekiame į salę. Giliai 
įkvepiu ir, grėitosiomis pasimeldęs, žengiu į vidų. Dramondas su 
kitais keturiais jau sėdi savo vietose. Prie mūsų stalelio: Dotė sėdi 
viena. Visi vietose. Kai įpuolęs pro barjero vartelius sėduosi šalia 
savo klientės, vorele pradeda eiti prisiekusieji. Iš jų veidų nieko 
negaliu atspėti. Kai visi susėda, gerbiamasis teisėjas paklausia: 

— Ar prisiekusieji priėmė sprendimą? 

Prisiekusiųjų pirmininkas Benas Čarnas, jaunas, koledžą bai- 
gęs juodaodis, sako: | 

— Taip, gerbiamasis teisėjau. 

— Ar jis, kaip nurodžiau, užrašytas ant popieriaus? 

— Taip, pone. 

— Prašau atsistoti ir perskaityti. 

Čarnas lėtai atsistoja. Rankose laiko popieriaus lapą, matyti, 
kaip jis virpa. Tačiau ne taip kaip mano rankos. Man sunku kvė- 
puoti. Svaigsta galva, atrodo, tuoj nualpsiu. Tačiau Dotė sėdi ne- 
paprastai rami. Mūšį prieš „Greit Benefit“ ji jau laimėjo. Atvira- 
me teisme jie prisipažino, jog buvo neteisūs. Daugiau jai niekas 
neberūpi. 

Kad ir koks būtų sprendimas, pasiryžau nerodyti emocijų. Da- 
rau kaip išmokytas — braižinėju savo bloknote. Žvilgtelėjęs į kai- 
rę matau, kad tokią pat strategiją naudoja visi gynybos advokatai. 

Čarnas atsikosti ir skaito: 

— Mes, prisiekusieji, nusprendėme, kad kaip atlyginimas už fak- 
tinę žalą ieškovui turi būti sumokėta suma lygi dviems šimtams 
tūkstančių dolerių. 

Pauzė. Visų akys nukreiptos į popieriaus lapą. Kol kas jokių 
staigmenų. Atsikosėjęs jis skaito toliau: 

— Be to, mes, prisiekusieji, nusprendėme, jog kaip kompensa- 
cija už ieškovui padarytą žalą jam turi būti sumokėta suma, lygi 
penkiasdešimčiai milijonų dolerių. 4 

Už manęs kažkas aikteli, gynyba sėdi suakmenėjusi, kelias aki- 
mirkas visiškai tylu. Bomba leidžiasi, sprogsta, kiek luktelėję visi 
apsižiūri, ar dar gyvi. Gyvi, vėl galima kvėpuoti. 

Rašau sumas bloknote. Raštas kaip vištos koja, absoliučiai ne- 
įskaitoma. Nesišypsau, bet tam reikia didelių pastangų, prikandau 
lūpą vos ne iki kraujo. Dabar daug ką padaryčiau: Užšokęs' ant 
stalo norėčiau suktis kaip koks idiotas futbolininkas už galinės li- 
nijos. Norėčiau išbučiuoti prisiekusiesiems kojas. Prišokęs prie gy- 
nybos stalelio norėčiau bjauriai į akis pasišaipyti. Apkabinčiau Tai- 
roną Kiplerį. 

Tačiau tvardausi, o savo klientei šnipšteliu: 

— Sveikinu: | | 

Ji tyli. Pažvelgiu į teisėjo stalą. Gerbiamasis teisėjas skaito teis- 
mo patarnautojo jam paduotą nuosprendį. Pažvelgiu į prisiekusiuo- 
sius — dauguma jų žiūri į mane. Nebegaliu nenusišypsoti. Linkte- 
liu ir tyliai ištariu: „Ačiū“. 

Bloknote nubrėžiu kryžių ir parašau pavardę: Donis Rėjus Ble- 
kas. Užsimerkiu. Prieš akis iškyla mėgstamas jo prisiminimas: sė- 
di sulankstomoje kėdėje ir žiūri beisbolo rungtynes, valgo spra- 
gintus kukurūzus ir šypsosi vien todėl. kad jis čia. Gerklėje pa- 
juntu tumulą, sudrėksta akys. Jis neturėjo mirti. 

— Nuosprendis atrodo geras, — sako Kipleris. Sakyčiau, labai 
geras. Jis kreipiasi į prisiekusiuosius, padėkoja už atliktą pilietinę 
pareigą, pasako, jog čekiai bus išsiųsti kitą savaitę, paprašo su nie- 
kuo bylos neaptarinėti ir leidžia jiems eiti. Antstolis paskutinį kartą 
vorele išveda juos iš salės. Niekuomet jų nebepamatysiu. Dabar 
norėčiau kiekvienam įteikti po milijoną. 

Kipleris taip pat stengiasi išlikti rimtas: 

— Prašymus pateikti apeliaciją aptarsime maždaug po savaitės. 
Mano sekretorė išsiųs pranešimus. Turit klausimų? 

Aš tik papurtau galvą. Kokių dar klausimų galėčiau turėti? 

Nesistodamas Leo tyliai sako: 

— Nieko, gerbiamasis teisėjau. 

Jo komanda sukrunta į portfelius kimšti popierių, krauna į dė- 
žes aplankus. Nekantrauja greičiau iš čia ištrūkti. Tokio stambaus 
nuosprendžio-Tenesyje dar nebuvo. Jiems visam laikui prilips su- 
triuškintųjų etiketė. Jei nesijausčiau toks pavargęs ir apstulbęs, pri- 
eičiau ir paspauščiau visiems ranką. Būtų tikrai šaunu, bet nesi- 
nori. Dabar man lengviau sėdėti šalia Dotės ir žvelgti į Donio Rė- 
jaus vardą bloknote. 

Aš dar nepraturtėjau. Apeliacija gali užtrukti metus, o gal dve- 
jus. Nuosprendis toks didelis, kad tikrai susilauks pikto puolimo. 
Taigi darbo dar turėsiu. 

Bet dabar bloga apie jį net pagalvoti. Norėčiau sėdęs į lėktuvą 
dumti į paplūdimį. 

Kipleris taukšteli plaktuku ir teismas oficialiai baigtas. Žvilg- 
telėjęs į Dotę pastebiu ašaras.. Klausiu, kaip ji jaučiasi. Prišokęs 
mus sveikina Dekas.. Išblyškęs, bet šypsosi, blizgindamas taisyk- 
lingais priešakiniais dantimis. Visą dėmesį skiriu Dotei. Ji tvirta, 
retai kada verkia, bet pamažu ją kaustę varžtai atsipalaiduoja. Glos- 
tau jos ranką, paduodu nosinaitę. 

Už sprando mane sugriebia Bukeris — sako kitą savaitę paskam- 
binsiąs. Ties staleliu stabteli Kuperis Džeksonas, Harlis ir Gran- 
feldas ir švytėdami apipila mane pagyrimais. Jie skuba į lėktuvą. 
"Pasikalbėsim pirmadienį. Prieina reporteris, bet mosteliu jam pa- 
sitraukti. Man niekas dabar nerūpi, tik mano klientė. Ji K4EčIOja 
vis garsiau. 

Nekreipiu dėmesio ir į Dramondą bei jo vyrukus, kurie, apsi- 
krovę it mulai, paknopstomis skuba iš salės. Nepratariame vieni 
kitiems nė žodžio. Dabar man norėtųsi pavirsti musę ir nutūpti 
„Trente ir Brente“ ant sienos. 

Susitvarkiusi savo daiktus išeina stenografistė, antstolis ir pa- 
tarnautojas. Salėje nieko, išskyrus mane, Dotę ir Deką, nebelieka. 
Man reikia pasikalbėti su Kipleriu, padėkoti jam už palaikymą. Be 
jo nieko nebūčiau padaręs. Nueisiu vėliau. Dabar laikau Dotės ran- 

ką, o ji lieja pritvinkusią nuoskaudą. Dekas sėdi greta ir tyli. Aš 
taip pat tyliu. Akyse kaupiasi ašaros, skauda širdį. Jai pinigų ne- 
reikia. Ji norėtų, kad jos berniukas dabar būtų gyvas. 

Kažkas, tikriausiai antstolis, siaurame koridoriuje prie teismo sa- 
lės nuspaudžia jungiklį ir šviesa užgęsta. Teismo salė paskęsta prie- 
blandoje. Nė vienas nejudame. Kūkčiojimas rimsta. Nosinaite ji 
šluostosi skruostais riedančias ašaras, kartais braukia jas pirštais. 

— Atsiprašau, — ištaria kimiu balsu. Ji nori eiti. Pakylame. Kol 
Dekas krauna mūsų mantą į tris portfelius, glostau Dotei ranką. 

Paliekame teismo salę ir einame marmuriniu koridoriumi. Greit 
penkios, penktadienio pavakarė, koridoriai beveik ištuštėję. Nėra 
nei filmavimo kamerų, nei reporterių, nei minios, nugalėjusio ad- 
vokato niekas nepasitinka nei su mikrofonais, nei su fotoaparatais. 

Niekas mūsų nė nepastebi. 


*Į biurą eiti visai nenoriu. Jaučiuosi pernelyg pavar- 
gęs ir priblokštas, kad eičiau švęsti į barą, 0 vie- 
nintelis mano bičiulis Dekas negeria. Be to, pora 
taurelių dabar mane pribaigtų, taigi nejaučiu jokios pagundos. Rei- 
kėtų kur nors kaip reikiant atšvęsti, bet kai turi reikalo su prisie- 
kusiaisiais, tokius dalykus suplanuoti sunku. š ( 
Galbūt rytoj. Tikriausiai iki rytojaus šokas praeis, pajusiu pa- 
vėluotą reakciją į nuosprendį. Vėl grįšiu į tikrovę. Švęsiu rytoj. 
Atsisveikinu su Deku priešais teismo rūmus, aiškindamasis, jog 
jaučiuosi mirtinai pavargęs, pažadu su juo susitikti rytoj. Mes vis 
dar apstulbę, reikia pabūti vienumoje. Važiuoju į mis Berdi namus 
ir kaip kasdien patikrinu visus kambarius. Eilinė diena. Nieko ypa- 
tingo. Sėdėdamas verandoje žvelgiu į savo butuką ir pirmą kartą 
pradedu leisti pinigus. Kiek užtruks, kol galėsiu įsigyti arba pasi- 
statyti pirmąjį nuosavą namą? Kokią mašiną pirkti? Stengiuosi to- 
kių minčių atsikratyti, bet jos vis tiek lenda man į galvą. Ką da- 
rytumėt, gavę šešiolika su puse milijono žalių? Mąstyti neįsten- 
giu. Žinau, kad viskas gali pakrypti kitaip: nuosprendis gali būti 
panaikintas ir perduotas kitam teismui, jį gali atmesti ir pakeisti, 

o tuomet negaučiau nieko, apeliacinis teismas gali smarkiai suma- 
žinti kompensaciją arba visai ją panaikinti. Žinau, kad taip gali nu- 
tikti, bet šią akimirką pinigai mano. 

Svajoju žiūrėdamas, kaip leidžiasi saulė. Oras vaiskus, bet la- 
bai šalta. Galbūt rytoj pradėsiu suprasti savo pergalės didybę, bet 
dabar mane šildo mintis, jog apvaliau savo sielą. Beveik metus de- 
giau neapykanta paslaptingai esybei, vardu „Greit Benefit“, nešio- 
jausi širdyje pagiežą ten dirbantiems žmonėms, kurių veiksmai su- 
kėlė grandininę reakciją ir nusinešė nekaltos aukos gyvybę. Tikiuo- 
si, kad Donis Rėjus ilsisi ramybėje. Angelai, aišku, jam papasa- 
kos, kas šiandien nutiko. 

Ištraukiau juos į dienos šviesą ir įrodžiau, kad buvo neteisūs. 
Neapykantos jiems nebejaučiu. 


Keli šakute atsignybia ploną picos gabalėlį, valgo mažyčiais 
kąsneliais. Lūpos vis dar sutinusios, labai skauda skruostus ir žan- 
dikaulius. Sėdime ištiesę kojas ant vienintelės lovos nugara į sie- 
ną ir valgome. Per patupdytą ant spintelės aštuoniolikos colių „So- 
ny“ televizorių žiūrime vesterną su Džonu Veinu. | 

Ji apsivilkusi tuo pačiu pilku treningu, basa, be kojinaičių. ĮŽiū- 
riu nedidelį randelį ant dešinės čiurnos, kuri buvo lūžusi vasarą. 
Švarius plaukus sukėlusi ant pakaušio. Nagai nulakuoti šviesiai rau- 
donu laku. Stengiasi atrodyti laiminga, kalbėti, bet jai taip skau- 
da, kad man visai nelinksma. O ir kalbėtis nėra apie ką. Niekuo- 
met nebuvau taip smarkiai sumuštas, sunku įsivaizduoti, ką ji jau- 
čia. Kūno skausmus dar įmanoma suprasti, bet kokią dvasinę gė- 
lą ji patiria, — to niekas nesupras. Įdomu, kada jis nutarė, jog jau 
gana, kad laikas pasigėrėti savo darbu. 

Stengiuosi negalvoti. Aišku, apie tai nesikalbėjome, nė neketi- 
nu jos klausinėti. Iš Klifo — nė žodžio nuo tada, kai gavo doku- 
mentus. | 

Prieglaudoje ji susipažino su vidutinio amžiaus, kaip sakoma, 
trijų paauglių motina, kuri tiek sužalota ir įbauginta, jog negali 
baigti pradėto sakinio. Ji apgyvendinta gretimame kambaryje. Vi- 
sur čia nepaprastai tylu. Tik kartą Keli buvo išėjusi iš kambario 

pasėdėti kiemo verandoje ir pakvėpuoti grynu oru. Mėgino skai- 
tyti, bet jai sunku. Kairės akies dar negali atmerkti, o dešine kar- 
tais mato lyg pro rūką. Gydytojas sakė, jog viskas pamažu praeis. 

Keletą kartų ji verkė. Pažadu jai, jog tai buvo paskutinis kar- 
tas. Šis siaubas niekad nebepasikartos, net jeigu man tektų tą gal- 
viją užmušti. Kalbu rimtai. Tegu tik prie jos prieina, — ištaškysiu 
jam visas smegenis. 

Tegul mane suima. Tegu apkaltina. Tegu teisia. Tegul pasodi- 
na prieš dvylika prisiekusiųjų. Aš jam dar parodysiu. 

Apie nuosprendį jai nepasakoju. Kai sėdžiu su ja šiame tam- 
siame kambarėlyje ir žiūriu, kaip Džonas Veinas šuoliuoja ant žir- 
go, atrodo, kad nuo Kiplerio teismo salės esu labai toli. 

Kaip tik ten ir norėčiau būti. 

Suvalgę picą sėdime dar arčiau susiglaudę. Laikomės už ran- 
kų lyg du vaikai. Turiu būti atsargus, nes ji nuo galvos iki kojų 
nusėta mėlynių. 

Filmas baigiasi, prasideda dešimtos valandos žinios. Staiga man 
pasidaro įdomu, ar praneš apie Blekų bylą. Po kasdienių praneši- 
mų apie išprievartavimus ir žmogžudystes, pasibaigus pirmai re- 
klaminei pauzei, žinių vedėjas iškilmingai praneša: „Šiandien vie- 
noje Memfio teismo salėje stebėjome istorinį įvykį. Pasak Rodnio 
Freito, „Greit Benefit gyvybės draudimo“ kompanijai, įsikūrusiai 
Klyvlende, Ohajo valstijoje, civilinės bylos prisiekusieji kaip kom- 
pensaciją už padarytą žalą paskelbė penkiasdešimties milijonų do- 
lerių vertės nuosprendį.“ Negaliu sulaikyti šypsenos. Tuojau ek- 
rane pasirodo prie Šelbio apygardos teismo rūmų nuo šalčio dre- 
bantis Rodnis Freitas. Teismo rūmai jau seniai tušti. ,„Arni, maž- 
daug prieš valandą kalbėjausi su apylinkės administratore. Ji pa- 
tvirtino, jog Aštuntajame teisme, kur teisėjauja Taironas Kipleris, 
prisiekusieji paskelbė nuosprendį atlyginti tiesioginę žalą dviem 
šimtais tūkstančių dolerių ir sumokėti penkiasdešimties milijonų 
dolerių kompensaciją. Kalbėjausi ir su teisėju Kipleriu. Jis atsisa- 
kė kalbėtis prieš kamerą, bet paaiškino, jog ieškinys „Greit Bene- 
fit“ buvo iškeltas dėl nepagrįsto atsisakymo išmokėti draudimą. Iš- 
skyrus tai, kad tai stambiausias kada nors Tenesyje paskelbtas nuo- 
sprendis, plačiau bylos jis nekomentavo. Kalbėjausi su keliais teis- 

mų advokatais, niekas apie tokį didžiulį nuosprendį dar nėra gir- 
dėjęs. Leo F. Dramondas, gynybos advokatas, atsisakė kalbėti. Ieš- 
kovo advokatas Rudis Beiloras taip pat nieko nepasakė. Perduo- 
du tau, Arni.“ 

Toliau greitakalbe Arnis pasakoja apie sunkvežimių katastrofą 
penkiasdešimt penktojoje magistralėje. 

— Tu laimėjai? — klausia ji. Ne susižavėjusi, tik pasitikslina. 

— Laimėjau. 

— Penkiasdešimt milijonų dolerių? 

— Taip. Bet banke pinigų dar nėra. 

— Rudi! 

Gūžteliu pečiais — toks mano darbas. 

— Man pasisekė, — sakau. 

— Betgi tu ką tik baigei koledžą. 

Ką galiu jai atsakyti. 

— Ne taip jau sunku. Buvo labai geri prisiekusieji, palankūs 
faktai. 

— Aha, tikrai, lyg taip būtų kasdien. 

— Būtų gerai. 

Spustelėjusi nuotolinio valdymo pultą pritildo garsą. Ji nori apie 
tai dar pasikalbėti. 

— Nesikuklink, juk apsimeti. 

— Tu teisi. Dabar jaučiausi geriausias pasaulio advokatas. 

— Čia jau geriau, - sako ji mėgindama nusišypsoti. Beveik pri- 
pratau prie sužaloto jos veido. Nebespoksau į žaizdas taip, kaip 
spoksojau automobilyje šiandien popiet. Greičiau praeitų ta savaitė, 
noriu, kad ji vėl būtų graži. 

Tikrai jį užmuščiau. 

— Kiek tu gausi? -- klausia ji. 

— Tiesiai prie reikalo, ar ne? 

— Man tik smalsu, — atsako beveik vaikišku balsu. Sieloje mes 
jau meilužiai, kikename, burkuojame it du balandėliai. 

— Trečdalį, bet dar labai negreit. 

Ji pasisuka į mane ir sudejuoja iš skausmo. Padedu jai atsigul- 
ti ant pilvo. Ji tramdo ašaras, visas kūnas įsitempęs. Dėl mėlynių 
ji negali miegoti ant nugaros. 

Glostydamas plaukus šnabždu jai į ausį, kol pasigirsta vidinio 
ryšio "signalas. Tai Betė Norvel iš apačios. Mano laikas baigėsi. 

Keli tvirtai suspaudžia mano delną, pabučiuoju jos sumuštą 
skruostą ir pažadu ateiti rytoj. Ji prašo, kad neišeičiau. 


Pergalės pirmajame teisme privalumai akivaizdūs. Tačiau yra vie- 
nas trūkumas. Greitai supratau, jog nuo šiol vienintelis kelias - Že- 
myn. Dabar tokio pat stebuklo iš manęs tikėsis kiekvienas. Apie tai 
pagalvosiu vėliau. 

Vėlyvą šeštadienio rytą biure sėdžiu vienas, laukiu-ateinant re- 
porterio su fotografu, kai suskamba telefonas. 

— Tai Klifas Rikeris, — išgirstu kimų balsą ir tuojau pat nuspau- 
džiu įrašo mygtuką. 

— Ko tau reikia? 

— Kur mano Žmona? 

— Gali džiaugtis, kad ji dar ne morge. 

— Sumalsiu tau snukį, ase. 

— Kalbėk, kalbėk, seni. Magnetofonas įjungtas. 

Jis tuojau pat padeda ragelį, o aš spoksau į telefoną. Tai nau- 
jas aparatas, kurį firma nebrangiai pirko „Kmarte“. Kai vyko teis- 
mas, kartais, kai nenorėdavome, kad Dramondas girdėtų, ką kal- 
bam, juo pakeisdavome senąjį. 

Paskambinu Bučui į namus ir papasakoju trumpą pokalbį su 
ponu Rikeriu. Bučas nori atsigriebti už vakarykščią dieną, kai įtei- 
kė jam dokumentus. Klifas jį visaip iškeikė, vainojo net jo moti- 
ną. Kadangi netoliese stovėjo pora Klifo bendradarbių, todėl kraujo 
praliejimo buvo išvengta. Vakar vakare Bučas man sakė, jog jei- 
gu grasins, jis mielai imsis darbo. Turi pagalbininką, vardu Ro- 
kis, neetatinį klubo apsauginį. Pasak Bučo, jiedu — įspūdinga po- 
ra. Išgaunu jo pažadą, jog tą niekšą tik pagąsdins, bet nesužeis. 
Bučas sako kur nors patykosiąs Klifo vieno, užsiminsiąs apie 
skambutį, pasakysiąs, kad jie — mano asmens sargybiniai, o jeigu 
tas dar grasins, pakalbėsią su juo šiurkščiau. Norėčiau tai pama- 
tyti. Nenoriu gyventi bijodamas. | 

Bučui tokia veikla patinka. 

Vienuoliktą atvažiuoja Memfio laikraščio reporteris. Kol šne- 
kučiuojamės, fotografas sunaudoja visą juostelę. Apie bylą jis no- 
ri išgirsti viską. Informacija skirta visuomenei. Apie Dramondą at- 
siliepiu mandagiai, Kiplerį nepaprastai išgiriu, o prisiekusiuosius 
išaukštinu. 

Sekmadienio laikraštyje bus didžiulis straipsnis, pažada repor- 
teris. 


Krapštausi biure, skaitinėju korespondenciją, išklausau keletą 
telefono žinučių, kurias gavau praėjusią savaitę. Negaliu dirbti, kai 
apie Klientus ir jų bylas man nuolatos primena. Pusę laiko pralei- 
džiu prisimindamas teismą, kitą pusę — galvodamas apie būsimą 
gyvenimą su Keli. Ar galima tikėtis didesnės laimės? 

Paskambinęs Maksui Leubergui smulkiai viską papasakoju. 
(Jier oro uostas buvo uždarytas dėl pūgos, todėl jis negalėjęs at- 
skristi | teismą. Kalbamės apie valandą. 


Mūsų pasimatymas šeštadienio vakarą labai panašus į penkta- 
dieninį, skiriasi tik patiekalai ir filmas. Ji dievina kinų valgius. At- 
nešiau Jų visą maišą. Sėdėdami tokioje pat padėtyje ant tos pat lo- 
vos žiūrime nejuokingą komediją. 

Tačiau nenuobodu. Ji pamažu vaduojasi iš savo košmaro. Žaiz- 
dos gyja, Juoktis jai truputį lengviau, judesiai vikresni. Švelniai 
glamonėjamės, bet nedaug. Nieko neįvyksta. 

JI trokšta išlįsti iš nusibodusio treningo. Skalbia kartą: per dieną, 
bet Jai Jau bloga nuo jo. Svajoja vėl būti graži, nori pasiimti savo dra- 
bužius. Ketiname paslapčia įsigauti į butą ir paimti jos daiktus. 

Aple ateitį vis dar nekalbame. 


Pirmadienio rytas. Jaučiuosi turtingas, todėl miegu 
iki devynių, o į biurą atvažiuoju dešimtą. Apsivil- 
kau kasdieniškai, mūviu chaki spalvos kelnes, įsi- 


spyręs nevarstomus batus, be kaklaraiščio. Mano partneris pakuo- 
ja Blekų dokumentus ir tvarko sulankstomus stalus, kurie tiek mė- 

nesių buvo užgriozdinę mūsų biuro priimamąjį. Abų šypsomės. 
Našta nuo pečių nusirito. Mes laisvi, atėjo laikas džiūgauti. Jis at- 
nešė kavos, sėdime prie mano darbo stalo ir iš naujo išgyvename 
nuostabiąją akimirką. 

Iš vakarykščio laikraščio Dekas iškirpo straipsnį — dėl visa ko, 
jeigu man kartais prireiktų dar vieno egzemplioriaus. Padėkoju jam, 
nors namuose turiu jų gal tuziną. Ten yra pirmasis Metro pusla- 
pis, kuriame atspausdintas ilgas, geras straipsnis apie mano triumfą 
ir įdėta gana didelė nuotrauka, kurioje sėdžiu prie savo darbo sta- 
lo. Vakar negalėjau nuo savęs atitraukti akių. Šis laikraštis pateko 
į tris šimtus tūkstančių namų. Tokio dalyko už pinigus nenusipirksi. 

Atėjo keletas faksų. Pora iš jų — sveikinimai nuo bendrakur- 
sių: juokais prašo paskolinti pinigų. Labai malonų pasveikinimą 
gavau iš Teisės koledžo nuo Madelinos Skiner. Du faksai nuo 
Makso Leubergo: trumpas straipsnelis iš Čikagos laikraščio, ku- 
riame rašoma apie nuosprendį, ir straipsnis iš vakar dienos Klyv- 
lendo laikraščio. Jame išsamiai aprašomas Blekų teismo procesas, 
o paskui kalbama apie tai, jog „Greit Benefit“ susilaukia vis dau- 
giau nemalonumų. Kompanijos veiklą tiria mažiausiai septynios 
valstijos, įskaitant ir Ohajo. Apdraustieji kelia ieškinius, laukiama, 
kad jų bus dar daugiau. Manoma, jog Memfio nuosprendis išju- 
dins visą teismų laviną. 

Cha cha cha. Mėgaujamės kančia, kurią patys sukėlėme. Juo- 
kiamės pagalvoję, kaip dabar M. Vilfredas Kylis vėl naršo finan- 
sinę ataskaitą — gal padaugės pinigų. Turi juk jų kažkur būti! 

Gėlininkė atneša puikią gėlių puokštę. Tai sveikina Bukeris Kei- 
nas ir Marvino Šenklio firmos bendradarbiai. 

Maniau, kad telefonas skambės kaip pašėlęs, mus užgrius klien- 
tai. Tačiau kol kas ramu. Dekas sakė, kad prieš dešimt buvo pora 
skambučių, kažkas apsirikęs ne ten paskambino. Nieko, palauksiu. 

Vienuoliktą paskambina Kipleris. Persijungiu į kitą telefoną — 
dėl visa pikta, jeigu Dramondas vis dar klausosi. Tai, ką jis turi 
papasakoti, gali būti man įdomu. Pirmadienį, kai prieš prasidedant 
teismui buvome susirinkę jo kabinete, aš sakęs Dramondui, jog už 
milijoną du šimtus tūkstančių galėtume susitarti. Dramondas tuo- 

met tik nusišaipė, taigi teismas prasidėjo. Matyt, klientui jis to ne- 
pasakė, o šis dabar teigia, jog tokį mano pasiūlymą būtų rimtai 
apsvarstęs. Nežinia, ar kompanija būtų jį priėmusi, bet gerai pa- 
galvojus, milijonas du šimtai tūkstančių jiems atrodo kur kas pri- 
imtinesnis nei penkiasdešimt milijonų. Kad ir kaip ten buvo, kom- 
panija dabar teigia, jog būtų tarusis, ir įrodinėja, jog neperdavęs 
jiem mano pasiūlymo jų advokatas, didysis Leo F. Dramondas, 
smarkiai suklydęs. 

Anderholas, etatinis jų advokatas, su Dramondu ir Kipleriu vi- 
są rytą kalbėjosi telefonu. Kompanija įtūžusi, pažeminta, įžeista, 
todėl ieško atpirkimo ožio. Dramondas mėgino tą neigti, tačiau į 
smulkmenas Kipleris nesileidžia. Tuomet kalba pakrypusi apie ma- 
ne. Jiems gali reikėti raštiško mano liudijimo su priesaika, kuria- 
me išdėstyčiau viską taip, kaip prisimenu. Mielai, atsakau, tuojau 
pat parašysiu. 

„Greit Benefit“ jau atleido Dramondą ir „Trentą ir Brentą“, gali 
būti ir dar blogiau. Anderholas minėjo, jog rengiasi iškelti firmai 
ieškinį dėl aplaidumo' darbe. Padarytas didžiulis nusikaltimas. 
„Trentas ir Brentas“, kaip būtų padariusi bet kuri kita firma, ėmė- 
si ginti neteisėtus draudimo kompanijos veiksmus, tačiau viskam 
yra ribos. Penkiasdešimt milijonų dolerių už draudimo polisą — ne- 
girdėtas dalykas. Milžiniška Dramondo klaida firmai labai bran- 
giai atsieina. | 

Negaliu sulaikyti šypsenos. Padėjęs ragelį, viską papasakoju 
Dekui. Juokinga: draudimo kompanija kelia „Trentui ir Brentui“ 
ieškinį. | 

Paskui paskambina Kuperis Džeksonas. Šįryt visi trys įteikė ieš- 
kinį Šarlotės federaliniam teismui. Jie atstovauja daugiau kaip dvi- 
dešimčiai apdraustųjų, kuriuos pagal savo schemą 1991 metais ap- 
gavo „Greit Benefit“. Man patogiu laiku jis norėtų apsilankyti ma- 
no biure ir susipažinti su mano turima bylos medžiaga. Bet kada 
prašom, atsakau. 

Su Deku pietaujame „Mou“. Tai senas, teisėjų ir advokatų 
mėgstamas restoranas netoli Teismo rūmų. Keletas žvilgteli į ma- 

ne, vienas paspaudžia ranką, bendrakursis užploja per nugarą. Rei- 
kėtų dažniau čia užsukti. 


Šiandien, pirmadienio vakarą, leidžiamės į Žygi, nes sausa, o 
temperatūra laikosi apie keturiasdešimt. Dėl blogo oro.buvo atdė- 
tos trejos rungtynės. Kokie kvailiai gali žaisti beisbolą žiemą? Keli 
neatsako. Akivaizdu, su kokiu kvailiu turime reikalo. Ji įsitikinu- 
si, jog šįvakar rungtynės įvyks, nes labai jiems svarbios. Dvi sa- 
vaites jie kentė be kamuolio, alaus ir kalbų apie savo Pergales: 
Rungtynių Klifas nieku gyvu nepraleistų. 

Išvažiuojame septintą. Kad įsitikintume, jog pavojaus nėra, pra- 
važiuojame pro beisbolo aikštę. Įsitikiname, jog „PFX frachtas“ 
tikrai ten. Skubiai nuvažiuojame. Niekuomet anksčiau to nesu da- 
ręs, todėl smarkiai jaudinuosi. Bijome abu. Beveik nesikalbam. 
Kuo arčiau jos namų, tuo greičiau važiuoju. Po sėdyne turiu 38 
kalibro pistoletą, ketinu jį pasiimti su savimi. 

Jeigu jis nepakeitė spynos, Keli mano, kad apsisuksime per de- 
šimt minučių. Ji tik pasiims savo drabužius ir dar keletą daiktų. Ne 
ilgiau kaip dešimt minučių, sakau jai, kad nepamatytų kaimynai. Jie 
gali paskambinti Klifui, o tada dievai žino kas gali nutikti. 

Ji jau pajėgia vaikščioti, prieš penkias dienas padarytų žaizdų 
nebeskauda. Sako, kad įstengs viską greitai susirinkti. Tik turėsiu 
jai padėti. | 

+„ Gyvenamųjų namų kompleksas yra penkiolika minučių kelio nuo 
beisbolo aikštės. Jį sudaro pusė tuzino triaukščių pastatų aplink tven- 
kinį ir du teniso kortus. Iš viso šešiasdešimt butų, kaip skelbia iška- 
ba. Laimė, buvęs jos butas pirmame aukšte. Prie laukujų durų auto- 
mobiliui vietos yra, todėl nutariu, jog pirmiausia bute ramiai susi- 
rinksime reikiamus daiktus, tuomet užvažiavęs ant vejos sumesiu 
viską ant galinės sėdynės ir dumsime kiek įkabindami. 

Pasistatau mašiną ir giliai atsidūstu. 

— Bijai? — klausia ji. | 

— Taip. 

Iš po sėdynės išsitraukiu pistoletą. 

"— Nurimk, jis rungtynėse. Nieku gyvu jų nepraleistų. 

— Gal. Eime. 

Tamsoje įsėliname į butą. Niekas mūsų nepastebėjo. Raktas tin- 
ka. Atsirakinę duris įsmunkame į vidų. Virtuvėje ir koridoriuje de- 
ga šviesa. Svetainėje ant fotelių išmėtyti drabužiai. Visur pilna tuš- 
čių skardinių nuo alaus ir maišelių nuo bulvių traškučių. Viengun- 
gis Klifas tikras apsileidėlis. Stabtelėjusi ji bjaurėdamasi apsidai- 
ro ir sako: 

— Atsiprašau: 

— Paskubėk, Keli, — raginu ją. Pistoletą pasidedu ant siauro ba- 
riuko, skiriančio valgomąjį nuo virtuvės. Einame į miegamąjį. Už- 
degu lemputę. Lova nepaklota. Čia taip pat pilna tuščių alaus skar- 
dinių ir dėžių nuo picos. Ji parodo du nedidelės pigios komodos 
stalčius. 

— Mano daiktai čia, — sako ji pašnibždom. 

Į pagalvių užvalkalus kemšu apatinius, kojines, pižamas. Keli 
traukia drabužius iš spintos. Paėmęs glėbį suknelių ir palaidinių, 
nunešu į valgomąjį, numetu ant fotelio ir grįžtu į miegamąjį. 

— Nejaugi visa tai pasiimsi? — klausiu žiūrėdamas į drabužių 
prikimštą spintą. 

Ji neatsako, paduoda dar vieną glėbį. Nešu į valgomąjį. Sku- 
bame, dirbame tylėdami. 

Jaučiuosi tarytum vagis. Atrodo, kad menkiausias krustelėjimas 
kelia baisų triukšmą. Širdis daužosi it patrakusi. 

— Pakaks, — galiausiai sakau. Ji ima drabužių prikimštą pagal- 
vės užvalkalą, aš čiumpu glėbį suknelių su pakabomis ir einu jai 
iš paskos į valgomąjį. 

— Eime iš čia, —- sakau jai siaubingai nervindamasis. 

Prie durų pasigirsta trakštelėjimas. Kažkas mėgina įeiti. Sustin- 
gę iš baimės žiūrime vienas į kitą, Ji žingteli durų link. Staiga jos 
atsilapoja, nublokšdamos ją prie sienos. Į kambarį įgriūva Klifas 
Rikeris. | | 

— Aš namie, Keli! — sustaugia pamatęs ją parblokštą ant fote- 
lio. Stoviu tiesiai priešais jį, mažiau kaip už dešimties pėdų, jis 
prišoka, viskas susilieja, matau tik geltonus PFX marškinėlius, rau- 
donas akis ir jo mėgstamą ginklą. Stoviu suakmenėjęs iš siaubo, 

o jis pasukiojęs rankose aliumininę beisbolo lazdą galingai užsi- 
moja taikydamas man į galvą. 

— Tu, kalės vaike! — švystelėdamas ja suriaumoja. 

Kad ir sustingęs, tačiau kaip tik laiku suspėju pritūpti. Lazda 
prašvilpia man virš galvos, pajuntu jo smūgio jėgą. Lazda atsitren- 
kia į medinį bariuko stulpelį, sutrupindama jį į šipulius. Jie lekia 
ant neplautų indų krūvos. Keli surinka. Šis smūgis turėjo sutru- 
pinti man kaukolę. Nepataikė ir iš inercijos pasisukęs atgręžė man 
nugarą. Lyg beprotis šoku ant jo ir nubloškiu ant drabužiais ap- 
krauto fotelio. Kažkur už mūsų vėl rikteli Kėli. 

— Imk pistoletą! — šūkteliu jai. 

Jis vikrus ir stiprus. Kol atgaunu pusiausvyrą, jis jau pašokęs 
ant kojų. 

— Užmušiu! — staugia vėl užsimodamas. Atšoku į šalį, ir Jis vėl 
nepataiko. 

— Tu, kalės vaike! — riaumoja mojuodamas lazda. 

Trečios pregos jam nebesuteiksiu. Kai užsimoja, smogiu deši- 
ne tiesiai į veidą. Pataikau į žandikaulį. Akimirką jis stabteli lyg 
apdujęs, o to pakanka, kad smogčiau į tarpkojį. Smūgis tikslus. 
Išgirstu ir pajuntu, kaip pokšteli kapšelis. Jis skausmingai surin- 
ka. Nuleidžia lazdą. Pačiupęs ją išsuku iš rankos. 

Atsivėdėjęs smogiu ir pataikau į kairę ausį. Pasigirsta šlykštus 
lūžtančio kaulo garsas. Man darosi bloga. Jis krenta ant keturių, 
galva nusvyra, pasuka ją, žiūri į mane. Mėgina atsistoti. Antrąkart 
lazda mano rankose iškyla iki pat lubų. Smūgyje susikaupia visa 
įmanoma neapykanta ir baimė, kokią tik galima įsivaizduoti. Pa- 
taikau į viršugalvį. 

Užsimoju trečią kartą, bet Keli SS uepė mane už rankos: 

— Liaukis, Rudi! 
pilvo leisgyvis, visas dreba, Aina Apimti siaubo>2 žiūrime, kaip 
jis rimsta. Dar kartą trūkteli, bando kažką sakyti. Pasigirsta pyki- 
nantis gargaliavimas. Dar pamėgina pajudinti smarkiai kraujuojan- 
čią galvą. 

— Keli, aš tą galviją užmušiu, — sunkiai šnopuoju, vis dar išsi- 
gandęs ir įtūžęs. 

— Ne. 

— Taip. Jis norėjo mus užmušti. 

— Duokš lazdą, — sako ji. 

— Ką? 

— Duok man lazdą ir eik. 

Keista, bet ji kalba nepaprastai ramiai. Puikiai žino, kas dabar 
bus padaryta. 

— Ką?.. 

Pasižiūriu į ją, paskui — į jį. 

Ji paima iš mano rankų lazdą. 

— Čia buvau tik aš. Išeik. Slėpkis. Tavęs čia šiąnakt nebuvo. 
Vėliau tau paskambinsiu. 

Neįstengiu pajudėti iš vietos. Žiūriu, kaip žmogus ant grindų 
kovoja su mirtimi. | 

— Išeik, Rudi, — sako ji švelniai stumtelėdama mane link durų, — 
aš tau paskambinsiu. 

— Gerai, gerai. 

Einu į virtuvę, pasiimu savo pistoletą ir grįžtu į valgomąjį. Su- 
sižvalgome, paskui mūsų žvilgsniai nukrypsta į grindis. Išeinu. Ty- 
liai paskui save uždarau duris, apsidairau, ar nėra kaimynų. Nie- 
ko. Akimirką lukteliu, bet už durų tylu. - 

Mane pykina. Neriu į tamsą, kūną išmuša prakaitas. 


Pirmoji policijos mašina atvažiuoja po dešimties minučių. Ne- 
trukus pasirodo ir kita. Paskui greitoji. Sėdžiu pasislėpęs savo „Vol- 
vo“ mašinų pilnoje aikštelėje ir viską stebiu. Į butą bėga parame- 
dikai. Atvažiuoja dar viena policijos mašina. Nakties tamsą skro- 
džiantys raudoni ir mėlyni švyturėliai sutraukė didžiulę minią. Slen- 
ka minutės, Klifo nematyti. Vienas iš paramedikų išdygsta ant 
slenksčio ir priėjęs kažką traukia iš greitosios pagalbos automobi- 
lio. Jis neskuba. | | 

Keli ten viena, išsigandusi atsakinėja į šimtus klausimų, pasa- 
koja, kaip viskas nutiko, o aš čia sėdžiu kaip viščiukas ir slepiuo- 
si už vairo, bijodamas, kad kas nors manęs nepastebėtų. Kodėl ją 
ten palikau? Gal eiti jos gelbėti? Siaubingai svaigsta galva, viską 
matau it pro rūką, akina raudona ir mėlyna šviesa. 

Jis negalėjo mirti. Gal tik neteko sąmonės. Negali būti, kad jis 
negyvas. 

Einu ten. 

Praėjus šokui persmelkia baimė. Kad tik greičiau išneštų Kli- 
fą. Važiuočiau kartu į ligoninę, gal kuo nors jam padėčiau. Staiga 
užsimanau, kad jis gyventų. Nors jis ir niekšas, bet nenoriu, kad 
mirtų. Nagi, Klifai. Laikykis, seni. Kelkis ir eik. 

Nejaugi aš užmušiau Žmogų? 

Minia gausėja, policininkas liepia visiems pasitraukti toliau. 

Prarandu laiko nuovoką. Atvažiuoja koroneris. Per minią nu- 
vilnija nerimastingas šnabždesys. Klifo greitąja nebeveš. Jį veš į - 
morgą. ; 

Man bloga. Atsidaręs -dureles išsivemiu. Stengiuosi nekelti 
triukšmo. Niekas neišgirsta. Nusišluostęs burną įsimaišau į minią. 

— Jis ją pribaigė, — išgirstu kažkurį sakant. Pro buto duris pir- 
myn atgal šmirinėja policininkai. Stoviu už penkiasdešimties pė- 
dų, įsimaišęs į „veidų jūrą. Policininkai apjuosia namą geltona juos- 
ta. Valgomojo langą kas sekundę nutvieskia fotoaparato blykstė. 

Laukiame. Privalau ją pamatyti, tačiau dabar niekuo negaliu jai . 
padėti. Per minią nuvilnija dar vienas gandas, tik šįkart teisingas. 
Jis negyvas. Mano, kad jį užmušė ji. Ištempęs ausis klausausi, ką 
kalba aplink mane stovintys žmonės. Noriu žinoti, ar netrukus po 
triukšmo niekas nepastebėjo iš buto išeinančio nepažįstamo žmo- 
gaus. Lėtai vaikštau po minią ir gaudau kiekvieną žodį. Nieko ne- 
išgirstu. Trumpam pasitraukiu už krūmų, nes vėl pykina. 

Duryse pasirodo paramediko nugara. Išneša neštuvus. Kūnas si- 
dabro spalvos maiše. Atsargiai neša jį šaligatviu iki koronerio auto- 
busiuko ir išveža. Po kelių minučių tarpduryje pamatau dviejų po- 
licininkų vedamą Keli. Ji atrodo smulkutė, išsigandusi. Ačiū Dievui, 
be antrankių. Spėjo persivilkti džinsais ir palaidine su kapišonu. 

Ją pasodina galinėje patrulio mašinos sėdynėje ir išveža. Įšo- 
kęs į mašiną lekiu į policiją. 


Budinčiam seržantui pasisakau esąs advokatas ir paaiškinu, jog 
ką tik buvo suimta mano klientė, todėl privalau. dalyvauti jos ap- 

klausoje. Kalbu pakankamai įtikinamai, jis kažkam paskambina. 
Ateina kitas seržantas, mane nuveda į antrą aukštą. Tardymo kam- 
baryje Keli viena. Žmogžudysčių skyriaus detektyvas Smoderto- 
nas ją stebi pro vienpusio vaizdo langą. Paduodu jam savo korte- 
lę. Rankos man neištiesia. 

— O jūs, vaikinai, greiti, — sako jis niekinamai. 

— Ji man paskambino iškart po to, kai iškvietė 911 tarnybą. Ką 
sužinojote? . 

Abu žiūrime į ją. Ji sėdi ilgo stalo, gale ir nosinaite šluostosi 
akis. | 

Dvejodamas, ar galima man viską pasakoti, Smodertonas pro 
dantis iškošia: 

— Radom jos vyrą valgomajame ant grindų negyvą, sulaužyta 
kaukolė, atrodo, su beisbolo lazda. Ji daug nepasakojo. Sakė, kad 
jie skiriasi, įsmukusi į namus ji norėjo pasiimti savo drabužius, jis 
ją užklupo, jie susimušė. Jis buvo gerokai išgėręs. Kažkokiu bū- 
du ji atėmė iš jo lazdą, ir štai jis morge. Skyrybas tvarkote jūs? 

— Taip. Atnešiu jums dokumentų kopijas. Praėjusią savaitę tei- 
sėjas jam uždraudė prie jos artintis. Jis ją nuolatos mušdavo. 

— Mėlynes matėm. Noriu užduoti jai tik keletą klausimų. 

— Gerai. 

Abu įeiname. Mane pamačiusi Keli nustemba, tačiau įstengia 
to neparodyti. Apsikabiname kaip pridera advokatui ir klientei. At- 
eina dar vienas paprastai apsivilkęs detektyvas. Tai pareigūnas 
Hamletas. Jis atneša magnetofoną. Neprieštarauju. Kai jį įjungia, 
imuosi iniciatyvos: 

— Įrašui: aš Rudis Beiloras, Keli Riker advokatas. Šiandien pir- 
madienis, tūkstantis devyni šimtai devyniasdešimt trečiųjų metų va- 
sario penkiolikta diena. Mes esame Centrinėje Memfio policijos 
nuovadoje. Atvykau čia, kai klientė man paskambino maždaug sep- 
tintą keturiasdešimt penkios. Prieš tai ji skambino 911 tarnybai ir 
pranešė, kad jos vyras negyvas. 

Linkteliu Smodertonui leisdamas kalbėti toliau. Jis pasižiūri į 
mane taip, lyg ketintų pasmaugti. Policininkai gynybos advokatų 
nemėgsta, tačiau dabar man tai visiškai nerūpi. 

Smodertonas paklausia Keli ir Klifo gimimo datų, kada jie su- 
situokė, klausinėja apie darbą, ar turi vaikų ir taip toliau. Ji atsa- 
kinėja kantriai, atrodo viskam abejinga. Veidas nebesutinęs, tačiau 
mėlynė aplink kairę akį vis dar ryški. Tvarstis virš antakio nenuim- 
tas. Ji mirtinai išsigandusi. 

Išsamus jos pasakojimas apie patirtą smurtą nėt juos verčia su- 
sigūžti. Smodertonas liepia Hamletui atnešti įrašus apie tris Klifo 
areštus. Ji pasakoja apie tai, kas neužfiksuota jokiuose įrašuose, 
jokiuose dokumentuose. Papasakoja, kaip jis beisbolo lazda sulaužė 
jai kulkšnies kaulus. Kai nenorėdavo laužyti kaulų, daužydavo 
kumščiais. | 

Papasakoja apie paskutinį sumušimą, po kurio nutarė pas vyrą 
nebegrįžti. Viskas labai įtikinama, nes tai tiesa. Man neramu, kaip 
jai seksis meluoti. 

— Kodėl šiąnakt grįžote į namus? — klausia Smodertonas. 

— Pasiimti drabužių. Žinojau, kad namie jo nebus. 

— Kur pastarąsias dienas gyvenote? 

— Smurtą patyrusių moterų prieglaudoje. 

— Kaip ji vadinasi? 

— Negaliu sakyti. 

— Memfyje? 

— Taip. 

— Kuo šiąnakt atvažiavote į butą? 

Mano širdis nustoja plakusi, bet ji tai apgalvojusi: 

— Savo mašina. 

— Kokios markės? 

— „Folksvagenas“ vabalas. 

— Kur ji dabar? 

— Mašinų aikštelėje prie namo. 

— Apžiūrėsime. 

— Tik po manęs, — sakau staiga prisiminęs, jog esu advokatas, 
o ne bendrininkas. 

Smodertonas papurto galvą. Jei tik galėtų, nusmeigtų mane 
žvilgsniu. 

— Kaip patekote į butą? 

— Turiu raktus. 

— Ką darėte viduje? 

— Nuėjau į miegamąjį ir ėmiau pakuotis drabužius. Sukišau vis- 
ką į tris ar keturis pagalvių užvalkalus ir viską nutempiau į val- 
gomąjį. 

— Kiek laiko buvote bute, kai grįžo ponas Rikeris? 

— Gal dešimt minučių. 

— Kas įvyko po to? 

Čia jį nutraukiu: 

— Į šį klausimą ji neatsakys, kol su ja nepasikalbėsiu ir neišsi- 
aiškinsiu, kas įvyko. Dabar apklausa baigta. Nuspaudžiu raudoną 
mikrofono mygtuką. Smodertonas širsta, varto savo užrašus. Grįžta 
Hamletas ir atneša išspausdintus kompiuterio duomenis. Abu juos 
skaito. Mudu su Keli vienas į kitą nežiūrime. Tačiau po stalu lie- 
čiamės pėdomis. 

Kažką brūkštelėjęs popieriuje Smodertonas paduoda -man raš- 
telį: „Tai žmogžudystė, bet į prokuratūrą perduosim kaip smurtą 
buityje. Prokurorės pavardė Morgan Vilson.“ 

— Tai.jūs ją suimat? 

— Neturiu iš ko rinktis. Paleisti negaliu. 

— Kokiu pagrindu? 

— Netyčinis nužudymas. 

— Galite ją paleisti man laiduojant. 

— Negaliu, — atkerta piktai. — Koks jūs advokatas? 

— Tai paleiskit ją už užstatą. 

— Nieko nebus, - sako jis, irzliai šyptelėdamas Hamletut, — tu- | 
rime lavoną. Užstatą turi nustatyti teisėjas. Jeigu jis sutiks, ji ga- 
lės eiti. Aš tik detektyvas. 

— Ar mane uždarys į kalėjimą? — ištaria Keli. 

— Kitaip negalime, ponia, — sako Smodertonas kur kas manda- 
giau. — Turit gerą advokatą, jis jus rytoj ištrauks. Jeigu sumokės 
užstatą. Negaliu jūsų paleisti vien todėl, kad to noriu. 

Suimu jos ranką: 

— Nieko, Keli, rytoj kiek galėdamas anksčiau tave iš Čia iš- 
trauksiu. 

Ji linkteli, sukanda dantis, stengiasi atrodyti stipri. . 

— Ar galite uždaryti ją į vienutę? — klausiu Smodertono. 

— Klausyk, šikniau, kalėjimui vadovauju ne aš, sages) Jeigu 
oliurpii su kas 

Nesiutink manęs, drauguži. Vieną makaulę šiąnakt jau sukne- 
žinau. Perveriame vienas kitą neapykantos kupinais žvilgsniais. 

— Ačiū, — sakau aš. 

— Nėra už ką. 

Jiedu atsistumia nuo stalo, atsistoja ir eina link durų. 

— Turit penkias minutes, — burbteli per petį ir užtrenkia duris. 

— Nieko nedaryk, — sakau vos girdimai. Jie mus stebi pro tą 
stiklą. Čia tikriausiai prikaišiota mikrofonų. Galvok, ką sakai. 

Ji tyli. | 

Toliau vaidinu advokatą. 

— Gaila kad taip nutiko, — sakau sausai. 

— Ką reiškia netyčinis nužudymas? 

— Daug ką, bet svarbiausia tai, kad tame nėra ketinimo nužu- 
dyti. | | 

— Kiek aš gaučiau? 

— Pirmiausia turi būti nuosprendis, bet iki to neprieis. 

— Tikrai? | 

— Tikrai. Bijai? 

Ji atsargiai nusišluosto akis ir ilgai galvoja. 

— Jo plati giminė, visi tokie pat kaip jis. Visi girtuokliai ir Žiau- 
rūs. Aš jų bijau. 

Nežinau, ką atsakyti. Aš jų taip pat bijau. 

— Jie negali priversti manęs eiti į laidotuves, ar ne? 

— Negali. 

— Gerai. 

Po kelių minučių tiedu grįžta ir atsineša antrankius. Žiūriu, kaip. 
nusiveda ją koridoriumi. Sustoja prie lifto. Pro policininko petį Keli 
stengiasi mane pamatyti. Lėtai jai pamoju, ir ji dingsta lifte. 

Ką nors nužudęs padarai dvidešimt penkias klaidas. 

Jeigų gali įvardyti nors -dešimt iš jų, tai tu — geni- 

jus. Kažkada tą girdėjau viename filme. Iš tikrųjų 
tai buvo ne žmogžudystė, bet savigyna. Tačiau prisimenu vis dau- 
giau padarytų klaidų. 

Žingsniuoju aplink savo darbo stalą. Ant jo eilėmis tvarkingai iš- 
dėlioti geltono popieriaus lakštai. Juose nubraižiau buto planą, kū- 
no padėtį, kur buvo drabužiai, pistoletas, lazda, alaus skardinės, vis- 
ką kaip prisimenu. Pažymėjau, kurioje mašinų aikštelės vietoje sto- 
vėjo mano, jos mašina, jo pikapas. Smulkiai aprašiau kiekvieną 
žingsnį, viską, kas tą vakarą nutiko. Man atrodo, jog bute išbuvau 
penkiolika minučių, tačiau popieriuje tai virto storu romanu. Kiek 
buvo riksmų ar šūksnių, kuriuos kas nors galėjo išgirsti iš lauko? 
Manau, kad ne daugiau kaip keturi. Kiek kaimynų tuojau po riksmų 
matė iš buto išeinantį nepažįstamą žmogų? Kas žino. 

Tai, manau, buvo pirmoji klaida. Nereikėjo taip greit išeiti. Ge- 
riau būčiau palaukęs kokias dešimt minučių ir įsitikinęs, ar kai- 
mynai nieko negirdėjo. Tik paskui reikėjo sprukti į tamsą. 

O gal geriau būtų buvę paskambinti į policiją ir pasakyti tie- 
są? Įeiti į butą abu su Keli turėjome pilną teisę. Aišku, jis tykojo 
kažkur netoliese, nors turėjo būti kitur. Gyniausi, jį nuginklavau 
ir smogiau jo paties ginklu visiškai teisėtai. Yra žinoma, koks jis 
žiaurus ir ką yra padaręs, todėl nė vienas prisiekusysis manęs ne- 
nuteistų. Be to, vienintelis liudininkas būtų mano pusėje. 

Tai kodėl gi aš ten nepasilikau? Viena, Keli mane stūmė lauk, 
nes tuomet tai atrodė vienintelė teisinga išeitis. Ar įmanoma ra- 
cionaliai mąstyti, kai per penkiolika sekundžių iš galimos aukos 
tampi žudiku? | | 

Antroji klaida — melas dėl mašinos. Iš policijos nuovados nu- 
važiavau į mašinų aikštelę, susiradau „Folksvageną“ ir keturiais ra- 
tais varomą jo pikapą. Jeigu kas nors paliudys, kad keletą dienų 
jos mašina nepajudėjo iš vietos, tai melas iškils aikštėn. 

O jeigu Klifas su kuriuo nors iš savo draugų, kol ji slapstėsi 
prieglaudoje, sugadino „Folksvageną“ ir viską papasakos polici- 
ninkams? Vaizduotė mane varo iš proto. 

Per pastarąsias keturias valandas imu vis geriau suvokti didžiau- 
sią savo klaidą: nereikėjo meluoti, kad iškvietysi 911 tarnybą, Keli 
skambino man. Tokia melagystė paaiškina greitą mano prisistaty- 
mą į policijos nuovadą. Pasielgiau neįtikėtinai kvailai, nes toks 
skambutis neužfiksuotas. Man galas, jeigu policininkai patikrins 
skambučių išklotinę. | 

Kuo toliau, tuo daugiau klaidų prisimenu. Laimė, daugumą iš- 
vadų diktuoja išsigandęs protas. Kruopščiai išanalizavus, viską už- 
rašius geltonuose popieriaus lakštuose, tokios mintys praeina. 

Leidžiu Dekui pamiegoti iki penkių, tuomet pažadinu. Po va- 
landos jis jau biure su kava. Papasakoju jam šavąja įvykio versiją 


ir gaunu nuostabų atsakymą. ž 
— Jokie prisiekusieji pasaulyje jos nenuteis, — sako jis nė kiek 
neabejodamas. 


— Teismas tai teismas, — sakau aš, — bet kaip man ją ištraukti 
iš kalėjimo? 

Sukuriame planą. Man reikia įrašų — ataskaitų apie areštą, į teis- 
mą patekusių dokumentų, ligoninės įrašų, pirmąkart paduoto ieš- 
kinio skyryboms. Dekui knieti kuo greičiau surinkti visą šį purvą. 
Septintą Dekas išeina atnešti dar kavos ir laikraštį. 

Įvykis aprašytas trečiajame Metro puslapyje: trys trumpos pa- 
straipos su mirusiojo nuotrauka. Viskas įvyko pernelyg vėlai, kad 
straipsnis išeitų ilgesnis. Pavadintas ŽMONA KALTINAMA VY- 
RO NUŽUDYMU, tačiau Memfyje tokių pranešimų kas mėnesį 
būna po tris. Jeigu nebūčiau ieškojęs, tai jo nė nepastebėčiau. 

Paskambinęs prikeliu Bučą, galima sakyti, iš numirusių. Jis nak- 
tibalda, triskart išsiskyręs ir gyvena vienas, todėl naktimis tranko- 
si po barus. Kai pranešu jam apie ankstyvą jo draugužio Klifo mir- 
tį, iškart atsigauna. Po aštuonių jis jau biure. Paprašau prie tų na- 
mų viską iššniukštinėti ir išsiaiškinti, kas ką girdėjo arba matė, ar 
policininkai taip pat šniukštinėja. Bučas mane nutraukia. Jis juk 
seklys. Savo darbą išmano. 

Paskambinęs Bukeriui į darbą papasakoju, jog skyrybų ieškinį iš- 
kėlusi mano klientė vakar vakare nužudė savo vyrą, bet iš tikrųjų ji 
labai miela mergaitė;-todėl noriu kaip nors ištraukti ją iš kalėjimo. 

Man reikia jo pagalbos. Kriminalinio teismo teisėjas yra Marvino 
Šenklio brolis. Prašau, kad jis ją paleistų arba sumažintų užstatą. 
- — Nuo penkiasdešimties milijonų nuosprendžio nusmukai iki 
niekingos skyrybų bylos? — juokais klausia Bukeris. 

Įstengiu nusijuokti. Jeigu tik jis Žinotų. 

Marvinas Šenklis išvykęs, tačiau Bukeris prižada man padėti. 
Pusę devynių išėjęs iš biuro lekiu į miestą. Visą naktį stengiausi 
negalvoti apie Keli kalėjimo kameroje. 


lėjęs į Šelbio apygardos teisingumo rūmus pasuku tiesiai į Lo- 
nio Šenklio kabinėtą. Sužinau, jog teisėjas Šenklis, kaip ir jo bro- 
lis, išvykęs, o grįš tik pavakare. Telefonu mėginu išsiaiškinti, kur 
yra Keli dokumentai. Ji tik viena iš daugelio vakar suimtųjų, tik- 
riausiai jos byla dar policijos nuovadoje. 

Pusę dešimtos vestibiulyje susitinku su Deku. Jis gavo suėmi- 
mo ataskaitą. Nusiunčiu jį į policijos nuovadą, kad išsiaiškintų, kur 
byla. 

Šelbio apygardos prokuratūra trečiame aukšte. Penkiuose sky- 
riuose čia dirba septyniasdešimt prokurorų: Smurtui buityje paskirti 
tik du — Morgan Vilson ir dar viena moteris. Laimė, Morgan Vil- 
son randų kabinete, reikia tik pas ją pakliūti. Pusvalandį flirtuoju 
su priimamojo sekretore. Dideliam mano nustebimui, tai padeda. 

Morgan Vilson — stulbinanti maždaug, keturiasdešimties metų 
moteris. Tvirtai paspaudusi ranką nusišypso taip, lyg norėtų pasa- 
kyti: „Esu velniškai užsiėmusi. Kalbėkit.“ Jos kabinetas verste už- 
verstas bylomis, tačiau labai tvarkingas. Pasijuntu pavargęs vien 
žiūrėdamas į šitiek darbo. Atsisėdame, ir jai staiga topteli: 

— Tai jūs tas penkiasdešimt milijonų nuosprendį laimėjęs ad- 
vokatas? 

Dabar jos šypsena jau kitokia. 

— Taip, tai aš, —- gūžteliu pečiais. Tik dirbau savo darbą, ir tiek. 

„— Sveikinu. 

Matyti, jog jai įspūdį padariau. O, šlovės kaina. Tikriausiai ji 
dabar daro tai, ką ir visi: skaičiuoja trečdalį nuo penkiasdešimties 
milijonų. : 

Ji per metus uždirba daugių daugiausiai keturiasdešimt tūkstan- 
čių dolerių, todėl jai įdomu, kaip man taip pasisekė. Trumpai at- 
pasakoju, kaip jaučiausi išgirdęs nuosprendį, ir pasakau, ko pas 
. ją užėjęs. 

Ji atidžia klausosi, viską užsirašinėja. Paduodu jai abiejų sky- 
rybų dokumentus ir duomenis apie tris Klifo areštus už žmonos 
sumušimą. Pažadu šiandien atnešti iš ligoninės Keli ligos istoriją. 
Papasakoju apie išlikusius sumušimo pėdsakus. 

Visos bylos jos kabinete faktiškai iškeltos vyrams, mušantiems 
savo žmonas, vaikus, drauges, todėl nesunku atspėti, Kieno pusė- 
je Morgan. 

— Vargšas vaikas, — sako ji. Aišku, galvoja ne apie Klifą. 

„— Ar ji stambi? 

— Maždaug penkių su puse pėdų. Šimtas dešimt svarų, ne dau- 
giau. 

— Kaip jai pavyko jį mirtinai sumušti? — klausia vos ne su pa- 
garba, balse negirdėti nė menkiausio kaltinimo. 

— Ji išsigando. Buvo girtas, todėl jai kažkaip pavyko išplėšti 
lazdą iš jo rankų. | Zz 

— Gerai padarė, — sako ji. Net oda pašiurpsta. Juk ji prokurorė! 

— Norėčiau ištraukti ją iš kalėjimo, — sakau aš. 

„— Man reikia peržiūrėti bylą. Paskambinsiu į nuovadą ir pasaky- 
siu, jog neprieštarauju paleisti už nedidelį užstatą. Kur ji gyvena? 

. — Slapstosi prieglaudoje, vienoje iš tų, kur be pavadinimo. 

— Gerai jas Žinau. Labai reikalingos. 

— Ten saugu, bet dabar ji kalėjime, o visas jos kūnas po pas- 
kutinio sumušimo nusėtas mėlynių. 

Morgan mosteli į bylas aplink: 

— Tai mano gyvenimas. 

Sutariame susitikti rytoj devintą. 


Dekas, Bučas ir aš susitinkame biure, suvalgome po sumuštinį 
ir planuojame, ką darysime toliau. Bučas apvaikščiojo visus Rike- 


rių kaimynus. Tik viena tiesiai virš jų gyvenanti moteris girdėjusi, 

kaip su trenksmu kažkas lūžo. Abejoju, ar ji galėjo pastebėti mane 
išeinant. Tikriausiai ji girdėjo, kaip Klifas sutrupino bariuko stul- 
pelį. Policininkai su ja dar nesikalbėję. Per tris ten praleistas valan- 
das jokios policininkų veiklos Bučas nepastebėjo. Butas užrakin- 
tas, užantspauduotas. Atrodo, juo domimasi. Už policijos juostos jis 
matęs du stambius vyrus, prie kurių netrukus prisidėjo būrys Klifo 
bendradarbių. Visi spoksojo į buto duris ir keikdamiesi prisiekinė- 
jo atkeršysią. Pasak Bučo, visi grubūs storžieviai. 

Be to, jis pasikalbėjęs su savo pažįstamu laiduotoju. Šis suti- 
ko sumažinti įprastinį dešimties procentų avansą už laidavimą iki 
penkių. Sutaupysiu pinigų. | 

Rytą Dekas praleido policijos nuovadoje, stengdamasis išgauti 
policijos raportus ir Keli dokumentus. Su Smodertonu jis puikiai 
rado bendrą kalbą visų pirma todėl, kad suvaidino nekenčiąs ad- 
vokatų. Dabar jis seklys, o ne paraadvokatas. Smodertonas jam 
papasakojęs įdomių dalykų: priešpiet kažkas skambinęs į nuova- 
dą ir grasinęs Keli nužudyti. | 

Nutariu nueiti pas ją į kalėjimą. Teisėją, kuris skirs užstatą, su- 
ras Dekas. Bučas su laiduotoju bus pasirengę. Mums išeinant iš 
biuro, suskamba telefonas. Dekas stveria ragelį, bet tuojau perduo- 
da man. | 

Tai Piteris Korsa, Džeki Lemančik advokatas iš Klyvlendo. Pas- 
kutinį kartą su juo kalbėjausi po liudijimo, kai paskambinęs api- 
bėriau jį padėkos žodžiais. Tuomet jis man sakė, jog, netrukus iš- 
kels ieškinį. 

Korsa pasveikina mane su pergale, papasakoja, jog sekmadie- 
nio laikraštyje įdėtas didelis straipsnis — garsas apie mane plinta. 
Jis sako, jog „Greit Benefit“ vyksta keisti dalykai. Šįryt su Ohajo 
valstijos teisingumo ministro ir Draudimo departamento. palaimi- 
nimu į jų būstinę įsiveržė FTB ir ėmė nešti dokumentus lauk. Vi- 
siems darbuotojams, išskyrus buhalterijos kompiuterininkus anali- 
tikus, buvo liepta išeiti ir negrįžti dvi dienas. Pasak paskutinių nau- 
jienų laikraštyje, neįvykdžiusi finansinių įsipareigojimų pagrindi- 
nė kompanija „PinnConn“ atleidžia darbuotojus. 

Ką aš galiu jam atsakyti. Prieš aštuoniolika valandų nužudęs 
žmogų, apie nieką kitą dabar galvoti neįstengiu. Dar pasišnekučiuo- 
jame. Padėkoju. Jis prižada pranešti, kai sužinos ką nors naujo. 


Laukiu pusantros valandos, kol pagaliau suradę kalėjimo labi- 
rintuose į lankytojų kambarį atveda Keli. Atskirti nedūžtančio stiklo 
pertvaros sėdime vienas priešais kitą ir kalbamės telefonu. Ji sa- 
ko, kad atrodau pavargęs. Atsakau, jog ji atrodo puikiai. Ji vienu- 
tėje, saugi, bet dėl triukšmo negalėjusi užmigti. Labai norinti iš 
čia ištrūkti. Atsakau, kad darau viską, kas įmanoma. Papasakoju 
apie apsilankymą pas Morgan Vilson. Paaiškinu apie užstatą, bet 
apie grasinimus nutyliu. 

Apie daug ką mums reikia pasikalbėti, bet ne čia. 

Atsisveikiname. Eidamas iš lankytojų kambario išgirstu savo 
aš Keli Riker advokatas, paduoda man spausdintą kompiuterio 
tekstą. 

— Tai mūsų pokalbiai telefonu. Per dvi valandas dėl tos mer- 
gytės skambino keturis kartus. 

Nieko, po velnių, neįskaitau. 

*Ką sakė? 

— Grasino nužudyti. Kažkokie pamišėliai. 


Pusę ketvirtos grįžta teisėjas Lonis Šenklis. Mes su Deku jau 
laukiame. Jis apsivertęs darbais, bet Bukeris paplepėjo su jo sek- 
retore, taigi dirva paruošta. Paduodu teisėjui pluoštą dokumentų, 
trumpai papasakoju apie bylą ir maldauju sumažinti užstatą, nes 
jį sumokėti turėsiu aš, jos advokatas. Šenklis skiria dešimties tūks- 
tančių užstatą. Padėkoję išeiname. | 

Po pusvalandžio visi susitinkame kalėjime. Tikrai žinau, jog 
Bučas po švarku apsijuosęs dėklą su pistoletu, įtariu, kad ir Ri- 
kas, tas laiduotojas, ginkluotas. Turime būti pasirengę bet kam. 

Už laidavimą išrašau Rikui penkių šimtų dolerių čekį ir pasi- 
rašau reikiamus dokumentus. Jeigu kaltinimai prieš ją nebus at- 
mesti arba nurodytu laiku ji neatvyks į teismą, tai Rikas galės pa- 

reikalauti likusių devynių tūkstančių penkių šimtų dolerių arba ją 
suradęs sugrąžinti į kalėjimą. Aš neabejoju, jog kaltinimai bus at- 
mesti. 

Laukiame visą amžinybę. Galiausiai pamatau ją visą švytinčią 
ir besišypsančią, be antrankių. Skubiai išsivedame ją prie mano ma- 
šinos. Kad būtų saugiau, Bučas su Deku keletą kvartalų važiuos 
mums iš paskos. 

- Papasakoju Kėli apie grasinimus. Įtariame, kad tai jo giminai- 
čiai ir raudonsprandžiai draugai iš darbo. Skubame išvažiuoti iš 
miesto į prieglaudą. Beveik nesikalbame. Nenoriu kalbėti apie tai, 
kas buvo vakar, ji taip pat. 


Antradienį penktą popiet „Greit Benefit“ advokatai Klyvlendo 
federaliniam teismui įteikė prašymą paskelbti bankrotą. Kol slė- 
piau Keli, paskambino Piteris Korsa ir šią žinią pranešė Dekui. Grį- 
žęs randu Deką visai sugniuždytą. . 

Netardami nė žodžio sėdime mano kabinete susikėlę kojas ant 
stalo. Mirtina tyla. Nė garso. Telefonas neskamba. Gatvėje negir- 
dėti mašinų gaudesio. Mes dar nesikalbėjome, kiek gaus Dekas, 
todėl jis nežino, kiek neteko. Tačiau abu puikiai suprantame, kad 
iš milijonierių virtome visiškais skurdžiais. Vakarykštės;dū 
jonės šiandien atrodo kvailos. 

Viltis dar rusena. Praėjusią savaitę „Greit Benefit“ balansas pri- 
siekusiesiems atrodė pakankamai tvirtas, kad iš jo atskaitytų pen- 
kiasdešimt milijonų. M. Vilfredas Kylis patvirtino, jog kompanija 
turi šimtą milijonų grynais. Nemanau, kad melavo. Tačiau prisi- 
menu Makso Leubergo įspėjimą: niekuomet netikėk draudimo 
kompanijų skaičiais, nes jos vadovaujasi savomis buhalterijos tai- 
syklėmis. 

Bet juk turėtų kur nors atsirasti mums nors milijonas. 

Negaliu tuo patikėti. Dekas taip pat. 

Korsa paliko savo namų telefoną. Sukaupęs drąsą paskambi- 
nu. Jis atsiprašo už blogas naujienas, sako, jog tarp teisininkų ir 
finansininkų sklando visokiausių gandų. Dar per anksti, kad žino- 
tume, kaip yra iš tikrųjų, tačiau „PinnConn“ pirkusi stambias už- 

sienio valiutos sumas. Po to ėmusi plauti didžiules grynųjų atsar- 
gas iš dukterinių kompanijų, įskaitant ir „Greit Benefit“. Pablo- 
gėjus reikalams, pinigus „PinnConn“ paprasčiausiai išplovė į Eu- 
ropą. Pagrindinį „PinnConn“ akcijų paketą iš Singapūro kontro- 
liuoja grupė Amerikos piratų. Atrodo, prieš mane susimokęs vi- 
sas pasaulis. | 

Viskas virsta tokia painiava, jog, išnarplioti ją prireiks nežinia 
kiek laiko, tačiau šįvakar per televiziją JAV teisingumo ministras 
žadėjo pareikšti oficialius kaltinimus. Kur gi ne, mums jie tikrai 
pagelbės. | 

Korsa pažadėjo paskambinti iš ryto. | 

Viską perkeliu ant Deko pečių. Abu žinome, jog tai beviltiš- 
ka. Pernelyg išmoningi tie pinigus išplovę banditai, kad juos su- 
čiuptų. Tūkstančiai apdraustųjų bus dar kartą apgauti. Apgauti |i- 
kome ir mes su Deku. Ir Dotė su Badžiu. Paskutinį kartą apgau- 
tas Donis Rėjus. Kai pateiks didžiulę sąskaitą už juridines paslau- 
gas, bus apgautas ir Dramondas. Tą pasakau Dekui, bet nė vienas 
nenusijuokiame. | 

„Greit Benefit“ apgavo ir savo darbuotojus bei agentus. Tas pat 
laukia, Džeki Lemančik. 

-Komėjją užgriuvo vargai, bet kažkodėl man atrodo, jog pra- 
radąu nepalyginti daugiau už kitus. Menka paguoda iš to, kad ki- 
tiems blogai. 

Vėl prisimenu Donį Rėjų, kaip jis sukaupęs visas likusias jė- 
gas po medžiu atsakinėja į klausimus. Už „Greit Benefit“ vagys- 
tes jis sumokėjo aukščiausią kainą. 

Su šia byla dirbau ištisus šešis mėnesius, ir veltui. Firma kas 
mėnesį gaudavo vidutiniškai tūkstantį žalių pelno, tačiau mus pa- 
laikė svajonė apie turtus, kuriuos turėjo atnešti Blekų byla. Iš to, 
ką turime, vargu ar išsilaikysime porą mėnesių, o Žmonių perse- 
kioti aš nesirengiu. Dekas turi gerą avariją, bet ko! klientas gydy- 
sis (gal pusę metų), susitarti dėl kompensacijos negalės. Geriau- 
siu atveju susitarimo suma sieks dvidešimt tūkstančių dolerių. 

Suskamba telefonas. Dekas atsiliepia, pasiklauso ir tuojau pat 
padeda ragelį. 

— Kažkoks tipas rengiasi tave nudėti, — sako dalykiškai. 
— Ne pati blogiausia žinia šiandien. 
— Norėčiau, kad mane dabar nušautų, — sako jis. 


Nuotaika pagerėja, kai pamatau Keli. Jos kambarėlyje vėl vai- 
šinamės kinų valgiu. Po 'paltu ant kėdės paslėpiau ginklą. | 

Mus taip užvaldę jausmai, jog kalbėtis nelengva. Papasakoju 
apie „Greit Benefit“. Ji nusimena, bet tik todėl, kad aš toks nusi- 
vylęs. Apie pinigus ji negalvoja. 

Vieną akimirką juokiamės, kitą — vos ne verkiame. Ji bijo, 
kad policija gali ką nors išsiaiškinti. Rikerių klanas kelia jai siau- 
bą. Su ginklais šitie žmonės nesiskiria nuo penkerių metų. Šau- 
dymas — jų gyvenimo būdas. Nors įtikinėju, jog į kalėjimą nepa- 
klius, ji vis tiek bijo. Jeigu policija ir prokurorai ims labai per- 
sekioti, pasakysiu tiesą. 

Užsiminus apie vakarykštę dieną ji nebesusivaldo. Pravirksta, 
ir mes ilgai nesikalbame. 

Atsirakinęs duris tyliai išeinu į tamsų koridorių ir susirandu Be- 
tę Norvel. Valgomajame ji viena, žiūri televizorių. Apie tai, kas nu- 
tiko vakar, ji žino viską iki menkiausių smulkmenų. Pasakau, kad da- 
bar Keli pernelyg silpna ir jai reikia priežiūros. Turėčiadksu ja pasi- 
likti. Jei taip reikia, miegosiu ant grindų. Prieglaudoje vyrams likti 
nakčiai griežtai draudžiama, bet man ji daranti išimtį. 

Siauroje lovelėje gulime virš užtiesalo arti vienas kito. Vakar 
naktį visai nemiegojau, šiandien popiet buvau tik trumpam užsnū- 
dęs, jaučiuosi taip, lyg praėjusią savaitę nebūčiau miegojęs nė de- 
šimties valandų. Negaliu tvirtai jos apkabinti, nes jai skaudės. Už- 
miegu. 


„Greit Benefit“ žlugimas Klyvlende —- svarbus įvy- 
kis, tačiau Memfyje jis mažai kam rūpi. Pirmadie- 
nio laikraštyje apie tai neužsiminta nė vienu žodžiu. 
Tačiau yra straipsnelis apie Klifą Rikerį. Skrodimas parodė, jog 
buku įrankiu jam buvo daug kartų smogta į galvą. Našlė buvo su- 

imta, bet vėliau ją paleido. Šeima reikalauja teisingumo. Laidotu- 
vės įvyks rytoj mažame miestelyje, iš kurio jis su Keli pabėgo. 

Mums su Deku skaitinėjant laikraštį ateina faksas nuo Piterio 
Korsos. Tai ilgas, pirmajame Klyvlendo laikraščio puslapyje iš- 
spausdintas straipsnis, kuriame rašoma apie paskutiniuosius ,„Pinn- 
Conn“ skandalo įvykius. Jau vyksta mažiausiai 'du teismo proce- 
sai. Kompanijai keliama vis daugiau ieškinių, ypač „Greit Bene- 
fit“, apie kurios bankrotą sklinda įvairiausių kalbų. Visur šmirinė- 
ja advokatai. * 

Vakar popiet oro uoste laukęs lėktuvo į Hitrou sulaikytas M. 
Vilfredas Kylis. Kartu su: juo buvo Žmona. Jie pareiškė trumpam 
išskrendą atostogų, tačiau nesugebėjo nurodyti, kuris viešbutis lau- 
kia jų atvykstant. 

Paaiškėjo, kad per pastaruosius du mėnesius kompanijos visiš- 
kai išgrobstytos. Gryni pinigai išleisti padengti investicijų nuosto- 
lius, o kas liko — pervesta nežinia kur. 

Pirmasis paskambina Leo Dramondas. Pasakoja man apie 
„Greit Benefit“, tarytum nieko nežinočiau. Truputį pasišnekučiuo- 
jame. Sunku pasakyti, kuris iš mūsų labiau nusiminęs. Už tą ka- 
rą, kurį pradėjome, nė vienas negausime nė cento. Jis neužsime- 
na apie gžhičą su buvusiu klientu dėl mano pasiūlymo susitarti, 
klausimas liko neišspręstas. Dabar buvęs jo klientas nebegali jo 
apkaltinti aplaidumu. Išvengęs nuosprendžio Blekų byloje, nebe- 
galės tvirtinti nukentėjęs dėl to, kad Dramondas blogai atliko sa- 
vo darbą. „Trentas ir Brentas“ nuo kulkos išsisuko. 

Paskui paskambina Rodžeris Raisas, naujasis mis Berdi advo- 
katas. Pasveikina mane su pergale. Jeigu tik jis žinotų. Sako gal- 
vojąs apie mane nuo tada, kai pamatė laikraštyje mano nuotrau- 
ką. Mis Berdi vėl norinti pakeisti testamentą. Floridoje ji jau vi- 
siems įgriso. Delbertui ir Randolfui pagaliau pavyko išgauti jos pa- 
rašą po jų pačių surašytu dokumentu, kurį nuvežę advokatams į 
Atlantą pareikalavo atskleisti motinos turto dydį. Advokatai nesu- 
tiko. Atlantą broliai atakavo dvi dienas. Vienas iš advokatų pa- 
skambino Rodžeriui Raisui, ir tiesa išaiškėjo. To advokato Delber- 
tas su Randolfu kategoriškai paklausė, ar jų motina turinti dvide- 

šimt milijonų. Advokatas tik nusijuokė, tuo vaikinus labai nuvil- 
damas. Šie pagaliau suprato, jog mis Berdi juos mulkina, ir išva- 
žiavo į Floridą. 

Pirmadienį vėlai vakare mis Berdi paskambino Rodžeriui Rai- 
sui į namus ir pranešė grįžtanti į Memfį. Sakė mėginusi man pri- 
siskambinti, bėt. aš, matyt, labai užsiėmęs. Ponas Raisas jai papa- 
sakojo apie teismą ir penkiasdešimties milijonų nuosprendį. Ji ap- 
sidžiaugė. „Kaip miela, — pasakė ji, — kaip tokiam jaunam, tai vi- 
sai neblogai.“ Atrodo, kad jai parūpo mano turtai. | 

Raisas nori mane įspėti, jog ji bet kada galinti atvažiuoti. Pa- 
dėkoju. 


Kruopščiai išnagrinėjusi Rikerių bylą, Morgan Vilson neketina 
pareikšti kaltinimo, „tačiau jos bosas Elas Vensas dar neapsispren- 
dė. Seku paskui ją į kabinetą. | 

Apygardos prokuroru Vensas dirba seniai. Jis nesunkiai pasie- 
kia, kad vis būtų perrenkamas į šias pareigas. Jam apie penkias- 
dešimt. Vienu metu rimtai siekė aukštesnio politinio posto. To- 
kia proga nepasitaikė, todėl tenkinasi turimomis pareigomis. Jis 
turi vieną prokurorams nebūdingą bruožą — nemėgsta filmavimo 
kamerų. 

„Vensas pasveikina mane su pergale. Padėkoju, bet dėl man ži- 
nomų priežasčių nenoriu apie tai kalbėti. Rytoj naujienos apie 
„Greit Benefit“ skambės visame Memfyje, ir kol kas man rodoma 
pagarba išgaruos kaip dūmas. 

— Tai kažkokie pamišėliai, — sako jis mesdamas aplanką ant sta- 
lo. — Šįryt jau du kartus čia skambino. Sekretorė kalbėjosi su Ri- 
Kerio tėvu ir vienu iš brolių. 

— Ko jie nori? — klausiu aš. 

— Jūsų klientės mirties. Reikalauja tuojau pat, šiandien, be jo- 
kio teismo pasodinti ją į elektros kėdę. Ar ji nebe kalėjime? 

— Ne. 

— Slapstosi? 

— Taip. 

— Gerai. Grasindami tie kvailiai patys sau kenkia. Nežino, jog 
tai draudžia įstatymas. Jie tikrai pamišę. 

Visi trys manome, jog Rikeriai yra labai tamsūs ir pavojingi. 

— Morgan nenori pareikšti kaltinimo, — toliau tęsia Vensas. Ji 
pritariamai linkteli. 

— Viskas labai paprasta, pone Vensai, — sakau aš. — Galite per- 
duoti bylą didžiajai žiuri.ir gal jums pasiseks pareikšti kaltinimą, 
tačiau jei bus teismas, tikrai pralaimėsite. Atsivedęs tuziną smur- 
to ekspertų parodysiu prisiekusiesiems tą nelemtą aliumhininę laz- 
dą. Paversiu mergaitę smurto aukų simboliu, o jūs ją apkaltinda- 
mi atrodysite apgailėtinai. Nė vienas iš dvylikos prisiekusiųjų už 
kaltinimą nebalsuos. 

Kalbu toliau: 

— Man nesvarbu, ką padarys jos giminės, bet tikrai gailėsitės, 
jeigu jie privers jus kaltinti. O kai prisiekusieji kaltinimą vienbal- 
siai atmes-ir mes išeisime iš teismo salės laisvi, susilauksite dar 
didesnės Rikerių neapykantos. 

— Jis teisus, Elai, — sako Morgan, — nuteisti jos neįstengsime. 

Elas ketino nusileisti dar prieš mums įeinant, tačiau norėjo iš- 
klausyti mus abu. Jis sutinka atmesti kaltinimą. Morgan pažada iki 
pietų atsiųsti raštą faksu. 

Padėkojęs skubiai išeinu. Nuotaika — nepastovus dalykas. Lif- 
tu leidžiuosi vienas. Šypsausi savo atspindžiui žalvarinėje lente- 
lėje virš skaičiais pažymėtų mygtukų. Visi kaltinimai atmesti! 
Amžiams! 

Per aikštelę bėgu prie savo mašinos. 


-Šauta iš gatvės. Kulka biuro priimamojo lange pramušė pusės 
colio skylutę, žaliuzės ir giliai įsmigo į sieną. Kai pasigirdo šū- 
vis, Dekas atsitiktinai buvo priimamajame. Kulka pralėkė ne ma- 
žiau kaip už dešimties pėdų nuo jo, bet to pakako. Jis nepuolė prie 
lango. Nėrė po stalu ir kelias minutes palaukė.. 

"Tuomet užsirakino duris ir klausėsi, ar kas nors neateina pa- 
tikrinti, ar jis gyvas. Niekas neatėjo. Tai įvyko apie pusę vienuo- 
liktos, kai kalbėjausi su Elu Vensu. Šovusiojo, niekas, aišku, ne- 

matė. O jei kas ir girdėjo, tai niekuomet to nesužinosime. Šiame 
miesto rajone šūviai aidi gana dažnai. 

Dekas paskambino Bučui. Šis miegojo. Po dvidešimties minučių 
prisistatė į biurą iki dantų apsiginklavęs ir puolė Deką raminti. 

Kai įeinu, jiedu apžiūrinėja skylutę lange. Dekas papasakoja, 
kas atsitiko. Jis tikriausiai trukčioja net miegodamas, tačiau dabar 
visas dreba. Mums sako, kad viskas gerai, bet jo balsas spigus. 
Bučas ketina palaukti po langu ir juos pričiupti, jei vėl pasirody- 
tų. Automobilyje turi du šratinius šautuvus ir graižtvinį AK-47. 
Dieve padėk Rikeriams, jeigu jie vėl atvažiuotų. 

Bukeriui neprisiskambinu. Su Marvinu Šenkliu jis išvyko ap- 
klausti liudytojų. Parašau jam laiškelį ir pažadu paskambinti vėliau. 


Pietums su Deku nusiperkame sumuštinių ir nuo smalsuolių mi- 
nios bei paklydusių kulkų pasislepiame mis Berdi virtuvėje, Už 
mano „Volvo“ mašinoje sėdi Bučas. Pasiryžęs šiandien būtinai pa- 
šaudyti iš savo AK-—47. 

Ateinanti valytoja vakar namus sutvarkė, todėl laikinai pelėsių 
kvapo nesijaučia. Viskas paruošta mis Berdi atvykimui. 

Sandoris, kurį sudarome, visiškai paprastas. Dekas pasiima by- 
las, kurių nori, o aš gaunu du tūkstančius dolerių, kuriuos jis man 
išmokės per devyniasdešimt dienų. Jeigu reikės, jis susiras kitų ad- 
vokatų. Parduos jiems teisę ir į kai kurias mano pradėtas bylas, 
kurių pats imtis nenori. „Rafino“ bylas grąžins Bukeriui. Tai jam 
nepatiks, bet nieko nepadarysi. 

Bylas atrinkti paprasta. Liūdna, kad per pusę metų teturime tiek 
mažai klientų. 

Firmos banko sąskaitoje — trys tūkstančiai keturi šimtai dole- 
rių ir keletas neapmokėtų sąskaitų. 

Valgydami aptariame likusias smulkmenas. Versle atsiskirti pa- 
prasta, kitaip būna, kai tenka nutraukti asmeninį ryšį. Dekas netu- 
ri ateities. Advokatūros egzamino neišlaikys, todėl neturi kur eiti. 
Keletą savaičių tvarkys mano bylas, tačiau neturėdamas Bruzerio 
arba Rudžio priedangos imtis veiklos jis negali. Tą žinome abu, 
tačiau nė vienas neužsimename. 

„Jis man pasiguodžia, jog neteko visų pinigų. 

— Lošei? - klausiu aš. 

— Taip. Kazino. Negaliu to atsikratyti. 

Jam palengvėjo, dabar sėdi beveik visai ramus. Atsikanda di- 
delį kąsnį marinuoto agurko ir garsiai kramto. 

Praėjusią vasarą atidarydami savo firmą, buvome ką tik gavę 
pinigus iš Van Lendelo susitarimo. Kiekvienas turėjom po penkis 
su puse tūkstančio ir susidėję po du tūkstančius pradėjomė dirbti. 
Keletą kartų man teko sumažinti savo santaupas, tačiau banko 5ą- 
skaitoje dar liko du tūkstančiai aštuoni šimtai dolerių. Gyvenau 
kukliai, stengiausi jų nešvaistyti. Dekas taip pat neišlaidauja, tik 
viską pakloja ant kortų stalo. 

— Vakar vakare kalbėjausi su Bruzeriu, - sako jis. Nenustembu. 

— Kur jis? 

— Bahamose. 

— Princas su juo? 

— Taip. 

Gera žinia. Ją išgirdęs pasijuntu ramiau. Neabejoju, jog Dekas 
tą žinojo ir anksčiau. 

— Vadinasi, jiems pavyko, — sakau žvelgdamas pro langą ir mė- 
gindamas įsivaizduoti. juodu su šiaudinėmis skrybėlėmis ir saulės 
akiniais. Čia jie gyveno tokioje tamsoje. 

— Aha. Tik nežinau, kaip. Ne visko gali klausinėti. 

'Deko veidas sutrikęs. Jis kažką mąsto. 

— Žinai, tie pinigai vis dar čia. 

— Kiek? 

— Keturi milijonai grynais. Tie, kuriuos jie susišlavė iš klubų. 

— Keturi milijonai? 

— Taip. Vienoje vietelėje. Užrakinti prekių sandėlio rūsyje. Čia 
pat, Memfyje. 

— Kiek jie tau siūlo? 

— Dešimt procentų. Bruzeris sako, kad toliau viskuo pasirūpins 
pats, man tik reikia pinigus kaip nors atgabenti iki Majamio. 

— Nereikia, Dekai. 

— Nieko neatsitiks. 

— Tave pagaus ir uždarys į kalėjimą. 

— Vargu. FTB nebeseka. Apie pinigus jie nieko nežino. Visi ma- 
no, kad Bruzeris su savimi pasiėmė pakankamai, ir daugiau jam 
nereikia. 

— Ar jam tikrai jų reikia? 

— Nežinau. Bet jis jų tikrai nori. 

— Nereikia, Dekai. 

— Gausiu gerą gabalą. Pinigai tilps į nedidelį autobusiuką. Bru- 
zeris sako, kad per dvi valandas lengvai viską pakrausiu. Nuva- 
žiuosiu į Majamį ir lauksiu nurodymų. Dvi dienos, ir aš turtingas. 

Jo balse skamba atsisveikinimo gaidelė. Neabejoju, kad jis pa- 
mėgins. Juodu su Bruzeriu viską jau suplanavo. Pasakiau, ką apie 
tai manau. Jis manęs neklauso. 

Iš mis Berdi virtuvės einame į mano butą. Dekas padeda nu- 
tempti į mašiną negausią mano mantą. Viską sumetu į bagažinę, 
o kas netelpa —- ant galinės sėdynės. Į biurą nebegrįšiu, todėl prie 
garažo atsisveikiname. 

— Suprantu, kad tau reikia išvažiuoti, — sako jis. 

— Būk atsargus, Dekai. 

Varžydamiesi apsikabiname, aš vos neuždūstu. 

— Tu pakeitei istoriją, Rudi, ar supranti? 

— Tą padarėm, abu. 

— Taip, o ką už tai turime? 

— Galėsime pasigirti. 

Paspaudžiame vienas kitam ranką. Deko akys sudrėksta. Žvel- . 
giu, kaip jis trukčiodamas stypčioja šaligatviu ir sėdasi į Bučo ma- 
šiną. Jie išvažiuoja. 

Mis Berdi parašiau ėlgą laišką, pažadėjau paskambinti, Palie- 
ku virtuvėje ant stalo, žinau, kad ji greit atvažiuos. Dar kartą pa- 
tikrinu namą, atsisveikinu su savo butu. 

Nuvažiavęs į banko skyrių, uždarau sąskaitą. Apima malonus 
jausmas, kai rankoje laikai du tūkstančius aštuonis šimtus šimti- 
nėmis. Paslepiu juos po kilimėliu. 

Temstant pasibeldžiu į Blekų duris. Jas atidaro Dotė ir mane 
pamačiusi vos nenusišypso. 

Namuose tamsu ir tylu, vis dar gedulas. Tikriausiai kitaip -čia 
niekuomet nebebus. Badis serga gripu ir guli lovoje. 

Prie puodelio tirpios kavos atsargiai papasakoju, kad „Greit Be- 
nefit“ išplaukė pilvu į viršų ir kad Dotė vėl apgauta. Jeigu neįvyks 
stebuklas, negausime nė cento. Jos reakcija manęs nenūustebina. 

„Greit Benefit“ žlugo dėl daugelio priežasčių, tačiau dabar svar- 
bu, kad Dotė manytų, jog gaiduką nuspaudė ji. Kai ji tą suvokia, 
akys prašviesėja, veide sušvinta džiaugsmas. Ji juos sužlugdė. Vie- 
na mažutė ryžtinga moteris iš Memfio privedė tuos šunsnukius iki 
bankroto. > 

Rytoj ji nueis prie Donio Rėjaus kapo ir viską jam papasakos. 


Keli valgomajame su Bete Norvel nerimastingai lūkuriuoja. 
Rankose spaudžia nedidelį odinį krepšelį, kurį vakar jai nupirkau. 
Į jį susidėjusi keletą tualeto reikmenų ir prieglaudos padovanotų 
drabužėlių. Jame telpa visas jos turtas. 

Pasirašome dokumentus ir padėkojame Betei. Susiėmę už ran- 
kų skubame prie mašinos. Įšokę lengviau atsikvepiame ir išva- 
žiuojame. 

Pistoletas po sėdyne, bet aš nebesijaudinu. 

— Kur važiuojam, mieloji? — klausiu, kai išvažiuojame į mies- 
tą apjuosusią magistralę. Nusijuokiame, nes viskas dabar taip nuo- 
stabu. Mums nesvarbu, kur važiuoti! 

 — Norėčiau į kalnus, — sako ji. 

— lr aš. Į rytus ar į vakarus? 4 

— Į aukštus kalnus. 

— Tuomet į vakarus. . 

— Noriu pamatyti sniegą. 

— Tikriausiai dar rasim. 

Prisiglaudusi padeda man ant peties galvą. Glostau jos kojas. 

Perkirtę upę įvažiuojame į Arkanzasą. Memfio dangoraižiai iš- 
nyksta toli už mūsų. Keista, nesitikėjome, kad taip bus. Iki pat šio 

ryto nežinojome, ar ji galės išvažiuoti. Tačiau kaltinimas atmes- 
tas, turiu paties apygardos prokuroro: raštą. Šiandien trečią valan- 
dą buvo atšauktas ir užstatas. 

Įsikursime ten, kur niekas mūsų neras. Nebijau, kad mane seks, 
tik noriu, kad paliktų ramybėje. Nieko nenoriu girdėti nei apie De- 
ką su Bruzeriu,-nei apie „Greit Benefit“. Nenoriu konsultuoti mis 
Berdi, nenoriu jaudintis dėl Klifo mirties ir visko, kas su ja susi- 
ję. Kada nors su Keli apie tai pasikalbėsim, bet dar negreit. 

Susirasime nedidelį miestelį, kuriame yra koledžas, nes ji nori 
mokytis. Jai tik dvidešimt. Aš ir pats dar visai jaunas. Pakanka- 
mai prisikentėjome, laikas pradėti džiaugtis gyvenimu. Norėčiau 
vidurinėje dėstyti istoriją. Neturėtų būti sunku. Juk septynerius me- 
tus mokiausi koledže. 

Su teise niekados nebenoriu turėti jokių reikalų. Tegul mano 
licencijos galiojimas baigiasi. Jeigu nesiregistruosiu balsuoti, tai tei- 
sininko mokesčio mokėti ir nereikės. Savo noru į teismo salę nė 
kojos nekelsiu. 

Šypsomės, juokiamės, pro šalį skrieja lygumos, retėja mašinų 
kelyje. Memfis liko už dvidešimties mylių. Prisiekiu niekuomet ten 
nebesugrįžti. 

